
Bjørnsons Plads i Norges politiske 
Historie. 


Af 
J. E. Sars. 


Det ligger nær at sammenstille Bjørnstjerne 
Bjørnson med Henrik Wergeland. Overensstem- 
melsen mellem disse to er saa iøjnefaldende, at den har 
maattet paatrænge sig alle og enhver og det fra første 
Færd. Allerede ved sin ydre Apparition, — den blonde, 
bredskuldrede Kjæmpeskikkelse med det knejsende Hode 
og den ranke, selvbevidste Holdning, — maatte Bjørn- 
son gjenkalde i Publikums Erindring sin store For- 
gjænger. Man maatte, bare ved at se ham, faa et Ind- 
tryk af at der stak i ham, som i Wergeland, en 
Folkefører, en Høvding, eller, som andre vilde kalde det, 
en Urostifter. Og Urostifteren i ham lod ikke længe 
vente paa sig. Han blev, som Wergeland, allerede i 
sine første Studenteraar en af Hovedstadens mest om- 
talte og omstridte Personligheder. Han havde, som 
Wergeland, den sterkes Kamplyst og Slagsbrorstendentser 
og forstod, som det er bleven sagt, til Bunds den Kunst 
at henlede Opmerksomheden paa sig, d. v. s. der var 
ved hans Stil og hele Personlighed noget saa djærvt paa- 
gaaende og særmærket, at han ikke kunde optræde 
offentlig eller lægge sit Ord ind i nogen Sag, uden at 

vække Forundring eller Forargelse og bringe alle Hunde 
til at hyle. Han følte, som Wergeland, allerede tidlig 
Digterevnen i sig og foresatte sig allerede i Skoledagene, 
at han vilde bli Digter, «og naturligvis den største af 
alle». Men for ham som for Wergeland gjaldt det 
først og fremst at gribe ind i Livet, hvad enten det kunde 
ske ved at digte eller ad andre Veje. Som han selv har 
udtrykt sig: 


«At være, hvor det netop gjaldt, 
det var mig næsten mer end alt, 
som ved min Pen blev fæstet.» 


Samtidig med at han forberedte sig for sin Digter- 
gjerning, og det saa godt, at hans poetiske Debutarbejde 
(«Synnøve Solbakken») blev et helstøbt fuldendt Mester- 
værk, kastede han sig som en Brand ind i den offentlige 
Diskussion, stillede sig i Spidsen for Demonstrationer til 
Fordel for et national norsk Theater, skrev i Aviserne om 
Politik eller andre Dagens Spørgsmaal, og saaledes har 
han fortsat hele Livet igjennem. Ligesom Wergeland 
endnu paa sit Dødsleje, samtidig med at han udsendte 
det ene Digterværk efter det andet, vedblev at være 
rastløs optat af Jødesagen og andre praktisk-politiske 
Anliggender: saaledes har hos Bjørnson altid Politikeren, 
Agitatoren, Folkeopdrageren, den utrættelige Avis- og Brev- 
skriver gaat jevnsides med eller afvexlet med Digteren og 
Kunstneren. — 

Det var, som bekjendt, i Wergelands Samtid og 
længe efter en almindelig Mening, at han spredte sig 
altformeget, — at hans Politisering og Agitering var 
væsentlig forfejlet, og at han vilde være blevet en større 
Digter, om han havde indskrænket sig til at være det og 
ikke tillige lagt an paa at være saameget andet. Endog 
blandt Wergelands ivrigste Beundrere har der været 
dem, som har hyldet og hævdet denne Mening, og man 
har citeret hans Ord paa Dødslejet: «Jeg var bare Digter», 
som Bevis for at han endog selv, ved at se tilbage paa sit 
Liv, kom til det Resultat, at han helst burde ha ind- 
skrænket sig til at skrive Vers. — 

Det kan vel ansees for givet, at nufortiden en helt 
anden, helt modsat Opfatning er bleven afgjort gjeldende. 
Det er bleven erkjendt, at den store Expansion var Jige- 
saa naturlig og nødvendig for Wergelands Genius som 
en streng Koncentration har været naturlig og nødvendig 
for Digtere med et mere udpræget artistisk-æsthetisk An- 
læg som t. Ex. Welhaven. Naar man nuomstunder i 
Wergelands Ord paa Dødsleiet: «Jeg var bare Digter», 
finder en træffende Selvvurdering, saa er det ikke at 
forstaa saaledes, at hans Aygitering og Politisering skulde 
være blotte Aberrationer fra den Vej, hvorpaa hans 
Digterkald viste ind, men saaledes, at vi gjenkjender 
Digteren i alt, hvad han foretog sig. Vi mener, at, om 
han havde siddet i Fred og Ro paa sit poetiske Kontor 
og indskrænket sig til at følge Politikens brusende Strøm 
paa Afstand istedetfor at kaste sig midt ud i den, vilde 
vi havt et meget mindre og fattigere Billede af ham, 
ikke bare som Menneske, som Personlighed, men endog 
som Digter. Vi mener, at det, som fremfor alt tiltaler 
os ved hans Digterværker og bevarer dem fra at synes 
forældede: — Friskheden, Umiddelbarheden, den flam- 
mende Glød, — for en stor Del skyldes netop dertil, at 
de er sprunget saa ligefrem ud af et mangfoldig bevæget, 
rastløs virksomt Liv, og vi mener, at den fuldkomnere 
Form og mere raffinerede Kunst, som kanske havde 
været opnaaet ved en strengere Koncentration af 
Evnerne, ikke vilde ha vejet op herimod, — ikke paa 
langt nær. — . 

Det er vel ogsaa nuomstunder almindelig erkjendt 
(eller det holder ialfald paa at bli det), at Wergelands 
Virksomhed som Politiker, Avisskriver, Folkeskribent 
ikke bare var et naturligt og nødvendigt Udslag af hans 
Væsen og maa tages med, naar vi vil danne os det rette 
Begreb om hans Begavelses Vidde og Fylde, men at den 
ogsaa bortseet herfra har bragt et varigt Udbytte og havt 
stor Betydning for vort Folks Historie. Han gjorde sig 
skyldig i mange Misgreb; han kunde være til det yderste 
uvøren og ubetænksom i sit Avisskriveri som i sin 
offentlige Optræden idethele og skadede vist ofte den 

Sag, han vilde tjene, ved sine Overdrivelser og Fan- 
tasterier; ifølge sit udpræget lyriske og hyperidealistiske 
Væsen plejede han at stile mod saa fjerntliggende Maal 
og at lægge slig ivej og stige saa højt tilvejrs, at han 
ikke kunde faa Folk med sig. Men, — trods alt, — 
han staar dog for os som den centrale Skikkelse i den 
store Gjærings- og Gjennembrudsperiode i 30 Aarene, 
hvormed det nye Norge egentlig kan siges at begynde. 
Perioden blir nævnt og med Rette nævnt efter ham: 
Wergelandstiden. De Tanker og Tendentser, hvor- 
ved den er karakteriseret, har fundet det klareste og 
fyldigste Udtryk i hans Personlighed og hans Virksomhed, 
baade den politiske og den poetiske. Han kastede ved 
sit Geni Glans over Arbejdet med at gjennemføre det 
norske Folks Selvstyre og den norske Stats Suverænitet, 
som blev tat op i denne Periode, og der tilkommer ham 
allerede paa Grund deraf en Del af Fortjenesten for hvad 
der blev udrettet paa disse Omraader. Og, om han end 
ofte opstillede Maal, hvorved han forregnede sig, for- 
saavidt som de laa helt udenfor Samtidens Rækkevidde, 
saa har det dog vist sig, at han derved gav Impulser 
til Vækkelse og Vejledning for senere Tiders Arbejde. — 

Vi kan vel, ifølge den nære Overensstemmelse mellem 
Wergeland og Bjørnson, føle os saa temmelig tryg 
paa, at, som det er gaaet med Dommen over den enes 
politiske Virksomhed, saaledes vil det ogsaa komme til at 
gaa med Dommen over den andens. — 

Bjørnsons Deltagelse i Politiken synes hidtil mest 
at ha været ivejen for den fulde og almene Aner- 
kjendelse af hans Storhed som Digter og Personlighed. 
«Digterpolitikeren» har været et blandt hans Fjender 
meget yndet Skjeldsord, som har været slængt efter ham 
i det uendelige, som om dette Ord skulde udtrykke en 
aldeles umulig og urimelig Kombination. Højreparticts 
Organer har en og anden Gang i et Anfald af Høj- 
modighed eller streng Retfærdighedsfølelse sondret mellem 
Digteren og Politikeren og reserveret sin skyldige Agtelse 
for den første, idet de fældte Fordømmelsesdommen over 
den sidste; men naar Striden var paa det skarpeste, har 

de gjerne ladet Digteren undgjelde for Politikeren og 
gjort kort Proces med dem begge, for en Sikkerheds 
Skyld: det var jo dog muligt, at der af den Ros, som 
ydedes Digteren, kunde —, trods alle Sondringer, — 
falde lidt Glans ogsaa over Politikeren. Eller de har 
bare anerkjendt Digteren for at nedsætte og mistænkelig- 
gjøre Politikeren: de Egenskaber, som udgjør cn Digters 
Styrke, er helt forskjellige fra, helt modsatte dem, som 
en Politiker har Brug for; jo mere begavet altsaa Ved- 
kommende er i poetisk Henseende, des sikkrere kan 
man være paa, at han vil bli et Skadedyr, naar han 
begiver sig ind paa det politiske Omraade. Eller de har 
fremhævet Bjørnsons poetiske Geni bare for at kunne 
udbrede sig over, hvor megen Skade der er tilføjet ham 
og Landet ved hans demagogiske Tilbøjeligheder, som 
har ført ham paa Afveje, saa han, istedetfor at dyrke og 
udvikle disse herlige Gaver overensstemmende med deres 
Væsen, har mishandlet dem og sløset dem bort i frem- 
mede Guders Tjeneste. — 

Ikke alene Modstandere, men ogsaa Venner og Parti- 
fæller har istemmet denne Klage over at Bjørnson alt- 
formeget har ladet sig bortlede fra, hvad der maa op- 
fattes som hans cecgentlige Livskald. Ikke alene fra 
politisk, men ogsaa fra æsthetisk Standpunkt har 
Politikeren i ham været stillet op mod Digteren eller 
Digteren mod Politikeren og den ene været brugt til at 
nedsætte eller mistænkeliggjøre den anden. Bjørnson 
naar som Digter stundom op til de højeste Højder, — 
— det indrømmes selv af dem, som er mest indtaget 
mod ham; men han er ujævn, siger man. I hans 
Dramaer t. Ex, som indeholder saamange ypperlige 
Figurer og saamange Scener af den mest gribende Virk- 
ning, er Tekniken ofte ufuldkommen; man faar et Ind- 
tryk af, at han ikke har git sig rigtig god Tid, og 
Skylden herfor blir lagt paa hans Syslen med Politik og 
andre praktiske Gjøremaal. Hvilken Kunstner kunde han 
ikke ha blit, har man sagt, saafremt han havde samlet 
alle sine Kræfter om sin Kunst! Hvilke Mesterværker 
vilde han ikke ha skjænket os, om han, uden at la sig 

distrahere af Livet udenfor, havde siddet i Stilhed og 
filet og penslet paa de mindste Fnkeltheder, indtil Fuld- 
endelsen var opnaaet! Han forstaar, som faa, at skabe 
livagtige Menneskeskikkelser og har selvfølgelig sin Glæde 
af denne Skabervirksomhed; men stundom tar Politikeren 
eller Reformatoren i ham Magten fra Digteren og Kunst- 
neren, saa han gir sine digtede Personer et eller andet 
praktisk-politisk Ærinde, hvorved de falder ud af sin 
Rolle, eller saa at Harmonien i Digterværket blir for- 
styrret derved, at Digteren pludselig stikker Hodet frem 
og holder en Forelæsning over et eller andet politisk 
eller pædagogisk Emne. Og, naar der saa spørges, om 
Bjørnsons politiske Virksomhed har bragt et Udbytte, 
som nogenledes kunde veje op den Skade, den har voldt 
ved at hindre Udfoldelsen af hans kunstneriske Evne, 
skulde det synes, efter de Opfatninger, som hidtil er 
kommet sterkest og hyppigst tilorde, at Svaret maatte 
bli afgjort benegtende. Mens Højrepartiet bare har havt 
Haansord tilovers for denne Virksomhed, har man inden 
Venstre langtfra været enig om at tilkjende den nogen 
væsentlig Betydning. Det har været noksaa sedvanligt, 
at Bjørnson's politiske Meningsfæller har fundet ham 
at være en ubekvem eller ubehændig Medarbejder, at de 
har omtalt hans Deltagelse i Partikampen med et over- 
legent Smil, som et Slags Krigsmusik, eller at de har 
klaget over hans Ustøhed, hans Indiskretion, hans Til- 
bøjelighed til at la sig rive med af vexlende Stemninger 
O. S. V. — 

Nujal — han har vist ofte syndet, været uforsigtig, 
altfor voldsom og paagaaende, blandet sig ind i Sager, 
som han helst havde burdet la ligge. Men det vil nok 
bli erkjendt, — det holder, som vi af adskillige Tegn 
kan se, allerede paa at bli erkjendt, — at han, trods 
sine Feilgreb, trods det, at han saa ofte har gaaet sine 
egne Veje og kollideret med sine Forbundsfæller, alligevel 
har været den, som mere end nogen anden har samlet 
og holdt sammen alle Folkets fremadstræbende Elementer 
til et stort, liberalt og nattonalt Parti, — at han fremfor 
nogen anden har nærmet sig til at være den «ukronede 

Konge», som Nationens Livsinstinkter har søgt under 
Kampen for indre og ydre Selvstændighed. Det vil bli 
erkjendt, at naar hans Deltagelse i det offentlige Liv saa 
ofte i de professionelle Politikeres Øjne har kunnet 
synes at falde udenfor Sammenhængen eller bryde paa 
Sammenhængen i dette Liv, saa har en Hovedgrund her- 
til været, at han har havt sine Udgangspunkter højere 
oppe eller dybere inde og lagt sine Maal længere frem, 
end de har gjort. Det vil, med andre Ord, vise sig 
mere og mere tydeligt, jo længere vi kommer bort fra 
denne Tid og jo friere Overblik vi derved faar over 
den, at i adskillige Tilfælde, da det har seet ud, som om 
han brød ud af de Kjæmpendes Rækker og førte Krigen 
for sin egen personlige Regning, har det virkelige For- 
hold været, at han repræsenterede en dybere, videre 
rækkende Sammenhæng end den, hvorpaa Almenhedens 
Opmærksomhed var henvendt. Det vil bli erkjendt, at 
det gjelder fuldt saa meget om Bjørnson, som om 
Wergeland, at hans Politisering og Agitering har været 
saa naturlige og nødvendige Udslag af hans Væsen og 
Begavelse, at der, saa langt fra at være Grund til at 
tro, at han vilde ha blevet en større Kunstner, om han 
havde været nødt til at stænge sig inde med sin Kunst, 
heller er Grund til at tro det modsatte. Det vil bli er- 
kjendt, at Politikeren og Digteren i ham har været, ikke 
saameget Rivaler, som snarere Forbundsfæller og Med- 
arbejdere, — at han har været saameget bedre Politiker, 
fordi han tillige har været Digter, og Ssaameget bedre 
Digter, fordi han tillige har været Politiker. 

Chr. Collin har i sin ypperlige Artikel om Bjørn- 
son i Salmonsens Konversationsleksikon paavist, hvor- 
ledes Digteren og Politikeren i Bjørnson gjensidig har 


styrket og støttet hinanden, — hvorledes han har søgt 
og fundet Revanche i sin Digtning for de Nederlag, han 
har kunnet lide i sin Politik, — hvorledes hans Digtning 


aldrig har været lysere og frejdigere end just i de Tider, 
da Strømmen gik stridest mod ham i den politiske Dis- 
kussion, — hvorledes Digteren og Politikeren vel stund- 
om synes at afløse hinanden, saa at snart den ene, 

snart den anden træder sterkest i Forgrunden, men hvor- 
ledes paa den anden Side de to dog ogsaa stundom 
følges helt ad, idet Digteren har udfoldet sin rigeste og 
betydningsfuldeste Produktivitet just samtidig med, at 
Politikeren har været sterkest optaget af Dagens Strid. 
Det Falske eller Ensidige ved den gjængse Opfatning, 
hvorefter Bjørnson skulde ha svigtet sit Digterkald ved 
sin Deltagelse i Politiken, og hvorefter hans kunstneriske 
Udvikling skulde ha lidt og bare lidt derunder, maa vel 
herved siges at være godtgjort. Det maa synes rimeligt, 
at hans Digtning har vundet mere end den har tabt ved 
at dele hans Tid og Kraft med Politiken. Den har 
vundet i Livsfylde til Vederlag for, at den kanske nu og 
da og hist og her har tabt i Hensyn paa de tekniske og 
formelle Fortrin, hvorpaa Kunstfilisteriet sætter en saa 
overdreven høj Pris. — 

Kombinationen af Digter og Politiker, saadan som den 
er bleven realiseret af Henrik Wergeland og Bjørn- 
stjerne Bjørnson, hører vel ingenlunde til Sjelden- 
hederne i Verdensliteraturen. Det maa vel endog an- 
tages, ifølge det Forhold, hvori al Kunst og særlig 
Digtekunsten staar til Handlingslivet, at den snarere er 
Regel end Undtagelse. Men maaske kan det siges, at 
denne Kombination fremtræder i en sjelden udpræget og 
vellykket Form hos de to norske Digtere. Maaske kan 
det siges at være noget sjeldent, noget, som paakalder en 
særskilt Forklaring, at et Folk har været i den Grad 
historisk behersket og repræsenteret af sine Digtere, som 
det norske Folk har været siden 1814, med Henrik 
Wergeland som den centrale Skikkelse i den ene og 
Bjørnstjerne Bjørnson som den centrale Skikkelse i 
den anden af de to store Brydningstider, Folket har 
gjennemgaaet siden dette Mærkeaar. — 

Jeg skal pege paa nogle af de Forhold, hvori For- 
klaringen efter min Mening maa søges. 

.Norsk Nationalfølelse blev efter en langvarig Dvale- 
tilstand vakt til fornyet Liv ved Oplysningstidens filosofiske 
og politiske Idéer. Da Folket i 1814 blev løst fra sit 
Forpligtelsesforhold til det danske Kongehus og greb 

Lejligheden til at ta sin Skjæbne i egen Haand og gi sig 
en ny Forfatning, blev denne ogsaa, i Overensstemmelse 
hermed, helt og holdent bygget paa disse Idéer eller hvad 
man har kaldt Principperne af 1789. Den unge norske 
Stat blev saaledes fra første Færd stillet i det nøjeste 
Forbund med den moderne europæiske Frihedsaand. 
Men Principperne af 1789 troede man fremdeles at gjen- 
finde i Norges politiske Forfatning i Sagatiden; man 
forestillede sig, at det var i dem, at Sagatidens historiske 
Liv havde sin rette Hovedkilde. Reisningen af det nye 
Norge blev opfattet (og det ikke saa aldeles uden Grund) 
som en Gjenreisning af det gamle, om hvis Kraft og 
Herlighed man nærede de allerhøjeste Begreber. Man 
saa langt tilbage og langt freni; Norge syntes paa engang 
noget meget gammelt og noget meget ungt; der var for 
norsk Nationalfølelse aabnet Udsigt til at drage 
Næring, til den ene Side fra fjerne Fortidsminder, som 
endnu var lidet kjendt og derfor saameget mere mod- 
tagelig for fantastisk Udsmykning, til den anden Side fra 
svimlende Udsigter udover mod en uklart dæmrende 
Fremtid. 

Grundloven af 17. Maj 1814 var paa engang Garanti 
for Folkets politiske Frihed og dets nationale Selv- 
stændighed. Naar Karl Johan, med det svenske Adels- 
parti i Ryggen, gjennem en lang Aarrække strævede med 
at faa den.omstøbt i monarkisk og aristokratisk Retning, 
blev dette med fuld Føje opfattet som Forsøg paa at 
bane Vej for en amalgamistisk Politik, hvorved Norge 
skulde trykkes ned til at bli, hvad det efter svensk 
politisk Program var bestemt til at bli, et Lydland under 
Sverige eller en svensk Provins, Erstatning for Finland. 
Alle norske Mænd, uden Hensyn til Stand og Stilling og 
Standpunkt, sluttede sig derfor enig sammen til Forsvar 
for Grundlovens demokratiske Principper: Valgreglerne, 
som aabnede Adgang for Bondestanden til at danne Stor- 
thingets Flertal, Bestemmelserne om det suspensive Veto, 
hvorved Folkesuveræniteten blev hævdet som Forfatningens 
Grundtanke. Nationalisme og Liberalisme førtes herved 
til at gaa op i hinanden, smeltede sammen til en eneste 

Strøm. I andre Lande, t. Ex. Danmark, Sverige, Tydsk- 
land, skiltes de to Retninger skarpt fra hinanden, saa 
man kunde være liberal uden at være national og national 
uden at være liberal, ja der indtraadte endog delvist et 
Modsætningsforhold mellem dem. I Norge blev det 
umuligt at være det ene uden tillige at være det 
andet. — 

Ved disse Forhold forberedtes et stort Gjennembrud, 
en virkelig Sturm- und Drangperiode i Nationens Aands- 
liv. Gjennembruddet lod vente en Tid paa sig: Landets 
økonomiske og finansielle Nødstilstand i de nærmeste Aar 
efter 1814, Karl Johans truende Holdning, med Støtte 
i den svenske Folkemening og den over saagodtsom hele 
Europa raadende politiske Reaktion, virkede som et ydre 
Tryk, hvorved den indre Ild blev dæmpet eller holdt 
tilbage. Men omkring 1830 blev Trykket hævet. Der 
kom Ild i det Brændstof, som længe havde været samlet, 
saa Flammen med engang slog højt tilvejrs. En brusende 
Gjæring gik gjennem det hele Samfund. De store Løfter, 
som havde været knyttet til den frie Forfatning, — nu 
kunde det synes, som at Tiden var kommet til at indløse 
dem. Gjenreisningen af det gamle Norges Herlighed, 
som man saalænge havde drømt og sunget om, — nu 
følte man, at det maatte bli Alvor med den, — at der 
maatte tages fat. Og saa tog man da ogsaa fat med 
Ungdommens Mod og Ild, men ogsaa med Ungdommens 
Uerfarenhed og Tilbøjelighed til at drage altfor korte 
Linjer i sine Fremtids-Perspektiver. — 

Norge stod, trods Grundlovens og Rigsaktens første 
Paragraf, i et politisk Afhængigheds- og Underordnings- 
forhold til Sverige; det havde længe været og var frem- 
deles i kulturel, sproglig og literær Henseende at anse 
som et Annex til Danmark. Alt dette skulde nu bli 
anderledes og det i en Ruf. Norges Ret og Rang som 
et med Sverige fuldt ud jevnbyrdigt Rige skulde nu 
gjennemføres i Realiteten og i Hensyn paa de ydre Tegn 
og Symboler; alene Nordmænd skulde raade i Norge og 
over norske Statsanliggender; norsk Nationalitet skulde 
gjenfinde sig selv og bli sig selv igjen paa alle Om- 

raader: Sprog og Sæder, Kunst og Literatur. Saadan var 
det Program, hvorom en enthusiastisk Ungdomsskare 
samledes med Henrik Wergeland i Spidsen. Men 
stort mere end et Program kunde det nu for det første 
ikke bli, — dertil var de store Opgavers Løsning endnu 
for lidet forberedet; eller det kunde ialfald ikke bli 
mere end et Slags OQuverture, i hvilken de forskjellige 
Themaer, hvorover Stykket er bygget, til en Begyndelse 
blir slaat an og bebudet, saa Tilhørerne forberedes paa, 
hvad der skal komme. Og ingen kunde være bedre 
skikket til at føre an i en saadan Ouverture end 
Wergeland med sit overstrømmende, lyrisk-umiddelbare 
Digternaturel, med sit allerede i en tidlig Ungdom op- 
naaede og fast tilegnede Udgangspunkt for en vidt om- 
fattende Verdensopfatning og med sin fra Syn til Syn 
rastløs ilende Fantasi. 

Eftersom det viste sig, at det store Program var en 
Antecipation af Udviklingen, indtraadte en Reaktion i 
den raadende Stemning; Enthusiasmen afløstes af Tvil og 
mismodig Kritik. Wergeland var i sine sidste Leve- 
aar en ensom Mand, og efter hans Død blev det mere 
og mere stille om hans Navn, som engang ikke kunde 
nævnes uden at vække den voldsomste Strid. — 

Imidlertid vedblev dog hans «Stjernebilled at lyse 
over Landet». Det store Fremtidsprogram, som var 
stillet op i Wergelandstiden, og som havde faat en 
saa straalende poetisk Glans over sig ved denne Periodes 
sterkt bevægede Liv og frejdigt ungdommelige Kampe, 
kunde vel skyves tilside for en Stund, men det kunde ikke 
bli glemt eller opgit. Det maatte skimtes bag alle Taager 
som det fjerne Maal for Nationens fremadskridende Ud- 
vikling, og det maatte træde frem og gjøre sig gjeldende 
med fornyet Magt, naar en ny politisk Stormhvirvel 
nærmede sig, saa der kom Uro i Luften og Taagerne 
fordelte sig eller fejedes væk. — 

Et saadant Vejrskifte indtraadte henimod Slutningen 
af 50 Aarene. Den voldsomme politiske Reaktion, som 
fulgte efter Februarrevolutionen over saagodtsom hele 
Europa, havde løbet Linen ud og blev afløst af 'en 

Strømning i mere liberal Retning. Ved den italienske 
Krig 1859 blev Nationalitetsidéen gjort gjeldende som et 
Hovedprincip i almen-europæisk Politik. Samtidig blev 
der gjennem de svenske Rigsstænders Paastand om at 
Grundlovens $ 14 (om Statholderposten) ikke skulde 
kunne ophæves uden svensk Samtykke og deres i Sam- 
menhæng dermed fastsatte Krav paa en Revision af 
Rigsakten til Hævdelse af Sveriges Overhøjhed og prin- 
cipale Stilling inden Unionen, rettet et Angreb paa den 
norske Stats Selvstændighed, mere direkte og fornærme- 
ligt end noget «Karl Johan havde tilladt sig, og saa- 
meget alvorligere, fordi det tilsyneladende fandt en saa- 
godtsom enstemmig Tilslutning inden det svenske Pu- 
blikum. — 

Dermed indlededes en ny Gjærings- og Brydnings- 
periode i norsk Politik og norsk Aandsliv overhodet. 
Traaden fra Wergelandstiden blev tat op paany. Man 
samledes atter til Arbejde for en Reisning eller Gjen- 
reisning af norsk Nationalitet, svarende til det Program, 
som var bleven opstillet i Wergelandstiden. Dette Pro- 
gram var imidlertid siden dengang i Stilhed bleven for- 
beredet; Vilkaarene for dets Gjennemførelse var derfor nu 
andre, end de dengang havde været, saa Bevægelsen i 
mangt maatte anta en anden Karaktér. — 

Til den ene Side var Kundskaben om det gamle 
Norge, Kundskaben om hvad der af dette gamle Norge 
fremdeles var levende.i det nye, — Traadene, som førte 
over fra det ene til det andet, — betydelig forøget, og 
dermed ogsaa Forudsætningerne for en Gjennemførelse 
af det i Wergelandstiden opstillede Program: Gjenreis- 
ningen af norsk Nationalitet paa alle Omraader. Til den 
anden Side havde der udviklet sig nye Modstandskræfter 
mod dette Program. I[ Wergelandstiden stredes man om 
Vejene for Landets fremtidige politiske og nationale Ud- 
vikling; men om Maalet: et helt selvstændigt Norge, var 
eller syntes eller troede alle at være enig. «Hvad Norge 
var, det skal han atter vorde, — paa Land, paa Bølge 
og i Folkesang», — disse Welhavens «Varselsord» i 
«Dæmringen» svarer aldeles til, hvad ogsaa Wergeland 

har udtalt om sit Syn paa Landets Fremtid. Men nu 
var en Opfatning kommet tilorde, hvorefter Fremtiden 
skulde være at søge i en helt anden Retning. De svenske 
Rigsstænders Krav paa Revision af Rigsretten var mo- 
tiveret paa en saadan Maade og opstillede et sligt Pro- 
gram for Revisionen, at det skulde synes, som om der 
alene kunde være Tale om at sætte det igjennem med 
Vaaben i Haand. Alligevel nød det indtil en vis Grad 
Fremgang, idet norske Statsmyndigheder lod sig bevæge 
til at gaa med paa det. At dette kunde ske, var ikke 
bare en Følge af Svaghed eller af rent praktiske Hensyn 
(d. v. s. Ønsket om at bevare god Fred og Forstaaelse 
mellem de forenede Riger, Tanken paa de materielle 
Fordele, som kunde være at opnaa ved en eftergivende 
Politik o. s. v.). Der havde virkelig i Norge dannet sig 
en Skole af Politikere, — vistnok ikke meget talrig, men 
i en Række af Aar meget indflydelsesrig —, i hvis 
Tanker Landets Fremtid ikke laa i Retning af en stedse 
videre udviklet Selvstændighed, men i Retning af en 
stedse videre Opgaaen i en svensk-norsk Helstat, — som 
mente, at det norske Folk var for lidet og fattigt til at 
drive en selvstændig national Forretning, og at dets 
materielle og aandige Hjælpekilder bedst vilde kunne ud- 
nyttes derved, at det slog sig sammen med et større 
Folk. — 

Dette tjener til at forklare, at de to Brydningstider, 
skjønt den .ene bare fortsatte hvad den anden havde 
begyndt, alligevel artede sig saa forskjelligt. Det andet 
Gjennembrud kom langtfra saa voldsomt eller pludseligt 
som det første. Ilden tændtes først lidt efter lidt, 
Istedetfor at slaa med engang ud i Iys Lue, men, da den 
først var tændt, brændte den til Vederlag saameget 
varigere og sterkere. De Spørsmaal, som blev sat paa 
Dagsordenen i den anden Brydningstid, var de samme 
almene og vidt omfattende, som allerede havde været 
fremme i den første, vedkommende den rette Opfatning 
af Nationens Fortid og den rette Kurs for dens Fremtid. 
Man førtes atter op paa et højt Udsigtspunkt, hvorfra 
man saa langt tilbage og langt frem. Men Udsigterne 

gik dog ikke nu saaledes ud i det endeløse Blaa, som . 
de havde gaaet i Wergelandstiden. Forestillingerne om 
Norges gamle Herlighed, som det gjaldt at fornye, var 
bleven skarpere begrænset, men havde til Vederlag faat 
mere Fylde; Fremtidsløfterne var ikke saa svimlende 
store; men man var bedre rustet til at realisere dem. 
Den første Brydningstid har mest ved sig af Ungdommens 
Væsen, med dens overstrømmende Følelse af Mod og 
Kraft, dens hæsblæsende Hast og uklare Sværmerier. 
Den anden ligner mere den modne Manddom med dens 
skarpere Virkelighedssands og større Evne til at begrænse 
og samle sig om visse bestemte Maal. Det er en For- 
skjel, som mnogenledes svarer til Forskjellen mellem 
Wergelands og Bjørnsons Personlighed og Begavelse, 
saa det kan siges, at de to, baade ved hvad der er 
fælles for dem og ved det, som skiller dem ad, har 
været skikket til at repræsentere hver sin store Tid i 
vor nationale Udviklingshistorie. — 

Tilslutningen fra norsk Side til de svenske Rigsstænders 


Revisionskrav, — denne mærkværdige Bevægelse, saa 
stødende for den naturlige Følelse, saa stridende mod 
tidligere norsk Unionspolitik, — skete fordetmeste i 


Skandinavismens Navn og under Paaberaabelse af højt- 
flyvende skandinaviske Talemaader. Man vilde ha den 
nye norsk-svenske Helstadspolitik opfattet som «praktisk 
Skandinavisme», — en Konsekvents af de ved Skan- 
dinavismen givne Præmisser eller en Begyndelse til at 
realisere de af den opstillede Idéer. Denne Opfatning 
fik ogsaa Medhold af de fleste norske Forkjæmpere og 
Talsmænd for den skandinaviske Bevægelse — enten 
ligefrem eller idetringeste indirekte, nemlig derved at 
de vedblev at staa som Medlemmer af det i 1864 i Kri- 
stiania stiftede «Skandinaviske Selskab», skjønt dette 
Selskab fra første Færd blev ledet i en med Skandinav- 
ismens oprindelige Grundtanke lidet stemmende Maade, 
idet alt Arbejde blev rettet paa at virke for en nærmere 
Sammenslutning af de to skandinaviske Riger: Norge og 
Sverige, mens det tredie: Danmark lodes aldeles ude af 
Betragtning. Bjørnson, som allerede længe havde hørt 

til Skandinavismens varmeste og virksomste Talsmænd, 
var en af de yderst faa, som ved denne Lejlighed brød 
aabent ud af Rækkerne. Han kjæmpede fra nu af i 
flere Aar mod den Revision af Unionsakten, som den 
svenske og den norske Regjering havde enets om at sætte 
igang, og der tilkommer ham en væsentlig Del af Æren 
for, at det ikke skulde lykkes (hvad man øiensynlig en 
Tidlang la an paa) at liste denne store og skjæbnesvangre 
Sag i Stilhed ind paa det norske Folk. — 

Han traadte herved aldeles i Wergelands Fodspor, 
som Norskhedsmanden par excellence, for hvem Gjennem- 
førelsen af Norges Selvstændighed staar som et Maal, 
hvori der ikke maa ske Afkortning enten af Hensyn til 
Fred og god Forstaaelse med Broderfolket eller af noget- 
somhelst andet Hensyn, og som ikke vil vide af nogen 
«klog Forsigtighed» eller «forsigtig Klogskab», naar det 
gjelder Selvstændighedens Ære. Men paa samme Tid 
vedblev han at staa paa det gamle skandinaviske Stand- 
punkt, vedblev at hylde Idéen om en nærmere Sammen- 
slutning og Samvirken af de tre skandinaviske Folk. 
Man fandt naturligvis ud, at «Digterpolitikeren», naar 
han paa engang vilde være Skandinavist og Norskheds- 
mand, gjorde sig skyldig i en af sine sædvanlige Selv- 
modsigelser, og man kunde herved henvise til Werge- 
land, som jo stillede sig skarpt afvisende ligeoverfor 
al Slags Skandinavisme og det just i Norskhedens Navn. 
Men Forholdene var forandret siden Wergelandstiden; de 
Opgaver, som havde foreligget dengang, forelaa vel frem- 
deles, men i en anden Form og under andre Vilkaar for 
deres Løsning; Forudsætningerne og Udgangspunkterne 
for de to Digtere var, med al Overensstemmelse mellem 
dem, dog saavidt forskjellige, at hvad der for den ene frem- 
stillede sig som en uforligelig Modsætning, kunde i den 
andens Øjne synes at være noget nødvendigt sam- 
hørende. — 

Wergeland følte sig, fra første Færd, ifølge det 
Livssyn, han medbragte fra sit Barndomshjem, som 
Verdensborger ikke mindre end som Nordmand. Han 
var med allevegne, hvor der kjæmpedes for Frihed og 

Nationalselvstændighed, ligemeget enten det var hjemme 
i hans eget Land eller i Polen, Grækenland, Amerika 
o. s. v. Nationaliteten var for ham væsentlig en Kraft, et 
Organ for den for alle Folk fælles fremadskridende Ud- 
vikling. Nationaliteten derimod som et givet historisk 
Produkt, — hvad den jo ogsaa er, — det racemæssige 
ved den, Særegenhederne, de finere Nuancer, hvorved 
den enc nationale Kultur skiller sig ud fra den anden, — 
havde han kun i ringe Grad Øje for eller brød han sig 
kun i ringe Grad om. Ud fra dette Standpunkt maatte 
Skandinavismen synes ham en Inkonsekvents eller en 
vilkaarlig og urimelig Begrænsning. Først Ens eget Folk; 
det er nu engang den Virkekreds, som er anvist den 
Enkelte; saa hele den øvrige Verden eller alle andre 
Folk, saavidt de er knyttet sammen ved fælles Idealer og 
fælles almene Kulturformaal: — saadan har det aabenbart 
stillet sig for ham. Men dette Syn er, med al sin 
Vidde, ensidigt og ufuldstændigt og sætter ud af Betragt- 
ning noget, som maa tages med, fordi ogsaa det har sin 
Del i den fremadskridende Udvikling. — 

Til en Begyndelse maatte Bjørnson, ifølge sin Natur 
og Opdragelse, være mest skikket til at repræsentere en 
stik modsat Ensidighed eller mest tilbøjelig til at lægge 
størst Vægt just paa de Sider af Nationaliteten, som 
Wergeland ikke havde Øje for eller ikke brød sig om. 
Bjørnson er aabenbart langt mere af et Racemenneske, 
langt mere norsk og germansk i hele sit Væsen end 
Wergeland var. Saa stor Forkjærlighed Wergeland 
havde for de norske Bønder, saameget han færdedes 
blandt dem og skrev for dem og om dem, blev han dog 
i visse Maader altid som en Fremmed for dem: han 
forstod ikke dem, og de forstod ikke ham. At Bjørn- 
son derimod forstod dem, og det allerede fra sin Ung- 
dom, har han noksom godtgjort ved de Skildringer af 
Bondelivet, som blev hans første literære og vel ogsaa 
politiske Bedrift (det sidste nemlig forsaavidt de med- 
virkede til at hæve Bonden i cgne og andres Tanker og 
derigjennem til at forberede hans senere politiske Magt- 
stilling). Eldre Forfattere havde skildret de mere 

iøjnefaldende og ydre Særegenheder ved den norske 
Bonde; han, den fødte Psykolog og Menneskeskildrer, 
opvoxet blandt Bønder, og hvis Far havde været Bonde 
før han blev Prest, formaaede at trænge indenfor Skallen 
til selve Kjernen og at gi os sande og gribende Billeder 
af den norske Bondes indre Liv. — 

Til Vederlag for, at Bjørnson saaledes fra første 
Færd havde dybere 'og sikrere Fodfæste inden det na- 
tionale Milieu, hvorfra han udgik, end Wergeland, 
var han ogsaa mere bundet ved dette Milieu, havde vanske- 
ligere for at frigjøre sig fra det, saaledes at han kunde 
leve med i Livet ogsaa udenfor de derved givne 
Grænser. Han synes paa den første Del af sin Bane 
baade som Politiker og som Digter at være langt mere 
exklusiv norsk end Wergeland havde været, langt 
mere borneret i Hensyn paa sine politiske Interesser og 
Sympathier. Vi møder i dette Afsnit af hans offentlige 
Liv intet Sidestykke til den Flakken-om i al Verden og 
Følen-sig-hjemme under alle Breddegrader, som er saa 
karakteristisk for Wergeland og maaske allermest i 
hans Ungdomsarbejder. . Men paa samme Tid som 
Bjørnson fra sit oprindelige nationale Standpunkt havde 
lang Vej for at naa frem til Wergelands Kosmopolitisme, 
havde han lettere end Wergeland for at forstaa og til- 
egne sig, hvad der er berettiget i Skandinavismen. Han 
havde fra først af mest Øje for det racemæssige, historisk 
nedarvede ved Nationaliteten, de finere Nuancer, de en- 
gang udviklede og fastslaaede Særegenheder, som be- 
virker, at det for alle Folk fælles Lys brydes forskjelligt 
hos hvert enkelt, og at hvert Folk, skjønt det har Maal 
fælles med de andre, alligevel maa arbejde sig frem til 
dem ad sin særskilte Vej. Men det er just ved at stille 
sig disse Særegenheder for Øje, at man føres til at er- 
kjende Folkeslægtskabets Betydning. Det racemæssige 
ved Nationaliteten, — det, som skiller Folkene fra hver- 
andre, saa de maa delta i den almene Fremadskridning 
hvert paa sin Maade, — er just det, som knytter dem 
sammen i større og mindre Grupper efter det indbyrdes 
Slægtskabsforhold.  Skandinavismen, som for Werge- 

Bjørnsons Artikler og Taler. 2 

land, ifølge det Standpunkt, hvorpaa han stod, og ifølge 
de nationale Opgaver, saadan som de var lagt tilrette for 
ham, syntes en Fornegtelse af den norske Selvstændig- 
hedssag, kunde altsaa for Bjørnson, ifølge hans na- 
tionale Udgangspunkt, fremstille sig som en Bekræftelse 
eller Konsekvents af denne Selvstændighedssag eller som 
en naturlig og nødvendig Udvidelse af de Grænser, 
hvortil hans Nationalfølelse fra først af var knyttet. 
Det gjaldt nu bare, at han ikke blev staaende ved denne 
Udvidelse, men fortsatte videre ad den derved angivne 
Vej. For Erkjendelsen af Racefællesskab og Folke- 
slægtskab som Grundlag for politiske Kombinationer fører 
konsekvent udover Skandinavismen, — til Pangerman- 
ismen og udover den til endnu mere omfattende Kredse. 
Saadan har da ogsaa Bjørnsons politiske Udviklings- 
gang været. Han førtes fra sit norsk-nationale Udgangs- 
punkt til Skandinavismen og fra den igjen til Panger- 
manismen (og det allerede for mange Aar siden, ikke først 
nu, som man synes at forestille sig), og han har saaledes 
efterhaanden arbejdet sig frem til et lignende verdens 
borgerligt Stade som det, hvorpaa Wergeland allerede 
i sin Ungdom var stillet, men saaledes at han i sine 
kosmopolitiske Interesser og Sympathier har taget med 
meget, som Wergeland ikke havde Øje for. — 

Jeg har nævnt, at Unionsrevisionen indledede et 
Gjennembrud i norsk Politik. Det svenske Krav paa Re- 
vision fremgik af en blindt-lidenskabelig Opinionsstorm 
mod Norge og blev motiveret og formet paa en saadan 
Maade, at det maatte kaldes en ligefrem Krigserklæring 
mod norsk Selvstændighed. Alligevel stillede ikke blot 
den svenske Regjering, men ogsaa Rigernes fælles Konge, 
omsider endog den norske Regjering sig til Tjeneste for 
at faa Kravet gjennemført. Det viste sig, at de gjængse 
Forestillinger om at Rigernes fælles Konge skulde være 
lige meget norsk som svensk, og at han, som Følge 
heraf skulde kunne fungere som den upartiske Vold- 
giftsmand, naar Folkene kommer i Strid, ikke svarer til 
de virkelige Forhold. Det viste sig, at Kongedømmet i 
Realiteten er svensk og bare i Formen norsk, saa at 


19 


dets Magt og Myndighed altid i alvorlige Konfliktstilfælde, 
naar det ene Folk staar mod det andet, vil bli et Vaaben 
i det større Folks Haand mod det mindre. Det viste 
sig, at det norske Folk i et sligt Tilfælde ikke engang 
kunde stole paa sin Regjering, eftersom Regjeringens 
eller Statsraadets Medlemmer, saalænge Forholdet mellem 
Statsraad og Storthing vedblev at være, hvad det hidtil 
havde været, vilde være fristet til at opfatte sig selv 
mere som Kongedømmets end som Folkets Tjenere og 
til at ,staa Statsraad" (som Bjørnson har kaldt det) for 
Kongen endog da, naar han optraadte som Repræsentant 
og Redskab for svensk Folkevilje mod den norske. — 
Disse Erfaringer maatte vække og vakte Krav om et 
mere parlamentarisk Styrelsesæt inden den norske Folke- 
mening. Man indsaa Nødvendigheden af at knytte Re- 
gjering og Storthing nærmere sammen, styrke og udvide 
Storthingets Myndighed, samle saavidt muligt det hele 
Folk, byde Mand af Huse mod den udenfra truende Fare 
(som var saameget mere truende, fordi de mod norsk 
Selvstændighed fjendtlige Magter udenfor Grænsen kunde 
regne paa delvis Tilslutning indenfor samme). Revisions- 
sagen medførte altsaa, at en Række vidtrækkende politiske 
Reformer: Statsraadernes Deltagelse i Storthingsforhand- 
lingerne, aarlige Storthing, Udvidelse af den kommunale 
og den statsborgerlige Stemmeret o. s. v. blev sat paa 
Dagsordenen og samlede et stadig voxende og mere tæt- 
sluttet Parti om sig. Den norske Selvstændighedssag, 
som fra første Færd stod i nøje Sammenhæng med Op- 
lysningstidens Friheds- og Fremgangsidéer, blev ved det 
Angreb, som blev rettet mod den gjennem den svenske 
Unionsrevision, paany og med endnu sterkere Baand 
knyttet til disse Idéer i deres moderneste Form. De, 
som holdt fast ved Norges politiske og nationale Selv- 
stændighed og ikke vilde gaa med paa nogen Afkortning 
i den, maatte, hvilket Standpunkt de end indtog for- 
øvrigt, mere og mere føres til at hylde Demokratiets, 
Selvstyrets, Aandsfrihedens Principper. Og jo sterkere 
Strømmen løb i denne Retning, des sterkere maatte og- 
saa Modstrømmen bli til den anden Side. Det udviklede 
2e 

sig til at bli, som i Wergelandstiden og i endnu højere 
Grad end da, en Kamp over hele Linjen, hvorved de 
modstridende Anskuelser og Tendentser paa snart sagt 
alle Aandslivets Omraader kaldtes frem og bragtes til at 
maale Kræfter med hinanden. — 

I denne Kamp var Bjørnson selvskrevet til at ind- 
tage en Førerstilling paa venstre Side. Han havde været 
med paa at aabne Kampen ved sit Brud med fordums 
Meningsfæller i ,Det skandinaviske Selskab", og ingen 
kunde ha bedre Ret eller sterkere Kald til at ta Del i 
den paa dens senere Stadier. Ingen kunde være mere 
skikket til at repræsentere en Bevægelse, som paa en- 
gang var national og liberal-demokratisk. Han var (som 
han er) Norskhedsmanden fremfor nogen i sin Samtid, 
ifølge sit Standpunkt og ifølge sit Væsen: man behøver 
bare at se ham for at forstaa, i hvilken Grad han er 
typisk for sit Folk, en Inkarnation eller Personifikation 
af alt det, som udgjør Styrken og Særegenheden ved norsk 
Nationalitet, saa Norges Selvstændighedssag maatte være 
for ham mere end for nogen anden en personlig Hjerte- 
sag. Og han var ikke mindre udpræget Demokrat, ifølge 
hele sit Væsen og sine Traditioner, —. Demokrat, som 
Wergeland var det, og som vel enhver født Hersker- og 
Førernatur er det. , For de smaa i Samfundet har jeg 
slaas fra min første Dag i Skolen," har han sagt et- 
steds, ,0g jeg tror ikke, at noget i min Natur er 
sterkere end det." — 

Hos Wergeland var Demokratismen ikke bare en 
Hjertesag eller et Udslag af hans medfødte Væsen, men 
bygget paa visse bestemte og bevidste Principper, som 
havde Sammenhæng med den Verdensopfatning, hvori 
han var opdraget, og som blev Udgangspunktet for hans 
Digtning og hele offentlige Virksomhed. Med Bjørnson 
forholdt det sig fra først af vistnok anderledes i saa 
Maade. Hans Instinkter og Følelser gjorde ham til De- 
mokrat, vel endog i højere Grad end Wergeland; men 
hans Demokratisme savnede længe et Grundlag svarende 
til det Wergelands havde i en omfattende, konsekvent 
Verdensopfatning. Han, som ved sine Evner som Digter 

og Folkefører var skabt og kaldet til at aabne vide Ud- 
sigter og bryde nye Baner for den fremadskridende Ud- 
vikling paa saamange Omraader, begyndte sin bane- 
brydende Virksomhed ud fra et Livssyn, som i flere 
Henseender var temmelig snævert begrænset og sterkt 
bundet til gammel Vedtægt og gammel Tradition. Han 
holdt længe fast ved den kirkelig-religiøse Orthodoxi og 
mente, at den lod sig bringe i Samklang med de politiske 
og nationale Fremskridtsidéer, som han følte sig kaldet 
til at arbejde for. I Digtet til Johan Sverdrup, 
skrevet i 1869, siger han: 

pJeg staar paa Barnetroens Bund; 

fra den det er jeg Lighed kræver, 


fra den mod Talefrihed stræver 
og Broderskab paa Stammens Grund.* 


Men Erfaringen lod ham mere og mere føle, at der 
var en Brest i denne Sammenhæng, og han veg ikke 
tilbage for det Arbejde at gaa den nærmere efter. Han 
viste det sjeldne Mod og den sjeldne Viljekraft: at holde 
et ordentligt Opgjør med sin hele aandige Status, ut be- 
gynde som moden Mand Livet, saa at sige, fra nyt 
af, og det Gang paa Gang. Han har saaledes arbejdet 
sig stadig videre fremover og opover for omsider at til- 
egne sig en helt omfattende Verdensopfatning, svarende 
til den, Wergeland gik ud fra, men mere modern, 
mere gjennemført evolutionistisk. — 

Det har været en tung og langsom Vej han har havt 
at tilbagelægge, før han naaede denne Verdensopfatning, 
og adskillige lettere Hoder i Samtiden, som var naad 
did før ham, har kunnet tilraabe ham et spottende ,,vel- 
kommen efter". Men Sagen er, at Bjørnson, som en i 
høj Grad original og produktiv Natur, ikke har kunnet 
la sig nøje med at læse sig til sine filosofiske Standpunkter, 
men har tillige maattet leve sig til dem. Og, om denne 
Livets Vej er langsommere end Bøgernes Vej, er den vel 
til Vederlag tryggere De Standpunkter, man tilegner 
sig ad den Vej, blir tilegnet paa en sterkere, mere per- 
sonlig og mere frugtbar Maade, og samtidig faar man 
mere med af hvad der er berettiget, uforgjængelig Sand- 

hed i de Standpunkter, man har forladt eller gjennem- 
gaat undervejs. Vi ser da ogsaa, at Bjørnson i de 
Digterværker, han har forfattet, efterat han har tilegnet 
sig en positivistisk og evolutionistisk Verdensopfatning, 
vel har bekjæmpet det kirkelig-orthodoxe Livssyn, men 
altid paa sympathisk-forstaaelsesfuld Maade, og saaledes 
at dette Livssyns Værdi og relative Sandhed kommer til 
sin Ret, som t. Ex. i ,Over Ævne", Iste Stykke, hvor 
Mirakelpresten fremstilles i det idealeste Lys, og hvor 
der lægges Mirakeltroens Forsvarere de mest veltalende, 
dybest gribende Ord i Munden. — 

Vi møder hos Bjørnson som Politiker en lignende 
Forsonlighedens og Samlingens Aand. Han har i sin Politik 
som i sin Digtning, særlig siden han blev Fritænker, 
været reformvenlig, men ikke radikal eller revolutionær. 
Han har sigtet paa Forbedring og Fremgang, ikke paa 
Omvæltning, og søgt at faa det Nye saameget og saa- 
nær som muligt knyttet til det Gamle. Hvilket alt- 
sammen bare tjener til hans Ros og til at vise det 
sterke i hans Natur og sunde i hans Aandsudvikling. 
For, skjønt det er en meget almindelig Forestilling, at 
der er noget mere storslagent, mere modigt og konse- 
kvent ved Radikalismen, som ikke vil gaa paa Akkord 
og ikke vil vide af noget Flikværk, end ved den Aand, 
som ikke sigter videre end til at rette paa det Bestaaende, 
er det ikke desto mindre aldeles falskt. Det modsatte er 
nærmere Sandheden. Det mindste Barn kan ,,rive Spillet 
overende", men til at ,flytte Brikker": dertil skal der 
en Mand. — 

Bjørnson har som Politiker været en vældig 
Stridsmand, utrættelig paafærde i den mangeaarige Kamp 
mellem Højre og Venstre, altid villig til at ta Stød, hvor 
det krævedes, udfoldende som Apgitator en ligeud genial 
Evne. Ingen har forstaaet som han at sætte Masserne i 
Bevægelse; ingen har kastet ud saamange Slagord; ingen 
har formaaet endog tilnærmelsesvis saaledes som han at lyse 
op i Mørket og bringe Opgaverne, som det gjaldt at løse, 
til almen Forstaaelse ved et enkelt Billede, et enkelt 
malende og rammende Udtryk. Særlig ved de store 

Kulminationspunkter eller Kriser i Striden, — Spørs- 
maalet om det kgl. Veto ved Grundlovsforandringer, 9de 
Junibeslutningen 1880 (Promulgation af  Storthingets 
tredie Gang vedtagne men ikke sanktionerede Grundlov- 
bestemmelse om Statsraadernes Adgang til Storthings- 
forhandlingerne, Beslutningen om at sætte det Sel- 
mer'ske Ministerium under Rigsretstiltale (1883) o.s.v.) 
— møder vi ham foran sit Parti, drivende det frem til 
de afgjørende Skridt. Hans Mod syntes at voxe med 
Faren og den dramatiske Spænding; naar de fleste andre 
begyndte at bli betænkelig og vilde til at reve Sejlene, 
hejste han dem tiltops. — 

Hvor betydningsfuld denne Bjørnsons Deltagelse 
som Avisskriver og Folketaler i Partistriden har været: 
derom tør man vel se et Vidnesbyrd i det fanatiske 
ligefrem vilde Had, for hvilket han har været (og delvis 
fremdeles er) Gjenstand inden Højrepartiets Rækker. 
Efter denne Maalestok, — og den er noksaa paalidelig 
for Hadets Tribut plejer gjerne at ydes i gode Penge, — 
har Bjørnson endog fremfor nogen anden, — endog 
fremfor selve Johan Sverdrup, — Skylden for eller 
Fortjenesten af de Skridt, som førte til Venstrepartiets 
Sejr og Gjennemførelsen af det parlamentariske Styrelses- 
sæt i vort Land. Selv Wergeland blev ikke værre 
mishandlet og miskjendt end Bjørnson har været inden 
Højrepartiets Organer. Det er nu værdt at lægge Mærke 
til, at han desuagtet, tiltrods for denne aarelange For- 
følgelse, har holdt sig saa temmelig fri for at smittes af 
den under den skarpeste Strid saa rent overhaandtagende 
Fanatisme. Han har kunnet være opfarende i sin Vrede 
og kunnet bruge sterkt udfordrende Ord, ofte vel altfor 
sterkt udfordrende Ord; han har hugget til, hvor han 
trode det behøvdes, uden Skaansel, men uden Had, ial- 
fald uden det indædte Had, som ikke kan slippe Taget, 
hvor det engang har bidt sig fast, og som roder sig 
stadig dybere ind i sine Muldvarpegange. Han har ikke 
været Fanatiker. Han er for sterk til det. For det 
gjelder om Fanatismen som om Radikalismen: den er 
ikke Styrke, men Svaghed, — Sygdommens, Afmagtens 

konvulsiviske Seneknytninger. Midt under den skarpeste 
Strid har han fremfor nogen anden ført forsonlig Tale 
og søgt at bli retfærdig mod sine Modstandere ved at 
forklare deres Standpunkt og Færd. Samtidig med at 
han krævede det gjenstridige Selmer'ske Ministerium 
sat under offentlig Tiltale for Rigsret, var det saalangt 
fra, at han pruttede paa sin Anerkjendelse af de gode eller 
fremragende Egenskaber, hvorved enkelte af dets Med- 
lemmer udmærkede sig, at han tvertom omtalte dem 
med den mest overstrømmende Ros. Mens Højres Or- 
ganer vinkede paa den mest utilhyllede Maade efter 
svensk Hjælp, og mens man inden Venstre fordetmeste 
var enig om at ville ha dette opfattet som Vidnesbyrd 
om, at Parti- og Personhadet havde ædt op al Fædre- 
landskjærlighed hos disse Mennesker, gjorde Bjørn- 
son stadig en mildere (og udentvivl ogsaa rigtigere) Op- 
fatning gjeldende, idet han hævdede, at der var Fædre- 
landskjærlighed paa begge Sider, bare af en forskjellig 
Art, ybekymret" paa højre Side, tillidsfuld og troende 
paa venstre. Endog hos ,Morgenbladet"s Redaktør, 
Chr. Friele, hvis snæversynte Bulldognatur just viste sig 
i sin allerværste Skikkelse i hans Forhold ligeoverfor 
Bjørnson, søgte han at udfinde og fremhæve de gode 
Sider (og han havde virkelig saadanne) og idealiserede og 
omdigtede ham saaledes, at der blev Folk af ham ogsaa. — 

Bjørnson besidder i høj Grad en Egenskab, som 
plejer at karakterisere de store Handlingens Mænd, og 
hører med blandt Vilkaarene for deres Storhed, nemlig 
den: at kunne samle al sin Kraft og al sin Opmærksom- 
hed paa et enkelt Punkt og være helt dér, hvor det 
gjelder at være i det enkelte Øjeblik, — dér, hvor et 
Slag skal staa. Som alle Fortrin har ogsaa dette sine 
Skyggesider. Det har ført med sig, at han, naar han 
har mødt noget, som har syntes ham en Udskejelse eller 
en Forfuskning af en god Sag, ofte har tat saa voldsomt 
i, at det har kunnet, synes, som om han var blind for, 
at Sagen ogsaa har andre Sider, eller at den er god i 
sin Grund. Kampnaturen i ham har faat Overtaget, saa 
han har gaat over Stregen. Han har ikke manglet Syn 

for de andre Sider; men han har maattet handle; han har 
maattet gribe ind og faa rettet det som rangt er; derfor 
har han for det første ikke kunnet være upartisk i denne 
Sag; han har maattet for en Stund udelukkende fæste sin 
Opmærksomhed ved det ene Punkt, hvor det gjaldt at 
gribe ind; den fuldkomne Objektivitet, ,,Tvisyntheden*, 
som Vinje kaldte det, vilde ha lammet hans Kraft og 
hindret ham i at opfylde, hvad han ifølge sin Natur har 
maattet opfatte som et Kald eller en Pligt. Naar han 
saa siden har mødt en Udskejelse eller en Udartning i 
modsat Retning og, for at faa rettet paa den, har tat fat 
ligesaa voldsomt, ligesaa ensidigt, men til den modsatte 
Side, (hvilket meget ofte er hændt), har det for Samtiden 
kunnet synes, som om han gjorde sig skyldig i en 
skrigende Selvmodsigelse, skjønt de to modsatte Ensidig- 
heder i Virkeligheden udfylder hinanden, saa der blir 
den bedste Sammenhæng i det Hele. — 

Dette er en Hovedgrund til, at Bjørnson saa ofte 
og i saa vid Udstrækning har været omtalt og opfattet 
som en Slingringsmand, en Vejrhane, en ustø og vakle- 
voren Personlighed, — ligesom Wergeland i sin Tid 
blev det og af den samme Grund, nemlig fordi der 
ogsaa i ham stak meget (om end ikke saa meget) af en 
Initiativets, en Handlingens Mand, og fordi han derfor 
ofte kunde være for en Stund saa helt optat af en enkelt 
Sag eller af en enkelt Side ved en Sag, at han tilsyneladende 
glemte alt andet. 

Wergeland blev i Samtiden omtalt som en Per- 
soplighed, ,der er revnet fra hinanden og indvortes op- 
løst, og hvis Stumper Efterslægten neppe vil være 
ulejliget med at samle sammen”. Ludvig Kristensen 
Daa kaldte ham i ,Granskeren" ,denne vor forunderlige, 
bare i sin Foranderlighed uforanderlige Henrik Werge- 
land". Efterslægten har virkelig ulejliget sig med at 
samle Stumperne af ham sammen til et helt Billede, og 
Arbejdet dermed har ikke været saa tungt endda. Man 
har faat Øjnene op for, at noget af det mærkeligste 
ved denne mærkelige Mand, som fik høre saamceget ondt 
for sit Vendekaaberi og sin Sønderrevethed, just var den 

ubrudte Sammenhæng og uforstyrrede Harmoni i hans 
indre Væsen. Man har faat Øjnene op for, at han i en 
sjelden Grad blev sine Ungdomsidealer tro, og at han i 
Hensyn paa Livs- og Verdensopfatning blev staaende uden 
Tvivl eller Vakling dér, hvor han stod ved sin første 
Optræden som Digter og Politiker. — 

Dette kan nu vistnok ikke siges om Bjørnson. Hans 
Livs- og Verdensopfatning har, som før fremhævet, 
undergaaet store og iøjnefaldende Forandringer, siden 
han først traadte frem for Offentligheden. Der har 
været Perioder i hans Liv, da disse Forandringer foregik 
efter en temmelig rask Tempo, og med sin sedvanlige 
Aabenhed og sterke Tro paa sit Kald som Folkeleder og 
Ansvarsfølelse som saadan har han aldrig forsømt at la 
Publikum faa Del i disse sine indre Oplevelser. Inden 
Kredsen af hans altid meget talrige og meget ivrige 
Fiender har disse Meddelelser været hilset med Haan 
eller fulgt med glad Forventning. Digterpolitikerens 
Skude maa bli svært rank nu, har det hedt, siden han 
har kastet overbord Skandinavismen, Unionsvenligheden, 
Barnetroen o. s. v. Man har øjensynlig haabet, at han 
vilde kuldsejle, eller at han maatte reve sine Sejl, kanske 
la dem aldeles falde, saa han blev liggende der som et 
andet Vrag. Men han har ikke revet, tvertom hejst 
Sejlene endnu højere tiltops og sat nye Sejl til, og er 
alligevel ikke kuldsejlet. Sagen er, at det var en Øjen- 
forblindelse, naar man forestillede sig, at han kastede 
sin Ballast overbord, eller at han brød overtvert med sin 
tidligere Livs- og Verdensopfatning. Han brød ikke 
overtvert med den, men han udvidede den mere og 
mere. Hans ,Signalforandringer" har ikke været en 
holdningsløs Slingring, men en modig og konsekvent 
Arbejden-sig-videre-fremover, — Vidnesbyrd om en be- 
undringsværdig, næsten ecnestaaende Perfektibilitet og 
Livsfylde. De forskjellige Standpunkter han har indtat 
i politisk, filosofisk, religiøs Henseende, hvori man har 
fundet saamegen Selvmodsigelse, og hvortil man saa ofte 
har henvist for at godtgjøre ,Digterpolitikeren"s Ube- 
regnelighed eller Uvederheftighed, viser sig ved nærmere 

Eftersyn at ligge det ene foran det andet i en og samme 
ubrudte og ret fremadskridende Linje. Der er mange 
Skridt fremover, intet tilbage. Forsaavidt kan det 
Wergeland sa om sig selv paa sit Dødsleje, nemlig at 
han havde ,,gaat bejnt frem" hele sit Liv igjennem, med 
samme Ret, om end i en noget forskjellig Betydning, 
ogsaa siges om Bjørnson. — 

Eftersom Bjørnsons Livs- og Verdensopfatning er 
blevet en videre, mere omfattende, er hans Iver for 
Gjennemførelsen af Norges politiske og nationale Selv- 
stændighed vistnok ikke i mindste Maade kjølnet, men 
Opgaven har aabenbart fremstillet sig for ham i et noget 
ændret Lys. Den mere æsthetiske Side ved Sagen, — 
den, som svarer til de naturlige Instinkter, til hvad 
Slægtsfølelsen og Racefølelsen kræver, — den, hvorefter 
det gjelder at tilvejebringe Harmoni i Folkets Liv og 
Institutioner og at knytte paany Baandene, som forbinder 


med de saa højt beundrede Fædre, — har traadt noget 
tilbage i hans Opfatning; til Vederlag har den mere 
ethiske Side traadt sterkere frem, — den, hvorefter 


politisk og national Selvstændighed først og fremst op- 
fattes som et Vilkaar for, at Folket kan opfylde paa rette 
Maade sin Pligt eller sin Mission blandt Folkene og delta 
paa rette Maade i det for alle fælles Kulturarbejde. 

Det hænger sammen hermed, at han i den senere 
Tid ofte har været uenig med sine politiske Menings- 
fæller i Hensyn paa Vejene, ad hvilke Venstrepartiets 
unionspolitiske Program bør søges gjennemført; han har 
ikke villet være med paa nogen Lirke- eller Lurelinje, 
men krævet, at Kortene skulde lægges paa Bordet, og at 
man skulde aabent vedstaa, ikke bare hvad man vilde i de 
nærmest foreliggende Tilfælde, men hvad man sigtede paa 
som sit endelige Maal. Det hænger udentvivl ogsaa sammen 
hermed, at han har optraadt saa skarpt mod Forsøgene paa 
at fremme Maalsagen ad Lovgivningens Vej eller gjennem 
Foranstaltninger, som udelukkende motiveres ved Hen- 
visning til et virkeligt eller formentligt nationalt Hensyn. 

Han har vistnok ladet sig henrive til altfor sterke 
Udtryk ved denne Lejlighed, idet han har hævdet, at 

Kulturen maa gaa foran Nationaliteten, paa en Maade, 
som om dåder nødvendigvis skulde være noget kultur- 
fiendtligt ved Maalsagen. Men det maa nok erkjendes, 
at han i rette Tid advarede mod en Afvej eller et 
Skraaplan, som man er udsat for at komme ind paa ved 
Arbejdet for at gjennemføre norsk national Selvstændig- 
hed paa det sproglige Omraade. Der stikker fra først 
af en god Portion Romantik i Maalsagen, og der er 
altid Fare for, at dette romantiske Element skal bryde 
igjennem og bli dominerende, saa Maalsagen virkelig 
føres ind i en reaktionær Retning, hvorved Nationaliteten 
stilles i Modsætning til Kulturen og foran denne, og 
hvorved Hensynet til Fremgangen, Kræfternes frie Ud- 
foldelse ofres for Hensynet til Hyggen og Harmonien, 
Tanken paa ,Fædrene" o. S. V. — 

Maaske har Bjørnson ogsaa nu og da gaat for 
vidt, naar han har modsat sig alle Omveje for at naa 
Maalet i det Unionspolitiske, eller naar han (hvad der 
vel har kunnet hænde) har bragt Forstyrrelse i sine 
Meningsfællers Planer ved at lægge ud om, hvad der 
maatte være den endelige Mening med det ene eller det 
andet Forslag. Politiken har jo sine særegne Regler og 
Vilkaar; det gjelder her i Almindelighed at samle sig 
mest muligt om saadanne Opgaver, som ,foreligger" og 
kan ventes gjennemført i en nogenledes nær overskuelig 
Fremtid, og for at kunne gjøre det blir man ofte nødt 
til, om ikke at glemme, saa ialfald at sætte midlertidig 
ud af Betragtning de fjernere Maal eller de videre 
Konsekventser. Paa den anden Side er intet vissere, end 
at Arbejdet for den politiske Selvstændighed bør foregaa, 
saavidt muligt, ad den lige Vej og uden Omsvøb eller 
Fordølgelser, om end det er noksaa øjensynligt, at der 
herved stilles større Krav til Folkets Mod og Kraft og 
Offervillighed; jo mere Selvstændigheden naaes ad denne 
Vej, des mere vil den bli tilegnet i Aand og Sandhed, 
des dybere Rod vil den slaa hos Folket, og des rigere 
Frugt vil den bringe det. — 

De store Maal naaes idethele ikke ved smaa Midler; 
naar det stundom kan synes at ske, viser det sig snart at 

være et Øjenbedrag: det er ikke Tingen selv, men bare 
dens ydre Form, som er Dbleven naaet. Det er derfor 
bare til dagligdags og i Magsvejr, at de professionelle 
Politikere med sit Rutinevæsen og sine rent praktiske 
Hensyn strækker til. I sterkt bevægede Tider, naar de 
højeste og vanskeligste Opgaver melder sig til Løsning, 
kræves der Medvirkning af andre og større Kræfter. Po- 
litikerne maa da finde sig i, at Poeter og Profeter 
blander sig ind i deres Bedrift med sin Fantasering og 
Moralisering; de maa finde sig i et sligt ,Poetokrati" 
som det, hvorved de store Tider i norsk politisk Historie 
siden 1814 har været karakteriseret. Politiken har, som 
sagt, sine særegne Regler og Vilkaar, som den har sine 
særegne Funktioner og Opgaver i den menneskelige Ud- 
viklingstjeneste. Det kan være rigtigt og nødvendigt, at. 
dette særegne til sine Tider blir stillet i Forgrunden, og 
at det hævdes, at Politikerne maa faa Lov til at stelle 
med, hvad der hører til deres Rige, uden Indblanding af 
Repræsentanter for andre Aandslivets Omraader, — lige- 
som det kan til sine Tider bli rigtigt og nødvendigt at 
hævde Kunstens saakaldte Suverænitet og Uafhængighed 
af Moralen. Men selvfølgelig er dette en Ensidighed og 
kan alene ha en midlertidig Berettigelse, nemlig som 
Protest mod og Kritik af en urigtig Opfatning af den 
indbyrdes Sammenhæng mellem disse Omraader og som 
Forberedelse til en bedre og rigtigere.. For, om hvert 
enkelt af Aandslivets Omraader har sine særegne Frem- 
gangs- og Udviklingsvilkaar, saa bestaar der jo dog tillige 
en uløselig Sammenhæng og Solidaritet mellem dem alle. 
At erkjende det sidste er ikke mindre væsentligt end at 
erkjende det første. Det hører til Bjørnsons store og 
væsentlige Fortjenester, at han ved sin Deltagelse i den 
offentlige Diskussion med Styrke har hævdet Sammen- 
hængen mellem Politik og Moral, ligesom han i sin 
Digtning har hævdet Sammenhængen mellem Kunst og 
Moral. — 

Hvad der gjelder om Wergeland, at hans Navn 
møder os snart sagt paa hvert Blad i vor Historie fra 
hans første Optræden indtil hans Død, — det samme 

gjelder om Bjørnson i det saameget længere Tidsrum, 
i hvilket det har været forundt ham at leve og virke. 
Den Lære, han har forkyndt i de bekjendte Ord: ,Hvad 
du evner kast af — i de nærmeste Krav", har han selv 
praktiseret i vid Udstrækning. Han har ikke holdt sig 
for god til at sysselsætte sig med endog de tilsyneladende 
ubetydeligste Spørsmaal, som har været sat paa Dags- 
ordenen, og ikke været bange for at smudske sine Hænder 
ved at ta et Tag med i Livets praktiske Gjerning over- 
alt, hvor han har troet det behøvedes, — hvilket ikke 
har hindret ham i at bli vor største Digter. — 





FØRSTE GRUPPE: 
FRA BJØRNSONS LÆREAAR. 


(Kamp for norsk Scenekunst og Bebudelse af en ny, 
mere natursand Digtning.) 


I. En Nytaarsbog 


(med Bidrag af P. C. Asbjørnsen, P. J. Collett, P. A. Jensen, Th. Kjerulf, 
J. Moe, A. Munch, J. Rørdam og J. S. Welhaven. Udgivet 1 veldædigt 
Øjemed. Christiania. Trykt hos Werner & Combp.). 


(=Morgenbladet<, 15. Januar 1854.) 





Bjørnson var i 1852 bleven Student, men var kort efter Examen 
artium reist hjem til Nesset i Romsdalen, hvor han forblev et Aar. Først 
ud paa Sommeren eller Høsten 1853 vendte han tilbage til Kristiania, og 
først nu begyndte hans Studentertid i Hovedstaden, hvor han maatte 
brødføde sig som Kritiker og Storthingsreferent. Han debuterede som 
Kritiker i Januar 1854 — lidt over 22 Aar gammel — med nedenstaaende 
Anmeldelse af den ældre Digterskoles seneste Livsytringer, — en Krigs- 
erklæring til Welhaven og hans Følge. Denne Artikel, som efter den 
Tids Skik hverken var betegnet med Signatur eller Navns Underskrift — 
det samme gjælder de følgende Artikler, hvor intet Navn eller Mærke er 
tilfølet tilslut —, gjorde dog Bjørnson meget omtalt og bekjendt og for- 
skaffede ham med én Gang en fast Post *) som Theaterkritiker i ,Kryd- 
seren*, — en Stilling, som han tiltraadte med Artikel Nr. II i denne Sam- 
ling. — De allerfleste af B.'s Artikler fra denne Periode blev, efter hvad 
en af hans Kammerater oplyser, nedskrevne i en Fart. 


Her klages ofte over, at Nutiden fast intet leverer 
til Berigelse af vor Poesiliteratur, eller mere direkte over, 
»at der ikke fremstaar nye Digtere nu som i gamle 
Dage". Man overvælder Tidsaanden med Bebreidelse 
herfor; man ynker dens praktiske Retning, dens filistrøse 
Bestræbelser; man søger at rette den ved at lade afdøde 


*) Om denne Begivenhed og i det hele om Bjørnsons første Studenter- 
tid 1 Kristiania skrev hans Kamerat, senere Distriktslæge E. Lindseth 
i Anledning af , Synnøve Solbakken*s 25 Aars Jubilæum (1882) en 
Beretning, som vil findes trykt 1 Chr. Collins Biografi af Bjørnson 

Digteres Værker leve op igjen; man leder om inde blandt 
Folket efter deres egne gamle Kvad, steller lidt ved den 


simple, ærværdige Dragt — og lader ogsaa disse gaa 
manende til os. Men fremdeles den samme tunge 
Stilhed. 


Dog, for denne Stilhed bør man ikke være bange, 
ei heller ifølge gammel god Skik søge dens Grund i Tids- 
aanden. Thi nøiere efterset er den kun den Forknythed, 
den bange Gjæring, som Følelsen af et uundgaaeligt Uveir 
avler. Det gamle Literaturens Land trues med Omvælt- 
ning; thi udenfor dens dansk-tyske Enemerker staar der 
et nyt Tankefærd med Krav paa Landet fra gamle Tider 
af. Det er ikke længere kommet streiftogsvis eller i 
smaa Hobe; det er den hele samlede Masse, som trodsig 
og sterk vil bryde ind og tage det Hjem i Besiddelse, 
hvorfra det engang er drevet bort og saalænge holdt ude. 
Med dette vil en ny Digterslegt fremstaa; men indtil da 
— endnu medens man uvis vakler mellem sit eget og 
det fremmede, famler om iblinde mellem nyt og gammelt 
Sprog, nye og gamle Begreber — kan ingen stor Aand 
komme til Gjennembrud, og vi maa enten intet nyt — 
og paa samme Tid godt — forlange, eller ogsaa holde 
os til de ældre, dem, der var modnede og sterke, før 
Stormen kom, — der ikke vakle, ikke tvivle, fordi de 
længst har taget Parti. Men disse ældre, man ser jo 
næsten intet, som kan vidne for dem, at de lever og 
Jever for at tænke og skrive. 

Var de store Digtere, kunde de ikke saaledes hen- 
give sig til at forstumme, thi den store Digtersjæl er 
produktiv, den maa tale den, tale altid og til alle. 

Her hos os maa vi derimod vente taalmodig, indtil 
en betydningsfuld Mand eller Reisende lægger sig til at 
dø, eller der slumper til at indtræffe en Fest, saasom 
ved Studentersamlingerne, Kronprinsessens heldige For- 
løsning, Kongens lykkelige Helbredelse osv. Men især 
klapper man i Hænderne af Forventning mod hver Nyt- 
aarsdag; thi det feiler sjelden, at jo et eller andet lykke- 
ligt Træf aflurer vore skrivende Kapaciteter nogle Digte 
til den Tid. For tre Aar siden var saaledes — til stort 
Held for os — et Par Løitnanter komne til at fornærme 
P. C. Asbjørnsen under et Togt nede paa Middelhavet, 
og da dette skulde hævnes digterisk, fik vi til Nytaar 
den ganske fortræffelige ,Ydale*". For to Aar siden 
troede derimod Welhaven det nødvendigt paa Grund af 
Nationens mageløse Længsel efter noget fra Digterens 

Haand, at udgive en Bog til Nytaar. Denne Længsel 
kom imidlertid overraskende paa ham, han havde vist 
ikke ventet den; tbi han havde saagodtsom intet nyt 
færdigt, hvorfor han maatte lade opigjentrykke adskillig 
gammelt om Vasdrag o. d. Den særdeles Glæde, hvor- 
med Bogen alligevel blev modtagen, den rosende Anmel- 
delse, den høstede i begge vore Storblade, burde, saa 
synes man, drevet den yndede Digter til at lyksaliggjøre 
os med mere og om han endnu ikke havde skrevet noget 
nyt, saa da fremdeles noget gammelt, noget fra den Tid, 
han ikke var Professor, og var nødt til at skrive. Men 
dette skete desværre ikke. Forrige Nytaar blev det 
meget mere Munchs Tur. Hans Kone var død, og saa 
stort Tab dette end var for ham, blev det dog til Gevinst 
for os, da det afnødte ham den hjertelige Digtning ,Sorg 
og Trøst*. 

laar er det, vi ved ikke hvilken Familie, Mand eller 
Kone, Olding eller Barn, som lider Nød. Dette har hel- 
digvis vore Digtere observeret; det gik dem til Hjerte, 
thi om de ikke er store Mennesker, er de dog gode 
Mennesker. De slog sig sammen om at give den eller 
de Ulykkelige en Nytaarsgave, — og saadan gik det til, 
at vi fik lidt fra otte af vore Digtere paa en Gang. 

Det kan naturligvis ikke blive Stort fra hver især, 
naar de kun har 143 Pagina i Oktav at forsøge sig paa. 
Men det er da altid saameget, at vi kan have Anledning 
til at sammenligne og dømme. Idet vi skal forsøge her- 
paa, følger vi den i Bogen brugte Orden. 

Bogen begynder med et Stykke af Th. Kjerulf. 
Det er den samme Kjerulf, der har leveret et Par Stykker 
i ,Hjemmet og Vandringen* — og særskilt udgivet en 
egen Digtsamling. Han er altsaa allerede en forsøgt 
Literat, og da han har gjort en Pause af flere Aar i 
Offentliggjørelsen af noget belletristisk, gaar man til dette 
med en Smule Forventning. Stykket er overskrevet 
»Udenlands*, og første saavelsom andet Afsnit sees at 
være skrevet i Bonn Sept. 52, tredje i Heidelberg s. Å., 
fjerde sammesteds 2den Januar 53. 

Hvo venter ikke efter dette at faa noget ,udenlands 
ifra", — lidt om Landene, han reiste igjennem, Byerne, 
han opholdt sig i, Menneskene, han stødte paa? — Hvo 
føler sig ikke derfor ogsaa betydelig skuffet, naar man 
næsten intet faar ,udenlands ifra* — men bare inden- 
lands ifra i dette Ords sterkeste Betydning, nemlig Fan- 
tasier og Tankeeksperimenter over Gjenstande i Kjerulfs 

3 

inderste Indre? Der er med andre Ord næsten intet i 
denne Fremstilling, der ikke kunde være skrevet for 
Norge, paa Kjerulfs Værelse, forinden han foretog Reisen 
til Tyskland. Men dermed er naturligvis ikke hans Bi- 
drag forkastet. Dermed er der ikke givet Indsenderen i 
Nyaarsdagsnummeret eller Anmelderen i Nyhedsbladet Lov 
til noget saa nær at karakterisere Kjerulf som en gal 
Mand. Det usædvanlige er ikke Galskab — og den, der 
offentlig kommer med en Kritik, skylder den Literatur, 
til hvis Gartner han gjør sig, med varsom Haand at 
rydde Ukrudtet tilside, — om der muligens kunde være 
en enkelt lille Spire, der var værd at reddes. Ikke en, 
men mange saadanne trives inde mellem det meget for- 
voksede i Kjerulfs lille Blomsterbed, og det er derfor 
sørgeligt at se disse kjække Herrer luge væk og spade 
om for at plante sine egne frosne Poteter deri. 

Vi havde tænkt at levere enkelte Eksempler paa 
hans Forkertheder; men Gud skal vide, at dette er os 
sparet; den anden Del af Kritiken, den at undersøge, 
hvoraf disse kommer, at han kan skaffe dem væk, saa 
det gode faar Spirekraft, er imidlertid — som man 
kunde vente — ubeskaaret overladt os andre. Kjerulf 
bør saa meget mindre behandles saa inhumant, som man 
af alt bør tro, at han kun for et Øieblik er ledet vild 
og ind paa en Afvei, hvorfra han maa føres tilbage. 
Denne drømmende, sygelige Maaneskinsvandring, hvortil 
vore egne, saa længe feterede Digtere med Welhaven i 
Spidsen har overgivet sig, denne Banghed for Dagslyset 
og Sværmeri for alskens sørgelige Natscener, — denne 
mystiske Snak med Huldre, Alfer og Nisser og andre 
Natfolk, som gjør Hovedet kruset baade paa dem selv og 
Læserne: alt dette er det, som fra Begyndelsen af ogsaa 
har draget Kjerulf ind til sig — som saa mange andre 
Dilettanter, f. Eks. Paul Botten Hansen med sin Bog 
»Huldrebryllupet* eller hvad den heder. 

Men det er ikke alene herifra Kjerulf bør drages 
tilbage, det er fra den senere tilkomne fikse Ide — og 
hvor let undfanger man ikke fikse Ideer, naar man altid 
gaar og ser bort fra Virkeligheden ind i en sygelig 
Drømmeverden? — at ville være en Jean Paul i sine 
Betragtninger, en Heine i sine Fantasiere Han spænder 
derfor hele sit Indre mange Toner for høit, og dette 
er hans væsentligste Fejl. Hør nu, hvordan det da 
bliver. 

Han vil være Geni. Dette ved han er det samme 

som at danne rare Ting af en ubekvem Materie. Faar 
han derfor fat paa noget i Livet eller Naturen, beskriver 
han ikke dette, men tror sig forpligtet til gjennem Bil- 
leder at skabe det om først til en Gjenstand, saa denne 
igjen til en anden, denne atter til en tredie og kommer 
under denne Forædlingsproces til at sætte saameget 
til af sin egen Lavning, at det hele bliver bare Rør 
og Rot. 

Er han ifærd med at levere en Reisebeskrivelse, 
skal denne være affattet saadan, at man straks kan se, 
det er en Digter, som har reist. Derfor bryder han sig 
ikke om de Steder, Vorherre allerede har befolket, men 
desto mere om dem, han selv kan befolke, — ser intet 
der, hvor andre ser, men særdeles meget, hvor andre 
ikke ser en Smule. Vi, som skal følge ham, kommer 
saaledes bare til at reise i Hurtigvogn om i Kjerulfs egen 
Hjerne, snart med en Tanke, snart med en anden, indtil 
hver er udkjørt. Man kunde derfor fristes til at raade 
ham til, at han en anden Gang, naar han vil reise Uden- 
lands, først lægger lidt igjen af sine egne Syner og 
Aabenbarelser her Indenlands; thi nu gaar det ham som 
Manden, der ikke kunde se Skoven for lutter Trær. 

Men med alt dette er der virkelig Fantasi hos Kje- 
rulf; hvor han kan spille over paa Naturen, er den end- 
ogsaa meget rig, meget vekslende. Han vilde derfor 
være istand til at levere ganske anderledes smukke Ting, 
naar han ikke troede sig nødt til at forcere den saa 
uhyre. Mangesteds tiltales Læseren ogsaa af en vis from 
Naivitet, men Ulykken er, at han selv har opdaget, at 
han besidder noget deraf, hvorfor han har skyndt sig at 
gjøre hver Opfatning, hver Anskuelse saa rørende naiv, 
at det altfor ofte udarter til latterlig Sentimentalitet. 
Hans Reflektioner er undertiden sande og farvede af en 
livlig Fantasi; men samme Udskjæmmen, samme Over- 
drivelse. Naar man slaar op Pag. 24, hvor han sætter 
sig til Formaal at skildre et Maleri af Rottmann, vil man 
maaske lettest komme efter baade Fortræffelighederne og 
Forskjerthederne hos ham. Thi den, som, efterat have 
arbeidet sig igjennem Beskrivelsen og holdt ud al den 
ofte smukke, men tilsidst overskyllende Fantasiblomstring, 
de ofte dristige, men med Vold og Magt sammenføiede 
Tankeeksperimenter, han skal nok kunne sige, at han har 
læst noget meget besynderligt, men naturligvis ikke et 
Ord om Maleriet, Maleren eller noget af det, som en 
anden vilde have beskrevet. 

Ligesaa karakteristisk hos ham er det, hvor han 
Pag. 32 viser os at være stødt sammen med to Damer 
paa Veien opad Brocken. Han kommer ikke i Samtale 
med disse Damer, skildrer dem ikke, eller kan over- 
hovedet ikke dvæle hos dem der, hvor de nu engang er, 
men, opgivende Virkeligheden, begynder han at tænke 
sig, hvordan mon de har det, naar de kommer hjem til 
Hannover, hvordan de da sidder i Vinduskarmen og ser 
ud og taler sammen og fantaserer over Livet, over Na- 
turen, over . . . Gud ved hvad — kun ikke et Ord, som 
de virkelig har talt eller tænkt. 

Hans Stil er let og klar; ofte maler den kraftigt 
med faa Ord, idet man altid finder ham at have et ud- 
tømmende sandt Udtryk paa rede Haand. Men den 
ulykkelige Jagt efter at synes genial pusserer ham til at 
gjøre den altfor urolig og sønderrevet; hans lige ulykke- 
lige Jagt efter Naivitet gjør den hyppig barnslig-enfoldig 
i sin Sammensætning indtil Affektation. Han henfalder 
derfor ogsaa til et Punktumraseri uden Lige; thi selve 
Vinjes i fordums Dage eller Lud, Lud. Daaes i hans med 
Universitetets Prismedalje lønnede Afhandling er mod 
intet at regne i Sammenligning med dette. Da nu saa- 
mange, der flygter den latinske Periodebygning, falder 
over i denne modsatte Yderlighed, som bestemt kunde 
kaldes Hakkemadstilen, vilde vi her slutte vore Bemerk- 
ninger om Kjerulfs Stykke med at aftrykke et tilvisse 
afskrækkende Eksempel. Men Morgenbladet har alt gjort 
det ved at levere det bedste af dem alle, nemlig hans 
Skildring Pag. 21 og 22 af Samtræffet med den lille Gut. 
Pag. 48 har han derimod gjort en hæderlig Undtagelse, 
hvor nemlig det ene Billede saaledes hægter i det andet, 
at han maa tøie Sætningen udigjennem nogle og tredive 
Linjer eller omtrent halvanden Side. Men denne Und- 
tagelse er enestaaende. 

Den næste er P. A. Jensen. Han har leveret fem 
Digte. 

P. Å. Jensen besidder nok ikke synderlig Digter- 
talent, hvad nu ogsaa enkelte af hans Velyndere eller 
Bekjendte har at fortælle Almenheden i den Anledning. 
Den Modbør, hans første Frembringelser maatte udholde, 
omendskjønt Forfatteren allerede da var en moden Mand, 
hvis Tanker havde faaet Tid til at udfolde sig, — viser 
noksom, at det egentlig er den senere tilkomne Sprog- 
kunst, som nu har imponeret Publikum en Smule. Men 
denne er da ogsaa al Ære værd; det er ganske fornøie- 

ligt at lægge Merke til, hvor den er steget, hvor aldeles 
mesterlig den tiilsidst er bleven, saa det hist og her 
næsten synes at gaa over til Taskenspilleri. Men han 
har da ogsaa øvet sig, den Mand! Mange tykke Bind 
dramatiske Verker og næsten alle i bunden Stil, — en 
Masse lyriske, episke og didaktiske Digte spredte udover 
alskens Aviser og Skrifter, — en ny Prædiken til hver 
eneste Søndag foruden alle de Taler ved Begravelser, 
Brudevielser, Fester, ja endog nede blandt Frimurerne, 
— en Hoben Bidrag i theologisk Tidsskrift, prosaiske 
Opsatser ellers og Prologer og Epiloger til begge Teatre 
«++ Vi paastaar høit og dyrt, at der siden Wergeland 
ikke findes en Mand i Norges Land, der har hakket, 
pløiet, harvet, saaet og høstet saa utrættelig og meget i 
det norske Sprog som han! Prof. Munch har nok leve- 
ret mere; men det er lutter Prosa, og det ofte meget 
simpel og ligefrem Prosa. Jensen derimod har øvet og 
øver sig i alle mulige Sprogarter — og det paa en Gang, 
saa man begriber fast ikke, hvor Mennesket har taget 
Tiden ifra. 

Det har ogsaa, som paapeget, baaret Frugter; thi 
selve Welhaven — denne Gigant udi al Sprogbehandling 
— trænger sandelig at sætte et Par Seil til, skal ikke 
Jensen tage Luven ifra ham. Jo, vi synes endog, at med 
Hensyn til Sproget staar Jensen i denne Bog over Wel- 
haven; og gjør han det alt nu, hvad vil han da ikke 
gjøre, og hvor i al Verden vil han ende, om Vor- 
herre giver ham Stunder til at holde paa Slig et Snes 
Aar til? 

Men Tankerne, Indholdet, Poesien? spørger du. 
Feilen er, at dette ikke lader sig øve op i samme For- 
hold som hint. P.A. Jensen besidder liden Følelse, 
liden Begeistring; men en klar Forstand, et temmelig 
sikkert psykologisk Kjendskab lader ham næsten overalt 
med Held beregne Virkningen af det, han slaar an. Dra- 
matisk Digtning kan bære hin Mangel, naar han har 
denne Fortjeneste at dække den med; men Lyriken al- 
drig. Lyriken er Følelsens Felt i Ordets ædleste Betyd- 
ning, og alt tilstelt — det være saa kunstigt det vil — 
bliver hæst og klangløst, naar det skal forsøge at tale 
til Hjertet fra dette. Paa Scenen derimod kan en vel 
anbragt Spænding, en smuk Deklamation af en god Skue- 
spiller, der gyder sin egen Følelse ind i Digtningen, dække 
Hulheden, især da alt er saare korrekt bygget og smukt 
— ofte glimrende udført. 


1 —— — J—— 0 — === 

I det første Digt, betitlet ,Studenterne*, hvilket er 
af ren lyrisk Karakter, er saaledes Jensen efter vor For- 
mening falden aldeles igjennem. Var der sand Følelse, 
virkelig Begeistring hos ham, maatte et Digt anlagt som 
dette — med strygende Versemaal og dristige ungdomme- 
lige Sving hæve ham og gjøre ham veltalende. Nu der- 
imod skyder den fattige Beregning feil den ene Gang 
efter den anden, fordi den har en hel Rus af Begeistring 
at gjøre efter, — og da al Slags Rus er udenfor enhver 
Beregning, er Digteren ilde ude. Det gjælder da at 
vove noget; det gjælder at kaste vildt om sig med 
store, djærve Tanker, . . . .. og Prøven paa hans Held 
kommer her: 


Se dette freidige Folk, 

Streifende hen over Klipper og (over) Skove (!) 

Vis paa at vinde (hvorfor? jo:) thl skabt til at vove (!!) 
Stærkt i sig selv, — med en Kjæp for en Dolk (1!1). 


Hvor hult, hvor tomt! — Og saa slige Bomskud 
som: med en Kjæp for en Dolk! — Om de ogsaa havde 
Dolken, hvad i al Verden skulde den være god for, og 
hvad er det altsaa Kjæppen skal udrette istedetfor den? 
Jensen fortsætter: 


Luftig i Dragt (Tak!) som i Sind (Tak, Tak!) 

Farer det frem uden Belt, uden Taske (Task — svarede ikke det bedre?) 
Eied det Guld, som det eier kun Aske (Tobaksaske?) 

Asken og Guld røg i Veir og Vind! 


Her troede vist Jensen at have sagt ,noget grumme 
pent*, men vi tror, at Jensen aldrig bør befatte sig med 
lyrisk Poesi af den Natur. Den ligger som sagt udenfor 
Beregningen! Han kan alletider slumpe til at træffe som 
i femte Vers, der er smukt; men det bliver ogsaa bare 
Slump. 


mi iii iii iii iii Ii * 
De to sidste Digte ,Mit dobbelte Hjem* — i Stuen 
hos sine Børn og paa Kirkegaarden hos en Afdød — og 


pLandet*, d. e. Faderens Land, er smukke og malende. 
Dette siger vi ellers med samme Forbehold som før; thi 
Digtenes Ide, der her som i alle lyriske Digte bedst kan 
afspeile os det poetiske Blik paa Livet, den er ogsaa, 
som man alt har seet, baade gammel og hel almindelig. 


*) En Analyse af det andet og tredje Digt i P. A. Jensens Samling ude- 
lades her af Hensyn til Pladsen. (Udg.s Anm.) 

Sidste Digt ,Landet* begynder med Fritten efter, hvor 
det findes, hvor Veien derhen ligger; han viser paa 
Hjertet, som kan fortælle om den, viser paa den Vei, 
Kristus vandrede, hvilken er den ene rette, og denne 
skal vi følge, hvor ,brat* den og synes, og jo længere 
vi kommer frem paa den, jo klarere bliver Landet, jo 
renere vort hele Væsen, og er det sidste Skridt, Dødens, 
gjort, kommer Jesus selv for at tage imod os. Digtet 
har altsaa en ren didaktisk Karakter, men naar man 
læser det, vil man glæde sig ved en Behandling af denne 
almindelige Forklaring over Landet, som tirøstig kan 
spørge efter sin Lige blandt alt, Welhaven har skrevet, 
— saa let og legende, saa korrekt og afrundet er den. 

Der findes i næsten hvert et Digt af Jensen hyppige 
Spor af en saaatsige færdiglavet poetisk Terminologi, den 
kan bruges alt eftersom han finder det fornødent og 
passende. Det er da Naturen, navnlig Blomsterne (frem- 
for alle Roserne), Fjeldsøerne, Kilderne og levende Væ- 
sener som Fuglene (hvoriblandt Lærkerne staar høiest 
paa Grund af sin Sang), Bukkene, Hindene o. S. v., som 
altid maa holde for. Er det nu et Øie, som skal males, 
heder det straks, at det ,er dybt som en Fjeldsø* eller 
»klart som en Kilde* (Pag. 60). Skal noget gjøres lifligt, 
eller fortælles at være lifligt, saa kaster han om sig med 
»Roser*, ,Rosers Flor*, ,en Flor af Roser* (omvendt), 
»Rosenflor* (i et Ord), ,Rosengaard fin*, ,Rosernes Duft*, 
»Duft af alle Blommer* (nyt Ord), ,Blomsterflor*, ,Blom- 
sterspor* o.S. V., 0. S. V. — alt eftersom Rimet og For- 
bindelsen fordrer det. 

Var det virkelig Følelsen, som lokkede disse Billeder 
ind, hvergang den begyndte at blive varm, saa blev det 
aldrig gjort smagløst, aldrig paa urette Sted. Men den 
over Digtet svævende kolde Forstand jager dem ind, naar 
den synes at have Brug for dem, og saaledes gaar det 
til, at han kan gjøre sig skyldig i Smagløsheder som i 
fjerde Vers af ,Mit dobbelte Hjem*. 


Men vi tror at have sagt nok til Begrundelse af 
vore før udtalte Meninger om Jensen, og vi slutter der- 
for vore Bemerkninger om ham med at anbefale ham for 
Fremtiden at anvende sin Sprogkunst, sin Forstand og 
sin Fantasi til Behandlingen af dramatiske Optrin, ma- 


*) En Analyse af dette og et følgende Sted udelades her af Hensyn til 
Pladsen. (U. A) 

lende, episke Digte og didaktiske Stykker. Vi tvivler 
ikke om, at han da ofte vil kunne glæde os. — 

Vi forstaar ikke, hvem der henvendte sig til J. Rør- 
dam, naar der spurgtes om en Nytaarsbog af vore 
Digtere. Rigtignok har han nu og da leveret enkelte 
smukke Leilighedsvers, været Medarbeider i ,Krydseren* 
i dens Mindreaarighed, — men at dette Smaatteri skulde 
foranledige Indbydelse til saa fornemt Selskab, forundrer 
os høilig. Vi siger forundrer os; thi igrunden glæder 
det os, at man ogsaa engang imellem vil give vore yngre 
Digtere Anledning til at forsøge sig, — til at erhverve 
Publikums Dom og saaledes faa en liden Veiviser med 
paa Fremtidsreisen. Men dette Eksempel er saa uhørt i 
vort Land, hvor i næsten alle Forhold et velsignet Af- 
spærrelsessystem straks slaar Kreds om de faa Udvalgte, 
som fra først af har faaet fat i Tingene. Det uhørte er 
skeet: Rørdam figurerer mellem Welhaven, Jørg. Moe og 
A. Munch, — og vi gaar derfor straks til al bedømme 
ham — kort og skitseret som hans Bidrag er. 

I hans Digt ,En Vaarkjending" iagttager vi straks 
som i hans før leverede Smaadigte en Mangel paa grun- 
digt Studium, paa Øvelse, paa Kjendskab til æstetiske 
Love, ja endog til de nødvendige Forkundskaber. — Vi 
kjender ikke Rørdam forresten, ved derfor ikke, om det 
er Saa, eller om det er blot Sluskeri. I sidste Fald er 
det endnu mere beklageligt, at en virkelig smuk Fantasi 
skal gaa sig træt i alle disse Hindringer. Det var at 
ønske, at han vilde gjøre den Veien lidt ryddeligere; 
thi i dette Digt foretager den sig da ofte saa klodsede 
Sving, at den ikke kan glæde ham selv, endmindre os. 


>Det dufter alt fra Lien, skjønt ei af Blomst og Blad" ... 


Men hvad ialverden dufter det da af? — Ja, det 
har heller ikke Rørdam tænkt nøiere over; men det var 
nødvendigt at sige saa, forat Ideen skulde gjennemføres, 
— den Ide, at hele Naturen begynder lidt efter lidt at 
smykke sig til Vaarens Komme. Og selve denne Ide? — 
Det gaar da paa ingen Maade an saaledes at skille Vaaren 
fra Naturen — jage Vaaren op i Luften, hvorfra den 
iagttager Naturen under sin Udviklingsperiode, indtil den 
staar med Blomst og Blad, Fuglesang og Bækkestøi — 
og først da komme for at tage den i Besiddelse. Thi 
hvad er det, vi kalder Vaar, og hvori tilkjendegiver den 
sig uden just i dette Bladspræt, Blomsterskud og Bække- 

hop, som han siger gaar forud for den og gjør Jorden 
færdig til at tage imod den? Naar saa alt er færdigt, 
da kommer Vaaren, mener Hr. J. Rørdam! Nei, da 
kommer Sommeren, med Deres Tilladelse; Vaaren har 
kun at overlevere; thi det var den og ingen anden, som 
ordnede Sceneriet, og med dette er ogsaa hver dens 
Forretning tilendebragt.”— 

Digtets Grundtanke er altsaa falsk, og dens Anven- 
delse, eller Stykkets Eftertanke, den, at Menneskets Hjerte 
ofte ingen Vaar kjender — er smuk nok i sin Udvikling, 
men forslidt, og vi tror overhovedet, at man gjorde rig- 
tigst i at lade Stagnelius") have Eneretten til disse Efter- 
tanker, der berøver Lyriken dens Karakter, gjør den 
belærende og fuld af Øiemed, medens dens Væsen just 
er intet Øiemed at have, uden det, at give Rum for en 
fri, uvilkaarlig Udgydelse i et begeistret Øieblik. 

Vi kunde levere Eksempler fra dette lille Digt, som 
vilde godtgjøre, at han har feilet mod Æstetiken, Proso- 
dien, Logiken, ja endog mod Grammatiken. Men i den 
Tro, at de er Frugter af et utilgiveligt Sluskeri, i den 
Tro, at Rørdam derfor ikke ønsker at lægge mere Tid 
paa Poesien for at bringe det til noget, opgiver vi det 
og slutter med at udpege næstsidste Vers saavelsom en 
Tanke i Begyndelsen af tredie og Slutningen af andet, 
der synes at spaa om mange vakre Frænder der, hvor 
de kom fra, som fortjente Udstyr for engang at flytte 
efter ud til os. 

Det er ikke uden Ængstelse, at man begiver sig ind 
imellem alle de stridige Domme, der har samlet sig om 
J. $S. Welhaven. Man ønsker nemlig Kraft nok til at 
kunne undgaa at tage Parti, og Klogskab nok til med det 
samme at holde disse Partier ifra sig selv. Enkelte fra- 
kjender Welhaven alt, som kan frakjendes en, der træder 
op som Digter, og paastaar, at et Sprog fuldt af Svada 
og Kunst har hildet ham selv og os. — Andre gjør ham 
saa stor, at han ikke kan blive større; thi uden at 
rødme holder de ham oppe mellem Byron og Wergeland. 
Welhavens gode Ven Thue har rigtignok tilsyneladende 
— maaske ogsaa kun tilsyneladende — søgt at mildne; 
men hans paa en uforklarlig Maade erhvervede Ufeilbar- 
hed har gjort det endnu værre for nogen at komme 
efter, medens hans af Venskab og Døgnskrig lige paa- 
virkede Dom paa den anden Side vækker saamegen Lyst 


*) Svensk romantisk Digter (1793—1823). (U. A) 

dertil. Alle Trusler upaaagtede, alle Farer overseede vil 
man freidig skride frem, men gaar ikke langt, før der 
atter er Fare. Thi Welhavens overmodige Anmasselse og 
tirrende Udfordringsskrig ved hver mulig Leilighed samler 
et nyt Parti mod ham i os selv, nemlig en hvert Men- 
neske medfødt Lyst til at fornedre den, som ophøier sig 
selv, — og vor Dom bliver atter saa let fangetagen. Nu 
ser man da, at vi i det mindste har havt et Øie for alle 
disse Farer, men deres Opdagelse har gjort os frygt- 
somme, hvorfor vi gjennem en kort, men samvittig- 
hedsfuld Udtalelse vil komme ifra det saa snart som 
muligt. 

Vi finder i to af hans leverede Digte den Livs- 
anskuelse opslaaet, som alle hans før leverede lyriske 
Digte mere eller mindre tydeligt er merkede af. Der er 
endnu den evige Lamenteren over Verdens og Tidernes 
Pinagtighed, hvilken han forresten heller ikke nu ind- 
lader sig paa nøiere at karakterisere. Ogsaa denne Gang 
koketterer han med ,et Sind i Kamp med Haab og 
Frygt*, vaklende mellem ,Tro og Tvivl*. Snart synes 
han at ville blotte dette, snart søger han ligesom at lege 
Skjul dermed. Vi faar halvkvalte Suk, enkelte uheld- 
svangre Støn, men saa ikke mere, — Klager, men ingen 
Oplysning. Snart er det Digterens ,higende Sind", hans 
»Speidende Blik*, der er ude igjen og plager ham; han 
spørger fortvivlet , hvor han skal stanse det?* ,hvor han 
skal søge Ro?* Deraf naturligvis Misnøien med Verden, 
med sig selv, med alt udenom og indeni sig, og vi ser 
denne ulykkelige Digter forgjæves jage om efter en Smule 
Hvile, tilsidst mistvivlende fly Verden og dens Larm for 
at søge Ly for Livets trykkende Solhede i en stor Gran- 
skov, ,i Naturens vinkende Ensomhed*, eller allerhelst 
ved et eller andet Fjeldvand;, da sætter han sig træt; da 
»Slipper han sin Byrde og stemmer sin Lyre*; men for- 
resten er det os lige ubegribeligt, hvori denne Byrde 
bestaar, eller hvilken ,trykkende Solhede" han her søger 
Ly for. 

Af Fremstillingen vil man allerede indse, at vi ikke 
tror Welhaven har den bitre, sønderflængede Livsan- 
skuelse til Eie — nei blot til Laan. Eller rettere, vi 
tror, den er hans Søndagsdragt, den han trækker paa, 
hvergang han skal ud i Digt. Den muntre, troende, med 
sin Stilling og sit Liv meget tilfredse Professor har en 
ganske anden gemytlig Mening. — Og spørger man, hvor- 
for ikke han alene, men ogsaa flere andre af vore Digtere 

med saameget Velbehag bærer denne Tungsindighed til 
Skue, saa svarer vi, at det er, fordi de tror, det er 
karakteristisk for Nordboen, eller maaske bare Nord- 
manden. Det maa være saa, ellers bliver det ikke norsk, 
— hvorfor alle — indtil Kjerulf — kappes om at til- 
affektere sig denne sukkende Gravgang, hvori Digttankerne 
skal indekserceres. Men det tusindstemmige glade ja, 
som Wergelands bjergfriske, freidige Sange modtog, maatte 
dog overbevise om, at sygelig Sentimentalitet ikke har 
hjemme her. Og denne vor mest norske Digter skrev 
saa trods den hundredefold større Modgang som tryk- 
kede hans Liv. Det synes paa Tide at komme til et 
andet Resultat i de Ting end dette, som f. Eks. Jørgen 
Moe i en længere Afhandling hidledede, og som synes at 
være det gjængse blandt de Digtere, der lever herinde 
adskilte fra Folket. 

Men tilbage til Welhaven. 

Det er især hans klare, vel dyrkede Forstand, man 
overalt maa beundre. Udrustet med et digterisk Blik 
paa Livet, der rigtignok ikke er fyrigt og flagrende, be- 
handler han den Gjenstand, han tager for sig, sikkert og 
korrekt. En omhyggelig renset Fantasi strør hist og her 
sine Blomster, og om det ikke sker hyppigt, sker det 
altid med Smag og Følelse. Det er altsaa ikke egentlig 
Styrken i hans Fantasi, der har gjort ham til det, han 
er, men det skjønsomme Studium, der sætter ham istand 
til at gjøre meget af lidet. Welhaven er et Mønster paa, 
hvad en tarvelig udstyret Digtersjæl kan tilvinde sig ved 
kjærlig Omsorg for sine Toner, — og den, der læser 
Digtet ,Mit Skib pløier Havet* — vil forundre sig over, 
hvor vekslende og interessant han har forstaaet at be- 
handle et ganske almindeligt Thema, ved at laane tarve- 
lige Tanker en yndig Omskrivning, saa man ikke kjender 
dem igjen, ved at vælge et deiligt Versemaal og uventede, 
klingende Ord. Ja, betragter man ikke Digtet nøiere, 
kan man let antage det for at være rent uhørt stort og 
nyt, — medens det igrunden, vel analyseret, et et lidet, 
smukt Digt, men ikke høit oppe i Tankeregionen, ikke 
engang af digterisk Styrke nok i Anlægget til overalt at 
blive tydeligt. 

Det er hans smukkeste Digt i denne Bog; det første 
derimod vil vi ikke anbefale, heller ikke tale stort om, 
da det baade i Indhold og Behandling er en Bagatel. 
Kun skal vi frabede os, at han under sit rosværdige Ar- 

beide med Sproget glemmer Sandheden i Tanken i den 
Grad, at han siger: 


paa de blomstrende Grunde 
staar Granernes Vrimmel, — 


ret som om der var andet end magert Lyng — ofte ikke 
engang det, men blot tørt Naaleaffald der, hvor en hel 
Vrimmel af Graner staar og suger al Kraft af Jorden og 
tager Solen væk. Heller ikke gaar det an at sige, at en 


Dreng ,seiler* paa en tyk Granstamme, — hvor be- 
hændigt det ogsaa er kastet hen for at faa Rim paa 
»Speiler*. 


Altfor fosforistisk bliver den Tanke: 


ja, næsten som fortryllet 
bliver Kjernet og Skoven. 
fordi han blot er hyllet 

i Glansen fra Oven. 


Gutten er nøgen; Solen skinner paa ham, idet han 
»Seilende* paa Granstammen speiler sig i Vandet, — og 
derfor tager Skog og Kjern til at blive fortryllede! — 
Det hele Digt er vel lavet sammen for at faa ud den 
karakteristiske Slutning: 


Et Sind som er forpuppet 

kan her finde Vinger; 

min Byrde har jeg sluppet, 

min Harpestræng klinger. (Endelig! 


Hans tredie og sidste Digt er episk og behandler et 
Sagn fra Kong Arthurs Tid om ,Stenen og det runde 
Bord". Hans store Færdighed i Sprogbehandlingen og 
hans sikre Forstand giver ham naturligvis Plads øverst 
oppe mellem Nordens Epikere, — at sige naar han kan 
give Digtet et moderne Snit, saa hans Forraad kan komme 
til Anvendelse. I dette Digt undrer det os imidlertid 
ingen nye Vendinger at opdage, der kunde tyde paa 
fortsat Øvelse og Studium siden sidst. Ligesom hans 
Fantasi altid manøvrerer til det samme Felt for at hente 
Billeder og Ideer, hvorifra han bestandig før har bragt 
hjem, saaledes glider ogsaa den fortællende Traad gjen- 
nem de gamle Ordforbindelser. Enten arbeider ikke 
Welhaven med samme Flid som før — derfra maaske 
hans særdeles liden Produktivitet — eller ogsaa har han 
mod Sædvane dennegang mindre bearbeidet sit Stof. Især 

bliver dette synligt i de pompøse Udgange, han søger at 
give hvert Vers, — hvor nemlig de to sidste Linjer med 
faa kraftige Ord skal samle i sig hele Versets Indhold 
eller levere dets Grund. Den Effektjagt, han da er ude 
paa, løber ikke altid heldig af, — ja han kommer ofte 
hjem med en flau eller mat Hverdagslighed istedetfor et 
dristigt Tankeeksperiment, som var hans Agt. Vi vil tage 
Publikum med paa vor Dom. 

I første Vers, hvor Arthurs Hof skildres, lyder 
Slutningen saa: 


Men hvo som el var af ypperste Sort (prima Qualité) 
kom let til Skamme og vistes bort; 

thi Styrkens Prøver og Skjønhedens Love 

var svære og grundige der ved Hove. 


Slutningen af andet, hvor Merlins Dygtighed be- 
skrives: 


Ved Arthurs Hof blev han taget med 

til Vern for dets Ære mod al Fortræd, 

og gav den Tegn til at falde I Stykker 

saa laante han den usynlige Krykker. 


Tredie Vers, hvor Bordet omtales, slutter: 


Til Sjæleføde paa Bordet stod 

en god Kopi af Frelserens Blod (!); 

den skattedes høit, man vilde ei negte, 

at den var nær ved at være egte 


»En god Kopi af Frelserens Blod" er en kunstig 
Omskrivning af Kalken; Slutningsstrofen er ogsaa meget 
tung og døsig. 

Fjerde slutter: 


Til Manddoms Færd og adelig Tugt 

var lagt en egen Helligheds Lugt (79) 
og vidt over Fjeld og dybe Dale 

gik deraf opbyggelig Sang og Tale. 


»Ogsaa du, min Søn Brutus!" fristes man til at ud- 
raabe ved at se den stygge Rimaffødning ,en egen Hel- 
ligheds Lugt*. De to sidste Linjer er en altfor alminde- 
lig Udgang. Videre skal vi ikke citere; men ved nøi- 
agtig Gjennemlæsning vil man finde, at der vrimler af 
slige aabne Steder, hvori den paaventede store Tanke 
ikke har villet fly ind. 

., Dette Digt er heller ikke behagelig afrundet. Man 

begriber slet ikke, at ,Galathe Peredur og Barth drager 
paa Søgning i Pilgrimsfart*, fordi Wigalois kom og kunde 
sidde paa den besynderlige Sten. Naar Digteren slipper 
den Tanke, som han har bearbeidet lige til sidste Vers, 
og da pludselig kommer anstigende med disse Tre og 
taber uden videre ogsaa dem af Sigte, (thi 


man saa vel de Trende af Borgen drage, 
men ingen har sagt, at de kom tilbage), 


saa ved man til Slut ikke, hvad han vil med det hele 
Digt. Maaske det har en Sammenhæng, som vi ikke kan 
opdage; men vi fordrer, og med end større Ret, naar 
vi har en øvet Digter for os, at den skal være gjennem- 
sigtig, saa vi kan slutte med Tanken, hvor vi slutter 
med Digtet. 

Jørg. Moes Bidrag er altfor ubetydeligt; vi kan 
ikke engang bruge det til Paaskud for en Bedømmelse 
af ham, saa det kun bliver tilbage at udtale vor For- 
undring over det dolce far niente, hvori denne engang saa 
yndede Digter synes at have kastet sig tilbage. Hans 
lille Digt ,Seer til Liljerne paa Marken* er smukt, men 
maaske lidt dunkelt i sin Overførelse af Billedet paa 
Menneskehjertet. Det er fornemlig sidste Vers, vi her 
sigter til. Et Forsøg paa at føre det svenske Ord Åter- 
komst ind i vort Sprog under Oversættelsen ,Atterkomst* 
maa vi tilbagevise. 

A. Munch har leveret et langt, saare tiltalende Digt: 
»Et Billede af Jesu Liv". Munch har saa ofte givet An- 
ledning til Bedømmelse, at vi ikke her behøver at give 
nogen til Bedste. Vi skal blot holde hans Digt frem som 
Eksempel paa, hvor simple, men ædle de Ord bliver, 
som dyb Hjertelighed vælger sig, i Modsætning til den 
kolde Beregnings hule Svada. Man gaar altid med en 
glad Tryghed til Munchs Digte, fordi man ved, at han 
kjender sig selv, og aldrig trakterer noget Stof, han ikke 
magter, og aldrig skriver uden at Hjertelaget er med. Vi 
anbefaler hans Digt som det smukkeste Parti i Bogen og 
opfordrer Publikum til med os at protestere mod Nyheds- 
blads-Anmelderens Anke mod sidste Vers, hvilket synes 
os baade at udfylde og pryde Tanken i det hele. 

Om P. C. Asbjørnsens Eventyr er der ikke stort 
at sige. Det godmodige Lune, han laaner Fortællerne, 
skjæmmes af den stygge Ramme, hvori han denne Gang 
sætter Eventyrene. Sligt Forsøg paa at gjøre Tingen pi- 

kant, forekommer os hel misligt, og tyder paa Armod i 
Opfindelse.  Endnu værre bliver det, naar vi hører — 
som af Morgenbladsanmelderen — at man kjender de 
antydede Personer og deres ækle Forhold igjen. Er det 
noget, som skal overantvordes til Forglemmelse, maa det 
være saadant, og skal det endelig trækkes frem i Dagen 
igjen, saa bør det da ikke komme Arm i Arm med 
uskyldige Børneeventyr. 

Eventyrene er morsomme og godt fortalte — paa det 
nær, at man ønsker lidt Veksel i Fortællingsmethoden en 
Gang imellem, hvilket ikke vilde koste Asbjørnsen mere 
end en Smule Søgen i sin Hjerne, der bestemt endnu 
gjemmer mange karakteristiske Træk, Mundheld og Fore- 
stillinger fra hans sædvanlige Fortællerkredse. 

Vi opmuntrer ham flittig til at fortælle sine Eventyr 
og ikke ændse det blaserede ,Hys", som han desværre 
har maattet høre. Det Sande er, at baade det skjøn- 
somme Publikum og de Smaa, han nærmest skriver for, 
altid med megen Glæde tager imod Asbjørnsens hyggelige 
Eventyr. 

Det er en høist forunderlig Økonomi, som raader 
med Colletts efterladte Skrifter. Kun i smaa Prøver 
skal vi som en Slags Mundsmag modtage det, som samlet 
vist vilde vinde baade Publikum og Interesse. Dennegang 
faar vi en Fremstilling paa nogle Blade af hans Besøg 
ved Julies Grav i Verona, og det er sandelig saadan 
fremstillet, at man tørster efter mere. Kvik Fortælling, 
hvori sikre Refleksioner er indvævede, klar Beskrivelse 
krydrede af en let, fin Skjemt gjøres altsammen end mere 
tiltrækkende af et ypperligt Sprog — det bedste maaske 
i vor prosaiske Literatur. At følge en saadan Mand paa 
Reiser er baade behageligt og belærende. Han udgiver 
sig ikke for at reise som Digter, men som en tænkende, 
opvakt Mand, der forstaar at samstille Landene, fremhæve 
Forskjellen og. udpege det karakteristiske. Skjønt han 
røber den Lærde, er han baade ungdomsfrisk og populær, 
saa man særdeles maa beklage, saa tidlig at have mistet 
ham. Men da synes det ogsaa rigtigt at udgive samlet 
det Lille, han fik færdigt. Navnlig i sproglig Henseende 
vilde det stifte megen Nytte, da her raader forunderlige 
Begreber om, hvad der skal forstaaes ved et godt Sprog. 
De Folk, som har kaldt Rolf Olsens afsjælede, frysende 
kolde Stil god, de vil her kunne faa Anledning til at 
reformere sine Anskuelser en Smule; og de, som længes 
efter selv at skrive godt, vilde faa et tiltrækkende Møn- 

stersprog i hans mange Afhandlinger og Reisebeskrivelser. 
Og hermed slutter vi. 

Vi vilde levere Publikum en liden Rettesnor med 
Hensyn til Kjerulf, fordi han før aldrig ordentlig — med 
Hensyn til Jensen, fordi han aldrig upartisk — og med 
Hensyn til Rørdam, fordi han aldrig offentlig før var 
bleven omtalt. Af de mange Domme om Welhaven vilde 
vi udsondre en ny til Prøve og Diskussion. De øvrige 
Bidragydere vilde vi blot nævne i Forbigaaende, fordi 
det ikke var nødvendigt at forstyrre det Venskab, deres 
fordringsfrie vakre Arbeider havde knyttet med Publikum 
for lang Tid tilbage. — Vor Hensigt var god; maatte 
Udfaldet være det samme! 





Il. Et Brev. 


(>=Krydseren:, 1. Marts 1854). 


Til denne og til de to følgende Artikler knytter der sig den særlige 
Interesse, at Bjørnson her begynder sin Virksomhed som Theater- 
kritiker, og det med en halvt spøzefuld Polemik med sig selv. Han be- 
gynder i denne første Artikel med et Angreb paa den danske Theater- 
trups Primadonna, Madame Schrumpf, og med et: Forsvar for den 21- 
narige norske Skuespillerinde, som skulde komme til at afløse hende og 
blive den mnpy-norske Scenes store Tragédienne: Jomfru Svendsen, 
den senere Fru Gundersen. — Jomfru Svendsen havde debuteret 17 Aar 
gammel i 1850 ved det af Dansken Carl Borgaard med Dygtighed ledede 
»Christiania Theater", hvor der dengang væsentlig spilledes paa dansk af 
tildels fortrinlige danske Skuespillere, som Jørgensen og Vilhelm Wiehe. 
Dette Theater nede paa Bankpladsen, som var bleven indviet i 1837 med 
et norsk Drama — ,Kong Sverres Ungdom" af A. Munch —, fremstillet af 
danske Skuespillere, blev først i 1899 afløst af ,Nationaltheatret". Om 
Besiddelsen af dette ,Christiania Theater" paa Bankpladsen kom Striden 
til at staar mellem dansk og norsk Skuespilkunst. De mere velhavende 
Kristiania-Folks Smag begunstigede endnu i 1854 den danske Udtale og 
det danske Spil, som unegtelig ogsaa passede bedst til de danske Trage- 
dier og Vaudeviller. Men især efterat en udpræget norsk Sprogtone 
havde holdt sit Indtog paa Scenen med Verker som Bjørnsons ,Mellem 
Slagene" og Ibsens Hærmændene paa Helgeland*, vendte Forholdet sig 
afgjort til Gunst for de norske Skuespillere. De to store norske Drama- 
tikeres Digtning bidrog sit til at gjøre det norske Tonefald til det mest 
velklingende paa alle norske Scener). 


Herr Krydser! 


Vea Nytaarstider lovede De os at tale om Theatret 
en og anden Gang, men endnu har jeg ikke kunnet op- 
dage noget Spor til Virksomhed i den Retning. Hvor 
bliver De af? Publikum er utaalmodigt, det tramper 
allerede! — 

Men jeg kan nok tænke mig Grunden til Deres 
Taushed. Der har ikke været noget at anmelde. Dette 
vil ikke sige det samme som, at der ikke er blevet spillet 
dernede, Gubevars, der er blevet spillet og spillet 2 Gange 
om Ugen og saa hele Markedet og saa 2 Gange Ugen 
igjen, og altid har der været godt Hus. Penge er kom- 
met ind i Kassevis, klappet er der blevet i Massevis og 
Fremkaldelser har der været i Lassevis. Men medmindre 
De vil regne Pariserdrengen, Kong Salomon og Jørgen 
Hattemager, De Uadskillelige, Ulla skal paa Bal, Rataplan 
og Emilies Hjertebanken for Nyheder, hvilket jeg mener 
er en ligesaastor Bagtalelse som at erklære Bagtalelsens 
Skole for Nyt af Aaret, saa har man just ikke seet store 
Livstegn fra Direktørens Side. Om Forladelse, man har 
opført en net, lille Bagatel, Berthas Klaver, men paa det 
Klaver er der da ogsaa blevet spillet saa støt og stadigt, 
at det er blevet et sandt Hakkebræt, der snarest mulig 
bør averteres tilleie.*) 

De har saaledes ikke kunnet indfri Deres Løfte om 
Anmeldelser eller De har ikke villet for ikke at fristes 
til at sige Ubehageligheder, — noget jeg ved De afskyr. 
Men vil ikke De, saa kan De ialfald tillade en Anden at 
anstille nogle Betragtninger. 

Grunden til den større Frekvens, Theatret har nydt, 
maa vel hovedsagelig tilskrives Ombygningen saavel hvad 
Prosceniets større Hyggelighed som Pladsenes Billighed 
angaar; men hertil kommer endnu et, der i sær Grad er 
skikket til at forhøie Illusionen og stemme Publikum 
velvillig for Forestillingerne — nemlig Punschen. Det 
er merkværdigt, hvad et Glas Punsch kan bringe Følel- 
serne til at strømme over, hvorledes den sætter alt i et 
nyt Lys og bringer Publikum til at opdage tusinde nye 
Skjønheder ved et Stykke, som det før var led og kjed 
af.  Saaledes jubler man over de Uadskillelige, som om 
det var lavet i disse Dage. Før syntes man, at der laa 
noget i dette Stykke eller vel snarere i Spillet, der bød 
imod, og mig forekommer det rent ud sagt modbydeligt, 
men nu glider det glat ned den ene Gang efter den 


% sBerthas Klaver*, fransk Lystspil af Barriére og Lorin. — 
»Pariserdrengen", fr. Lystspil af Bayard og Vanderburch. — 
-Rataplan", fr. Vaudeville af Angély. — BagtalelsensSkole", 
af Sheridan. — De øvrige nævnte Stykker, Kong Salomon og 
Jørgen Hattemager", De Uadskillelige", Ulla skal 
paa Bal" og ,Emilies Hjertebanken" er de velbekjendte 
Vaudeviller af Johan Ludvig Heiberg. (U. A.) 

anden, og det er blevet uadskilleligt fra det øvrige gamle 
Klister, hvoraf Repertoiret for en stor Del bestaar. 

Og Jubel er der — bestandig Jubel! Klinken ude 
og Jubel inde! Der er ikke Spor af Overdrivelse heri. 
Ingen skal kunne paastaa, at der er blevet klappet og 
fremkaldt Halvdelen saameget før, som siden Punschen 
kom med i Spillet. Stykkerne er gamle og udspillede og 
den feterede Del af Skuespillerpersonalet, om det end 
ikke har naaet Høidepunktet af sin Udvikling, saa er det 
dog saa høit oppe, at det ikke længer løber fremad i 
Stormskridt. Altsaa kan hverken Repertoiret eller Per- 
sonalet antages at være den egentlige Grund til den 
usædvanlige Jubel. Dette kan nu være muntert nok, og 
jeg kan næsten ærgre mig over, at jeg ikke selv er det, 
men jeg kommer altid i en vis ubehagelig, nedslaaet 
Stemning, naar jeg besøger Teatret. For mig er det, 
ligesom alt staar stille dernede og er blevet saa gammelt, 
saa gammelt. De ældste Skuespillerinder faar stedse 
yngre Roller, de yngste Skuespillerinder blir stedse ældre 
i deres Roller og faar ingen ny; gamle forgnavede Styk- 
ker blir optagne og atter optagne — — — — — — 

»lag Dem et Glas Punsch, gode Mand!" siger De, 
»saa skal De bemerke en Sceneforandring, som jager alle 
slige Griller paa Flugten.* 

Ja, det kan nu være godt nok. Det er heller ikke, 
fordi jeg vil anke over Punschens Indførelse; tvertimod 
kan den være god nok til sit Brug. Men det forekommer 
mig, at man ikke skal overlade altformeget til dens for- 
midlende Indflydelse heller.  Brændevinsdjævelen kan 
være bra nok som Haandlanger, naar der skal klappes, 
men man bør dog stole en Smule paa Kunstens Ind- 
flydelse ogsaa. 

Det er ikke Punschesmagen, der skal udvikles i 
Teatret, det er en ganske anden Smag. 

Jeg skal derfor tillade mig i al Gemytlighed at vække 
Hr. Borgaard af den Dvale, hvori han er falden, ved at 
krisle ham en Smule med en Pennefjær i Smilehullerne. 
Jeg haaber, han ikke tar det fortrydelig op, at jeg gjør 
ham nogle. Forslag, at han ikke betragter dem som 
Bagslag. 

Skulde man ikke saaledes kunne lade den stakkels 
Emilie slippe for at banke mere med sit Hjerte? Nu 
har vi hørt Slutningsrepliken: ,Der er Vognen!* saa ofte, 
lad nu den stakkels Pige engang faa Lov til at kjøre af- 
sted! Ogsaa ,Ulla skal paa Bal!" Lad hende det, lad 

hende og Emilie danse og more sig paa Ballet og lad 
dem saa gaa hen og lægge sig. Lad Rataplan og Pariser- 
drengen staa bagpaa Vognen — Herregud, man bliver da 
voksen engang ogsaa. Og Kong Salomon og Jørgen Hatte- 
mager, lad dem ogsaa være med paa Ballet, lad Bertha 
spille en Kehraus for dem paa sit Klaver og lad dem 
saa gaa bag af Dansen. De Uadskillelige vil jeg nu ikke 
røre ved, for det er Øiestenen. Forresten var det Uret 
at klandre de gamle store Stykker, som er optaget, jeg . 
kunde næsten sige, opdaget af Hr. Borgaard. De har 
været sande Guldgruber, det er vist, men nu bør atter 
det fortræffelige gamle Støv faa Tid til at lægge sig over 
dem igjen. Man skal betænke, det er gamle Herrer, de 
trænger til en Smule Hvile iblandt. 

En Hovedfordring maa man imidlertid gjøre til Hr. 
Borgaard, og den tør ikke længere afvises. Det er nem- 
lig, at han benytter de norske Skuespillerinder mere end 
hidtil. Jeg vil ikke beskyldes for ensidige National- 
hensyn, idet jeg udtaler dette. Jeg vilde og kunde sagt 
det samme, om Jfr. Svendsen og Jfr. Johannesen havde 
været danskfødte, og jeg tror, det er den almindelige 
Mening. De blir tilsidesatte, og det i en uforsvarlig Grad 
for Jfr. Svendsens Vedkommende. 

Jfr. Johannesen har vistnok endel Roller fra sit 
gamle Repertoire, men i den senere Tid har hun blot 
faaet en ny Rolle af nogen Betydenhed, nemlig i Huldrens 
Hjem *), et Stykke, der med Direktørens Tilladelse bør 
gaa hjem til sine Fædre. Jfr. Johannesen har sit Reper- 
toire i en Mængde af de luvslidte Stykker, hvori Begyn- 
dere gjør Debut. Derved faar man det Indtryk, at der 
med Ængstelighed stræbes for at holde hende saa ung 
og barnlig som muligt, forat andre ikke skal blive for 
gamle. Man ved, hvorledes endel Mødre klæder deres 
voksne Døtre som ukonfirmerede Smaapiger for selv at 
forynges. | 

Jfr. Svendsen har slet Intet faaet at bestille, medens 
Mad. Schrumpf, der efter Morgenbladets delikate Mands*"") 
Mening taler det bedste Sprog og har det bedste Organ 
ved Scenen, faar alle betydeligere Roller. Men med al 
Respekt for Mad. Schrumpf og specielt for hendes Fortid, 
tror jeg, at hun kan lade sig nøie med sine gamle Tri- 


*Y >y,Nationalt Skuespil i 3 Akter*, af P. A. Jensen. (U. A.) 

9) Sigter til en Kritiker, hvis Navn nu ikke har nogen Interesse, og 
som i den akademiske Verden gik under Øgenavnet ,Delicatus plebis*, 
en Oversættelse til Studenterlatin af ,Pøbelspraden*. 

umfer, hun maa lidt efter lidt vige Pladsen for yngre 
Kræfter og overtage ældre Roller. Dette bliver saameget 
nødvendigere, naar Teatret har et saa ubestrideligt Talent 
at raade over som Jfr. Svendsen. Man ser imidlertid 
ikke Spor til denne ligefrem af Naturens Orden flydende 
Forandring. Tvertimod erholder Mad. Schrumpf stadig 
flere og flere yngre Roller end før og Jfr. Svendsen 
trænges mer og mer i Baggrunden. Man opdager hende 
der en og anden Gang mellem Korister og Statister. Det 
er bedrøveligt — for Repertoiret og for Jfr. Svendsen. 

Selv de gode, gamle Stykker, der bærer ,den evige 
Ungdom* i sig, f. Eks. ,Kongens Læge* ") af Shakespeare, 
taber al sin Friskhed under disse Omstændigheder. 
Stykket gaar med en Slags Anstand over Scenen, man 
bøier sig for det Studium, det Talent og den Ro og 
Sikkerhed, hvormed alt udføres; men man henrives ikke, 
man røres ikke ved det lidenskabelige, men rene Kjær- 
ligheds-Sprog, Shakespeare taler, man lider ikke med 
den unge, af sin egen sterke Følelse bedragne Pige, og 
man føler ikke det grusomme i den unge Ridders Op- 
førsel mod hende — tvertimod man finder det temmelig 
undskyldeligt, at Elskerindens halvvillige Frieri gjennem 
Kongen ikke smager ham. Denne sværmeriske, tillids- 
fulde Tro paa sin egen Kjærligheds Magt, der er saa 
dristigt anlagt og maa bæres af Ungdom og Skjønhed 
for at forstaaes, gjorde et ubehageligt Indtryk under 
nærværende Omstændigheder, den nærmede sig Gifte- 
sygen. Hendes senere Omklædning, Rivaliseren og Seir 
over den langt yngre og smukkere Bondepige bliver 
Publikum aldeles uforstaaelig, og man finder, at Ridderen 
i Kampens raa Larm maa have tabt den gode Smag, han 
viste i anden Akt. 

Det samme gjælder om Berthas Klaver, endskjønt 
dette Stykke gjør en saa overordentlig sterk Appel til 
Spillet, at Rollen vanskelig kan udføres af nogen anden 
end en øvet og sikker Kunstnerinde. Imidlertid er det 
en temmelig besværlig Ting at romantisere med Mad. 
Schrumpf' i dette Stykke. Og man finder, at den geniale 
unge Mand, der i det ene Øieblik ikke tænker paa, hvad 
det næste bringer, dog tilslut gjør et vel overlagt For- 
nuftparti. Sangen om den røde Rose, hvormed Stykket 
ender, gjør neppe et behageligt Indtryk paa andre end 


-————:' ]— == —— ——— 


%) , Naar Enden er god, er Alting godt". (U. A.) 

gamle forlibte Herrer fra Attenhundrede og den Tid. 
Situationen er komisk. 

Man har sagt om Jfr. Svendsen, at hun har en 
mindre heldig Fremtræden, at hun falder ud af sine 
Roller osv. Men om saa var, hvor rimeligt er det ikke, 
at hun beholder Begynderindens Feil, naar hun kun med 
meget lange Mellemrum faar en Rolle at spille. Hun kan 
jo dog ikke gjøre Fremskridt mellem Korister og Statister ! 
Det er en høi Grad af Uretfærdighed at sammenligne 
Mad. Schrumpfs gjennem Decennier indøvede Manerer 
med Jfr. Svendsens. Dette har imidlertid den over- 
fladiske Kritik jevnlig gjort, og Sammenligningen er na- 
turligvis falden ud til den ældre Skuespillerindes Fordel. 
Lægger man endvidere Merke til, at Mad. Schrumpf har 
tilvant Publikum med sit Spil, sit Organ, sin Udtale osv., 
saaledes at endog hendes største Feil af mange holdes 
for Skjønheder, saa kan man tænke sig, hvad Jfr. Svend- 
sen har at kjæmpe imod. 

Alt dette kunde selv den ivrigste Danoman anføre til 
Jfr. Svendsens Fordel. Men nu kommer hertil, at hun 
er en norsk Skuespillerinde, og det skulde være et meget 
vægtigt Moment for Hr. Borgaard til at behandle hende 
retfærdigt. Thi jeg fordrer ikke nogen Tilsidesættelse af 
nogen af Parterne. Det maa være hans Mening efter- 
haanden at forandre Teatret fra dansk til norsk. Ingen 
forlanger en pludselig Omkalfatring, Hr. Borgaard vil faa 
fuldkommen Tid, naar man blot ser virkelige Bestræbel- 
ser i denne Retning. Men det ser man ikke. Det nytter 
ikke at engagere den ene uduelige norskfødte efter den 
anden og stille dem stumme op mellem Kulisserne til 
behageligt Eftersyn. Det sker ved at give de gode Kræf- 
ter Anledning til at uddanne sig, og det bliver aldrig 
Tilfældet uden under Publikums Øine. Jfr. Svendsen har 
i de enkelte Roller, hun før fik, vist saameget Talent, at 
det bliver Publikum en ubegribelig Gaade, hvorfor hun 
ikke faar Leilighed til at fremtræde. Det giver Anled- 
ning til Gisninger. 

Der er endnu et Hensyn, som gjør Jfr. Svendsens 
Tilsidesættelse ubillig — nemlig Lønningsmaadens Om- 
regulering. Medens den faste Gage er liden, kan den 
ved Procenterne af de enkelte Afteners Indtægt stige til 
en temmelig betydelig Sum, til det dobbelte og maaske 
mer af det oprindelige. Man kan altsaa gjætte sig til, 
hvor liden Grund Jfr. Svendsen har til at lykønske sig 

med det nye Arrangement, der bringer de andre Skue- 
spillere overordentlige Fordele. 

Man er meget godmodig hertillands; man ' skal ikke 
kunne negte andet. Efter de mange sterke Varsko Bor- 
gaard fik en Tid om at gaa lidt mere i norsk Retning og 
søge at mægle mellem de stridende Parter ved en rime- 
lig og hensigtsmæssig Fordeling af Rollerne, taug man 
stille. Man gik paa Akkord. Der blev gjort nogle ydre 
Anstalter til at fornorske Teatret. Men nu er alt ved 
det gamle igjen, og værre end før, og derfor er Taus- 
heden eller den velvillige Kritiks Dage omme. 


III. Til Theaterdirektionen. 
(=Christianiaposten+, 5. Marts 1854.) 


Bjørnsons Angreb paa Madame Schrumpf opfattedes af mange ,som 
en ligefrem Majestætsforbrydelse*, fortæller E. Lindseth. ,Det vakte 
megen Forargelse og megen Tale overalt I Byen, men ingen Gjendrivelse 
i noget Blad. Bj. ærgrede sig herover, og hans Kamerater ligesaa." I 
Kameraternes Kreds blev det besluttet, at Bj. skulde rette et anonymt 
Angreb i et af Byens Blade paa sin egen Artikel. ,Christianiaposten* gik 
i Fælden, og Bjørnson svarede sig selv i ,Krydseren". ,Men overalt hed 
det — fortæller Lindseth —, at Bjørnsons Modstander var saa aldeles 
overlegen, at der ikke kunde være Tale om nogen Sammenligning". Især 
hoverede en ung Medarbeider i ,Christianiaposten" saalænge og saa 
kjedelig, at man i Bjørnsons Kreds besluttede at hviske ham den reite 
Sammenhæng i Øret. Dette havde tilfølge, at Bjørnson blev opsagt fra 
sin Stilling som Lagthingsreferent i ,Christianiaposten". — Naar man 
læser de to følgende Artikler, faar man et Indtryk af, at Bj. ikke blot 
har villet fremtvinge en Diskussion, men ogsaa har følt Trang til at se 
Madame Schrumpfs Sag fra begge Sider og gjøre selve sin Theaterkritik 
til en liden dramatisk Dialog: for og imod. 


- 


Direktionen bliver undertiden af Anonymer opfor- 
dret til at føre et eller andet bortlagt Stykke paa Scenen, 
eller at fremdrage en eller anden af Skuespillerpersonalet, 
ved at fratage den Skuespiller visse Roller, som han (hun), 
udrustet med særdeles Talent for disse, hidindtil har 
udført med almindeligt Bifald. Saadanne Anmodninger 
grunder sig ofte paa en aldeles individuel Smag, eller 
paa en ligesaa individuel og praktisk Yndest for en 
enkelt Personlighed. Man tror derfor, at Direktionen ei 
burde lægge for megen Vegt paa saadanne anonyme Op- 

fordringer.  Saaledes har for nyligen en Anonym opfor- 
dret Direktionen til at drage ,Ørkenens Søn*") atter frem 
paa Scenen. Dette Stykke har rigtignok gjort en Slags 
Furore paa forskjellige af Tysklands Teatre, ligesom i sin 
Tid Maållers: ,Die Schuld*. Man maa betænke, at det 
første Stykke fremstiller Lafontainisk Sentimentalitet 
iblandt Tyskerne paa en Tid, da de endnu var iklædt 
Dyrehuder! Tysk Sentimentalitet er sædvanlig affekteret 
og usand, og tysk Humør ofte burlesk; begge er usmage- 
lige, for ikke at sige væmmelige, for den naturligere 
Nordboer. Tyske Teaterstykker har derfor aldrig kunnet 
holde sig hverken paa vort eller det danske Teater. 
Naar der foreslaaes at fratage en Skuespillerinde større 
Roller, som udfordrer et dybt og følelsesfuldt Gemyt, 
Evne til at fremstille lidenskabelige Situationer paa en 
naturlig og gratiøs Maade, samt at lade Følelse og en 
hurtig og skarp Forstand fremlyse af Replikerne og af 
Mimiken, og at give disse til en anden mindre begavet, 
blot fordi denne er noget yngre, saa er dette at sætte 
det Ydre over Aanden. Den, som ikke har Illusion nok 
til at sætte et aandrigt Spil over den ydre Form, er 
altfor materiel; den største Skjønhed kan ikke bøde paa 
et mangelfuldt Spil. Mademoiselle Mars udførte paa 
Pariserteatret, indtil hun var over 60 Aar, unge Dame- 
roller og fortryllede bestandig Pariserne, der dog, som 
bekjendt, er kræsne nok. Mademoiselle Rachel er ikke 
ung længer og er dog endnu i høi Gunst, hvor og naar 
hun fremtræder. Fru Heiberg har ogsaa traadt sine 
Børnesko og optræder endnu under stormende Bifald i 
»>Emilies Hjertebanken*, i ,Lisbeth paa Amager* og i 
alle større og betydeligere unge Dameroller. Hvor smuk 
var ikke Madame Schrumpf som Lady Sneerwell i første 
Akt af ,Bagtalelsens Skole*! Jeg formoder, at Direk- 
tionen ligesaa godt som en fordomsfri Pluralitet af det 
teaterbesøgende Publikum ser, hvad der mangler den, 
man vil substituere, og ikke lader sig forlede af saa- 
danne ensidige Opfordringer. Jeg kunde idetmindste 
med samme Grund som de omtalte Anonymer sige, at 
jeg i disse Ytringer samstemmer med en Mængde andre 
Abonnenter, men vil blot nøies med at tilføie, at kommer 
»Ørkenens Søn* paa Scenen igjen, vil jeg den Aften 


*) Tysk ,romantisk Komedie" af Fr. Halm, oversat af C. Borgaard. 
(U. A.) 

bortskjænke min Billet til hvem, der skjøtter om at 
benytte den, og at det Princip, at fratage Skuespiller- 
inder Roller, til hvis Udførelse de fortrinlig er skikkede, 
og give dem til andre, som dertil mindre er udrustede, 
blot fordi disse er yngre, vil være til Skade for den 
gode Smag og fjerne endel Abonnenter. 


3die Marts 1854. 
En Abonnent. 


IV. Et Brev. 


(»Krydseren:, 8. Marts 1854). 


Hr. Krydser! 


Etterat have seet den anonyme Artikel i Kr.-Posten 
for Søndag om anonyme Opfordringer til Teaterdirek- 
tionen, maa jeg frafalde, hvad jeg udtalte og begrundede 
i min sidste Artikel i Nr. 261 angaaende Teaterforholdene. 
Anonymen i Kr.-Posten, hvis blotte Ord naturligvis veier 
mere end andre Anonymers Grunde, har aldeles omvendt 
mig. Især slog hans Forsvar for Mad. Schrumpfs hyp- 
pige Optræden og for Jfr. Svendsens Tilsidesættelse mig. 
Jeg fik pludselig Øinene op for det ravgale ,materielle* 
Synspunkt, fra hvilket jeg hidtil har kikket paa Fore- 
stillingerne gjennem min Lorgnet. Jeg bøier mig for de 
graa, erfarne Haar eller Paryk, som her taler og siger 
ligesom Smaabørnene: Jeg skal aldrig gjøre det mere! 
Jeg skal flytte mig ned paa nederste Bænk i Teatret og 
ikke lade mig avancere, før jeg har gjennemgaaet Skolen, 
om jeg saa skal naa de Treds, før jeg bliver færdig. 
»Mademoiselle Mars udførte paa Pariserteatret, indtil hun 
var over de 60 Aar, unge Dameroller og fortryllede. 
bestandig Pariserne, der dog, som bekjendt, er kræsne 
nok.* Det er alt nok! Jeg ved, hvad man skylder 
Alderdommen. Men naar de 60-aarige spiller unge 
Dameroller og fortryller vore unge graahærdede ,Pa- 

risere*, maa da ikke Jfr. Svendsen og Jfr. Johannesen 
faa Lov til at fortrylle os stakkels norske i gamle 
Bestemorsroller? Hvad — det er da vel ikke for- 
meget forlangt?  Sætter jeg endnu ,det Ydre over 
Aanden?* Stop — der løber ,Abonnenten*, jeg frafal- 
der, jeg frafalder — — 


V. De norske Skuespillerinder. 
(-Morgenbladet:, 25. Marts, 1854). 


I denne Artikel holder Bj. en Mønstring over den lille Kjernetrop, 
som han stoler paa I Kampen for en norsk Scenekunst. Nemlig de fire 
Skuespillerinder: Jomfru Svendsen (senere Fru Gundersen) og Jomfru 
Parelius, hvem Bj. spaaede en Fremtid ogsaa som tragisk Skuespiller- 
inde, samt Jomfruerne Johannessen (senere Fru Wolf) og Sullustad 
(senere Fru Georg Krohn). Tilslut nævnes som mindre betydelige Kræfter 
Jomfruerne Klingenberg, Wulf og Fischer. — Af Hensyn til Pladsen af- 
trykkes her kun Indledningen samt Stykket om Jomfru Svendsen. 


Der er ingen, Publikum tror saa opfordret til at 
traktere med Kritik, som Skuespillere. Det er ogsaa en 
Kjendsgjerning, at denne Kritik er sjeldnere og uvornere, 
jo mindre den By er, hvori Kunstnerne virker. Der 
faar man saa let Tag i ens private Liv, og Erindringer 
fra dette roder man ved enhver Anledning op i Dommen 
om deres Kunstnerliv. 

Det er under saadanne Forhold Kritikens Sag at 
føre Publikum tilbage til det rette Standpunkt, hvilket 
rigtignok hører til Vidunderlighederne hos os, hvor 
Teaterkritiken er saa tam, Publikum saa aldeles under- 
lagt, at den gjennemgaar med dette uden at rødme alle 
Begejstringens og Afkjølingens Stadier. Det var billigt, 
som det var naturligt, at vore ældre og vederhæftigere 
Æstetikere tog sig en Smule af vor Kritik. I Danmark 
f. Eks. ser man, hvorledes de ældre og største Æstetikere, 
gamle i Kunstens Tjeneste, selv engang bedømte, ikke 
gaar til Hvile, straks de har frelst sig selv udover Kri- 
tikens farligste Stadier, men bruger sin Erfaring til at 

hjælpe andre efter, kritiserer og redder derved de yngre 
Kunstnere fra umodne Dommes Afgrund, fra Hobens vil- 
kaarlige Døgnskrig. Hvad gjør vore ældre Æstetikere i 
Modsætning til hine, og i hvis Hænder maa da den af 
Modenhed og Erfarenhed forladte Kritik falde? — Jo i 
sliges som Indsenderen af ,Enhver sit* i Morgenbladet 
for 18. Februar, — som Hobens Eftersnakker, Dommeren 
over det norske Teater i Kristianiaposten, hans Kontra- 
part i Morgenbladet ved Juletider og en mylrende Mængde 
lignende Umyndigheder, der river og slider i Kritiken, 
saalænge til der ikke bliver Forstand tilbage i den. 

Det kunde maaske engang være paatide at raabe et: 
»Holdt!* til alle disse æstetiserende Herrer i Aviserne, 
i Logerne og paa Kaféerne, levere deres Snak en Kon- 
trollør og Mængden en Vejledning. Om ogsaa den mere 
Skjønsomme opdager Mangler, søger vi Forsvar bag vor 
oprigtige Hensigt at gavne og den Kjærlighed til Kunsten, 
som vi føler hos os selv. Thi denne — og ene denne 
er det, som nu, da det forekommer os saare fornødent, 
driver os til at gjøre Brug af det Studium, vi har lagt 
paa disse Gjenstande. — 

Det var om de norske Skuespillerinder, vi ville 
skrive. Ja, om de norske; det er bleven gjort meget 
ofte, men ikke meget samvittighedsfuldt, ikke saadan, 
som vi skulde ønske det, naar vi erindrer, at det er paa 
disse Kræfter, vi skulle vente at kunne grundlægge en 
norsk Scene. Det kan være os mindre vigtigt, at der 
samler sig skjæve Anskuelser om de danske. Disse er 
— foruden at Alder og Vane har væbnet dem for vore 
vildtsigtende Kritikpile, hovedsagelig blot at betragte som 
en midlertidig Nødhjælp, — blot som bidrag ydende til 
en øjeblikkelig Nydelse. Men vore yngre norske Skue- 
spillerinder derimod — Skuespillerne kan der vel endnu 
ikke være Tale om — kunne vi dog ikke med Lige- 
gyldighed se at blive indbildte den ene Skrøne suffi- 
santere end den anden. Vi udhæver f. Eks. blot Ind- 
senderens af 18. Februar, der for fuldt Alvor siger dem, 
at der er en ubetvingelig Skjæbne, som byder over deres 
Lykke, — en Gjengjældelsens Dæmon, som sent eller 
tidlig vil hjemsøge enhver, der engang har været rost. 
Man tænke sig, hvad Virkning en slig Tro kan have paa 
et endnu ikke klarnet Gemyt! Man tænke sig det bare, 
— og man vil med det samme finde enhver Kunstvens 
Optræden berettiget, naar han, som her, kalder slige 
Kritici til Orden. 

Jeg tager Jomfru Svendsen først, fordi hun be- 
stemt har den største Opfordring til at paakalde den 
kunstelskendes Hjælp, og fordi hendes Talent utvivlsomt 
stiller hende øverst. I en usædvanlig ung Alder kom 
hun til Teatret. Uden Dannelse, uden at have nydt en 
mere dannet Omgang, der i saa mange Tilfælde erstatter 
denne, — uden nogen anden Forberedelse end den, 
Skuespiller Hagen med sædvanlig Beredvillighed ydede 
hende i de specielle Roller, viste hun sig i ,Svend Dyrings 
Hus" og i ,Elverhøj*. Vi behøver ikke at gjenkalde i 
Publikums Erindring de store Forhaabninger, hun med- 
rette vakte. Hun spilte, kun ledet af Instinktet, hun 
spilte, som Øjeblikket indgav hende; men hun spilte med 
en Følelse, med denne Talentets egne Magt, som river 
med. Og det taknemlige Publikum aabnede hende sine 
Cirkler, understøttede hende, da det gjaldt en Kamp med 
de danske Skuespillere og Skuespillerinder, og uden 
Publikums Hjælp vilde hun dengang ikke kunnet holde 
Kampen ud. Rygtet gik, at hun led Overlast dernede. 
Det sagde endog, at de misundelige Fagsøstre negtede 
den fattige Pige at benytte Damernes almindelige Paa- 
klædningsværelse. Og om man ogsaa antager, at Rygtet 
overdrev her som allevegne, behøver man blot det aller 
mindste Kjendskab til Livet bag Kulisserne for at fatte, 
at hun maatte have uendelig meget at lide af Misundelse 
og Ondskab — blotstillet som hun var, uden Dannelsens 
Bøjelighed og Hverdagsmenneskenes Fordragelighed. Dette 
maa fremhæves, da det er et nødvendigt Led i hendes 
Udviklingshistorie, og da vore Bestræbelser ene maa gaa 
ud paa at skaffe hende Fred med sine medspillende, 
Fred med Publikum; da gjør hun nok Resten selv. 

Det var imidlertid ikke længe, at Hjælpen udenfra 
bistod hende. Taabeligt nok fordrede man nu lutter 
usædvanlige Fortrin for hver Gang, hun viste sig. Man 
betænkte ikke, hvilken gabende Afstand der er imellem 
at spille godt af Instinkt og spille med Reflektion og 
Bevidsthed. Men hun delte her Skæbne med saamange 
andre. Hvormangen Yngling, f. Eks., har ikke i 16-17 
Aars Alderen skrevet Vers, hans Følelser sagde ham, var 
mageløse, og som hans Bekjendte overøste med Bifald, 
fordi de bedømte dem relativt til hans Alder. Maaske 
han ogsaa vildledet heraf troede sig fuldkommen, for- 
agtede ydre Dannelsesmidler, foragtede andres Raad og 
skrev vildt. Men saa kom Reflektionen med Alderen, 
Øjnene aabnedes for Formens Vigtighed; han skrev ikke 

længere med Lethed, fordi han ikke skrev med Tryghed. 
Om da en Bekjendt sneg sig til en af de mange Papir- 
lapper, hvorpaa Slagene havde staaet, saa han den før 
beundrede, rige Aand bange at være rømt sin Vej for 
Formens Jernlænker. De faa Tanker, det havde lykkedes 
Staklen at kalde tilbage, saa modløse og fortabte ud, og 
den gode Bekjendt rystede paa Hovedet og sagde næste 
Gang, han mødte vedkommende August, Henrik eller 
Paul: ,Nej, ved du hvad, min kjære; hold endelig en- 
gang op med det Versemageri. Vi troede nok engang, 
det kunde blive til noget, men det var jo en komplet 
Vildfarelse.* Er der nu intet synderligt ved denne Hr. 
August, Henrik eller Paul, fortvivler han og holder op. 
Men føler han Talentets Stemme raabe sit trodsende Nej 
indeni sig, bliver han ved, ser og tænker og prøver. 
Vundet har han snart over Formens og Smagens For- 
dringer, og Tarikerne staar der atter fri og stolte. 

Aldeles saadan gik det Jomfru Svendsen. Direk- 
tørerne gav hende Anledning til at erhverve sig de 
nødvendige Forkundskaber, men hun troede endnu, det 
kun gjaldt at spille saa at sige ,paa Følelsen", fattede 
ikke, at der skulde noget mere til og lod haant om alle 
ydre Tildannelsesmidler. I sin Tur fattede nu ikke 
Direktørerne, at der skulde levnes hende Tid til at komme 
ud af Illusionerne, og misfornøjet afstængte de hende 
snart Adgangen til fri Information. Publikum, der saa, 
at ikke Jomfru Svendsen gik frem med paaventede Syv- 
milestøvler, hørte om alt dette og troede snart, hvad de 
ihærdige Danske altid havde sagt, at der ingenting var 
ved Jomfru Svendsen. Hendes medspillende viste skade- 
fro Glæde, Kritiken stolprede ydmyg efter Publikum og 
blev uartig, den nykomne Direktør bøjede sig tilsyne- 
ladende ogsaa for den almindelige Mening, og hvad Under, 
at den unge Kvinde da væbnede sig med den Bitterhed, 
hvorom man nu ved saameget at fortælle? 

Men er der noget, som kan vidne og vidne højt for 
Jomfru Svendsen, at hun besidder prisværdige Anlæg for 
Scenen, saa er det den Standhaftighed, Talentets urokke- 
lige Tro paa sig selv, hvormed hun har trodset al denne 
Miskjendelse.  Endnu staar hun der haabende og ven- 
tende, har ikke ladet sig anfægte af det nye Bevis paa 
Umulighed, hun modtog under Jomfru Johannesens første 
Triumfer, da man endog gjorde sig saa latterlig at pibe 
af hende. Den eneste Virkning, dette havde paa hende 
— den Virkning, som det blot kan have paa Talentet — 

er, at hun med rastløs Iver arbejder fremad. Forlængst 
har hun givet vakre Beviser paa, at hun har fattet den 
Agtelse for, den Kjærlighed til sit Kald, som nøder til 
at studere. 

Hvad Direktionen før vilde gjøre, gjør hun nu selv: 
skaffer sig for sine egne Midler al den Uddannelse, hun 
kan. Under Madame Dahls") Vejledning har hun ud- 
dannet en smuk Sangstemme, medens hun paa samme 
Tid, ved at benytte private Informationer, belærer og be- 
riger sig Aand. Nu var det blot at ønske, at hun blev 
levnet Sindsro nok til at fortfare saadan, at der fandt en 
Smule gjensidig Overbærelse Sted, saa ikke hendes Sjæl 
blev fyldt med Had til Scenen istedetfor Kjærlighed, — 
og Byen med de foragteligste Historier om plumpe An- 
greb og hidsige Rivninger dernede fra. Man sparer i det 
længste Offentligheden for Teaterkabaler og Kunstner- 
optrin; men naar der er Fare for, at et afgjort Talent 
skal gaa tilgrunde under al denne Kamp, skal alting for 
en Dag og Publikum dømme. Men vi haaber, det ikke 
kommer saa vidt. 

Til Slutning et Par Ord om hendes Spil. — 

Man tvivler ikke paa, at hun egentlig er kaldet til 
at bære tragiske Roller, naar man har set hende spille 
Julie i , Romeo og Julie* eller Thora i ,Hakon Jarl*. 
Hun har i den første udviklet en sværmende Begejst- 
ring, i den sidste en tragisk Dybde, som Publikum nok 
vil lære at vurdere til Gavns, naar Rutine og Studium 
faar renset hendes Spil, saa Indtrykket bliver helt og 
ufordærvet. Endnu er det især ved Deklamationens 
Magt, at hun holder Publikum paa den fornødne tragiske 
Højde. Og det er forunderligt, hvilken gribende, snart 
rørende, uendelig blød, snart energisk kraftfuld og altid 
lige tydelig, lige klangfuld Deklamation hun kan udfolde. 
Jomfru Svendsen kan betone et Ord som ingen anden, 
men denne næsten for vidt drevne Omsorg for Deklama- 
tionen lader hende undertiden glemme det ydre under- 
støttende Spil — ikke Ansigtsmimiken; thi den er altid 
fin og bøjeig — men Armbevægelserne, Stillingen, 
Gangen. — Ligesaa rigtig som den artistiske Direktør 
handler, naar han holder hende til mindre Roller, hvor 
Deklamationen ikke binder og Lethed i Bevægelse og 
gjennemsigtig Gestikulation skal gjøre alt, — lige saa 


)» Emma Dahl, født Freyse, den bekjendte danskfødte Boghandler 
Johan Dahls Hustru. 

urigtig handler hun, som ikke med Kjærlighed trakterer 
disse Roller, hvis nødvendige Medgift netop er det, hun 
mangler. I , Den gamle” saavelsom i ,Munterheds Tri- 
umf* har hun desuden vist os, at hendes Talent slet 
ikke er snævert begrænset, ja ved omhyggelig Dyrkning 
maaske vilde skyde ,flere Grene*, end man fra først af 
anede. I alle Fald bør hun med Taknemlighed mod- 
tage saamange slige Roller, at hun ved dem kan bevare 
sig fra den sygelige Sentimentalitet, hvorifra yngre aldrig 
kan frelse sig, naar de udelukkende bruges i Sørge- 
spillet. — 

Imidlertid var det at ønske, at den artistiske Direk- 
tør snart igjen lod hende optræde med en større tragisk 
Rolle.  Saaledes som hun i den mellemliggende Tid har 
arbejdet frem, vil hun nok i en saadan forstaa at finde 
sit Publikum igjen. Talentet kan miskjendes til en Tid, 
men naar det med Kraft bestræber sig derfor, kan man 
ikke i Længden fornægte dets fortryllende Magt. 


VI. Fiskerhjemmet. 


Originalt norsk Skuespil. *) 


(Opført paa det norske Teater i Marts). 
(»Aftenbladet+, 17. Marts 1855.) 


Dersom man sagde, at Fiskerhjemmet ikke var 
originalt, hellerikke norskt og allermindst et Skuespil, 
saa var maaske manges Dom færdig. 

Her maa imidlertid en Efterskrift til, fordi man 
ellers let løber Fare for, at Stykket bliver efterskrevet. 
Thi ligesom det selv er en Efterskrift, d. v. s. destilleret 
efter den samme Recept, som ,Huldrens Hjem*, ,Kon- 
gens Magt" og ,En Morgen paa Eidsvold", saaledes er 
det at formode, at en uoverselig Række Debutanter fort- 
sætter hermed, fordi de tror at have ringet Norskheden 
i disse Fraser. Man ser allerede i Bladopsatser, Smaa- 
noveller, Theodor Reginalds undtagen, Digte og Reise- 
beskrivelser, de samme ,gjæve Bønder", det samme 
Eisenfresserliv med en Kugle for hver Bjørn og et Kniv- 
stik for hver Uven og fremfor alt med et skrydende Svar 
paa hver beskeden Tiltale. Det er et evigt Dunderidun- 
der, et grusomt Torden — Lynild — Fandengalemig, for 
hvilket Dør og Stolper ikke kan holde, Lov og Ret endnu 
mindre. Og saa — forat Parodien skal være fuldendt — 
det Pral og det Udstyr, hvormed dette hule Liv frem- 
stiller sig! Det knager og brager, hvor Mændene triner 


*) Anonymt Skuespil, som ikke er udgivet paa Tryk. ,Huldrens Hjem" 
og ,Kongens Magt", begge Skuespil af P. A. Jensen. ,En Morgen 
paa Eidsvold*, anonymt Stykke, utrykt. (U. A.) 


70 


op, det lyser af deres store Sølvknapper, hvide Kufter 
og ildrøde Huer, Ølkrusene gaar rundt med en ord- 
belæsset Ceremoni, og hver drikker som en Tønde; alt er 
nBjævt* og ,gjildt* og ,karsligt* og ,staut" og ,stor- 
sindet* og ,storættet". — Kvinderne forfalder derimod 
til den modsatte Yderlighed. Vel ringer det af Søljer og 
Kors, hvor de gaar, vel bor de i saa gloende Dragter, at 
Operaer med Emner fra Kaukasien rent maa staa til 
Skamme heri. Men disse Kvinder græder bestandig, fra 
Morgen til Kveld, og de kan heller ikke godt andet, naar 
de skal have slige Mænd. Det er en Egenhed ved dem, 
at de altid tuder paa Vers, i en Molmelodi saa hjerte- 
skjærende og med et Foredrag saa drøveligt, at man 
synes, der siler Taarer af hver Node. — De, som den- 
gang har gjort disse Melodier og næsten uden Undtagelse 
gjort dem til meget humoristiske Ord — en Modsætning, 
som vel er værd at lægge Merke til, naar man vil give 
sig af med at studere Karakteren i vort Folkeliv — de 
vilde ved at høre, hvorledes Melodierne nu bliver an- 
vendte, bestemt tage sin Død over at have været den 
uskyldige Anledning til saamegen Jammer og Kvide. 

Er man ikke betids paafærde her, saa har vi snart 
noget autoriseret som nationalt Liv, som vi ikke engang 
kan være bekjendt af at have seet, endnu mindre af at 
have deltaget i. Det at være norsk er efter deres Op- 
skrift snart ensbetydende med at være en Storskryder 
eller en Kjeltring. Vi har endnu ikke seet et norsk 
Stykke, som har givet sig ud for at fare med norske 
Folketegninger, uden at der idetmindste er forekommet 
et Tyveri deri, og allerhelst et Mordattentat eller et 
virkeligt Drab. Der skal desuden hos Kristiania Teaters 
artistiske Direktør ligge flere Hundrede originale norske 
Arbeider, som er kasserede, fordi de havde to eller tre 
Kjeltringstreger, et eller to Mord formeget. Hvad er det 
dog for Studium af vore Sagaer og af Virkeligheden, 
som er gaaet forud for denne Skarpretteropfatning. Der 
kan dog ikke være to Meninger om, at den, som har læst 
Sagaen saaledes at han der kun ser en Samling af Slag 
og Gyseligheder, har læst dygtig feil. Vel følger den 
fornemlig Kongerne paa deres Togter og den enkelte 
Eventyrer paa hans Blodreiser; men fordi om den — 
som al Historie — hefter sig ved de større Begivenheder 
og dem, som raadede Statens og de mindre Kredses 
Skjebne, skal man ikke derfor tro, at hin Tid kun gjemte 
disse Konger og Eventyrere, og at vort Folk ene skal 

være nedstammet fra og ligne dem. Man maa desuden 
bag Pansret kunne se det bløde, det milde selv hos disse, 
hvorledes det har lagt sig aabent i rørende Træk midt i 
deres vilde Krigerfærd. Fremdeles maa man ved Siden 
af disse tænke sig den fredsæle Bonde, hans jevne, rolige, 
sunde Tænkesæt og Færd, som ligger dybt grundet paa 
vor Nationalkarakter og derfor aldrig kan have været 
savnet. Naar man saa Skal tænke sig, hvordan det Liv 
er, som gaar voksent om os idag, men som havde sin 
Vugge i hin Tid, skal man ikke tillægge det alle Børne- 
aarenes Feil, som om det ikke havde havt sin Opdragelse 
siden da. A1 Nationalitet maa opfattes som en evig 
Fremgang. Det vilde, krigerske eller lovløse kan derfor 
ikke sættes helt ind i vor Tids Nordmænd igjen; thi 
Civilisationen er gaaet henover dem, Grunden til hine 
Udskeielser er der vel endnu; men Udskeielserne er bøiet 
til gode Egenskaber og andre Øiemerker er sat op. 

Kun et halvt Blik omkring os, og vi ser Sandheden 
heraf, og hvorfor ialverden skal da en Forfatter kjøbe 
hele Aargange af Retstidenden og finde ud dens fedeste 
Kriminalbistorie, forinden han tror sig berettiget til at 
skrive noget nationalt. Er da hele vort daglige, jevne 
Liv kun en Løgn, og hine faa Gyseligheder derimod den 
nationale Sandhed? 

Forfatterne kan neppe tro det selv. Men hvad tror 
de da? Jo, at kun disse moralske Uterligheder er skikket 
til dramatisk Bearbeidelse og at hele vort gjængse Liv 
derfor er dramatisk, æstetisk kassabelt. Vi har jo nylig 
seet Sætningen opstillet midt paa lyse Dagen i et af vore 
Dagblade og seet den bekjæmpet gjennem flere Opsatser 
i nærværende. Vi vil derfor lade denne Side af Sagen 
fare, kun anbefale den samme Medicin for Forfatterne, 
som hine Opsatser lavede for en Anmelder. 

En anden skal vi derimod belyse, fordi den er sær- 
egen for hele den Klasse Stykker, hvortil dette hører, og 
derfor ogsaa let kunde blive det for de efterfølgende. 

Det er nemlig blot Bønder, som forevises i dem, og 
alligevel taler ingen Bondens Maal. Disse Bønder bygger 
Tanken op med vore Ord, men lægger sin egen Fjeld- 
mose imellem som Bindingsverk. Den samme Figur, som 
saa vart, som om det var en skjør Gjenstand, han be- 
handlede, siger ,Brud*, han siger ogsaa straks efter 
»Slængkjæft", og Figuren falder da i to store Stykker 
lige for vore Øine. Den ret heldige Forening af de to 
Liv og deres to Sprog, som Asbjörnsen har forsøgt, gaar 

ikke an paa Scenen. Den maa støtte sig umiddelbart op 
til Virkeligheden, tegne hver af de to Liv, saadan som 
den forefinder dem, og ikke være med at konstruere en 
ideel Mellemting. Saalænge Figuren blot træder op i vor 
Forestilling, kan Tanken tillægge ham, hvad han mangler 
i sit Udstyr, men flyttet ud af den og hen paa Scenen 
maa han være fuldfærdig, ellers forvirrer han os. 

Hos hvem skal ogsaa de indsigtsfulde og utrættelige 
Mænd, som søger at redde vort oprindelige Sprog, søge 
Hjælp, naar Scenen negter den? Forholdet skulde natur- 
ligvis ovenikjøbet være ganske omvendt. Scenen, som 
giver sig af med at føre os til Folket, skal søge Hjælp 
hos dem, der saa at sige har Nøglen. 

De slemme Følger af at forsmaa dette, viste sig 
straks her. Ikke at tale om, at det Pral og den Svulst 
hos Mændene og den sygelige Klynk og Jammer hos 
Kvinderne, som nu skjæmmer Stykket, var bleven stængt 
ude af Almusproget, der er sundt og nøkternt som det 
Liv, hvis Udtryk det er, — vilde aldrig Skuespillerne 
med det paa Læben have gaaet saa feil, som de gik. 
Mad. Hundevadt vilde da ikke have spilt en Bondepige 
som Lucia di Lammermoor i Operaen af samme Navn, 
ikke staaet paa Tæerne ,en garde* mod enhver ny 
Følelse, ikke ladet Hænderne gjøre alle de bekjendte 
Reiser til Bryst og Hoved, ikke trillet hvert Ord over 
Sukkenes Bro, d. v. s. rystet dem ud med en kunstig 
skjælvende Stemme, som skal betyde indre Oprør, d'Hrt. 
Bucker og Abelsted vilde da ikke til norske Fiskere søgt 
Modellen blandt Hovedstadens unge, dannede Styrmænd. 

Den sidste Anke mod den hele Klasse skal da være 
den, at Forfatterne har forsmaaet at stille sig paa det 
Udviklingstrin, den dramatiske Literatur nu har naaet. 
Meget i Stykkerne røber Talent for det dramatiske, men 
naar dette ikke vil gaa i Skole, vrider vi os under Præ- 
stationerne. Vi er vant til Økonomi i Replikerne og en 
sparsom Karakterudvikling; vi har lært at forsage Yder- 
lighed i Tegning og alligevel at faa baade Laster og 
Dyder med. Her derimod melder allerede hver Figurs 
Dragt eller Maske, hvad han er — enten et overdrevent 
skikkeligt Menneske eller en topmaalt Skurk. D'Hrr. 
Nyblin og Bye mødte frem med Masker saa uhyggelige, 
at det ikke er formeget sagt, naar vi paastaar, aldrig 
Nogen i Virkeligheden vilde paa Tomandshaand staa 
sammen med en saadan Karl uden først at føle efter, 
om han havde sin Kniv i Siden. Og slige aabenbare 

Kjeltringer skal kunne overliste vore betænksomme, slu 
Bønder? Det er ikke Skuespillerens Skyld, men Forfatte- 
rens; thi Alverden i Stykket taler jo om deres ,Styg- 
hed*, saa de maa klæde sig derefter. De første Repliker 
siger allerede, at den skal betyde Skurk, den en hidsig 
ung Mand, den en gammel bedrøvet Mand og den en 
bedrøvet Pige. Der er, som her før engang er sagt, 
intet Perspektiv i Karaktererne, alt er udplapret med det 
første Ord og derfor al Interesse borte med dette. 

Der er ret heller ingen, som bedre behøver at føre 
sig hin det moderne Dramas Kunst til Nytte end den, 
som vil tegne vor tilbageholdne, forsigtige Bonde. Han 
lader sig ikke let studere, den Herre, man kommer ikke 
lige ind til Helligdommen med engang just. 

Og med disse Bemerkninger skal vi lade Stykket og 
de Spillende friste sin egen Skjæbne. Naar vedkommende 
Forfattere har klaret de Skjær, som vi ovenfor har sagt, 
de har stødt paa, bliver det Tid at tale om det, de for- 
øvrigt maatte have ombord. Vor Hensigt er det nemlig 
ikke at fraraade en videre Sejlads; thi der er adskilligt, 
som ikke lover ilde. 


VII. Ervingen. 


Originalt Sangspil i en Akt, 
opført paa det norske Teater den 29de April. 


(=Aftenbladet-, 3. Mai 1855.) 


-— —— 


Bjørnson, som i sit aldrig opførte og af ham selv tilintetgjorte 
Skuespil , Valborg" havde ladet nogle af Personerne tale Romsdals-Maal, 
krævede fi sin Kritik af  Fiskerhjemmet", at hvis norske Bønder skal 
fremstilles paa saa nært Hold som paa Scenen, da maa de tale Bondens 
eget Maal. Kort efter betroede selve den nye Maalreisnings Leder, Ivar 
Aasen, sit ialfald i lyrisk Henseende mærkelige lille Skuespil, ,Er- 
vingen" (Odels-Arvingen) til det norske Theater i Møllergaden. I dette 
Stykke, hvis dramatiske Hovedmotiv vistnok er omplantet paa norsk 
Grund fra ,Emigrantens Datter* (Mlle de la Seigliére) af Jules San- 
deau, taler og synger næsten alle Personerne Ivar Aasens nye Lands- 
maal — Stykket udkom anonymt paa det norske Theaters Forlag i 1855. 
Efter nogle Ganges Opførelse (og efter Bjørnsons Kritik) blev det af 
Theatrets Instruktør forkortet. Og Ivar Aasen omarbeidede selv denne 
forkortede Udgave og lod den trykke 1 1877. Vinje røbede først Forfatte- 
rens Navn I en Korrespondance til Drammens Tidende". 


Under den fast feberagtige Anspændelse, vore skri- 
vende Kræfter gjør for at danne en dramatisk Literatur, 
kommer meget rart for en Dag, som bestemt intet andet 
Land i vor Tid ser Magen til, — det skulde da være 
Byttet for alle Yderligheder, det alting prøvende Tyskland, 
som nylig paa et af sine mindre Teatre har opført Pla- 
tons ,Kriton* med skrækkeligt Bifald. 

Vi har nu i den korte Tid af 2 å 3 Aar forsøgt os 
i alle mulige Skuespilarter, Tragedien, Dramaet, det ædle 
Skuespil, Skuespillet med Sang og Farcen; vi har taget 
Stoffet af Historien og malet Konger og Kjæmper; vi har 

taget det fra Udlandet og tegnet store og gale Mænd fra 
vort eget Liv og havt fat i Lensmænd, Landhandlere, 
hele vor Embedsstand, Studenter, Bønder, Skurke af hvert 
Kaliber, Husjomfruer, Huldre, Nisser, vi har faret paa 
Vikingstog over Grænsen efter Svensker, over Havet efter 
Englændere for at prøve, om det blev bedre, naar Fi- 
gurerne talte et fremmed Sprog. For dem, som har fulgt 
disse Forsøg, maa det være klart, at de i dramatisk Hen- 
seende er gaaet to Hovedveie; — den ene Del har havt 
stor Respekt for det, man meget vildledende kalder dra- 
matisk Spænding, og har søgt at faa den ind gjennem 
Torden, Lynild, Pistoler, Skibbrud, Baghold og alt andet 
Ondt, medens den langt større Del har proklameret sin 
nordiske Foragt for al Spænding, betragtet Scenen som 
en Sofa, hvorfra de med Puden under Hovedet i den 
mageligste Stilling kan slaa af en Passiar. 

Begge Slags gjorde ved sine første Forsøg intet ilde 
Indtryk, som mah erindrer; thi dels var de første Forsøg 
de bedste, dels pirrer Forandring i det sædvanlige, selv 
om den er til det værre. Men vi har haft den Lykke, 
at straks vi har villet gaa en af disse deres Hovedveie, 
som for os maatte blive Afveie, har et næste ,Forsøg* 
humpet saa ynkeligt afsted paa den, at vi har faaet Re- 
spekt for Veien og er vendt om. Det første — det 
spændende — Slags, er vi nu antagelig ganske færdig 
med, efterat ,Fiskerhjemmet*, ,En Morgen paa Eidsvold* 
m. fl. har med tilbagevirkende Kraft kunnet vise os, hvor 
slet Huldrens Hjem og andre Forgjængere var, som vi 
dengang fandt ret gode. Og tvivlede man et Øieblik 
om, at det modsatte Slags, som nu sidst ,En Aften paa 
Giske**) repræsenterede, ikke i sin Konsekvense er at 
slaa alt det dramatiske ihjel, saa fik man den fulde Tro 
ihænde ligeoverfor ,Ervingen*, det norske Teaters sidste 
originale Produkt. 

Det viser os tydelig og bestemt, at videre Befølgelse 
af denne Bane, som blandt andre ogsaa er betraadt af 
 »Husjomfruen*, maa lede til, at vi opfører vore Stor- 
tingsforhandlinger, Debatterne i Selskabet for Folkeoplys- 
ningens Fremme, Landbrugsmøderne og Høiesteretsproce- 
durerne; thi det dyrker aabenbart den Lære, at det er 
nok, naar et almeninteressant Thema er opslaaet til For- 
handling og de forskjellige Pårter med større og mindre 
Dygtighed i at holde sig til Sagen debatterer væk om det, 


*) A. Munchs Skuespil, med Emne fra Sagatiden. (U. A.) 

til en endelig Afstemning — eller et Tilfælde — bringer 
en af dem Pluralitet. 

»En Aften paa Giske" er kommet til en større Fler- 
heds Kjendskab, og vi behøver derfor kun at minde om 
det her til Bevis for det anførte. ,Ervingen* har Færre 
seet, og vi skal derfor ved en kort Angivelse af Scene- 
anordningerne oplyse om Forholdet, — til Skræk og Ad- 
varsel for alle Efterfølgere. 

Først har den uheldige Frier — Trond — en lang, 
meget lang Monolog, derpaa en ligesaa lang Samtale med 
Herman, den Piges Fader, som han vil have; saa har 
denne en lang Monolog og derpaa en endnu længere 
Samtale med Datteren. Begge gaar og Aamund — den 
heldige Frier — kommer ind og har i sin Tur en 
respektindgydende Monolog, hvori han dels paa Prosa, 
dels paa Vers fortæller om, at han nu er kommen hjem 
efter et fleraarigt Fravær og finder alt bedre hjemme. 
Da kommer Inga — den, som skal fries til — med en 
Monolog, atter paa Vers og Prosa og gaar saa igjen. 
Aamund har siddet afsides og hørt hende, og nu faar 
han naturligvis Trang til en ny Monolog. Som han staar 
bedst i det, kommer Olav, en gammel, snakkesalig Mand, 
hvem man aldrig bliver færdig med. Han spørger om 
Tingene udenfor, og Aamund svarer i alenlange Prosa- 
repliker og Verskolonner; nu spørger Aamund om Tingene 
hjemme, og Olav svarer akkurat som Aamund før baade 
paa Prosa og Vers.  Dernæst gjør begge sine respektive 
Refleksioner over det hørte, som da naturligvis er dygtig 
drøie. Inga og en gammel Kone, Gunild, kommer ind, 
da begynder de alle tilhobe at stevjes. Da tilsidst 
engang ogsaa dette faar en Endskab, gaar de sin Vei, 
forat Herman og Trond kan komme ind igjen. 

Det staar enda ikke saalænge paa med de To; men 
umiddelbart ovenpaa rykker Mestersnakkeren Olav i 
Marken med Aamund, og nu bærer det løst. Aamund 
vil ikke have Hermans Gaard, som han før tænkte at 
tage. fra ham ved Odelsret; thi han synes, Gaarden er 
saa vanrøgtet, at der ikke længer er stort Gavn i den. 
Da faar han det glatte Lag af Olav, maa give sig, og de 
gaar. Inga kommer ind og har Monolog; Aamund kom- 
mer igjen, ,fordi han alltid kjem atter paa den same 
Flek*, som han naivt udtrykker sig. Hvad de To har 
at snakke om, skjønner enhver. De gaar, og Herman 
kommer. Inga vender tilbage for i beleilig Tid at faa 
Skrub af Faderen, fordi hun ikke vil have Trond, hvor- 

paa han fjerner sig, forat denne til Monologer dømte 
Pige her kan faa en igjen, paa Prosa og Vers som sæd- 
vanligt. Endelig kommer Herman og Aamund engang 
sammen, de To, paa hvis Vekselvirkning Stykket beror, 
og det maa derfor siges at begynde først her i tolvte 
Scene (Stykket har tyve, og de sidste er meget kortere 
end de første). Hvor de snakker! Det er Bonden og 
den Halvstuderte, som her begge bærer sine Varer til- 
torvs, naturligvis saaledes, at Bondens kommer i bedst 
Pris. Herman gaar tilsidst, og da kommer — Gud hjælpe 
os — gamle Olav igjen og forundrer sig ikke over, at 
han selv kommer tilbage uden Anledning, men over, at 
han finder Aamund. Disse To begynder at synge; Gunild 
kommer til og begynder ogsaa at synge, og nu gaar det 
Vers i Vers, Snip, Snap, Snude, Basselore, Korintibus, 
indtil Gunild hitter paa et Slutningsvers, som imidlertid 
Aamund finder saa bemerkningsværdt, at det bør gen- 
tages, og de gentager det derfor ogsaa! Men de er ikke 
færdig hermed. Aamund aabenbarer sin Hensigt at fri 
til Inga, og de To raader ham til det, omendskjønt 
Trond har spredt ud det Rygte, at hun er forlovet med 
ham. Dette er det eneste Forsøg paa en Knude, der 
ogsaa, efterat Gundil har sunget nogle Vers, straks løser 
sig. Thi da disse gaar, forat Trond og Herman kan 
komme sammen og blive Uvenner, træffer Aamund og 
Herman paa hinanden, Aamund frier, faar Ja, Inga kom- 
mer til, siger ogsaa Ja, da hun faar Lov til det, — og 
saa — ja, saa maa gamle Olav naturligvis ind igjen, 
Gunild ogsaa, og Slutningssangen udføres, hvori det 
heder, at ,no er alt so godt og væl, og ingen treng um 
aa sukka". Jo, Tilskueren! 

Naar det staar saadan summeret op paa Papiret, 
falder det just ikke mange ind at forsvare det; men man 
maa ikke tro, det mangler Forsvarere. Vor dramatiske 
Literatur har det store Uheld, at det er Mænd, fordel- 
agtig bekjendt fra anden Virksomhed eller Produktion — 
lyrisk, sproglig *) o.s. V. —, som rækker den Foræringer, 
og bag disse Mænd staar da alle deres Tilhængere fra 
hin forrige Virksomhed, truende og sterke og forlanger, 
at Gaven skal blive respekteret og modtaget. Forat dette 


*) Vi behøver jo ikke at omgaaes varsomme med Anonymiteten, siden 
Drammens Tidende, som er den eneste, der har Ret til at ,fagne" 
Vedkommende, har blottet den, og siden det blot er en eneste Mand 
i Landet, alle bekjendt, som kan føre et Sprog, som det i ,Ervin- 
gen" brugte. 

kan ske, har de ogsaa fundet ud den Sats, at vort na- 
tionale Liv ikke er skikket til deraf at skabe , dramatisk 
Spænding*. 

Det er naturligvis en gal Forstaaelse af, hvad det 
er, man kalder saa, der gjør en slig Ytring mulig. De 
tror, Spændingen føres ind af noget andet end Karakte- 
ren, er noget for sig og kan være liden, hvor Karakter- 
fylden er stor. Ja, man gaar endog saa vidt, at man 
deler Stykkerne i Intrige- og Karakterstykker, en Deling, 
som væsentlig er gjort for at kunne overrumple de 
franske Stykker og ødelægge dem i Opinionen. Men 
nøiere efterset er al Spænding Karakterudvikling, er en 
Tagfatleg, hvori Forfatteren fanger ny Sider hos sine 
Figurer. Er en Karakter rig og helt opfattet, maa den 
føres i saa mange forskjellige Situationer, som der er 
Sider i den, og det under en fornuftig Fremadskriden, 
saaat de kan finde sin Enhed mod Slutten. Det er denne 
Bestræbelse, som man kalder Forsøg paa at indføre Spæn- 
ding, og denne er altsaa intet andet end vel beregnet 
Karakterudvikling. 

Fordi der ikke var Spænding i ,En Aften paa Giske*, 
var der hellerikke Karakter, — uden en eneste, rigtignok 
ogsaa med blot en eneste synbar Side. Fordi der ikke 
er Spænding i ,Ervingen*, bliver de uforlignelige Antyd- 
ninger til norske Bønder dog aldrig andet end Antyd- 
ninger. Trond er ful og beregnet fra første Gang han 
er inde, ful og beregnet anden, og sletikke mere, ligesom 
han hellerikke bringer disse samme Egenskaber i ny For- 
hold eller i ny Former. Olav er munter og godslig, et 
Oplag for al Bondeerfarenhed, aldrig feilende i sine 
Domme, aldrig vaklende i sine Valg; men ligesaa lidt 
som disse Egenskaber kommer mer end en eneste tilgode 
og det en eneste Gang, ligesaa lidt kan de dennegang 
gjøre det under Omstændigheder, som for os bliver 
interessante, d. v. s. dygtige til at skaffe hans Ord Øre 
og Hyldning. — En i aandelig Forstand saa rig Mand 
maa have Plads for sine Rigdomme, forlegne Omstændig- 
heder, som de kan hjælpe paa, raadvilde Personer, som 
de kan udruste med Beslutsombed. Lagte frem i en 
vidtløftig Udbredelse er de bortkastede, saaede i en til- 
beredt Situation straks rig paa Afgrøde. 

Mangel paa Spænding er Mangel paa Karakterfylde 
— lad os holde paa denne Sats; thi ene den er det, 
som har Lægemiddel for Stykker som ,Ervingen* og et 
godt Raad til den, som indbilder sig, at han er dramatisk 

Forfatter, omendskjønt han ikke kan faa Spænding istand. 
Vi skryder jo netop af, at vore Karakterer er saa dybe, 
saa rige; men se nu til, om vi kan faa Bund i denne 
Dybde, fat i denne Rigdom uden denne. 

Der var meget udmerket at sige om ,Ervingen* 
forøvrigt. Foran den kan vi endelig alle som en udbryde 
efter nu i saa mange Aar at have seet paa vore For- 
fatteres Vandring i Ørkenen, søgende Landet: her er det! 
Her er Bonden, og Bondens Levesæt. Her er han ende- 
lig uden Skryderi, uden blaseret Naivitet eller sentimen- 
talt Drømmeri. Her er han sund og sterk, klog og god 
— og med sit eget Sprog. Ligeoverfor det maa vi med 
Skam og Misundelse høre dets uudtømmelige Ordforraad, 
se dets gjennem Aarhundreder opsamlede Erfaringsskatte 
og Visdomssprog. Aldrig kan man mere beklage det Bytte, vi 
har gjort. Det er alene derfor Umagen værd at se ,Er- 
vingen" en Gang. Den har forunderlige Minder til den, 
som engang har levet blandt Bønder, og nogle Ord at 
sige dem, som modsætter sig al Bestræbelse paa at faa 
vort fattige Skriftsprog beriget fra Dialekternes Guld- 
gruber. 


VIII. Kristiania Teater. 


(Han bliver myndig.) 
(=Morgenbladete, 4. Novbr. 1855.) 


Hver Vaar og Høst er Teatret som hele Verden 
plaget af en slem og langvarig Forkjølelseshoste, under 
hvilken det lidet eller intet kan bestille, blot tage sig 
de sædvanlige Hostepulvere, som iaar er ,Rataplan* og 
»den Tredje") — 

Det eneste nye, vi har faaet, er ,Han bliver myn- 
dig*""), en tysk Komedie, altsaa egentlig en Farce. Der 
findes ikke et ordentligt Menneske i den, saadan som 
man hos os pleier at finde dem, uden Fru Blase; thi 
Enker, som gjerne vil gifte sig, har hele den øvrige 
Verden fælles med Tyskland. Stykket er, som man kunde 
vente det af den Skole, det er gaaet ud fra, en blot og 
bar Principdebat, en Kladderadatsch-Opsats, fuld af mor- 
somme Ting, som d'Hrr. Jørgensen og Hagen ledsager og 
oplyser med ypperlige Illustrationer. Det er den gamle, 
gamle Lære, forlængst lært i andre Land, at der gives 
Mænd, som vil frem, og Mænd, som vil tilbage, Frem- 
skridtsmænd og Reaktionære. Og dermed er den hele 
Fabel fortalt. 

Allerede for næsten 100 Aar siden prædikede Lessing 
Korstog mod den overvættes Filosoferen og Moraliseren, 


*) Rataplan, den lille Tambour, Vaudeville i 1 Akt af Angely, ved H. 
P. Holst. — , Den Tredje*, Vaudeville i 1 Akt af C. Hostrup. Altsaa 
smaa, morsomme Stykker, som bragte Publikum til at le og hoste. 

(U. A) 
*) Lystspil i 2 Akter af Bauernfeld. (U. A.) 

som dengang fandtes i de franske Skuespil, indført tildels 
af Moliére, men især af Destouches, Voltaire og Diderot. 
Hele Tyskland fandt det fuldkommen i sin Orden. For 
50 Aar siden gjentog Fr. Schlegel Lessings Ord om de 
samme Skuespil og skreg dem, om muligt, endnu høiere 
ud. Siden har stadig Mænd frem igjennem Tiden sagt 
det samme, og Tyskland har været aldeles enigt med 
dem. Imedens har de franske Skuespildigtere, totalt 
uvidende om Naboens Bekymringer for deres Skyld, saa- 
som de meget sjelden læser ham, efter mange Forsøg og 
meget Arbeide endelig vundet Bugt med baade Filosofi 
og Moral, saa disse nu, fortæret og fordøiet, ganske er 
optaget i Stykkets Cirkulationssystem, saa de ikke længer 
kan sees, blot merkes og føles. Men Tyskland er bare 
af Tanke over, hvor slette de franske Stykker var for 
100 Aar siden, ikke kommet længere i sine Stykker end 
til at ombytte denne Slethed med en anden, til istedetfor 
Filosofi og Moral at fylde sine Stykker med Politik eller 
vittigt Snak"*). 


——— —— —— å — ——— mzz — —- — om ——> ——— — —p — — -— 





*) Herefter følger en Kritik af Udførelsen. (U. A.) 


Bjørnsons Artikler og Taler. 6 


IX. Vaarliv. 


Digte af Halvor Bagge. 


(Kristiania, forlagt af Johan Dahl.) 
(»=Morgenbladet-, 4. Nov. 1855, Tillægs-Nummer.) 





Man kan ikke byde Tiden noget uvelkomnere end 
en Digtsamling. Man betragter den som en uforskammet 
Paatrængenhed og vilde bestemt, hvis den iført Kjød og 
Blod præsenterte sig i Ens Stue, vise den Døren med 
en Spydighed eller en Witz som Reisefølge til den næste. 

Stod det til os, — fik vi votere over, hvorvidt en 
Digtsamling skulde faa komme ud eller ei, og enhver 
voterte oprigtig, saa kom der fra Dato ikke en Digt- 
samling ud mere. Forhindre Bogtrykkerne fra at trykke 
den kan man imidlertid ikke, men saa stænger man ogsaa 
sin Stue omhyggelig af for den og ler spottende til hver 
den, som aabner sin. — 

At en Digter er ,yndet*, vil nu ikke sige mere, end 
at han har faaet Privilegium paa at komme og gaa, naar 
han vil, men indbudt bliver han saamen ikke, endnu 
mindre ventet. En Hr. , Sorg og Trøst*") med Følge- 
svende synes vel at kunne smigre sig med lidt Kjæle- 
dæggeri i en og anden Familie; men det er blot Damerne, 
som trakterer med dette, helst gamle ugifte eller ogsaa 
gifte med lidt afsparet utilfredsstillet Sværmeri; disse 
træder i etslags Kjæresteforhold til Bogen i Mangel af en 
bedre Gjenstand. De græder og smiler med den, søger 


*y Titelen paa Å. Munchs berømte Digtsamling fra 1852. 

Sympathi i den, ser sin egen Sorg og Trøst i den, — og 
koketterer saaledes i Grunden bare med sig selv. Verden 
vil ikke høre paa deres Graad, har ikke Medlidenhed 
med den, men denne tro Ven har det, og derfor sutrer 
de to sammen. Er det yngre Damer, som ynder den, 
saa tør man bestemt sværge paa, at det er bar Affekta- 
tion, og man kommer uvilkaarlig til at huske paa Pigen, 
som græd, ,fordi hun saa Tante græd*. 

Men Mændene (de, som er oprigtige da; thi o, her 
er saa megen Uoprigtighed iblandt os!) de siger frit ud: 
den Sorg er ikke mandig; vi liker den slet ikke, vi 
synes endog, den er v— . .. .. Mere faar de ikke sagt; 
der lægger sig en Haand over deres Mund, enten en til- 
stedeværende Dames eller Erindringens, idet de pludselig 
husker, hvad der er sagt offentligt om den. 

Nei, Tiden er frygtelig; selv ikke yndede Digtere 
kan faa leve ifred i den. Den gode Borger Lønning i 
Stavanger er den eneste, som er snild"). — 

Se nu Jensens ,Freidighed* (i Herren). Den liker 
man jo heller ikke, og her kunde dog Mændene være 
med, saasom Freidighed er det modsatte af Sorg og 
tilhører ifølge sit Begreb heller ikke egentlig andre end 
Mændene. 

Sagen er: man har Vandskræk for det, som gaar 
paa Vers, det være Sorg og det være Freidighed, det 
være af Munch og det være af Jensen — og hvormeget 
mere, naar det er af en ganske Ubekjendt, af Halvor 
Bagge? 

» Vaarliv* af Halvor Bagge; Herregud, er det nu en 
igjen, siger man og strækker sig ud, som om man vilde 
sparke ham fra sig med det samme. Og naar vi spørger 
vor Ven, hvad han synes om Bogen, er han baade stolt 
og glad, naar han kan svare: jeg har saamen ikke læst 
den! Man er kommen saavidt, at man ikke engang gider 
dække sig, ikke engang hykle. Men se, det er nu lige- 
overfor de ubekjendte; foran de gamle skammer man sig 
dog lidt endnu, dog ikke længe, tbi snart vil man ogsaa 
med Hensyn til dem være oprigtige. — 

» Vaarliv af Halvor Bagge". Var det endda Høstliv, 
saa læste man den, om ikke for andet, saa af Glæde 
over, at ikke mere af samme Mand skulde bryde dem; 
men Vaarliv, det bebuder en Fortsættelse, baade Sommer 


*) Han tog næsten hele første Oplag af ,Sorg og Trøst". Han skulde 
vel ikke ville kjøbe Resten af ,Vaarlivet* ? 

og Høst (Vinter har sjelden Digteren), og derfor væbner 
man sig straks med al sin Forbitrelse mod den stakkels 
Mand, som ,er bleven een formeget*. Og hver en, som 
kommer efter ham, bliver behandlet paa samme Maade, 
bliver ogsaa een formeget. 

Men hvorfor skriver De da, spørger man; Digterne 
maa da ogsaa have Æresfølelse og ikke trænge sig ind i 
godt Selskab, naar man ved saa mangehaande Tegn giver 
dem at forstaa, at man meget godt kan more sig dem 
foruden. Men det er netop det, Digterne ikke tror. Naar 
du beklager dem, beklager de dig igjen, naar du beder 
dem gaa F— i Vold, gaar de hjem og skriver en Elegie, 
hvori de tegner dig og hele den øvrige Verden og tryk- 
ker Eder saa i sin næste Digtsamling. De vil absolut 
være med, og jo mere du spotter, jo mere vokser de; 
du kan mishandle dem, skjælde dem, bande dem, de 
trives blot desbedre, de kommer frem desflere; aldrig 
bliver du dem kvit, du kan larme med dine Skillinger, 
skraale over dig i Landbrugsmøder og Vedkommissioner, 
reise med Dampbaad og Jernbane, Verslinjerne vil tirre 
dig i den Avis, du kaster Øie i, den Bog, du blader i, 
saagar i den Mund, hvorfra du tror blot at kunne høre 
Forretningens Ord. Poesien slaar du ikke ihjel, ja du 
kan ikke engang ryste dens Tanker ud af din egen Hjerne, 
saa de forfølger og plager dig. Digterne dræber du ikke; 
thi Digterne er den gode Tanke i Tiden, og den vil 
straale med desto sterkere Flammeskrift, jo mere du for- 
søger at hylle den ind i Røg og Damp. 

Netop nu, naar Tidens praktiske Vei synes mineret 
frem gjennem Sten og Fjeld, og aldrig at kunne jevnes 
eller bøies, skal dog dette ske og Retningen af Maalene 
flyttes. Thi som alt gik sin sikreste Gang, lød der Op- 
raab til Europas største Nationer om at kjæmpe for 
ædlere Interesser end dem, som i de sidste Aar har været 
Tidens Løsen, og ikke alene de hundrede Tusinder, som 
under disses Faner styrtede sig i Kampen, men den hele 
Slegt har nu i halvandet Aar") været gjennembævet af 
Ord og Følelser, som bebuder en ny Tid. Man læse blot 
en ledende Artikel i Times, disse Visere paa Tidens store 
Uhr, og man ser, at den gamle Dag helder, Den nye 


*) Krimkrigen var begyndt med de to Vestmagters Krigserklæring til 
Rusland 28. Marts 1854. Den 8. Sept. 1855 faldt Sebastopol efter næ- 
sten et helt Aars Beleiring. Bjørnsons Artikel er skrevet i Mellem- 
tiden mellem Sebastopols Fald og Novembertraktatens Afslutning 
(25. Nov. 1855). (U. A) 


85 


har ikke blot Børskursen at gjøre op, men lidt af Aan- 
dens ædlere Ting, lidt af Æren, lidt af alt dette, som 
ikke netop kan tælles eller veies, at tage Hensyn til. 
Saaledes har altid en syg Tid ogsaa Hilseboden i sig selv, 
og denne naar vel frem til os med engang. 

Det bliver snart en Tid for Digterne. De kommer 
alt enkeltvis og spredte, men snart vil de slutte sig op 
i Falanx, og det nytter ikke længer at vride sig og puffe 
dem fra sig; thi Befrielse er det, de bringer til et i dag- 
lige Bekymringer og Nød dygtig lænkelagt Folk. 

Nu spaaes her — og se til, om det ikke gaar i 
Opfyldelse — at vi saagodtsom Slag i Slag faar udkomne 
Digterverker at anmelde, ikke af de gamle, men af nye 
Musasønner. Man ser, at det ikke er Halvor Bagges Bog, 
som har givet os disse Tanker, og det er heller ikke 
ham, denne Indledning gjælder; det er for ham sammen 
med alle de efterkommende, den skal være Indledning. 
Lad nærværende Digtsamling kaldes liden i aandelig For- 
stand, lad ogsaa de først efterfølgende kaldes saa; men 
de første spæde Blomster, som ser op om Vaaren og 
snart dør, de bebuder dog, at Vaaren kommer”*) 


) Herefter følger en indgaaende og ret velvillig Anmeldelse af Bagges 
Digtsamling. Halvor Bagge (1828—1874) var dengang theologisk 
Student; senere Lærer og Prest. Har ogsaa skrevet religiøse Digte 
og Fortællinger. (U. A.) 





X. Kristiania Teater. 
(Romeo og Julie.) 
(=Morgenbladet+, 2. Dec. 1855.) 





Romeo og Julie-Literaturen er bleven saa svær og 
skriver sig tildels ifra saa udmerkede Hænder, at det 
vilde være en Formastelse at tro sig istand til at forøge 
den med et eneste nyt Ord, — og at afskrive et og andet 
brugbart af de gamle kan der vel heller ikke være Op- 
fordring til, naar Stykket allerede nu, efter to Forestil- 
linger, maa saagodtsom være færdigt paa vort Teater. 

Vi delte den Tro med mange, at Jfr. Svendsen her 
vilde vide at skabe sig en varig Rolle af Julie, men blev 
- - vistnok ogsaa sammen med mange — skuffet heri. 
Skylden maa tildels blive vor egen, som har nedskrevet 
den rosende Dom over hendes kokette, til Lillefingeren 
beregnede Gjengivelse af Hertuginden i ,Frieren og hans 
Ven*'), og ikke erindrede, at en ung Skuespillerinde, der 
i den Grad har arbeidet paa og opnaaet at underlægge 
sin egen Følelse Refleksion og Studium, — umuligt som 
med et Trylleslag kan vende om, fornegte Refleksionens 
Herredømme og paa givet Tegn slippe Følelsen saa fugle- 
fri ud igjen, som om den aldrig havde været i Bur. 
Dens første Flugt efter Fangenskabet maatte blive 
usikker; Begreb om Rummets Umaadelighed kunde den 
ikke straks føle, og derfor fik vi en tvungen, en koket 
Julie, hvis Tanker var indknebne til at se smuk ud i 
Holdning og Adfærd, til at deklamere skjønt de skjønne 
Steder, til at dele ligelig paa hver Scene, til at gaa smukt, 








*) Lystspil i 3 Akter af Ancelot og Alexis de Camberousse, oversat af 
C. Borgaard. (U. A.) 

falde smukt, ligge smukt, — og ikke den Julie, som med 
Henrykkelse gjør sig til Bytte for den størst mulige Liden- 
skabelighed, som giver ud skyndsomt og med begge 
Hænder alt, hvad hun har af Hjerte, af Tanke, af Kraft, 
som suger, trykker, presser hver eneste en, selv den 
mindste Glædesdraabe af et Møde med den elskede, selv 
den mindste Malurtdraabe af en 10 Minutters Adskillelse 
fra ham. Det er en Kjærlighed, som lyksaliggjør og 
ødelægger paa én Gang ved sin umaadelige Heftighed; 
Kjærligheden er bleven saa stor, at Jorden ikke længer 
kan rumme den. Derfor er ,Romeo og Julie* ogsaa den 
skjønneste Lovsang, der kan skrives til dens Ære: Dig- 
teren viser den at være en Funke fra Himlen, evig og 
umaalelig, saa de Væsener, den naar, maa jordisk gaa 
under for at blive evige og umaalelige som den, blive 
himmeltagne som den. — 

Til at spille Julie udfordres der hos Aktricerne i en 
Forstand saa saare lidet; de skal blot være Mennesker, 
være Kvinder, og deres bedste Længsler, deres bedste 
Følelser gaar som Aand gjennem hvert eneste af Shake- 
speares Ord, og hvert eneste faar da, uden at de selv 
gjør noget dertil, saadan Fylde af Liv og Sandhed. Men 
skal man her deklamatorisk beføle Ordet, til det synes 
give den rette Klang, kummerlig sætte sammen Sætning 
og Scene, da bliver det et umaadelig vanskeligt Arbeide 
at spille Julie, saa vanskeligt, at neppe nogen løser Op- 
gaven. 

Nei, for tre Aar siden spillede Jomfru Svendsen vist 
Julie langt bedre (Anmelderen saa hende ikke). Jfr. Svendsen 
var ikke nok Skuespillerinde endda til at spille den slet. 
Ja slet; thi hun opnaaede dennegang ikke at varme Til- 
skuernes Gemyt paa et eneste Punkt; vi sad kolde og 
syntes hartad, at Shakespeares herlige Digtning var Gal- 
skab, Fortvivlelsen Forstillelse, Glæden en Latterlighed. 

Men saadan er det ikke. Man læse dette Digt i 
Mangel af en god Opførelse, man lade sig synge ind i 
denne drukne Kjærlighedsvise, man lade sin Aand bære 
bort af denne mægtige Lidenskabsstrøm, og man for- 
nemmer noget, som er negtet det usande at meddele os. 
Dersom vi ikke vidste, at Livet ene kan det, saa vilde 
vi sige, at det er Romeo og Julie*, som har givet selv 
den mindste Vaudeville Ret til at hente sin største Ynde 
af et Kjærlighedsforhold, og at hele den umaadelige 
dramatiske Literatur, som er skabt til Kjærlighedens For- 
herligelse, her har hentet Tilladelsen, ja Budet. Saa 


aldeles er den i en Sum, hvad alle hine er tilsammen, 
saa aldeles har den seiret én Gang for dem alle, én Gang 
for dem alle tvunget Menneskene til at erkjende Kjærlig- 
heden for hele Verdens Løftekraft. 

Nei, man faar holde op med at give , Romeo og 
Julie" for det første. —*) 


*) Herefter følger en mere detaljeret Kritik af Opførelsen. 


XI. Kristiania Teater. 
(-Aftenbladet-, 1. Februar. 1855.) 


I Jules Sandeau har vor Scene saagodtsom den eneste 
Repræsentant for den nyeste dramatiske Skole i Frankrig. 
Det vil nu snart erhverve en til i Felicien Mallefille, 
Forfatteren af ,Hjertet og Pengene*. Dette Stykke, ,Emi- 
granten og hans Datter" og ,Hr. Poiriers Svigersøn**) — 
hvilket sidste ved sin store Fysiognomilighed med det 
næst foregaaende røber et mere helt Slægtskab med det, 
end det" fremmede Navn paa Plakaten synes at ville 
tillade — er imidlertid hver for sig saa betydelige Stykker, 
at de kan give et nogenlunde klart Begreb om Skolen. 
Og denne viser sig da at have bragt noget Nyt til den 
af Scribe dannede og modtagne. Mesterens fast trolddoms- 
agtige Mekanik, hvorved den fineste Karaktertegning, den 
alsidigste Behandling af Stoffet kan tilveiebringes, den er 
helt optaget, hvorvel ikke anvendt med hans hele Over- 
legenhed. Man erindre blot i det sidst seede Stykke, 
»Poiriers Svigersøn*, den Økonomi, der raader med Repli- 
kerne, den Varsomhed, hvormed Karakteren udfoldes, 
saaat den endnu i Begyndelsen af fjerde Akt kan have 
en ny Side at overraske med, — det Perspektiv, der 
aabnes i den ved at Ordene aldrig ligefrem belyser den, 
men ved at udtrykke det Modsatte af hvad der menes, 
blot lader den skimtes i det Fjerne, — den Finhed, hvor- 
med hver Scene afsluttes netop der, hvor den begyndte 
at frembyde en interessant Udsigt over Stykkets Plan, — 
den Kløgt, hvormed Konversationen ligelig fordeles, saaat 
Alle hendrager Opmærksomheden til sig, men Ingen 
kommer fuldstændig tilorde — og man vil have gjen- 
kjendt de fornemste Hjul i Scribes virksomme Maskine. 


*) ,Emigranten og hans Datter* (Mademoiselle de la Seigliére), af Jules 
Sandeau. — , Hr. Polriers Svigersøn*, af Jules Sandeau og Emile Augier. 

Men hvor er der blevet af Scribes trættende Intriger, 
alt dette udenfra indbragte Stof, bestaaende af Forviklinger, 
Tilfældigheder, Indsatser af ny Figurer med uventede 
Handlinger, af Luner med evig modarbeidende Indskydelser; 
hvor er der blevet af den Opfindsomhedens Seiersarme, 
han væltede ind i Dronning Margaretas Noveller*, ,Stats- 
mand og Borger*, ,Et Glas Vand* m.f1.? I disse Stykker 
fik man uvilkaarlig Indtrykket af, at han, Scribe, var 
Manden med den ny Maskine, der satte sig selv alskens 
Opgaver for at prøve dens Styrke. Han tog sig paa at 
gjøre det Ene uforklarligere end det Andet; ved Enden 
af første Akt saa det fortvivlet ud, ved Enden af anden 
endnu mere og ved Enden af tredie saa rent barbarisk 
fortvivlet, at den anstrengte Tilskuer ganske tabte Aanden, 
og alligevel kunde fjerde og femte Akt beskinnes af det 
Selvtilfredshedens Solskin, hvori han nød sin Seir. 

Alt dette viser sig nu at være udsondret og det til 
Fordel for Karaktererne. Det er til disses omhyggeligere 
Udvikling, Kræfterne spares, Maskinen benyttes, og for at 
de ogsaa skal kunne byde Erstatning, bliver de stærkere 
præget og danner ofte hiandens rene Modsætning. Dette er 
utvivlsomt, som saameget Andet i Frankrig paa denne 
Tid, en Afstaaelse til Tyskernes Grundighed, ligesom 
omvendt Tyskerne ved Hacklånder og flere Forfattere 
søger at tilegne sig Franskmændenes praktiske Greb. De 
første Forsøg er ikke aldeles heldige, men tør man sætte 
den nyeste franske Skoles Bestræbelser i ved Hjælp af 
den nu saa fortræffelig udviklede Mekanik at gjøre større 
Erobringer paa det psykologiske Gebet, tør man med et 
Par af Udlandets kritiske Notabiliteter antage, at den 
gaar ud paa intet mindre end at reformere Nutidens 
aabenbare Sands for det karakterløse Skuespil, saa man 
maa love sig meget af den.*) 


— ot— mme ms — se—2mmppee —- m— vvhmaep me — lie me — vld ju — ME — men 


-———— 





*) Herefter følger en Gjennemgaaelse især af , Hr. Poiriers Svigersøn*. 
Bjørnson beundrer især den fine Fordeling af Lys og Skygge i Mar- 
quis'en af Presles Karakter. ,Hertugens bereder derimod en.utrolig 
Skuffelse.* ... ,Saa fortræflelig som Stykket er sammensat, saa 
grundig som begge Hovedfigurer (Poirier og hans adelige Svigersøn) 
kureres for sine Nykker og Ideer, saa kold og lakonisk er Behandlingen. 
Det er aldeles den samme som i ,Emigranten og hans Datter”, og 
man gaar derfor fra dette Stykke som fra hint med en Smule Agtelse 
for Forfatteren, men uden Kjærlighed til hans Verk." 


XII. Kristiania Teater. 


(Scribe og de nyere franske Teaterforfattere: — , Hjerte 
og Medgift*). 
(=Morgenbladet:, 9. Dec. 18565.) 





» Ethvert Menneske har vel havt et Gjennemgangsled, hvori han var 
forelsket i Scribe," siger Bjørnson et Par Aar senere, i en Artikel, som 
nedenfor skal gjengives (Bergensposten, 28. Marts 1858). I en Teaterkritik i 
»Krydseren*, 11. Nov. 1854, havde Bjørnson betegnet Scribe som , vor Tids 
største Dramatiker". Særlig følte B. sig tiltalt af Scribes store Femakts- 
komedle, .En Lænke", ,,.det af alle Scribes større Arbeider, der gaar med det 
simpleste Maskineri," som det heder i Bjørnsons Teateranmeldelse i ,, Aften- 
bladet", 21. April 1855. Man siger, at der ikke er Poesi i Scribes Stykker, 
fordi den ingensteds gaar til Haandgribeligheder, fordi den ikke ligefrem 
rykker en i Haaret og skriger en ind i Øret: Her er jeg! Men Alines 
Forhold til Fader og Elsker, dette Troens og Tillidens, rede til Opofrelse 
paa ethvert Punkt, hendes uforstyrrede Leven hen i den uskyldige Tanke- 
verden, hun havde dannet sig i en kjærlig Fars Hus, — man kan vel 
vanskelig i et dramatisk Arbeide se noget skjønnere, og vore Digtere 
neppe finde mere poetisk Stof færdigt til Variation." (Aline er Stykkets 
Ingénue og blev vel i Jomfru Svendsens fortrinlige Udførelse til en 
bedaarende og virkelig levende Figur. ,Det kjelne og det kvikke i Alines 
Karakter blev ved Jfr. Svendsens overraskende heldige Udførelse lykkelig 
forenet," heder det i Bjørnsons Kritik). — Bjørnson forsvarer tilslut 
Scribe mod Beskyldningen for Umoralitet. 

I Kritikerne fra 1855 staar B. saaatsige midt imellem Beundring for 
Scribe og Længsel efter et mere psykologisk Skuespil. I 1858 er han der- 
imod aldeles færdig med Scribe: ,Den Scribeske Komedie er færdig i 
Frankrig — ideelt og tildels faktisk; ligesaavelsom hele den snusfornuftige 
gamle Tid, som har skabt den.” (,Bergensposten", 28. Marts 1858). 


» Hjerte og Medgift*") er under Titelen ,Hjertet og 
Pengene* opført paa det norske Teater for snart et Aar 
siden. Saavel dengang som ved første Gangs Opførelse 


*) Komedie i 5 Akter af Félicien Mallefille. (U. A.) 

af Jules Sandeau's og Augier's ,Hr. Poiriers Svigersøn*, 
havde vi Anledning til at tale om det nyere franske 
Drama, som Fortsættelse af Scribes Skole. Resultatet 
heraf var i det væsentlige, at en sterkere Karaktertegning 
synes efter disse og andre bekjendte Prøver at være 
Maalet, der i og for sig er respektabelt nok, som ud- 
gaaende af Tidsaanden, men som det endnu viser sig for 
endel ophæver Scribes strenge Sceneanordning, vidunder- 
lige Økonomi og spændende Fabel. De første Forsøg er 
saaledes temmelig uheldige, og hvad der er det værste, 
kjedelige at se for et Publikum, som i dramatisk Forstand 
saaatsige er opvokset med Scribe og forvænt af ham. Disse 
nyere vil derfor møde samme Medfart en Stund, som 
den, Scribe selv var udsat for, da han brød sin Anskuelse 
om Scenens Fordringer igjennem. Det er nemlig en lidet 
rigtig Forestilling, man heroppe har om Scribes første 
Forsøg paa den dramatiske Bane, naar man tror, at hans 
Uheld skrev sig fra Mangel paa Øvelse, og at hans Held 
kom med denne. Naturligvis leverede han ikke straks et 
Kunstverk som ,Statsmand og Borger", ,Et Glas Vand* 
og »En Lænke*; men Methoden var ganske den samme, 
og det var denne, Bladene angreb, Publikum udhyssede, 
og Forfatteren længe vægrede sig for at antage. Man 
vilde med Vold og Magt trænge Scribe tilbage til Vaude- 
villen, som da stod i den livligste Flor, — hvis Sange 
var plantede over i ethvert Hus, hvis folkelige Stof og 
Karakterer beruste et Publikum, som i Scenen saalænge 
havde seet et koldt Speil, Digterne holdt op for Hoffet 
og de Store, for Fortidens Konger og Adel med Hatten 
under Armen og Kaarden ved Siden, med stive, sirlige 
Pas og pudrede Parykker. Vaudevillen, saadan som den 
viste sig gjenfødt efter Revolutionen, var bleven Folkets 
Afgud, og til denne skulde ogsaa Scribe ofre — eller 
ofres. Vaudevillens eneste rimelige Fortsættelse er Farcen, 
og det er derfor uvist, hvad Vei det havde taget, hvis 
ikke en Mand med Scribes Ihærdighed havde faaet det 
Kald at trodse Skriget af et oprørt Pariserpublikum og 
bane Vei for en anden Retning, som senere viste sig at 
være en ligesaa god Fortsættelse af Moliére som Vaude- 
villen, — og som nu er bleven døbt med Navnet ,den 
høiere Komedie*. 

Det Maskineri, Scribe saaatsige er Opfinderen af, 
kan, hvad enten det lægges paa et af Kabaler gjennem- 
krydset Hof, eller paa et indviklet, psykologisk interessant 
Forhold i en borgerlig Familie — arbeide frem Stoffet i 





93 


dets mindste Detail, gribe om en Hær af Personer med 
modsatte Interesser, bevæge dem fremad under en djævle- 
blændt Krydsild af Planer, Luner og Dumheder, — og 
dette altsammen saaledes, at de maa tjene hans høiere 
Øiemed, og tilsidst blive Tone i den Harmoni, de store 
Slutningstakter efter saa skjærende Dissonanser altid har 
arbeidet sig frem til. Der er en hel Verden i Scribes 
Stykker, hvis Forsyn han er, og om denne hans Verden 
kan det siges, at der ikke falder et Ord til Jorden i den, 
uden at han ved det. Det gaar ikke ham som Eugéne 
Sué og Alexander Dumas, Genier paa en anden Maade, 
at han i sidste Akt trækker frem Personer, sunde og 
friske, som han har slaaet ihjel i første. Hans store 
Femaktsstykker er som de mindre Toakts en eneste 
kunstig Kjede, og denne overordentlige Oversigt bliver 
saameget mere at beundre, naar man af hans Historio- 
grafer faar at vide, at han under Udarbeidelsen kan sende 
ikke alene Akt for Akt, men Scene for Scene ned paa 
Teatret, efterhvert som han arbeider dem færdig. — 
Det feiler ikke, at den, der paatager sig saameget, 
er nødt til at indskrænke sin Tegning af hver enkelt 
Person til den Side, han netop har Brug for, og overlade 
til et Par meget sladrende Smaatræk at aabenbare de 
øvrige, og til sit opvakte Pariserpublikum at gjætte dem. 
Dette har ogsaa honoreret den Veksel, Digteren trak 
paa dets Opfattelsesevne, men vi har ikke altid saa godt 
for det. Saaledes findes der i flere Stykker af ham en 
naragtig, os uforstaaelig Figur (hvis Repræsentant, som 
den mest udprægede Type, Prokuratoren i ,En Lænke* 
kan være). En saadan Person er naragtig, atter og atter 
naragtig; men har dog Forbindelse, ofte intimt Venskab 
med kloge, høitstaaende Mænd og bliver os derved en 
Gaade, naar vi ikke vil agte nøiere paa enkelte Antyd- 
ninger af et godt Hjerte, en lys Forstand, som han des- 
værre ikke har Raad til at gjøre mere end Antydninger 
af. Endog det Slags Karakterer, som er eiendommelige 
for Scribe, fordi de ikke kan fremstilles uden ved Hjælp 
af hans Maskineri, og som derfor paa det bedste lovpriser 
denne, saadanne som Grev Aldobrandini*) i ,Statsmand 
og Borger*, Admiral Saint Geran i ,En Lænke*, — saa- 
danne, som ikke røber sig med et eneste Ord, men som 
den omkringliggende Handling, hvis fornuftige Dele alle 


*) Vel en Hukommelsesfeil for.Grev Bertrand Rantzau. (Stykkets 
franske Titel er Bertrand et Raton). (U. A.) 

er deres Skabninger, gjør til store Mænd, — saadanne, 
som gaar og taler om ligegyldige Ting hele de fem Akter 
igjennem og alligevel tilsidst viser sig at være Indbegrebet 
af hele Stykkets Kløgt og moralske Tanke, — selv disse 
er, neppe en eneste af dem, fuldkommen udtømte gjen- 
nem direkte Handling, men maa suppleres af det, Grup- 
peringen eller et enkelt Penselstrøg lader ane. 

I en Tid som vor vil man imidlertid ikke lade sig 
nøie med blotte og bare Antydninger af et Menneske. 
Man trænger fra alle Sider dybere ind i Naturen, fra 
Videnskaben som fra Kunsten: man leder op deres mindste 
Træk, man sønderlemmer og undersøger, beskriver og 
portrætterer den mindste Blomst, det mindste Kryb. Det 
er vor Tids Opgave at lede frem, det bliver en andens 
at- ordne. Og i Kunsten viser denne Tidsaandens Natura- 
lismus sig deri, at man stræber mere efter Sandhed end 
Skjønhed, hvilket for Skuespillets Vedkommende giver sig 
tilkjende i den sterke Trang til at individualisere. Se et 
Stykke, som det sidste af Hostrup*), hvor aldeles det har 
opofret næsten alle anerkjendte dramatiske Love, alle 
Skjønhedshensyn blot for at føre frem Et Par Figurer, som 
han ved eksisterer og maaske er Typer. Til enhver vor 
Anke vil han bestemt vide at svare: de er sande. Se 
Chavarot i ,Hjerte og Medgift"; det er ikke Spørgsmaal 
længer om at benytte den Side, man nu har Brug for; 
nei, man løfter den hele Person ind med alt sit Fæste i 
Samfundet, og han tager derfor saamegen Plads, at han 
stanser Handlingen og ødelægger den dramatiske Interesse. 
Han skal ikke alene vises at være naragtig og forfængelig, 
men ogsaa vittig, ogsaa sværmende for det smukke Kjøn, 
ogsaa feig, ogsaa gjerrig. (Scribe havde sikkert blot be- 
nyttet den første Egenskab og den, at han var feig, og 
disse havde han sat skarpt imod Stykket og puffet det 
fremad med, Man kan ikke negte, at der er Sandhed i 
denne Figur, og at alle tilsyneladende Modsætninger trives 
godt i ham; men som han nu er, danner han en Egen- 
interesse, der ikke kommer Stykket synderlig tilgode. Og 
her staar man ligeoverfor det store Maal, Forfattere, som 
fortsætter, hvor Scribe slap, har at sætte sig: det at lade 


*) (,Familjetvist".) [ , Krydseren" for 17. Mai 1854 havde Bjørnson le- 
veret en fin og indtrængende Kritik af Hostrups ,Drøm og Daad", 
hvor han roser den naturtro Opfatning af Karaktererne. I, Morgen- 
bladet" for 25. November 1855 havde han anmeldt Hostrups enakts 
Vaudeville ,Familjetvist", som B. haabede maatte blive Hostrups 
allersidste Vaudeville. 

hans Maskineri og deres egen alsidigere Karaktertegning 
komme hinanden gjensidig tilgode. Da er man paa en 
anden og høiere Maade kommen tilbage til Moliére, da 
har man atter hans sterke Karakterer, men i fine Træk, 
hans morsomme Intrige, men saadan at denne er Karak- 
terernes egen Udvikling og ikke Scapins tilfældige Skalke- 
stykker. 

Men det varer længe, til man er kommen saalangt, 
og det viser blot Mangel paa Forstand, naar man alle- 
rede forlanger af de første Forsøg, at de straks skal have 
formælet det nye, de bringer, med det, de forefinder. De, 
som peb itorsdags, kan være ganske rolige: hverken Fé- 
licien Mallefille eller de andre glemmer væk Scribe; det 
vilde være mod hele den franske dramatiske Historie, 
der viser en saa sikker Udvikling, stiger saa regelmæssig 
Trin for Trin opad, og kan ikke komme af Flækken, 
naar den vil hoppe over Scribe eller ethvert andet Trin; 
thi hvad der er begyndt regelmæssig, maa fortsættes 
regelmæssig. 

Dog — som Publikum tilhører det os ikke at tage 
alle disse Hensyn; da har vi blot at pibe af det, vi ikke 
liker, fordi vi ikke er vante til at se det. Men som 
Publikum tilhører det os alligevel at være retfærdige, og 
derfor skulde vi ogsaa, maaske med endnu større Føie, 
have pebet af Hostrups sidste Stykke, der har aldeles 
samme Feil som dette. Det gjorde vi ikke, men Anmel- 
deren siger vist det, som sandt er, naar han paastaar, at 
itorsdags peb man for dem begge to, for at lette sig"). 


*) Herefter følger en Kritik af Opførelsen, hvor Jørgensen og Hagen, 
delvis ogsaa Madame Wolf roses. (UC. A.) 


XII. Kristiania og Studenterne. 


(»=Morgenbladete, 11. Dec. 1855.) 





I. 


Af de seks Artikler under denne Overskrift anføres her hele den 
første samt et kort Résumé af de følgende. 


Kristiania er i den ulykkelige Mellemtilstand, hvori 
den maa modtage alle Uartigheder af den, som kjeder 
sig, og den, som vil være vittig. Man kommer herind 
fra Landet uden at finde Erstatning for den opgivne hus- 
lige Hygge i et bevæget offentligt Liv; man kommer her- 
ind fra de store Stæder uden at finde Erstatning for sine 
Dyrehaver, Operaer, Klubber og Spasergange i en koselig 
Selskabelighed. Begge Parter beklager sig og ingen falder 
paa at modsige dem, men heller ingen falder paa at 
bidrage sit til en Forandring heri. Ulykkelige By! Det 
er visse Sandheder, som aldrig burde udtales, fordi de 
blot bliver velkomne Frimerker for Folks Magelighed. 
Naar det derfor atter og atter heder, at Kristiania er en 
kjedelig By, saa er vistnok dette en Sandhed, men des- 
værre uden den sædvanlige Sandhedens Magt, den at 
indrette eller omdanne Tingene efter sin Fordring. 

Fra det Øieblik nemlig, det bliver en afgjort Sag, 
at Byen er kjedelig, generer vi os ikke længer for at 
kjede baade os selv og andre, finder vi os fritaget for 
at virke vort til en Forbedring. Lød Visen derimod: 
nKristiania er en munter By*, da skulde man se en 
ganske forandret Scene. 

Her gjælder den almindeliggjorte, psykologiske Er- 
faring, at en Dadel, som rettes mod en Flerhed, og som 
denne tror grundet, for bestandig lammer den føælles 
Kraft og vanskelig bliver aflagt, fordi hver enkelt tænker, 
at om han arbeider den fra sig, gjør de andre det ikke; 
det bliver altsaa et frugtesløst Arbeide, altsaa neppe be- 
merket, og altsaa ikke belønnet! Forfængeligheden . ... 

Men en Hæder, som man tillægger en Flerhed, 
spænder Nerverne hos hver enkelt, fordi man slutter sik- 
kert fra sig selv til de andre, at alle vil arbeide under 
saa gunstige Omstændigheder, og det gjælder derfor blot 
at vinde den første Pris. Forfængeligheden! 

Den Armé, der er slaaet tre Gange, lader sig let 
slaa den fjerde; men den, som har seiret tre Gange, 
seirer ganske sikkert ogsaa den fjerde. Hin har, naar 
den gaar til det fjerde Slag, en Følelse af, at der staar 
skrevet paa Fanen: ,Du skal tabe*, og derfor bliver dens 
Anstrengelse saare liden, medens denne derimod ter sig, 
som om den maa seire, og selv dens Nederlag bliver 
derfor en Seir. 

Naar man skal handle sammen med flere, begaar 
man nemlig ofte den besynderlige Vildfarelse at regne 
sig og alle de andre, istedetfor ogsaa at opløse ,alle de 
andre* i sine enkelte Faktorer. I det, som hænder, ser 
man altsaa intet Fællesprodukt af mange smaa Kræfters 
Anstrengelse lig sin egen, men af sin og ,alle de andres*, 
af to Faktorers, af en meget, meget liden og en meget, 
meget stor. En saadan Forestilling imponerer os; hvor 
vor Følelse kommer i Kollision med den, vi tillægger hin 
store, faste Masse, anser vi vor Lidenhed ligeoverfor den 
totalt udygtig til at øve ringeste Indflydelse og forholder 
os passive. Var den derimod for vort Begreb opløst i 
enkelte bevægelige Størrelser, regnede vi mere paa vor 
egen Virkekraft og lod det ikke altid blive med blot at 
lyde. Den Dom, som er tillagt hin Flerhed, hvoraf vi 
er en Del, bliver under disse Omstændigheder et Fatum 
for os. Har vi ifølge den Mistillid til ,alle de andre*, 
kan vi yderst vanskelig vinde Tillid til os selv, og selv 
om vi var sterke nok dertil, kommer Forfængeligheden 
og aftaler os fra at bruge den, ,fordi det ikke vil nytte 
til noget* o.s. V., som før er vist. Er Dommen saadan, 
at den indgiver os Tillid til Kompagniet, se, da har vi 
Tillid til os selv, tror at det, vi virker sammen med det, 
maa blive heldigt, og da forbyder ikke Forfængeligheden 
os at handle. Vi er derfor ligesaa vel den Tapreste blandt 

de Tapre i en Armé, som bestandig har havt Held med 
sig, som vi føler vor Kraft lammet i en, der har Ord 
for at være uheldig. 

Hvor ganske modsat er mit, dit, hans Forhold til 
en offentlig udtalt Dom, naar jeg, du, han staar der som 
løs og ledig Person (forudsat, at der er det rette Ty i 
os). Er den dadlende, kan vor Egenkjærlighed ikke længer 
trøste sig med at skyve Ansvaret fra sig paa ,alle de 
andre*, og Dommen bliver da ikke noget Fatum for os. 
Thi om Egenkjærligheden gaar saa vidt, at den indrøm- 
mer, Dadlen er berettiget, gaar den ialfald ikke længer 
end til at paastaa, at dens Foranledning var et os i mere 
eller mindre Grad utilregneligt Uheld, og for rigtig at 
overbevise andre derom, tager vi et desto trofastere Tag 
næste Gang, vi stilles paa Prøve. Er Dommen derimod 
rosende, siger Egenkjærligheden straks, at den ene skyldes 
vor egen Kraft, og den tillader os derfor naadigst at 
bruge en mindre Portion af den næste Gang, ,vfor vi 
seirer saa alligevel*, lægger den til. Den Enkelte gaar 
derfor som oftest af Dadel frem til Ros og af Ros frem 
til Dadel, medens en Flerhed ligesaalidt forstaar at løs- 
rive sig fra en paahæftet Dadel, som at opgive en ud- 
talt Ros. 

Altsaa — for nu at gjøre Anvendelsen — forbandet 
være den, som første Gang har udtalt, at Kristiania er 
en kjedelig By! Thi eo ipso er maaske Byen fordømt 
til bestandig at blive kjedelig. Vi stiller os som Enkelt- 
heder ansvarsfri ligeoverfor Byens samlede Befolkning; 
naar vi selv kjeder os, ser vi mismodig op til den, til 
nalle de andre*, dette rare, mystiske Begreb, og det 
falder os ikke ind, at vi er en Del af det, at der i dette 
findes lutter saadanne Smaadele som vi, maaske alle- 
sammen kjede af at kjede sig, maaske allesammen parate 
til at tage fat, men ventende paa, at ,alle de andre* 
skal gjøre det. Efterat Dommen engang er udtalt og 
approberet, er Kristiania en slagen Armé, hvori hver 
Soldat overgiver sig paa Naade og Unaade til den Skjebne, 
som kan ramme en saadan — og gjør intet. Men en 
Omstændighed kan ikke være saa fortvivlet, at ikke Men- 
neskeaanden kan nære Haab midt i den, og derfor har 
ogsaa vi vort Haab, som vi sætter til — Tiden. Endnu 
er Kristiania kun en liden By, men snart bliver den en 
meget stor, og da er det, at alle Sluser aabnes, alle 
Kræfter . arbeider; imidlertid gaar vi og venter, venter, 
venter. Dette Haab maa følgelig ligesaavel bekjæmpes; 

thi det er ligesaa farligt som det Haab til de udødelige 
Guder, Cato ivrede mod i sin catilinariske Tale (hos 
Sallust); . det ophæver nemlig mere end noget andet vor 
Virkekraft, gjør os mere end noget andet ansvarsfri lige- 
overfor det nærværende. ,Det er Tidens Skyld,* siger 
hver aandelig ødelagt Stymper, som ikke orker at mod- 
arbeide en Dorskhed, en Feil, der smerter ham. Det 
kan være sandt nok, men vi maa ikke glemme, at ,Tiden*, 
det er os selv; at skubbe til den, det staar derfor ogsaa 
til os selv. 

Da den romerske Armé allevegne, hvor den stødte 
sammen med Hannibal, blev en slagen Armé, da den var 
paaveie til rent at opgive Modet, og formodentlig ogsaa 
blot haabede paa ,Tiden*, da kom Scipio. Han var stor 
nok til at forblive tapper ligeoverfor ,alle de andre*, 
som var modløse; ligesaa var han ædel nok til at bruge 
sin Kraft, omendskjønt han med stor Grund maatte mis- 
tvivle om Udfaldet, altsaa om Belønningen. Han opløste 
dette hæmmende Flerhedsbegreb ved at paakalde hver 
Enkelts Æresfølelse, indgive hver Soldat Tillid til sig selv, 
og fra det Øieblik af, at denne troede, han kunde betyde 
og udrette noget, og at altsaa ikke lidet var afhængigt 
af ham, blev den romerske Soldat seirsæl som før. 

Vorherre bevare baade mig og andre fra at tro sig 
en Scipio ligeoverfor den slagne Kristianiaarmé. Nutiden 
gaar ikke frem ved store Mænd, men ved Massen. Og i 
den Masse, som maatte være oplagt til at modarbeide 
det, jeg for Korthed og Legens Skyld har kaldt Kjed- 
somhed, men hvormed jeg mener noget langt mere, 

. i den Masse vil ogsaa jeg nu blande mig, idet 
jeg ligesaalidt smigrer mig med at tro, jeg er den hun- 
drede, end sige den første i Rækken, som jeg mistrøster 
mig med at tro, jeg er den tusinde og ente fra Slutten 
af, endsige den sidste. Det er et mere bevæget, men 
aandelig bevæget Liv jeg vilde Byen skulde have, og 
til hvis Fremme jeg gjerne vilde være om ogsaa blot 
den mindste Stift paa den store Massernes Maskine, som 
senere eller tidligere maa sættes i Bevægelse til dette 
Øiemed. 

Jeg vil begynde med at lukke Ørene til for ethvert 
Anklageraab mod Tiden, med at lukke Øinene til for den 
seige Kjæmpe ,alle de andre* og gjøre hver enkelt an- 
svarlig, — hans Stilling og Indflydelse være nok saa liden. 
Jeg vil begynde med at paapege ialfald et Middel til at 
fremføre noget bedre med, idet jeg paaviser, hvad der 

hidindtil har været en Hinder for dets Brug; jeg vil 
nemlig begynde med at sige, at Kristiania er en Univer- 
sitetsstad, at den har Studenterne. 


I Artikel II udtales Tvivl om, hvorvidt Kristiania endnu er nogen 
By, ,et aandelig afsluttet Helt" ..... »For i aandelig Forstand, som In- 
dividualitet, at have Ret til at føre eget Segl, maa det ogsaa i Tankens 
Verden længe have havt en livlig Omsætning, delt dette offentlige Liv ud 
imod den store, frie Gade, hvori ved idelig Samfærdsel alle tilsidst kan 
faa et Fællespræg og et Sameie". 

Byen blev jo engang reist paa Kongebud og underholdt, især fordi 
den var det under Forbindelsen med Danmark bekvemmeste Udgangs- 
punkt for den paa Skibe hidførte Kongevilje. De øverste Embedsmænd 
boede altsaa her, og dette blev i aandelig Forstand en stor Ulykke for 
Stedet. At gjøre en liden By til Hoved- og Regjerings-Stad er noget saa 
nær at stanse dens aandelige Fællesudvikling; thi det er at grave en Af- 
løbskanal for al Byens Intelligens, saa den ikke kommer Byen selv til- 
gode .... (De øverste Embedsmænd trak de ved Kjøbenhavns Univer- 
sitet uddannede Embedsmænd og de mest velhavende Kjøbmænd ,ud af 
Cirkulationen og til sig" og dannede et fra de øvrige Indvaanere afson- 
dret Samfund). Man kan tale med meget gamle Folk, og man faar høre, 
at her boede to ganske forskjellige Folkefærd, ét omkring paa Byens 
Løkker og hist og her i dens to eller tre bedste Gader, et andet i For- 
stæderne.* 

n»Hvilket ganske andet Lys frembød ikke Bergen, denne Landets 
eneste By i den bedre Forstand af Ordet, hvor Høi og Lav, Rig og Fattig 
arbeidede til den samme Gryde, hvor der intet er, som kunde unddrage 
Byen dens Intelligens, og hvor altsaa Folkelivet i sin Udvikling stadig og 
sikkert kunde befrugtes af denne. Det ydre Merke paa de forskjellige 
Forhold i de to Byer leverer den Dag idag Sproget, som i Bergen saa- 
godtsom er et eneste baade for den Dannede og Udannede, men som i 
Kristiania er skarpt delt mellem den høiere og lavere Klasse, saa nt 
denne sidste, efter lange Tiders sørgelige Eneforvaltning deraf har en i 
den Grad fæl og bred Mundart, at den med fuld Ret benyttes fremfor 
nogen anden til Pjalt om en skidden, raa Tanke, naar En for Spøg vil 
bære frem en saadan.* 

I Kristiania er det ,først lidt efter lidt, og eftersom Byen er kom- 
men til Kræfter, at Sammensmeltningen har kunnet foregaa, men denne 

. er endnu langtfra saa gjennemført, som den burde være, trods 
Byens snart 50,000 Indbyggere .... Byen er nemlig ikke langsomt og 
sikkert vokset indenfra udad, som Bergen, men med Voldsomhed uden- 
fra indad.... Byen er i en Hast ført sammen fra alle Landets Kan- 
ter, omtrent som en amerikansk Nybyggerstad." 

(Kristiania mangler et aandeligt Fællesliv, derfor ogsaa et særeget 
Præg.) ,Har en By intet eget Fysiognomi, da har dens Indvaanere heller- 
ikke havt den rette Nytte af at bo i den, blot den materielle, — ikke den 
at bistaa hinanden i Udviklingen ved stadig Omgang og Idéudveksling, 
senere ikke den at leve som i en større aandelig Familje.* 

(Befolkningen spinder sig ind i større eller mindre lukkede Kredse.) 
»Og saaledes kommer vort Selskabsliv tilsidst til at se ud som Cellerne i 
en ufuldkommen Plantedannelse, hvor de sætter Væv mod Væv og stadig 
forøges opad og ved Siden. Men forat Planten kan antage en fuldkom- 

nere Karakter, maa disse Vægge sprænges, Cirkulationen blive friere og 
de nye Celler, som altid afsætter sig udenom, ogsaa opløses og drages 
med ind å det store Fællesliv.* 

I Artikel III gaar Bjørnson over til Studenterne, der ,har den 
Trylleformel, som kan bringe Skillegjærderne til at styrte" .... Som 
fri og udenforstaaende kan Studenten søge til hvem han vil, høit op og 
lavt ned, og ofte ved Familjeforbindelser — dem han ikke betænker sig 
ret længe paa at indlede, hvor et vakkert Ansigt, en munter Sjæl hilser 
ham velkommen — trække to eller flere Familjer sammen, uden at de 
ved det." 

(Rigtignok havde Studenterne hidtil ikke bidraget meget til at 
knytte Kristiania-Familjerne sammen.) ,I Kjøbenhavn var de norske 
Studenter vant til at leve for sig selv, og denne Udsondringslyst førte de 
med sig som en Tradition, da de flyttede hjem til Norge. ,Den eneste 
Maade, Studenterne mindede Verden om sin Tilværelse, var den i Sange 
fra sit Symposion at sende udover Byen hine smaa tindrende lldkugler, 
som ofte lyste prægtig op å dens Krinkelkroge.* (Under denne Studen- 
ternes Afsondring fra Byens Borgere — med disse sidste forbandt 
Studenterne Forestillingen om ubetalte Regninger og betegnede dem der- 
for ,høit og lydelig som Filistre" — forsumpede Studenterlivet ofte i 
Rangel, fordi der ikke var noget Afløb for ungdommelig Livshunger. 

»En velkommen Afleder, deres Redning maaske, blev Kongebudet 
om, at 17de Mai ikke skulde høitideligholdes. Studenterne jublede over 
at faa et praktisk Angrebspunkt og greb med umaadelig Begjærlighed 
Anledningen til at sætte sig i Spidsen for en begyndende Frihedsbevæ- 
gelse, og fra det Øieblik, de saaledes fik noget reelt at lægge sin Kraft i, 
tabte de sine uværdigere Maal mere og mere af Øle." 

(Men imidlertid havde Studenterne famet et daarligt Ord 'paa sig, 
og Byens Borgere betragtede dem med Mistillid, — gjør det tildels endnu, 
efter at der er kommen en ganske anden Slegt af Studenter.) 

Et grundskikkeligere Folkefærd end det, vore Studenter nutildags 
danner, kan man ikke lettelig tænke sig. Hvor tamme, Byens Institu- 
tioner, Skikke, Luner, Vaner hørige er de ikke. De drikker ikke, har ikke 
Spektakler med Vægterne, med Politiet, med nogen; de synger ikke paa 
Gaden efter Kl. 12; de ringer ikke paa, naar de kommer hjem fra Sam- 
fundet om Kvælden, stamper ikke i Trapperne; de løfter paa Huen for 
alle, de kjender; de tager Artium, anden Eksamen, tredje Eksamen stille, 
men hurtigt, som man spiser Smørrebrød, og lister sig saa op paa Landet 
og betaler sin Gjæld. De knyr ikke i Aviserne; de gjør ingen nationale 
Følelser gjældende i Teatret; de er ophørt med selv at spille Komedie, 
siden Borgerne ikke likte det Drilleri, de indeholdt; de skriver ikke en- 
gang Vers, — — — og saadanne Studenter skulde ikke fortjene at befinde 
sig vel herinde”* 

Artikel IV. (De befinder sig alligevel ikke vel i Hovedstaden. De 
lever afsondret fra selve Livet. Hvad nytter det, at de har Studenter» 
samfundet, naar det stænger sig af som en Miniatur-Verden? Eller at 
dette Samfund udgiver to Blade, et haandskrevet og et trykt, naar ingen 
af dem har nogen Indflydelse udenfor Studenternes egen snævre Ring?) 
»Lad det anlægge et Blad for alle, hvori Hver skriver i sit Fag og 
gjennem dette bearbeider og blander sig i Livet; men lad demf*ikke for- 
søge paa at drive noget for sig selv, faa sig en"egen Literatur . ... De 
maa opgive alle Forsøg paa at danne en egen Koloni, som om de laa til- 
felts i et fremmed Land." (Studenternes Stræv med to Slags Samfunds- 
blad og med en egen Visebog for Studenter anser Bjørnson for  Fortvi- 
lelsens sidste Nødhjælp", et Udslag af indestæpgt Virksomhedstrang. 
Det er et uberegneligt Tab for den studerende Ungdom, at de ,leger Liv 

deroppe i sit Fristed i Øvre Slotsgade" og omdanner det til ,en Verden 
en miniafure", og først ved 25 Aarsalderen ,styrter sig hovedkulds ind i 
det virkelige Liv". Forsøg at stænge selv de bedste Kammerater inde i 
et Værelse og at afsondre dem fra Udenverdenen. De vil i Længden 
kjede sig frygtelig efter at have fortæret hinandens Tankeindhold og Er- 
indringer. ,Studenterne er hungrige Dyr" ... Hverken paa Kammerater- 
nes Hybler eller i Studentersamfundet blir de aandelig mætte. Heller- 
ikke 4 sit Fagstudium faar de Erstatning for, at ,deres Iagttagelses Om- 
raade afstænges dem saa karrig netop i den Tid, hvori det burde være 
saa endeløst vidt" .... Deres Studium vil, saalænge Livets friske Lufl- 
strømninger ikke slaar ind gjennem det aabne Vindu, blafrer i Bogens 
Blade, ryster Støvet af dem og stundimellem kaster væk det opslaaede 
Sted. — faa en kuet, paginatræt Gang, uden en fri Betragtnings 
Bærekraft, uden Helsebod for Sjælen*" ... 

De foregaaende Artikler stilede henimod den Tanke, at Hoved- 
stadens besynderlige Mangel paa Fællesliv allermest føles af Studenterne. 
Men disse har ogsaa Evnen til at nedbryde Skillemurene. I Artiklerne 
V og VI slaar Bjørnson pludselig om fra Afhandling til Fortælling og 
viser, hvorledes en modig og livshungrig Student slaar Bro over fra Stu- 
denternes til Borgernes Verden og baner sig Adgang til en af de af- 
stængte Familjer. Karl Vitt opdager Breschen i de borgerlige Familjers 
Forskansning. Louises ømme Hjerte er Breschen, og det viser sig, at den 
kvindelige Ungdom savner Studenterne, som Studenterne savner de dan- 
nede unge Pigers Selskab. Uden dette ingen Livsfylde, intet fuldstændigt 
Studenterliv, — kun Rangelens Surrogater. — Den lille, skjødesløst hen- 
rablede Novellette er B.'s første trykte Fortælling, — en spæd Blomst oppe 
paa Toppen af en Afhandlings lange Stengel. 


XIV. Gildet paa Solhaug. 


Skuespil i 3 Akter af Henr. Ibsen 
(opført paa Kristiania Teater den 13. Marts.) 


I. 


Thorarin og Valgerd, 
Drama i 5 Akter. (Kristiania, hos Johan Dahl.) 
(=Morgenbladet+, 16. Marts 1856.) 


Det maa overraske og glæde alle Venner af vor 
Literatur, at vi kan have tvende større dramatiske Ar- 
beider at anmelde paa én Gang. Sjelden gjestes vi af 
skjønliterære Frembringelser, og sjeldnest er disse drama- 
tiske, i hvilken Henseende vi har Privilegium paa at 
trodse Tidens bestemte Krav. De foreliggende Digtninger 
har saavidt selvstændigt Værd, at ikke den dramatiske 
Nød alene gjør deres Ankomst glædelig, men meget mere 
det Løfte, begge giver om Følge og Fester. Thi en Aften, 
som den vi havde itorsdags, vil Henr. Ibsen give os mange 
af; og ,Thorarin og Valgerd**) tør man vel anse for det 
første Fantasiens Par, som af alle de Indbudne kommer 
til Dans og Lystighed i vor gamle Historiehal, efterat 
den nylig af dygtige Mænd er ryddeliggjort og smykket. — 

Skjønt ,Gildet paa Solhaug" og ,Thorarin og Val- 
gerd* har slaaet Følgeskab ud i den vide, vide Verden, 


*”) Udkom anonymt. Forf. var Johan L. Sundt (1828—1889), Eilert 
Sundts Brorsøn, som senere udgav ,Christkirken i Nidaros" og Dra- 
maet ,Nils Lykke" (1860), men udmerkede sig endnu mere som 
Grundlægger af blomstrende Fabrikker. Jfr. Halvorsens Forf.-Lex. 

(U. A.) 

kan dog neppe to Frembringelser være af mere modsat 
Natur. Det maa straks siges, at Forfatteren til det første 
viser at have fundet sig selv og kan umiddelbart fort- 
sætte, medens Forfatteren til det andet endnu søger 
og famler og neppe kommer til at trives længe i det 
historiske Drama. 

»Thorarin og Valgerd" er fremfor alt et forstandigt 
Arbeide, ,Gildet paa Solhaug" fremfor alt et poetisk. 
Hvis det gaar an at sige saa, kan det tilføies, at hint 
søger sit væsentligste Værd — mere i hvad det undlader, 
end hvad det gjør, — mere i, at det som historisk 
Drama har brudt med Traditionen og de nærmeste For- 
gjængere, end i positive Fortjenester. ,Gildet paa Sol- 
haug* har næsten alt at undlade for at blive et drama- 
tisk Arbeide, en hel Herlighed af Lyrik at slaa ihjel. 
Men man føler det godt, at det vil Henr. Ibsen aldrig 
gjøre. Han merker, paa hvad Grund han staar; han 
kjærer sig lidet om at kaldes en god Dramatiker; thi 
Kulisser og Lamper, Tableauer og Musik, — et Feslot 
for alle sine Sagn og Sange er alt, han søger i Scenen. 
Medens derfor hint har dels udarbeidede, dels gode An- 
tydninger til dramatiske Karakterer, skjønsomt grup- 
perede, udvinder dette i det høieste et Par dramatiske 
Situationer.  Sammenligningen skal paa et andet Sted 
forfølges videre; nu først et Billed af ,Gildet paa 
Solhaug*. 

Billedet skal ikke bestaa i Referat af Indholdet, da 
dette vilde være at skjæmme ud Interessen for det trykte 
Stykke, som snart skal komme ud. Det første Indtryk er 
alt, Anmelderen kan give igjen, og saafremt dette senere 
viser sig at have skuffet, skal det rettes. ,Gildet paa 
Solhaug* er næsten helt igjennem versificeret (i dansk 
Kjæmpevisemaal). Og disse Vers er, saavidt som man 
gjennem en tildels slet Behandling fra Scenen kan komme 
efter saadant, blandt de skjønneste, mest velklingende, 
som er skrevne paa Norsk. Her er vi straks inde paa 
det Standpunkt, hvorfra Stykket rettelig bør sees. At 
det er skrevet paa Vers, vil nemlig Digteren bestemt 
kalde Hovedbetingelsen for dets Tilblivelse. Man fore- 
stille sig blot, hvorledes det hele Billede lidt efter lidt 
er steget frem for ham. Han har ikke først seet en be- 
stemt Karakter, heller ikke en bestemt Scene; thi Stykket 
er vitterlig ikke anlagt for nogen af Delene. Det gamle 
Kjæmpevisemaal har tiltalt ham, og han har merket sig 
dets store Kraft til at reise en forbigangen Tid, til at 

bære Fantasien henimod det dunkle og eventyrlige. Han 
blev, drømmende som han er, forelsket i dette Verse- 
maal; det veg og det kom; det lokkede og det bølgede, 
og lidt om lidt begyndte Tanker og Sange, Figurer og 
Scener at stige frem deraf. Hvor ganske har altsammen 
Karakter af denne Tilblivelsesmaade. Gudmund er Barde, 
Margit en stor, lidende Sjæl, som ikke kan røre ved en 
Tanke, uden at den bliver poetisk forvandlet, Signe et 
drømmende Barn, for hvem Natur og Mennesker, Eventyr 
og Virkelighed endnu flyder i ét, — og alle de andre, 
som han for en skrøbelig Handlings Skyld maa have med, 
dem vil han ligesom ikke vide noget af, dem spenderer 
han ikke Vers paa engang. Hine tre allerede i sig selv 
poetiske Væsener tager nu Roller i hans Kjæmpevise; de 
synger en Stund hver for os, de fortæller hver sit Sagn, 
de er Digteren selv fordelt paa tre Personer. Og vi 
sidder nede og lænede udover Logerne; vi ser ikke, vi 
barer hører og drømmer, snart forvandler alt sig for vor 
Sjæl; vi er ikke længer i Teatret, men i et gammelt, 
middelalderligt Slot med Taarne og Buer, Vindelbro og 
Grave. Det er ikke længere Rollehavende, som spiller, 
men en Bonde, en omreisende Troubadur, som er kommen 
til Slottet og vil synge dig et Kvæde i den store Gaard. 
Og alle Borgens Beboere ty'r ud for at lytte; de sidder 
i Grupper paa Trappen, paa Balkonen og i Vinduerne; 
og Strengene slaaes an, og Visen gaar, og det er om en 
Barde, som drog udenlands og kom hjem igjen og fandt 
sin Brud tagen tilfange af Bjergkongen, men hendes 
uskyldige Søster staaende udenfor og græde og række 
ham den Krans, som Søsteren havde bundet ham. 

Har Digteren gjennem sine yndige Vers formaaet at 
vække en saadan Drøm, da har han opnaaet alt, som han 
ønsker; thi han har ikke paa et eneste Sted givet Til- 
sagn om noget mere. Og efter hvad han vil, maa man 
bedømme det. Han har ikke som andre af vore Lyri- 
kere, naar de skrev for Scenen, søgt at forfuske Stand- 
punktet; han har ikke slaaet op til Forhandling et psyko- 
logisk Spørgsmaal eller lovet at give en enkelt Scenc udaf 
Historien. Han siger til alle, at altsammen er bare Epos 
og Lyrik, og han beder blot om en Ramme. ,Donna 
Clara* *) kan i vor Literatur nærmest sammenlignes med 
dette Arbeide. — 


*) Donna Clara, en Natscene, af A. Munch (1840). 

Hvem spørger saa om Karakterer og Handling? Hvem 
tæller f. Eks. Draaberne i Giftbægeret og finder ud, at 
dette var for svært? Det værste, vi kan sige det paa, 
er, at det ikke er dramatisk; men da smiler blot Dig- 
teren af os og siger: hvor er det sagt, at det skal være 
dramatisk. — Jeg for min Del vil gaa i Teatret Gang 
efter Gang og lade mig denne vemodige Vise foresynge 
paany. Kun Skade, at vi ikke skal have bedre Sangere. 
Mad. Schrumphs gamle, klangløse Stemme, hvor gjorde 
den ikke disse Vers ondt! At nogen kan nænne at bede 
hende om det, at hun selv kan nænne at sige dem! Er 
det nogen Rolle, som fortjener Teatrets bedste Organ 
saa er det dog denne. Hvorfor fik vi ikke høre dette, 
hvorfor fik ikke den norske Signe en norsk Søster? Og 
saa Speratis Musik! Jeg har engang hørt en Komponist 
ytre, at norske Melodier i Moll kan enhver tage. Hvor 
bagvendt det lyder, begynder jeg næsten at tro det; men 
Stemningen, som lyder i dem, Billedet af hele vor øde, 
tungsindige Natur, det forstaar ikke enhver at trylle 
frem. Man maa haabe, at denne Musik blot er midler- 
tidig. 

Teatret har givet dette Stykke spanske Dragter 
(rigtignok norske Benklæder. Vi saa Don Almaviva, 
Donna Stefana, Don Pedro. Men saa sterkt var allige- 
vel det nationale Præg, at Illusionen forgik En, blot 
man havde hørt et halvt Kvarters Tid. 

Stykket vil jeg ikke nærmere gaa ind paa, da jeg 
dertil savner det fornødne Materiale; men jeg vil — 
som jeg tror i Publikums Navn — hilse Digteren med, 
at ihvorvel alt staar for os i et yderst indtagende Total- 
billede, stiger dog anden Akt frem af det hele, naar 
Tanken dvæler ved det lidt længere. Ligefra den fine 
Scene, hvori de gaar to Par og samtaler hver (for sig, 
men tilsidst føres sammen, — eller rettere lige fra Be- 
gyndelsen, ligefra at Teppet gaar op for en herlig 
Dekoration og vi hører Lystigheden fra Gildet, og ser 
Gjæsterne enkeltvis søge ud paa Gaarden fra den kvalme 
Stue for der at mødes med den, Hjertet har kjær, — og 
lige til den ypperlige Udgang, hvori enhver gjør et 
Eventyr af sin Livshistorie, og Margits bliver saa tungt, 
at hun segner med det — -— — staar det for os saa- 
ledes, at vi aldrig kan glemme det. — Man kan sige, 
at det hele er et stort Musikstykke, hvori der gaar to 
Hovedtemaer: Sagnet om Bjergkongens Brud og For- 

tællingen om Audun af Hegranæs*), der krænkede den 
kaarede Dronning. — 


Ovenstaaende Kritik var skrevet umiddelbart efter den første Op- 
førelse af ,Gildet paa Solhaug" paa Kristiania Theater, før Stykket 
endnu var udkommet i Trykken. I Fortalen til 2den Udgave af dette 
Skuespill (Rom 1883) skriver Henrik Ibsen: ,Dagen efter den første Op- 
førelse [i Kristiania] skrev Bjørnson i , Morgenbladet" en varm, elsk- 
værdig, ungdommellg Opsats derom. Egentlig var det ikke nogen An- 
meldelse eller Kritik; det var snarere en stemningsrig, fri Fantasi, 
digterisk improviseret over Stykket og over Forestillingen. 

Fjorten Dage senere, da ,Gildet paa Solhaug" var kommet i Bog- 
handelen, vender Bjørnson tilbage tll Stykket — i den nedenfor, som 
Nr. II, gjengivne Artikel — og tager det i det Store og Hele i Forsvar 
mod de to andre Kristiania-Blades Kritik. En anonym.Anmelder i 
-Christiania-Posten* (Richard Petersen?) havde samme Dag som 
Bjørnson offentliggjorde den ovenfor gjengivne Kritik — især anket 
over, at ingen af de handlende Personer har ,noget sandt individuelt" 
Liv. ,Hvad der taler godt for Stykket, er for det første en ordentlig 
ydre Anordning af det Hele og dernæst de vakre Vers. Men selve disse 
Vers indeholder ikke noget ganske originalt. De er overlæssede med de 
gjængse Kjæmpeviseudtryk, der komme og gaa paa en meget trættende, 
ensformig Maade. Naar man mindes, hvor smukt Sproget er i Svend 


Dyrings Hus" (af Henrik Hertz) . ..., saa finder man til Slutning Sproget 
i .Gildet paa Solhaug* sødt og altfor blomstrende.* — — ,I1 anden Akt 
. +. en Jagen efter Effekt, der ..... falder saa unaturlig, at Publikum 
ikke kan bare sig for at smile .... ,Handlingen er ... udramatisk". 


Men , med alt dette ville vi ikke frakjende Forf. dramatisk Sans. Han 
maa blot give sig mere Tid ... Næste Gang vil han visselig gjøre det 
bedre." 

Dette var Dagen efter Opførelsen. Ti Dage senere indeholdt ,Aften- 
bladet" en længere Kritik, merket ,p t.* (Hartvig Lassen, Wergelands 
Udgiver og Biograf, ifølge J. B. Halvorsens ,Norsk Forfatter-Lexikon). 

>Gildet paa Solhaug" betegnes som ,et meget svagt Arbeide, som 
Drama betragtet .... Der findes ikke en eneste Figur med poetisk Liv. 
Gudmund og Signe, de to Elskende, er Elskende in abstracto. Margit 
++. Skal være en tragisk Figur, men er hverken mere eller mindre end 
et Skarnsmenneske, ihvormeget hun end pynter sig med smukke Tale- 
maader . . . Hun giftede sig for Penge, og dermed daler hun fra Middel- 
alderens Høienloft ned paa Prosaens Stuegulv ... Hendes evindelige 
Klynk om, at han (hendes Mand) er en Bjergkonge (som holder hende 
fangen), . . . er ikke andet end Bagtalelse* — ,Saa faar vi da se, om 
Stykket har nogen anden poetisk Fortjeneste.* , Morgenbladets Kritiker 
— Bjørnson — spottes for sin Begeistring for de Ibsenske Vers. , Han 
finder ikke Ord for sin Beundring; han falder af Dommerstolen af Hen- 


*) Audun Hugleikssøn (Hestakorn), en af Norges Baroner under Magnus 
Lagabøter og dennes Sønner, blev fradømt Livet og alle sine Godser 
og hængt i Bergen i 1302. Henrik Ibsen har i ,Gildet paa Solhaug" 
i fri Omdigtning benyttet det usikre Sagn om. at han skulde have 
vanæret Hertug (senere Kong) Haakon Magnussøns Brud paa Reisen 
hjem fra England eller Frankrig. Jfr. P. A. Munch, Det norske Folks 
Historie, IV Del, II Bind, Side 259 og S. 349. (U. A) 

rykke se over de deilige Vers. Deilige Vers! At skrive smukke Vers er 
nutildags en meget simpel Kunst ...; det kan ikke nok tilraabes et 
naivt Publikum, som ... tror, at en flydende Versifikation er Tegn paa 
sand poetisk Begavelse. Det kan ikke ofte nok siges, at Digte kan efter- 
gjøres .... Slaar ikke alle Merker feil, er vi hos os paa temmelig god 
Glid til at faa os en Literatur af Digtere paa anden Haand, og for itide at 
sætte en Bom for Oversvømmelsen, er det enhver Kritikers Pligt med 
Strenghed at spørge. ikke om en Digtning er ,smagfuld*, ,ren*, ,fin*, 
men om den røber et selvstændigt indre Liv... Og maalt med denne 
Maalestok kan ,Gildet paa Solhaug* vanskelig undgaa Fordømmelsen. 
Det er en Efterdigtning i en ganske merkelig Grad. Jeg har læst mang- 
foldige eftergjorte Smaadigte; men jeg har endnu aldrig seet et helt 
Drama eftergjort. Og det er ,Gildet paa Solhaug". Thi dette Gilde er slet 
ikke holdt paa Solhaug eller noget andet Sted i Norge, men i Svend Dy- 
rings Hus. Det er den gamle ærlige Svends Familje, som har antaget 
norske Navne ... Dog ogsaa denne slaviske Kopieren kunde man holde 
en begyndende Dramatiker tilgode, dersom det virkelig forholdt sig 
rigtig med de ,deilige Vers". Men det er atter igjen Svend Dyrings 
Hus. Naar man ved, med hvilket Mesterskab Henrik Hertz i dette Drama 
har digtet sig ind i Kjæmpevisernes Aand og Sprogtone, saa er den 
matte Efterklang hørlig paa hvert Blad i ,Gildet paa Solhaug". En Ting 
maa man indrømme Forfatteren: han har med megen Flid studeret 
Middelalderens . . . danske Poesi . .. Der er et Opstyr og en Hurlumhei 
af ,red sig under Ø*, ,den vene Viv", .den Liljevaand*, ,Rosenblomme* 
++. Hvor findes en ægte poetisk Varme bag alle disse Fraser? Hvor et 
originalt Billede? Hvor endog saa meget som rhetorisk Kraft? Jeg har 
søgt forgjæves ... Forfatterens Diktion deler sig mellem Pertentlighed 
og lallende Naivitet.* — — — 

I de erotiske Scener skulde man dog vente at finde lyrisk Sving; 
men ogsaa her er Fantasiens Armod udmaiet med smukke Ord. Her 
gaar det løs paa Halvdigternes sædvanlige vammelsøde Naturbetragt- 
ninger — — —* 

SEt Fortrin har ,Gildet paa Solhaug": Versifikationen er helt igjen- 
nem ypperlig. Der er mange, som anser dette ensbetydende med, at 
Digtet er ypperligt*. 


II 
(-Morgenbladet+, 30. Marts, 1856.) 


Ofte hører vi Mennesker, hvem vi ved blottede for 
alt ideelt Liv, derfor udygtige til at føle noget foran, 
til at fatte et Kunstverk, — dog fælde en ikke ueffen 
Dom om dette"). Ikke enkelte, men en hel Mangfoldig- 
hed af forstandige Mennesker i vor superforstandige Tid 
nøder os til idelig at gjøre om igjen denne Erfaring. 
Forundre os kan det egentlig ikke. De store Æstetikere 
har gjennem de mindre afsat en hel Del Læresætninger 
om det Skjønne ned til den store Masse, og de lader sig 
lære uden synderlig Møie. I vor dannede Tid glider 





*) Her sigtes vistnok til Christiania-Postens Anmelder. (U. A) 

Kunstverker dagenedags forbi vore Øine, og fra de bedste 
af dem kan ved lidt udvortes Hjælp ogsaa et helt Regel- 
verk opkonstrueres. Hele Forstandighedens Folkefærd 
er dygtig til at lære, og vi ser dem derfor snart at fare 
afsted til det næste Kunstverk med fuldfærdigt kritisk 
Verktøi. Deres Selskab uleiliger ofte, skjønt det ikke 
forstyrrer. Det kunde være, hvis man i et væk maatte 
vende sig fra sit Arbeide til Publikum for at vise, 
hvor skjævt de dømmer, naar de ikke indenifra tager 
Dommen med. Men det sparer man sig. Man venter 
blot paa, at der skal komme et listigt Kunstverk af sær- 
egen Art, som de kan maale sig fordærvet paa. Og alt- 
imellem kommer der et. Der er visse velsignede Digt- 
ninge, som, hvor uskyldige de er, dog bliver dem usyn- 
lige Faldgruber, og i dem styrter hele den kjække Skare 
hulter i bulter paa Hovedet. 

Selskab med dem gjør. en anden Del, som vel kan 
være æstetisk anlagt, men som er gaaet sig fast eller op 
i en enkelt Kunstner-Individualitet *), tildels i en enkelt 
Retning, og vil se denne i det frembragte, saafremt det 
skal duge. De kjender kun et eller to Synspunkter, og 
lader Verket sig ikke tage i Kikkerten fra noget af dem, 
saa erklæres det ikke til at finde i det Skjønnes Hori- 
sont. Hine er den personiflcerede Travlhed; disse hviler 
dovent i en Slags taus Foragt for alt det, som ikke 
kommer ind under deres Øiemaal. Hine styrter sig over 
hvert eneste Verk, det store og det lille; thi det er den 
Snusforstandiges Væsen, at han vil anvende, hvad han 
har lært. Disse løfter blot paa Hovedet, naar det bliver 
for støiende om dem af alle de tirrende Skabninger, hvis 
Tilværelse de ikke vil erkjende. Da reiser de sig med 
Vælde, da tager de Køllen i Haand og styrter afsted, 
jager og slaar om sig — — og dumper paa Hovedet 
ned i den fule Faldgrube. 

En saadan er Hr. Henr. Ibsens Stykke bleven for 
mange. 

Da det nu er udkommet i Trykken (hos Tønsberg 
— som historisk, ovenikjøbet historiskt (!) Skuespil), 
har vi Anledning til at tale nærmere om det. Det bliver 
blot i et og alt at stadfæste og begrunde det første Ind- 
tryk. Man har det engang om igjen, naar man læser 
det, og det forhøies, fordi ingen skjæmmer os ud de 


*) Her sigtes vistnok til ,Aftenbladet"'s Anmelder, Wergelandianeren 
H. Lassen. (UV. A) 

deilige Vers. Thi det bekræfter sig, at de, netop de maa 
være Udgangspunktet for Bedømmelsen. 

Man har klandret dette Stykke i Forhold til Svend 
Dyrings Hus* og Kjæmpeviserne. Dette skal da for- 
modentlig betyde, at det lyriske Moment er laant af 
Kjæmpeviserne, det episke af Hertz's Stykke, med andre 
Ord, at Formen, Behandlingen er Kjæmpevisernes, Stoffet 
Hertz's. Allerede dette kan man ikke godt sige, da 
baade det episke og lyriske Moment i Svend Dyrings 
Hus ganske er Kjæmpevisens og ene Sammensmeltningen 
af begge, det dramatiske, er Hertz's Verk — og hans 
Mesterverk. Men dette er da noget, som den ene Mand 
nok lader være at tage fra den anden. Skal man nu 
endelig afhandle, hvorvidt Hr. Ibsens vakre Stykke er 
et Rov, saa kan han til Hertz ikke komme i noget andet 
Forhold end det, som man har til en Veiviser. Hertz 
har vist ham hen til Kjæmpeviserne, og af disse skal 
da Rovet være forøvet. 

Men det at digte sig ind i deres Forestillingskreds 
og Tone, kan dog ikke kaldes Rov. Da har ialfald 
Hertz gjort sig skyldig i den samme Brøde. Jeg for- 
staar godt, hvordan en saadan Mening kan danne sig. 
Naar Veien er sterkt befaren, falder det ingen ind at 
sige, at den ene gaar efter den anden, fordi om de begge 
gaar henad den; men naar den er folketom, og en 'en- 
kelt en enkelt Gang gaar henad den, og en anden ogsaa 
gaar, da siger man ofte, at den ene gaar efter den anden. 
Det var nok meget faa, som havde Øie for, hvilken kun- 
stig Efterligning Ernest Legouvés ,En Brud ved Erobring* 
var af den nyfranske Skoles bedre Verker. Overhovedet 
reiser man ikke den Bebreidelse mod nogen af denne 
Skole, at den ene efterligner den anden, eller at de alle 
efterligner Scribe, fordi de benytter hans ,Opfindelser". 
Men jeg undrer mig paa, om ikke den, som først be- 
mægtigede sig den Maade at behandle Stoffet paa, fik 
paaskrevet sit Karakterkort: ,han er bare en Efterligner 
af Scribe?* Nr. 2 fik det neppe, Nr. 3 endnu mindre, 
og siden kunde Forfatterne uforstyrret udvikle sin Indi- 
vidualitet bag denne fælles Kunstform; thi ingen talte og 
taler længer om Plagiat — ja selv om det virkelig 
er der. 

At befølge en ny Bane, som er brudt af en anden, 
er ikke at eftergjøre denne. Den grove Sans merker, at 
Maneren er den samme og skriger straks ende over sig; 
men den merker ikke eller vil ikke merke det indi- 

viduelle Liv, som rører sig inden Maneren. Det er hos 
den begavede Digter saa sterkt, at han egentlig ikke gjen- 
tager noget, selv ikke engang Maneren; thi ved at gribe 
den paa sin Maade, udvinder han ogsaa noget nyt. 
Dette viser ogsaa Hr. Ibsen. Medens Hertz fortrinsvis 
har behandlet den episke Side af Kjæmpeviserne, tager 
Ibsen den lyriske. Medens den første løfter Stoffet helt og 
holdent ud af dem, laaner den anden blot deres drøm- 
mende Aand, deres underlige Tonefald, og lægger i dette 
en Kjæmpeviserne aldeles uafhængig, paa første Haand 
digtet Tanke. Hin stræber i sit Versemaal fornemlig 
efter at skaffe det enkelte Ord en særegen, næsten over- 
naturlig Vegt, saa det hele Apparat bliver bevægeligt 
og sterkt og som saadant ualmindelig skikket til fyldig 
Karaktertegning. Dennes Hovedomsorg gaar ud paa at 
fjerne alt, som kan forstyrre det melodiøse, vække det 
lyrisk drømmende, gribe ind og forme fremmede Fore- 
stillinger. Ingen voldsom Overgang, ikke en eneste en, 
ingen Vildhed, ingen Overanstrengelse; alt skal roligt 
glide frem, risle, synge, daare. — 

Intet kan være mere forskjelligt end Hr. Hertz's og 
Hr. Ibsens Vers; man behage blot at se efter. Og dog 
har de begge øst af Kjæmpevisen. Hvorfor tager de 
hver sin Del i hine Viser, dersom de ikke tager til hver 
sit Qiemed? Og det viser sig snart. Man siger, at 
Hertz's Figurer er Ibsens, og endog Katastrofen saa om- 
trent den samme. Til en saa kummerlig Paastand bruger 
man et saa kummerligt Bevis, som at én Figur i Hertz's 
Stykke er to i Ibsens, to i Hertz's én i Ibsens! Tage 
Bolt er fordelt paa Bengt Gautesøn — og Knud Gjæs- 
ling! Margit er Regisse — og Ragnhild! Saadan er det 
naturligvis med os allesammen, at vi er et Stykke af 
den og et Stykke af den; men netop Foreningen er det 
karakteristiske, skulde jeg mene. Der bruges Gift i begge 
Stykker — altsaa Lighed! Men man lægge Merke til, 
at det er Kvinder, som i begge Stykker vil rydde et 
Medmenneske afvejen, og disse har over hele Verden 
det tilfælles, at de maa bruge den Svages Middel; de 
bruger ikke mere Sverdet hos Hr. Ibsen i Norge end 
hos Hr. Hertz i Danmark; de bruger Giften. — 

Men jeg kom bort fra, at disse Stykker er blevne 
til i saare forskjelligt Øiemed. Maa det ikke være paa- 
faldende, at Hr. Ibsen ikke laante sit Stof af nogen 
Kjæmpevise, skjønt de har saamange, og skjønt han 
kjender dem som faa. Han tog det heller ikke af den 

samtidige Historie; men han dannede ganske ud af sit 
eget Hoved. D. v. s. Kjæmpevisemaalet dannede det for 
ham. Hvad der er frembragt, er ligesom det Indtryk, 
han havde efter Læsningen. Saadan omtrent maatte dens 
Tid være, mener han; en Margit og en Signe maatte 
den danne. Og Gudmund er den, som har udført Verket; 
han er Sangeren eller rettere sagt den personificerede 
Kjæmpevise. Ved hans Kvæde er de ammet; i det hviler 
hele deres Liv. Saaledes kunde det forvilde en Margit 
og frelse en Signe. 

Hos Hertz er det derimod ikke Kjæmpevisen, som 
danner; det er ham, som danner Kjæmpevisen. Han 
dramatiserer den, d. v. s. dens Indhold, og benytter 
dertil dens eget Middel. Han gjør om igjen hos os 
den Udvikling, som den spanske Romance har haft i sit 
Fødeland: han fører dens forskjellige Figurer paa Scenen. 
Ibsens Arbejde er ligeoverfor dette virkelig næsten blot 
den lyriske Stemning efter et Samliv med de gamle 
Sange. Men Herregud, hvor den er yndig! 

Hans dramatiske Ramme er forresten ikke saa ilde 
enda. Nærmere beseet er der baade Tanke i den og 
en smuk Tanke; men den er svagt gjennemført. Margit 
har man fremstillet som en meget simpel Kvinde, ,der 
giftede sig for Penge*, og som siden begik Mord. Ja, det 
vidste vi før, at den faktiske Handling ikke er det poe- 
tiske, men Motiveringen. Hvorfor giftede hun sig Guld 
til, hvorfor vilde hun begaa Mord? Se, derpaa kommer 
det an. Hakon Jarl kan ogsaa være en simpel Karl; han 
dræbte sin Søn. Alle de gifte Damer i de franske 
Skuespil, ,som har giftet sig for Guld*, er vel ogsaa 
simple Kvinder, — der beviser, ,at enhver Gaas kan 
blive Heltinde*". Men jeg skulde tro, at de forstaar at 
gjøre ,Heltinder* af dem, ligesom Oehlenschlåger har 
gjort en Helt af Hakon Jarl. 

Lad os betragte Margit. Hun er som sagt en Skab- 
ning af Gudmunds Sange. Signe lyttede til disse samme 
Sange, men hun drak blot Haab og en umaadelig Tro 
paa en god poetisk Verden af dem. Margits Gemyt var 
ikke saa mildt; det dvælede mere ved den ydre end 
indre Verden i Viserne, mere ved Riddernes og Fruernes 
Fester og Optog, end deres stille Kjærlighedsleg. Hun 
formede alt en rig Verden i sine egne Tanker, hvori hun 
saa sig selv som Dronning. Gudmund reiste; men Bil- 
ledet stod for hende. Hun saa ingen Virkelighed for 
det — og greb næsten ubevidst en enkelt Leilighed, som 

frembød sig. Men aldrig saa saare var hun flyttet ud af 
Drømmen og ind i Virkeligheden, førend hun smerteligt 
tænkte: det var ikke paa den Maade! Sjælen, som ube- 
vidst havde rørt sig i det hele Tankemaleri, nemlig 
Kjærligheden, den savnede hun i Virkeligheden, og intet 
havde længer Glans. Lad os tænke os de tre frygtelige 
Aar, et Væsen som hun tilbragte ved Bengts Side. Lad 
os tænke os, hvor ofte og vemodig! Gudmunds Billede 
stod for hende, som anede hun nu først, hvad der gjorde 
hans Sange saa usigelig kjære. Hun saa sig Offer for et 
stort Bedrag, og Smerten og Længselen arbeidede i Fælles- 
skab paa hans Billede. Derfor kunde hun saa straks 
falde ham i Armene, da han kom, derfor med en saa- 
dan Feberkraft klamre sig fast ved ham, da han vilde 
vige.*) 

Tager man Gudmunds Sange bort, har hun intet at 
helde sig til og vil synes urimelig; men har man dem 
med, saa vil man godt forstaa hende. Da vil man — lige- 
som man hidindtil har forstaaet hendes Udvikling — 
fatte, hvilken Fremtid hun imødesaa, nu, da hun engang 
havde havt et lyst, forbifarende Haab om noget bedre. 
Hun siger selv: 


»Jeg hørte engang om et blindfødt Barn, 
som voksed op i Leg og i Glæde ; 
Moderen spandt et Trolddomsgarn, 

som mægtede Lys over Øiet at sprede. 
Og Barnet skued' med undrende Lyst 
over Bjerg og Sø, over Dal og Kyst. — 
Da svigted' de koglende Kunster brat 

og Barnet gik atter i Mulm og Nat; 

det var forbi med Gammen og Lege, 

af Sorg og Længsel blev Kinderne blege, 
det sygnede hen og leved' alle Dage 

i sn evig, en endeløs Klage.* 


Dette Barn var hun, og Fortællingen om Audun af 
Hegrenæs, (der virkelig er benyttet til Handlingens Frem- 
skyndelse med en Dygtighed, som lover noget mere) 
nlokker og frister* hende. Hun overgiver sig til sin 
syndige Længsel, alt gaar i saadan voldsom Hast; Signe 
kommer imellem; hun maa straks kunne staa ligesaa fri 


*) Hendes studse Adfærd i Begyndelsen er naturligvis ene at betragte 
som Egenkjærlighedens svage Modstand. Hun følte, hvilken grænse- 
løs Magt han kunde faa over hende, og skammede sig, da hun var 
bange, han skulde ane det — maaske endog nyde en Triumf; hun 
kjendte ham jo ikke. — 

som hun for at kunne virke paa hans Sind med lige 
Magt, og fortvivlet, opskræmt, aandeløbende efter sin 
Lykke, som hun pludselig tror at skimte, tykkes hun 


»— — den Lykke vinder i Pris, 
som maa kjøbes med Blod, med min Sjæls Forlis.* 


Den Vælde, hvormed flere Aars tilbageholdte Længsel 
stormer paa, Hasten, Situationen gjør hende, som man 
ser, næsten vanvittig. Hun ved ikke mere af sig — og 
hun helder Draaberne i Bægeret! 

Med sund Takt lader Digteren ingen falde som Offer 
for denne Udaad.") Giftblandingen stilles saaledes ene i 
Forhold til hende selv. Og paa dette Punkt søger jeg 
det dramatisk brugbare i Stykket. Digteren lader hende 
gaa saa langt i sin Forvildelse, at hun ræddes tilbage 
for sig selv. Ganske alene fuldfører hun sit Omvendelses- 
og Soneverk. Ganske alene, blot ved at lade hende frit 
rase ud, vender hun fra Syndens Tomhed tilbage til 
Religionens Fred. Hvad ellers en Katastrofe virker, hid- 
ført gjennem andre eller i Brydning med andre, udretter 
hun selv, og dette er baade naturligt og originalt frem- 
stillet. **) 

Man dadler Bengt Gautesøns Fald. ,Han fortjente 
ikke at falde, han var blot et sølle Skrog.* Vistnok; 
men hans Forretning var tilende. Alt maa naturligvis i 
et Drama staa i et Kausalitetsforhold. Bengt er sat der- 
ind som Aarsag (rigtignok en uskyldig) til det, der sker. 
Den har sin Virkning — og falder bort. Et saa strengt 
Forsyn er nu engang Digteren i sin selvskabte Verden. 
Hans Tilværelse som Egtemand var Straffen for hendes 
Forræderi mod sin poetiske Fortid og hendes letsindige 
Offer af sin Ungdom. Efter en udvidet Brøde skal hun 
ogsaa sone i en højere Forstand, og han maa ikke være 
iveien herfor. Det staar alligevel ikke til at betvivle, at 
en sterkere Dramatiker ogsaa havde holdt ham i et lidt 


*) De Elskende vil drikke af Bægeret, men forhindres. Forsaavidt 
dette ikke skal symbolsk betegne, ,hvor nær hun havde voldt deres 
Lykkes Forlis* (et rigtignok temmelig unødigt Symbol), saa er dette 
blevet til blot for Teatereffektens Skyld, forat Tilskuerne skulde 
ængstes. Men uden Grund i Stykket er dette utilladeligt. — 

99) Stykket har sin Svaghed I, at vi egentlig ikke ser Gudmund amme 
hendes Kjærlighed paany, blot hører hende sværme, og derfor ikke 
| ganske let fatte dens Styrke. Derfor er vi ikke deltagende nok i, 
hvad der sker. Fremdeles har Forfatteren ikke forstaaet at lade 
den udvortes Nødvendighed for Giftblandingen ledsage og fortolke 
den indvortes. Vi maa ogsaa her løbe tilbage til at tro paa hendes 

Ord. Men hvad Digteren har villet, det forslaar vi allesammen. 


115 
mørkere Lys; som han nu er, kan man ikke undlade at 
tænke paa hans Fald, og det skulde man ikke. 

Flere svigtende Træk i det hele Anlæg kunde jeg 
paavise, ligesom jeg og kunde udhæve Signe lidt nøiere. 
Men hun vil nok forstaaes af en kjærlig Læser, og 
hvad hint angaar, saa kan det her ikke være rimeligt at 
gaa irette med Dramatikeren Hr. Ibsen. 

Jeg vil takke ham for hans lille venlige Arbeide og 
anse det som en sjelden Gave til vor Literatur. Lad saa 
andre forlyste sig med at klassificere ham. Det maa og- 
saa blive deres Sag at forklare, hvad de mener med sine 
»Halvdigtere*. Vi maa ikke være for prutne paa det; i 
Sandhed, vi har ikke og faar ikke mange som Hr. Ibsen. 
Jeg forstaar ikke, at de tarveligt begavede Digtere (jeg 
anser langt, langt ifra Hr. Ibsen for en saadan) ,kan 
skade Smagen* og fordærve den for de store Digtere. 
Det store var ikke stort, dersom det ikke erobrede sig 
Kjærlighed, naar det kom. Og de mindre Digtere, der 
ikke er hævet langt over Folkets almindelige poetiske 
Bevidsthed, udvikler dog denne, pleier og nærer den. 

Men hvorom alting er: det er en slibrig Sag at sætte 
Rang for en ung Digter, en endnu slibrigere at bænke Hr. 
Ibsen paa det nederste Sæde. Kjære Læser, vil du ikke 
heller være med mig, naar jeg vender om Signes Ord til 
Gudmund, saa de kan blive vore til Digteren — vil du 
ikke være med og sige til ham: 


Min ædle Sanger: i Sorrig og Lyst 

slaa kun din Harpe, som bedst du lærte; 
tro os, der er Strenge dybt i vort Bryst, 
som skal svare dig i Fryd og Smerte! —?* 


[I ,Morgenbladet* for 11. April — tolv Dage efter ovenstaaende Ar- 
tikel og næsten en Maaned efter Stykkets første Opførelse paa Christiania 
Theater — klager Bjørnson over, at ,Gildet paa Solhaug*, ,et fædrelandsk 
Arbeide af sjeldent Værd*, ikke mere kommer til Opførelse paa Grund 
af Madame Schrumpfs Sygdom. Bjørnson vil, at man skal give Margits 
Rolle til Jomfru Parelius, som har ,et saa velklingende Organ, som deilige 
Vers nogensinde kan forlange". Den 27. April kommer han atter med ,En 
Mindelse" til Theaterstyrelsen: , Hvorfor opføres ikke ,Gildet paa Sol- 
haug", — et Stykke, der ikke alene er nationalt, som ,Anna Kolbjørns- 
datter" [af Rolf Olsen], ,En Aften paa Giske" [af A. Munch], ,Gudbrands- 
dølerne" [af Christian Monsen], men desuden har en særegen Fortjeneste, 
der vil kunne sikre det en god Optagelse paa en hvilkensomhelst Scene.* 
— To Dage senere averterer Theatret en ny Opførelse af ,Gildet paa Sol- 
haug", denne Gang med Jomfru Svendsen i Hovedrollen, som Margit, 
istedenfor Mad. Schrumpf; og i Morgenbladet" for 4. Mai skriver Bjørnson 

i et Tillæg til sine to tidligere Anmeldelser, at , Margit blev gjennem 
Jomfru Svendsens dristige Gjennemførelse . . . en overraskende Skab- 
ning.” Men Madame Wolf, som Anmelderen holder for ,uovertræffelig 
i sit Fag", indenfor sine Grænser, gav istedenfor Ibsens Signe ,en deilig 
liden Amagerpige" . .. Madame Wolf er en saavidt hel og sterk Indi- 
vidualitet, at hvor en Rolle ligger langt fra hende, kan den ikke stykke- 
vis lokke hende ned til sig ... Hun tager den tvertimod med Magt op 
til sig . .. Det er deiligt; thi det er hende selv. Men Signe, hvor blev 
det af Signe? 

B. finder, at Stykkets væsentligste Feil ligger i, at Gudmund ikke 
træder frem som en stor Personlighed og ,derved gjør de sterke Følelser, 
han vækker, lettere at forstaa.* ... ,Ifærd med at kaste Strøtanker kan 
jeg ikke undlade at udtale for Hr. Ibsen min antagne Grund til, at tredie 
Akt gjør et mindre heldigt Indtryk. Det er ikke Knud Gjæslings Fald, 
der, skjønt berettiget, er for lidt undskyldt i hans Personlighed, — ikke 
heller de to Elskendes høist unødige Gjentagelse af Giftescenen, som efter- 
lader Tomhed: det er Ordets Ret, han har krænket i denne Akt. En 
Digter kan ikke ustraffet indrømme det en saadan Plads, som han i de 
to første Akter, og i tredie lader den pure Handling storme paa. Lod 
han den sidste som den første langsomt bevæge sig frem gjennem Digt 
og symbolske Sagn, da var vort Indtryk end mere fuldt og inderligt. 
Men trods alle Feil: Gildet paa Solhaug er et elskeligt Stykke, som man 
sent bliver træt af at se og læse*.] 


XV. [,, I heaterslaget*]. 


I 


Pibernes Program. 


(=Morgenbladet:, 8. Mai 1856.) 


——<ZZ—=—= —=— 


Siden ,Campbeller-Slaget", 24. Januar 1838, da Henrik Wergelands 
Modstandere ved Piben og endnu mere ,slaaende Argumenter" havde 
protesteret mod Opførelsen af Syngespillet ,Campbellerne", skjønt Styk- 
ket aabnedes med det sjælfulde Digt Den første Gang", — havde der ikke 
været nogen voldsom Meningskamp i Christiania Theater, indtil Bjørn- 
son, pMorgenbladet"s Theaterkritiker, organiserede det saakaldte ,Thc- 
aterslag" af 6. og 8. Mai. Forat Theatret lidt efter lidt kunde gaa over 
fra et væsentlig dansk til et norsk Theater, havde Bjørnson og andre 
krævet, at alle ledigblevne Pladse skulde besættes med norske Skue- 
spillere; og Direktionen havde i sin Tid offentlig lovet, at dette som Regel 
skulde ske. Da alligevel en — til og med lidet betvdelig — dansk Skue- 
spiller, Ferdinand Schmidt, blev tilkaldt fra Danmark og engageret, fore- 
løbig som Gjæst i Hostrups ,Gjenboerne'", samlede Bjørnson Venner og 
Meningsfæller — deriblandt Vinje og Jonas Lie — til en kraftig Demon- 
stration. Den anden Aften var Pibernes Antal vokset til ca. 600, og Bjørn- 
son gav Signal til Kampen med ep lang skotsk Vægterpibe fra 2den Rads 
Sniploge. (Jfr. T. Blanc, Christiania Theaters Historie, samt Bjørnsons 
nedenfor anførte Artikel Hvorledes jeg blev Digter"; jfr. ogsaa ,En 
gammel Theaterfeide", i Aftenposten" for 1894, No. 319.) 


Et Teater i Hovedstaden er Nationalitetens Forpost- 
vagt mod Udlandet. I Hovedstaden foregaar den største 
Brydning mellem det fremmede og vort eget, og Hoved- 
staden virker mest bestemmende indad. Den har en stor 
Kamp og et stort Ansvar, og den tiltrænger Tropper og 
aarvaagne Vagter. 

I en Tid, hvori man prædiker Sammensmeltning, 
maa man vel mindes, at først naar hvert enkelt Land er 
blevet et udviklet Statsindivid, kan en sund, til Fælles- 
arbeide skikket, Formæling tænkes paa. Ikke saameget 
i vort mindre Folkeantal, ikke saameget i alt dette ud- 
vortes, som man stadig ser fremholdt, men netop i, at 
vi endnu ikke fuldstændig er bleven Nation, ligger den 
rette Grund til, at den skandinaviske Tanke møder mindre 
Velvilje hos os. Vi tror nemlig, at i vor Nation ligger 
store Kræfter, som endnu ikke er arbeidet frem, og at 
vi ikke maa tænke paa at arbeide i Samklang med andre, 
før vi er blevne dem en virkelig nyttig Arbeidskraft. 

Denne foregaaende Selvudvikling gaar fort fra Haan- 
den; vi har vundet et godt Stykke frem paa ethvert Felt; 
Digtere, som hos os ikke regnes til de mest nationale, 
ser vi danske Aviser af Misforstand allerede bebreide et 
Sprog og et Tankesæt, som de ikke længer kan kjende. * 
Dette maa glæde os og kun opmuntre os til Fortgang. 

Skribenterne især og vi allesammen søger en for- 
trinlig Hjælp i Teatret. Men netop her har vi til for- 
nylig været et lydhørt Vasalland, og at dette i over- 
ordentlig Grad har sinket os, kan der ikke være fornuftig 
Tvivl om. Vor udødelige Henr. Wergeland, der i dette 
som i alt andet var saa langt foran sin Tid, har først 
for ramme Alvor og med stor Kraft talt og skrevet for 
en norsk Scene. En anden berømt Landsmand*) har i 
de senere Dage gjort denne Tanke til Virkelighed, og paa 
det fuldstændigste beskjæmmet dem, som har tilladt sig 
høit at erklære vort Land udygtigt til at frembringe sce- 
niske Kunstnere. Patriotiske Mænd har forsøgt det samme 
i Hovedstaden, og vi har seet Publikums Bifald og 
Hjælp.) 

Vi er taknemlige mod de tildels sjeldne Kunstnere, 
som har midlertidig opretholdt et fremmed Teater hos 
os. Det er langt, langt ifra vor Mening, at vi skulde 
være modne til at miste dem, — forudsat, at man som 


*) Ole Bull, som i Bergen havde grundlagt Norges første nationale 
Scene, der aabnedes den 2. Januar 1850. (U. A) 

*') Der sigtes her til den i 1852 oprettede ,Christiania norske drama- 
tiske Skole" (Møllergaden No. 1), som et Par Aar senere antog Nav- 
net Christiania norske Theater”. (Se , Christiania Theaters 
Historie", af T. Blanc). Ved dette Theater blev senere Henrik Ibsen 
artistisk Direktør (1857—1862). Sommeren 1863 blev dette , norske 
Theater" sammensmeltet med ,Christiania Theater", som fra nu af 
blev et National-Theater. (U. A.) 

det første sætter: Kunsten under enhver Betingelse. Vi 
gaar videre og siger, at disse fremmede Kræfter ikke 
længer staar vor Nationalitet synderlig imod; thi de er 
akklimatiserede. Da ingen Kunst har et saa direkte For- 
hold til, bestaar saa aldeles ved Publikum, som denne, 
er dens Udøvere sterkt paavirkede og deres Produkt til- 
dels vort eget. 

Men nye Fremmede, bestandig nye, trods alt, hvad 
vi ofrer og arbeider til Selvhjælp og Selvstændighed, — 
alligevel nye Fremmede, det ikke alene er at ødelægge, 
hvad vi har gjort og gjør, det er at haane os. Dog, ikke 
os, nei, en Magt, som staar over os alle: vort fælles 
Fædreland. 

De, som her raader, har et Ansvar; og føler de 
dette Ansvar, maa deres eneste Forretning være den, at 
holde paa dem vi har (hvad de kleint nok forstaar) og 
forresten sige: det stemmer ikke med Landets Værdig- 
hed, ikke med den Tanke, som er vakt i Tiden, at mod- 
tage flere. Vi respekterer deres Omhu for Teatret som 
Kunstanstalt, vi finder det endog undskyldeligt, at de, 
med Opmerksomheden ene henvendt herpaa, et Øieblik 
kan glemme sin Pligt som Nationens Forsorg i en vigtig 
Sag — over den at holde en rig Bod. Men da bør det 
os at træde til og minde dem derom, ene dette er det 
vi har gjort. 

Vi beklager den Mand, som nu atter skulde gjøre 
sine Læreaar hos os. Det var ikke ham,.vi mente; vi 
ønsker ham alt Held, kun ikke, at vi er hans Prøve- 
klud. 

Maaske har han gode Anlæg, skjønt vi rigtignok ikke 
saa ligt til dem itirsdags. Men han kunde da heller ikke 
vise Lune i dette Alvor. Og dog har Sagen sin komiske 
Side, sin yderst komiske. Den unge, pene Mand fik det 
ynksomme Hverv: 


— — sine Landsmænd at fortælle, 
hvor farligt det er at gjæste dem, 
som bor mellem Norriges Fjelde. 


»Han, som har gjæstet, han er ogsaa fæstet;* dette 
vidste vi meget godt. Vi vidste, at dersom han gjæstede 
uforstyrret, saa fæstede de ham ogsaa uforstyrret, baade 
ham og Kone.*) Vi vidste, at der skal komme flere efter, 


— ——— ——-= —— 


*) Baade Schmidt og Kone blev ogsaa virkelig engagerede, og I samme 
Sæson (1856—57), desuden tre andre danske Skuespillere, Lund og 

altid flere, at man har store Planer fore med Teatret, 
men danske, kun ikke norske. I en saadan Stilling er 
det, at man lærer Omgangsmaaden af Bestyrelsen selv; 
man lærer Energi af den. Man møder frem sterke og 
bestemte, og da nu engang Nationalitetsfølelsen i dette 
Tilfælde ser sig indskrænket til et eneste Sprog, en eneste 
Lyd, saa bruger man denne. 

Vor kjære Henr. Wergeland skulde have seet op igjen 
en Aften som itirsdags; han vilde moret sig kosteligt i 
denne hylende Pibestorm, som tog og rokkede i de gamle 
Fordomme. Han vilde staaet midt i den, seet og spaaet 
af alle de Tegn han tog, og han vilde endnu engang have 
raabt ud over Publikum sit: afveien Æstetikere! Disse 
Ord, som, da de først udtaltes, døde hen i Massen, fordi 
ikke én kunde tro med ham, de vilde nu have fundet 
baade Tro og Ekko. Dengang var han i Minoriteten med 
dem, og det den ynkeligste, som kan tænkes; thi han 
dannede den ganske alene. Nu vilde han være i Plurali- 
teten, en stor og myndig Pluralitet; det er maaske gaaet 
lidt fortere, end han tænkte. 

Og dennegang var det ikke en øieblikkelig Begei- 
string, som bliver flad, naar den stilles ligeoverfor den 
skjære Virkelighed. Vi holdt ikke i Hr. Smidt ogsaa 
Teatrets Frelse borte fra det. Naar Teatret i god For- 
staaelse af sin Opgave fremfor alt holder paa dem, det 
har, (se, hvilket ypperligt Forhold der nu er mellem 
Hr. Petersen f. Eks. og Publikum), — naar det endvidere blot 
venter et Aars Tid, saa er maaske alt ved det gamle. 
Hr. Hagen er ikke reist, fordi han forsøger sig ved Ka- 
sino. Det vil maaske vise sig, at han nu tilhører os 
mere end dem, og at han liker sig bedre her end der — 
trods mulige Omstændigheder ved vort Teater. Ialfald 
kan Hr. Smidt ikke gjøre noget, der kan ligne det at 
»fylde" hans Plads. Endnu i flere Aar kan han blot 
overfylde. Og kommer Hr. Hagen ikke tilbage efter et 
Aars Forløh, saa har vi til den Tid selv en Mand, vi er 
stolte af, nemlig Hr. Brun *) i Bergen. Han kan betænke 
sig paa at komme, og Bergen kan holde igjen, saalænge 
det blot er Spørgsmaal om at vinde en høiere Gage. 
Men bliver her Spørgsmaal om Forsoning af to Partier 


Kone samt Sahlertzz men ganske vist ogsaa to norske, Johs. Brun 
og Kone. Se T. Blanc, ,Christiania Theaters Historie". 
(U. A. 
*) Johannes Brun, som havde debuteret paa Ole Bulls Theater paa 
Aabningsdagen, 2. Jan. 1850. (U. AJ) 

paa deres vigtigste Kampplads, — bliver hans Komme 
hertil saa at sige en Nationalsag, da kjendte vi ikke 
Bergenserne, ikke Brun ret, om de betænkte sig. Det 
bergenske Teater styrter ikke; intet i Sandhed nationalt 
kan falde, og at erklære dette paa Forhaand, ender altid 
med Vanære. 

Se, dette var vore Grunde til, at vi peb itirsdags og 
til, at vi piber naarsomhelst man forsøger noget lignende. 
Lad Hr. Smidt ikke komme i den Hensigt at blive enga- 
geret, lad ham uddanne sig nogle Aar og da komme og 
give en virkélig Gjesterolle, og vi skal med Fornøielse 
se og dømme ham. Vi ender med gjentagende at ønske 
ham alt muligt Held. Men vil han gjøre sine Læreaar 
hos os, da piber vi. 


[Fem Dage senere, efterat ,Christiania-Posten" som Christiania The- 
aters Allierede havde paastaaet, at ,det blot var Folk, som Landet vilde 
rødme over, der ved denne Leilighed havde demonstreret", hævdede 
Bjørnson i en Artikel Sagen har sin Historie" — undertegnet ,En 
ikke Anonym'* —, at Striden var forberedt gjennem flere Aars stigende 
Harme overfor ,en idéforladt Bestyrelse* ... Man havde lagt Penge, 
Flid og Kraft i Theatrets Bestyrelse, men ikke Idéer. ,Den skjænker ikke 
Fremtiden en Tanke, naar blot Nutiden kunde glide sødt og blidt hen.* 
Overfor Kravene fra en yngre, mindre dansk opdraget Slegt ,fulgte Be- 
styrelsen den Svages Taktik: Trods* ... , Derfor er Schmidt nu engageret 
med sin Kone. Derfor kommer Lund og Kone" ... ,De dygtige Danske 
reiser, og Stympere kommer Igjen." Men det nytter ikke Direktør Bor- 
gaard at trodse Tidens ldéer. ,Disse slemme Idéer vil bringes ham over- 
alt og altid i alle mulige Skikkelser og bestandig mere paatrængende. 
Og kan han trodse dem idag og imorgen, de magter ham dog tilsidst. 
De har nemlig den Egenskab, at de vokser.” —] 


II. 


Til nogle svenske og danske Blade. 
(=Morgenbladet., 2. Juni 1856.) 
Elska din Granne; men lat Grindi standa. 
(Af Ivar Aasens Ordsprogsamling.) 
De betydeligste svenske og danske Blade har skjænket 


vor Theaterstrid en Smule Opmærksomhed, hvorfor vi er 
dem taknemmelige; men de har tillige paa en enkelt hæder- 

lig Undtagelse") nær enten dadlet eller ligefrem spottet 
vore Bestræbelser for at gaa selvstændigt frem — og 
derfor er vi dem ikke taknemmelige. At danske Blade 
gjør det, kan vi forstaa; thi deres er det, vi gaar bort 
ifra, og vi finde det naturligt, at Enhver tror om Sit, at 
der ikke er Frelse i noget Andet. Men at svenske Blade 
gjør det, er os temmelig ufatteligt. Vi skal ikke forsøge 
at gjette Aarsagen; men vi skal her kun i stor Korthed 
fremstille vor Sag til deres modnere Overveielse og til en 
lidt mere velvillig og broderlig Opfatning. 

De maa fremfor alt ikke betragte Theaterstriden som 
noget for sig, der ikke har Sammenhæng med en al- 
mindelig aandelig Bevægelse hos os. Naar Flyveposten 
forarges over det Sprog, som findes i dette Blad f. Ex,, 
da er den paa ret Vei; thi dette er blot en anden Aaben- 
barelsesform for den samme Ting, og har kun det forud 
for Pibningen, at den maaske er mere fordragelig. Det 
er ellers saa, at vi Alle i større eller mindre Grad er 
med i hin Bevægelse, men at Mange ikke selv er vidende 
om det, og naar den da paa et enkelt Punkt antager en 
voldsom Charakteer, saa studser de og springer tilbage 
som for noget Fremmed. 

I Danske har gjort os en væsentlig Tjeneste i dette 
Stykke. I har nemlig dadlet vor Å. Munch for hans alt- 
for norske Sprog; I har fremdeles sagt, at I ikke kunde 
optage vor Prof. Welhavens Prosa i Eders Læsebøger, da 
den vilde være den danske Ungdom tildeels uforstaaelig. 
Nu har vi i vor Blindhed skjældt netop disse for at være 
danske Forfattere mere end norske, og det især i sprog- 
lig Henseende, om Forfatterne selv ikke har været saa 
blinde at tro det Samme, har dog et vist Parti dyrket 
deres Stil som ren Dansk. 

Men da de Danske selv ikke længer vil kjendes ved 
dem, er vi pludselig Alle blevne seende. Enten man nu 
synes om det eller ei, maa der altsaa siges: at en Be- 
gyndelse paa en anden Bane er gjort, og at denne følge- 
lig har sin Fremgang. Herefterdags kan der fornuftigvis 
blot strides om, hvor fort det skal gaa. 

At være kommen til denne Erkjendelse er intet lidet 
Resultat for os, da det for Fremtiden kan fjerne mange 
Misforstaaelser. Men det bør ogsaa have Betydning for 
Eder. Naar I nemlig ser, at det er en almindelig natio- 
nal Bevægelse, kun med mere eller mindre fremskudte 


*) Det danske ,Dagbladel", (U. Å) 

Tropper, saa har vi det Haab til Eders broderlige Sindelag, 
at I da i alle Fald ikke behandler den med Ringeagt. 
Thi ligesaavist som vi tro, at I vil vor politiske Selv- 
stændighed, tro vi, at I vil vor aandelige, da der jo først 
er Mening i hin, naar den har Noget, nemlig denne, at 
omslutte. 

Theaterstriden — for nu at indskrænke os til den 
— er altsaa en enkelt Udtalelse af denne Selvstændig- 
hedstanke. 

Ser man paa dens Fremgang i de senere Dage,'kan 
man ikke sige, at denne Udtalelse blot er deres, som 
staar længst fremme. Den er saa maadeholden, at tvert- 
imod Alle, som gaar med Bevidsthed paa den samme 
Bane, fuldkommen maa siges at dele den — om ikke 
netop korrekt dens Form. Vi forlanger jo blot, at man 
fremtidig skal indøve norske Skuespilelever istedetfor 
danske. Og vil nu noget af de ærede Broderlands Blade 
sige det Samme, som nogle faa hos os, at norske Skue- 
spilelever er en Umulighed eller en Uting? Hvorfor siger 
hine Faa os dette? Fordi de simpelthen ikke kan fore- 
drage norsk Sprog i ufordansket Form paa Scenen, fordi 
de ikke taaler Opøvelse af vore Egne. Disse Faa er faa i 
Kristiania, og det tør vi sige, at over det hele Land for- 
øvrigt har de ikke en eneste Tilhænger. — 

Vi vil saa langt ifra, at de ældre danske Skuespil- 
lere skal forlade os, at vi — i fuld Bevidsthed af, hvad 
de er os — endog i stærke Ord dadler det Styrelsessæt, 
som tvinger flere af dem til enten at reise, søge om An- 
sættelse andensteds eller sige op. Meldte her sig Folk 
fra Danmark, der endog blot tilnærmelsesvis var saa 
dygtige som disse; vi tog endnu i mange Aar imod dem 
med aabne Arme. Senere vil det derimod umuliggjøre 
sig selv. Vi bør maaske tilføie noget, for at Kristiania- 
postens Optræden i denne Sag ikke skal vildlede. Hele 
den øvrige selvstændige Presse er med os, og hvad Posten 
angaar, saa har dens Redaktør") ved sin mangeaarige 
Indflydelse paa Sprog og Opinion maaske flere Procent i 
Pibningen end han selv tror. Men det er ikke første 
Gang, at en Mand misforstaar Virkningen af sine egne 
Handlinger hos en yngre Slægt. Heller ikke maa det 


*) Daværende Overlærer, senere Professor Ludvig Kristensen 
Daa, i sin Tid Wergelands Ven og ivrig Norskhedsmand, men 
senere mere og mere yderliggaaende Skandinavist. 

(U. A.) 

forties, at han baade selv under nærværende Strid har 
sagt, at en dansk Scene i et norsk Land er en Uting, og 
lidt før i sit Blad har givet Rum for Norskhedsivrere, 
der gaar langt videre end Flerheden af os. Dette kan, 
tilsammenlagt med andre Ting, forundre Eder; men det 
har forlængst ophørt at forundre os. 

Naar I ved Hjælp af disse Oplysninger ikke længere 
kan misforstaa Situationen, saa ved vi ogsaa, at I, om I 
af visse Grunde ikke ganske kan billige vor Bevægelse 
eller dens forskjellige Midler, dog ikke vil behandle den 
med Ringeagt. Og Mere beder vi ikke om for det Første. 


III. 


[I .Morgenbladet* for 15. Juni 1856 vendte Bjørnson endnu engang 
tilbage til ,Theaterslaget" i en længere Artikel Hvilke er Modstan- 
derne?*, hvori han deler den mod ham fiendtlige Del af Kristiania- 
Opinionen i forskjellige Grupper, og slaar dem hver for sig; deriblandt 
flere Arter af dem, som har ,Floke i Hjernen", men som han Ikke vil 
regne til virkelige Modstandere.)] 


nInd under dem, som har Floke, falder ogsaa Nogle, 
som vel kan tænke fornuftigt, men som tænker saa gyse- 
ligt sent. Dersom vi havde bestilt os en Sammalskværn 
og givet os til en 5, 6 Dage iforveien at skammale Sagen, 
saa kanske de den 7de eller 8de eller iallefald den 10de 
var komne saavidt, at de havde sagt til sig selv: det er 
dog Noget i dette at gaa hen og pibe. Men her gik man 
saa lynende fort tilværks. Pibehvislen faldt ned over 
dem, der de sad og sov, og de foer forskrækkede op 
og de larmede og de skreg: ud med dem! ud med dem! 

Fra disse har vi senere faaet en hel Mængde Over- 
løbere. Enhver god Ide vil altid faa en hel Bagtrop af 
slige, som støder til i den llte Time. Men disse kan 
man ikke vente paa; naar Trommen gaar og Fanen 
reises, da er den raske Ungdom alt paa Benene, — og 
ilde saa det ud, om Verden savnede den. 

Herhen hørte engang, men hører ikke længer en 
stor Del, den egentlige Borger, som sad stille ved sine 
Forretninger, da Larmen naaede ham. Det er for galt! 
sagde han ved de første flokede Beretninger om det Fore- 
faldne; men da saa Sagen blev klaret ham, da sagde 

han, at det baade var raskt og rigtigt gjort, og han slut- 
tede sig til os, og han er vor bedste Styrke. 

Men hvem er da tilsidst vore virkelige Modstandere ? 
Vent nu lidt; først maa jeg — ikke for at regne dem 
blandt Modstanderne; thi isandhed slige er ikke Mod- 
standere — først maa jeg minde om, at ikke Alle i hine 
opregnede Klasser gik over, fordi om Forstanden gik 
over. Mennesket har Noget, som staar endnu høiere end 
Forstanden — Hjertet, mener du? — Nei, Karakteren, 
svarer jeg. Der gives Mennesker med Karakter, med 
Czar - Nikolaus - Paulowitsch - Karakter, Mennesker, som 
gjør, hvad de engang har gjort, bare fordi de en- 
gang har gjort det — Mennesker, for hvem en tilfældig 
Handling bliver Skjæbne; den kan koste dem et Sebasto- 
pol. De har klappet, altsaa maa de fremdeles klappe! 
Det kunde være simpel Menneskepligt at hindre dem i 
at skamme sig selv ud; men saalænge man ikke lige- 
frem kan give sig til at bagbinde dem, faar de i al Ver- 
den klappe løs; Hænderne hovner da vel engang.* 


— omme ms — —t  m—— —dem> EEE — /—  ———=— —Ä— =— mm» mu» — EEE — EE 


(Efter en Polemik mod de ,virkelige Modstandere", — de Normænd, 
der har ,Dansk til Hussprog" og betragter dansk Tale og Væsen paa lig- 
nende Maade som de fine Folk i Danmark i sin Tid betragtede tysk, — 
slutter Artiklen paa følgende Maade:]| 


Vistnok har vort Parti flere Udskeielser, flere løse 
Tropper til alle Sider, som kan angribes; det tilstaar jeg 
ærligt; men netop heri ser jeg vor Sags Styrke; thi er 
en Bevægelse fuld og almindelig, saa er den ogsaa ure- 
gelmæssig, saa er der ikke Tale om Enhed i Opera- 
tionerne. Det er Militsen, den ideforladte Despotis- 
mes, det Faktiskes Magt, som er vel indekserceret, som 
bar Taktik, som ikke , blotter sig*. Men til Syvende og 
sidst erkjendes ingen anden Magt for en virkelig Mod- 
standskraft, end Ideerne, og disse seirer over al Ekser- 
cits, — og (lad mig føie det til) trods sine Egnes Ud- 
skeielser. 

Til Danmark, til et forenet Norden bærer det nok; 
men ikke førend de kan døie os med alt Vort, vore 
Dyder som Lyder, med andre Ord: ikke førend vi er 
blevne noget for os selv. Da gamle Harald Haarfager 
beilede til den danske Prindsesse, Ragnhild, da fortælles 
det, at hun ikke vilde ægte ham, før han sendte væk 
alle sine andre Hustruer. Og da maatte han skille sig 
baade med de holmrygske, nørdske, heinverske og haa- 
logalandske Piger. Nu kan det hende, at næste Gang 

Knarken beiler, faar den danske Prindsesse finde sig i at 
leve sammen med alle disse norske Piger. 


En ikke Norsk-Norsk, men en Norsk. 


[Der indtraadte — som Theaterhistorikeren T. Blanc siger — ,et 
Havblik i Striden", da Bjørnson reiste til Kjøbenhavn. Men Striden blus- 
sede op igjen i Anledning af ,Hærmændene paa Helgeland" — se neden- 
for Artikel V i Anden Gruppe — og end mere, efterat Bjørnson var vendt 
tilbage fra Bergen Høsten 1859. De mest fremragende danske Skuespil- 
lere flyttede hjem til Danmark, først Hagen og Kone, derpaa Vilhelm Wiehe, 
hvis Afreise beklagedes paa Rim af A. Munch og H. Ø. Blom, som paadrog 
sig skarpe Svar fra Bjørnson og Ibsen. Den sidste varslede i sit bekjendte 
Digt, at efter dette frygtelige Ragnarok — Tabet af Wiehe og den danske 
Kunsts Valhal — dæmrer en ny Tid. ,Det høieste blandt Himle, er ikke 
Valhal, men det unge Gimle.* — Madame Schrumpf reiste i 1860. I Sæsonen 
1862—63 opsagdes Carl Borgaard som artistisk Direktør. Og i 1863 reiste 
Christian Jørgensen, som lige siden 1831 (da han debuterede 19 Aar gam- 
mel) havde legemliggjort Oehlenschlågers Helte og Scribeske Statsmænd 
paa den norske Hovedstads Scene, og hilsedes ved en Afskedsfest af 
Henrik Ibsen med Digtet ,Til en bortdragende Kunstner". I samme Aar, 
1863, blev det norske Theater forenet med Christiania Theater", som 
fremtidig skulde staa under norsk Ledelse. Syv Aar efter ,Theaterslaget* 
var Christiania Theater endelig erobret af de norske Skuespillere, To 
Aar senere, i 1865, blev Bjørnson dette Theaters artistiske Direktør.) 





XVI. En Storthingsindstilling. 
(»Morgenbladete, 21. Juni 1857). 


»— — — men finder dog ikke, at samme bør 
være Gjenstand for Bevilgning paa vort Stats- 
budget. (.Budgetkomm. Indst. S. No. 62) 


[Denne Artikel, hvoraf det Væsentlige nedenfor gjengives, indledes 
med en indtrængende Henvendelse til Storthinget, som netop har kom- 
mittébehandlet et Andragende om Statstilskud til Theatrene, om denne 
Gang ikke at lade ,det stakkels Fattigbarn, som stod udenfor sidste Gang 
og ikke slap ind* — den norske dramatiske Kunst — ogsaa denne Gang 
banke forgjæves paa Porten. Storthinget har jo allerede ved Bevilgninger 
til Musæer og Stipendier til Kunstnere optaget Kunsten som en norsk 
Statssag. Men Theatret er den Kunstart, som naar bedst frem til alle 
Samfundsklasser. Og for de lavere Klasser er det netop gjennem 
Theatret, Veien gaar ogsaa til de andre Kunstarter. Hvorfor er i 
Thorvaldsens Musæum og de mange andre Musæer i Kjøbenhavn Træng- 
selen sam stor paa Festdagene, da alle Samfundsklasser har fri? , Man 
kan give sig selv Svaret, naar man hører en Holmens Mand citere Hol- 
berg, eller Tjenestepigerne synge yndede Vaudévillekuplets. Lad os alt- 
saa fastholde: at saalænge der Intet er gjort for et nationalt Theater, er 
der Intet gjort for at gjøre Massen delagtig i den heldbringende Ind- 
flydelse, som Storthinget selv har indrømmet at Kunsten har." 

Kanske vil man lade Theatret vente, fordi Statens Penge kræves til 
en ny Bygdevei eller to. (Man levede just da i den norske Veibygnings 
store Periode). Men der skal ogsaa andre Ting end gode Veie til for at 
sammenbinde Land og Folk til en Helhed.] 

Nedskriveren er visselig ikke den Eneste, som med 
Smerte har følt sig nødt til at udtale, at vi seiler frem 
som i forskjellige Baadlag, Distrikt for Distrikt og Stand 
for Stand og endda er sommetider de Kabeltouge, som 
er kastet over fra den ene til den anden, svage nok. 

Vort: Land lider under det forfærdeligste Dialektvirvar, 
det føler han bittert, som søger at arbeide, hvad man 
kalder ,folkeligt*, og disse forskjellige Distrikter har ofte 
igjen sine dybt forskjellige Maader at anskue Tingene 
paa (hvorfor naturligvis den opkomne Dialektforskjellig- 
hed blot er et Udtryk). Men dette maa sammenarbeides, 
og det sker sandelig ikke blot ved Veies Anlæg, ved at 
Folk kommer sammen — med andre Ord: de orker ikke 
selv at gjøre Alt; man maa komme dem til Hjælp. Her 
er det da, at Theatret træder op, stillet lige i Landets 
Brændpunkt, samlende dets Straaler, og øvende sin dob- 
belte Indflydelse, først den direkte paa dem, som søger 
det for her at ,more sig*, dernæst den indirekte: at 
give idelig Opmuntring, ideligt Speilbillede, idelig Hjælp 
til den, som i Epos, Lyrik og Drama, i Musik, Maler- og 
Billedhuggerkunst, vil gribe det store Fælles i de smaa, 
allesteds fra komne Enkeltheder — og derved samle. 

Men det er ikke alene det at samle, der er dens 
Opgave; det er ogsaa at udarbeide, hvad der er samlet, 
give det en skjøn Form, saa Individet bevæger sig let 
og sikkert under den. Man kan f. Eks. paa en uden- 
landsk Dampskibsbrygge meget godt se, det er en Nor- 
mand, som stiger iland; men man kan ogsaa se, at han 
ikke længer er ganske vis paa sig selv, famler efter sin 
Form og søger at dække det gjennem en brusk, kort, 
næsten voldelig Fremtræden. Vi skal ikke le til, at Ud- 
lændinge ,finder os ubehagelige" og saa senere siger: 
»han er dog en prægtig Karl igrunden.* Det er ikke 
alene stor Synd, at der skal Tid til, før man opdager dette, 
men det er en stor Fare. Hvad de Fremmede besidder, 
besidder de bevidst; thi Kunsten har saa mangen Her- 
rens Gang taget det frem og set paa det for dem; de har 
derfor en let harmonisk Ytringsmaade for sit nationale 
Indhold, — vor Mand besidder ogsaa Noget, men ube- 
vidst, stotrer og stammer — eller tier. Og mærker han 
da, at gjennemført Norskhed her er gjennemført ,Ube- 
hagelighed*, saa opgiver han nok snart lidt af den første; 
senere gaar han videre, og søger tilsidst ganske Hvile i 
den fremmede udarbeidede Form. Hjem vender han som 
halv eller hel Udlænding, — og det var dog ham, der 
skulde give os som Mest. Her gaar t. Eks. mangen god 
norsk Dansk oppe blandt os, og det er Synd og Skam at 
maatte sige, at det tildels er af vore bedste Folk. 

I disse Eksempler ligger, som man haaber, Bevis 
for, at før Kunsten er kommen til, skal hver Mand være 

bange, hvergang han taler om ,det Norske". Teatret har 
her Hovedopgaven, og den er alene større end de andre 
Kunster tilsammen. 

Kunsten, og lettest den dramatiske, giver desuden 
Noget til hver enkelt Mand, som selve Storthingsmænd 
ikke bør foragte, ja, hvis Mangel den Indviede kan gaa 
efter hos de fleste — lige ned i Budgetkommiteen, lige 
ind i dens Indstiling. Den Tid er ventelig nu forbi, 
hvori en Bonde hellere holdt sig til en Mand med stam- 
mende, uklart, but Foredrag end til en med veltalende, 
bevisdygtigt, — bange for at lade sig overliste af dets 
smukke Form. Og er den ikke forbi, saa tillad, at det 
i al Korthed siges: den bør være forbi. De tager imid- 
lertid feil, som tror hermed er sagt, at Kunstens Ind- 
flydelse mest stikker i Formen. Udenfra kan denne van- 
skelig lægges paa En, og derfor er der først kommen en 
indre Fred og Sikkerhed, før den ydre naaes. Naar vi 
gaar her i drabelig Storagtighed og kaster Foragt paa 
Ens ,glatte Form*, saa ved vi ikke, hvad denne kan 
være Tegn for, før vi en vakker Dag mærker os over- 
kjørt af ham og da føler, at han nok var tyngre end vi 
tænkte. Og saa denne brede Karslighed, der sparker med 
Sporen til Form og sligt Vaas, til Kunst og slig Jammer, 
ja lad den stille sig op paa fri Mark lige mod den Kunst- 
dannede, eller sæt ham paa glat Is lige ud blandt Ud- 
lændinge, vi skal se, hvor fort den moderne Jacob von 
Tyboeagtighed rinder af ham og han staar der en af- 
klædt, fattig, feig Stymper. 

Ingen, ikke engang Storthingsmænd, har Lov til at 
tro ,det er Noget, som ikke rager mig; muligt at Kun- 
sten (altid den dramatiske først!) kan udrette Et og An- 
det; men jeg skal ikke have Noget af den; jeg bor paa 
Landet; jeg befatter mig med Andet.* 

Men Ingen bor dog saa langt væk, at han jo ikke 
befatter sig med at blive et dygtigt, klart Menneske, og 
herpaa arbeider Kunsten. Nedskriverens Mening om 
Normændenes Evner er visselig ikke for liden; men saa 
stor er den da heller ikke, at jeg tror de mere end 
andre Folk render op af Jorden som Havre, — at ikke 
vi skulde tiltrænge af ydre Kultur, hvad Andre tror at 
tiltrænge. Bonden bevilger til Videnskaber, vel vidende, 
at det er ingen direkte Bevilgning til sig selv; men at 
den dog vender tilbage til dem selv — endog gjennem 
lettere Arbeidsmethoder. Bevilgning til Kunsten er der- 
imod en langt mere direkte Bevilgning, idet den som evig 

umiddelbar kan nydes af Alle, og i skriftlige Værker 
f. Eks. naa ham, som bor ved Nordkap. Men hvad 
Teatret er for den, der vil være national Forfatter, er 
før sagt. — 

Man behøver derfor ikke at frygte for at bevilge 
hen i en Nat eller ,blot til Næsten*. En drabelig Be- 
vilgning iaar til Teatret skaffer (foruden, hvad Bybeboe- 
.ren faar) Landbeboeren nogle gode nationale Værker om 
et Par Aar, og disse ham igjen dels en Nydelse, dels en 
Klarhed i sig selv, en Blødhed og Fred i Sindet, som 
han visselig ikke vil foragte. Et sligt Værk forener og- 
saa Alle til en stor Familie, og (hvad der er det Bedste): 
giver den velsignede Følelse heraf. Dette er ikke Ord- 
mageri; men her gaaes omkring nede i selve Livet, som 
jeg haaber. 


Dersom man kunde tage vort Land i Fugleperspek- 
tiv (ikke Landet, nøiagtigt talt; men Folket), hvorledes 
tror man da det vilde se ud for Tiden? Man har en 
Anelse derom, naar man holder sig et Stykke fra det, 
saa langt bort, at man virkelig ogsaa kan se det. Naar 
man da der har det i Perspektiv og lader sin Tanke 
gjøre Fuglereiser i det, naar man hører det dønne ned 
til En gjennem Aviserne og de literære Produkter, da 
ser det isandhed ud som et lidet Amerika. Hammerslag 
lyder, Minerernes Taktsange i de opbrudte Veie, Spader- 
nes Klirren mod Smaastene nede i Kanalanlæggene, Fa- 
brikstønnene, Skibsbyggeriets Øksesnak, Maageskrigene 
omkring Sildeflokken, Bjergværksminernes Dunder — kort 
et Balder i Bulder af det forfærdeligste materielle Livs 
Tordenbrag, som udlader sig mellem Fjeldene. Vi se det 
skræmme ned det spædere Liv til alle Sider og kvæle 
det i sin dunstfulde Luft. Vi ved Alle, at der skal blive 
Godtveir og klar Himmel bagefter, men dette har staaet 
længe paa, og det er nu visselig værre end nogensinde. 
Den, som ikke vil gaa under, maa ind med, og Viden- 
skabsmænd vippes og kastes ind i Bankene og omkring 


*) Som det Theater, hvortil der nærmest bør bevilges, nævnes det 
norske Theater i Kristiania, ,hvis blotte Tilværelse er bleven 
Anledning til, at Tusinder, atter og atter Tusinder, tager det natio- 
nale Spørgsmaal i sit Sind*, og som har bidraget til, at man ogsaa 
stiller større og større nationale Krav til Theatret paa Bankpladsen, 
saaledes som det viste sig gjennem de ,afskyelige" Pibehvin ifjor. 

(U. A.) 

paa Markene til alskens undervisende Smaabedrift, store 
Forfatteremner træller Viddet og Helsen af sig i travle 
Dagblade. Vi se den Enkelte, som vover at stænge sig 
inde og med Hænder og Fødder spænde dem fra sig, 
som vil trække ham med ud, dog tage Hammeren ind i 
sit Kunstatelier, hvis han ikke er saa. tilgavns beskyttet 
af en lykkelig drømmende Natur, at den kunstneriske Ro 
aldrig kan flygte ham. Men saa staar han der da i alle 
Fald uden Hjælp? Vi se Historikere af kolossalt Omfang, 
for hvem den høiere Maade at skrive Historie paa lige- 
frem ikke er opgaaet, medens de paa samme Tid gjen- 
findes allesteds, hvor der i Landet er en Stump Papir, 
som skal fyldes, eller en Sag, som skal have Underlag, 
eller et Had, som skal have Føde. Vi saa i denne Vinter 
skjønliterære Værk gjøres som Indlæg i Fattigkommis- 
sionsforhandlinger! Og vi se daglig at vore uddannede 
Kunstnere maa flygte os, og de, som er i Landet at 
være noget nær ved at gaa tilgrunde; Luften er dem 
for strid. | 

Ja, ja. Denne Skildring er ikke overdreven; de, 
som ler, beklager jeg mest af Alle; thi de sidde i den 
Grad midt oppe i Dampen, at de ikke længer kan se. Et 
Land, som har havt en saa sørgelig Skole, som en Werge- 
landsperiode, maa vide at tage Lære. Slige Kræfter, som 
her var oppe mod hinanden, giver rigtignok den Tænk- 
somme en Forestilling af, at dette Land havde slumret 
en Stund; thi forholdsvis kan i Nutiden neppe opvises 
Magen. Men hvor er de? Hvad blev der af dem? Jo, 
der ligger ganske artige Ruinhobe omkring paa det mate- 
rielle Livs Slagmark ifra disse Dage? Se ham selv den 
Største og Stærkeste, hvorledes han stormede som en 
Titan op efter Lys imod Tidens Guder, men maatte dog 
lydlægge sine Kræfter, trælle i deres Tjeneste, gjøre poe- 
tiske Indlæg med glimrende Flugt i deres mindste daglig- 
dagse Spørgsmaal, leve uselt med de Usle, — men saa 
ret som det var, lod han rigtignok atter de glohede Stene 
gaa trodsende op. Det er ikke tilfældigt, at Wergeland 
skrev bedst, naar han skrev om Blomster og hele den 
trøstbringende Natur. De Omkringstaaende forstod han 
ikke, han kom derfor i deslige Sammenstød med dem, 
at han lærte at hade dem eller forgude dem, og i begge 
Tilfælde var de lige langt fra at kunne tjene ham i 
poetisk Sandhed. Blandt Blomstrene virkeliggjorde han 
sin tænkte Verden, og følte sig lykkelig i den; med 
Beinaelv kan han tale saa fornuftigt, at vi maa græde; 

thi al hans indbildte Lykke i dette Samliv med den døde 
Natur er dog et stort Klageskrig over Menneskene, fra 
hvem han er flygtet. Og hvorledes han jog efter For- 
soning med dem, og derigjennem med sig selv, er næsten 
sørgeligt at se. Hvor gjerne han vilde elske f. Eks.; 
men han kunde ikke; han søger at indbilde sig det, men 
naar han sværger som stærkest paa det, føler vi, at han 
lyver for sig selv, ja at han bagefter laa under for den 
umaadelige Tomhed, som Følelsen heraf giver. 

Men han var ikke den Eneste, som stod saa grusomt 
ene, ikke engang den Eneste, som faldt saa stort, om 
han ogsaa var den Eneste, der faldt saa glimrende. Vi 
mindes ham, som han besang, saa Verden aldrig kan 
glemme Sangen, — »George, George —**) Vi mindes 
flere, mange flere, men tør ikke nævne dem; thi de lever 
tildels endnu iblandt os, med sønderstumpede Evner og 
kvæstede Livsanskuelser. Vi kjender dem, vi ser dem 
endog inde i Storthinget! ' 

Ingen maa komme og sige, ,at de fik Løn, som for- 
skyldt.* Andre, som i sin Tid bekjæmpede dem, selv 
store Naturer, men mindre og anderledes stillet, saa de 
ikke havde en saa stærk og sugende Rod i Folket og 
Tiden, og derfor slap for at trække al dens Jammer op 
i sig, — de sagde det dengang, siger det tildels endnu, 
men Uretmæssigheden af deres Ytringer beviser Maaden, 
hvorpaa Tiden har behandlet dem. Var Tiden frisk og 
blot hine usunde, da maatte den løfte deres Anklagere 
op paa sit Skjold; men har den gjort det? — Og disse 
selv? Hvad er der blevet af dem? Gaar der ikke ogsaa 
gjennem dem enkelte uhyggelige Skrig og Klager, skjønt 
de er mere harmoniske og ikke saa absolut vilde? 

Jeg gjentager det: et Folk, som har havt slig en 
Skole, maa vide at tage Lære. ,Tiden* er ikke Noget, 
som tvinger os til at springe i Havet; ,vi er selv dens 
Guder*, siger hin Skjald netop i sin Storthingssang, — 
vi bør kunne se den og se hvad Modvægt vi bør stille. 
Ikke bestandig bør Udlændingen sige om den norske 
Nation: ,der er Kræfter i denne Nation* — og intet 
Videre. Vi maa give disse Kræfter Form og Frihed og 
til den Ende føre ind, hvad som kan hjælpe hertil. 
Wergeland er et stort Sindbillede paa vort aandelige Liv, 
stærkt og formløst, blot glimrende i Gjennembrud. Saa 
burde vi da ruste os paa samme Vis, som andre Folk; 


*) Digtet til George Frederik von Krogh. 

vi har ikke Raad til længer at levere Slaget ved Stam- 
fordbridge, ,hvor de kjæmpede brynjeløse og stupte, den 
Ene over den Anden," og hvor de, som kom efter og 
havde Brynjer paa, maatte kaste dem, fordi de var saa 
trætte af Løbet ,for at naa frem*, at de ikke længer 
kunde bære dem under Kampen. -— — 


»= — — men finder dog ikke, at samme bør 


være Gjenstand for Bevilgning paa vort Stats- 
budget.” (Budgetkomm. Indst. S. No. 62). 


— Bun. 


ANDEN GRUPPE: 


DIGTER — THEATERDIREKTØR — 
REDAKTØR 


1857—1874. 


I. Hvorledes jeg blev Digter. 


(»=Ny illustreret Tidende:, 1982, No. 33.) *) 


——— — 


I 1856 om Vaaren havde jeg som Teaterreferent 
samlet Kristiania Ungdom til en Pibekoncert i Teatret. 
Hovedstadens største Scene skulde ikke længere faa rekru- 
tere sig fra Danmark, naar den yngre, norske Scene saa- 
vel i Bergen som paa det lille norske Teater i Kristiania 
bar Sujetter, som syntes at lønne en videre Udvikling. 
Det Grosserer- og Embedsparti, som styrede Kristiania 
Hovedteater, vilde have kunstnerisk Nydelse, ligegyldig 
om den var dansk eller norsk, ja i Grunden hellere 
dansk end norsk; thi den sidste førte adskilligt med, som 
endnu ikke var godkjendt; de havde den faktiske Magt, 
og da de ingen Protester vilde høre fra ,de Mænd af 
Pennen*, tænkte jeg det bedst at sætte Magt mod Magt. 
Vilde de Kunstnydelsen over alle fædrelandske Hensyn, 
saa skulde de slet ingen Nydelse faa. Da den næste 
danske Skuespiller kom, samlede jeg, som sagt, Studenter, 
Seminarielærere, Handelsbetjente (jeg var Instruktør i en 
dramatisk Forening blandt disse), Artianere (jeg var Lærer 
paa en stor Studentfabrik), og hver Gang den ny danske 
Skuespiller") skulde frem, peb vi, saa Væggene intet 
lignende havde hørt siden Henrik Wergelands Dage. Den 


*) Undtagelsesvis flyttes denne Artikel fra en senere Tid til den Plads, 
hvor den efter sit Indhold hører hjemme. Denne autobiografiske 
Meddelelse var oprindelig trykt i svensk ,Illustrerad Tidning*, 1872. 

(U. A) 
**) Ferd. Schmidt, der spillede Madsen i ,Gjenboerne". 

andre Kvælden, da det kom til Slagsmaal m. m. (man 
vilde kaste mig ud af Teatret), var vi en 600 Pibere. 

Hovedstadens Publikum fik en vis Fornemmelse af, 
at her var kommet en ny Vilje iblandt dem, og da det 
erfaredes, at denne tilhørte en ung Student, som nogle 
kaldte Bjørnson, andre Bjørnstjerne, og over hvis Skrive- 
rier det allerede tilforn havde stødvis taget Forargelse, 
blev det utaalmodigt. 

Dette var første Gang, jeg præsenteredes for Hoved- 
stadens større ,Societet*, og man kan kun sige, at Præ- 
sentationen ikke var heldig; jeg kom paa Hovedet ind 
blandt deres hævdede, bløde Vaner. Men hverken denne 
Gang eller de mangfoldige senere Gange, som jeg har følt 
mig drevet til at træde op mod Hovedstadens Tone- 
angivende, har jeg været uden Følelse af Smerte over 
den Behandling, hvormed jeg mødtes. Endnu har ingen 
Digter levet, som ikke havde kuldskjær, fin Hud, og jeg 
danner ingen Undtagelse. ” 

Da saa Studentertoget i 1856 kom paa, og jeg blev 
Referent ved Landets største Blad for samme, var det 
derfor med stor Jubel, at jeg sad paa Dækket blandt alle 
jublende Kamerater. Jeg var fri for onde, hadske Blikke, 
for grove Anfald af grove Munde, jeg tør sige, jeg var 
den Gladeste blandt de Glade. Og da saa danske Skibet 
kom til, danske og norske Studenter blandedes paa begge 
Skibe, og de tilsammen drog ind mod det minderige 
Kalmar, da kom noget nyt til: de store Følelser, de lange 
Syner og: et aldeles overvældende Begjær om at faa være 
Tolk for dem! Jeg stod i Stavnen og holdt lange Taler, 
hvori jeg sagde saa deiligt, som jeg vidste, alt det, der 
strømmede paa mig fra Stranden, vi seilede ind imod, 
d. v. s. jeg holdt Talerne for mig selv og undrede mig 
selv paa, om jeg skulde faa Mod til at holde en af dem 
i Kalmar. Men i Kalmar kom jeg ikke længere end. til 
Talerstolens Trin; men dér sad jeg ogsaa næsten den hele 
Tid med det stille Symbol i mig selv: til Trinet er du 
kommet! Da vi seilede ind til Stockholm hin vidunderlig 
skjønne Sommerdag mellem legende Øer og sjungende 
Fartøier, som kom imod os og seilede omkring os — jeg 
syntes, Øerne seilede med —, da holdt jeg atter et halvt 
Dusin Taler for mig selv og undrede mig atter over, om 
jeg skulde have Mod til at holde, om bare en halv i 
Stockholm. Det havde jeg ikke, men jeg sad som før i 
Kalmar paa Talerstolens Trin og svor i mig selv, at 
ogsaa jeg vilde blive Taler, for dette var altfor deiligt. 

Jeg gad rigtignok vide, om nogle af de reglementerede 
Talere, som havde talt i Kalmar og nu talte her, lagde 
Merke til og nu kan huske den unge, norske Student med 
Huen i Nakken og solrødt Ansigt, som sad iveien for 
dem, naar de kom op og kom ned, bestandig iveien. 
Aldrig har de havt en mere enthusiastisk Tilhører; alt, 
som alle Mennesker sagde, var deiligt. Paa Veien ned- 
over mod Sjøen fik jeg saa mange Blomster, som flere 
andre Studenter tilsammen, thi min Glæde var saa vild, 
som havde jeg i mange Aar ventet paa denne Dag, og 
Glæde tildrager Glæde. Da jeg stod paa Dampskibet, som 
skulde føre min Afdeling til Upsala, sad jeg med alle 
mine Blomster i Fanget og med Benene udenbords, det 
var for lidet at sidde indenbords, og Aftenens Sol for- 
gyldte Ridderholmskirkens Tag og Spir og al Staden bag- 
over, og Menneskeflommen foran viftede med hvide 
Lommetørklæder, flere Tusind paa en Gang, og Hurraerne 
bruste — da blev det for mine Øine til en Begeistringens 
levende Fos, Lommetørklæderne var det hvide Skum, som 
Fossen i sin Kraft kastede mod Luften, Hurraerne Dønet 
af dens mægtige, pragtfulde Fald i Alkjærlighedens op- 
slagne Verdensfavn. Alt, alt var Storhed og Sol; med 
Blomsterne i mit Fang og Synet og Synerne foran mig, 
sad jeg i Bøn til Gud, om jeg maatte faa blive Digter! 
Og saa gjorde jeg mig selv det Løfte, at naar jeg kom 
hjem, vilde jeg hive alle Aviser overbord og atter prøve, 
om jeg ikke var Digter; thi jeg havde prøvet det før. 
.Nu kom, syntes det mig, med nyt Liv nye Evner. 

I Upsala paa Odins Høi atter paa Talerstolens Trin, 
men ikke længer. Jeg skrev ikke hjem til mit Blad, 
jeg begreb ikke, hvorledes de andre Referenter kunde 
skrive. Jeg levede med! Men det gjorde jeg ogsaa saa- 
ledes, at da jeg kom tilbage til Stockholm, havde jeg 
endnu ikke sovet tilsammenlagt en hel Nat, siden jeg 
drog hjemmefra, saa at min elskværdige Stockholmsvert 
maatte slaa i mig flere Glas Sherry hver eneste Morgen, 
før jeg rigtig fik Forstaaelse af, hvad han sagde til mig. 
Men saa gik det paany til 4 å 5 næste Morgen! Enhver 
kan skjønne, at det gik som i Halvdrømme, men ikke 
mindre smukt for det. Heller ikke i Stockholm skrev 
jeg en Linje til mit Blad; overalt og altid paafærde tog 
jeg saa mange Indtryk, at jeg umulig vilde have kunnet 
ordnet dem, og dertil kom, at Et og Andet aldeles over- 
vældede mig, f. Eks. i Museet at staa foran de Klæder, 
de Vaaben, Sveriges store Kjæmper havde baaret, eller i 

Ridderholmskirken foran de erobrede Faner eller ved 
Kongeheltenes Kister . . . .. jeg havde aldrig tænkt mig 
at kunne staa saa nær en stor Tids Historie, og naar jeg 
senere i Livet har set Nationalforsamlinger prutte paa 
Anslag til Museer, har jeg havt Lyst til at gaa ned 
iblandt dem for at fortælle, hvad hint Møde med For- 
tidens Røster i et Museum, en Kirke, dengang havde havt 
for en Gjerning i den unge Students Sjæl, som ufor- 
varende kom derind. Repræsentanten regner fra sig selv, 
som kanske har gaaet sig træt i Mangfoldigheden, men 
han glemmer Ungdommen. 

Fuld af Digterlængsel gik jeg fra Indtryk til Indtryk, 
til det sidste Afskedens. Med min Vert under Armen 
togede jeg ned i Studenterflommen, nedover mod Damp- 
skibene gjennem en hilsende, viftende, blomsterkastende 
Mængde, da pludselig nede ved Bryggen en ung Jente 
træder frem af Flokken og rækker mig en Laurbærkrans. 
Jeg för et Par Steg tilbage, hun tog jo frem min hemme- 
lige Tanke for at krone den, jeg saa en Folkegenius 
i hende, som vilde fæste Øieblikkets Opbrusning i min 
Sjæl til Alvor og Arbeide og gjøre det nu i Afskedens 
Stund, saa dette for mig kunde blive Summen af alle 
Indtryk. Jeg stod naglet fast til Stedet, hun forlegen 
over min Forlegenhed, hun havde jo ingen Anelse om, 
hvad jeg stod der og tænkte paa med Kransen mellem 
mine kramsende Hænder, og da jeg ud af mine hemme- 
lige Tanker spurgte hende, næsten barsk, hvorfor hun 
netop gav mig Kransen, blev den Lille ræd, og to Tanter 
maatte til med den Oplysning, at de havde bestemt, hun 
maatte give den til den norske Student, som hun syntes 
bedst om. Dette fortolkede jeg paa min egen Maade; 
der var hundrede af Landsmænd, som saa bedre ud end 
jeg, men en høiere Magt havde drevet hende til mig; 
jeg satte Kransen paa min Hue saa sikker, som havde 
den været rakt mig i en Drøm, og jeg var vaagnet med 
den mellem mine Hænder. 

Da jeg kom hjem, sov jeg tre Døgn igjennem med 
smaa Mellemrum for Spisestunderne og lidt Passiar. Der- 
paa skrev jeg mine Reiseindtryk, men netop fordi jeg 
først havde levet og saa skrev, fik Tegningen Stil og 
Farve, saa den gjorde Opsigt og gjorde mig derved endnu 
mere sikker paa, at nu var Timen kommen. Jeg pakkede 
ind, drog hjem, udtænkte, skrev, renskrev ,Mellem 
Slagene* paa fjorten Dage, reiste til Kjøbenhavn med det 
færdige Stykke i Kufferten; jeg vilde blive Digter og 

derfor en Stund være der, hvor Forstaaelsen var størst, 
Kunsten videst kommen. I det Aar kom ,Min første 
Fortælling*, ,Synnøve*, ,Halte-Hulda*.*") 


*) ,Thrond* (,Min første Fortælling*), Synnøve Solbakken" og ,Halte- 
Hulda" var alle skrevne i 1857; men ,Halte-Hulda" udkom først å 
April 1858 i Bergen. — 

Bjørnsons Beretning om Studentertoget til Upsala i 1856 er 
trykt i syv Numre af , Morgenbladet". Se J. B. Halvorsens Forfatter- 
Lexikon. (UC. A.) 


II. [Om en Kritik af , Synnøve 
Solbakken*.] 


(» Aftenbladete, 10. Oktober 1857.) 


[En af Norges første Bogkjendere, Henrik Ibsens Ven og Redaktør 
af , Illustreret Nyhedsblad*, Paul Botten-Hansen, havde hilset ,Syn- 
nøve Solbakken" velkommen med en lidt kjølig, men i det hele skjønsom 
Ros. Han begynder med at minde den unge Digter om, hvor streng han 
selv har været mod ,vore to første Digtere" [Welhaven og Andreas 
Munch], men beroliger derefter ,Synnøve"s Forfatter med, at han vil 
bedømme hans Verk som et Begynderarbeide . ... , Bjørnsons Synnøve 
Solbakken* vidner om et umiskjendeligt Talent. De Feil, man kan 
bebreide den, ere især en Følge af Begynderens Usikkerhed paa det 
uryddede Feldt. En Hovedanke har vi hørt at være den, at ,Synnøve* 
som Fortælling har for lidet Handling og Indhold. Dette tør til en vis 
Grad være sandt, men maa ikke anføres som en Daddel af altfor stor 
Vegt. Vel kjøres ikke op med det knaldende Artilleri, som i udenlandske 
Romaner, men saa er der heller intet saa bredt, for Læseren tidsspil- 
dende Anlæg, som disse udmerke sig ved. , Synnøve" giver et med Hen- 
syn til Indtrykket ligesaa fuldstændigt Livsbillede som mangen lang 
Roman. Dette Billede har for os en egen tiltalende Magt: det er norsk, 
et Genrebillede af vort Folkeliv, om man vil, ligesom Tidemans, med 
næsten hverdagslige Optrin, men hvori dog selv de tilsyneladende ube- 
tydeligste Træk gjøre sin særegne Virkning ved nemlig at vække hele 
Rækker af Billeder fra vore egne Oplevelser og vort Lands Natur. For- 
viklingen i Bjørnsons Fortælling er simpel .... Gjennem disse simple 
Konflikter udvikles ikke alene de Elskendes, men ogsaa flere Bipersoners 
Karakter sig meget bestemt. Alle taler de lidet og afbrudt og tage der- 
for vor Gjætning sterkt, maaske vel sterkt i Beslag. Næsten ingen kom- 
mer til fuldt at udtale, hvad han mener, men ,taler kun udpaa* og over- 
lader Resten til Gjætningen. (Botten-Hansen finder denne , Ordets Øko- 
nomi*, ,denne elliptiske Udtryksmaade" noget vel sterk, men indrømmer, 
at ,paa sine Steder har denne Følelsens Dulgthed ... en gribende Virk- 
ning") ... Overhovedet merker man en sterk Bestræbelse efter at for- 
nye Sagaen eller tage dens Eiendommeligheder i Novellens Tjeneste. 
Dette er ogsaa heldigen lykkedes, forsaavidt Grundtonen og Sprogets 

Simpelhed angaar. Men Forfatteren er gaaet til en Yderlighed, som vi 
paa vor nuværende Sprogaands Vegne sterkt maa tilbagevise. I lige- 
fremme (ikke spørgende) Sætninger stilles Verbet saare hyppig først, 
ligesom i Sagastilen. Men dette er i vor Skrift og Tale forlængst gaaet 
af Brug og kan neppe igjen optages uden hos Læseren at frembringe 
Indtrykket af Affektation . . . (Anmelderen anker derefter over ,den 
drømmeriske lndførelse af talende Trær paa H.C. Andersens Vis" og 
finder, at den ,stikker af som Fagader i maurisk Stil paa en simpel 
gothisk Bygning, som hele ,Synnøve* er"). Ogsaa kunde der siges noget 
paa Forfatterens Valg og Skrivemaade af provincielle Udtryk .... Men 
trods hine og andre mindre bifaldsværdige Enkeltheder er dog Fortæl- 
lingen norsk i sin Grundtone og gjennemluftet af en varm poetisk 
Strømning. Den er i det Hele et Arbeide, som i vor poesifattige Tid for- 
tjener mere end almindelig Opmerksomhed . 

Dagen forud havde en Redaktionsartikel n »Morgenbladet* (skrevet 
af Professor Monrad) med sterke Reservationer tilkjendt Fortællingen 
Karakteren ,ikke ilde til en Begyndelse". Men nogen Tid efter aftrykte 
»Morgenbladet" den danske Kritiker Clemens Petersens begeistrede 
Anmeldelse i det danske ,Fædrelandet*, og senere rykkede ogsaa N. Mej- 
dell ud med en længere, i det Hele meget rosende Analyse af Verket, 
ligeledes i ,Morgenbladet*. — Nedenstaaende Artikel er, som det vil sees, 
nærmest et Svar til P. Botten-Hansen.) 


Hr. Redaktør! 


Orrentlig Udtalelse over min nylig udkomne Bog 
»Synnøve Solbakken" affordrer mig et Par Bemærkninger, 
som De kanske har Plads for. 

Den første gjælder Sproget (Optagelse af Folkeord) 
og skal, ligesom den anden, nedsætte hin Udtalelse til 
blot og bar Foranledning — og gjælde en Gang for alle. 
Nyhedsbladets Dom sætter mig netop der, hvor jeg 
ønsker at staa, naar jeg siger, at de folkelige Ord og 
Vendinger blot anvendes, hvor Tanken (Situationen) 
flommer dem ned. Men er det indrømmet, da er efter 
mit Begreb al Tale om det Ydre af Sproget, Ordfor- 
raadet (modsat det Æsthetiske derved), dygtig overflødig. 
Kritikeren, Grammatikeren har blot at se paa, om For- 
fatteren er tro mod sig selv, ikke laant, ikke indtvunget. 
Findes han at være dette, da skal de i Sprogets nu- 
værende Oprør modtage Loven af ham, forsaavidt de vil 
dette; give ham den kan de aldrig. I sidste Tilfælde 
stiller han sig da netop saaledes som de foreskriver ham 
at staa væbnet mod al unaturlig Indtrængsel; thi Ind- 
trængsél er det, enten det ene Parti siger: ,se nu til du 
kan faa mange norske Ord!* — eller det andet siger: 
»den Vending kjender ikke jeg; den skal du kaste!* 

Alle disse Folk, som, hvergang en ny Bog viser sig, 
kommer sættende med sine Stænger for at møde For- 


144 


fattere ligesom Kreaturer ind paa et fattigere Bejte, gjør 
sletingen statelig Figur, endnu mindre Nytte. Er her 
Galskab paa Færde, kan man være vis paa den ,rettast 
i Længdi". . Forfatter retter Forfatter; thi ligesaavist som 
de i et oprørt Sprog er sine egne Lovgivere, er Sam- 
lingen af dem Landets sproglige Lovgivere, de — og 
ingen Anden. 

Det er langtifra at jeg har noget i dette Stykke at 
bebreide Nyhedsbladet; den enkelte Bemerkning om, at 
jeg »i ligefremme (ikke spørgende) Sætninger hyppig 
stiller Verbet først ligesom i Sagastilen*, anser jeg skreven 
af den Overbevisning, at jeg her har givet efter for 
unaturlig Indvirkning; og da er det fuldkommen beret- 
tiget til at staa imod. Fordi jeg fremdeles vil bruge hin 
Vending, maa jeg gjøre Rede for den. Jeg anser ingen 
Forfatter berettiget til at springe over Folketalen op til 
Sagaen; det Bøx er for svært; men det, Folk bruger, kan 
man tage, helst naar Sagaen har det. Og vore Bønder 
har jeg hørt bruge denne Vending; Enhver, som har op- 
mærksom lyttet, naar de fortalte, vil have hørt det 
Samme. Hvor nemlig Fortællingen blev livlig, kastede 
de pludselig Subjektet bag Verbet, . . . . ,Foer han da 
ivej, saa Jorden skalv.* — ,Satte han saa Kniven i ham.* 
Gjerne er det, hvor den episke Tanke standser tvært, 
gjør en kort, skarp Vending som ved et Hovedmoment, 
at ogsaa Stilen vender sig, Handlingen (Verbet) blivet det 
Overordnede og springer frem, den Handlende det Under- 
ordnede og kyles bagover. Det forøger Overraskelsen, 
hvor en Handling berettes, tramper ligesom i Gulvet forat 
styrke et Udsagn. 

Jeg tror det er ganske i det norske Sprogs kraftige 
Aand at redde en slig Vending; naar den bruges spar- 
somt, kan den kaste stor Lysning ind i det episke Mørke. 
At det danske Sprog ikke længer kjender den, kommer 
mig ikke ved, — ligesaalidt at vore Forfattere enten har 
overhørt eller overseet den. — 

En nærbeslægtet Indvending maa jeg med det Samme 
imødegaa, skjønt den blot dæmrer i den nævnte Anmel- 
delse, men ellers af Kristianiafolk og Vestlænding har 
været udtalt bestemt nok; det er den, at flere af mine 
Folkeord er thrønderske eller bergenske og ikke kjendte 
hernede. Men fra hvad Dag blev det forment Nordfolket 
at lægge sin Stemme med i Laget paa de almindelige 
Thing, — nu Sprogthingene? Eller fra hvad Dag i vor 
Historie blev Vikværingen Norges rette Lovgiver fremfor 

dem der nordpaa? Den eneste Maade, de kan anvende, 
for her at faa det største Tag, er den at opbyde de fleste 
og bedste Forfattere. Og vi faar nu se, hvor den vaag- 
nende Folkeaand samler dem i størst Tal — her eller 
hist. Som det nu staar, kan de ikke bruge stærkere 
Tale end vi; idag kan det ligesaagodt lyde til deres For- 
fattere, som det fordum lød til Erling Stejnvæg paa 
Haakonarthinget, dengang Gunnar Bonde havde Ordet og 
tilkjendte en Anden Arven: ,dig gave Vikværingerne 
Loven; de faar da sige dig, hvor din Odel er at 
søge!* 

— Min anden Bemærkning maa jeg strax sætte i 
Protestform; thi protestere maa jeg mod ethvert Forsøg 
paa at sammenblande mine literære Arbeider med den 
kritiske Virksomhed, som man siger jeg skal have øvet, 
— disse Forsøg være sig nu aabenbare eller skjulte, ja 
endog blot som i Nyhedsbladet under Form af at imøde- 
gaa dem. (Thi i dette Stykke er det gaaet med Nyheds- 
bladet som Bonden, der vilde flytte fra Nissen: denne 
flyttede desværre med). Sand æsthetisk Kritik kjender 
ikke sligt Uvæsen og jeg drister mig til i dennes Navn 
at dømme den uanstændig. Ikke at tale om, at der 
neppe foreligger nogen offentlig Vedkjendelse af mig selv 
som kritisk Forfatter (siden man nu beærer mig med det 
Navn), er det lidet ærefuldt for Nogen at samle Ærgrelse 
sammen fra den og anvende den her. De burde havt 
Mands Mod og Magt til at møde der, hvor de var æsket. 
Ogsaa andet Smaatteri synes at drive ind her, og det er 
lige utilbørligt. Forstaar sig, tilsidst maa det være Vær- 
kets Skyld, som ikke magter at lyse Fred over sig selv. 
Men slig Slag; — jeg gad nok seet paa det Værk, som 
aarkede dette, naar man paa Mug og Trods vil sidde 
udenfor den æsthetiske Kreds. 

Skjønt Nyhedsbladet er med her, sker det dog saa- 
ledes, at jeg egentlig ikke engang burde have nævnt det; 
men jeg har hørt og hører Understemmerne, og det, jeg 
har sagt og vil sige, har ret længe brændt mig paa 
Tungen. Nyhedsbladet giver mig det virkelig velvillige 
Raad, at slutte med Kritiken; literært Arbeide baader 
mig mere, ,samler mig mere sand Anerkjendelse*. Det 
er den allermildeste Form for en hel Del Meninger, som 
man daglig kan rage op i. Tænkte de sig om, maatte 
de dog selv smile ved Hentydning paa den Anerkjen- 
delse eller anden Fordel, som Nogen skal ville samle 
sig som Kritiker heroppe. Byder de ham nogen saadan? 

Eller hvem gjør det? For dog endelig at faa en Slut paa 
al saadan ,nyttig* Betragtningsmaade, som de under- 
skyder den Kritiserende, kunde jeg for min Del gjerne 
gjøre Skrifte, men offentlige Skriftemaal væmmer mig. 
Jeg vil da blot sige om Aarsagen til mine Kritiker, at 
jeg skrev, alene fordi jeg sommetider fik slig for- 
tvivlet Fingerklø, at jeg ikke kunde bare mig; Kritiken 
selv vidner ikke sjelden om dette, desværre, og endnu 
bedre det Faktum, som jeg ret gjerne kan meddele, at 
kanske en Sjettepart af det, jeg saaledes har skrevet, er 
undertrykt, enten af mig selv, eller af Kammerater, — 
de være nu Bladbestyrere eller raadgivende Stænder i 
mit Værelse. Som oftest gav jeg dem endog ganske 
Haand og Hanke derover. Jeg har, beklageligt nok, først 
sent, og vel ikke altid endnu, sat mig til Formaal at 
bibringe Andre en Mening; jeg tænkte blot paa at sige 
Vedkommende min, der sommetider var vred nok; — 
men dog ogsaa undertiden glad og beregnet paa at bringe 
Glæde. Den, der skriver for at blive anerkjendt eller 
fange anden Fordel, bærer sig neppe saaledes ad. 

Et nyt Vidne for mig bliver det vel, om jeg frem- 
deles kan komme i Skade for at levere Kritik; thi her- 
efter har jeg da endog Vished for, at de saarede Væse- 
ner og ledige Tilskuere bryder indover mine egne æsthe- 
tiske Indhegninger. Saa kunde ogsaa endelig jeg engang 
begynde at lege Martyr, gaa taus, eller tale om ,Tiden*, 
slutte , med at kaste Perler for Svin*, kort, hylle mig i 
den saarede Forfængeligheds store, dovne Skindpelts — — 
og lade Andre klage for mig! 

Gjerne vilde jeg man skulde have mærket sig, at 
jeg hele Tiden har været i hin Anmeldelses Forværker, 
— at jeg ikke med et Ord har strakt mig ud efter dens 
indre æsthetiske Del. 


Vestlandet i Oktober. 


Bjørnstj. Bjørnson. 


[Den eiendommelige stilistiske Vending — Verbet foran Subjektet 
i udsigende (ikke-spørgende) Sætninger —, som Botten-Hansen erklærede 
for en død Efterligning af Sagastilen (,forlængst gaaet af Brug i vor 
Skrift og Tale*), men som Bjørnson paastod at have hørt i levende Tale 
eller Fortælling paa Landsbygden, synes, efter hvad Professorerne Hæg- 
stad og Moltke Moe meddeler, ikke at være bleven bemerket af lvar 

Aasen. Prof. Moltke Moe skriver: , Bjørnson har Ret. Den gamle Om- 
bytning af Subjekt og Verbum kan høres den Dag idag, ialfald i flere 
Maalfører. Men kun, eller næsten kun, i Fortælling, især I Eventyr- og 
Sagafortælling, og mest i livfuld Stil (Eksempler anføres fra Telemarken 
og Sætersdalen). — Prof. M. Hægstad har hørt den samme Sprogbrug, 
især i Gaader, men ogsaa i livlig Fortælling, i Nordfjord, i Nordre Ber- 
genshus, Telemarken og paa Helgeland. — Sprogforskeren Hans Ross 
har ogsaa hørt denne Inversion i livlig Fortælling mangesteds i Landet. 
Den findes paa Tryk i et Stykke i Vinjes ,Dølen* for 5. Sept. 1869. — 

I ,Synnøve Solbakken* findes denne stilistiske Vending paa en otte- 
ni Steder. Til Eksempel: ,Da... Sæmund fik den første Søn, tænkte 
han mangehaande derved, men turde dog vanskelig bryde Slegtens Skik 
og kaldte ham derfor Thorbjørn. Grundede han da over, om ikke 
Gutten kunde opdrages slig, at han kom forbi den Skjæbnesten, Snakket 
havde lagt I hans Vei." — — (Da Synnøve har faaet vide, at Thorbjørn 
ligger syg og neppe faar Helsen igjen, blev hun siddende i Tanker.) 
»Det var, som hun sad og tog en stor Beslutning. Reiste hun sig da pludselig 
med et Smil, ludede sig ned over Ingrid og gav hende et varmt, langt 
Kys. ,Er han helseløs, saa skal jeg pleie ham. Nu taler jeg til mine 
Forældre !* (U. A.) 

III. Ole Bull er vendt hjem. 


(»>Morgenbladet:, 24. August 1857.) 





[Ole Bull havde, 22 Aar gammel, givet sin første Koncert i Paris Vaaren 
1832, med Bistand af Chopin og Ernst, og derpaa felret sine første Tri- 
umfer i Italien, navnlig Bologna. Ved en Koncert i Mai 1835 i den store 
Opera I Paris grundlagde han — i samme Alder som Bjørnson, da han 
skrev ,Synnøve* — sit. Verdensry som Violinvirtuos. I Løbet af de næste 
ti Aar (1835—45) falder hans berømmelige Tog gjennem England, Frankrig, 
Tyskland, Rusland, de nordiske Lande, Østerrige, Ungarn og endelig de 
Forenede Stater, hvor han ,overøstes med Æresbevisninger" og Guld. 
I Slutningen af 1848 var han vendt tilbage til Norge, hvor han grund- 
lagde ,Norges første nationale Scene" (som den har været kaldt) i sin 
Fødeby Bergen. Theatret aabnedes 2 Januar 1850; men skuffet over sine 
Bysbørns og Landsmænds Kjølighed og Træghed rystede han I 1852 
Hjemlandets Støv af sine Fødder og udvandrede til Amerika for at 
grundlægge en norsk Koloni, ,Ny-Norge*, ogsaa kaldet ,Oleana". Dette 
Foretagende" — skriver Komponist Ivar Holter i en kort Biografi af Bull 
i Salmonsens Konversationsleksikon — ,indviklede ham i en Uendelig- 
hed af Fortrædeligheder og Processer, saa at han, da han endelig 1857 
kom tilbage til Bergen, havde sat næsten hele sin betydelige Formue 
overstyr.*] 


Det er endnu ikke hendt, at Ole Bull er kommen 
hjem, og nogen norsk Mand eller Kvinde har glemt at 
sige ham: Velkommen; — ei heller er det vel hendt, 
at han mnogentid kom hjem uden selv ret af Hjertet 
at længes og allerede i Modtagelsens Øieblik finde denne 
Længsel lønnet. Disse Linjer skrives blot for at spørge, 
om det nu skal være første Gang. ' 

Vi mindes Nogen og Hver de Dage, da Bladene 
neppe havde kjærere Budskab at bære om, end dem 
de bragte fra Ole Bull. Det var ei heller saa underligt, 
thi han var fløien ud for at være Landets Foraarsbud i 

Toner. Saa uvant til langveis Berømmelse paa en Stund, 
kom det over dem som en smuk Drøm alt dette, som 
hendte en Normand i Verdens Hovedstæder, alle de 
Blomster, som faldt, al den Jubel, som lød. Derfor var 
der hellerikke et Selskab i de Dage, uden at han blev 
omtalt; thi naar man er flere sammen, vil man saa gjerne 
tale om sit Land og nævne for hinanden det Lille, man 
har af Godt og Stort. Men reiste man omkring i Landet, 
spurgte Bonden ligesaavist efter Ole Bull, som han 
spurgte efter Tidender fra Ufreden eller Storthinget; for 
dem var han i endnu smukkere Forstand gaaen over til 
at blive bare et Digt, en Drøm, — Punktet, hvor den 
tørre, dagligdagse Beregning slipper op, — Udsigten til, 
hvad vi engang kunde blive, naar vi først fik Tiden for 
os. Og Bonden kan saa sent med at glemme: endnu 
for nogle Dage siden spurgte han den Reisende, om han 
nylig havde ,hørt gjetti han Ola Bull", og om det var 
sandt, han havde det saa laakt i Amerika. 

Bonden havde dog aldrig hørt ham, og Bull aldrig 
gjort ham godt, saaledes som Poesien kan gjøre et Men- 
neske godt. Vi Bybeboere, saamange Tusinde vi er, som 
i det mindste een Gang har hørt ham, vi havde vel da 
ogsaa en Grund mindre til at glemme ham. Ole Bulls 
Ankomst til en By i gamle Dage pleiede at virke for- 
underligt. Der var en Ruus, som fulgte ham, en Ruus 
saa sikker, som den der følger paa Champagne, men fuld 
af Drømme, lette og tryllende — om Sommerdag og 
Solskin, Folkeliv og Leg, — men dog altid først og 
fremst om ,Norge Kjæmpers Fødeland", saaledes som 
Melodien selv væltede frem under hans Bue. Han var 
længe for os Tegnet, der stod, hvor det Nationale i Sang 
og Tale engang skulde staa, hædret og begeistrende. Og 
det, som gaar i en Ruus, det gaar fort, thi alt nu er 
vore Nationalmelodier komne til Høibords, Sproget med: 
vi har bygget Theatre for det, han byggede selv det 
første. At han gjorde det, var maaske hans skjønneste 
Digt; thi han digtede blot den Vinter, han lærte Eleverne 
at synge, øvede op et Orchester, procederte med Politiet, 
søgte Storihing og gav Koncerter, da han fik Afslag. 
Men vi digtede med ham; thi hvem troede endnu rigtig 
i sit Hjerte paa det? Netop fordi Ole Bull gik i Spidsen, 
kan det Hele laane det smukke Billede af, hvorledes en 
stor Tanke bliver til: den stiger langsomt op af en 
ubestemt musikalsk Følelse. 

Men har da Ole Bull nogensinde gjort andet end 

digtet? Er ikke hans Gang og Handlinger ligesaamange 
geniale og ravgale Digte, som hans vilde Kompositioner? 
Engang havde Folket et sandt Udtryk for den ubevidste 
Følelse heraf; de sagde nemlig, hvergang de hørte en 
uforstandig eller urigtig Ytring af ham: ,aa ja; vi skal 
ikke bryde os om, hvad han siger.” Hermed vilde man 
ikke have kastet bort det Gode, han sagde, men blot 
have antydet, at det Ikkegode var det samme som ,uhel- 
dig digtet*", og kunde derfor ikke prøves med nogen 
anden Maalestok end den, som lægges paa saadant — 
ikke med nogen streng moralsk. — Hvad man her sagde 
om hans Ytringer, kan man sige om hans Handlinger, 
det var fortrinlig digtet, da han drog frem Møllargutten, 
da han spillede de hundrede Gange vel i Alt for vel- 
dædige Øiemed, da han grundlagde det norske Theater; 
det var daarlig digtet, da han drog ifra os til Amerika. 
Stort var det vel digtet, tænkte han (det maatte ogsaa 
have været forunderligt at faa se ind i alle de Forhaab- 
ninger, han havde), men det blev bare vildt Altsammen, 
det brast, det Digt; han slap det — og kom hjem 
igjen. 

Og de Folk i Historien, som har havt den Lykke at be- 
sidde store Digtere og har været strenge mod dem, — 
de har siden altid bitterlig angret det; dette skal vi nu 
erindre. Det almindelige Menneske kan saa sent med 
at forstaa, at en Digter har to Maader at vise sin Kjær- 
lighed paa: den at elske og den at hade. Alt hos ham 
er Følelse og Fantasi, den mindste Velgjerning beruser 
ham, den mindste Skuffelse driver ham lige over til — 
Amerika, til Frasigelse. Hvorfor? Fordi han ventede 
saameget af Fædrelandet, — men det er af den, man 
har kjær, at man venter saameget. Tro ikke, at han 
elskede Norge mindre, trods alt han gjorde og sagde 
derover; — eller var hele hans fortidige Liv en Løgn? 
Nei, Kjærligheden til Fædrelandet var endnu den dig- 
tende Tanke i ham, da han tænkte at bygge det en 
Koloni, og da han kaldte Landsmænd didover, da han 
tog amerikansk Borgerret. Og faldt det hele Luftsyn 
boblende ned, hvem af os vil være den første til at be- 
breide ham Noget? 

Er han i den Stilling at ville glemme, saa er vi i 
den Stilling at ville huske, huske hvad han har gjort mod sit 
Land og mod hvert enkelt Individ, — hvad han isand- 
hed har været os. Om han ligesom den Sommerfugl, 
der i tryllende Erindring om Sollyset flagrede hen mod 

Voxstabelen og fandt, at den brændte, brændte frygteligt, 
— om han saaledes foer ud fra os, for virkelig en- 
gang at prøve den umaadelige Hyldning, han som Kustner 
allevegne havde modtaget, og sved Vingen, — se da er 
det blot en Grund mere for os til at modtage ham kjær- 
ligt. Hjemmet maa være stort for den, som har lidt; 
thi han har Landflygtigheden i sin Barm. Og bliver han 
modtaget kjærligt af os, saa vil de saare Erindringer 
snart klinge hen i et nyt Digt eller lægge sig som en 
mild dugfuld Vemod over alle; thi dette er Digterens 
Maade at huske paa, naar man tillader ham at være 
Digter. Er man haard, da stivner Smerten ind til Bitter- 
hed, dette har Enkelte af os været med at prøve paa 
en Gang før, — lad os nu ikke gjentage det. 

Den Dag, Ole Bull var ventet hid, men bøiede af 
mod sin Fædrestad, gik her Mange og saa ud efter 
Dampskibet. Var han kommen, vilde han være bleven 
modtaget som i gamle Dage. 

I Christiansand modtog Handelsstandens Sangforening 
ham med en Velkomsthilsen. 

Bn. 


IV. Nu den egentlige Sag. 
(-Bergens Adressecontoirs Efterretninger:, 4. Febr. 1858.) 
Af Bn. 





[Ole Bull var kommet tilbage til Bergen i August 1857 og var raget 
uklar med Bestyrelsen af det Theater, som han havde oprettet i 1850, og 
som han endnu eiede. Bestyrelsen (Herrerne Beyer. Blytt, Bonnevie, 
Busch) blev meget fornærmet over, at Ole Bull — skjønt han selv havde 
valgt blot at være Medbestyrer sammen med de fire andre — paa egen 
Haand bestemte nogle Forandringer ved Theatrets Indredning og gav et 
Par mindre Anvisninger paa Theaterkassen samt afskedigede Instruk- 
tøren, cand. philos. Herman Laading, som siden 1851 havde havt Scene- 
ledelsen sammen med Henrik Ibsen og efter dennes Afreise (Sommeren 
1857 alene. Men havde Bull optraadt egenmægtig, synes det, som om 
Bestyrelsen var mindst ligesaa hensynsløs overfor Ole Bull, som dog 
havde gjort store Ofre for Theatret og fremdeles var villig til nye Ofre. 
Ved at gjøre en større Panteobligation paa Theatret — Ole Bulls Eien- 
dom — forfalden uden de almindelige tre Maaneders Varsel og ved 
straks at løse alle Skuespillerne fra sit Engagement, var de meget nær 
ved at drive Bull og hans Theater til økonomisk Ruin. De søgte at op- 
rette et Mod-Theater; men efterat Bull paany havde vundet Bergens 
Publikum for sig ved en glimrende Koncert i Theatret, og efterat Bjørn- 
son — omtrent i Midten af November 1857 — havde taget imod Ole Bulls 
Kaldelse til Instruktør paa den Betingelse, at Skuespillerne igjen skulde 
tage Ansættelse ved Bulls Theater, — efter dette forlod Skuespillerne den 
gamle Bestyrelse og sluttede sig til Ole Bull. — Overfor de haarde Domme 
og Sigtelser, som i denne Anledning udslyngedes mod Ole Bull privat og 
i ,Bergensposten*, optraadte ikke alene Bjørnson, men ogsaa Knut Geel- 
muyden til Bulls Forsvar. En Del af ovenstaaende Oplysninger er hentede 
fra Knut Geelmuydens Redegjørelse i ,Bergens Adressecontoirs Efterret- 
ninger, 23. Januar 1858. Jfr. desuden T. Blanc: ,Norges første nationale 
Scene*.] * 


Stillingen er jo i Korthed denne: Ole Bull kommer 
igjen og finder baade Hus og Herrer staaende. De 
skynder sig da med at slaa Bøger op, en efter en, og 

siger: saa godt har vi staaet os. Ole Bull bukker og 
takker, og hver Direktør gaar hen og kroer sig: Ole 
Bull har takket! 

Vel nok, tænkte imidlertid Ole Bull; Alt dette staar, 
men hvorledes staar det; man slog atter op i Bøgerne, 
og de var peent førte, hvorfor han jo ogsaa havde 
takket. Men hvorledes staar det, gik Ole Bull der og 
tænkte . .... og en vakker Dag begyndte han at pirke 
og pusle ved Instruktøren. Nu stak Bestyrerne Hovederne 
sammen: ,Kjære, hvad vil han Instruktøren?* De lydde 
sig for, og fandt endelig ud, at Instruktøren, han, som 
skulde besjæle det Hele, neppe var den, han burde være. 
»Ikke Andet!" sagde Bestyrerne; — pyt, det har vi 
længe vidst. ,Nei, se paa Bøgerne vore, Status! Status!+ 

Aa, jeg bryder mig Pokker om jer Status!* sagde 
Ole Bull; ,jeg vil have norsk Skuespil; Meningen med 
det Hele var, da jeg anlagde det, at faa frem norsk 
Sprog, ikke dansk, — norske Karakterer, ikke franske, 
norsk Musik, ikke Leipziger Musik, — og norsk Dans; 
thi intet Folks Eventyr-Cyklus og selskabelige Ceremoniel 
frembyder slige Motiver for Ballet som vort.* Men Be- 
styrerne sad der ganske blege: Hvadfornoget? Han 
bryder sig ikke om vor Status! Han synes ikke, vi har 
bedst Status af alle i Verden; og han har dog takket os! 
Hvilken Falskhed, oprørende! Han vil have norsk Sprog, 
ha, ha! norske Karakterer, ha, ha, ha! norsk Musik, ikke 
Leipziger Musik, ha, ha, ha, ha! norsk Ballet, ha, ha, 
ha, ha, ha! ' 

Og for slige Luftsyn vil han opofre os, os, det 
norske Theaters Bærere, os, som Publikum har seet i 
Direktionslogen hver Søndag, hver Mandag og mangen 
Fredag atpaa, os, som — Gud!* 

De kunde ikke mere, gik hen paa et høit Sted og 
skreg ned til Bergenserne: Bergensere! Publikum, Land, 
Fædreland, — Ide! Ole Bull vil styrte Theatret; thi han 
vil styrte os, det Bestaaende! os, som Theatret ene kan 
være tjent med, os, Status, . . . laant af Hoff 100 Daler, 
Hurra!* — Overlæge Danielsen gik strax op til dem. 

Og hver en Avis hele Landet rundt satte sig høi- 
tideligen og trykte af dette; og alle Folk læste om Sta- 
tus, til de blev ganske rørte, og Alle fandt ud, at Bull 
ikke havde givet Theatret en eneste Skilling; hvad Be- 
styrerne havde givet det, kom for Nærværende ikke 
Sagen ved. 

Men medens de læste paa det Allerandægtigste, og 

Bergensposten i stor Paryk skrev Forklaringer til, kom 
Bull frem gjennem den lille Dør i Orkestret. 

Dermed var den hele Leg forbi. Publikum havde 
glemt, hvorledes Ole Bull saa ud, thi Status havde slet 
ikke fortalt om det, Bergensposten heller ikke, af den 
gode Grund, at den ikke aarkede det, og Bestyrelsens 
lange Artikler havde blot fortalt om dem selv. Bull saa 
frem af den lille Dør i Orchestret: ,men det er jo 
sandt!* sagde Publikum til sig selv, reiste sig og raabte 
Hurra, satte sig igjen, hørte og saa, reiste sig atter, og 
den hele Kveld gjorde Publikum ikke Andet. De vidste 
ikke saa ganske tydelig hvorfor; men de maatte jo raabe; 
thi han stod der. 

Da nu det Hele var forbi, Gassen slukket og Publi- 
kum sad hjemme, spiste Smørogbrød og tænkte efter: 
hvorfor raabte vi egentlig Hurra? — kom Bestyrelsen 
til, i forrevne Klæder, hængende Haar, forgrædte: ,Børn- 
lile,* sagde den — og det var længe, før den kunde 
tale videre; ,— hvorfor raabte I Hurra?*  Publi- 
kum taug bommende stil. ,Hvorfor glemte I os?* fort- 
for Bestyrelsen, ,— os i Direktionslogen, os, det Be- 
staaende, os, som opoffrede os for Ideen — o!* Og 
det knat ikke i Publikum; det vidste slet ikke, hvad det 
skulde svare, og var saare skamfuld. — ,Jaja," sagde 
" saa Bestyrelsen, rørt over Publikums åAngergivenhed: 
njaja; lad det nu være glemt; vi forstaar det; I mente 
ikke Mennesket Ole Bull, I mente Kunstneren.* =,Ja*, 
sagde Publikum ganske sagte og brød sit Smørogbrød 
istykker. ' 

Og siden, naar Nogen spurgte dem, hvorfor de 
raabte Hurra, sagde de nok saa freidigt, — .-Vi? — Vi 
mente slet ikke Mennesket, vi mente bare Kunstneren !* 

De vilde saa gjerne faa Lov til at holde af ham; 
thi de var vant til det fra Barn af, fra de fulgte ham 
den 17. Mai og holdt ham i Kappen; de havde lidt med 
ham og for ham, da han var saalænge borte, vilde 
gjerne være glade, nu da han stod her igjen og var 
akkurat den Samme. Men Nogen havde sagt, det var 
ikke rigtig at holde af ham, de havde læst det om igjen 
og om igjen, og saa solgte de lidt af ham til hans 
Fiender, forat faa beholde Resten; i Hasten lagde de 
ikke Mærke til, hvad de solgte; de solgte Mennesket 
forat faa beholde Kunstneren, de solgte Haanden, som 
førte Buen, forat faa beholde Buen. 

Og tilsidst blev man saa vant i Handelen, at 

Mange af dem, som stod ham nærmest, som kunde have 
holdt Bog over alle de lyse Træk af hans gode Hjerte, 
de var med — og solgte. Hys, lad os ikke tale om 
det! De vidste ikke, hvad de gjorde, troede Alt var 
godt og vel, og det Eneste, de ikke forstod, var at Ole 
Bull gik omkring med mørkt Ansigt; han, som jo havde 
sejret! — — Han vilde Sagen skulde frem paany, frem, 
frem igjen, og han talte ikke om Andet end dette, at 
den maatte frem igjen. Fy, hvor hævngjerrigt, tænkte 
Publikum, og Mange af dem, som stod ham nærmest, 
bad ham: lad det nu være nok; du har jo sejret! 

Javist har han sejret, gjentog Bestyrelsen, som slet 
ikke vilde, der skulde gjøres mere; javist har han sejret! 
sagde de og lo; thi de vidste, hvor dyrt kjøbt Sejeren var. 

Publikum forstod det endnu ikke, indtil hans 
Fiender en vakker Dag begyndte at gjøre det forfærde- 
lige Slag, Publikum havde gjort, frugtbringende gjennem 
smaa Stiklerier, Bagtalelser, først privat, meget længe 
bare privat; det gik nok saa godt, — og Fienden fik 
Mod, gjorde det offentligt, i en liden Artikkel om Maske- 
raden i Bergensposten, netop saadan stille i Slutningen; 
da blev Publikum forarget. ,Vi har ikke gjort det! 
skreg saa strax Bestyrelsen og Overlæge Danielsen i Kor. 
Paa Ære vi har ikke gjort det!* Nei, kors! — Men 
hvem har gjort det? Eller rettere, hvem har gjort, at 
det er gjort? 

Hvorledes var nu Stillingen? Stillingen var den, at 
noget Idealt var udskjæmt for os, der var kommet Noget 
mellem Publikum og Ole Bull; man kunde ikke længer 
gaa frem til Ole Bull og hans Spil som til et Tempel, 
vi kunde ikke længere sidde der og tro; thi Publikums 
Tanke om ham var smittet, den lagde Slim over hans 
Strenge, og lige saa fort som Buen gik op og ned, gik 
det op og ned i Publikum: stor som Kunstner, ikke som 
Menneske, stor som Kunstner, ikke som Menneske, stor 
som Kunstner, ikke som Menneske. 

Nu var det min Mening, som tog Signal til Kamp og for 
en Fejls Skyld ikke benyttede Bergensposten til Kamp- 
plads for noget Stort og Skjønt, — det var min Tro, at 
en Mand med saa stor repræsentativ Myndighed af Kun- 
sten selv, som Ole Bull, har ikke Norge havt. Derfor, 
naar Luften var bleven saa fortættet spidsborgerlig, at 
man for ramme Alvor havde sat sig .selv op isteden og 
endnu mere: gjennem hin Menneskehandel søgt at faa 


156 


ham tilgavns ned, Buen brudt, — da skulde man veje 
den Vægt, som vilde veje ham! 

Saa faldt det mig ind, at dette dog vilde være lidt 
formeget, gav derfor kun en Anelse om, hvad det kunde 
blive til, hvad de havde fortjent; jeg satte nemlig 
simpeltvæk Ole Bull oppi den ene Loge og Bestyrelsen 
med Hr. Overlæge Danielsen oppi den anden"). Det var 
akkurat det Samme, som foregik, dengang Ole Bull kom 
ind af den lille Orkesterdør, skjønt Publikum ikke for- 
stod at det saa — og valgte. Virkningen af mit Experi- 
ment var langt, langt fra saa uhyre som hint i Orkester- 
døren, men dog ikke saa ilde, dersom man kan dømme 
af det Forfærdelsens Skrig, som foer ud over en Del af 
Byen; men især, hvis man tør dømme af Artikelen i 
Bergensposten; thi Enkelte, naar de træffes, har det med 
at tie stille, Andre med at skjælde, bande, fnyse; det er 
især de raaere Naturer, som vælger det Sidste. 

Ellers fremkom ved samme Lejlighed den komiske 
Misforstaaelse, at Talen herom var om mig. Bergens- 
posten gav sig i den Anledning til at traktere med 
Bjørneskinke, saa det duftede hele Byen rundt. Med 
stor Fornøielse! Jeg ved, Bergen har ondt for Kjød- 
spiser. 

Men Sagen selv gik imidlertid sin sikre Gang, Knut 
Geelmuyden begyndte med ironisk Rolighed at vise efter, 
hvem det var, som i denne store Theaterstrid egentlig 
havde tabt som Menneske, om det virkelig var Ole Bull; 
om det ikke maaske snarere var Bestyrelsen selv. Og 
hvordan de saa vrider og vender sig derunder (vi faar 
vel snart se Bergensposten stønne under Indlæg) skal det 
dog staa fast: — — at den store Del af Bergens Publi- 
kum, jeg tør næsten sige det hele, angrer, efter disse 
Knut Geelmuydens Artikler, angrer bittert, at Bestyrelsen 
narrede dem med den Handel af Ole Bull. 

Forsaavidt er ogsaa den ideelle Sag, som jeg altid 
ser i Ole Bull, den Repræsentation for Noget, — reddet 
frem igjen, og Tiden til at høre hans Spil atter kommen. 
Dog, ikke ganske; thi Misforstaaelsen har ogsaa et ældre 
Datum; vel er Ole Bull født i Bergen; men Bergen har 
dog aldrig rigtig kjendt Ole Bull. Derfor nu lidt om 
ham; thi det er dog til Syvende og Sidst, trods alle 


*) Sigter antagelig til en foregaaende Artikel af Bjørnson (23. Januar): 
> Til den Maskerte i ,Bergensposten Nr. 6". (U. A.). 

Fakta og al Status, al Strid om Obligationer og 100 Daler 
— den ege ntlig e Sag. (Fortsættes.)*) 


* Den bebudede Fortsættelse kom ikke, men et Par Aar senere, da 
Ole Bull gav Koncerter i Kristiania og Drammen m. fl. Steder, ryk- 
kede Bjørnson endnu en Gang ud til hans Forsvar, med Et Vid- 
nesbyrd* i , Aftenbladet", 19. Decbr. 1859, overfor en Artikel i 
Drammens Blad* (om at Ole Bull i Amerika havde ,afsvoret sit 
Fædreland* ...). Ogsaa Vinje (i ,Dølen*) sluttede sig til Bjørnson 
med et varmt ,Vitnemaal* om Ole Bull*, hvori det bl. a. hedder: 
Ole Bull er efter mi lange Røynsle ein likso god som stor Mann.* 
I denne Artikel, som er optrykt i Vinjes Skrifter i Utval*, omtales 
ogsaa den Skuffelse over Storthingets Negtelse af Bidrag til det 
norske Theater i Bergen, som gjorde at Ole Bull i 1851 havde ud- 
vandret for at grundlægge et nyt Norge. Bjørnsons Tale ved Ole 
Bulls Grav vil findes i en senere Del af nærværende Verk. 

(U. A.) 


V. [Den dramatiske Kunsts Fremtids- 
udvikling og Ibsens ,Hærmændene*.] 


(=Bergenspostene, 28. Marts 1858.) 


——————Z— 


[Bjørnsons ,Halte-Hulda" var i det Væsentlige skrevet i Kjøben- 
havn — samtidig med Synnøve" — og i Løbet af Høsten 1857 ind- 
leveret til ,Christiania Theater". Samme Høst indleverede Henrik Ibsen 
sit Skuespil (med samme Hovedmotiv fra Volsungesagnet) til det samme 
Theater. Begge Stykker blev, trods Løfter om Opførelse, forsmaaede af 
den norske Hovedstads ledende Theater og omtrent samtidig lige- 
frem afvist fra det kongelige Theater i Kjøbenhavn af Johan Ludvig 
Heiberg. 

Efterat Henrik Ibsen gjennem personlig Henvendelse til Direktør 
Borgaard havde erfaret, at Hærmændene" var antaget og bestemt til Op- 
førelse i Marts 1858, fik han, da denne Maaned kom, den Besked fra 
Christiania Theaters Bestyrelse, at hans Stykke paa Grund af Theatrets 
»økonomiske Status" m. m. ikke vilde kunne komme til Opførelse i ,inde- 
værende Sæson*. Ibsen maatte, efter Meddelelsens kolde Tone, antage, 
at hans Stykke i Virkeligheden var henlagt, og rykkede nu i ,Aften- 
bladet" for 10. Marts 1858 ud med et meget heftigt Angreb paa ,Chri- 
stiania danske Theaters Bestyrelse* (aftrykt i J. B. Halvorsens Forf.- 
Lexikon). Han bebreidede Direktionen af denne Kunstanstalt, at den i 
henved tyve Aar seigt og haardnakket havde ,værget Christiania Theater 
mod den frembrydende norske Kunst" og stadig fundet paa nye For- 
svarsplaner til Værn for den danske Scene paa norsk Grund; — men 
ikke før nu havde Direktionen ,været varmblodig nok til at vove et 
virkeligt Sammenstød*. Den havde fi den senere Tid uærlig givet sig 
Skin af at varetage de norske dramatiske Interesser, indtil den nu endelig 
havde ,afkastet Broen mellem sig og den norske dramatiske Literatur." 
Ibsen spaar, at Direktionen ,om føie Tid vil staa forladt af alle, maaske 
med Undtagelse af den lille Slump fernisseret Halvdannelse, som hos os 
har gjort Benævnelsen ,Intelligents* til et Haanord .... Men det er godt, 
at denne Udtalelse nu er kommen; Freden i vor dramatiske Verden maa 
og skal nu brydes, Offentligheden maa tage Parti for eller imod ... 
Tiden er nu kommen, da en herskende national Scene kunde grund- 
lægges. Hvis ikke det danske Theater med dets fremmede Tendentser, 

dets ufolkelige Virken stod hæmmende iveien, saa vilde man af de dyg- 
tigere norske Kræfter ved de tre Theafre [de to Theatre i Kr.ania og 
Bergens Theater) kunne danne et Personale, som virkeliggjorde Tanken 
om en norsk Skueplads" ... Om Direktør Borgaard siger Ibsen, at ,en 
Mand af Ære vilde fratraadt" (hvis den øvrige Direktion havde taget til- 
bage hans Løfte om Stykkets Opførelse).  , Muligens er Direktøren af en 
anden Mening, men da har han ogsaa manifesteret sig som den, for 
hvem det kun gælder at konservere Levebrødet, at beholde sit Nummer 
paa Forsørgelseslisten * 
Dette voldsomme Angreb paa Theaterstyrelsen og Direktør Bor- 
gaard blev af Christiania-Postens Kritiker, Richard Petersen, den- 
gang Kopist, senere Bodsfængslets Direktør, besvaret med et voldsomt 
Angreb psa Henrik lbsen, som (til Svar paa Ibsens Klage over Direk- 
tionens Mangel paa Ærlighed) beskyldes for ,dobbelt Uærlighed". ,Han 
hører ikke alene til genus irritabile vatum [|,Digterens amfindtlige Slegt*], 
men ogsaa til de smaa Digtere, og ,little men are most passionate" .. 
»Hærmændene* var alene negtet Opførelse i nærværende Sæson, paa 
Grund af Pengekrisen, aldeles ikke fordi det var et nationalt Verk. 
Direktør Borgaard havde jo opført ,en Hærskare af norske Stykker*, for 
det meste altfor middelmaadige. Det var en Uærlighed at sige, at Direk- 
tionen havde afkastet Broen mellem Theatret og den norske dramatiske 
Literatur. Ibsen havde ingen Ret til at betragte sig som ét med det 
norske Drama. ,Havde det endda været A. Munch (hvis Styrke dog ikke 
ligger i det dramatiske) . .. Men Hr. Ibsen maa ikke maale sig med ham*".... 
Hr. Ibsen er som dramatisk Forfatter en stor Ubetydelighed, om hvem 
Nationen ikke med nogen Varme kan plante et beskyttende Hegn. 
>Gildet paa Solhoug" mangler altfor meget Originalitetens Friskhed...., 
og hans næste Arbeide, , Fru Inger til Østerraad" er jo i den Grad 
blottet for Idealitet og Poesi, at det er til at forbauses over. Hver eneste 
Karakter i dette Stykke er mærket med Lavhedens Stempel, og Karak- 
terernes Udvikling foregaar ikke gjennem Handling, men gjennem Mono- 
loger. Enhver siger om sig selv, hvad der bor i ham ... Under disse 
Omstændigheder maa Hr. Ibsen begribe, at Publikum ikke med Længsel 
imødeser hans Hærmænd, og at de nuværende Tider ikke er skikkede 
til at lade et Stykke, der sandsynligvis kun er middelmaadigt, gaa over 
Scenen* .... — For ikke mere end 3 Maaneder siden havde Ibsen 
(fortsætter Chra.-Postens Anmelder) i en Artikel om Skuespiller Wiehe i 
Ill. Nyhedsblad" sagt, at Wiehe har øvet en ubeskrivelig Indflydelse 
paa vor nationale Scenes Fremgang" og bedet Wiehe erindre, at ,hans 
Ophold hos os er mere end et Engagement, — det er en Mission, og den 
tør han ikke svigte.* Men nu, den 10. Marts, finder Ibsen, at det danske 
Theater med dets ufolkelige Virken staar hæmmende iveien for vor 
nationale Scenes Fremgang. ,Hvad er der da foregaaet i disse tre merke- 
lige Maaneder? Jo, ,Hærmændene paa Helgeland* kommer ikke til Op- 
førelse i indeværende Sæson. Saa meget udretter den liden Dampbaad !* 
— Borgaards Feil var alene den, at han ikke straks havde tilbagesendt 
Stykket, og at han i det Hele kvier sig altfor meget for at sige nei til 
norske Arbeider. ,Det varede saaledes syv lange og syv brede, før man 
fik vide. at Bjørnsons ,Halte-Hulda* skulde opføres eller ikke. Aviserne 
kom med den sædvanlige Tale, at det efter Forlydende var antaget til 
Opførelse, et Fif, som Enkelte bruge for at indvirke paa den afgjørende 
Myndighed; men endelig dukkede den Sandhed frem en vakker Dag, at 
»Halte-Hulda" ikke skulde antages . . . Skriget paa norsk Jux og Til- 
fredsheden med norsk Jux er en Smagløshed, som lægger store Stene 
iveien for den rette aandelige Virksomhed hertillands . . . Den norske 
dramatiske Literatur kan egentlig ikke siges at være begyndt ..H.9Ø. 

Bloms ,Tordenskjold* er unegtelig det bedste norske Stykke ... Til 
Christiania Theater kan Ibsen efter nærværende Sag aldrig mere 
komme" ... 

Denne Artikel, trykt i ,Christiania-Posten" for 21. Marts, fremkaldte 
nedenstaaende Svar fra Bjørnson, som straks satte Pen paa Papir]. 


Hr. Redaktør! 


De sidst ankomne Numere af Kristianiaposten inde- 
holder, at mit Stykke ,Halte-Hulda" ikke er antaget af 
Kristiania Theater. For en større og meget æret For- 
samling af Damer og Herrer i Selskabet ,den 22de De- 
cember*, ytrede jeg før Oplæsningen, at det var antaget. 
Vel havde Borgaard intetsomhelst tilskrevet mig; men to 
af mine Venner, hvoraf den ene Hr. Ibsen, havde for- 
sikret mig derom, og da de boede paa Stedet, da Hr. 
Ibsen desuden maatte antages i egne Anliggender at have 
stadig Gang hos Hr. Borgaard, faldt det mig ikke ind at 
drage Forsikringen i Tvivl. — 

Jeg skylder mig selv at erklære, at jeg dengang be- 
rettede Sandhed, at altsaa hin Avisens Meddelelse er 
Usandhed. Hr. Borgaard har under 21de Marts tilskrevet 
mig et meget forekommende Brev, hvori han, næstefter 
i sjelden smigrende Udtryk at melde om Stykket, udtaler 
sin Forundring over hin Avisens Beretning. Vel har han 
længe været i Tvivl, om det til sand Fordel for For- 
fatteren kunde opføres af Kristiania Scene, men ny 
Gjennemlæsning har bestemt ham for at lade det opføre; — 
det skal foreløbig gives Skuespillerne til Sommerstudium. 
Og med disse faa indledende Bemerkninger er jeg kom- 
men i Høide med den Tanke, for hvis Skyld jeg denne- 
gang har grebet Pennen. 

Jo klarere jeg lidt efter lidt er bleven mig min 
Stilling bevidst — til vor gamle Literatur paa den ene 
Side og vort nuværende Theaterstel paa den anden, desto 
større har ogsaa min Bekymring været, hvergang jeg. 
har tænkt mig Kristiania Theater ifærd med et Forsøg 
paa Opførelse. 

Naar ,Halte-Hulda* kommer ud (og den er lige i 
Hælene), vil man bedre forstaa mig. Jeg skrev heller 
ikke en Bogstav mere, dersom jeg ikke i Hjertet troede, 
at det, jeg skrev, laa et Stykke længer frem end det 
dramatiske Begreb, en dansk Trup, saa sjelden flink den 
ellers kan være, underholder i Norge, og som hin Post- 
karl skydser, der han med Huj og Pidskesmæld melder, 

at «Tordenskjold», denne vindtørre Stakkel paa et Træ- 
ben, er vort første dramatiske Produkt. Jeg skal (ikke 
for at modbevise Noget i hin Mands forvirrede Ukaser 
i Øst og Vest; — thi det var jo formeligt uanstændigt 
af mig, om jeg nedlod mig til æstetisk Strid med ham: 
men for Sagens Skyld) i Korthed bidrage mit til at klare 
en stor Misforstaaelse paa dette Punkt. — 

Thi dette er det eneste Punkt, hvorfra Kristiania 
danske Theater er angribeligt, — og det oprørende An- 
greb paa norske Forfattere, til Fordel for den danske 
Scene, som er gjort i Kristianiaposten, maa vendes om, 
saasandt vi har en Mening med det, vi gjør, ja saasandt 
vi har en Mening med det at være Nation. Men det 
skal gjøres med al mulig Agtelse for det danske Selskab, 
som til idag har tjent sin Ide med sjelden Troskab. Det 
skal gjøres med Tak for Alt til i Dag — kun at vi 
lægger til, — i Dag kommer en anden Ide, som ogsaa 
kræver andre Tjenere. 

Kristiania Theater, som Kunstanstalt, er grundlagt 
paa den Scribeske Komedie, den danske Vaudeville og 
tildels (men blot tildels) paa den Oehlenschlågerske 
Tragedie. Alt dette er nu gammelt og har gjort sin 
Forretning, ligesaavist som Kristiania danske Skuespillere 
har gjort sin. Endnu en Stund fortsætter det sig — 
faktisk; men ideelt er det færdigt Den Oehlenschlå- 
gerske Tragedie vil altid komme til at staa; men som 
de store Veivisere, der rager op over Sneen. Vi vil 
spille dem engang imellem for at merke os, hvor vi den- 
gang stod. — 

Den Scribeske Komedie er færdig i Frankrig — 
ideelt — og tildels faktisk; ligesaavelsom hele den snus- 
fornuftige gamle Tid, som har skabt den. Hermed er 
ogsaa hos os den æstetiske Lære færdig, som i storartet 
Naivitet sætter «Tordenskjold» øverst. Ingen af os, 
naar han skal more Sig boglig, tager en slig Bog for at 
læse den; men han tvinges til at se det; thi det er blot 
for dette, der gives Skuespillere. Ethvert Menneske har 
vel havt et Gjennemgangsled, hvori han var forelsket i 
Scribe; men oppi den Alder, at han bytter Hjerte ind 
for Fantasi, Kjærlighed for Kritik, egne Hug for kolde 
Principer, slipper han den. Der er nogle ganske faa 
Enaktsstykker, som vil holde sig; men blot som smaa 
Netheder; hele Resten stryger med den Tid. som seiler 
forbi. Om den danske Vaudeville ønsker jeg ikke en- 

Bjørnsons Artikler og Taler. 11 

gang at tale. Lad nu Kristiania Theater prøve paa at 
spille et af de nyeste og ædleste franske stykker (thi 
Vantrivninger findes der) — eller rettere: de prøver det 
nok, som de er nødsaget til at prøve alt; men jeg vilde 
da gjerne være hos og give Kritik. Jeg vilde da gjerne 
være hos og merke mig hine norske «Forretningsmænd», 
naar de ser sine d«dramatiske Regler» en for en 
kastet overbord af Franskmændene selv — uden et 
Suk. — — 

Nu netop er Dramaet kommet tilbage paa et Punkt, 
hvor vi kan træde til. Det er ikke længer Marionet- 
dukker, som bevæges frem af usynlige Traade, det er 
Mennesker, Personligheder med Livets Smerte i sit Aa- 
syn, uforløst, taus. Man har vundet tilbage til Respekt 
for Tilværelsens store Gaader, det Ubegribelige, det Dæ- 
moniske er kommen op, — og der har vi et Ord at 
tale med. Afstanden er atter oprettet, Menneske og Men- 
neske imellem; der er hele Riger, som gaar ved Siden 
af hverandre med sin stille Krig eller sine sparsomme 
Underhandlinger; det Høieste, de ved at beile til, er 
hinandens Hjerte, om ogsaa blot givet i et enkelt Ord. 
Formen er skiftet med Indholdet; den eneste Fordring 
før var: Jagt, — den eneste nu er: Ro; man maa give 
de større Personligheder den fornødne Tid og Rum. 
Larmen, Færdselen er vist ud; vi løser ikke længer 
Jernbanebilletter. 

Her, siger jeg for min Del, at jeg vil være med, 
som jeg alt tror at være det i min Halte-Hulda. Her 
vil jeg være med, saasandt jeg tror Gud har vist sig 
saa mild imod mig at give mig Forstand paa, hvad vor 
Saga tier over, vore gamle Viser synger hen for sig 
selv, og vore Bønder gaar tunge med over sit Arbeide. 

Stor Uret var det at fordre af Borgaard, en saa 
gammel Mand og saa fast hensat i det Gamle, at han 
straks skulde være redebon. Det var at fordre Karakter- 
løshed: han maatte erklære ikke at tro paa, hvad han 
havde levet for og med som Forfatter og kunstnerisk 
Forretningsmand, — og jeg kjender intet Foragteligere 
end Folk, som flytter ud Tro og Livsformaal som gamle 
Stole. Men paa den anden Side skal da heller ingen af 
os lade sig lede vild af hans Nølen, som var det Andet 
end den Vægring, hvormed den ene Tid værger sig ube- 
vidst imod den anden. 

Naar man altsaa taler om, at Borgaard og hans 

Trup i den snareste Fremtid er færdig hos os, er det af 
disse to Grunde: den er ikke, kan ikke være Udtryk for 
det nye Skuespil, som stormer ind paa dem fra alle 
Kanter; og om de ogsaa kunde dette: de kan ikke være 
det for den — og os vigtigste — Del deraf, som nu 
begynder at bryde rask op hos os selv. Oppositionen 
mod ham og hans Trup skal da heller ikke reise sig paa 
Ruinerne af et forresten smukt nationalt Stykke, saaledes 
som Hr. Ibsen i god Mening har tænkt det; den hæver 
sig af sig selv paa Morgenbrydningen af den nye Dag, 
som skal straale dem tilside. Man behøver intet bedre 
Bevis for, at det nuværende Skuespil er utilstrækkeligt, 
end dette, at det maa lade Verdens Mesterværker til alle 
Sider ligge efter. Hvor er nu de Skuespillere, som kan 
spille os Shakespeare, saaledes at ikke et Ord falder til 
Jorden? Hvor er de, som kan spille os Göthe? Moliére 
vil jeg ikke engang tale om. Men hvor er blot de, som 
kan spille os med Personlighedens Vælde Schiller og 
Oehlenschlåger? — Det, som nu vore Scener leverer (de 
saakaldte norske med), er da paa enkelt tilfældig Und- 
tagelse det kjedsommeligste Lapperi, som enhver Mand 
med nogenlunde Bryst bliver trang afat se paa. Det ryster 
derfor saaledes i det hele Theatervæsen fra Sted til Sted, 
fra Land til Land, at ingen Kontorkarl, hvor voldsomt 
han løber til, længer kan holde det sammen. Eller tror 
man, at al denne Skuespillernes Misnøie paa den ene Side 
og Publikums paa den anden, alle disse Intriger og 
Kontraintriger, Opsigelser og grove Ord er tilfældige? 
Tror man for ramme Alvor, at en slig Styniper som 
Høedt*) til Ex. er Jordskjælvet? Lad os dog ikke be- 
grave os i Usselheden, men løfte Øiet op og se; det 
dagner stærkt. Og saa mørkt det endnu kan synes 
mange, jeg spaar, at om tyve Aar sidder man og ser 
paa Göthe, som man i Snusfornuftens Tid troede uspille- 
lig**). Vi har atter sluppet Luft ind i Theatrene; thi 
det trængtes stærkt, og vi kan atter aande. Og er det 


 F. L. Høedt, dansk Skuespiller, Sceneinstruktør og dramatisk For- 

fatter («Embedsiver»). Allerede fra Begyndelsen af 50-Aarene havde 

han søgt at revolutlonere Spillemaaden — i Retning af større Natur- 

lighed — ved det kgl. Theater i Kjøbenhavn, hvor han delte Skue» 
spillere og Publikum i to Leire. (U. A.) 

**) Tolv-tretten Aar senere, Vinteren 1870-71, opførte Bjørnson Goethes 

«Faust» (første Del) i Fr. Giertsens Oversættelse paa Møllergadens 
Theater. (U. A.) 

ikke mere end et tomt Ord, dette, at vi er en frisk 
fuldblodig Nation, som har noget at tage til, saa tror 
jeg, at om de reiste idag, alle de, som nu spiller Herrer —, 
der trak pludselig sammen noget Uventet fra alle Kanter. 
Tiden er nu slig, at kommer vi dennegang ikke med, 
kommer vi aldrig. Menneskeheden smægter efter større 
Sandhed — hver Enkelt efter, hvad der er Sandhed 
for ham, vi altsaa ogsaa efter, hvad der er Sandhed 
for os, vor Sandhed, saaledes ogsaa i Kunsten, — — 
og naar har Gud fornægtet at mætte en Menneskeheds 
Længsel? 

Eller vi har dog vel Øie for den store Opgave, 
Kunsten har i vor Tid, den overordentlig store, som den 
har i vort haarde Folk — til Mildhed, til Forsoning med 
Livet og derigjennem til livsaligt Møde med Religionen? 
Skulde den da ikke komme? 

Jo, den kommer, saa vist som jeg ved, hvad jeg 
selv vil gjøre, og vel mangen, en Nordmand med mig 
ved, hvad han vil gjøre. Den lille Flok, som nu samler 
sig med Haab og Tro i Templet og bærer sine Gaver til 
det, skal derfor heller ikke enhver rask Støver fra di- 
verse Kommuneanliggender, naar han en Dag falder 
paa i Reisestøvler at trampe derind, jage med sine vold- 
somme Fagter.  Peger han ovenikjøbet med Pidske- 
skaftet op paa det Bestaaende som vor eneste Frelse, da 
smiler vi; thi han peger blot paa sin egen Tomhed. 
Afmægtigere Spræl kan man ikke let faa se igjen; thi 
naar han og hans Tvivlebrødre længst er begravne med 
selve det store Hus, som han spankulerer i, spiller vi de 
forkjettrede Stykker over Hovederne paa dem; — vær 
kun ganske rolig. 

Og hermed har jeg faaet sagt, hvad jeg vil om 
denne Del af Sagen. Jeg vilde blot faa det klart frem, 
at vi ikke skal lade os de gamle, dramatiske Theorier 
(de «Tordenskjoldske») indpode — for derigjennem at 
naa til en god Opførelse paa Kristiania danske Theater. 
Det er netop omvendt; kan det ikke hæve sig til vore, 
saa gaar det under senere eller tidligere. — 

Nu til en anden hermed i Forbindelse staaende Sag, 
den at værge om den norske Forfatter, hin Mand saa 
hidsigt anfalder for ogsaa af denne Gjerning at redde 
det danske Theater Hæderskranse og Evighed i vort 
Land. 

Hvad er ogsaa dette for en Tid, at vi Gang efter 

Gang ser en Kontorbulbider ifærd med at traktere For- 
fattere, som han trakterer Hunde! Behøves der vel 
noget stærkere Bevis for, at hans Ypperstevælde er forbi 
og hans Tro syg til Døden? — 

Ligeoverfor hans stygge Dom over Ibsens Digter- 
virksomhed, og navnlig hans sidste Stykke, maa jeg af- 
give min, da jeg har læst det og følgelig pligter at give 
den, naar det ukjendt bestænkes. Da Stykket endnu 
ikke er almindelig udbredt, kan her ikke gaaes i Enkelt- 
heder; Tiden er desuden heller ikke slig, at man kan 
udvikle sig langt. Nei, den som skal skaffe sig Ørelyd 
for en æstetisk Sag hertillands, maa bære sig ad som 
en Mand paa Havet i Storm: raabe eet Ord ad Gangen, 
langt og tungt, at de ikke flyder sammen for den travle 
Mængde og bliver uforstaaelige. Altsaa Personlighed mod 
Personlighed og Erklæring mod Erklæring. 

Ibsens Stykke er, uanseet hvad min Mening ellers 
kan være om det, i det Dramatiske (bredt og uvor- 
rent taget som af hin ulogiske Kjører i Ring) det 
første, som endnu er skrevet i Norge. Jeg kunde 
sige meget mere; men det behøves ikke. Jeg holder 
mig kun til, hvad han selv vil have: Kassestykker — 
og det vil vise sig i Besiddelse af en Scenestyrke, naar 
det engang gaar, som intet Drama før hos os. Det kan 
umulig være Grunden til dets Ikke-Opførelse i denne 
Sæson, at det ikke vilde gjøre stor Lykke; det kan ikke 
være Grunden; jeg tror ligefrem ikke paa deres 
Ord. Jeg sad i Feber, da jeg læste det, hele det 
gamle Apparat er lagt saa kunstigt paa det nye Stof, 
Sagastoffet, at det neppe engang til bliver gjort saa i sin 
mindste Del fuldendt, fordi jeg holder paa mit: at vi 
maa bøie'ind i en anden Gade. Jeg kan forbauses, naar 
jeg tænker mig disse Mennesker med saadan utrolig 
Frækhed gaa hen og erklære det uden den Scenestyrke, 
som hidtildags bandt Publikum. Det er ikke Borgaard, 
kan umulig være Borgaard; men det grovere Forret- 
ningsjudicium af de norske Bestyrere. Det er mit ind- 
stændige Begjær, at Ibsen ikke trykker det, men lader 
det ligge, forat det kan komme an paa en Prøve af 
deres Dom. 

Jeg haaber, Hr. Ibsen overhører de andre Uartig- 
heder, Karlen kommer med. Hvad saa de Folk er ude 
i Livet: naar de kjører med sine prosaiske eller filo- 
sofiske eller andre Læs i Form af Formandskabsindstil- 

linger eller «Studier» eller hvad det nu kan være, ind 
paa Kunstens Omraade —, er de blot for simple Bord- 
kjørere at betragte. De norske Forfattere har til idag 
maattet taale mange Slag af den djævelske prosaiske 
Kvæleluft omkring os, og jeg erkjender til min store 
Skam, at jeg selv engang har drukket for meget af den, 
— at jeg engang var med paa at plage Livet af dem, som 
intet andet Ondt gjorde os, end at byde os sit Hjerte. 
Men jeg angrer og vil gjøre godt igjen. 

Ibsens Angriber maa af mange Ting skjønne, at jeg 
kjender ham. Dette lægger jeg dennegang adskillig Vægt 
paa; thi det er mig en personlig Vinding. Jeg var nok 
öppe hos ham og bad Farvel, før jeg reiste"); — her 
sender jeg ham nu mit andet, og med al den Udstræk- 
ning, det kan modtage. Jeg sender ham det med den 
Hilsen, at en saa borneret og forfængelig, — ligeoverfor 
vor Literatur usømmelig, ligeoverfor Hr. Ibsen ukristelig, 
og i sin moralske Bund usikker Artikel, mindes jeg ikke 
at have læst om æstetisk Sag i et Kristiania Storblad. 
Jeg maa sige det, fordi mit Inderste vendte sig. Men 
jeg maa ogsaa sige det, fordi jeg ligeoverfor den for- 
bausende Sikkerhed og Glæde i sig selv, hvoraf hans 
Artikel skinner, ikke kan holde det tilbage. Om han 
ogsaa kan føle et Selvbebreidelsesstik engang, er han 
straks ifærd med at give sig selv Syndsforladelse, som 
jeg ser; saaledes paa næstsidste Spalte. Gjør han en 
liden Indrømmelse, merker jeg strax, hvorledes han 
tager den til Indtægt for fortsat Tro paa sin egen Ret- 
færdighed. Han maa vide, at vi forstaar ham. En saa 
splitternøgen Personlighed (slet ikke liden forresten i sine 
Former) bærer ikke Aviserne ofte frem mellem Aar og 
Dag. Denne maa gjemmes. 

Jeg beder et Kristianiablad, som endnu maatte have 
lidt Venskab for Sagen, om at optage min Artikel. Synes 
den dem for stærk ligeoverfor hin Kjæmpe for det danske 
Theater, saa svarer jeg, at saadan skal det være. Thi 
saasandt her er Anstændighedsfølelse i Landet: det maa 
være forbi med den Sort Behandling af Landets 
Forfattere; og allermest, naar man river dem i 


*) Sigter antagelig til en Theateranmeldelse i «Morgenbladet for 11: 
Novbr. 1857, med Udfald mod «Christiania-Postens» Referent som 
Tolk for «den fine Verden». (U. A.) 

Skarnet, blot for paa deres Ruin at opretholde et dansk 
Theater. 


Bergen i Marts. 
Bjørnstjerne Bjørnson. 


(«Hærmændene» blev ikke opført paa «Christiania Theater» før i 
April 19861, «Halte-Hulda» først Novbr. 1865. Men Ibsen opførte selv 
«Hærmændene» paa Kristiania norske Theater Høsten 1858, og Bjørnson 
opførte det i Bergen i Marts 1859.) 


VI. Om Opførelsen af Oehlenschlågers 
Tragødier. 


(Af Bjørnstjerne Bjørnson.) 
(«Bergensposten», 21. Jan.—15. Febr. 1859.) 


—==£& ==2====0200-5> 


I 


Aftenbladet har en Opsats*) om Correggio, som 
det vistnok er værdt at læse, og havde den ikke været 
saa godt og naturligt skrevet, skulde jeg ogsaa denne- 
gang have vidst at beseire Fristelsen til at blande mig 
ind i de literære Anliggender, som visselig fortiden be- 
styres af bedre Befuldmægtigede. Men den lægger Spørgs- 
maalet aabent for vor Selvtænkning; man kommer i 
Fart ved at læse den. Det træffer desuden saaledes, at 
paa samme Tid, som et Stykke af den store danske 
Digter mere eller mindre slog Klik i Kristiania, hendte 
noget lignende her, og der skylder man paa Digtet, her 
paa Opførelsen. Men jeg tænker, der er lidt feil og lidt 
sandt seet paa begge Kanter. 

Det bliver mere og mere almindeligt at rive ned 
pae Oehlenschlåger; og virkelig er det saaledes med 
denne Digter, at man sommetider i Vrede kommer til at 
sige et Ord om ham, som man siden, naar man atter er 


*) Af den talentfutde unge Kritiker Hans Bordevik, som senere 
blev artistisk Leder af Bergens Theater (1861-63) og døde som Med- 
arbeider af «Aftenbladet» i 1867, blot 30 Aar gammel. Se J. B. Hal- 
vorsens Forf.-Lex. (VU. A.) 

ført ind i hans vidunderlige Barnesjæl, saa bitterlig 
angrer. Thi trods Overdrivelsen, Sentimentaliteten, har 
Ingen naaet saa høit som han i Beskuelsen af de gamle 
Helte. Han har dem vel ikke altid dramatisk nær- 
værende, men han har dem som Karl den Tolvte over 
den sovende Tordenskjolds Hoved: blege, høie, med bart 
Hoved henne i den ildrøde Aftenluft. De Syner, som 
Andre aabner, kan mætte en Slags Videlyst, hans alene 
kan begeistre. 

Men der er Intet, man lettere glemmer, end det at 
have været begeistret; man husker bedre, naar man har 
været belært. Og dog kan vel den Sats opstilles, at et 
Menneske aldrig kan have været begeistret uden med 
det samme at være bleven belært. Det er imidlertid af 
den Sort Belærelse, som ikke først har behøvet Tragt 
for at kunne synke ned, og derfor har man ofte ikke 
lagt Mærke til den. Hvem af os tør benægte, at Oehlen- 
schlåger er den, som nærmest af Alle har lært os om vore 
Forfædre, lært os saaledes, at vi siden er stormet ud 
over al Historie efter mer Belærelse” Som Barn har 
han opdraget os; jeg husker, da jeg første Gang fandt 
den Stump af Haakon Jarl i Thues Læsebog, hvorledes 
jeg strax lærte den udenad, læste den høit paa Skolen 
bleg af Begreistring, og jeg tør ikke gjøre nogen Regning 
op over, hvad dette lille Stykke lærte mig og blev mig. 
Sagaen havde været min første Morskabslæsning, og igjen- 
nem flere Aar min eneste; og dog var Oehlenschlåger 
strax, og gjennem alle Aar, lige til de fire-fem sidste, 
mit fulde store Udtryk for Alt, som Sagaen gjemte. Der 
er visselig ikke En af os, som tør sige noget Andet om 
sig selv. Og da er vel dette saa, fordi der i Oehlenschlåger 
er en større Sandhed end Bogstavens. 

Naar nu senere Kritiken tager tungt paa, hvad vi 
engang barnligttroende har tilegnet os, vil vi saa gjerne 
gaa til den modsatte Yderlighed; her møder os nemlig 
Noget, som jeg længe har længtes efter at nævne: der 
er faa af os saavidt ideelt befæstede, at vi ikke bliver 
bange det, som engang har begeistret os. Nogle 
tager endog ligefrem Ærgrelse over at være bragt ud af 
Prosaens Ligevægt, hevner sig ved først at tvivle, siden ofte 
aabenlyst at spotte. Hermed vil jeg have sagt, at en stor 
Del af den Tvivl, som nu møder Oehlemschlåger, er Prosaen 
til Poesien overhovedet, — at den er vor Tids, — at 
hans Poesier engang vil naa op til en retfær- 
digere Bedømmelse. 

Det er aabenbart, at Ankerne over hans Mangel paa 
korrekt Kostume til Exempel er et godt Skjul for megen 
prosaisk Betragtning. Det er dog til Syvende og Sidst 
ikke dette, som afgjør hans Digtnings Værd, om han har 
netop malet vore Forfædre eller ei; men dette: om han 
har malet ideale Mennesker. Det er min Overbevis- 
ning, at senere Tiders Sværmeri for at se de Gamles 
Skospænder paa Scenen og saaatsige høre dem harke, 
er den stiveste Prosas Daguerreotyplyst; at den Digter, 
som vil lyde disse Fordringer, gaar Prosaens Ærinder. 
Man har i den senere Tid blandet Shakespeare ind her, 
og det skulde man sidst have gjort; thi vel føler man 
allerede paa første Blad hos ham, hvor man staar, om 
det er i en Skov, i et Slot, i en Hytte, om det er i 
Italien eller England, om det er i gammel eller ny Tid; 
men denne Følelse faar man ikke af, at Sproget er med 
Vold gjort gammelt, eller Tankeevnen saaatsige betaget 
hans Personer, idet deres Forestillingskreds er indpint i 
en liden Prik; nei, Digterens stærke Tanke stormer og 
hviler, som havde han den fulde, frie Samtale med sig 
selv; men der er Noget kommen ind i Dialogen bare der- 
ved, at han tænker: Skov, Italien, blaa Himmel. 

Vi ved ikke, ser ikke, hvad det er som gjør, at vi 
netop er der og intet andet Sted. Og dette er det eneste 
Middel, Digteren tør ustraffet anvende, dette nemlig, som 
er der af sig selv; de andre, de lærte, de hidførte 
hæmmer den digteriske Skaberakt. 


IT 


Oehlenschlåger har ogsaa netop en hos enhver anden 
nordisk Digter ukjendt Styrke i at sætte Læseren did, han 
vil, og til den, han vil. 

Om nu denne hans Figur ikke i alle Stykker bliver 
Historiens, er en underordnet Sag. 

En anden og begrundet Anke kunde det blive, at 
Figuren ikke er konsekvent i sig selv, en Anke, som 
Anmelderen berører for Correggios Vedkommende. Men 
den, som har nøiagtigt Kjendskab til Ochlenschlåger, ved, 
hvilket Karakteromfang det er, han magter, og indenfor 

hvilket han bevæger sig med en barnlig Sikkerhed, som 
ofte naar over til den høieste Reflektion. Han ved tillige, 
at i Digterens bedste Tragødier har han ikke løftet paa 
nogen Figur, som ikke har den rette Betingelse i hans 
egen Karakter og derifra skaber sig selv, saadan som det 
gaar til, naar man isandhed digter. Men om andre end 
hans bedste Tragødier er her vel ikke Tale. Naar han 
imidlertid selv i disse synes at lade Karakteren løbe lyrisk 
væk, maa man ikke betragte dette just som en Inkonse- 
kventse, men som en Drømmen-hen saalangt, at Karak- 
teren staar tilbage og ser efter sine egne Tanker. Altid 
træffer det saa, at dette er paa Steder, hvor Handlingen 
staar stille, hvor der ikke er Spørgsmaal om Personlig- 
hedens Bestemmelse, men om en Overveielse, en Oversigt, 
som den tager midt paa Reisen, og som uden ringeste 
Skade, tvertimod til Fordel, kan bortskjæres. 

Nu tænker jeg mig, at man istedetfor at «respek- 
tere» disse Steder saaledes, at Følgen deraf bliver det 
Judasraad: «opfør ham ikke; thi han lader sig ikke op- 
føre», skal gjøre sig kritisk bevidst, først hvike Tragødier 
man kan spille, dernæst hvilke Steder i disse man kan 
skjære. Og det er en paatrængende Nødvendighed, at 
denne Sag bliver Offentlighedens Sag, og ikke overladt 
hver Theaterdirektørs Selvbestemmelse. Weg har ved at 
opføre Dronning Margarethe havt Anledning til at kon- 
trollere — først hvad Hr. Borgaard har strøget, dernæst 
hvad Hr. Laading vilde have strøget, og det maa jeg sige, 
at var her i Landet en kritisk Ret, blev disse Herrer an- 
stændig mulkteret. Det er isandhed af disse Ting, som 
oprører den, der har sin Forfatter kjær, og det er en 
Synd, de begaar, ja Synd i Ordets stærke Betydning. 
Slaar man Allarmtrommen, naar Holberg udgives med 
Trykfeil, hvad skal man da ikke gjøre, naar de gaar hen 
og mishandler et Oehlenschlågersk Billede, saa stort og 
talende, som noget, der er malet paa de gothiske Kirke- 
vægge? Literaturen savner fortiden en Opsats, en Brochure, 
savner endog Antydningen af en Afhandling, der er over- 
skrevet «Oehlenschlåger paa Scenen», og denne lille Op- 
sats vilde jeg gjerne have saa langt frem, at en eller anden 
duelig Kritiker i Danmark tog Spørgsmaalet under Over- 
veielse. Jeg anser Sagen af saadan overordnet Vigtighed, 
at den vel var værdt at blive et Prisspørgsmaal, udsat 
af det danske Universitet som den nærmest Berettigede. 
Ved Tid og Leilighed skal vi da Alle, saamange som 
elsker den store Digter, give vor Skjærv; for nærværende 

blot lede Opmærksomheden derhen og sætte Kritiken paa 
Vagt. 

For dennegang at holde mig nærmest til, hvad nær- 
mest foreligger, skal jeg tale et Par Ord om Correggio, 
eller rettere blot om, hvad den ærede Anmelder har 
talt om. Man er nu med Tieck og flere bleven temme- 
lig enig om, ser jeg, at Correggio ikke bør spilles helt 
ud. Man taler om, hvor man rettest bør standse, d. v. s. 
hvor Tanken kan finde sin Afslutning. I Wien har man 
opført 4 Akter, som OQehlenschlåger fortæller; men deri 
maa man give ham Ret, at dette hverken er Fugl eller 
Fisk. Nu ser jeg, man gjerne vilde føre Dramaet til hint 
Udraab i fjerde Akt: «ogsaa jeg er en Maler!» — eller 
i alle Fald faa det inddraget saaledes, at dette Punkt 
kom med. Jeg formoder det er en Slags historisk Pietet 
for denne berømte Anekdot, som lokker hertil; man har 
rigtignok sagt, at det er den samme Anekdot, som har 
fra først af bestemt Oehlenschlåger til at digte. Jeg kan 
ikke erindre at have læst nogen saadan Ytring af ham; 
mig synes det langt mere ligt Oe., at Sagnet om en stor, 
men fattig Maler, der slæber sig ihjel paa en Pengesæk, 
er det, som har sat hans menneskekjærlige Gemyt i Be- 
vægelse. Men enten det nu er det Ene eller det Andet, 
tror jeg Digtniøgen indeholder et fornyet Bevis paa, at 
Øieblikkets Inspiration gjør til Hovedsigte hvad man 
mindst tænkte sig, og lader synke, hvad stod som Taarn 
at styre efter. 

Selv den reflekterte Schiller har jo ikke en, men 
mange Gange seilet op hvad laa ham stærkt til Siden (se 
til Exempel hans egen Tilstaaelse om Don Carlos og 
Fischers Eftervisning i et af sine mærkelige Foredrag 
over Schiller). I en duelig Digter er der Noget, som er 
stærkere og retvisere end hans egen Tanke. Derfor tror 
jeg ikke, man skal tage til Udgangspunkt for sin kritiske 
Behandling af Correggio, hvad Digteren siger eller tror 
at have ment, derimod, hvad han sees at have ment. 
Og da sparer det enstemmige Udsagn, at Correggio synes 
færdig med tredie Akt, mig for al videre Bevisførelse. 
Jeg har selv tænkt at lade Correggio opføre, og da blot 
de tre Akter, til hvilken Ende Munken maatte ud, saa- 
som han blot er inde for at knytte femte Akt til Stykket. 
Da bliver Correggio et Drama, som gaar ud paa at vise 
en Kunstner i glad Ubevidsthed om alt Maal for sine 
Evner, ligetil den Dag en mægtig Stemme kaster Tvivl 
ind, sigende: ban er Intet. Og Stykket gjennemlever med 

ham den angstfulde, storartet rørende Kamp mellem disse 
Ord og hans egen Bevidsthed om Værd, som netop i 
samme Øieblik vaagner. Bevidstheden seirer først og 
alene ved ham selv, som det sig en brav Kunstner bør, 
dernæst vinder den lyksalig Sikkerhed ved at hans eget 
Barn rækker ham Buonarotis Ring. Ringen faar da være 
ham, hvad Raphaels Billede senere vilde være, skjønt paa 
en anden Maade. 

Det er et vidunderlig skjønt Emne for en Digtning, 
og saaledes som Oehlenschlåger har udført det, overgaar 
det jo bestandig vor dristigste Tanke. Det er neppe et 
Emne, ,Oehlenschlåger var mere kaldet til at digte paa: 
saa barnlig han selv stod der med sin Kunst, har han 
vel de hundrede Gange, i forskjellig Stil, gjennemlevet 
netop, hvad han lader Correggio føle, naar Kritik kom 
og forstyrrede ham hans ubevidste Forhold til sine Bil- 
leder. Noget mere Rørende end Correggio foran det Ma- 
leri, som den store Buonaroti havde sagt ikke dugede, 
kan vel neppe tænkes, og det er da vel heller Ingen af 
os, som har læst Scenen uden den dybeste Bevægelse. 
Har Hr. Wiehe, som Kritiken lader ane, givet Correggio 
noget Sygeligt, formentlig forført af enkelte misforstaaende 
Ytringer i selve Stykket og især dets Katastrofe, da er 
dette en forbausende Vildfarelse. Correggio er en saa fin 
Organisation, at man ligesom bæver for ham; det er 
denne mageløse Modtagelighed for det sagteste Indtryk, 
der har erstattet ham Lærdom og Omgang; Alt, han møder, 
fortæller ham sin Historie helt ud med een Gang; hvor 
de Andre famler, staar han fuldt vidende. Men denne 
uendelig fine Organisation, der saaledes er bleven hans 
Kunstnerguddom, den er det, der skal give os den dybe 
Medfølelse og Dramaet sin Bevægelseskraft. Vi sittrer 
for, hvad der kan træffe ham, saa barnlig, sund, jovial, 
Intet og dog Alt vidende, som han sidder der; og endnu 
før det haarde Ord udsiges, har det hos os paa hans 
Vegne gjennemlevet sin Lidelse. Var nu dette en syge- 
lig Mand, anrettede jo Ordet bare Elendighed, og Nær- 
værelsen ved hans Lidelse gav en Art Kvalme, saa rørende 
det end kunde blive. Men hin rette Correggio, saa sund 
han sad der, og med en Gang blev saa syg, han giver en 
Medlidenhed uden Blanding og uden Grændse, og denne 
fine Organisations beskedne, bange Forsøg paa endnu at 
reise sig, indtil han kan det, virkelig kan det, og ser sig 
om for at finde blot en Smule Forsoning med sin nye 
Stilling, (thi uden Forsoning kan han ikke leve) — disse 

Forsøg bliver netop saa overordentlig rørende derved, at 
vi ved, hvor sund og vittig han nylig sad og malede. 
Misforstaaelsen af en sygelig og en fin (klæk) Organisation 
er for grovslagen, til at det ganske kan forholde sig som 
Kristianiabladene beretter; den” vilde jo berøve Tragedien 
sit bevægende Moment. 


II 


En anden Figur, som Anmelderen laster, er Battista. 
Han beskylder denne Figur for ikke at være komisk, og 
føier til, at Oehlenschlåger aldrig kan med det Komiske. 
Jeg erindrer, hvorledes jeg ofte har grebet mig selv i, 
at jeg betagtede en eneste Ting, som ovenikjøbet kunde 
være stillet i falsk Belysning for mig, som Repræsentant 
for alle andre Ting af samme Art og pumpede saa plud- 
selig ud med en Dom om hele Arten. Battista er for- 
mentlig feilagtig spillet, og saa hedder det straks: Battista 
er ikke komisk: — hvor har Oehlenschlåger overhovedet 
en komisk Skildring? ingensteds; — følgelig: Oehlen- 
schlåger skriver intet Komisk. Den, som siger dette, 
har endnu den Hovedsag tilbage: at studere Oehlenschlåger; 
gjør han dette, vil han forstaa, medens han læser hans 
Romancer t. Ex., at den Digter maa have en vis Retning 
i det Komiske henimod det Rædselsfulde; læser han Ro- 
mancen «Og det var Ridder Hr. Aage», vil han især sige 
dette, og den Retning, han her søger, vil han finde, naar 
han læser «Haakon Jarl», finde det udført til Fuldendt- 
hed i Karker. At sætte Karker op mod Haakon Jarli 
Hulen, Væg i Væg med Døden og endda ikke have Evne 
for Komik? 

Naar man saa igjen læser «Sankt-Hans Aftens Efter- 
spil», eller rettere: dersom en Vildfremmed, som intet 
Andet kjendte af Oehlenschlåger end dette, læste med 
aaben Aand i dette mageløse Barnedigt, og han traf paa 
de korte, linjevise Ridsninger af Spidsborgerfjæs, det ene 
paa det andet, alle tagne i det Moment de vender sig 
mod Konsten, vilde han saa ikke af sig selv gaa ind i 
Oehlenschlågers Literatur for at faa fat paa Stedet, hvor 
Digteren idetmindste har udført en eneste af hine An- 

tydninger? Og stødte han da paa Battista, vedder jeg for, 
han sagde til sig selv: jeg har fundet, hvad jeg søgte. 
Hvor Spidsborgerligheden stillede sig saa, at den stod 
Ansigt til Ansigt med Konsten, der greb Oehlenschlåger 
den sao sikkert, saa fuldt ud leende, at den maatte sætte 
morsomme Ansigter af Harme. Battistas er fortrinligt; 
det Særegne er her kommen til, at igjennem hver Bevæ- 
gelse og Replik vælter italiensk Blod, og Karlen tager 
Hevnplaner af sine Nederlag, saa det bliver just ikke den 
nordiske Spidsborgers seige Modstand, men jeg skulde 
mene derfor lige forstaaelig, og naturligvis mere tjenst- 
gjørende i det italienske Maleri. Af den Maade, hvorpaa 
Figuren her er omtalt, har man dens organiske Forbin- 
delse med Digtningen, og denne faar da i sig selv være 
Bevis nok for, at Planen begunstiger en overordentlig 
Grad af Komik. Den Maade, hvorpaa Battista samtidig 
baade foragter og hylder Konsten, — spotter Correggio, 
men sender sin Søn til Rom, drager den største Nytte af 
Correggios Malerier, men giver ham selv «Suppe», — 
allerede Scenens Aabning: Malerens Søn malende paa 
Battistas Plankeværk, saadan som det endnu den Dag i 
Dag gaar til, at Spidsborgerlighedens brede, høie Planke- 
værk om dens velforvarede Eiendom og Fordom maa 
tjene den udenfor staaende Konst til Skive for de tusinde 
liflige Udkast, — — er ikke dette den stærke Komikers 
Kast lige ind i Hjertet af Tingen? At eftervise den Re- 
plikfylde, hvori den komiske Situation overalt faar sin Ud- 
ladning, forbyder Rummet mig aldeles; men jeg vil høit 
og lydt have sagt, at har denne Figur ikke spillet sig ind 
i Folk, er det Fremstillingens Skyld. Jeg ved godt, hvor- 
dan Hr. Peter Nielsen tager denne Rolle, og jeg kan tænke 
mig, at han som sædvanlig selv nød Figuren formeget, til 
at Andre kunde nyde den med ham*). 


*) Det kan ikke siges slige Ting, som at Oehlenschlåger er uden al Ko- 
mik, naar han i Aladdins Morgiane har digtet en Figur, som i ko- 
misk Kraft staar nær Holberg, om ikke ganske ved Siden. Her er 
atter Spidsborgerlighedens Forhold til — dennegang det abstrakt 
Høie, til alt det, «den ikke forstaar»; Digteren har her med en gods- 
lig Karakter at gjøre, og han tegner dens pudserlige Vantro, saa 
Angst og dybe Ærbødighed. Dette lille bitte Rum, hendes Hjerne 
har, denne mageløse Omsorgsløshed for alt udenom hende, saadan 
som hun sidder der og dubber over Rokken, hendes Tale over 
Manden, hun begraver; «det, som er borte, er borte», hendes Am- 
bassade til Sultanen, Forholdet til Lampen — hvad er dog altsammen 
dette, naar det skal tillade en eneste Mand at sige: Oehlenschlåger 
er uden Komik. 

Der antydes endvidere i forskjellige Anmeldelser, at 
der i Jomfru Svendsens Fremstilling af Correggios Maria 
en og anden Gang var Erindringer fra Unaturligheden 
«Yelva». Forsaavidt ikke denne evindelige Næsekastning 
af «Parisermaner» er en fiks Idé eller en liden Smule af 
Chikane, avlet midt i Leiren, med forgiftende Udbredelse 
derifra ligetil Avisen, forsaavidt det er sandt, at hun 
bare paa et eneste, nok saa lidet Punkt vakte selv blot 
en Anelse om Yelva, saa formaar en Jfr. Svendsens Kræf- 
ter ikke at restaurere Billedet af den himmelske Marias 
jordiske Model. Gjælder det for Correggio at være var, 
vaagen, lydhør for det sagteste Ord, saa gjælder det 
isandhed for Maria at aande Tanken hen med en saadan 
Naturlighed, at det ligesom bliver ubemærkbart, hvad 
hun har sagt eller gjort; man skal kun have en velgjø- 
rende Følelse af noget Godt, der glider, hvisker, trøster, 
tier, der er til for ham og os paa en mere usynlig end 
synlig Maade. Det er Kvindelighedens høieste Sættelse. 
Blot en eneste unaturlig Bevægelse og hun kan ikke mere 
overtale os til at tro paa sig. 

Saa ser jeg, at Hr. Wolf har spillet Romano. Denne 
Skuespiller skal have gaaet dygtig frem, siger man, men 
det kan da vel ikke være paa den Maade, at han nu 
pludselig har faaet glødende Begeistring. Nuvel; jeg skal 
alligevel tro dette, tro, at hans Begeistring har ligget i 
Svøb, og at heldige Forhold har viklet det af; der bliver 
her noget andet tilbage: om denne Rolle er ret behandlet 
af den artistiske Direktør. Her er nemlig en, hvori der 
maa stryges. Den varme Oehlenschlåger med de tusinde 
Billeder og Tanker har altformeget at sige, naar en Kunst- 
ner skal tale direkte ud om Kunsten, til at blot det kan 
siges, som skal tale ud af Situationen. De skjønneste 
Ting, som kan tænkes on Kunsten, er her sagt; men 
nogle passe, andre ikke, og i den Fremstillingens rivende 
Strøm hvori vi her skal ud, maa vi ingensteds standses af 
noget Uvedkommende. 

Af alt dette vil fremgaa som min Mening, at den 
første store Hovedfeil, hvorunder Opførelsen lider, og som 
er saa stor, at intet Spil kan erstatte den, er: Opførelsen 
af mere end de tre første Akter; dernæst, at det er tvivl- 
somt, om de fire Hovedroller er — enten ret opfattet, 
eller ret gjengivet eller fra Direktørens Side ret behand- 
let. Og Resultatet, som jeg vil have ud, bliver altsaa 
dette: har Correggio gjort mindre Lykke, har den blot 

gjort «succés d'estime», har den ikke varmet og begeistret, 
da er dette Opførelsens Skyld. 

Ved Gjennemgaaelsen af en enkelt Oehlenschlågersk 
Tragødie er man kommen til dette Resultat; jeg tænker 
mig det maa indeholde Formodningen om, at man kan 
komme til det samme ved Gjennemgaaelsen af flere, og 
at Anmelderens Sætning: «Oehlenschlåger kan ikke op- 
føres», er overfladisk. Efter det ovenfor Fremstillede 
bliver det min Mening, at Oehlenschlåger skal opføres 
netop i en Tid som vor, hvor man saa nødig vil ind paa 
Begeistringen; men man maa tage under mere samvittig- 
hedsfuld Overveielse, hvorledes han skal opføres. 


- IV 


Saalænge man staar paa Correggio, staar man i visse 
Henseender paa neutral Grund; thi om man kan indskjærpe 
den Maade, hvorpaa hver enkelt Rolle skal tages, kan der 
dog aldrig blive Strid om selve Maaden. Skjøn, livfuld 
Deklamation, klare plastiske Bevægelser, Ro over Hand- 
lingen, og man har nævnt den. Hvor derimod den nor- 
diske Tragødie skal op, trænger den historiske Bevidsthed 
sig frem, de tre Landes forskjellige Opfatning deraf, den 
individuelle Do., og alle vil tale med. Disse Tragødier 
falde desuden ind under det gamle Tragødiebegreb (som 
Correggio gaar udenom), hint gammeltydske med liden 
Karakteristik, men stor Deklamation, støiende Udgange og 
flygtende Jammer. Menneskene har engang været saa for- 
skræmte af denne Sort Tragødie, at de gamle Fremstil- 
lere staar for dem som et Slags overnaturlige Væsener, 
og de taale ikke at se nye forsøge. Naar man i vore 
Dage taler om at spille Shakespeare, korser Folk sig; at 
opføre en Tragødie er i Manges Begreb at løfte paa de 
. Stene, Halfs Kjæmper havde til Styrkeprøve*); Kritiken 
staar færdig langt paa Afstand og raaber daarligt, daarligt, 
før Manden endnu er kommen til Orde. Dette er i sig 


*) Om den norske Sjøkonge Halv Hjørleifssøn og hans Kjæmper 
(Halvs-Rekkerne) handler den halvt eventyrlige islandske Hålfs-Saga. 
(U. A.) 

selv Bevis nok for, at her er noget, som er galt fat- 
thi vi maatte da ogsaa kunne spille Tragødie som vore 
Forfædre; de Betingelser for saadan Opfatning af Livet 
og Gjengivelse deraf, som i sin Tid skabte disse Tragødier, 
skaber endnu bestandig Tragødier og endnu bestandig 
Tragikere; den samme dybe Trang til Forsoning med 
Livets høieste Tvivismaal, dem Tragødien løser, et efter 
et, — den er dog altid i Mennesket, om ogsaa til sine 
Tider stærkere end til andre. Naar der alligevel er en 
Misforstaaelse her, saa er denne væsentlig at skylde Publi- 
kums vildledte Begreb om, hvorledes Tragødien skal op- 
føres, og her er Theatrene ikke uden Skyld. De har 
underholdt en traditionel Maade at spille Tragødier paa, 
og derfor er man nu kommen saa langt, at Publikum 
forlanger af Tragødiefremstillerne, hvad der 
liggerudenfor hele det nuværende Skuespils 
Evne at give. De gamle Tragikere har engang skreget 
saa høit, at Skriget gjalder igjen den Dag i Dag, lokker 
hver ny Fremstiller til at forskrige sig uden at han kan 
overdøve Ljomene af det gamle. De konkurrerer paa et 
Feldt, hvorpaa de umulig kan konkurrere; thi vor Tids 
Skuespil er saadant, at ikke den Slags Folk længre søger 
Scenen, som der i gamle Dage fægtede, saa Kaarden for 
ind i Orkestret og dræbte Folk, eller saa Krudtladningerne 
brændte Øinene ud paa et halvt Dusin Medspillende, eller 
saa Brølene rystede Stolper og Vægge. Hin Sværmen for 
«det Romantiske», som i gamle Dage drev Folk til Karl 
Moor*) og hans Fæller, og som i en og anden allerhelvedes 
Karl blev saa stærk, at han tilsidesatte alle Hensyn, selv 
Embedshensyn, og stormede op paa Scenen — har nu 
maattet vige for en stille dunkel Trang, der søger efter 
Livet i beskednere, sandere, mere jordbundne Afbildninger. 

Naar disse Nutidens Skuespillere, hvergang de skal 
op i Tragødien, vil fortsætte de Gamles Maade, da gaar 
det jo Pokker i Vold. Det er sandt, at mangen gammel 
Tragødie frister stærkt hertil gjennem al sin Pathosbyg- 
ning, men jeg ved ogsaa, at ikke en eneste Replik i 
«Haakon Jarl» til Eksempel savner Betingelsen til at lade 
sig tage med større Karakteristik og mindre Skrig, og til. 
at bytte dette, hvor det i gamle Dage har været forlangt, 
med en mere intens Farve af Villie, Beslutning; saa at 
altsaa ikke Stemmens Styrke, men dens særegne Anven- 
delse løfter Publikum op til den ideale Synshøide, som 


*) Helten i Schillers «Røverne». (U. A.) 

forlanges. Jeg har med speciel Tanke paa Opførelse læst 
en Mængde Tragødier, og overalt fundet det samme. Man 
kan paa Forhaand slutte, at det maa være saa, blot deraf, 
at det jo kun er en eneste Tragødie, mig bekjendt, som 
kræver fysisk Umaadelighed til Gjengivelse af en fysisk 
Umaadelighed: nemlig Sofokles's Herkules. Da jeg læste 
ham, forekom det mig rigtignok, at skjønt jeg laa stille 
og læste, saa dundrede Væggene, eller rettere Fjeldene, 
hvergang han gav en Befaling eller udstødte en Forban- 
delse. Til enhver anden, sig ikke med Halvguder be- 
skjeftigende Fremstilling kan den dybe Psycholog med 
klare fysiske Midler give sig hen som fuldgod Fremstiller; 
han vil altid vide saaledes at beskjeftige Fantasien, at 
man synes at høre, hvad man ikke hører. 

Jeg har endnu ikke ved nogen Scene (den kongelige 
danske ei undtagen) seet en Gjengivelse af en ældre Tra- 
gødie (til disse regner jeg Oehlenschlågers «nordiske»), 
hvori ikke en eller anden Fremstiller har fortsat et tra- 
ditionelt Tragødiebegreb og derigjennem kjølnet istedetfor 
at ildne, — paa samme Tid imidlertid som jeg har seet 
glimrende Eksempler paa den nye, os forsonende Skue- 
spilmaade, som omskabte Tragødien, idet den gjengav den. 
Her maa den kgl. danske Skuespiller Wiehe*) nævnes 
fremfor alle. 

Foruden denne Tidens almindelige Fordring til en 
ædlere Opfattelse af Tragødien, har Landet sin nationale, 
og denne har hos os været saa godt som ganske overseet. 
I Lystspillet kan vi som af os selv bryde med de danske 
Overleveringer, fordi Emnerne maa hentes rundt omkring 
i Livet, der altsaa giver Anvisning nok, men i de høiere 
Skuespil staar vi uden Regler for national Deklamation 
og Pathosbygning. Man optager da kritikløst de danske 
Regler, som i norsk Mund fører lige ind i Affektationen; 
vi faar en hel Bombasttragødie. Norsk Deklamation, 
norsk Forelæsning er for de Fleste en utænkt Ting, for 
Nogle en Ting, som de haarde Konsonanter skal afgjøre, 
for yderlig Faa en saa vigtig Sag, at de næsten synes at 
maatte opgive alt Haab, naar de tænker paa, at danske 
Kunstnere endnu den Dag i Dag staar i Hjertet af Lan- 
det som anbetroede det høie Kald, at skjænke vore bedste 
Tanker Form og derigjennem bestemme deres Væsen. 

Lad mig bøie bort fra denne pinlige Betragtning, og 


*) Michael Wiehe, som senere (i 1864) optraadte som Gjæst ved Chri- 
stiania Theater. (U. A.) 
12* 

lad mig blot udtale, at for mig ståar det klart, at det 
norske Skuespil maa begynde herifra, fordi ingen norsk 
Skuespiller dernede kan have Kraft til at staa imod, saa- 
længe de Danske er der og giver Eksempel. Heroppe 
ved Bergens Theater har vi i al Stilhed, men med megen 
Møie søgt at redde ud af os selv, hvad vi syntes blev 
godt, sandt Udtryk for vor Følelse, og vi har faaet et 
Slags System deri og benævnt det norsk Deklamation. 
Men denne bygges ikke af een Haand, saa flittig den 
end tager Tømret af vore Sagaer, Eventyr og Viser; men 
hvad vi for vor Del tror at have faaet ud, skal jeg i en 
særegen Afhandling meddele, saa maa Andre lægge 
sit til. 

Saa meget har vi i alle Fald opdaget, at i de to 
Oehlenschlågerske Tragødier, vi har havt under Behand- 
ling, var Tonen næsten overalt saa nordisk og grei, at 
vi kunde frisk væk oversætte fra Dansk til Norsk, og 
for os fik det straks en smigrende Klang, en uventet 
Sandhed, saa vi mangen Gang sagde mellem os, at 
ædruelig norsk opfattet faar Oehlenschlåger 
en Gjenfødning paa vore Scener. 

Dette var dennegang fornemmelig Tilfældet med 
«Dronning Margaretha», fordi Publikum ikke kjendte 
dette Stykke og lod os arbeide i Fred; vi begyndte med 
at beskjære det for tyskromantiske Udvækster, gik det 
grundigt igjennem paa flere Læseprøver, hvor vi for- 
nemmelig ledte efter den norske Pathosbygning, — og 
Udfaldet paa Scenen var i Sandhed stort. Det mest For- 
bausende var imidlertid: at Publikum fik med en Gang 
Skuespillere, som det ikke vidste af, at det havde havt 
(Jomfru Siewers, H. Brun). Jeg er vis paa, at det over- 
alt vil gaa til paa samme Maade, at man ikke ved, hvad 
man har, før en befriende Form bydes deres Væsen, 
som det ligger der i Bugt og Knude; men befriende er 
ene den Form, som er hjemlig. 

I «Haakon Jarl» derimod forfuskede Publikum selv 
Resultatet for os; thi dette var et af de gamle udskregne 
Stykker, et af disse, vi ikke skal faa røre ved, fordi den 
eller den (som Ingen har seet) engang har spillet deri. 
Det gik da til paa følgende Maade. Alle Hovedpersoner 
(Haakon, Karker, Thora, Klake, Einar, men ikke Olaf, 
som jeg aldrig kan forsone mig ret med) lagde jeg til 
paa norsk Maade og som det paa Prøverne syntes baade 
Skuespillerne og mig: med stor Virkning. Man har et 
Slags Maal for saadant, man har sin egen Bevægelse, og 

det ved jeg, at jeg mangen Gang var mere rørt end jeg 
vilde være. Men nu fik vi paa Forestillingsdagen over- 
fyldt Hus, dettte vil i Bergen sige, at en Trediepart da 
er Folk, som næsten aldrig er i Theatret, som sidder 
der og gjør Kulde, sidder der og taler om de Gamle, 
sidder der og formørker, saa Scenens Lys ikke kan falde 
ned paa Sindene. En pinlig Ængstelse udgik med 
Teppet, idet man drog det —: kan det være godt? vi 
kan umulig spille «Haakon Jarl», naar han, naar han, 
naar hun har spillet? det er slet! det er slet! det er 
ganske vist slet! Noget feigere end et stort Publikum er 
der som bekjendt ikke til paa Jorden, ellers havde der 
ikke levet saa mange Despoter, ei heller havde Jorden 
havt saa mange Kongemordere behov. Jeg saa mig om 
efter en eneste Mand af Autoritet og Mod, at han kunde 
redde os; thi hvad et eneste Bifaldsraab hadde virket, 
havde her været hverken mere eller mindre end sikkert 
værdigt Spil, Stykket fra Ende til anden. Det Hele stod 
og skalv i dette Tilblivelsens Moment, over hvilket Publi- 
kum kan sige: lev eller dø. Og Bifaldet kom ikke, — 
og den Ro, hvormed Stykket skal gaa, kom bort, de 
unge Skuespillere for Instruktionen ud af Hænderne, løb 
alt Gulv og al Stemme igjennem efter Publikum, efter 
Publikum, efter Publikum, — og jeg gik min Veil — 
— Nu; et tabt Slag er ofte (i Følelsesstykker saa let og 
naturligt) Indgangen til et vundet. Og vi skal prøve 
igjen. Der er ved vor Scene ualmindelige Betingelser 
for at spille «Haakon Jarl», og i «Haakon Jarl» selv er 
der sjeldne Betingelser for at erhverve os en evig Tra- 
gødie, naar vi lægger den over til os selv, naar vi fjerner 
Skriget, bryder med den traditionelle Opførelsesmaade og 
karakteriserer sterkere. 

Eller skal det være saa, at denne og de andre store 
Tragødier ikke skal røres ved, netop fordi de er saa 
gode? Skal vi frasige os alt det Bedste, det Høieste, 
det Skjønneste i Skuespillet og blot øve vore unge 
Kræfter i det mindre Gode, i det Middelmaadige? Skal 
Shakespeare, skal Gøthe, Schiller, Oehlenschlåger, der 
engang blev spillet med saa uhyre Jubel, være lagt hen 
— enten fordi «de er mere til at læse end til at se», 
eller fordi «de er for store, for gode»? Skal vi taale 
at høre den Dom om vort Skuespil og os selv, som ligger 
udtalt heri? 

Eller skal vi bøie disse Stykker saaledes til, at de 
kan opføres, dernæst Spillet saaledes, at det kan mod- 

tage dem i Aand og Sandhed? Skal vi give vore stræ- 
bende Skuespillere det Bedste at stræbe til? Skal vi give 
dem, hvad selv kan give Kræfter, Alvor, Dybde? 

Eller skal vi glemme, hvad Skuespillet engang gik 
ud ifra i hin græske Stad og paa en Tid, hvori andre 
høie Kunster i Renhed stræber op derimod — lade 
Skuespillet ene fortabe sig mere og mere i Livets Smuds? 


VII. (Striden om Reformforeningen og 
Venstrepartiets Dannelse). 


Den følgende Række af Artikler, hvori vi stifter Bekjendtskab med 
Bjørnson som Politiker, nødvendiggjør en historisk Indledning, 
hvori der bl. a. skal gives en kort Udsigt over Bjørnsons politiske Debut 
i Bergen og Aarsagen til den voldsomme Bladstrid, som kort efter hans 
Tilbagevenden til Kristiania (efter knapt to Aars Ophold i Bergen) i Efter- 
aaret 1859 lig et Stormveir ledsagede det første energiske Forsøg paa al 
danne et samlet norsk Reform-Parti. 

I de to nedenstaaende Artikler om «Politiske Partier», — som 
vinder i Interesse ved at sammenhoides med to senere Opsatser, om «Parti 
og Personlighed» (1869) og «Lidt om politiske Partier» (1875) 
— kommer Bjørnson for første Gang ind paa Problemet «Individ og 
Parti. Allerede nu — men langt mere psykologisk indtrængende i 1875 -- 
hævder Bjørnson, at det politiske Parti-Forbund ikke «binder Individuali- 
teten», men «giver Individet sin rette personlige Frihed ved at give det Maal 
og Øiemed» ... «Det at organisere et Partier... ikke at ophæve Individuali- 
teten, men derimod at sanke den ind fra forfængelig og uendelig Guerilla- 
krig til Orden i Slag og Linje, give den Maal og Ærgjerrighed; det er at 
gjøre hver enkelt . . . . til en besluttet, sterk Kjæmper for et uendeligt 
Maal, saasom i den ene Sag altid Spiren ligger til den næste». — Sin 
fulde Belysning faar Bjørnsons Indlæg for poliliske Parti-Forbund ved 
at sees i Sammenhæng med hans Opfatning af to andre Former 
af menneskelige Forbund: Familjen og Folkenes Forbund (Foreningen 
mellem de nordiske Folk). Han holder fra først til sidst paa disse 
Forbund, men vil, at de ikke skal hemme, men fremme det enkelte 
Menneskes — eller det enkelte Folks — «Selvudvikling» (dette Udtryk 
bruges i den før gjengivne Artikel «Pibernes Program». Fra dette 
Synspunkt havde han betragtet Forholdet mellem Individ og Familje i 
sit første trykte Skuespil «Mellem Slagene» (ligesom senere i «De 
Nygifte» og «Geografi og Kjærlighed») samt Forholdet mellem det enkelte 
Folk og et skandinavisk Forbund under Kampen for en selvstændig 
norsk Scenekunst (se Især Artiklen «Pibernes Program»). Det samme 
Grundsyn kommer altsaa i Løbet af Aaret 1859, da Bjørnson kaster sig 
ind i Politiken, tilsyne If hans Arbeide for politiske Partier. 

Som Redaktør af «Bergensposten» havde Bjørnson i Løbet af Marts 
og April 1859 givet Stødet til, at Storthingsvalget for Bergens By til det 
sekstende ordentlige Storthing blev et udpræget Partivalg, — det vil 
sige et Valg efter bestemt udtalte politiske Principer. Bergens fire tid- 
ligere Repræsentanter, Faye, Konow, Smitt og Vogt, blev erstattet med 
fire nye, fordi de mentes ikke at have staaet tilstrækkelig paa Vagt over- 
for Regjeringen eller den unge, ærgjerrige Kronprins-Regents (fra 1859 
Kong Carl den femtendes) «amalgamistiske» Planer eller Forsøg paa at 
knytte Norge og Sverige nærmere sammen, gjennem «Mellemrigslove» paa 
det økonomiske Omraade, fælles Leirsamlinger og Øvelser paa det mili- 
tære, samt ved et Lovforslag om at svenske Domme under visse Om- 
stændigheder kunde eksekveres i Norge. Bjørnson fandt, som han siger 
i en Artikel i Bergensposten for 1. Marts 1859, at «denne Tid er temmelig 
skikket til endelig engang at faa Valgene til at udtale Landets politiske 
Interesser» . . . Han antyder, at netop i vort Land maatte Storthinget paa 
en kraftig og utvetydig Maade repræsentere vore nationale Interesser, 
fordi «vor Konstitution tillader vort styrende Overhoved ganske at vælgce 
Statsraad efter sine egne Meninger . . .. Men hidtil har dog altid et vist 
Hensyn til en af (Storthing og Aviser udtalt Mening ogsaa besat Poster 
oppe paa Høiderne. Under Kong Oscar (den første) var endog Hensynet 
til Folkets Ønske san overveiende, at al Opposition døde væk; mellem 
Regjering og Storthing var et beredvilligt Samarbeide i én Aand. Men 
nu er vi komne ud over denne vor politiske Uskyldighedstilstand; den 
unge, kraftfulde Styrer har gjennem mange af sine Handlinger — ikke 
just gaaet mod Folkets Mening, men er kommen tidligere end den» .... 

I den sidste Tids Statsraadsvalg og Embedsudnævnelser ser Bjørn- 
son «det Princip at koncentrere den udøvende Magt om den sty- 
rende Person». 1 og for sig har B. ikke noget at indvende mod, at denne 
Del af Statsmaskineriet koncentrerer sin Kraft. «Hvad Tiden vil bringe, 
er mørkt for enhver; men muligt, at der er Ting, som fordrer et sterkt 
Embedsverk, fast Styrelse og Lydighed ned til sidste Mand». Men Bjørn- 
son synes at mene, at da maa ogsar den anden Side af Statsmaskineriet, 
Folkets Repræsentation i Storthinget, samle og organisere sine Kræfter. 

Han mener, at siden 1814 havde Landet gjennemgaaet to politiske 
Perioder og var nu ifærd med at gaa ind i den (redje. I den første 
Periode, en politisk Kamptid, «gjaldt det at konstituere Norge som selv- 
stændigt Rige, udad og indad mod Kongemagten. Da fandt Landet 
djærve Talere, dybe Tænkere og enkelte Kraftkarakterer. Men ovenpaa 
denne Periode (Karl Johans Tid) kom der en, hvori man med Arbeids- 
flid skulde indrette sin Statshusholdning, bygge med Lov, fylde Huller 
udbedre, vende, lægge Vei, bygge Dampskibe . .... og denne Periode 
fandt Logikens Mænd, Bankens, Jurisprudensens, Smaakløgtens ... 
[Schweigaards Periode] . . . I den senere Tid derimod synes man at ind- 
gaa lil en mere politisk bevidst Tid, med sterk Adskillelse mellem Stats- 
magterne, med Ideer foran sig af ydre Viglighed som de før nævnte 
[Spørgsmaalet om nærmere Tilknytning til Sverige og Muligheden af «at 
gjøre de tre nordiske Rigers Sag til én») og af indre som hin om Juryens 
Indførelse, der nu fra Snak er gaaet over til Handling og skal have sin 
delvise Afgjørelse allerede paa næste Thing. Og vi er forvtssede om, at 
ogsaa denne Tid vil finde sine Mænd.» 

Bjørnson vilde altsara ved Valgene i 1859 have den «politiske Uskyl- 
dighedstands» Repræsentanter, de forretningsdygtige Pengemænd eller 
Jurister, afløst af Repræsentanter for en ny, mere bevidst politisk Kamp- 
tid, som fik store principielle Spørgsmaal at behandle. «Dette Vulg,» 
siger han, «er det vigtigste, vi paa lang Tid har havt.» Han foreslaar at 
vælge til Storthingsmænd for Bergen to prøvede Veteraner, som havde 

været med i den første politiske Periode (Wergelands-Tiden), Rektor. 
Holmboe og Stiftamtmand Schydtz. Desuden to yngre I.iberale, Kjøb- 
mand Prante og Overlæge Danielssen. — Disse fire blev ogsaa valgt, den 
sidste egentlig blot som første Suppleant, fra hvilken Stilling han dog 
kort efter ved Schydtr's Død rykkede op til Repræsentant. — Man faar 
Indtryk af, at Bergensvalget med sin udpræget politiske Karakter vakte 
stor Opsigt i politiske Kredse over hele Landet og bidrog sit til, at «Re- 
formforeningen» blev stiftet den 22. Oktober 1859, kort efter det nye Stor- 
things Sammentræden. 

Om denne politiske Klub, hvoraf straks nogle og treti Storthings- 
mænd tegnede sig som Medlemmer, siger Professor J. E. Sars («Norges 
politiske Historie, 1815—1885»): «Det var et Forsøg paa at organisere de 
liberale Elementer inden Stortbinget til et særskilt Parti og forene dem 
til et planmæssigt Samarbeide. Meningen var, at man i Reformfor- 
eningen skulde diskuttere de vigtigste Sager, som blev stillet paa Stor- 
thingets Dagsorden, og søge at enes om, hvorledes man havde at for- 
holde sig ved dem.» Foreningen opslillede syv Programsager, hvor- 
iblandt aarlige Storthing og Jury, lidt senere ogsaa Statsraadssagen (Stats- 
raadernes Adgang til Deltagelse i Storlhingets Forhandlinger). Det gjaldt 
at udvide den gamle Bondeopposition, som havde virket siden 1833 med 
Ole Gabriel Ueland som Fører, og som mere og mere lagde an paa at 
gjennemføre Grundlovens Tanke om Selveierbønderne som det suve- 
ræne Folks Tyngdepunkt, — (til et Hberalt Parti i europæisk og navnlig 
engelsk Forstand. Bøndernes Høvdinger, som Ueland, Jaabæk, Sivert 
Nielsen og Ole Welde, mødtes med gamle Wergelandianere som J. R. 
Krogness og nymodens Liberale som Johan Sverdrup og Johannes Steen. 
Disse to sidste var sammen med Ueland Foreningens Stiftere og blev af 
dem, der frygtede den nye Partidannelse — med «Morgenbladet» i Spidsen 
— betegnet som «Triumvirerne». Hele Foreningen blev allerede tre-fire 
Dage efter det første Møde, og førend den endnu var fuldstændig kon- 
stitueret, af en anonym Indsender i «Morgenbladet» betegnet som 
«Storthingets Jakobinerklub». [Samme Indsender antydede, at Med- 
lemmerne kunde komme ind under Ansvarlighedsloven, som fastsatte 
Fæstningsstraf for dem, der for sin Virksomhed spm Storthingsmænd 
modtog «Penge, Gave eller anden Fordel».] Der paastodes nemlig, at Jo- 
han Sverdrup allerede i det første Møde havde truet med Udelukkelse 
ved næste Storthingsvalg af de Medlemmer af Folkepartiet, som ikke 
meldte sig ind i Foreningen og fulgte Majoritetens Stemmegivning, — 
altsna (mente man) havde han indirekte stillet Fordele 1 Udsigt for 
dem, som stemte sammen med Klubbens Flertal. I et senere Nummer af 
«Morgenbladet» udviklede en lærd anonym Forfatter, at ogsan den 
franske Revolutions Jakobinerklub havde begyndt «meget uskyldigt» 
for senere at udvikle sig til den bekjendte frygtelige Tyran; men selv den 
franske Jakobinerklub havde dog ikke havt nogen Bestemmelse om 
Majoritetstvang som den, Johan Sverdrup skulde have foreslaaet i Re- 
formforeningens første Møde. Saa langt gik man ikke selv under den 
franske Revolution! — Dette var allerede fra først af det store Angrebs- 
punkt mod Reformforeningen: at man i det første Møde for lukkede 
Døre skulde have drøftet et Forslag af Johan Sverdrup om, at Majori- 
tetens Votum ved Afstemninger i Klubben skulde være bindende ogsaa 
for Minoriteten ved Afstemning i Stortinget, «Morgenbladet» betegnede 
Klubben som en revolutionær «Voteringsmaskine» og erklærede, at selv 
om denne Tanke senere var opgivet, hjalp det lidet; thi man havde nu 
engang «vist Hestefoden frem». «Det systematiske Tyranni imod Over- 
bevisningen . . ... staar fi ingen Henseende tilbage for Sabelherredømmet 
og Inkvisitionen; det er kun en anden Form for det samme Begreb, for 

at ville nægte Folk at handle frit og selvstændigt . . .» (Mgbl., 26. Okt. 
1859). Johan Sverdrup erklærede vistnok i et senere Møde (3. Nov.), at 
«den saa meget omtatte Meningstvang var rent ud sagt noget Vrøvl, som 
aldrig havde været foreslaat eller debatteret i Foreningen». Men 
«Morgenbladet» (8. Nov.) kalder denne Udtalelse for en «Frækhed» og 
. paaberaaber sig et Referat af det første Møde i Chr. Johnsens Adresse- 
blad, et Tillæg til «Almuevennen». At der — tiltrods for tendentløse Over- 
drivelser — laa noget sandt lil Grund for denne Beskyldning for tilsigtet 
Voteringstvang, fremgaar med historisk Sikkerhed især af den Maade, 
hvorpan «Aftenbladet», Reformforeningens Organ (og det Blad, hvoraf 
Bjørnson var Medredaktør), udtaler sig om Sagen, «Aftenbladet»s Redak- 
tion er meget velvillig stemt over for den nye Forening, men advarer be- 
stemt mod ethvert Skin af Tvang. Aftenbladet siger: «Hvorvidt den saa- 
ledes oprettede Forening skal komme til at svare til sin Hensigt, vil na- 
turligvis komme til at afhænge af... (dens) indre Organisation. Vi 
anser det foreløbigt for et heldigt Tegn, at Selskabet har vedtaget som 
Princip, at dets Forhandlinger skal foregaa i Offentlighedens fulde Lys. Vi 
skal kun tilføle det Haab, at man ved Selskabets Organisation . ..... 
vil holde sig for Øie, at et saadant Selskab bør bevæge sig paa saa frie 
Gjænger som muligt, —- at alt, som kunde gives Skin eller Virkelighed af 
Tvang, bør holdes borte, og at den Enhed og det indbyrdes Samhold i 
Plan og Forholdsregler, som man skal stræbe at tilvelebringe, bør kun 
være Frugten af fri Diskussion.» (25. Okt. 1859.) 

I et senere Nummer af Aftenbladet (28. Oktb.) — det samme, hvori 
Bjørnson offentliggjør den første af de to nedenstaaende Artikler — ud- 
taler Redaktionen, at «om ogsaa hin Regel (om at Foreningens Beslut- 
ninger skulde være bindende for dens Medlemmer ved Voteringen i 
Thinget) er bleven fremsat», saa vilde den selvfølgelig ikke have gjældt 
andre Sager end de principielle Spørgsmaal, som Foreningen havde op- 
stillet som Programsager. Bladet indrømmer, at en saadan Regel alligevel 
«maaske kan være uheldig», men hævder, at hvor det gjælder de vig- 
tigste politiske Principspørgsmaal, «burde Storthingets Medlemmer jo 
egentlig være bundet til at stemme af sine egne Vælgere, hvis vort 
politiske Liv var nogenlunde mere udviklet. Det forfærdelige Skrig, 
Morgenbladet istemmer, fordi det er kommet efter, at en saadan Regel 
har været foreslanet, er saaledes blot Ytringer af Hykleri og Affektation.» 

At Johan Sverdrup havde ivret for at indrette den nye Parti-Organisa- 
tion noget vel maskinmæssig, blev for Modstandere en vel benyttet An- 
ledning til at mistænkeliggjøre hele den nye Partidannelse. Men det 
fremgaar med fuld Klarhed af Morgenbladets senere Artikler, at det var 
selve den nye Partidannelse, man for enhver Pris vilde forhindre. Den 
fremstilles som «en daarlig Ffterstræbelse af visse udenlandske (engelske) 
Moder». Morgenbladet (6. og 7. Novbr. 1859) fremstiller det som util- 
børligt, at «man kommer å Thinget med færdige opgjorte Meninger». — 
«Allerede et forud opstillet Program er, hvis det indeholder mere end 
en Tautologi, en saadan Forlods-Afgjørelse,» det er «at komme Stor- 
thinget i Forkjøbet». Et Program «gaar nødvendigen ud paa at afslutte 
og tillukke, hvad der endnu bør holdes aabent, altsaa paa at gjøre 
Drøftelsen umulig og afmægtig» . . .... «Med ét Ord: Ville de Herrer 
af Reformforeningen kun virke med Grunde, saa hører disse netop hjemme 
i Storthinget og ikke i nogen Klub; ville de anvende andre Midler, saa 
høre de hjemme — i China eller Rusland.» 

Disse og andre Udtalelser viser, at Kampen egentlig stod om Be- 
rettigelsen af at danne et politisk Parti i Lighed med det engelske Re- 
formparti (og de senere norske Partier, af Høire som Venstre), med et 

bestemt formuleret Program, hvorom man kom overens gjennem Drøf- 
telse i en politisk Forening eller Kiub. Bjørnson tok derfor ikke fejl, 
naar han to Dage efter Stridens Begyndelse satte Fingeren paa det ømme 
Punkt: Skal vi have politiske Partier eller ikke? 


Politiske Partier. 
I 


(«Aftenbladet», 28. Oktober 1859). 


Da Pythagoras, den hæderlige Mand, opfandt sin 
berømte Sætning, ofrede han Guderne 50 Oxer; «siden», 
siger Börne, «brøler Oxerne hver Gang noget Nyt 
findes; thi de ved, at de skal slagtes». Og fra Brølet 
at dømme skulde man næsten tro, at et politisk Parti 
hos os maatte være noget splinter Nyt; thi værre kan 
da ikke Oxer brøle, selv naar de skal slagtes. Og skulde 
man endvidere tro, at Begrebet «politisk Parti» var nyt 
og godt i samme Forhold som Folk derover gjør sig til 
Oxer, da er et Reformselskab visselig det Bedste, som paa 
lang Tid er indført hos os. | 

Det stormløbende Bysnak, akkompagneret paa Trom- 
pet af Morgenbladet, føjter Gade op og Gade ned, søgende 
hvem det kan opsluge; og som ved et Opløb korser det 
Folk paa Ryggen, afstænger Gaden og transporterer dem 
under vilde Skrig op til Madame Hvids Trægaard*). En 
stakkels Mand, en som heder By, slap ud igjen ifor- 
gaars**): Morgenbladet alene ved, hvorledes det vil gaa 
de Andre! 

Har du, kjære Læser, nogensinde været med i et 
Opløb? Saa har du vist ogsaa tænkt dig, hvor herlig 


LEE 


*) Øvre Voldgade Nr. 11, hvor «Morgenbladet» blev trykt «i R. Hvilds 
Enkes Rogtrykkeri». 

**) Storthingsmand Bye var i «Morgenbl.» for 26. Oktober opført paa 
Listen over dem, som havde været tilstede ved Stiftelsen af Reform- 
foreningen og ladet sig indtegne som Medlemmer. Dagen efter op- 
lyser «Morgenbl.», at «Hr. Bye feflagtig er opført som Medlem ... 
Han forlod Klubben uden ut antegne sig som Medlem». 

(U. A.) 

forandret Scenen pludselig blev, dersom det var Politik, 
som transportertes og du, som transporterte! Men der-. 
som Politiet engang var lige skyldig som Forbryderne, 
havde nemlig gjort Forbrydelsen med, fra første Hand- 
ling til sidste, og endda arresterte og transporterte med 
Hug og Slag, hvorledes vilde du da føle dig tilmode? 
Bevar's, i et Opløb hos os hænder intet Saadant; thi vi 
har jo et godt Politi; men under Udøvelsen af den Politi- 
myndighed, som er lagt i Snakket, hænder det dog hver 
eneste Dag, om igjen og om igjen, at Forbrydere arre- 
sterer Forbrydere, de større de mindre, og ønsker dem 
under Transporten alt det, Stokkene vil holde. 

Se nu i nærværende Tilfælde hen til det gamle 
Morgenblad selv. Hvem har været flinkere til at organi- 
sere Parti baade med og uden Program, holde Møder 
baade med og uden Ærlighed, hvem har rejst Adresser 
og samlet Underskrifter lige ind i den Oskarske Regje- 
ring uden netop Morgenbladet? Men i Oktober 1859 an- 
fører det den arresterende og transporterende Bykohort 
med muntre Stykker paa sin bitre Trompet, smælder 
Madame Hviids Dør i efter hver indbragt Synder og 
sender et verdenshistorisk Blik udover vore politiske For- 
hold, «der fylder det med Skræk». 

O, gamle uudgrundelige Hykler, evig ung gjennem 
Fornyelsen hver Dag! Hvor rørt vi er med dig, at du 
paa dine gamle Dage maa saadan tøfle om og arrestere 
dig selv i Ord og Forsætter hos Andre, i politiske Be- 
vægelser og Fulheder, maa banke dig selv og stænge 
inde dig selv, og saa bagefter kaste et verdenshistorisk 
Blik! 

«Førend et Menneske lader sig bruge saaledes som 
jeg her, maa Skjebnen forfærdeligt tvinge ham,» siger 
Søren Kirkegaard. Ja,  Skjebnen,  verdenshistoriske 
Morgenblad, Skjebnen, som tvinger dig til først at organi- 
sere Parti*) og siden banke det, først samle Storthings- 


- — - — 


hd 


Sigter til den «demokratiske Forening», som blev stiftet i 
1849 med Morgenbladets Redaktør, A. B. Stabell, som Medlem af 
Direktionen og senere som Formand. Imidlertid erklærede Stabell 
(i Morgenbl. 29. ng 31. Okt. 1859), at han ikke havde kjendt til denne 
politiske Klubs Tilværelse, førend man havde hædret ham med 
Valg til Direktør, og at han efter at være valgt til Formand havde 
undladt at sammenkalde noget Møde. «Jeg har aldrig optraadt 
som Partichef, aldrig stiftet noget Parti eller været virksom i noget 
saadant.» — Det fremgaar af andre Artikler (især «Morgenbl. 2. 

mændene mod Bysnakket, og siden faa Bysnakket til at 
arrestere Storthingsmændene! Skjebnen, som nøder dig 
til at tage ind tæt foran Bekjendtgjørelser en liden Ar- 
tikel, hvori du truer dig selv med Tugthus*), du gamle ud- 
slidte Partigjænger! 

Men staar det stort bedre til med alle dem, som 
danner, hvad. man kalder Bysnakket, vi mener her na- 
turligvis det politiserende Bysnak, følgelig først og fremst 
Departementernes støvede Skok, Sagførernes Hærskarer 
og Embedsmændenes alvorsfulde Forsamling lige ind til 
dem, der sidder i Thinget? Har disse mere Ret til at 
arrestere og transportere dem, der vil gjøre politisk Parti 
her i Landet, end man omvendt kunde have til at arre- 
stere og transportere dem? Eller danner de maaske ikke 
selv Noget, som kan kaldes politisk Parti? 

Vi begynder naturligvis med at minde om det Parti, 
som har dannet sig inden selve Regjeringen, og hvis 
Handlinger vi daglig ser; vi minder om, at her er to 
Regjeringer i Landet, en regjerende og en regjeret**), og 
at begge har store Partier ned igjennem alle Grader, og 
sandelig man skal ikke beskylde det første af disse Par- 
tier for, at det ikke baade er organiseret og virksomt. 
Her holdes Møder hver Dag, kun ikke for aabne Døre, 
her fattes stærke Beslutninger, kun ikke af Alle, men af 
To eller Tre, saaledes at ikke alene Majoriteten binder 
Minoriteten, men Minoriteten binder Majoriteten. Det 
skulde til Eksempel sømme sig ganske godt for lave som 
høje Medlemmer af netop dette Parti at løfte Dydsskriget 
over en for aabne Døre debatterende Reformforening! 


Novbr. 1859), at Stabell i 1859 havde trukket sig tilbage fra den po- 
litiske Ledelse af «Morgenbladet» og overladt den til Chr. Friele. 
— At «den demokratiske Forening» af 1849 gik istaa under Stabells 
Formandskab, hang vistnok sammen med, at han efter Februar- 
Revolutionen lidt efter lidt antog mere konservative Anskuelser, 
— noget som gav Stof og Anledning til Henrik Ibsens første poli- 
tiske Satire: «Norma eller en Politikers Kjærlighed», i «Andhrimner» 
for 1851. (U. A.) 

*) Sigter til det i Indledningen omtalte Inserat If Morgenbladet, hvor 
der mindes om Ansvarlighedslovens Bestemmelse om Fæstnings- 
arrest for Thingmænd, som tog imod Penge, Gave eller anden 
Fordel ..... (U. A.) 

**) Udtrykket «en regjerende Regjering» maa vel nærmest sigte til 
de ved Jørgen Vogts og Frederik Dues Afsked i 1858 optagne to 
nye Medlemmer af Statsraadel, Georg Sibbern og navnlig 
Christian Birch-Reichenwald, som ved denne Tid mis- 
tænktes for at ville slaa ind paa den af Karl XV allerede som 
Kronprinsregent antydede nye Kurs: en tættere, «amalgamistisk»» 
Union. (U. A) 

Eller er her ikke i de sidste Dage skeet nok, som 
kan lade dem, der kommer folkevalgte til Thinget, føle 
sig indeklemt mellem Partier? Det er visselig i selve 
disse Partiers Interesse at se dem stille sig værnløse op 
imod deres ordnede Rækker, hver med sin Smule «Over- 
bevisning» foran sig, at de kunde splittes og kastes, naar 
de vilde frem med en kjær Sag. Derfor er det vel, at 
Partierne har skreget saa højt paa — ja hør det blot! 
— paa, at her ikke bør være Partier, saasom de kvæler 
Overbevisningen og binder Individualiteten, medens For- 
skjellen paa hine og Reformforeningen er, at Reformfor- 
eningen væbner sig, fordi den ser, at Andre først staar 
væbnede, sætter aabent Program mod stille Planer, og 
er med af fælles Bevidsthed, — plaprer altsaa ikke blindt 
efter hver Dags nye Parol, meddelt hemmeligt fra en 
Partikommitte. 

Vi er just ikke blandt dem, som fordømmer po- 
litiske Partier, endnu mindre, at de organiserer sig efter 
en god Plan; vi tror megetmere, at de er til Velsignelse 
for enhver konstitutionel Stat; men hine, der kalder 
dette en Forbrydelse, hine maatte vi dog først minde om, 
at de selv isaahenseende er større Forbrydere. 

Her er desuden en anden Tilstand i vor By, som 
man er nødsaget til at kalde Parti, skjønt den er en 
simpel Følge af Partiløshed, det er nemlig Indifferen- 
tisternes store Leir, de Ligegyldiges Alting spottende 
Sværm, der blot er enig om en eneste Ting, nemlig at 
finde Alt, hvad en vis Mand*) siger, allerhelvedes godt. 
Det er jo altid mageligere saadan at tænke efter Andre 
istedetfor at tænke selv, ligesaa er det at slippe for billigere 
Kjøb ligeoverfor en vis Trang til at være med, naar man 
slaar sig til en Mand istedetfor til en Sag; thi det sidste 
kræver saa ulige mere af Tid, Anstrengelse og Redelig- 
hed. Fordi alle disse har Enighed i et givet Punkt, 
og dette Punkt vender ud mod Politiken, da deres Mand 
er Politiker, saa er man nødt til at kalde dem Parti. 
Uskadelige er de ikke; thi Snakket er deres. Men disse 
maa endelig ikke bebrejde Folk deres Enighed; thi er 
Enighed uværdig, og leder politisk Enighed under et 
Partiprogram til, som de siger, «at lade den Enfoldige 
sælge sig til den Klogere», da gad vi nok vide, om det 
ikke er sig selv, de med disse vakre Ord har karakteri- 
seret, og slet ikke dem, der faar simple Spørgsmaal fore- 


*) Her tænkes vel paa Schweigaard. (UC. A.) 

lagte, som de derpaa undertegner og vil forsvare. Det at 
samle sig om en Sag er i alle Henseender værdigere end 
at samle sig om en Mand, og ganske anderledes betryggende 
for deres personlige Overbevisning og Frihed. 

Saa dernæst selve den eller de, som forsvarer Re- 
gjeringen gjennem Vaadt og Tørt, i Oskars som i Karls 
Dage, i Stangs som i Birch-Reichenwalds — tør disse 
tale om, at Parti krænker personlig Frihed? Tør de 
undre sig over, at man sætter Ryg mod Ryg for at 
trykke frem gjennem Thingets Døre, hvad ellers Kommis- 
sjonsbetænkningernes hundrede Dyner kvæler i sit Favn- 
tag? Af to Ting er det da vel bedre at stille sig sammen 
om visse fast udtalte Principer, end at forsvare to hin- 
anden stik modsatte Regjeringer, blot fordi Regjeringen 
skal forsvares. Af to Ting er det vel ogsaa bedre for 
Landets Forretninger og Fremgang, at dette Regjerings- 


parti faar imod sig — ikke som før alle mulige Mislig- 
heder, — men et velordnet Parti, som vil Et, siger Et og 
gjør Et. 


Det er vel klart, at for alt det, som heder Parti (og 
at her er Partier, tør man vel ikke længer negte), er det 
bedre at vide, med hvem og med hvad de fremtidig 
har at gjøre, det er med andre Ord bedre for dem, at 
deres Fiender, (som kalder sig liberale, men findes igjen 
paa alle baade tænkelige og utænkelige Steder), fra idag 
af siger, hvori deres Stræben bestaar, og hvor altsaa Slaget 
fremtidig skal staa. 

Det at organisere Parti, er altsaa ikke at ophæve 
Individualiteten, men derimod at sanke den ind fra for- 
fængelig og uendelig Guerillakrig til Orden i Slag og 
Linje, give den Maal og Ærgjærrighed; det er at gjøre 
hver enkelt Stakkel, som nu staar tvivlraadig og spejder 
efter den Sag, han skal tjene, til en besluttet, stærk 
Kjæmper for et uendeligt Maal, saasom i den ene Sag 
altid Spiren ligger til den næste. Dette, at tage sit Tempo 
iagt, hver Gang Noget kjøres frem, om man skal eller 
ikke skal, saadan som Billedet i Korthed er af mange 
Storthingsmænd og uhyre Bunker af kostbare Storthings- 
forhandlinger, — er dog vel det af Alt, som vi snarest 
maa ønske en Ende paa i vort politiske Samfund. Vi ser 
blot, hvad det koster mellem Aar og Dag af Papir, Tid, 
Penge, Kjedsomhed og Ærgrelse at slaas om politisk 
Gjenstand med et principløst Blad*), som man aldrig ved 








*) Sigter til «Morgenbladet», som ved denne Tid befandt sig I en Over- 

hvor man om Morgenen skal finde igjen. Den politiske 
Krig er deri forskjellig fra den virkelige, at den føres 
mellem Venner, Brødre af samme Samfund og skal der- 
for være ærlig; men enten den er uærlig eller princip- 
løs kommer ud paa Eet, er til samme Tidsspilde, samme 
Unytte og Vrøvl. 


II 


(«Aftenbladet» 29. Oktober 1859). 


Det at stifte Parti er altsaa intet nyt hos os, vi har 
nu seet saalænge paa de forskjellige Grupper baade i Re- 
gjering, Storthing og Snak, at vi faar i Mindelighed 
komme overens herom. Det at stifte Parti er hellerikke 
til Skade for Individet eller Staten, men giver det første 
sin rette personlige Frihed ved at give det Maal og Øie- 
med, medens Staten forskaanes for Enkeltmands vimsede 
Ængstelighed for at faa med hvert mindste Gran af sin 
«Overbevisning», hvilket ofte er at ligne med den, der vil 
standse et helt Tog forat faa en Knappenaal op. 

Vi tør maaske altsaa nu gjøre det Forslag til alle 
Herrer i Snakket, at tage «Forbrydelsen» «landsfordærve- 
lige Planer» osv. bort af Samtalen, forsaavidt den drejær 
sig om politisk Parti overhovedet eller Reformforeningen 
i Særdeleshed, man faar virkelig være saa god for den 
sunde Fornufts Skyld, og for al Histories Skyld i frie 
Stater. Og vil man endnu ikke, saa maa vi atter være — 
saa paatrængende at minde om, hvorledes de selv, baade 
de, som hører til Regjeringspartierne og de, der følger i 
lang Gaasegang hver sin Personlighed, og de der følger 
hver sin Familie, og de, der trækker paa Vagt hver Dag 
med Regjeringen som Statsmagt, minde dem ærbødigt om, 
hvorledes de først har at dømme sig selv og saa Reform- 
foreningen; thi sandelig: er her Brøde, da er deres den 
største. Men vi skulde dog virkelig henstille til de Mange, 
der alvorligt vil Noget i Staten, — at gaa ligeover til 


gangstilstand. Reformforeningens Stiftelse og Polemiken med 
Bjørnson synes at have paaskyndet dette gamle Oppositionsblads 
Overgang til den konservative Leir. (U. A.) 

Reformforeningen og takke den for dens Mod og ønske 
den af Hjertet, at den maa opnaa en fast og varig Organi- 
sation, saa ogsaa vor indre Politik endelig engang kan 
blive klar, kort og upersonlig. Hvor der ikke er Partier, 
der er der Personer, — det er det hele Bytte for Stats- 
maskinens Vedkommende, og hvem ønsker vel det? Hvem 
føler ikke, at vi nu i Grunden har haft nok heraf? 

Eftersom nu Sagen vil klare sig, skal man nok og- 
saa se, at de, der mener det ærligt, og de, der allerede 
har Parti om god Sag, og til Exempel vor Regjering i 
begge Afdelinger, vil allesammen være glade ved, at en 
Reformforening stiftes. 

Men nu de, som intet Parti har, fordi de intet Prin- 
cip har at samle om, hvorledes tager de mod Foreningen ? 
Det har vi hørt, Hylene skingrer os endnu om Ørene, og 
denne Hæseblæserartikel, vi igaar læste i Morgenbladet, 
vidner om en Mand, der kommer for sent til dækket 
Bord. Om dette er Situationen: Morgenbladet er bleven 
tyk og mæt derved, at intet Bord hos os er bleven rigtig 
afsluttet; der har altid været Plads for endnu En, og 
denne endnu En har altid Morgenbladet skyndet sig med 
at blive. Morgenbladet har derfor paa en Maade haft en 
stor Selskabskreds, — og i den ene har det imponeret 
ved, at det netop kom fra den anden. Regjeringspartiet 
(vi taler om et Par Aar ældre Forhold) likte det noksaa 
godt, fordi det netop kom fra de «Liberale»; og naar det 
saa endnu med Maden i Munden kom indom til de Libe- 
rale, sagde disse: «værs'go tag Plads; jeg ser De kommer 
fra Regjeringen»? «Ja, jeg gjør saa,» sagde Morgenbladet 
og rømmede sig; «ved I Nyt?» «Nej, kjære, fortæl;» 
— — — «Ja, først lidt af Skinken*), Højstæredel» — 
«Værs'go, værs'go! — nu; og saa?» — Ja, saa fortalte 
Morgenbladet og spiste, og de Liberale tænkte: Man kan 
dog have Nytte af det Morgenblad, for det kommer saa 
ofte op til Regjeringen. — Saa mærkede de en Dag, at 
Morgenbladet var uartigt mod Regjeringen, medens det 
sad og spiste hos de Liberale, og Regjeringen mærkede, 
at det oppe hos den sletikke talte godt om de Liberale. 
«Det maa jeg gjøre for at være selvstændig det,» sagde 
Morgenbladet og spiste; «ellers kunde man jo tro, jeg 
var Venner med Jer.» — Dette syntes begge Parter var 
noget drøjt; men Regjeringen taalte Adskilligt, «fordi 


%) «Lidt af Skinken» sigter til Bladets «Bespisning» med Oplysninger 
eller Nyheder fra de forskjellige Leire. (U. A.) 

Morgenbladet stod sig saa Pokkers godt med de Liberale,» 
og disse sagde hviskende til hverandre: «Man maa bære 
lidt over med den, som kommer saa ofte til Regjeringen.» 

Vort Land er nu gammelt nok til foruden disse to 
Magter at eje en tredje, nemlig Familiemagten; det er 
vor Adel uden Privilegier, men med den Indflydelse, som 
et eller flere Talenter imellem dem eller gammel Anseelse 
og et halvt hundrede trofaste, blot paa Familien tæn- 
kende Medlemmer kan give den, og denne Indflydelse er 
ikke liden, En af disse Magter blev pludselig Regjerings- 
magt*); med det Samme var Bordet afsluttet og Morgen- 
bladet stod udenfor! Morgenbladet bliver aldeles rasende; 
men trøster sig, da det ser, at det lyser oppe i Vin- 
duerne hos de Liberale: Hvad er her paafærde, spørger 
det Portneren. x«Afsluttet Bord,» svares der. «Af — af 
— af — hm .... Om Forladelse, tal lidt højere!» Og 
Morgenbladet lagde Øret til —: «afsluttet Bord!» ropte 
Portneren. «Gid da saa ogsaa den Onde ... .. Resten 
hørte Portneren ikke, Morgenbladet raste hjem, kom til- 
bage igjen med en rasende Artikel, læser den rasende 
højt paa Gangen udenfor Nøglehullet: «Hvad bestiller I 
egentlig derinde? Hvad vil I? 0, jeg ser jer, alle- 
sammen; det er først dig, du gamle listige Ueland, og 
det er dig du — ja, jeg ser dig nok jeg, — — Hu, jeg 
skal lade trykke Noget der bag tæt foran Bekjendtgjørelser, 
noget om Tugthus, jeg! 0, I landsfordærvelige Jord- 
lopper, jeg skal flyve hjem og arrestere jer allesammen!» — 
Men netop som Morgenbladet skal gaa, tror det at se 
Aftenbladet derinde.**) Da bliver det aldeles besat, danser 
den indianske Krigsdans og jager op ad Gaden som en 
Furie: «Aftenbladet er kommen ind, sidder mellem Libe- 
rale, fy for den Onde! den Spytteslikker, det Organ, den 
— 0, jeg kunde ... tys ... der møder jeg det jo.. 
men det er det samme, det skal derop, det skal ganske 
bestemt derop, og jeg kommer hverken til Regjeringen 
eller de Liberale eller til Nogen, men Folk i Byen tror 
det, pudsigt, meget pudsigt .... 0, mit Hoved, mit arme 
Hoved; en Vogn, jeg maa ud til Stabell! —» — — 

Og saadan er det: Det ene Bord afslutter sig efter 


*) Mana vel sigte til Familien Birch-Reichenwald (Christian B.-R. blev 
Statsraad 16. Decbr. 1858), som var besvogret med en anden frem- 
ragende Embedsmands-Æt, Familien Motzfeldt. (U. A.) 

**) Aftenbladet betegnes i Mgbl. som Reformforeningens Organ. 
: (U. A) 

det andet, og Morgenbladet er den Eneste, som taber. 
Alle de, som ejer Principer, søger hjem til dem og ind- 
retter sig for Vinteren, Morgenbladet, som intet saadant 
Hjem har — rejser ud til Stabell! 

Det stæar nu tilbage at omtale selve Reformforeningen, 
dens Principer og den traditionelle Form for disse 
Principer, der i Grunden er ligesaa bestemt givet som 
selve Principerne, skjønt den ikke er sat paa Papiret. 
Det staar tilbage at vise Morgenbladet, at selv forsaavidt 
har det ikke længer noget tilfælles med dem, som vil 
liberal Reform her i Landet. Det er netop hin for- 
bandede Tvetydighed, at man baade vil Frihed i Unionen 
og have Mellemrigslove af gammelt Snit, baade Jury og 
ikke have den netop nu, naar vi kan faa den osv. osv.*), 
det er netop dette, Reformforeningen er skikket til 
at gjøre Ende paa, og da er Morgenbladets Gjæsteri 
hos de forskjellige Partier ogsaa nær sin Ende. Men 
hellere dette: hellere Morgenbladet og hele dets Tilhæng 
som aabenbar Fiende af liberal Reform i Landet og dem, 
der arbejder herfor, hellere det end denne fordærvelige 
Tvetydighed. Og saadan overalt i vor Politik: hellere 
Klarhed, Korthed, Parti, end en uklar Tilfældighedens 
Politik, hellere ordnet Angreb og Modstand, end at Ud- 
faldet skal skjælve i ligesaa mange Muligheder, som der er 
Hoveder i Thinget. 


[For Bjørnson stod det straks klart, at Hovedsagen med Reform- 
foreningen var Dannelsen af et politisk Parti med bestemt formuleret 
reformvenligt Program. At Foreningen tillige var en Diskussions- 
Klub, var en mindre væsentlig Side af Sagen. Han søgte derfor i de 
to ovenfor gjengivne Artikler at lede Striden om den nye Forening over 
i en Princip-Strid om Berettigelsen af politiske Partier. «Morgenbladet» 
(Redaktør Chr. Friele) vilde foreløbig ikke indlade sig paa denne Side 
af Sagen, men paastod i en ledende Artikel af 30. Oktober, at Hovedsagen 
ved Reformforeningen var Bestemmelsen om Voteringstvang. Den var 
«et revolutionært Maskineri», «et systemalisk Tyranni mod Overbevis- 
ningen». Bjørnsons Artikler om politiske Partier betegnes som en «Tale, 
der flyder over i Udgydelser om ganske andre Emner». Aftenbladet skal 
herefter faa skarpt Svar paa Tiltale, — «og det hvadenten det er dets 





*) Morgenbladet havde udtalt Sympathi for Juryen, men fremholdt 
at «det ikke haster» med denne Reform. (U. A.) 

unge Chef, Truppens første Kunsitrytter, som er i Sadlen, eller det er 
nødt til at benytte sin udslidte Bajads». — Ved den «unge Chef» sigtes 
naturligvis til Bjørnson, ved Aftenbladets «Bajads» til Ditmar Meidell, 
den vittige Grundlægger og Redaktør af det satiriske Oppositionsblad 
«Krydseren» (1849-1854) og dets mere adstadige Arviager «Aftenbladel» 
(1855-1881). 

Halvanden Uge senere (9. Nov.) gav Morgenbladet den forreste 
Plads i Bladet til en Indsender, — a —, som hævdede, at «Partidannelsen» 
er noget, som strider mod «vor ensartede Befolkning, vor Historie og 
vor Grundlov». — Bjørnsons «i Formen talentfulde Artikel» om politiske 
Partier behandles ogsaa i Morgenbl. 10. Nov. Men den første, som opiog 
en mere principiel Diskussion om det af Bjørnson reiste Spørgsmaal var 
Bjørnsons tidligere Ven og Medkjæmper i «Theaterslaget», Vinje, som 
nu var Redaktør af «Dølen» og kort forud havde skrevet sin bekjendte 
flængende Kritik af Bjørnsons «Arne». Allerede to Dage efter B.s første 
Artikel om politiske Partier rykker Vinje i Marken med en Opsats om 
«Reformklubben», hvor han «ler af den hele Tilstelning», baade af Re- 
formforeningen og Aftenbladets Forsvar for den og Morgenbladcts ra- 
sende Angreb. «Dei ero øre baade tvo» (baade Aft. og Morgenbl.). De 
«slaast om Pavens Skjegg». 

Vinje var ved denne Tid en ivrig Beundrer af Schweigaard og 
stillede sig i det Hele taget paa Hovedstads-Dannelsens og Juristernes 
Side overfor de ulærde eller selvlærte Bønder i Storthinget. Han havde 
et Par Aar forud, efter en heroisk Kamp med Fattigdom og skuffede 
Forhaabninger, taget juridisk Eksamen med Laud og var stolt af sin nye, 
haardt tilkjæmpede Lærdom. Han var desuden forbitret over, at navnlig 
Vestlandsbøndernes Ledere, Ueland og Jaabæk, stillede sig saa kjølige 
til hans kjære Maalsag. 

Vinje gjentog Frieles Beskyldning mod Reformforeningen for til- 
sigtet Voleringstvang og «Trælbinding af den frie Meining» («Dølen», 6. 
Nov. 1859). Medlemmerne maa «opgive sin egen Tanke og Tro; bes 
det er Klubben, som maa tænke for sine Folk». Den betegnes som et 
kollektivt Tankeredskab, «en større [fælles] Hjerneskalle («Heileskaal»), 
«eit Tankereidskap so uhorvelegt stort, at deira eiget Hoved ligger berre 
som ein liten Knapp inn i det». 

Vinje polemiserede i Schweigaards Aand mod de «tnagede» Almen- 
sælninger i Reformforeningens Program. Hvad det kom an paa, var de 
«einskilde og kvasse Smaaspursmaal» ... I et Land som vort, uden 
Stands-Forrettigheder, trænger vi ikke politiske Partier. «Partier er 
umulige her i Ordets vanlige Mening.» Striden mellem Schweigaard og 
Ueland, mellem Storthingets Embedsmænd og Bønder, var bare en Strid 
mellem Kundskab og Vankundighed, ,ein Strid mellem Kunna og 
Ukunna» (eller «Faakunna»). Han spøgte med Storthingsbøndernes Ud- 
tale af politiske Fremmedord og kaldte den af Ueland ledede Bonde- 
Opposition fra 1833 for «Opsetsionen» (fordi den var opsætsig) og Reform- 
foreningen for «Ræv-Formen». 

Da Ueland paa et af Foreningens Møder havde antydet, at Stor- 
thingsbønderne havde Brug for en delvis privat Klub for at værge sig 
mod Kristiania-Pressens Menings-Tyranni (Bladene gav undertiden for- 
vrængte Referater fra Storthinget og optog ikke altid Berigtigelser), 
optog Vinje denne Udtalelse som et Angreb paa den frie Presse og 
sammenlignede i en længere Artikel Ueland med Napoleon den Tredje! 
Denne Opsats «Napoleon og Ueland» blev oversat og aftrykt i Morgen- 
bladet og gav Anledning til en lang og dygtig Redegjørelse fra Ueland 
ji «Aftenbladet», 7. Jan. 1860. Ueland hævdede, at det nye Reformparti 
blot var en Forlsættelse af det gamle Bondeparti, der lige siden 1833 

havde virket for Selveierstandens politiske Myndiggjørelse overfor Em- 
bedsmagten. Dette Parti havde virket blandt andet for Sparsomhed i 
Statshusholdningen og Udvidelse af Folkets Selvstyrelse, og bidraget til 
at skabe Formandskabsloven af 1837 og en Række andre Love, som satte 
folkevalgte Tillidsmænd til at styre med Anliggender, som før var for- 
beholdt kongelige Embedsmænd. Overfor Morgenbladet siger Ueland 
at Bladet neppe er saa dumt, at det tror paa sine egne Ord, naar det, 
paastaar, at Foreningens Hensigt var Voteringstvang. Denne Beskyld- 
ning støtter sig alene til en Ytring af et enkelt Medlem (hermed menes 
Joh. Sverdrup), der som Svar paa en Forespørgsel brugte nogle sterke 
Udtryk; men «det samme Medlem viste ved en senere Replik, at man 
havde opfattet ham for strengt». Naar Morgenbladet anser Reform- 
foreningen for en ny Hydra, «fægter det som en drabelig Don 
Quixote». — 

Hertil kan føies, at i Morgenbladet, 1860, No. 36, erklærede 21 Med- 
lemmer af Reformforeningen højtidelig, at det aldrig havde været For- 
eningens Tanke, at Majoritetens Stemmegivning skulde være bindende 
for Minoriteten. Kun et enkelt Medlem havde udtalt sig paa en Maade, 
som havde givet Anledning til denne Beskyldning. 

Vinjes og Uelands ovenfor gjengivne Udialelser var de vigtigste 
Bidrag til den af Bjørnson reiste Diskussion. Vinje vedblev ogsaa efter 
Uelands Redegjørelse sin skarpe og satiriske Polemik mod Bondepartiet 
og overhovedet mod en norsk Partidannelse. Men hans senere Udvikling 
førte ham mere og mere bort fra Fr. Stang og Schweigaard og over til Ue- 
land og Joh. Sverdrup. Allerede i 1867 udtaler han i «Vort Land», at 
«det er ein god Ting at have slike Parti» (som Stangs og Birchs) .... 
«Hver af os maa velja sit Parti». I «Dølen» for 3. Sept. 1869 hævder han, 
at «to Partier er nyttige». Og han erkjender Berettigelsen af det «Bonde- 
parti», som Ueland havde ledet siden 1833, og anser det ikke længer for 
en Repræsentant for «Faakunna», men for en Frigjørelse fra Embeds- 
standens Formynderskab. Hans merkelige journalistiske Virksomhed 
ender med den overmaade velskrevne, omend tildels ensidig strenge 
Kritik af Schweigaard som «Embedspartiets Talsmand» og Repræsentant 
for «Stausyslemet» («Dølen», 1870). Her, ligesom i Kampen mod «Morgen- 
bladet» og det Aschehougske Unionsforslag stillede han sig væsentlig 
paa samme Side som Bjørnson i «Norsk Folkeblad». — Den Udvidelse 
af Bondeoppositionen til et liberalt Parti, som i 1859 og 1860 blev hindret 
gjennem Morgenbladets og «Dølen»s Mistænkeliggjørelse og derpaa af- 
brudt ved Statholderstriden og senere ved Jaabæks vidtdrevne Spare- 
politik, lykkedes helt i 1869, under Johan Sverdrups Ledelse. Og denne 
norske Partiorganisation blev sandsynligvis af adskillig Betydning for 
Dannelsen af det danske «Forenede Venstre» (se nedenfor Bjønsons 
Artikler om Politiske Partier i 1875).) 


IIT. [Mod Morgenbladets Redaktør). 
«Aftenbladet», 19. Dec. 1859. 


[Angaaende Striden mellem Morgenbladet og Aftenbladet om Reform- 
foreningen siger Vinje («Dølen» 6. Nov. 1859): «Eg kann aldri minnast ein 
so hard Avisstrid.» Efterat Morgenbladet i henved to Maaneder havde 

holdt Kampen gaaende mod Reformforeningen som en «revolutionær» 
«Jacobinerklub», brød Bjørnsons Harme løs i to heftige Angreb paa Bla- 
dets Redaktør. Den første af disse Artikler, som nedenfor gjengives* 
indeholder paa en Maade den første Spire til hans senere Skuespil 
«Redaktøren» (fra 1874. — Med den første Del af Artikelen kan 
sammenlignes en ledende Artikel i Aftenbladet, 29. Oktb. 1859, antagelig 
af D. Meidell, hvori det heder: «Naar Morgenbladet i den senere Tid har 
været i betydelig Knibe paa Grund af sin politiske Principløshed, naar 
det er bleven saaledes spundet ind i sine egne Tvetydigheder, at det 
hverken har kunnet komme frem eller tilbage, saa har man ialmindelig- 
hed pludselig faaet et højst opbyggeligt Syn at se. Morgenbladet har da 
fundet, at nu var Øieblikket kommet til at ofre til Guderne for at for- 
sone dem. Det har bundet et hvidt Forklæde op om sig, og det har 
hentet sine blanke Knive frem. Derpaa har det begivet sig ind i et Af- 
lukke og er kommet ud igjen trækkende en liden Embedsmand frem 
efter Haarene, hvilken det da mildeligen har slagtet i alt Folkets Paasyn. 
En slig Ofring har altid haft en velgjørende Indvirkning paa Morgen- 
bladet. Det er bleven forsonet med sig selv»... .) 


Ingeniørkaptejn Bergh, der har været almindelig an- 
seet som en duelig Bygherre og driftig Arbejdsbestyrer 
og paa Grund heraf nydt Storthingets Tillid i en Grad 
som meget Faa hertillands, er i Morgenbladet for i Tors- 
dags angrebet paa en saa ublu Maade, at det tør vække 
farlige Erindringer om lignende Behandling af saamange 
Andre.*) 

At man i et enkelt Stykke er uenig med Hr. Inge- 
niørkaptejn Bergh og skarpt, bestemt fremsætter sin Me- 
ning, derpaa har Ingen noget at sige; men at man paa 
en skumlende Maade vil undergrave hele hans Stilling, 
lægge aabenlyst an paa (om muligt) at fortrædige hans 
Sind for alle Dage, gjøre ham mistænkt til alle Sider, i 
alle Grene af hans Virksomhed, forvandle hans borgerlige 
Ære til en liden Latter, — se, det er dette den offentlige 
Moral oprører sig imod, og som sent eller tidlig kræver 
Gjengjeldelse. 

Men paa denne og paa ingen anden Maade skrives 





*) Morgenbladets Artikel mod Bergh stod som en indsendt Artikel, 
forrest i Bladet, uden redaktionelt Udstyr, og var undertegnet «n+-x». 
— Christian Vilhelm Bergh betegnes af Prof. Yngvar Nielsen i «Norge 
i det nittende Aarhundrede» som «den egentlige Grundlægger» af 
vort nyere Veivæsen. J. B. Halvorsen siger i N. Forf.-Lex.: «Bergh 
brød en ny Bane paa dette Felt ved at begynde en almindelig Om- 
lægning af hele Landets Veie.» 

der jo bestandig i Morgenbladet om navngivne Mænd, som 
det paa Offentlighedens Vegne skal tilrettevise. 

Vi minder om disse Forfølgelser af Embedsmænd, 
som er traadt istedenfor den humane Tiltale, minder om, 
at aldrig har Hensynet til det almene Vel ført Pennen; 
— da havde Opsatserne havt Skik og Orden —; men 
altid har det været onde, direkte Angreb, anlagt paa at 
saare og krænke Individerne for deres Levetid. Vi minder 
om Behandlingen af større Sager, som t. Ex. det Birch- 
Reichenwaldske  Ministerskifte*), hvilken Skrivemaade, 
hvilken Brandallarm og Forfærdelse, som aldrig vilde 
tage Ende. 

Statsraad Birch-Reichenwald blev frakjendt Embeds- 
dygtighed, Karakter, Forsæt at gavne sit Fædreland; han 
sattes i Klasse med dem, som ofrer sit Land for at fremme 
egen Fordel. Det varede i Maaneder — og hvad skede 
saa egentlig? Man kunde have imod saadant Minister- 
skifte, men i hvad Forhold stod denne Anstrængelse, disse 
Skjeldsord, disse Chikaner, Skumlerier, disse ihærdige 
Underkjendelser af Manden og Alle, som stod i Forbin- 
delse med ham, — i hvad Forhold stod de til Karakte- 
rerne og til det, som skede? 

Vi minder om hans Optræden mod en enkelt Mand, 
hvis Brøde var at redigere en Avis ved Siden af ham, 
nemlig Kristianiapostens Redaktør**). I en Række Artikler 
frakjendte han ham Kundskaber og Forstand, behandlede 
ham med en Ringeagt og Haan, som skal søge sin Lige, 
og dog ved vi allesammen, at netop denne Mand er ham 
saa overordentlig overlegen baade i Evner og Kundskaber, 
at de ikke uden Fornærmelse kan sammenlignes. Men 
han vover at spille den Overlegne og Ringeagtende lige- 
overfor et Publikum, der kjemder dem begge. 

Vi minder om, hvorledes han nu i to Maaneder har 
behandlet de Storthingsmænd, der tegnede sig i Reform- 
foreningen. Han talte om «fædrelandsfordærvelige Planer», 
han karakteriserede dem omtrent som man karakteriserer 
Landsforrædere, havde endog den Frækhed at sige: der 
er da iallefald «nogle skikkelige Folk iblandt dem»; han 
talte om «Sauer», der fulgte Sverdrup og Ueland, han 
talte om Tugthus -— ja det er væmmeligt at skrive Alt- 


*) Den senere Kong Carl XV havde som Kronprinsregent i December 
1858 opfordret den gamle, anseede Jørgen B. Vogt samt Due til at tage 
Afsked som Statsraader for at gjøre Plads for to yngre Mænd, 
Chr. Birch-Reichenwald og Georg Sibbern. (U. A.) 

**) Overlærer, senere Professor Ludvig Kristensen Dau. (U. Å.) 

sammen ned. I hvad Forhold stod nu denne Maaneders 
rasende Forfølgelse, disse Stenkast og Paahidsninger til 
det, som her er skeet? Hvad har nu disse Mænd foretaget 
sig, som har retfærdiggjort en saa lang uafbrudt Anstræn- 
gelse for at faa dem mistænkeliggjorte for deres Vælgere 
og Landsmænd? Fanatismen, Kampheden er nu svunden, 
kun Ordene ligger igjen som graa Lig; men den, som 
tjener en Fanatisme, maa vel huske dette Øjeblik, da det 
Hele ender og Ingen vil vedkjende sig Gaarsdagens Rus 
eller det Selskab han har været i. Thi udover ham, som 
anførte dem, vælter Skylden, og de Ord, som da var 
til Moro, svider siden paa deres Sind og kastes tilbage 
paa ham. 

Hvor skal imidlertid dette tilsidst ende? Hvem bliver 
i vort Land sikker paa sit gode Navn og Rygte, naar 
han hvad Dag det skal være ser sig sat i Avisen for 
Ting, som Vedkommende ikke kan bevise? Offentlige 
Mænds private Samtaler fremtrækkes og fordrejes, Stor- 
thingsmænd og Statsraader karakteriseres som Landsfor- 
rædere, Kolleger som Taaber eller upaalidelige Karakterer, 
hvad er saa til Syvende og Sidst Pressen bestemt til — er 
det til Skampæl? 

Siden dette Menneske kom ind i den, er vort Land 
saaledes befolket med Kjeltringer og Taaber, at staar 
dette paa i nogle Aar, har vi ingen offentlige Mænd af 
Hoved og Karakter tilbage; thi Enhver, han kommer i 
Berørelse med, bliver strax enten det Ene eller det Andet. 
Vi har for længere Tid siden henstillet til ham, om her 
dog ikke var en Smule Overdrivelse tilstede; men da det 
er bleven værre og værre, saa staar kun dette ene Middel 
tilbage, at tage for ramme Alvor, hvad ellers truer med at 
blive altfor alvorligt. 

Sagen er nemlig ikke længere denne eller hin Sag, 
men Pressens Aand og Tone i en ubestemt Fremtid. Skal 
Pressen alene være den eneste Institution i Landet, som 
overhører de Bud, der er givet os alle om Kjærlighed, 
om kristeligt Sind og Overbærenhed? Den, som kan 
ærgre den anden mest, forbitre den anden Sindet, om 
muligt ind i Evigheden, han synes nu den største Karlen. 
Her er ikke som i gamle Dage Tale om æsthetisk at an- 
tænde en Mands Feil, saa de knitrer op i Latter, og For- 
soningen svømmer over som en mild Røgsky, her er 
bare onde Forsøg paa at krybe bag Anonymitetens Buske 
og Gjærder og sigle efter Hjertet og det Bedste, en 
Mand ejer. 

Men er Tilstanden bleven slig derved, at en Redaktør 
uden den fornødne moralske og intellektuelle Holdning 
styrer vort største Blad, da maa han fjerne sig. 

Han ved jo desuden selv, at han kun her arbejder 
for Betaling, af ingen Interesse, og at han lever i en 
evig Ophidselse, Lidenskab, Sjelesygdom, som Offentlig- 
heden ikke skal betynges med, og han selv befri sig for. 

Han savner jo i den Grad moralsk Ro, at han paa 
intet Punkt kan tage Overblik, men gjør den mindste Sag 
til en Verdenssag; han raaber jo Brand bare man gaar 
med bart Lys over Gangen, han falder jo i Vandet, blot 
han ser det. Og dette skal være en Offentlighedens 
Væyter. 

Til privat Brug kan han jo gjerne for os være som 
han er, og vi skal ikke fortrædige ham, tvertom; men 
er hans Sindsbeskaffenhed til Sygdom for Pressen, da 
skal han gaå sin Vei; thi derved at Alt, han siger og 
gjør, for Folket ser ud som det er Morgenbladet med 
sine 30—40 Aars Tradition, alle dets gamle Indsendere, 
som siger og gjør det — selv kan han jo ikke skrive en 
Artikel, som naar op over det at skjænde Folk ud —, 
derved kan hans Sygdom blive til Smitte, hans hidsige, 
urolige Maade at tale om offentlige Forhold og Mænd paa 
blive til Vane, — og dette maa forebygges. 

Men er der paaveje at flyde Skade af den Anony- 
mitetens, Indsendernes, Traditionens Nimbus, hvori han 
midt i Bladet lever, idet man oversætter Ordene fra 
Manden til det store Ubestemte omkring ham, og dermed 
taaler og tror, hvad ellers Ingen med sundt kristeligt Sind 
vilde have taalt og troet, da skal til en Begyndelse denne 
Anonymitet sønderrives og Manden frem -- saa faar han 
senere vælge, om han vil staa saaledes, eller gaa. 

Hvem er altsaa denne Mand, der med knusende Over- 
legenhed viser sig Dag efter Dag i Morgenbladets Spalter, 
frakjender denne Indsigt, hin Begavelse, skjælder denne 
ud for en Taabe, hin for aandsfattig, bærer Historier ud 
om Mænd, som han holder sig for god til at bevise, 
sætter Ret over Statsraader og Storthing, karakteriserer 
Medlemmerne deraf som taabelige eller spekulerende paa 
fordærvelige Anslag — hvem i al Verden er denne for- 
færdelige og store Mand, der forsøger paa at henleve et 
Liv som Byens og Landets Skræk, — jo han er (det er 
saa kuriøst, at Morgenbladet vist tager det ind under 
sine Blandinger) — han er Kand. Kristian Friele, der for 
et Par Aar tilbage gik ud af Departementet i Egenskab 

af Extraskriver og lod sig af Hr. A. B. Stabell og Mad. 
Hviid engagere til at overtage Redaktionen af Morgen- 
bladets Dags- og Nyhedsartikel. 


Angrebet paa Friele blev fortsat i det følgende No. af Aftenbladet 
og ender med «saa væk med ham!» — en Opfordring til Bladets Eier om 
at fjerne ham fra hans Stilling som Redaktør. Friele svarede i Morgen- 
bladet for 21. Dec. bl. a. med at sammenligne Bjørnson med Nils Skrædder 
i «Arne» og betegne ham som en journalistisk «Landstryger», som tid- 
ligere havde været Redaktør af en Provinsavis [Bergensposten] og nu 
efter Sigende skulde have kjøbt Aftenbladet eller en Halvpart deraf. «Men 
en Redaktør af en Provinsavis er ikke altid det rette Subjekt at føre ind 
til Forhold, hvorom han intet Begreb har, især naar han selv baade 
mangler Sinceritet og de tarveligste Skolekundskaber. Manden har intet 
andet udrettet end at lide Nederlag paa Nederlag» ... Af hans «gelé 
agtige Ordmasser» vil Morgenbladet «optage en Prøve under Blandinger 
i smaa Portioner». — 

Bjørnson fortsatte endnu Kampen for Reformforeningen i flere 
ledende Artikler. I den sidste af disse (Aftenbl. 27. Dec. 1859) hævder han, 
at en Partikamp eller Brydning mellem Regjeringsmagten og Folkemagten 
har altid været tilstede, saalænge der har bestnaet menneskelige Samfund. 
Men Striden vil kunne føres i høiere og høiere Former. Den vil alter 
og atter føre frem mod Enighed, for atter og atter at gjenoptages «fra et 
høiere Stade», idet hvert Fremskridt medfører nye Opgaver. «Derfor skal 
man ikke være sky for denne Kump eller blive forstyrret, fordi den maa 
finde Sted. Men man skal holde det Middel, ved hvilket den alene kan 
og skal føres, i Hævd og Ære, man skal agte Ordet og tjene det, som det 
bør tjenes .... De lavere Ordklasser, som holder til i Sprogets Forstæder, 
maa ikke faa Lov til at gjøre Gadeoptøier . . . . og overfalde skikkelige 
Folk, end sige Folkets Udkaarne og føre dem i Gabestokken. Men noget 
saadant har virkelig været paafærde dennegang, og vi har været nødt til 
at føre Mobilgarden og de regulere Tropper i Ilden for at nedskyde disse 
Ordets Blusemænd.» 

Striden om Reformforeningen og Foreningen selv døde hen, da 
Statholderstriden med Sverige optog Alles Sind og for en Tid forenede 
alle Partier. Det lykkedes naturligvis ikke for Bjørnson at fordrive Re- 
duktør Friele fra hans Stilling, ligesaa lidt som det nyttede for Vinje, 
som 9 Aar senere gav Morgenbladets Eier det samme Raad: at afsætte 
Friele, som ikke engang burde faa Lov til at være Bladets «Gatelaupare». 
(«Dølen», 26. Dec. 1868). 


VIII Kapkjøring paa Sognsvandet. 


Kl. 11 Formiddag tredje Markedsdag var der er Fart 
opover Ullevoldsvejen, som den neppe har set siden af- 
døde Professor Sverdrups Dage, da Studenterne drog der- 
opover med Fakler. Det var rigtig en norsk Vinterdag, 
klar i Luften, med klingrende Frost, tæt Sne og stry- 
gende Føre. En lang sort Stribe krøb opover Bakkerne 
og slingrede bortover Snefladerne, det var Slædetoget fra 
Byen, vel en Fjerding i Længde. Spadserende, især Stu- 
denter, skjød Krulryg i Kulden og løb ved Siden, Duskene 
dinglede sørgelig sydlandske, Andre øvede den ædle Kunst 
at løbe paa Ski, d. v. s. kom sig fortest frem, naar de 
tog dem paa Nakken og travede efter Slæden. De fleste 
havde nok forestillet sig, det var en liden rask Spadsertur 
fra Byen, men fik Andet at føle; thi denne Vej havde 
det ved sig, at den meget sent tog Ende. Mange vilde 
vende om igjen, men jo længer op man kom, des ugjør- 
ligere blev det; thi Vejen blev altid smalere. Fremad 
maatte Enhver, som var kommen i Sporet, eller ogsaa 
overende i den dybe Sne; det var en kold og ubønhørlig 
Tur. Men her var vidt Syn og herlig Luft; Hundene 
gjøede sig fordærvet paa det endeløse Tog, som drog 
forbi deres graa Gaarde for siden at bøje henover lange 
Agre og Marker, ikke delt eller afmærket, uden af et 
legende Skifar. Snart bar det ind i en Granskog og blev 
lidt mørkere, men Træerne var smaa, de store var længst 
vandret did, hvorfra vi kom. Bag laa lave, bløde Aas- 
rækker, der stak Bar oppi den blaa Luft og løb, løb, — 
Vættakollen kom med og alle dens Spøgerier, bortover 
bar det, saa langt Øjet saa. Vi jagede ogsaa paa vore 

Heste, som Folk gjør naar de fryser, og snart bøjede 
Slæde paa Slæde ned til nærliggende Gaarde, hvor Kjøreren 
stod af, bandt Hesten og gav Foer, vi kunde skjønne, at 
Banen ikke var langt borte. Og her ser vi den, eller 
rettere, vi ser den brede, herlige Sneflade, hvortil Sogns- 
vandet var forvandlet af en lystig Vinter. Tæt op til 
Land myldrede sorte Tingester i travl Uorden, der var 
altsaa Banen. Man kjørte ned og bøjede op til Land 
igjen, Skikkelserne klarede sig, det blev Peltser med 
Mennesker i, Hundskinds, Ulveskinds, Vadskebjørnskinds, 
de travede omkring og nappede i hverandre, Figurer og 
Ansigter var ikke til at se. En Fjelebod var opslaaet 
for at sælge Toskillings-Cigarer og Drikkevarer af til- 
svarende Godhed, og var dette foruden Banen den eneste 
Tilstelning, som var at se. Langs Kapkjørerbanen, der 
var glat, bred og pudset, fandtes to Sidebaner, en tæt 
ved Siden for Gaaende, en længere borte for dem, som 
nu stillede sine Heste frem til Kapkjøring. Medens Dyr- 
lægerne prøvede Hestens Alder, gik man omkring og 
gjorde Opdagelser indunder de vældige Peltse, og her var 
Storbønder fra Dovre og Jarlsberg, fra Romeriget og 
Valders, her var Grosserere, som vilde kjøbe sig en Traver 
eller se, om de ikke selv havde en bedre, her var Stor- 
thingsmænd, som skulkede bort fra Odelsthinget, her gik 
Byens Artillerister og Kavallerister omkring med Kjender- 
mine, og rundt om bølgede en meget bevægelig Mængde 
af Studenter, Skuespillere, Markedsgjester og andet 
løst Folk. 

Det var især de peltsklædte rige Bønder, som fulgtes 
med størst Opmærksomhed; thi her var stort Møde af 
Norges Landadel. De har blandt andre Træk ogsaa det 
tilfælles med de andre Landes og vor gamle Histories, at 
de kjender hinandens Slægter, hinandens Formue og 
Gaarde, og hilser derfor hinanden ved første Møde, som 
gamle Bekjendte, tager ind paa hinandens Gaarde, naar 
de rejser og prøver her hinandens Heste. Der er en Ro 
og Værdighed over dem, enten de sidder kjørende i den 
skarpe Spidsslæde og med bred Tom, eller de stiger af 
og lader deres Hest beundre. De højer ind paa Banen 
som til en Fest, men de er udvortes blot lidt mere blege. 

Først kjørte de i skarpt Trav Hest efter Hest opover 
Banen for at prøve sig, og saa begyndte Flagene at blive 
urolige; det oppe ved Land gjorde Tegn, at man var 
færdig til at modtage dem, som nu var kjørt ned igjen 
ad den anden Bane og havde opstillet sig paa nyt, der- 


205 


næst viftedes der paa Midten, saa ved Enden og en Stund 
efter fløj dette atter op, Signal til at nu bar det afsted: 
sNul*" ropte den, som stod med Kikkert, og to Krono- 
metre blev Dommere. Minuttet gik fuldtud, Hesten kom 
travende, saa Isgovet stod til Siderne, den var ganske 
nær og Sekunderne over Minuttet tælledes højt under 
stor Spænding: 1, 2, 3, — indtil 19, det var den første 
Prøve. Numer og Hurtighed blev optegnet, atter gaves 
Signal, at man paany var færdig; Flaget fløj op dernede 
og nok en Hest frem. Det var ganske andet Løb, en 
gulblak lurvet Valdershest, høj, havde lange fillede Ben 
med Istapper i, Manen var tæt afklippet, men midt i det 
Gule løb en ilter sort Stribe helt frem, Halen var rig, 
sortblandet, lang, Øjnene gnistrede; men strax den holdtes 
an, stod den, som opstillet. Den var ikke synderlig bred 
i Brystet, ejheller havde den noget Let eller Sirligt, men 
den var sikker. Denne Hest var den anden, som løb, 
den fik ogsaa anden Præmie; Banen (1000 Alen) tilbage- 
lagde den, som bekjendt, i 1 Minut 7 Sekunder, «akkurat» 
blev der tilføjet. En herlig, glindsende sort Hingst, til- 
hørende Fadum fra Jarlsberg (Storthingsmand fra 51 og 
51) var den næste, som tildrog sig Opmærksomheden, og 
var den sjette, som løb. Den blev strax Banens ubetin- 
gede Yndling, den kjørtes af den rige Bonde, Ivar Tofte 
fra Dovre. Ivar Tofte ejede den Hest, som vandt første 
Præmie, men lod den kjøre af en Anden; den Hest, som 
rimeligst kunde konkurrere med hans, og som Kvælden 
før havde kjørt Banen paa 1 Minut 6 Sekunder, kjørte 
han nu selv. 

Ivar Toftes egen Hest løb umiddelbart efter Fadums, 
løb een Gang og vandt (1 Minut 6 Sekunder). Siden stod 
to Mand og holdt den, det var et galt, vildt Dyr, der 
gjerne havde løbet lige lukt ind i Døden, hellere end at 
give tabt. Af Farve var den mere sort end brun, ikke 
synderlig høj, bustet Haar, temmelig stærke Ben og tog 
af Kaadhed tre Skridt, hvor en anden tog eet, naar den 
holdtes stramt og skulde gaa stille. Den var et Billede 
paa den rasende Ærgjærrighed; hvis den havde Sokker, 
skulde den hedde Magnus Barfod. Et almindeligt Ord gik 
der om, at Ivar Toftes Hest ogsaa fortjente at vinde 
Præmie; thi de bedste Travere var i lange Tider ogsaa 
fra Tofte, og faa Mænd havde her i Landet gjort for 
Hesteracens Forædling, hvad Ivar har gjort. 

Den tredje Prishest var en smekker, jomfruelig Hoppe 
med rødt Haar, tilhørende Melby i Trøgstad. Den stod 

saa fin og lystig efter Turen, var ganske ung og lovede 
til næste Aars Banefart at ville dandse dem rundt alle- 
sammen. 

Men dersom jeg skulde give Præmie, da skulde en 
ung, letsindig Hoppe, tilhørende Andreas Drømtorp fra 
Aas Sogn ubetinget have den. Dette uopdragne Barn 
kunde ikke dy sig, naar hun kom midt paa Banen, gjorde 
et Hop eller to, og saa var baade Farten og Præmien 
spoleret. Og alligevel, skjønt hun i en Tur sprang ud to 
Gange og maatte sinkes meget for at sættes i Trav paany, 
naaede hun frem paa 1 Minut 7 Sekunder. Hun havde 
utvivlsomt vundet, hvis hun bare havde kunnet stvre 
sig; hun stod ogsaa bagefter saa forvirret og skamfuld, 
som hun godt skjønte det, men kunde slet ikke for det. 
Hun var glindsende sort, havde bredt herligt Bryst, rig, 
lang Hale, der laa efter hende som et Slæb, Hovedet var 
lille og viltert, og hun bed i Bidslet. 

Middeltallet af den Fart, de alle naaede, kan anslaaes 
til 1 Minut 12 å 13 Sekunder, og dette gjør jo vore Heste 
Ære. Borte ved Stranden stod Vognmandshestene fra 
Byen, uberørte af sine Brødres og Søstres Ærgjærrighed, 
saa unge og uerfarne som de kom fra Landet. De er- 
farne Vognmandsheste holdt sig til Havren, den var dog 
det Solideste i Længden; de saa ikke engang op, dertil 
havde de ingen Tid. De fragtede Folket hen til Ærens 
Bane og ifra den, tog Profiten deraf og gik paa Stalden. 

Og saaledes endte dette mærkværdige Tog til Ærens 
Land eller rettere Vand, kun bør tilføjes, at det Hele 
begyndte Kl. 11 og sluttede omkring 4. Man frøs, naar 
man efter at have kjørt op, stod stille saalænge i skarp 
Kulde og bagefter brugte næsten en Time til Byen. Direk- 
tionen, som maa takkes for dette Forsøg, bør gjøres op- 
mærksom paa, at der næste Gang sørges for bedre Opsyn 
langs Banen, og at ikke blot et «a" Banen der Di!» eller 
«a" Banen Di der!», raabt iblinde bortover, agerer Politi; 
thi der er Ingen, som er «Di der», eller «der Di», naar 
man raaber til dem om at give Slip paa en god Plads. 


Bn. 


IX. Arne Kulterstad. 


'"Valdersbonden Arne Olsen Dale eller Kulterstad, som i Nov. 1858 
tog en Art Slegtshevn og Blodhevn over Ole Olsen Høiland, skal have 
været en Ætling (Sønnesøn?) af Brudgommen i det Bryllup, som af Wel- 
haven er omdigtet i «Asgaardsreien». (Denne gamle Retssag fra 1821—25 
findes refereret i Brandts Repertorium, 1. Samling, 1. Bind, S. 202 ff.). 

Arne Kulterstad skildres af Samtidige som noget af en Kjæmpe og 
Idrætsmand, næsten i gammelnorsk Stil. «Han var i Styrke og legemlige 
Idrætter udmerket fremfor de fleste Mænd,» fortæller en Indsender «M.» 
i Aftenbladet, 10. Marts 1860. «Under sin Tjenestetid (som Underofficer) 
gjorde han sig bemerket ved sine forvovne Hallingkast gjennem Vagt- 
baalene paa Gardermoen, hvilke ingen anden kunde eller turde efter- 
ligne.» Af en anden unævnt Indsender i Aftenbladet (3. Marts 1860) 
skildres han som «en i den Grad øvet Rifleskytte, at han skjød Smaafugle, 
saasom Hakkespætte, med sin Rifle». Da han var med de norske og 
svenske Tropper I Slesvig, skal han have gjort Tjeneste som Ordensværn 
ved at ryddiggjøre Kneiperne, naar der var Klammeri. Denne Mand, 
der skildres som meget voldsom og stridbar, især naar han var beruset, 
og som for «Insubordination og stridigt Forhold» m. m. var bleven af- 
skediget som Furér i 1856 (Norsk Retstidende, 2ide Aargang, 1859), var 
kommen i et dødeligt Fiendskab til Ole Olsen Høiland, som havde til- 
føiet ham selv og hans Slegt den ene Tort efter den anden. Ole Olsen 
Høiland, der baade af Hetsvidnerne og af Avis-Indsendere skildres som 
en laak Kar, havde taget Arnes Bror paa Ordet, da denne i beskjænket 
Tilstand kjøbslog med ham om Salg af sin Odelseiendom, Gaarden Kulter- 
stad. Ole Høiland tog Vidner paa, at Arnes Bror havde tilbudt ham 
Gaarden for en temmelig ringe Sum, 1200 Speciedaler, fik Medhold af 
Høiesteret og bortsolgte siden en Halvdel af Gaarden for den samme 
Sum. Arnes gamle Forældre, der blev boende som Kaarsfolk paa sin 
gamle Eiendom Kulterstad, var derved afhængige af Slegtens værste 
Uven for sit daglige Brød og sin Pleje, hvad der gav Anledning til stadige 
Rivninger. Striden førtes med Ord i ubunden og bunden Stil (Ole Høi- 
land og hans Søn digtede om Arne Kulterstad en Nidvise, som spredtes 
over Bygden) og efter gammel valdersk Skik tildels ogsaa med Kniv. 
Herom hedder det i en Notis i Bergensposten for 7. Dec. 1858, hvoraf 
Bjørnson efter al Sandsynlighed fik sin første Kundskab om denne Sag: 
« Naar de (raf hinanden, kom de bestandig i Trætte; og saaledes hændte 

dette da ogsaa ifjor pan Vaarthinget om Middagen, netop medens Øvrige 
heden sad tilbords. De Angjældende og den øvrige Almue stod ude paa 
Gaardspladsen; de Angjældende havde nylig trættet; men Mundhuggeriet 
var standset og Ole Høiland og et Par Skridt bag ham Arne Kulterstad 
samt en Mængde af deres Kjendinger gik roligt hen over Gaarden. Dan 
vender Ole sig'med Et og hugger sin Kniv ind å Arnes høire Haand, saa 
at Bladet løb tvers igjennem den,s rykker den derpaa af al Magt til sig, 
saa at Haanden blev sønderflenget til langt ud paa Fingrene. Arne blev 
derved en vanfør Mand; hans høire Haand er aldeles ubrugelig til Ar- 
beide. Nu søgte han Amtet om, at Ole maatte blive undergivet offentlig 
Tiltale, men Amtet Har ikke villet indlade sig herpaa, og saaledes har 
da Arne omsider seet sig nødsaget til at anlægge privat Søgsmaal mod Ole 
til Straf og Erstatning, hvilken Sag endnu svæver for Retten.» 

Da det syntes at gaa sent med at fan Hevn ad Lovens Vei, var det 
at Arne Kulterstad den 17. Nov. 1858 fra et Skjul i Kratskogen skjød Ole 
Høiland, som kjørte et Læs Korn til Møllen. Kuglen fra Arnes Fuglerifle 
rammede Ole i Ryggen og gik gjennem den høire Lunge; fundet og ud- 
taget af Lægen dannede den senere det vigtigste Bevismiddel. Ole døde 
den 9de Dag efter, og Arne blev straks mistænkt, men negtede haard- 
nakket gjennem alle Retter at være den, som havde skudt. Men Kuglen 
passede nøiagtig til hans Rifle, som havde en sjelden Konstruktion, og 
mange andre Indicjer bekræftede, at han maatte være Morderen. Ved 
Høiesteretsdom af 24. Nov. 1859 blev han ogsaa af Høiesteret dømt til a 
have sit Liv forbrudt og af Majoriteten indstillet til ikke at faa Benaadt 
ning. Den 11. Febr. 1860 resolverede Kongen (Karl XV), efter Statsraadernes 
enstemmige Raad, at Høiesteretsdommen «skal fuldbyrdes uden naadigst 
Formildelse». Den følgende Artikel gav imidlertid Sagen enny Vending.] 


(«Aftenbladet», 25. Februar 1860). 


I et Tidsrum, der strækker sig hele Oskars Regjering 
igjennem og langt tilbage i Karl Johans, har ingen Døds- 
dom vakt en Opmærksomhed, som den, der nu er skjænket 
eller lidt efter lidt vil skjænkes Dødsdommen over Arne 
Kulterstad. Her er ingen, som tvivler om, at man i Arne 
Kulterstad har for sig en farlig, fredsforstyrrende Mand. 
Men dels vil en Tvivlens Tanke gjøre sig gjeldende, om 
hans Forbrydelse, selv under de værste Forudsætninger 
med Hensyn til hans Vilje, hører til de Gyseligheder, for 
hvilke Samfundet maa kræve Fyldest ved Liv for Liv 
dels tror eller vil Mange komme til at tro paa hans eget 
Udsagn om, at han aldrig har villet dræbe sin Fiende, 
«blot mærke ham», og at Dødsskuddet forsaavidt var 

Vaadeskud*). Man tror paa dette, fordi han gjentager 
det nu, berøvet alt Haab om Naade, gjentager det høj- 
tideligt som skulde det være hans sidste Ord. Man tror 
paa det, fordi en af de Mænd, Arne i sin Tid forfulgte 
med Skjældsord, falsk Anklage og Stenkast, siger til Alle, 
at uagtet han kjender Arne fra hans værste Side, er han 
dog fuldt overbevist em, at Arne her siger Sandhed. 

Jeg for min Del har endnu to Grunde til, uden 
hvilke jeg ikke skrev. Den første ligger i Bekjendtskabet 
til den norske Fjeldbonde ialmindelighed, navnlig til den 
Afstand, der i Lidenskabens Øjeblik er mellem hans Tanke 
og Ord, men atter igjen mellem hans Ord og Handling. 
Han tænker meget mere end han siger, men han gjør 
meget mindre. Efter nu at have talt stille og længe med 
Arne selv, er det min Overbevisning, at hin almindelige 
lagttagelse ogsaa her er sand, — at Arnes Sind var fuldt 
af Ondt, men at hans Skud faldt værre end han vilde. 

Arne var, efter megen Trætte med den nu Afdøde, 
for længere Tid tilbage bleven saaret af ham i Haanden. 
Ved den Lejlighed undsagde den Afdøde ham, og i en 
stor Almues Paahør udskjældte han ham for at være den 
værste Mand i Valders. Arne huskede dette; da han 
hin Vinterdag stod i Skoven og saa den Anden kjøre 
forbi nede paa Veien, «kom det saa stolt paa mig», siger 
Arne; «jeg gik og ledte efter Fugl og Ikorn og havde 
lagt yrende lidet Krudt i Riflen, det var ikke et Maal.» 
— «Hvor sigtede du saa?» — «Jeg tog Sigte paa Haanden, 
han gik og holdt Haanden paa Læsset. — Jeg vilde blot 
mærke den, for han havde jo mærket min.» Arne løftede 
op sin lille, veldannede Haand og fremviste et stort Ar 
mellem Tommel- og Ringfinger; det strakte sig opigjennem 
et langt Stykke. 

Men Arne traf mere end Haanden. Hin gik, i det 
samme Skuddet faldt, afvejen for en Sten, forandrede 
derved Stilling, — og Arne traf, saa det blev Begges 
Bane. 

Der skal være Uoverensstemmelse mellem Arnes Ud- 
sagn og et Par Vidners Prov med Hensyn til det lige 
Forudgaaende, nemlig fra hvilken Kant Arne var kommen, 
og hvorlænge han havde været paa Stedet. Endvidere 


*) Først efterat Ansøgningen om Benaadning var afsluaet, tilstod Arne 
K. for Fænyselspresten, at det var ham, som havde skudt paa Ole 
Høiland, «for at merke bam i Haanden, ligesom Ole havde merket 
hans Haand». ' (U. A.) 

er der bevist, at han med ladt Rifle har ventet den 
Anden ved tidligere Lejligheder. Men om man faar be- 
vist, at han i lang Tid har gaaet der, endvidere at Arnes 
Forklaring her er vaklende, kunde der dog endnu tvivles 
om, at det dennegang var den Anden, han ventede paa, 
endvidere at han ventede for at dræbe ham. Det er 
jo oplyst, at Arne i meget lang Tid har lagt i Skjul blot 
for at kunne sende en af sine Modstandere Sten og Skjælds- 
ord. Hans Forfængelighed som Slagskjæmpe og Stormand 
i Bygden har gaaet ud paa at sætte sig i Skræk og intet 
Videre. Hans Trudsler gik vistnok i alle Henseender 
videre; men det er jo netop det Sædvanlige for saadanne 
Karakterer. Man kommer under denne Undersøgelse ind 
paa en Bane, hvor Vidnerne slipper op, den juridiske 
Kundskab med, og hvor ingen Ret eller Regjering har 
det ene afgjørende Skjøn; thi det er de psykologiske 
Enemærker. 

Arne er ingen klog Mand; jeg mærkede det af hans 
Samtale, jeg har senere hørt det af hans militære Fore- 
satte (han var som bekjendt afskediget Fureer). Hele 
hans taabelige, dumstolte Adfærd røber det Samme, end- 
videre slig en traditionel Bygdeforfængelighed som den 
at ville for enhver Pris være frygtet, og hvorom jeg har 
hørt mange underlige Historier. Naar ikke den større 
Grad af Dannelse, han besad, endvidere hans megen Om- 
gang med bedre Folk og Ophold blandt Fremmede (han 
har lagt længe herinde i Garnison, har været med i 
Slesvig o.s.v.), naar ikke Alt dette har kunnet redde ham 
fra at henfalde i saadan raa Ærgjerrighed, saa maa han 
være lidet begavet. Det er endvidere bekjendt om ham, 
at han uden at være Dranker, dog gjerne tog Hjelp til 
sig af stærke Drikke, naar han skulde ægle sig ind paa 
en farlig Mand eller optræde med Mod og Skryd. En 
saadan Karl, lidet begavet og ikke rigtig sikker paa sig 
selv, har en løs Mund, og er nødt til stundom at gaa 
efter i Handling for at opretholde sit Ords Anseelse. Ser 
man paa Karakteren i disse Handlinger, en for en, vil 
man naturligt finde, at de ogsaa har Praleriets hule An- 
læg, ikke Koldblodighedens, ikke Djærvhedens; han vilde 
skremme og intet videre: «man skulde aldrig være rigtig 
tryg for Arne Kulterstad». 

Men saadanne Naturer er det ikke, som myrder*). 
Det er ikke de løst sammensatte, det er de intense. Arne 


*) Mord er at dræbe med koldt Overlæg. 

græder nu, som et Barn, den Svages Graad, «over den 
Ulykke han er kommen i»; endvidere den bløde Mands 
Graad: «jeg har Kone og smaa Børn». Det er ogsaa det 
bevægelige Hjertes; thi da jeg spurgte ham, hvor gammel 
han var, svarte han 35 Aar og brast i Graad. 

Man vil trække saa stort Bevis frem deraf, at hans 
Forklaring ikke er sandfærdig. Jeg fik ogsaa under den 
hele Samtale Indtryk af, at han endnu ikke forklarede 
sig sandt om alle Ting; men tillige af, at vedkommende 
paa et eller andet Punkt i Sagens Behandling har mis- 
brugt hans Aabenhed og derved skræmt ham, saa han 
tør ikke Andet end holde ved som han har begyndt. 
Herom har han vel et hemmeligt Regnskab med sig selv. 
Han bruger vel den Tro, at Retten har været uretfærdig 
mod ham, til at kvittere méd. 

En lidet begavet Mands Retfærdighedsregnskab er 
netop saaledes, det støtter sig paa relative Synsmaader;, 
det pukker paa «hvad Andre har gjort». Dette, at han 
ikke endnu siger sandt, tør altsaa være en simpel (og ti - 
dels traditionel) Taktik, behøver ikke at staa i Forbin- 
delse med Bevidstheden om større Brøde end den, han til- 
staar. Han vilde bruge den samme Taktik i ethvert Til- 
fælde. Ser altsaa Regjeringen saa stærkt Bevis imod ham 
deri, at han ikke siger sandt, saa tør den lægge Akcenten 
paa et falskt Sted. 

Man regner op: dette gjorde han og dette og dette; 
dengang spankulerte han nede paa Vejen med ladt Rifle, 
dengang bad han En: aa sæt Ild paa det Hus! — den- 
gang truede han, dengang undsagde han osv. osv. Men 
saadan bærer ikke den sig ad, der har Mordets Koldblo- 
dighed og Beslutsomhed, Saadan bærer en pralende, for- 
fængelig, løs, og ikke dristig Mand sig ad, naar han tror 
det er en Klik paa sig, at en Anden faar ustraffet gjøre 
ham Fortræd. Han gaar og skryder og truer og bander 
saalænge til han maa gjøre noget Reelt for at holde sig i 
Respekt. Men han har ikke den tilbørlige"Dristighed til 
at gaa paa Livet, naar den Anden er beredt til at bruge 
alle Slags Vaaben. Har han da Dristighed til at dræbe? 
Endnu mindre. En Mand, der kan dræbe, gaar ikke og 
truer dermed gjennem 14 Aar. Allermindst gjør han det, 
naar en saarende Nidvise i næsten lige saa lang Tid har 
gaaet Bygden rundt uden at kunne fremdrive Katastrofe. 

Han har villet «mærke ham», minde om sin Hevns 
Tilværelse. Man taler om hans Lidenskabs Dybde, hans 
Styrke og Udholdenhed i Forsættet: man kan .heller 

vende det om og sige, at han var for svag og ræd til at 
gjøre noget Overordentligt med eengang, men for forfæn- 
gelig til ikke bestandig at huske, at endnu har du Ingen- 
ting gjort, endnu siger Folk om dig, at du er nok ikke 
saa farlig endda, siden du kan taale sligt. Og saa gjorde 
han nogle forcerte Forsøg hist og her, helst ved Hjelp af 
Brændevin; men ingensteds i hans Historie hører man 
om en rask og beslutsom Hevn, der røber Dybde i Liden- 
skaben og Styrke i Forsættet. Det var en stolt, men løs 
Karl, der lod sig drive frem af Forfængelighed, mere end 
af Lidenskab, derfor taler han nu grædende «om den 
Ulykke, han er kommen i». — 

Man fremfører alle hans forskjellige truende Udsagn 
og vil af dem faa ud, at det var Døden, han mente. 
Mig synes, man faar deraf ud hans Lidenskabs Ufor- 
muenhed, hans Forfængeligheds Tilflugt til Pral. Han 
dryssede og skranglede med store Ord og gik paa Vejen 
med ladte Geværer, og yppede Slagsmaal, naar han var 
fuld, og af alle sine Spekulationer over at gjøre sin 
Skræktheori virkelig, kunde han blot bringe ud at kaste 
med Sten eller pilte over til en Anden for at bede ham 
brænde et Hus ned. Dette beviser ingen Lidenskabens 
Dybde, dette er ikke den Mand, som har Hjertelag til 
Mord. Jeg ved nok, at juridisk er det et Bevis mere 
for hans Skyld, at han tit og ofte har undsagt og truet; 
psykologisk er det i dette Tilfælde et Bevis mindre. 

Han har ikke villet dræbe, han har villet true, minde, 
han har villet «mærke ham»; dertil er han af sin For- 
fængelighed drevet frem, fordi den anden nu i 14 Aar 
havde ægget ham og i al deres Trætte faaet Overhaand, 
trods den Skræk, der skulde staa af Arne. Og saa lagde 
han sig i Baghold og fyrede paa hans Haand. Denne 
bange Halvhed i Forholdsregel, denne Nølen i selve Hand- 
lingens Øjeblik, saaat Skuddet gik af senere end han 
vilde, stemmer med alt det Andet, lige fra Praleriet, den 
idelige Klænging som den, der ikke rigtig tør, lige til 
hans Frygt for at sige sandt ved Retten og til hans endnu 
større for Døden. 

Arne er saa ræd Døden, at man ser ham ikke 
uden megen Bevægelse. Han græder som ct Barn, mildt 
og stille; medens han staar oprejst og taler med dig, kan 
Taarerne trille ham ned over Ansigtet, og pludselig spørger 
han: «er der da slet ingen Raad? kan Ingen længer gjøre 
Noget for mig?» 

Af Respekt for den Lov, der har dømt ham, vil jeg 

ikke søge at vække Rørelse, og at omtale Principet i selve 
Loven er ikke Hensigten med disse Linjer. 

Jeg vilde kun — for en anden Gangs Skyld — 
minde om, at i Sager, der gjælder Livet og Døden, er 
Vidner og Sandsynligheder ikke længer. nok, der maa gaaes 
dybere ind i Menneskets Sjel. 

Som ganske ung var jeg tilstede ved en Henrettelse, 
hvorved min Fader var forrettende Præst. Ved at komme 
tilbage til dette Sted som voxent Menneske og tale med 
Folket, har jeg stødt paa den almindelige Tro iblandt dem, 
at han, som her blev sendt i Døden af den straffende 
Lov, gik did for sin Moder, som'var den egentlige Skyl- 
dige. Der skal ogsaa leve En til hvem han et Par Dage 
før sin Død har betroet sig. 


Dette staar nu for mig, — og saa husker jeg Arnes 
Ord: «jeg vilde ikke dræbe ham; de gjør en Ulykke 
paa mig.» — 


Jeg spurgte ham, om han ikke syntes det bedre at 
gaa vel forberedt i Døden end at leve sit Liv mellem 
Slaver. Men han undveg Spørgsmaaalet; han vilde blot 
leve, leve. — 

Siden sagde han: «som jeg nu er, kan jeg ialfald ikke 
dø; jeg maa have Udsættelse.» — 

Arne Kulterstad er, som sagt, 35 Aar, har Kone og 
smaa Børn. Han er en høj, velvoxen Mand, skulderbred, 
men midjesmal og med smaa Hænder og Fødder. Han 
har sort, men ikke stærkt Haar; hans Pande er opret- 
staaende, Øjnene noget dybtliggende og usikre; men en 
Officer, hvem jeg fortalte dette, føjede til: «han er dog 
vakker, naar han smiler... Næsen er lille, Munden uden 
Udtryk, ret tykke og lige Læber; Hagen var lille, Halsen 
stærk, skjønt han nu var mager. Hans Stemme faldt godt, 
var klangfuld og passede Valdersdialekten. Da jeg endnu 
i Døren sagde ham Farvel, svarte han med stærk tonende 
Røst — første Gang under hele Samtalen. 


e 


Dengang Bjørnson skrev denne Artikel, syntes Sugen ugjenkaldelig 
afgjort. Endog en ivrig Modstander af Dødsstraffen, som i Morgenbladet 
for 22. Febr. 1860 — tre Duge før Bjørnsons Artikel — havde tage! Anled- 
ning af Arne K.s Sag: til at bestride Dødsstruffens Berettigelse fra kristeligt 
Synspunkt, endte med at «ønske af Hjertet, at Arne Kulterstads Henret- 
telse bliver den sidste i Norges Lund». Samme anonyme Indsender taler 


214 


i en senere Artikel (4. Marts) om «denne Forbryders, efter alle Formers 
Iagttagelse, nu endelig afgjorte Skjæbne», men vil, at kristeligsindede 
Mænd i Hovedstaden skal holde et offentligt Møde for i sin Alminde- 
lighed at drøfte Dødsstraffens Berettigelse. En anden anonym Bidrags- 
yder til Morgenbladet (1. Marts 1860) protesterede mod Bjørnsons «leisin- 
dige Leflen med alvorlige Ting». «Det alvorlige ved Sagen er, at Arne 
Kulterstad nu ugjenkaldelig er bestemt til at henrettes . .. Hver 
eneste Mand i Regjeringen har stadfæstet Arne Kulterstads Dødsdom, og 
nu skal han henrettes. Bjørnsons Produkt kan ingen Virkning have i 
Forhold til den mere oplyste Del af Publikum . . . Aftenbladets Redak- 
tion burde have forstaaet, at det er yderst upassende at vise Landets 
øverste Domstol og Landets Regjering tilrette med nogle spredte, sau- 
kaldte psykologiske Bemerkninger ... Det er Aftenbladets Redaktions 
Pligt at holde sit æsthetiske Element indenfor det uskadeliges Grænser.» 
— Paa dette Angreb svarede Bjørnson ganske kort samme Dag i Aften- 
bladet, at han ikke havde villet underkjende Retternes Dom, men havde 
holdt sig til Benaadningen, «som er sat over Dominen, fordi det faktiske 
Vidnesbyrdet fra de vdre Fakta) stundom kan gjøre det psykologiske 
blodig Uret» — — — 

Et Par Dage efter fik Bjørnson Støtte af en Indsender i Aftenbladet 
(3. Marts), og kort efter ogsun af en Indsender i Christiania-Posten (5. 
Marts). Men.størst Indflydelse paa Sagens Udfald fik sandsynligvis en re- 
daktionel Leder i Aftenbladet, 7. Marts, af Ole Richter (?), som hævdede, 
at selv om man med ham tvivlede pan Sandheden af Arnes Tilstaaelse 
og I det Høieste ansaa det som en Mulighed, at han ikke havde villet 
dræbe («der kan have været en Vaklen i hans Sind»), hørte dette Mord 
pan Grund af de formildende Omstændigheder ubetinget til denne Klasse, 
som i den senere Tid havde fundet Benaadning. Tre af Høiesterets 
Dommere havde talt for Arne K.s Benaadning og «i meget sterke Udtryk 
nedlagt Indsigelse mod denne Doms Fuldbyrdelse». Flere Indsendere støt- 
tede Aftenbladets Redaktion, og en af dem udtalte, at «den store Almenhed 
ønsker Benaadning», og foreslog et offentligt Møde i Sagens Anledning. 
I samme Nummer (22. Maurts) meddeler Aftenbladets Redaktion efter 
Morgenbladet, at Arne Kulterstads af Fængselspresten anbefalede Ansøg- 
ning om Udsættelse med Fuldbyrdelse af Straffen var afslanet, men til- 
føiede, «at Henrettelsen vilde være mod tidligere Praksis.» 

Imidlertid var der i Morgenbladet og tildels i Christinnina-Posten 
bleven ført en Diskussion om Dødsstraffens Berettigelse fra kristeligt 
Synspunkt. Bibelsteder blev citerede for og imod. En Indseénder i Mor- 
genbladet mente, at «Gud selv paabvyder Straf pan Livet», og henviste 
til en Række Skriftsteder fra Mosebøgerne. Denne Diskussion ledede til, 
at Bjørnson atter rykkede ud, denne Gung i Christiania-Posten (18. Marts), 
og foreholdt begge Parter, at «den kolde Ræsonnements-Færdighed i 
Spergsmaalet om, hvorvidt Dødsstraffen er kristelig tilladelig eller ei ... 
er uhyggelig, saalænge den er unyttig og den stakkels Domfældte blot 
bruges som Paaskud.» Bjørnson paakalder Opmærksomheden for dette 
enkelte Menneske, som der nu er Spørgsmaal om, og minder on at «i 
Høiesteret var der tre Medlemmer, som med Varme indstillede paa Be- 
naadning, I Justitsdepartementet har efter Forlydende bande Burcauchef 
og Expeditionssekretær indstillet paa det samme» ... Om Høiesteret, 
bvis Flertal havde indstillet paa Ikke-Benaadning, siger han: «Den, der 
Aar ud og Aar ind beskjæftiger sig med ut lægge Lovens strenge Dom 
paa den beviste Skyld, maa ogsau forudsættes at tabe lidt af den virk- 
somme Medfølelse, som den har, der ikke tvinges til altid at kjende 
Straf og aldrig tilgive. Kong Oscar vidste dette.» — — Efter gjentagne 
Forespørgsler kan Bjørnson forsikre, at «i Vulders ventede hver Mand 

paa Benaadning». (Vinje, som forøvrigt stillede sig imod Bjørnson ogsan 
i denne Sag, skrev senere i «Dølen», at Valdriser havde sagt, at Arne K. 
«burde have fengit Skotpengar», nemlig for at have skilt Bygden af med 
Ole Høiland). 

I Opsatsens sidste Del, som nedenfor gjengives, vender Bjørnson 
sig ikke blot mod dem, som diskutterede Dødsstraffen abstrakt, høit over 
Hovedet paa den Dødsdømte, men ogsaa mod en ovenfor citeret Indsender 
i Aftenbladet (10. Maris), som i sit ivrige Indlæg paa Bjørnsons Side, for 
Benaadning, havde søgt at gjøre Arne Kulterstad (som dog havde lagt sig 
i Baghold for sin Modstander og skudt ham bagfra gjennem Ryggen) til 
noget af en romantisk Skikkelse i gammelnorsk Stil. Efter at have om- 
talt «Arnes forvovne Hallingkast gjennem Vagtbaalene paa Garderinoen» 
m. m. spørger denne Indsender: «Hvo ved, hvad der i tidligere Tidsaldre 
kunde blevet af denne Mand ?»)] 


IT 
(Christiania-Posten, 18. Marts 1860). 

Det være mig tilladt at gjenkalde i Erindringen den 
psykologiske Bevisførelse, som jeg engang forsøgte: Der 
har været brugt Argumenter imod den, som beviser, at 
man enten ikke har opfattet den eller glemt den. Jeg 
mente, at Arnes Styrke er Grunden til hans Ødelæggelse 
— derigjennem, at den blev ham selv uovervindelig. Den 
udstedte ligesom en daglig Trusel, som han en Gang 
imellem maatte indfri. Den Mand, som saaledes kan lade 
sig trække frem, maa være svag, baade af Hjerne og 
Karakter. Hele hans Liv har ogsaa vist det; thi han gav 
sig for ordentlig Modstand, var fejg der, hvor han ikke 
længer var den stærkeste, han hjalp til med Brændevin, 
han pralte, løj og hyllede sig ind i et vist Skin af Far- 
lighed og Hevn, som han ogsaa fik narret Folk til at tro 
paa. Ikke før er han bragt udenfor den Tryllekreds, 
hvori han opretholdtes af Andres Angst og Fiendskab, 
før han synker sammen i sin sande Skikkelse, bliver 
baade blød og ræd. Dette er det, jeg mener taler for 
hin Halvhed i Udførelsen af hans sidste Udaad, baade 
for, at han blot vilde den halvt, og for, at hans Kunst 
forlod ham i selve Øjeblikket; thi at sigte paa en Mand 
er ikke at sigte paa en Laavedør for den, som er halv i 
sin Beslutning. 

Man siger, han gik ikke og ventede saalænge blot 
for at «mærke». Men det er da netop den Svages Væsen, 
at han gaar jambred den Sag, han paa forskjellig Maade 
er truet til at gribe an, skjønt den er farlig — gaar 
jambred den, ligesom klomset, skjænder sig Mod til, eller 
tænker sig det til, har slet ingen bestemt Beslutning, ved 
kun, at der er det. Saadan gik jo ogsaa Arne efter sin 
Modstander paa Thingstedet, da han selv fik Knivstikket, 
saadan laa han paa Udkig efter en anden af sine Fiender, 
saadan gik han jo efter hver den, som han troede, at 
han skyldte sit Rygte i Bygden at hevne sig paa. Ud af 
al denne Trusel kom tilslut en liden halv Beslutning, ind- 
hyllet i skrækkeligt Pral, saasom hist?ved Thingstedet — 
Anmeldelse til Øvrigheden; ved hin Gaard — en Sten; 
og nu her, — et Skud efter en Haand. For Andre turde 
han ikke Andet end gjøre Noget, for sig selv turde han 
dog ikke gjøre Mere. 

Man anfører imod mig, at Arne har løjet saa ofte, 
man kan heller ikke tro ham nu; dette er dog besynder- 
ligt, naar hele min Bevisførelse gaar ud paa, at saafremt 
Arne var en sanddru, altsaa tæt sammenhængende, be- 
sluttet Mand, da kunde han aldrig indskrænke sig til at 
«mærke», ligesaalidt som til i mange Aar at gaa der med 
tomt Skryd og svære Trusler; men netop fordi han var 
en løs, svag Karl, er det sandsynligt, at det dennegang 
har sin Rigtighed med hans Tilstaaelse. 

Man gjør mange Forsøg paa at faa Arne til en værdig 
Ætling af vore Forfædre, som under andre Love og Vil- 
kaar kunde naa en høj Plads i Samfundet. Dette for- 
rykker ikke Sagen lidet; thi dels svækker det Lovbevidst- 
heden, dels fører det direkte hen til den Tro, at han 
fældte sin Mand paa gammel Vis. Nej, det er ikke vore 
Slagsbrødre og pralende Muskelstørrelser, som er Forfæd- 
renes ægteste Børn; men kan være tryg for, at den sæde- 
lige Bevidsthed, som skrev Sagaen, tegnede os ganske 
andre Mænds Bedrifter og spenderte paa slige ikke en 
Linje. Saadanne Mænd, som jeg forestiller mig Arne at 
være, har altid været Samfundets Løsgjængere, og Alles 
Bestræbelser har gaaet ud paa at faa dem ind under den 
almindelige Retsorden. Men man har ogsaa som oftest 
grebet det galt an; man har dømt dem efter deres Rygte 
istedetfor efter deres indre Væsen, man har ladet sig 
skræmme af dem, istedetfor at opdage, hvor svage og 
uklare de gik der, og hvor skikkede de derfor var til 

Alles Hjælp. Sandelig hin Kategori, hvorunder den ulykke- 
lige Arne hører (de pralende Slagskjæmpers) er ikke de 
haarde Halse, som maa brydes, fordi de ikke kan bøjes. 


Bn. 


ITI 
(«Christiania-Posten», 27. Marts 1860). 


Særlig det uromantiske I Bjørnsons Syn paa Arne Kulterstad synes 
at have forvirret Adskillige af Datidens Læsere. Det fremgaar klarest af 
et Svar paa Bjørnsons ovenfor gjengivne Artikel fra en anonym Indsender 
i Chr.-Posten, som før havde skrevet mod Dødsstraffens kristelige Beret- 
tigelse. Han skriver bl. A. følgende: «Det er meget at beklage, at Hr. 
Rjørnson, der i sine Smaafortællinger, Synnøve og Arne, har vist sig i 
Besiddelse af en sau overordentlig Digterbegavelse, at han i denne Hen- 
seende neppe overgaaes af andre norske Digtere end Holberg og Werge- 
land, ikke kan afholde sig fra at træde udenfor den ham af Naturen an- 
viste anndelige Virksomhed. — — — Han ræsonnerer og taler hartad som 
et Barn» . . Indsenderen finder, at Bjørnsons alt andet end fordelagtige 
Karakteristik af Arne K. snarest maa virke til at lade det have sit Bero- 
ende med Straffen. — Forøvrigt er han enig med Aftenbladets Redaktion 
i, at der hør anstilles nye retslige Undersøgelser i Anledning af Tilstaa- 
elsen. — Pan denne Artikel svarede Bjørnson følgende :! 


Hr. Redaktør! 


I Fredagsnummeret lader De en Indsender fare mod 
mig med haarde Ord, fordi jeg har sagt, at den kolde 
Ræsonnementsfærdighed om Dødsstraffens Berettigelse er 
ubehagelig saalænge den stakkels Dødsdømte endnu lever 
og bruges som Paaskud. Denne Indsender er en af dem, 
som skrev om Dødsstraffen, og vil nu bevise, det var af 
Varme, han skrev; og dette vil han bevise ved at — 
skjænde dygtig paa mig. Situationen er saadan: en Mand 
trænger til Hjælp, en Anden, som ser dette, holder Fore- 
drag over det Begreb «Gjengjældelse»; saa siger jeg, der 
ogsaa kommer til, at dette er koldt og uhyggeligt — og 
strax slaar han til mig for selv at blive varm. 

Det er en underlig Maade, men jeg er nu snart sagt 
vant til Alt. Denne samme uklare Mand undlader dog 
ikke at ville belære mig; thi det er nu bleven grand 
mode at optræde belærende ligeoverfor mig, slænge i 
mig et Digternavn, og saa medens jeg forudsættes graa- 

digt at tygge herpaa, fraliste mig almindelig sund Fornuft, 
moralsk Ligevægt, den dyrebare Ret til virksom Deltagelse 
for dem, jeg tror ulykkelige! 

For at betegne den Uretfærdighed, hvortil hver høj- 
hælet lille Logik-Mand frit kan tage sin Tilflugt, naar han 
vil fare over mig, skal jeg afskrive, hvad denne Sidste 
uden Sky har vovet at sige: 

«Heller ikke skulle vi videre omtale, hvorledes Bn. 
handler tvertimod sin egen Hensigt — at udvirke Be- 
naadning for Arne Kulterstad —, idet han giver en Skild- 
ring af dennes Karakter, der efter den almindelige Op- 
fatningsmaade af Straffens Væsen og Hensigt snarere 
maa virke til at det faar sit Forblivendeved, . 
end at der sker Forandring i den engang fattede 
Beslutning.» 

Naar jeg giver en Skildring af Arnes Karakter, saa- 
ledes at den gjennem hver Linje peger imod at han 
dræbte mod sin Vilje, er da dette «at virke til at det 
faar sit Forblivende med den engang fattede Beslutning? 
Hvordan kan han, som helt igjennem giver sig Mine af 
at være en Religionens Mand, vove at forsøge en saadan 
Overlistelse? Og selv om jeg ikke saa ideligt og bestemt 
holdt netop frem, at det var til hint Maal, min Karakter- 
udvikling sigtede; sæt, at den stod der uden saadan Kon- 
klusion, — tør da en Religionens værende eller vordende 
Forkynder fortælle Almenheden og mig, at en bevist svag, 
og af. Forfængelighed baade til Løgn og Pral dreven Ka- 
rakter (saadan som Arne er fremstillet af mig) — «er 
den haarde Hals, som absolut maa brydes, fordi den ikke 
kan bøjes»? — Jeg ved nok, at nede i Ungdommen kan 
man lettere vække Sympathi for en romantisk saakaldet 
Helt, der «optraadte paa Fædres Vis», dræbte koldt sin 
Fiende, bar 15 Aars Hevn, slog ubarmhjertig ned hver 
Modstand, — lettere vække Sympathi for ham end for 
en svag Karakter, med alle de (slet ikke romantiske) Fejl, 
som følger deraf. Men hos ensidige Folk, og fremfor Alt 
hos Religionens Mænd, er naturligvis Sympathien stærkest 
for den Svage. Dem bør intet ydre Skin afskrække eller 
bedrage, de gaar hen til det Første og Oprindelige. 

Endnu et Exempel paa, hvad man ligeoverfor mig 
tør bekvemme sig til. En Mand i Morgenbladet angreb 
min første Artikel om Arne. Han steg som sædvanlig 
op i den moralske Sadel forat holde mig Forelæsninger, 
men lod begge sine Artikler lidt efter lidt forvandle sig 
til et Skafot; den endnu levende Dødsdømte blev roligt 

lagt ned som Blok, hvorover jeg, den egentlige Synder 
skulde frem og lade Livet. Efler endt Gjerning smed 
han sine dialektiske Handsker med det stille smilende 
Spørgsmaal: Var det ikke godt gjort? — Jo, det var 
godt gjort; thi ikke Alle har Hjertelag til at gjøre ham 
det efter. 

En anden Indsender i Morgenbladet, som ogsaa maatte 
bevise sin Medfølelse for den Dødsdømte ved at gaa lige 
løs paa mig, som var den Første, der direkte talte Arnes 
Sag i Aviser, udbredte sig om Dødsstraffen i Almindelighed 
og sagde, at jeg fra psykologisk Standpunkt har bevist 
dens Uholdbarhed, men at han neppe har læst noget 
Taabeligere. Nu er det vistnok ikke taabeligt fra psyko- 
logisk Standpunkt at bestride Dødsstraffen; dertil har Li- 
teraturen formange ypperlige Værker netop om denne 
Gjenstand; men hvad mig angaar, da har jeg ikke med et 
Ord gjort noget saadant, med Vilje har jeg skyet enhver 
Udtalelse derom — og endda har jeg om den Materie 
skrevet noget af det Taabeligste vedkommende Indsender 
har læst! 

Jeg vil i Ærbødighed henstille til D'Hrr. Redaktører, 
saavelsom Almenheden, om nu ikke denne Sort Forføl- 
gelser snart maatte have en Ende. Bn. 


Morgenbladet havde den 21. Marts meddelt efter Rigstidenden, at 
«Arne Kulterstad er uf Amtmanden i Kristians Amt forlangt sendt til 
Valders saa betimeligt, at han senest kan indtræffe der den 16. April, og 
er Fogen i Valders tillagt Ordre til snarest muligt derefter at lade Exe- 
kutfonen foregaa.» Alligevel gav Morgenbladet to Dage efter den forreste 
Plads i Bladet til en Indsender, der «stiller sig blandt dem, som beder 
om Naade for» A. K., og finder en Mulighed for, at A. K kun har villet 
saare sin Modstander. Han slutter sig til «Aftenbladets velskrevne Redak- 
tinnsartikel» og hæder som denne, at «vor Ret ikke lægger Dødsstraf 
paa en Forbrydelse som Arne K.s.» Derimod taler 18 Aars Praksis. — I 
del Hele var der nu, en Muaned efter Bjørnsons første Artikel, indtraadt 
et afgjort Omslag i Stemningen. Dertil bidrog bl a. Aftenbladets Redak- 
tions Paavisning af, at Regjeringen havde gjort den Bommert at anføre 
«de vilde Sæder i Valders» som et Argument mod Renaadning, da der 
burde stalueres et Eksempel. I Virkeligheden var de vilde Sæder i Val- 
ders en af de formildende Omstændigheder ved Mordet. Og at ville ku- 
rere Valdriserne ved en «homøopalisk Kur» gjennem Synet af en blodig 
Henrettettelse hetegnedes af ovennævnte Indsender i Mgbl. som «en stor 
psykologisk Misgjerning». — Alle Kristiania tre Hovedblade var nu, gjen- 
nem Ledere eller indsendte Artikler, for Benaadning, og den 27. Marts 
meddelte Morgenbladet, hvor Bjørnson en knap Muaned i Forveien var ble- 

ven angrebet saa skarpt, en Notis (fter Chr.-Posten) om, at Lister var nedlagt 
hos tre Boghandlere til Paategning af en underdanigst Ansøgning til 
Kongen om Benuadning for Arne K. I denne Ansøgning, som var affattet 
auf Ole Richter, pauberaabtes «en Mening, som er vidt udbredt gjennem 
alle Samfundsklasser» til Gunst for Benaadning. Vistnok indeholdt Mor- 
genbladet Dagen efter endnu fra en Indsender et heftigt Angreb paa den 
«usunde saakaldte poetiske Betragtningsmaade» af A. K.s Sug og en Be- 
klagelse over, at alle Slags Folk havde fuaet Adgang til at tale med den 
Dødsdømte, «ligefra den sande Kristen med den dybe Medfølelse ned til 
den forvirrede Digternatur med sin ustyrlige Lyst til ved enhver Leilighed 
nt stifte Uro og gjøre Kvalm.» Men selv denne Forfatter antydede, at der 
dog kunde være en Mulighed for Benaadning, nemlig ved Kroningsfesten. 
Karl XV. og Regjeringen oppebiede imidlertid ikke denne Leilighed, men 
formildede Dommen over Å. K. til Slaveri paa Livstid den 5. April 1860, 
— netop i det samme Statsraad i Stockholm, hvori Statholdersagen blev 
negtet kongelig Sanktion Dette Saminentræf gav en Modstander af Be- 
naadningen Anledning til den noget haltende Sammenligning, at Kongen 
havde føiet Folket, som raabte: Giv os Barrabas løs! (Illustreret Nyheds- 
blad, 8. April 1860. Smlgn. Vinje i «Dølen», 15. April). I Virkeligheden 
havde Nordmændene med endnu større Styrke og Enstemmighed krævet 
Statholderembedet ophævet. — 

Arne Kulterstad !blev, paa (Grund af sin gode Opførsel i Straffea n - 
stalten, sluppet paa fri Fod efter, saavidt vides, ca. 18 Aars Straffetid. 
Han reiste til sine Sønner, som imidlertid var udvandret til Amerika. Af 
et Brev, som han sendte Bjørnson Aaret før sin Død — han døde 77 Aar 
gammel, Sommeren 1902 — er et Uddrag anført i Chr. Collins Biografi af 
Bjørnson, I Bind S. 81.) 


X. Uddrag af et Brev fra Rom.*) 


«Aftenbladet», 22. August 1861). 


[I den Tid af ca. 2"2 Maaned, hvori Bjørnson stod som Aftenbladets 
Redaktør, sammen med D. Meidell, havde han ikke alene kjæmpet for 
Reformforeningen, hvis Program vel kortest kan betegnes som Arbeide 
for det norske Folks politiske Myndiggjørelse, indad overfor Embeds- 
slanden og udad overfor Sverige, og deltaget heftig i Statholderstriden; 
samtidig hermed havde han ogsaa i ledende Artikler fortsat Kampen fra 
1856 for den norske Kunsts, navnlig Scenekunstens, Befrielse fra Mindre- 
aarighed og hævdet, at man nu maatte begynde at tro norske Skuespillere 
skikkede til at afløse de danske, og norske Musikere konkurrencedygtige 
med de tyske, som af Myndighederne syntes at foretrækkes særlig ved 
Besættelse af Organistposter. 

Sammen med Henrik Ibsen, Ole Bull, Organist Lindeman og flere 
havde han været med at stifte «Det norske Selskab», til Fremme uf den 
nationale Stræben i Literatur og Kunst, og i Slutningen af November 1859 
var han bleven valgt til denne Forenings Formand. Men i de mere ad- 
stadige Kredse i Kristiania havde han dog ved sin Stridbarhed vakt en 
heftig Stemning mod sig som Journalist, medens man ikke godt kunde 
andet end beundre hans samtidig i Aftenbladets Feuilleton paabegyndte 
Fortælling «En glad Gut». Han forlod derfor for en Tid Politiken og 
Aftenbladets Redaktion og reiste i Mai 1860 til Kjøbenhavn hvor han 
skrev en Del af «Arnljot Gelline», medens han ventede paa Afgjørelscn 
auf sin Ansøgning om Reisestipendium. Welhaven og de andre Medlemmer 
af Universitetets akademiske Collegium forkastede Ansøgningen; men den 
blev dog den 24. Nov. 1860 indvilget af Regjeringen, for en Del ved Ad- 
vokat Dunkers Mellemkomst, med 500 Speciedaler (svarende til 2000 Kro- 
ner), Halvdelen af det søgte Beløb. Bjørnson reiste nu gjennem Tyskland 
og Østerrig til Italien, hvor han opholdt sig over et Aar i Rom og Omegn, 
og efter et kortere Besøg i Neapel lagde Hjemveien over Florens og 
Venedig, Forsommeren 1862. Efter at have studeret Kunst, navnlig Thenter- 
kunst, i flere tyske Byer og i Paris, vendte han hjem til Norge i Slutningen 


* Prevet er cgentlig skrevet å Landsbyen Arriccin, paa Albanerbjer- 
genes Sydskraaning, hvor Bjørnson tilbragte Sommeren. 
(U. A.) 

af April 1863. — I Italien skrev han «Kong Sverre», det Meste af «Sigurd 
Slembe» og adskillige Digte, som «Olav Trygvason» og «Bergliot», — Ver- 
ker, som viser, at hans Fantasi søgte tilbage til Norges Fortid, samtidig 
med at han studerede Mindesmærkerne fra Italiens store Fortid og den 
nationale Fornyelse i Nutiden under Garibaldi og Victor Emanuel'. 


Red. modtog fornylig et Brev fra Hr. B. Bjørnson, 
af hvilket han, saavidt vi har opfattet hans Mening, øn- 
sker at vi skal tage Anledning til at meddele dem, der 
interesserer sig for hans literære Virksomhed, at han 
bruger sin Tid vel og at Grunden til, at der siden hans 
Afrejse til Rom ikke er kommet noget Værk af ham til- 
syne, ikke ligger deri, at han ikke har faaet noget fær- 
digt, men i Omstændigheder fremkaldt ved hans Ophold 
paa et Sted, hvor han ikke kan faa udgivet, hvad han 
har skrevet, og hvor han befinder sig i saa stor Af- 
stand fra det Sted, hvor hans Arbeider kan blive trykte. 
For vor egen Part gaar vi ud fra, at der ikke bør ligge 
noget Arbejdets Aag over en Digter, og at en Forfatter, 
der allerede har ydet vor Literatur saa værdifulde Bidrag 
som Bjørnson, mindst skulde gjøre sig saadanne Skrupler, 
da der neppe er Nogen, som har troet, at det skulde 
komme til at skorte ham paa Vilje til Virksomhed. 
Imidlertid opfylder vi gjerne hans Ønske og tror at 
efterkomme dette bedst ved at aftrykke følgende Del af 
hans Brev: 

— — «Du spørger, hvor det bliver af «Kong 
Sverre». Jeg maa snart spørge selv. Men formodentlig 
finder Forlæggeren Tiden ubekvem, og venter til Vinteren 
bringer Ro for Læsning*). Jeg haaber imidlertid, at 
dette ikke forhindrer Theatret fra at faa fat i et Exemplar, 
da jeg baade har skrevet derom og forudsætter, at det 
norske Theater selv har Lyst til at spille «Kong Sverre». 
Stykket er ogsaa helt igjennem scenisk. Min Hensigt var 
at lade det udkomme først og saa lade Theatrene tage 
det, hvis de vilde. Mine Stykker spekulerer ikke i Nyheds- 
interesser, men staar sig netop bedst i at være læste, før 
de sees. Men noget for tjenstvillige Venner i Kjøbenhavn 





*) Første Oplag af «Kong Sverre» udkom kort efter, i Sept. 1861, og 
fulgtes i Okt. samme Aar af et nyt Oplag paa det Gyldendalske Forlag 
(Fr. Hegel) i Kjøbenhavn. (U. A.) 

indsendte det til det kongelige Theaters Censur, og har 
dette opsat Trykningen, saa at Sommeren overraskede os. 
Hr. Konferentsraad Hauch skrev mig et meget inderligt 
Brev til og bad mig om at faa «til Scenens Brug» for- 
korte Flskovsscenerne, men raadede til at lade dem staa 
uforandret, naar Stykket blev trykket. Theaterschefen re- 
solverede derpaa, at Censor bemyndiges til at underhandle 
med mig derom, og jeg fik Hilsener fra Hauch, at jeg 
endelig maatte indvilge heri. Jeg svarte tilbage, at jeg 
slet ikke havde leveret Stykket ind, at det var mig en 
Glæde, hvis Theatret vilde opføre det, men jeg vilde, 
min Bestemmelse tro, udgive det, og derefter kunde den 
omtalte Forkortning blive en Sag mellem Theatret og 
Publikum. 

Min Tro er det, at Censors Synsmaade her er vel 
meget tillempet efter det kongelige Theaters nuværende 
Formue i Elskovsfaget. Den ældre Wiehe kommer neppe 
til at spille Haakon (Sverres Søn), og selv om han gjør 
det, er hans Styrke som bekjendt mere i det Tause end 
Talende, hvorfor Hauch har skrevet Stykker for ham som 
«Tycho Brahe», «Kongens Yndling» — Karakterer, som det 
dennegang ikke var min Hensigt at skildre. 

Medens nu «Kong Sverre» ventes i Bogladen, har 
jeg skrevet paa min Trilogi «Sigurd Slembe». Første 
Stykke «Sigurd Slembes første Flugt» (en Akt) blev væ- 
sentlig skrevet i Rom; næste Stykke «Sigurd Slembes anden 
Flugt» (tre Akter) ender jeg i disse Dage. Det har været 
mig et svært Arbejde, jeg gik her i Maanedsvis uden at 
kunne sætte Pen paa Papir, skjønt jeg dog saa længe 
havde forberedt mig, før jeg kom hid til Ariccia, og 
skjønt jeg har baaret Stoffet ligefra 1857. Det synes 
maaske som at dette ikke vil sige stort; thi man ofrer ikke 
et Drama megen Tanke, før man lægger den endelige 
Plan. Men det siger dog ikke saa lidt; thi mange Stem- 
ningers Strejftog farer hen derover, mange Karaktertræk 
findes, mange Motiver vækker ny Eftertanke, naar man i 
Liv og Læsning støder paa det Beslægtede. Nu er det 
ordnet og overvundet, og jeg maa tilstaa, jeg gaar til den 
endelige Afskrivning med megen Glæde. 

Saa har jeg det sidste «Sigurd Slembes Død» tilbage. 
Det har under begge de forudgaaendes Udarbejdelse af 
enhver Tanke modtaget den forlængede Slagskygge. Noget 
eventyrligt bevæger altsaa endnu Gestalterne sig deri, men 
jeg tænker dog, at dette Stykke bliver det letteste, netop 

fordi det er det sidste. Før Jul bliver det dog neppe 
færdigt. 

H. C. Andersen har omtalt, ser jeg, at jeg hernede 
har skrevet endel lyriske Digte, som allerede tildels er i 
Musik. Saa er Tilfældet. Men hvad han skriver om 
deres Værd er at sætte paa Venskabets Regning. Jeg har 
været altfor optaget af Dramerne og af mine Studier her- 
nede, til at kunne længe og langt give efter for Stemninger 
og Indfald. Ganske som fordum i mine Fortællinger venter 
jeg til Digtet falder mig paa Næsen, og tager det ogsaa 
som det kommer. Det faar derved en vis musikalsk 
Gydning og Troskab mod Øjeblikkets Følelse, men bliver 
lille. Jeg ser dette selv, men kan fortiden ikke gjøre 
mere. I det Lyriske gjelder en næsten manuel Øvelse, 
Flid mere end i noget andet Digtgenre, og allerede det 
Ubetydelige, jeg har arbejdet, har gjort mine Replikker i 
Dramaet klarere; jeg miskjender altsaa ingenlunde den 
Hjælp, som lyriske Stemningsudkast, Farveleg, Replikvexel 
med Omverdenen giver, naar man udarbejder større Emner. 

Men uagtet alt dette, faar jeg ikke Lov af mig selv 
til at forfølge hin Længsel længere end til legende Stem- 
ningstanker, som maa være færdige og formede i Øje- 
blikket. Maaske bliver det anderledes, naar jeg har ar- 
bejdet fra mig endel af det Stof, som nu tynger, og naar 
jeg atter staar i de stærkere hjemlige Indtryk, saaledes 
som de skarpt vil aftegne sig paa den Reflexionsgrund af 
det Fremmede, som jeg nu medbringer. Jeg længes, kan 
Du tro, — og maa dog erkjende, at var jeg ikke kommen 
hid og netop paa dette Punkt af mit Liv, havde jeg bort- 
ødslet meget i en maaske frugtesløs Kamp med Vanske- 
ligheder, som man tror er nationale Ejendommeligheder, 
men som blot er Skabertrang uden Midler. Naar man 
har fyldt sit Sind i lange rolige Drag af den fremmede 
Skjønhedskilde, stiger en Lethed og Klarhed over vore 
gamle Emner og Tanker, saa man ser dem for første 
Gang uden Taageklatter, hvori man frygtede eller anede 
underlige Skikkelser; ja man ved ofle ikke, hvor de laa, 
eller at man nogen Tid har seet det anderledes. — 

Men saa vaagner rigtignok ogsaa nye Længsler og 
Planer, hvorom jeg haaber at Fremtiden vil aabenbare. 
Det er velsignet med det Bibliothek, vi har i Rom, ligesaa 
med de mange Studerende, som kommer hid og som har 
Bøger med, ligesom her er en tysk, godt forsynet Bog- 
lade, der tjener mange af vore Penge. Sommeren herude 

giver skjøn Tid til Betragtning og Læsning, og jeg skal 
aldrig i mit Liv glemme at takke for dette Ophold. 

Til Februar eller Marts tænker jeg at være færdig 
med mine Arhejder (dem, jeg her har paabegyndt) og 
med det, jeg vil se og overveje i Rom. Saa tager jeg 
en Maaneds Hvile og langt Farvel, besøger, vil jeg tro, 
Neapel, saafremt Jernhanen da er færdig, tager over 
Florents, Mailand, Venedig, Manchen, Berlin, og hjem. 
Frankrig faar jeg sætte igjen saalænge. Er det muligt, 
vil jeg der og i Tyskland et halvt Aars Tid senere hen 
studere Theatrene. Jeg saa meget paa en langsom Ned- 
reise gjennem Tyskland, som opfriskede gamle Planer og 
Ideer, der blev afbrudte. 

Dog ogsaa med Hensyn hertil var det godt jeg fik 
Hvile — og Overveielse. 

De Venner, som her har hjulpet mig, kan jeg ret 
ikke fuldtakke, og som jeg har skrevet i et Digt, «deres 
Godhed har bygget den Bro, som jeg daglig gaar til min 
Gud.» Faar jeg nu fuldende tredje Stykke af «Sigurd 
Slembe», saa har jeg fuldført fire Arbeider for Theatret 
hernede, skrevet lyriske Digte, og dertil seet og læst, hvad 
jeg har, saa maa de tro, at jeg kommer hjem igjen til dem 
med et taknemmeligt Hjerte. Hils dem fra mig! — 


Bjørnsons Artikler og Taler. 15 


XI, [Kong Sverre]. 


(«Aftenbladet», 5. November 1861). 





[Aftenbladet havde (21. Sept.) aftrykt en dansk Kritik fra Berlingske 
Tidende, hvori det bl. A. heder: «Mod Arbeidet som Drama vil man sik- 
kert have et og andet at indvende . ... Det har langt mere af det lyrisk- 
episke end af det dramatiske Digts Karakter, det afrunder sig saa lidt til 
et Hele, at Traaden meget godt kan spindes videre.» . . . «Til Gjengjæld 
er Karaktererne tegnede med et sandant Mesterskab, og eukelte af Sce- 
nerne . . .. har et san fyldigt og poetisk Udtryk, at man tit under Læs- 
ningen . . . . indbilder sig selv, at man har, ikke en Begynder, men alle- 
rede en fuldendt Dramatiker for sig.» Men allermest roser den danske 
Anmelder Stykkets «Sprogtone, som synes at være et Barn af en mildere 
Himmel, en varmere Sol og en yppigere Jordbund» ... 

Med denne Beundring fra dansk Side for Sprogtonen i «Kong 
Sverre» indvendte en anonym Anmelder i Christiania-Posten (24. Sept.), 
«at Bjørnsons Sprog var siden «Synnøve» blevet mere og mere dansk . .. 
Alt er bleven blødere og lindere» .... Denne Anmelder fældte en i det 
Hele gunstig Dom over Stykket som Drama, men fandt, at den historiske 
Kong Sverre ikke var kommet til sin Ret; han var bleven for liden. 
«Haakon og Inga er Stykkets bedste Del. I Elskovsscenerne . . . finder vi 
Poesi og Form i en Harmoni, hvis Mage man i Sandhed skal lede efter 
at finde» ... 

Kort efter rykkede et Medlem af Morgenbladets Redaktion (ifølge 
J. P. Halvorsens Forfatterlexikon var det Professor M. J. Monrad) ud med 
en Række af fem lange redaktionelle Artikler, som i Løbet af en hel 
Maaned (29. Sept.—27. Okt.) tog hele Bjørnsons Forfattervirksomhed under 
en ublid Behandling. Efter at have søgt at forklare eller bortforklare, at 
Bjørnsons tidlige Arbeider (hvoraf «Synnøve» var «meget lovende», 
medens «Arne» betegnede en betydelig Tilbagegang) havde vakt «en En- 
thusiasme, som i flere Retninger synes umotiveret», — baade i Norge og 
endnu mere i Danmark, hvor -selv fornuftige Folk synes at have været 
mere eller mindre henrevne af Svindelen», — gik denne Kritiker over til 
«Kong Sverre» og beklagede, at «Forfatteren har fattet sin Opgave altfor 
snevert og overfladisk og ladet sig nøie med Skyggen istedenfor Væsenet.» 
Haakons og Ingas Kjærlighedshistorie «viser sig i et og alt som uorganisk 
Indfældning, om der end er adskilligt smukt i det Enkelte.» «Verket er 
ikke alene i dramatisk Henseende en Uting, men . . . en forfeilet poetisk 

Komposition.» Dog vilde Anmelderen «ingenlunde have brudt Staven 
enten over Teaterbestyrelsen, der for en Gang Skyld havde ladet Stykket 
opføre, eller det Publikum, der i den første Rus havde klappet, eller aller- 
mindst over Forfatteren.» Men «overfor en «unaturlig opskruet Stemning» 
vilde Anmelderen minde om «Eventyret om Keiserens nye Klæder» .. .» 

Efterat Morgenbladet havde offentliggjort de to Tørste af Prof. Mon- 
rads Artikler, rykkede Aftenbladets Redaktør D. Mejdell ud med et varmt 
Forsvar (Aft. 9. og 12. Okt.) for Bjørnsons Digtning. Naar denne havde 
vakt saa stor Glæde, var det «fordi ingen norsk Forfatter har ført os saa 
langt hjemover til os selv.. De tidligere ny-norske Digtere «har gjenfundet 
Lundet for os og afspellet det poetisk, men de har ikke kunnet befolke 
det.» — Det sidste havde først Bjønson formaaet. Han «har givet os en 
poetisk Aabenbaring af Folkets Liv, saaledes som det aldrig før er skeet.» 

«Kong Sverre» var den 10. Okt. bleven opført paa Kristiania norske 
Theater, der dengang stvyredes af Henrik Ibsen, som Festforestilling i An- 
ledning af Nedlægningen af Grundstenen til den nye Storthingsbygning, 
med en Prolog af Ihsen.] 


Hr. Redaktør! 


Jeg har faaet Anledning til at følge den Aviskamp, 
som «Kong Sverre» har fremkaldt i mit Hjem. Jeg har 
aldrig svaret til nogen literær Kritik over mig, har heller 
aldrig foranlediget et Ord skrevet til Forsvar. Hellerikke 
dennegang skal jeg indblande mig deri, men jeg skal give 
en Oplysning om «Kong Sverres» Historie, hvorledes den 
stiller sig ligeoverfor et Forsøg paa at fange dens Hoved- 
træk dramatisk. Thi det er aabenbart, at man ikke ganske 
husker dette. ' 

Kong Sverre optraadte som Reformator. Han har 
det tilfælles med alle Reformatorer, at han ingen Udgang 
saa paa sit Værk. Følgelig tilbyder hans Historie paa 
intet Punkt en absolut Afslutning for en Digter; thi først 
med det, hvorfor Sverre levede og kjæmpede, slutter han 
for den, som skal holde sig til Ideen og ikke blot til det 
Faktiske. 

Men ingen Afslutning er ogsaa under visse Omstæn- 
digheder en Afslutning. Var det ikke saa, vilde de fleste 
Reformatorer falde udenfor Digtningens Raaderum, og dog 
er det disse, som Menneskesjælen helst vil se og sysle 
med; thi fra dem er det Gode tilflydt os i størst Vel- 
signelse. 

Naar de bukker under for sit Arbeide, dør uforstaa- 
ede og som Martyrer for sin Idé, saa kastes en tragisk 

Glands over deres Endeligt, og Ideen sees levende at flyve 
videre fra deres Baal. Paa denne Maade har Digteren 
skaffet sig æsthetisk Ret til at digte dem, og herlige Værker 
er opstaaede. 

Men naar der nu i Reformatorens Liv ikke er en 
Stump Tragedie? Naar han dør som Luther mellem 
Venner, eller som Sverre paa Kongestolen, men desuagtet 
det, han levede for, ingen fast Bygning har faaet, men 
har uhyre Storme ivente, hvad skal man saa gjøre? Naar 
disse Mænd (Luther er i Historien deres Hovedrepræsen- 
tant) byder Modstanden Humor, — naar de i værste Til- 
fælde gaar alene ind til sin Gud og kommer ud igjen 
som Kjæmper, naar de — saa fortvivlet som det ser ud 
— alligevel ikke vil gjøre det mindste Afslag, nej, tvertom, 
de spænder netop da sin Viljes Bue, begeistrede som de 
er af Tro til det Allerhøjeste, — mon da ikke det: at 
gaa fra dem paa et saadant Punkt, uforfærdede som de 
staar der paa Bjerget, havende alt Sit med, — ogsaa er 
at tegne dem mest overensstemmende med Sandheden? 
Faar man ikke netop derved det bedste Begreb om deres 
Storhed, — og den bedste Tro paa, at deres Idé nok 
vil sejre? 

To af den Sort Afslutningstanker frembyder Sverres 
Historie, og efter gjentagende at have læst Historien, og 
hvad der er skrevet om den, bestemte jeg mig til at tage 
begge. Det er hans Kroning og hans Død. 

Man kan sige, at ifølge hin Synsmaade kan ethvert 
Punkt i hans Liv være lige skikket, men det følger 
af sig selv, at skal Billedet blive klart, maa man tage saa- 
danne, hvorpaa de fleste Omstændigheder, der har Ind- 
flydelse paa Idéens Virksomhed ved ham, slaar sammen. 
Døden er selvskrevet et saadant, — og hans Kroning er 
det tillige. Hvad Forargelse det i Samtiden vakte at se 
ham tvinge Bisperne til at krone sig, kan man forstaa 
ved at læse den engelske Munk, der skrev derom og for- 
talte, at Nikolaus var paa det Skrækkeligste bleven pint 
dertil. Men deraf kan man ogsaa slutte, hvor vigtigt det 
var Sverre at blive kronet. Og isandhed: Nikolaus blev 
derved moralsk afvæbnet, før han endnu tog Vaaben: 


«Det, du vil f Staten, det skal krone 
det, som jeg vil, — og siden kan du gaa!» 


Magnus's Æt havde Intet længer foran ham selv i 
Folkets Øjne, og hans egen Æt var givet Tilsagn. A1l- 
mindelig Fred var der ogsaa en Stund, — indtil den 

samme Historie begyndte om igjen. Læg Mærke til dette 
«om igjen»; thi derved har det æsthetiske tabt sin Ret til 
at komme med. Man kan tage paa begge Sider af Kro- 
ningen, og enten gjøre denne til Afslutning, eller Dødens 
Kroning, (thi hans Død var stor og bar herligt Vidnesbyrd 
om hans Saga); men man kan ikke blande det sammen 
eller gjøre det Ene til det andets underordnede Moment. 

Hvad nu Haakon angaar, er det naturligt, at han 
kommer med; thi han var Fortsættelsen. Sverre forbe- 
redte den i hans Opdragelse, som var meget streng, efter 
hvad vi ser, og da Haakon, trods sit erotiske bløde Gemyt 
(hans Sprogbehandling vidner om et saadant) var paa 
lang Strækning i vor Historie den eneste Kongesøn, som 
opnaaede saa høj Alder uden at have et eller flere Børn, 
uden nogen anden os vitterlig Elskovsforbindelse end den 
ene efter Faderens Død, — saa er det ret sandsynligt, at 
Sverres Strenghed og Agtpaagivenhed har rammet dette 
Punkt enten hovedsageligt, eller ogsaa det blandt flere. 
Thi Haakon følte sig ufri, førte intet ordentligt Liv, sys- 
lede med blødere Ting (Literaturen), — lige til den Dag 
Faderen døde, og han reiste sig. Trods den Smerte 
Faderens Strenghed havde forvoldt, viste den sig altsaa 
tilslut at have været beregnet paa Gemyttet: da Staal- 
fjedrene sprang af, stod han der i skjøn Form, og Haakon 
blev en herlig Konge. Sverre havde brugt sine egne 
stærke Midler, det var næsten paavej at gaa galt, men det 
gik godt. 

At jeg nu gjør Inga til Aarsag her, maa man finde 
naturligt, da hun er den Eneste, Historien har sat ved 
hans Side, og da Sagaens Ord «lod han bringe til sig», 
synes at tyde paa, at han kjendte hende fra før. Hans 
hurtige Død, der indtraf netop som han anden Gang vilde 
nedover til hende, forhindrer os i at se, om han ikke 
havde til Hensigt at gifte hende. Vi er, da Forholdet er 
hans eneste, berettiget til at tro det Bedste, og af samme 
Grund ogsaa til at drage det dybere ind i hans sjælelige 
Historie. 

Og Inga selv! Man vil dog gjerne se ved Siden af 
den Mand, der kjæmper, det lille Guds Værktøi (saa lille, 
at Folk ikke kan se det og derfor kalder det «et Tilfælde»), 
som var bestemt til at give hans Sag Sejr. 

Og da Poesien skal forsøge at se med saa klart et 
Øje, at Intet længere bliver Tilfælde, har jeg udrustet 
hende med hint Sværmeri for en stor Mand, som unge 
Piger ofte har, og som i dette Tilfælde var Førstegrøden 

af Folkets. Thi Folkets Kjærlighed var det dog, som 
endelig tilslut hjalp Sverres Sag frem; uden denne havde 
Haakon Haakonssøn ikke været sat i Højsædet i Trond- 
hjem, da han endnu var Barn. ” 

Da det nu næsten altid er saa, at det, der frelser 
en stor Mand, løber hele Tiden lige ved Siden af ham 
og voxer, uden at han ser det, saa lod jeg heller ikke 
Sverre se Inga, og da han saa hende, sætlte hende længere 
fra sig og tænke, at han netop ved den Handling kom 
længere frem. 

Her er den historiske Opfatning, hvoraf jeg har 
spundet mit Stykke. For altsaa at samle det: Sverres 
Historie giver paa intet Punkt den absolute Afslut- 
ning; han kan ligesaagodt paa sin Dødsdag som her ved 
Kroningen, sige: 


- — — det aner mig: 
nu først begynder det for Alvor. - - 


Men to Punkter i hans Historie byder en Standsning 
paa et højt og farligt Sted: Kroningen og Døden. — 
Dennegang valgte jeg det første og vilde, at det Billede, 
man skulde faa af ham, skulde være: han slutter med 
Begyndelsen til alle Sider, bare Begyndelse! Men han er 
ikke forfærdet derover, skjønt han er ydmyg for Gud — 
og jeg tror oprigtig talt, at heller ikke vi er forfærdede 
for ham. 

Saa har jeg ladet det første Blad i hans Sejrskrands 
voxe i Inga, bæres højt af hende, til en Forjættelse for 
os, — uklart som altid Pigers og Enthusiasters Sværmeri 
for en stor Mand er, men dog med Guds Mening deri; 
thi af den fødes saa siden den sikre, solide Begejstring, 
som holder Værket. Paa Anerkjendelse beror det nemlig. 
En Antydning af hin solide Slags Begejstring har vi jo i 
Martin, som var Sverre en forstandig og kjærlig Hjælp. 
Det gjør mig ondt, at denne Mand var engelsk, derfor 
har jeg heller ikke sagt det. Og dog ligger maaske netop 
deri, at han kunde være, hvad han var; thi han stod uden- 
for den hæslige Partipaavirkning. 

Jeg kunde fortælle mere af Sverres Historie, som jeg 
har opfattet den og her benyttet den, f. Ex. paa hvilket 
Tidspunkt af hans Liv det var, at det, han før straffede 
med Vittighed, straffede han siden med Strenghed, paa 
hvilket hans Hang til Drømmeri ophørte, og de faste 
Planer traadte isteden o.S. V., O. $. V.; thi naar man paa 
et og samme Tidspunkt i Sverres Liv vil have Alt det 

op, som er i hans Historie, gjør man ham ikke Ret. 
Sverre undergik nemlig en stor Forvandling, og den, som 
fra dette, det Psykologiske, angriber mit Stykke, maa først 
studere hin Forvandling. 

Saameget til Vejledning for dem, som vil sammen- 
holde Historien med Stykket. 


Rom, 25de Oktober 1861. 


Bjørnstjerne Bjørnson. 


XII. Fra Neapel.*) 


(Af Bjørnstjerne Bjørnson). 
(«Aftenbladet», 11. Juni 1862). 


I 


— — Forestil dig min Glæde ved pludselig at komme 
til et Sted, hvor mine Studier og deres Tvang ender af 
sig selv, hvor mine Kundskaber bestaar en kort Examen 
i det herværende Museum, og saa hele Dagen, Selskabet 
og Solen er min, og mine Tanker kan være saa gale som 
de være vil, — de ser dog noget endnu galere omkring 
sig. Forestil dig dette og husk, at ligesom Andre bliver: 
glade indtil en Flaske Champagne, saaledes bliver jeg glad 
indtil Meddelelse, saa har du Grunden til at jeg skriver. 
Men spurgte nogen mig netop nu: er det da Neapel, som 
har gjort dig saa glad, vilde jeg dog et Øjeblik standse 
og betænke mig; thi jeg ved bestemt, at det er Neapel 
ovenpaa Rom, og ikke Neapel i og for sig, ligesom 
nok i sin Tid igjen Rom vilde skinne dobbelt klar 
og stor netop ved at man kom fra Neapel. Med et 
Ord: det er Modsætningen, og det er saa lang Tids 
Længsel efter denne Modsætning, idet man som sæd- 
vanlig ikke vidste, at det var Modsætningen, man savnede, 
men forlangte Alt af et og samme Sted. Den klare, gode 
Luft, man netop denne Vinter savnede saa bitterlig i Rom, 
og den sydlandske Livlighed, man altid vil savne i Rom, 


*) Af disse to Reisebreve hidsættes af Hensyn til Pladsen kun første 
Halvdel af det første Brev og sidste Halvdel af det andel. 
(U. A) 


233 


som om det var berørt af Livius's Jernpen for aldrig 
mere at miste sin Ro, eller af Skjæbnens Vexel for aldrig 
mere at vove en Spøg. Denne Luftens og Folkets Varme, 
denne Sang i Aftenstemningernes Tid, denne Vrimmel paa 
Gaden, — og saa Havet! — Havet i Bytte for den 
golde Kampagne, der vel kan have en Marmorby i Hu- 
kommelsen, men ikke et hvidt vuggende Sejl, ikke Farve 
af en blaa Himmel, ikke Bud fra mit Hjemland — og 
saa i dette Modtagelsens fyrige Øjeblik Viktor Emanuel, 
der kom samtidigt; Tordenen af fire engelske og otte 
franske Linjeskibe, tre italienske Fregatter samt Byens 
Kasteller, drog Scenerne for to Aar siden op i Øjeblikkets 
Solskin, ligesom Jubelen i Gaden, Flagene fra hvert Vindu 
i de fem- og sexetages Huse tilbagetryllede Rødmen af den 
Morgen, som har seet Italiens Frihed. 

Den, der kom fra Rom, fik en varm Følelse af at 
være kommen op i Nutiden, ligesaavel som til Syden. 
Rom er Middelalderens Munkeby, navnlig i Paasken, fra 
hvis pompøse Kirkefester vi netop kom. Otte Dage i For- 
vejen saa vi langkjolede Domprovster vifte Paven med 
udspændte Paafuglehaler, som skulde sindbilledlig betyde: 
med tusinde Øjne skal du vaage over din Kirke, — nu 
saa vi lasede Lazaroner, Studenter og Søfolk løbe omkring 
Kongens Vogn med store Grene og trefarvede Flag, i en 
Støvysky og et Slagsmaal om at komme nærmest, der alt- 
sammen simpeltvæk betød: vi holder af dig. 

Neapel tænker, taler og synger kun om Viktor Emanuel 
og Garibaldi i dette Øjeblik, vi maa derfor ogsaa begynde 
her. Garibaldi er deres Helgen endnu i levende Live, 
jeg hørte fortælle, at en Sicilianer, som blev søsyg paa 
Overfarten til Neapel, hele Tiden raabte: «o hellige Gari- 
baldi! o, hellige, dydige Garibaldi, vil du da ikke hjælpe 
mig.» Naturligvis er det ikke Alle, som tror, at han er 
en Helgen mod Søsyge; men er Italien Skibet, da raaber 
nok Alle paa Garibaldi, hvis det en Dag gaar op med 
Storm. Han maa for en Fiende veies som en stor krigs- 
førende Magt for sig selv; thi han kan fremtrylle over- 
naturlige kræfter i hver enkelt Mand. Saavidt jeg nu 
kan skjønne ved at tale med Folk hernede, er det ikke 
saa meget hans Mod og Udholdenhed i Italiens Tjeneste, 
som at han forsmaaede Diktaturet, Æresbevisningerne, ja 
selv at vise sig ved Siden af Kongen, for ej at komme 
til at overstraale dennes Adkomst til Hæder, der har 
grundbygget Syd-Italienernes urokkelige Tro paa Garibaldi. 
Han har mere end begejstret dem, han har overrasket 

dem, og de maa selv sige, han er mere end en stor Mand, 
han er en brav. 

Udraabere bærer omkring to Statuetter paa Neapels 
Gader, en af Garibaldi, hvor han med venstre Haand 
holder ud den italienske Fane og med højre peger hen 
paa den anden Statuette, som forestiller Viktor Emanuel. 
Denne holder venstre Haand paa sit Sværd, forresten 
staar han rolig. Her er Forholdet for Neapels Vedkom- 
mende. Viktor Emanuels første Adkomst til Kjærlighed i 
Syd-Italienernes Hjerte er den, som Garibaldis Agtelse og 
Hengivenhed for ham har aabnet; men den anden aabner 
hans gode Sværd ham. Alle Fremmede, som jeg har 
havt Anledning til at tale med, er blevne forundrede over 
denne Konges Udvortes. De Portrætter, som vi i Norden 
før kjendte af ham, gav Mistanke om en Husarkonge; 
men han gjør personligt et solidt Indtryk. Hans Ansigt 
er langtfra smukt med sin korte stærke Pande, de smaa 
skarpe Øjne, Klumpnæsen og den store Snurbart; men 
det Karakteristiske ligger i Hoveddannelsen. Han har de 
fra Munden mod Ørene bredeste Kinder, som jeg endnu 
har seet, og der er nogle Drag henover disse Kinder, som 
giver Indtryk af ualmindelig Bestemthed. De gaar lige i 
Eet med Halsen, der har en uhyre Tykkelse, og vistnok 
vilde have givet et raat, tungt Udseende, hvis den ikke 
bæres af et Par Skuldre, som søger sin Lige. Han er 
ikke egentlig førlig, af middels Højde, dog snarere at regne 
for stor. Naar han staar paa Balkonen i Bourbonernes 
Slot, omgivet af sin Stab og corps diplomatique, skal just 
ingen tage fejl af Kongen. Syd-Italienerne kalder ham 
uden Undtagelse «en smuk Mand», de siger altid til den 
Fremmede: «Hvad han dog har for et smukt Udseende!» 
noget, som forresten vi vilde ombytte med et andet Ord. 
Denne Skikkelse med den Slags Former er noget ganske 
Nyt for Syd-Italienerne, og saa gjør det jo sit, at der 
lugter Krudt af ham. Naar de klapper og raaber (her 
klapper man jo altid), løfter han Hatten et Par Tommer, 
men bøjer sjelden Hovedet, han forandrer ikke en Mine, 
hvad ofte virker noget kjøligt i Øjeblikket; men saa ser de 
paa ham en Stund, til de atter klapper. 

I Vinduerne hænger Fremstillinger af de Slag, hvori 
han har taget Del, med korte Beskrivelser under, som de 
staar og læser højt for hinanden. Ved Palestro ordnede 
han selv nogle Regimenter til Chok, og svarede dem, som 
vilde holde ham tilbage: «lad mig faa være med; her er 
nok at gjøre for os Allesammen!» Han kalder sine Sol- 


235 


dater «Børn!» og jeg vil fremhæve det Træk fra San 
Martino hvor Piemonteserne og han hele Dagen erobred* 
sine Skandser og atter blev kastede, indtil Forstærkning 
kom, og han med Hatten trykket tæt ned atter red frem 
for dem bare med de Ord: «Børn, vi maa have dem!» — 
og det saa bar frem for ikke mere at bære tilbage. 

Det Tilraab, han holder mest af, skal være at blive 
kaldt: Italiens første Soldat; og han skal med samme 
Tillid lade de la Marmora ordne de Rækker, hvori han 
selv skal stride, som han lod sin store Minister Cavour 
vove et Spil, hvori hans Krone var Indsats. 

Han er, siger de, Mønstret for en konstitutionel 
Konge, — se blot paa de store Kræfter, som han til alle 
Sider har ladet fri Bane. At de hidindtil har arbejdet i 
sjelden Enighed, skal væsentlig skyldes ham selv. Til at 
betegne hans Stilling mellem dem er følgende Tildragelse 
nok. Man erindre hin Periode, hvori Garibaldi kom over 
til Parliamentet for at kræve Retfærdighed for sin Armee 
og bedre Bestyrelse i Neapel. Man erindre de Storme, 
hvori Parliamentet kastedes, og at Cavour maatte tage 
Afsked, hvis disse Meninger fik Sejr. Da sendte Kongen 
Bud paa Garibaldi. Denne, som har den dybeste Respekt 
for Kongen, kom strax. Kongen gik imod ham, tog ham 
i Haanden, førte ham op til en Dør paa den modsatte 
Kant, aabnede denne, og da saaes Cavour at staa derinde 
ganske alene. Nu skjød Kongen Garibaldi langsomt ind, 
stængte Døren af og lod dem skjøtte sig selv. Ti Minutter 
efter kom de ud Haand i Haand, og siden har aldrig Gari- 
baldi talt et ondt Ord om Cavour. 

Her har været overordentlige Festligheder i Anled- 
ning Kongens Ankomst, og for os vil Neapel staa i Glandsen 
af disse. Ligefra de italienske Fregatter kom sigende ind 
paa Havnen, fulgt af den franske Tredækker Bretagne og 
de andre franske Linjeskibe, har her været uafbrudt Be- 
vægelse, Skydning, Fyrværkeri og Flagning.*) 


*) [Derpaa følger en Beskrivelse af Illuminationen, Folkets Jubel, 
Troppernes Defilering, de franske Linjeskibes Nlumination og Salut 
og tilslut en Bestigning af Vesuv.! 

[Det andet Brev begynder med en Beskrivelse af det første Bal, 
Viktor Emanuel gav for Neapels Borgere i Bourbonernes gamle Palads. 
Dernæst om Skolevæsenet i Neapel og om Brugen af Piemontesere til at 
indføre Lov og Orden i Syditnlien.] 


Den lavere Folkeklasse i Neapel trænger rigtignok 
ogsaa et Exempel *). Har du nok, d. v. s. for mange Penge, 
saa kan du ikke finde opmærksommere, hurtigere Tjenere; 
ikke mere underholdende Følge, ikke snarraadigere Hjælp 
er du tørst og træt, løber de efter Vand og bærer dit 
Tøj; hviler du, synger og spiller de for dig, danser, gjør 
Kunster. Men har du ikke for mange Penge, saa du maa 
følge Tariffen, og hvor denne ikke existerer, et alminde- 
ligt Skjøn for Arbeidets Værdi, saa finder du ikke tro- 
løsere Sludske, tyvagtigere, løgnfuldere Pak. Jeg har et 
Par Gange maattet banke mig frem, hvad havde en magisk 
Virkning. En Mand, der vilde være «Gentleman» og først 
vilde stjæle min Frakke, saa vexle mig galt en Pjaster, 
maatte jeg saaledes tale Normannisk til; da forsikrede 
han mig, at han havde en ladt Pistol, som han skulde 
myrde mig med. Damerne blev ganske forskrækkede, 
øjeblikkelig voksede han op til en saadan dæmonisk Højde, 
en saadan Pathos og Larm, at jeg tænkte, jeg anden Gang 
maatte tale Normannisk, — og da løb han, som havde 
han ikke sagt et Ord. Napoleon den Første kjendte dem 
vist godt, naar han i sit udtryksfulde Sprog sagde, at han 
skulde indtage Neapel med Stokke. Men man glemmer 
deres svage Side over deres gode, saasnart det lufter af 
Begejstring henover dem som Masse, og over deres Flid 
som Enkelte; thi Rygtet om, at dette livlige Folk er 
dovent, fordi det helst gjør, hvad det har Lyst til, er en 
Fejltagelse. Neapel er en sand Myretuc af Arbeide, En- 
hver har sit at passe fra den fillede Gut til den gamle 
Kone paa Hjørnet. Tiggeri var der ikke stort af, og Til- 
fredshed, Sang og Latter overalt. Dette satte i godt Hu- 
mør; men snart kom du igjen i slet; thi var der noget 
Usædvanligt paafærde ude paa Gaden, kunde du ringe 
i en halv Time, hele Huset var løbet ud. Ingen Kon- 
trakt var til at tro, ingen Tarif til at respektere, Alt du 
bød paa i en Butik, havde usikre Priser: da jeg atter 


*) Fra Norditalienerne. (U. A.) 

satte Foden paa det franske Dampskib, var det som jeg 
kom paa fast Land. 

Neapels Kunst skulde man ved første Betragtning 
maatte tro især var udstrømmet i Maleri, da Alt er 
Farve og Bevægelighed. Men her har de i Kunstens gode 
Tid ladet sig nøje med at sværme for Andres Frembrin- 
gelser. To Retninger har bevæget dem, først den, som 
den vilde, naturalistiske Carravaggio og den mørke Spag- 
noletti repræsenterede, dernæst den ikke mindre natura- 
listiske, men bløde, drømmende, som Corregio til en saa 
fuldendt Grad har udtrykt. Foran den Sidstes Billeder 
sidder der den Dag idag regelmæssig Tre og kopierer paa 
een Gang.*) Naar man tænker sig Correggios Spil med 
Lys og Halvdunkel, hvori Farverne vellystig ubestemt 
svømmer over i hinanden, ført endnu videre i Retning 
af det sammenstrømmende Bevægelige, nu til smeltende 
lys Inderlighed, nu til dunkel streng Dæmonik, saa staar 
man i Musiken, — og der er det Neapolitaneren har fundet 
Udtryk for sin Kunsttrang. Man erindre den Række store 
- Musikere og Sangere, som Neapel har haft, saasom Scar- 
latti, der betragtes' som den nyere Skoles Stifter, Per- 
golese, Jomelli, Piccini (Glucks Rival i Paris i 
Slutningen af forrige Aarhundrede), og blandt saamange 
Andre den frugtbare Cimarosa. I vore Dage Mercadante 
og Bellini. Jeg har læst om en berømt neapolitansk 
Sanger, som hedte Caffarelli (født 1710), hans Med- 
discipel Farinelli er bleven kjendt for os gjennem 
Operetten af samme Navn. I Paris og London er der 
den Dag idag neapolitanske Sangere af Berømmelse. Jeg 
var i San Carlo-Theatret, en Indretning, som jeg maa be- 


*) Naturligvis har Neapel selv haft Malere, og blandt disse bør især 
Salvator Rosa nævnes, fordi han ret er en Neapolitaner. Paa een 
Gang Digter, Improvisator, Skuespiller, Historie-, Dyre-, Landskabs- 
maler, vakte han stor Beundring i sin Tid, medens man nu klarere 
ser, at den menneskelige Karakter kunde han ikke samle i et klart 
gribende Billede, medens han i Landskabsmaleriet, hvor han frit 
kunde strømme ud i Former og Linjer, ofte har skabt henrivende 
Scener. Men i det Store taget gav Neapel først sin Tribut til den ita- 
lienske Kunst, da den var kommen i Forfald, og foretagelsesdygtige 
Hoveder havde en Mængde oparbeidede Manerer og Ideer at svinge 
om med. Hele Barokstilens Stormester, Bernini, var en Neapolitaner, 
Maleren Giordano (Fa presto!), han som kunde bemale et helt Tag 
med bibelske Sujetter paa 48 Timer, var en Neapolitaner, hans 
Arving i den europæiske Berømmelse, Solimena, ligesaa. Altsaa 
da Kunsten havde tabt al individuel Bestemthed og opløst sig i en 
behagelig Strøm af Farver, Lys og Skygge, blev Neapolitanerne de 
første Kunstnere paa Markedet. — 

tragte soin væsentlig Aarsag til Sangens og Musikens Ruin 
i Neapel for Øjebiikket, da de sex Etager foruden Gulvet 
og den uhyre Dybde ophæver al Bestræbelse for Nuance, 
uden hvilken naturligvis al Kunst er umulig. Jeg var 
der den Aften, Kongen var der; jeg fik foræret Billetter 
til fjerde Etage, hvor de den Kveld kostede 2 Spd. Stykket, 
— hvad maatte de saa ikke koste længere nede? De gav 
Dans og Musik, Etiketten forbød at klappe før Kongen 
klappede, og da Vittorio Emanuele slet ikke morede sig 
ved disse frygtelige Anstrengelser, slog ikke to Hænder 
sammen den hele Kveld, — der havde vist ikke paa 
længe været saa udmærket Kritik tilstede. I deres mindre 
Theatre skal de give god Komedie (saa sagde Neapoli- 
tanerne), men det var for varmt til at gaa der. Jeg saa 
en Mængde Afbildninger af Danserinder paa et Ben mellem 
Garibaldis Portræt og Rafaels Madonna, hvoraf jeg sluttede, 
at ogsaa i Neapel har Solodansen og Spetakeloperaen for 
Øjeblikket Eneherredømmet. 

Jeg kom ofte i godt Lune ved at gaa om i Maleri- 
samlingen. Det Emne, de oftest havde indkjøbt, var ube- 
tinget (næst Madonna naturligvis) Judith, der skjærer 
Halsen over paa den Kjeltring Holofernes. De indkjøbte 
Madonnaer havde en særegen Karakter, det var helst saa- 
danne, som af Kjærlighed enten kvalte eller spiste Jesus- 
barnet, eller saadanne, hvor han laa og diede eller gjorde 
Grehb med Haanden for at hjælpe til. Og dernæst en 
stor Sal fuld af nøgne Kvinder i naturlig Størrelse, fem 
paa samme Billede; der var flere Exemplarer af Danaé i 
Guldregnen (et vidunderligt malet af Tizian), af Venus 
med og uden Amor, med og uden Adonis, Diana i Bad, 
Eva i Paradis, Bacchantinder i vild Dans eller i Hvile med 
Satyrer og Blomster. 

Det var ondt at finde sig tilrette i Neapels Maleri- 
samling. De havde en Katalog for Opsynsmændenes Reg- 
ning, som kostede en halv Spåd., denne maatte man kjøbe, 
men saa hængie de Numrene over hver Dag, saa man 
ovenikjøbet maatte betale Skjælmerne for at give Oplys- 
ning. Det var mig imidlertid paafaldende, at de gik tæt 
ind til Billedet for hver Gang; jeg saa nærmere efter og 
fandt, at Kunstnernes Navn var skrevne fint ved Siden af 
hvert Billede — til Brug for dem selv. 

At omtale deres Kunsisamlinger uden som Aaben- 
barelse af deres egen Aand, omtale dem efter deres indre 
Værd, ligger udenfor min Opgave. Kun maa jeg faa sige, 
at det, som Herculanums og Pompeji's Opgravning og 

nærliggende antike Villaer og Byer havde ført til Musect, 
navnlig den mageløse Samling i Bronce, og Vægmaleri- 
erne, Arbejdet paa de Gamles Bohave, Smykker, Hus- 
geraad, den herlige Vasesamling var mig til rig Belærelse 
og varig Glæde. Pompeji selv var til mindre, end jeg 
havde ventet. Naar man havde studeret Husenes Ind- 
deling og Indretning, (Templernes maatte Bøgerne og Teg- 
ningerne stærkt supplere), saa var det Væsentlige gjort- 
Kunstskattene, Bohavet var bortført, Byen var meget liden, 
ikke saameget i Udstrækning som i Bygningsmaade og 
indre Forhold, Værelserne over al Maade smaa, saa det 
ofte var mig som at gaa i Legestuer for Børn. Diome- 
des's Villa udenfor Byen gav Anelse om noget Større; 
formodentlig var den opført af en romersk Stormand, 
som her søgte et Otium. De Dødes By, der her som i 
Rom begyndte lige ved Stadsporten, og hvorigjennem Be- 
folkningens Aftenvandring gik, kunde rigtignok ikke give 
noget Begreb om den, som ligger ved Rom. Man kan jo 
ikke værge sig for at føre med sig Forestillinger om det 
Nye fra det Beslægtede, som man kjender; dette var vel 
Aarsagen til min Skuffelse, og naar man kommer fra det 
gamle Rom, glemmer man, at man saa i Pompeji kommer 
til cn liden, langt bortliggende Provinsby, der ovenikjøbet 
paany var opført i Hast efter en overgaaet Ildebrand. 

Som Rejsende er det min Pligt, synes mig, at melde 
om det Indtryk, jeg fik af den blaa Grotte paa Capri, da 
man i Norden saa gjerne spørger efter den og tænker sig 
den som Forstudie til det Underjordiske. Hvordan denne 
Grotte er bleven saa berømt, er mig ufatteligt. Vist er 
Vandet sælsomt blaat derinde, og saa klart at man ser 
Fiskene paa Bunden, og naar en nøgen Mand hopper ud, 
er de Dele af Legemet, som er over Vandfladen, ganske 
sorte, og de, som er under, sølvhvide; men dette kun i 
en enkelt Belysning, og noget Lignende har man da seet 
før, og hvad Vandets Farve angaar, er Øjet netop i disse 
Egne blevet saa mæt af naturlige og kunstige Farver, at 
dette ikke slaar saa stærkt. Væg- og Tagflader maa man 
ikke tænke sig blaa, men almindelig hvidgraa. Dette 
Sidste bidrog ikke væsentligt til at gjøre Indtrykket tarve- 
ligt; men fremfor alt Andet, at man tror, man endnu er 
i Aabningen, naar man er midt inde; thi saa liden er 
Grotten. Capri gjør et friskt, grønklædt Indtryk. Den 
Forestilling, som man bærer med sig om Tibers mørke 
Humør, maa ikke forblandes med Capri selv; han var 
ensom, men Capri gjør intet Indtryk af Ensomhed, hvad 

umulig den Bjergø kan, der er beklædt af Vinbjerge til 
de øverste Toppe, og frembyder rig Vexel for Øjet 
Sletter, Skraaninger og Høje. Dertil stærk Vin (i Paren- 
thes: den Capri-Vin man drikker i Hamburg, Rom, ja 
Neapel er en meget bedre Sort Vin end den, man drikker 
paa Øen selv), en munter Befolkning, smukke Børn og 
Kvinder, lyse Huse, vakre Kirker, — det giver Altsammen 
intet Indtryk af Ensomhed. 

Ja, hvilken Natur, hvilke Farver der ligger over den 
i Sydens Himmel, hvilken lang Længsel lægger sig op til 
i det dybblaa Hav. Overalt, paa Capri, i Sorrent, Castel- 
lamare, Pompeji, Castelgræco, Annunciata, Bugten ved 
Bajæ, — da jeg saa Klostret San Martino den første Dag 
jeg kom til Byen, beruset af disse Farver og Linjer i 
Landskabet, nu gjennem en herlig korintisk Søjlegaard 
førtes ud paa Altanen og saa Byen nedenunder i Fugle- 
perspektiv, Skibene fint tegnede paa den stille blaa Bugt, 
saa Øerne langt ude, saa Bjerg og Strandlinjerne indad, 
og en dæmpet rødlig Aftenhimmel derover, sprang Taa- 
rerne mig i Øjnene, og jeg gjennembævedes af en sød 
Bevægelse, som jeg maa henføre til de bedste Øjeblikke, 
jeg har levet. 

Naar jeg nu i Ramme af dette Landskab tænker mig 
den Befolkning, som illuminerer sine Byer i de dejlige 
Sommeraftener, synger fra sine Baade og Balkoner, høster 
leende sine Oranger og sin Vin, falder paa Knæ for Ma- 
donna og giver hende et Par Pund Lys for den sidste 
Synd, betragter den Rejsende som godmodige Pengepugere, 
Gud sender dem i deres Udvalgthed for at røves og be- 
drages, saa føler jeg det næsten som en Synd at lægge 
en moralsk Maalestok paa dem; jeg vilde helst betragte 
dem som et Slags yppige Naturvæxter. Man kan sec paa 
deres Ansigter, at ikke denne Slægt, ikke den næst fore- 
gaaende, og Slægterne langt videre opover har kjendt 
Moralens «tvangfulde» Love. Den eneste Grændse, de 
støder paa, er den, Kløgten giver; kan man afparere 
med bedre Argumenter end deres egne, saa giver de sig; 
kan man finde et godt Svar paa en utorskammet Fordring, 
ler de og lader Fem være lige. Men hvad vi vilde kalde 
en Kjeltringstreg, er blot for dem en kløgtig Tanke, og 
kniber saa Retfærdigheden dem, er det fordi den ikke har 
været kløgtig nok. 

Maatte det nu lykkes, hvad der er begyndt, at give 
Børnene og de kommende Slægter et bedre Fæste i Livet 
end Tilfældighedens! Den vulkanagtige, frodige Jordbund 

hvorpaa de lever, er blevet som et Sindsbillede paa dem, 
og Pompeji, ødelagt netop som de sad i Theatret og 
frydede sig i vilde Gladiatorkampe, staar som en mørk 
Advarsel. Vesuv er bestandig nær nok; naar den tænder 
under sine Kjedler, falder der Aske i Neapels Gader. 

Vist ingen anden By i Europa har gjort saameget 
som dette moderne Sodoma for at forsone og overdække 
Dødens Rædsel. Dens Kirkegaard er ubetinget Neapels 
første Plads; hele Slotte er der opførte til Hvilesteder 
for de Døde; Bygningsstile fra Verdens forskjelligste Kanter 
og Tider, fra Indien og Ægypten, fra Pompeji og Norden, 
den klassiske, Middelalderens og den nye Tids har her 
mødt frem for at rejse Familjetempler for de Bortgangne 
De Døde ligger ikke under, men over Jorden, indmurede 
i Væggen, i Rækker over hinanden og med Tavler foran, 
hvorpaa deres Navn. Jord er ført derhen fra Jerusalem, 
herlige Plantninger er foretagne, i hvert Mausoleum er et. 
Altar, hvor der brænder Lys, ofte er hele Kirker ind- 
rettede derinde, — det er et uhyre Areal, som paa denne 
Maade er benyttet. Herifra kan Campagnen oversees, her 
kan man sidde i Skygge og Fred, kun har Betlerne samlet 
sig her for i Dødens Nærhed at stemme Næsten til Barm- 
hjertighed. 

Lad mig slutte her, saa har jeg Udtryk for den Mod- 
sætning, at jeg i Neapel, hvor Livet i Natur og Mennesker 
har den frodigste Væxt, jeg har seet, altid kom tilbage 
til Tanken om Døden. 


Bjørnsons Artikler og Taler. 16 


XIIL [Tale for Fædrelandet, 
den 17. Mai 1864.] 


(Illustreret Nyhedsblad, 29. Mai 1864). 


Den 17. Mai 1864 holdtes Festen for Frihedsdagen oppe paa Slots- 
pladsen, som var smykket med en høi Støtte af Frihedens Gudinde, om- 
trent paa det Sted, hvor nu Karl Johans Rytterstatue staar. Klokken 7 
Aften, da Toget af de fra Eidsvold kommende Gjæster, «ledsagede af 
Byens Korporationer og Laug», var naaet op foran Frihedsstøtten, aab- 
nedes Talernes Række — i øsende Regnveir — med Bjørnstjerne Bjørn- 
sons Tale for Dagen. Med Slotsbygningen bag sig havde man fri Udsigt 
til den nye Storthingsbygning, som under Arkitekt Langlets Ledelse var 
paabegyndt i 1861 og først blev helt færdig i 1866. Mellem begge disse Byg- 
ninger streifer Blikket Universitetet nede i Dalen af den Buelinje, som 
udgjør Karl Johans-Gadens Skjønhed.] 


Naar vi staar her, staar vi midt i et Billede til 
Frihedens Forherligelse. — Symbolerne er om os! Grund- 
lovens to største Paragrafer, den første, som siger, at 
Norge er et frit, selvstændigt Rige med en indskrænket 
monarkisk Regjeringsform, og den ni og fyrgetyvende, 
som siger, at den lovgivende Magt er hos Folket, — disse 
Paragrafer er byggede i Sten paa hver Side af os, og 
imellem dem er Universitetets Lys hensat som i Vind- 
stille, at det ikke skal flagre uroligt i Revolutionsideernes 
Trækvinde, eller kvæles i Despotiets tætte Luft, men give 
fuldt og rigt Lys i et konstitutionelt Samfunds rolige og 
sædelige Forholde. (Hør! Bravo!) Imellem disse Symboler 
færdes en bølgende, brusende Masse omkring Frihedens 

Støtte, Fanerne er over dem, Musiken og Sangen iblandt 
dem, og Hurraerne tager Brand mod Himmelen, — ao, 
var der nogen Mand af alle dem paa Eidsvold, som saa 
dette Billede stige op af Grundlovens vaade Linier? var 
der nogen af dem, som, da han skrev under, hilsedes i 
Aanden af det lange Festtog, som idag paa Jernbane 
skulde komme fra Huset, hvori, og Bordet, hvorved han 
skrev under, skulde stille sig her over Christiania, der er 
bleven fem Gange saa stor og hundrede Gange saa rig, 
stille sig her med det kongelige Slot, færdigt til Illumina- 
tion, bag sig» med Storthingsbygningens vinkende National- 
flag foran sig, med Havnens tusinde Flag som Ekko i 
Luften, med Byens Jubel og den bølgende Fortsættelse 
til alt Land og til hvert Hjerte deri? (Bravo!) Jeg tror 
om dem, at de var store Mænd; men Herrens Arbeide 
i et Folk er større end al Phantasi: der var ingen af dem, 
som saa dette. (Bravo! Bravo!) Gjennem Grundlovens 
dæmrende Mening saa de vel det frie Flags Farver bryde 
og samle sig; men at dette skulde signalisere en saadan 
Vrimmel af hvide Seil over alle Jordens Have, det saa 
de ikke; at dette Nationalkraftens Symbol, som i 1814 
kun drog 70,00 Kommercelæster ad Vandets store Veie, 
kun femti Aar derefter skulde slaa som en Seierssang over 
300,000 med 30,000 Matrosers Heisechor derunder, det saa 
de ikke. (Bravo! Bravo! Bravo!) At Grundloven var en 
Ager, hvori hver Linie laa som en Fure fuld af Sæd, det 
saa de; men at denne Ager skulde give en saa uhyre 
Fold, at en eneste Indtægtskilde skulde fra en halv Mil- 
lion i disse femti Aar springe op til tre Millioner, det saa 
de ikke. (Bravo Bravo!) At Landets Folkemængde skulde 
under Frihedens ordnede Forhold kun bruge halvhun- 
drede Aar til at fordoble sig i, det saa de vistnok heller 
ikke. (Bravo! Hør!) Skulde nogen tvivle om, at Friheden 
i alt dette er den avlende Kraft, saa henviser jeg kun til 
eders egen By. Efter alle de hundrede Aar, hvori den 
har bestaaet — først som gamle Oslo, siden som det ny 
Christiania — sad den i 1814 kun med 10,000 Indvaanere; 
men efter disse Frihedens femti Aar tæller den allerede 
50,000. (Bravo! Bravo!) Friheden løser Naturens egne rige 
Kilder; dette var det, Mændene paa Eidsvold gjorde. 
(Hør! Bravo!) Hvad de har begyndt, er i dette Land 
bleven fortsat med megen Dygtighed, megen Taalmodighed, 
megen Forsigtighed. I en Nations Liv er femti Aar kun 
at regne som et; men paa denne Frihedens Aarsdag har 
vi allerede mange Navne at erindre! Rigtignok skal der 

Aarhundreder til, for at alt det, som endnu staar i Knop 
i Grundloven, skal blive Frugt; men den, vi allerede har 
høstet, er en vakker Arv til Efterkommerne. Vort Land 
har ogsaa været istand til at bestaa store Kriser; jeg skal 
kun nævne en, nemlig Arbejdskrisen; den har aabenbaret 
Mangler iblandt os, men den har ogsaa aabenbaret vort 
Samfunds sædelige Styrke. (Hør! Hør!) Ja, vi har, den 
Fattige som den Rige, selv den Ulykkelige iblandt os, 
Aarsag til idag, da vi har gjæstet Herrens Hus og bragt 
ham Takofre, ogsaa at tage dette Samfunds byggende 
Mænd op i vor inderlige Taknemmelighed. Vi kan ikke 
nævne dem Alle, men, medens Flagene vaier og Sangen 
venter, skal vi nævne En, — ikke fordi han er den, som 
har gjort mest; der er Mange, som har gjort mere end 
han; — ikke fordi, at alt det, han gjorde, var rigtig; vi 
ved tvertimod, at meget deraf var meget galt; men fordi 
aldrig noget Hjerte har banket i varmere Følelse for sit 
Fædreland, end hans; fordi han, saadan som han var, i 
hele sin Begavelse og Karakter, det Store som det Feil- 
fulde deri, var et nøiagtigt Billede af Landets egen halv- 
færdige Tilstand, — og fordi det, at nævne hans Navn, 
er som at vifte med et Syttendemai-Flag, jeg mener 
Henrik Wergeland. (Stormende Bravoraab, Applaus og 
Hurraraab). Skulde jeg bringe Landet' et Ønske paa 
denne Frihedens Fødselsdag, da kjender jeg intet Skjøn- 
nere, end at alt det, som drømte sig sammen for 
dets Fremtid i hans kjæmpemæssige Sjæl, det maatte 
ogsaa ske. Thi i hans Ønsker var Arbeidsmanden og 
Kongen forenet, Forbryderen og Lovgiveren, Narren og 
den Vise, og Norges Skove, Gruber, Fabriker, Norges 
Agerbrug, Fiskeri, Skibsfart, — Altsammen ligened til 
Dyrene var med. (Hør! Bravo!) Det er deane en stor 
Sjæls Evne til at optage Alt i sit Syn og sin Kjærlighed, 
som jeg vilde idag skulde hvile over Eder, naar I takker 
for alt det, I har, og naar I opsender Ønsker for Landets 
Fremtid. (Hør! Hør!) Og hermed vil jeg slutte. Tak og 
Ære til de Mænd, som har grundlagt vor Frihed, Hæder 
og Velsignelse til alle dem, som har fortsat, til hver tro 
Arbeider, i hvilken Stilling han end maatte være! Fædre- 
landskjærlighedens inderligste Ønsker til vort deilige Norges 
Fremtid! Leve Dagen! (Applaus og ni Gange Hurra.) 


XIV. Breve fra en Maler i Christiania 
til en Maler i Dasseldorf. 


(Illustreret Nyhedsblad, 27. November—2. December 1864). 





Første Brev. 


Kjære Ven! 


Da jeg kom saa nær, at jeg saa mit Fædrelands 
Klippevægge, udbrød jeg med Digteren: 
Ja, vi elsker dette Landet, 
som det stiger frem, 


furet, veirbidt over Vandet 
med de tusind Hjem! 


Thi det Hele ligner et ophængt Ørnerede, Skyerne 
flakser derom og Havet naar det ikke. Jeg huskede end- 
videre paa en Proklamation fra Ole Bull i Nyhedsbladet, 
hvori han indbød til et musikalsk Konservatorium, og 
hvori han sammenlignede Kunstens Forholde herhjemme 
med at klyve op ad en Klippevæg; — man gjorde nogle 
Tag og dumpede, atter nogle Tag for ogsaa atter at dumpe. 
Det var denne Leg, jeg netop selv vilde begynde. 

Med en Fantasiens Inkorrekthed, som maa tilgives en 
Kunstner, huskede jeg umiddelbart paa en By i Øvre- 
Italien, en liden By fuld af skjældende Mødre og brune 
Unger, en solstegt, allerkjæreste Dagdriverby, der laa og 
strakte sig mellem Vinhaver oppe paa Fjeldkammen, med 
den ene Arm hængende nedover i Vandet. Jeg huskede 
den, formodentlig fordi jeg følte, hvor let den havde 
taget sin Klippe, og hvor godt der var at være. Den 

tiggede ikke Sol, og selv tiggede vi ikke Venlighed; den 
havde sin Kirke fra Begyndelsen af det sextende Aar- 
hundrede, i den fineste Renaissance og af Marmor, reven 
op af et nærliggende Brud, der endnu gabte og gulnede 
i Solen. I Kirken var der to Billeder, som maa kaldes 
Mesterværker, og desuden nogle andre, hvoraf tre i alle 
Fald er mere værd end noget, vi har herhjemme. Til- 
høire Levninger af en romersk Fæstning og af en Vei, 
der førte did op, bygget af hine haarde Hænder, der tog 
i Klippen, saa det vises endnu. i 

Der laa denne dovne By og havde Alting gratis: 
Historie, Mindesmærker, Kunstværker, Vin, Frugtbarhed 
og Unger. Foran de nøgne Skjær, de graa Klipper bag 
dem i Høstens blege Solskjær, foran dette fattige norske 
Kystbillede, saa jeg hin italienske By ligge som en fed 
Gris paa Landeveien i det fede Solskin. Imod det blaalig 
blege stod for Fantasien det rødlig Gule; her gik de 
allerede paa Dampskibet i Ulveskindspeltse, og jeg for- 
kjælede Kunstnersjæl frøs tilbage til hin lille nøgne By. 
Jeg ved ikke, men jeg mindedes vor joviale Maler Fearnley, 
der drev Europa rundt med sin Malerkasse, fordi det 
endnu ikke var bleven varmt nok for saadanne Folk 
herhjemme. Han havde kanske ogsaa siddet i hin itali- 
enske By og malet, siddet og tænkt paa Norge ligesom 
jeg. Kanske han havde seet det Syn, jeg saa der, og 
gjort de Tanker derude, som jeg gjorde, og dette Syn og 
disse Tanker stod nu for mig. Jeg sad atter paa min 
Altan dernede og saa udover Vandet, da der kom en 
noget ældre Moder ud af Nabohuset og satte sig foran 
Døren med sit Arbeide. Strax kom en Del Smaatrolde 
omkring hende, og de brune Øine mødtes saaledes, at 
jeg saa, de var voxede i samme Rede ind under denne 
stærke Kvindes Arme. Den yngste af disse endnu nøgne 
omvraltende Ællinger kom tættere ind til hende end de 
andre, og til min største nordiske Harme saa jeg, det 
var for at faa Die. Jeg vidste endnu ikke, at italienske 
Mødre ofte giver Die i to Aar, at de har Kraft nok til 
dette Tyranni, samtidig med at de arbejder paa Markerne og 
sørger for Huset, og naar der er Festdage eller om Afte- 
nen Lystighed, at dandse paa Torvene til Tamburinens 
Takt. Dennegang vilde Moderen imidlertid Intet have 
med Drengen at gjøre; hun talte til ham, men det nyt- 
tede ikke; hun skjød til ham, men den uartige Tyran 
bed sig fast, hvorpaa hun skreg og bandede; han bed 
stærkere, hun skreg stærkere; og endelig bankede hun 

Munden op paa ham. Jeg lo værre end Solskinnet over 
denne Scene, men greb mig i, at jeg flyttede den hjem 
og gjorde den allegorisk alvorlig. Har vi Kunstnere, 
naar vort Udklækningsaar er forbi, Ret til at kræve 
noget af vort moderlige Fædreland; skal vi ikke tage 
Føden, som alle Andre, ved Verdens Madbord, og ikke 
klænge os paa Moderen med Krav og Skrig? 

Se, dette var Synet og Tankerne derved, det stod 
nu foran mig paany, og Fearnley med sit muntre Ansigt 
under Kasketten sad tyk og fed midt oppe i det og sagde: 
jeg gjorde saa, jeg plagede hende ikke! Men jeg arme, 
moderne Kunstner, paa Opseiling mod disse Klippevægge, 
jeg turde ikke føle mig saa sikker; jeg huskede nu paa 
dine Ord, kjære Ven, og for første Gang med Skræk: 
«reis ikke hjem, de kjøber ikke dine Malerier, uden at 
Andre gaar omkring og tigger Rigmænd til at gjøre det. 
Hele Kunsten betler hjemme, den betler af Staten, den 
betler af de Rige eller af Kommunen eller Kongen; der 
betles til en Altertavle, til en Døbefont; der kjøbes Intet 
af fri Drift eller Trang. Der betles til Musæumsbygning, 
betles til Theatret, betles til Udenlandsreiser for de unge 
Kunstnere og Forfattere — hele den Side af Livet, som 
beskjæftiger sig med at tegne dem selv og deres Natur 
til Lærdom, til Glæde, til Forsoning, den er halv for- 
agtet; man lægger kun Mærke til den, hvis Udlandet har 
gjort det.» 

Jeg ved, hvor vred jeg var bleven paa Dig for 
denne Tale, da jeg sad ved Rhinen paa Verandaen med 
Vinløvet over; jeg ved, at det var disse haarde Ord 
mere end noget Andet, som drev mig til at prøve, hvor- 
ledes det var at leve her. Jeg husker, jeg svarede Dig, 
at saalænge ingen Kunstner vilde holde det ud hjemme, 
saalænge kunde man heller ikke vække Sands eller Trang; 
thi saalænge kunde vi ikke give dem det Billede, som 
skabte Gjenkjendelsens Alt overvindende Glæde. Og jeg 
er endnu af samme Tanke. Jeg husker, hvor hin Aften 
var smuk;, Rhinen laa blank og bred, Dampskibene gled 
summende hen, de lange Fragtbaade med sin Familie 
ombord rodede i Strømmen, som dog skjød paa under 
den stille Flade, — ret et Billede af Naturens eget Liv 
omkring Rhinen, — saa hvilende, men dog i bestandigt 
frugtbart Arbeide. Jeg husker, hvorledes Norge med sin 
grønne Sommerglands da tindrede for Øiet; mit Sind 
var forsonet af Omgivelsen, jeg saa ogsaa Alting deiligt 
herhjemme. En Kunstnersjæl er en sentimental Sjæl, 

Malerens maaske mere end nogen Andens; thi Natur- 
stemningerne byder aldrig mod, de bøier sig for den 
hele fulde Hengivelse Jeg greb mit Glas, jeg løftede 
det og raabte: Fædrelandet skylder man sit Liv! Da 
mindede Du om Heines Matros, der styrtede sig i Havet 
fra det Øverste af den højeste Mast, raabende: jeg dør 
for General Jackson! — og hans Anvendelse deraf paa 
den tydske Poesi, som styrtede sig op i Dagens Spektakel, 
raabende: jeg dør for Prosaen! — «Vær her,» sagde 
Du, «derhjemme faar Du ikke Fred til.at være Kunstner.» 

Beruset af Naturstemningen dernede kastede jeg 
dine Spaadommc i Rhinen, — men her, foran Væggene, 
den ene hag den anden, mellem Ulveskindspeltsene, her 
kom de op igjen rundt Skibet, og stærkere og stærkere 
hvirvlede Hjulenes Skumslag dem ind; det var som et 
Haab knustes i hvert med vilde Kast af Levningerne; 
Dampskibet blev et snøftende Uhyre, der strævede med 
mig mod min Undergang: — du skal faa komme hid, 
du vil! — det var ægte norsk Humor! Ak, det er en 
Skrøbelighed med den uavede Kunstnerfantasi; man gaar 
og tager lange, lyse Glæder, der ikke er til, man gaar 
og skræmmer sig med Skarer af fiendtlige Armeer, hvor 
der ligger en Skygge langs Fjeldet. Men da jeg følte, 
at jeg under alle disse Tankers Stræv havde gaaet mig 
baade træt og sved, skjønt frem og tilbage paa et lidet 
Overdæk, og skjønt saa tyndt klædt, satte jeg mig — ikke 
uden at en kold Gysen kom ovenpaa, dels af den kolde 
Vind, men endnu mere af den Tanke: du er for svag 
til dette Forsøg; du, som ingen har, du kjender, og hvis 
Navn endnu kun er et vordende Om du blev gaaende 
alene herhjemme, som du nu driver paa dette Dæk, 
skræmmende dig selv? Naar man kan holde ud, saa 
gaar det; javist, men kan jeg holde ud, saalænge som 
det behøves? Jeg har gaaet med dette Skib, sammen 
med disse Ulveskindspeltse, lige fra Kjøbenhavn og Gøte- 
borg og op i Fjorden, og jeg er endnu ikke kommen i 
Samtale med en Eneste, fordi jeg enten er tvert afbidt 
eller svaret saa ligegyldigt, at min kuldskjære Natur er 
krøbet tilbage. Naar man paa Reise, hvor ellers Sindene 
saa let springer hinanden imøde, ikke kan faa dem til 
at vise Venlighed, ja blot Høflighed, — i al Verdens 
Navn, hvorlænge skal man bo sammen med dem i en 
stor By, før det kommer saavidt? En Arbeids-, en 
Handels-, en Departementsmand kan holde dette ud; thi 
han arbeider ikke med Tanker, der maa have Forbin- 

delse langt ind i Menneskenes Sympathi; men en Kunst- 
ner maa leve i Sjæleres Solskin, det gror i ham, naar 
der falder Lys, venlige Ord lever igjen som Sommer- 
fugle, bliver Pupper, som spinder lange, lange Traade i 
hans Fantasi. Hvorledes skal det gaa mig, dersom jeg 
ikke faar Omgangens Forstaaelse istand, hvad faar de 
saa igjen af mig? 

Jeg er en sympathetisk Natur, og som alle Sangvini- 
kere, der har Hældning til det Melancholske, let mod- 
falden. Ak, jeg begynder at frygte, at jeg ikke kan 
holde Ensomheden og Kulden saalænge ud, til Somme- 
ren endelig engang kommer. Jeg har ikke den Bjørne- 
natur, som maa til for Ideens Folk i dette Klima. 

Den sidste Sammenligning kom mnaturligt af alle 
Ulveskindspeltse, som marscherede omkring, rustede for 
Vinteren, den komme saa haard, den vil! Jeg havde 
om min fine, forkjælede Figur kun hin gamle graa 
Kappe, Du kjender, og som har holdt ud med mig over 
Alperne og tilbage, og som stundom var mig Slobrok, 
stundom Teppe og stundom atter indsat i sin Værdighed 
som Overklædningens Overklædning. Men jeg slog den 
vel om mig, den gamle Trofaste, reiste mig og rystede 
alle mørke Anelser af mig, idet jeg atter drev. Med et 
af de hurtige Omslag, som Du kjender, mandede jeg 
mig op til at se lysere; thi en noget blidere Natur havde 
lidt efter lidt taget mit Sind, uden at jeg selv vidste 
deraf. Jeg saa et Symbol deri paa, hvorledes det vilde 
gaa mig selv; skjønt det var noget tarveligt, saasom Na- 
turen nu var nøgen, var det dog nok; thi nu vilde jeg 
engang se det lyst; thi jeg vilde være hjemme, jeg vilde 
prøve paa! Norge sender sine Kunstnere og Forfattere 
mod Syden som til Historien og Folkenes Længsel, 
men skulde Følgen deraf være, at de saa ikke mere 
kan holde det ud hjemme, da var jo deres Udvikling 
for dyrt kjøbt! Da blev jo det varme Kys, som Sydens 
Sol og Kunst og Folkeliv og Historie gav dem, et Slange- 
bid, hvori der gik Koldbrand. Nei, Forkjælelsen maa af 
igjen; er det koldt, maa man klæde sig derefter, og 
Varmen dernede fra, som endnu sidder dem i Blodet, 
maa netop hjælpe til. Og se nu det aabnede Landskab 
til Siden, Fjeldene begynder at blaane, Holmene at bære 
Huse, hver Vig har sit Fartøi, Maageflokkene skriger om 
Baadene, Dampskibe kommer udover, — og den lille By, 
som er krøbet op af Havet som en Flok Fiskere og Sø- 
mænd, der har hvælvet Baadene og Skibene over sig, 

efter hvert som Havet gav den Enkelte nok Næring der- 
til, hvilket Billede af stærk Virksomhed, liden Løn, men 

» Stort Stræv. Jeg vil være med blandt disse, jeg vil og- 
saa suge mig fast til dette haarde Bryst. I Lys af disse 
Tanker syntes selv Ulveskindspeltsene omkring at om- 
hylle lune, godmodige Skikkelser; ham, den største af 
dem Alle, vil jeg tale til, sætte mig hos ham og ikke 
slutte, før jeg faar knappet Peltsen op. Han sidder der 
som Jætten paa Dovre: «lika du Spæk Jætte?» — jeg 
vil stikke dig en Venlighed lige under Næsen. Han 
puster Tobak paa mig, han vender Hovehet halvt og ser 
halvt paa mig, idet jeg modigt begynder: «der bliver 
tidlig koldt herhjemme.» 

«Aa ja; for den, som er tyndt klædt» sagde han 
med et Sideblik paa mig. Det var maaske netop Del- 
tagelse med min gamle graa Kappe, som sendte Ytringen 
og Blikket; men denne personlige Berøring var mig ube- 
hagelig. Jeg mandede mig dog atter op og sagde: «Jeg 
har ikke følt meget til Kulden, thi jeg har holdt mig i 
stadig Bevægelse.» — «Ja, jeg har ogsaa seet Dem hoppe 
om her som en Graaspurv,» sagde han og smilte. Jeg 
skrumpede ind til at blive saa udmærket liden, medens 
Jætten paa Dovre voxede i samme Forhold. Yderst ræd 
søgte jeg at føre Samtalen bort fra alle personlige Be- 
røringer: «Hvordan er Kunstforholdene hjemme nufor- 
tiden?» Han svarte ikke; han saa paa mig, og endelig 
sagde han: «Er De Kunstner, De da?» Det blev altsaa 
personligt alligevel, og da jeg maatte svare Ja, føiede 
han til: «Det var det, jeg tænkte.» Det klang som et 
afgjørende Øxehug, og en meget lang Pause paafulgte. 
Han brød den selv: «Kjære, hvad har nu en saadan En 
som De at leve af?» — «Af det, som jeg fortjener,» 
stammede jeg. — «Hvad kan De fortjene da?» Jeg 
svarte ikke; jeg tænkte derimod paa at reise mig og gaa. 
Han saa det nok og tilføiede: «Tag det ikke fortrydeligt 
op, at jeg spør; men før jeg vilde, at min Søn skulde 
leve saadan paa det Uvisse og krydse nu denne, nu hin 
for at faa solgt, skulde han slaa sig paa et Haandværk.» 
Hvad var dog hans Hensigt med at sige mig dette? 
Vilde han raade mig til at blive Haandværker? Eller 
havde han opfattet alle mine Forsøg paa at faa en Sam- 
tale istand som ligesaamange Forsøg paa at faa en Han- 
del istand? Vreden gjorde mig ikke modig, men vemodig; 
det syntes mig en skrækkelig Modtagelse. Men idet jeg 
tænkte mig, at den jo var ganske tilfældig, og at Man- 
den jo kunde være en ren Undtagelse, blev jeg siddende; 

men jeg var saaret og taug. Han brød atter Tausheden: 
«Spiller De, — eller maler De, — eller —?» Han 
standsede, enten fordi han ikke kom paa de øvrige 
Kunstarter, eller fordi han ligesom undsaa sig for at 
nævne dem. «Jeg maler.» Det næste, han spørger om, 
tænkte jeg, er vel, hvad jeg maler; men han brydde 
sig ikke om at vide det. Han slog ud og stoppede: 
«Kjender De Tidemand?» sagde han. — «Ja.» — «Han 
bliver vel gammel nu?» — «Man maa sige, at han som 
Knnstner staar i sin fulde Manddom.» — «Men han er 
jo svært klæk og klein?» — «Ja, det er en fin Natur, 
som ikke taaler stort,» sagde jeg, ikke uden Polemik. 
Men Jætten havde ingen Anelse om saadant: «Han maler 
altid det Samme,» sagde han. 

Jeg saa paa Manden; skulde han være en Fiende af 
Tidemand? Jeg fik ikke Tid til at raabe videre: «Kjen- 
der De Ole Bull?» Jeg svarede Ja. «Han bliver gammel 
nul» — «Kjære, det er da forunderlig, hvor ung han 
endnu er!» — «Aa, det er snart forbi med ham nu.» — 
«Men han har dog aldrig spillet saa smukt som nu.» 
Uden at ville indlade sig paa noget saa Uvæsentligt, 
sagde han: «Hvad Fanden skal en saadan En leve af, 
naar han bliver gammel?»  Hvadfornoget? ogsaa en 
Fiende af Ole Bull? — «Kjender De Welhaven?» Det 
gjøs allerede i mig; jeg svarede, som om jeg rakte et 
Skjold frem over Digteren, meget fort: Nei. Men han 
hug det iknas med et eneste Kølleslag: «Gammel og 
klein, det knyr ikke i ham!» Det var, som han havde 
stille harmet sig over, at disse Mænd nogensinde havde 
været unge og friske; han var kommen i Aande: «Kjen- 
der De Vinje — Dølen?» — «Nei.» — «Skrangler Gaard 
imellem. — — Har De været i Christiania før? — har 
De været i Theatret?» — «Nei, ingen af Delene»; — 
men glad over at være kommen bort fra det alminde- 
lige Ødelæggelsesværk, holdt jeg fast ved Tlieatret: «Theatret 
er jo blevet norsk nu; hvordan gaar det?» — «Skidt! 
4 Jurister og en Doktor") paa det, saa kan De selv 
skjønne.» — «Men Kunsten, mener jeg, de unge, norske 
Talenter?» — d«Skidt; bliver ikke noget af nogen af 
dem; de er de Samme bestandig; Ingen gaar der.» 

Han jublede Tobaksskyer ud af den dybe Pibe; han 
sad paa sit Fædrelands Ruiner som Fanden paa Ska- 
gastølstinden efter Sortedøden, eller som et græsædende 

Dyr, der har spist hvert levende Straa omkring sig, 
ligger mæt paa den afspiste Plads og fordøier. 

«Jeg vilde ikke vanskeliggjøre ham dette Arbeide; 
jeg fjernede mig. Jeg gik atter frem og tilbage, indtil 
jeg huskede hans Billede om Graaspurven, der hoppede, 
— — og virkelig af Frygt for at synes Graaspurv, put- 
tede jeg begge Hænder i Lommen og satte mig — først 
tæt sammenkroget, men kunde da maaske ligne en Graa- 
spurv, der kurede, hvorfor jeg strakte Benene udover 
Dækket og lagde mig bagover. Jætten fulgte enhver af 
mine Bevægelser med ørneagtig Glubskhed; han løftede 
sig og flaksede nedover til mig. Jeg trak mine Ben ind 
under mig og kastede Vingerne ud til Flugt, men hans 
mægtige Nærværelse tryllede mig fast; han hug Kloen i 
mig. «Ser De, vi Norske er ikke skabt for Kunst og 
den Slags Greier. Vi er ikke Skuespillere; det bliver 
aldrig til Noget. Nei, de Danske kan den Ting! — Men 
det forstaar sig: det er ogsaa det Eneste, de kan.» 

Hele Danmark knust! Den forfærdelige sad mægtig 
og saa ud i den vide Verden, søgende hvad han ellers 
kunde opsluge, da en noget liden dansk Passager med 
fint Ansigt gik stille forbi og gjorde en varsom Ven- 
ding ved en Tougende, som maaske en Anden vilde 
have gaaet over. «Der ser De en Dansk!» sagde Jætten 
med sprøitende Øine, og idet han lænede sig overvæl- 
dende fortroligt henover mig, meddelte han mig lang- 
somt: «En Nation, som gaar under.» Der stod en 
Tobaksguvs af hans Aande, og for min Fantasi blev den 
til en moralsk ætsende Dunst, der ganske opløste min 
Personlighed, saa jeg følte mig som i mange Stykker og 
prøvede paa at samle ind, nu en Haand, nu et Ben, nu 
en Tanke, for at komme afsted, men uden at drive det 
til at lykkes. Fik han Medlidenhed med mig, eller 
ændsede han mig ikke videre, nok, han løste mig selv 
af Fortryllelsen, idet han lettede paa sig og sopede 
Tougenden tilside med sin allerstørste Reisestøvle, indtog 
Dækket og jog den lille Danske ned paa en Bænk, men 
oversaa atter sin Erobring, idet han slet ikke mere gik, 
men samlede sig agterud med en Del andre uhyre Ulve- 
skindspeltse. Jeg ved ikke hvorledes, men de blev mig 
til mægtige, snelagte Trær, denne en Gran, hin en 
Furru, der stod velbehagelige og fnyste sammen i Vin- 
teren. Den lille Danske paa den ene Side og jeg paa 
den anden beilede forgjæves til deres Samfund; — maaske 
var vi ogsaa rædde for at komme i det; thi jeg gik 

nedenunder, og om en Stund saa jeg den Denske 
komme efter. 

Der laa nye Aviser paa Bordet. Jeg slog op den 
første den bedste og læste Redaktionsartikelen. Det var 
Drøftelse af noget Militært, jeg husker ikke mere hvad, 
og jeg havde under andre Omstændigheder utvivlsomt 
ikke læst det; nu var jeg skræmt bort fra mit eget Fag 
og tyede ind paa neutral Grund. Men, I Gratier, I attiske 
Guder og Gudinder! paa Flugt i den sidste Florstump, 
I kan finde at hylle Eder ind i! Fire hundrede tusinde 
Kardætscher og Granater ud af Hadets allergroveste 
Mortere staar efter de Flygtende! 

Den Mand, som har fortjent en saadan Medfart som 
denne, maa have begaaet flere Mord, stjaalet fra Staten 
eller løsladt Forbrydere, men dersom han ogsaa ikke 
dør i en saadan Artikel, saa findes der ikke en Galge, 
der faar Ende paa ham. Det var saalænge siden jeg 
havde seet en norsk Avis; jeg kom i udmærket Humør; 
den virkede homøopathisk; jeg sattes efter Jættens Præ- 
stationer, som her var paa det Brillianteste overtrufne, i 
gammelt Hjerteforhold til alt det Kjærlige herhjemme. 
Ved den yderste Rand af denne Artikel sang jeg atter: 


Hvor i Verden jeg gaar, om i Øst eller Vest, 
det er dog ei min hjemlige Strand —, 


nei, her er den! Saadan ser det ud i Norge med de 
lyse Bakkehæld, de blaa Søer, med den jomfruelige 
Birkeskov og det bløde Græs. Jeg strakte mig ud og 
hvilede i vuggende Erindringer, Drømmeskikkelser gled 
mig forbi og strøede de gyldneste Løfter om, hvor dei- 
ligt jeg selv vilde faa det i disse Fædrelandets Laurbær- 
lunde. 

Denne Avis satte mig pludselig i Forstaaelse af Jæt- 
tens Væsen og Ytringer; thi af at faa saadanne Artikler 
tillivs hver Frokost maa man blive saadan, og for saa- 
danne Folk maa serveres saadan. En Udlænding eller 
En, som kommer udenifra, og ser, hvorledes et norsk 
Publikum vil have det, tror naturligvis, at vi er til- 
sammen en Flok Gavtyve. Men en Hjemmevant, en 
Fuldbefaren, han ved det, at det er det gamle Sagafolk, 
som havde den største Moro af at ødelægge hinanden i 
gamle Dage, og som agter altfor vel Fædrenes Skikke 
til ikke at blive ved dermed i de nye. Dengang øde- 
lagde vi hele Landet med vore rasende indbyrdes Drab 

og Krige, nu ødelægger vi bare Landets Rygte. Dengang 
havde vi Island og en Del andre Lande at ty til, naar 
her blev for trangt, og vi fortsatte ærligt med at dræbe 


hverandre derborte; — nutildags har vi Aviserne, naar 
Livet ikke længere giver Plads nok; der myrder og snig- 
myrder vi, og skriger hver med Vort — ikke som om 


det var i en bitteliden Nation paa halvanden Million 
Indbyggere, hvor selv Hvisket kan høres, men som om 
man, for at bemærkes, maatte overdøve 30 Millioners 
Arbeidslarm! Hvilke Trommehinder! 

Under disse opmuntrende Tanker havde vi nærmet 
os Christiania. Jeg var som sagt kommen i godt Humør; 
det vinterlig Friske laa over mit Sind. Den Larm, der 
slog os imøde fra Havnen (det var netop bleven mørkt), 
forfriskede ogsaa, som Nærheden af Arbeidet altid gjør. 
Gasblussenes Trylleri, den Masse, som havde samlet sig 
ved Landgangsbryggen, deres Raskhed og dog den fuld- 
stændige Disciplin iblandt dem, gav et godt Indtryk. 
Gaderne er brede, Husene som i en liden nordtysk By 
baade i Stil og Størrelse, i alle Fald i det Parti, som jeg 
da saa. Jeg skal siden give Dig en Beskrivelse; denne 
Gang vil jeg standse ved mit Komme og ved, at de 
første Priser, som jeg gjorde Kjendskab med, ogsaa var 
de første kolde Hilsener paa fast Grund; thi de tog saa- 
ledes i min Pung, at det gyste koldt ned i min Kuffert. 
Hvis jeg var vittig, vilde jeg sige, at Christiania forstaar 
at sætte Pris paa sig selv. Men jeg er ikke vittig, jeg 
siger tvertimod med en vis Kjendsel af kold Sved, at 
dersom jeg ikke snart faar solgt et Maleri her, saa kom- 
mer jeg til at sulte. 

Kjære Ven, jeg har skrevet dette Brev som jeg endnu 
er stemt efter Touren og dens Indtryk, — og Du vil 
forstaa, hvor tro de er, naar Du ser, at det sidste er 
Frygt for ikke ,at faa solgt". Ak ja, dette er Forban- 
delsen, som hviler over vor Stand, at vi skal skjælve 
for den Dag i Morgen — men ellers vilde ogsaa den 
Dag i Dag være altfor deilig! 

Gid det nu maa gaa mig godt her, ja Gud give det! 
Lad ikke disse Varsler, som Optouren gav, være Andet 
end min egen Fantasis Sygdom! Min Sjæl har stor Evne 
til Kjærlighed, og som Alle, der har stor Evne, 
ogsaa stor Trang. 0, lad mig finde lidt, — bare lidt! 


— — Og saa en Kjøber! 
Din x* 

Andet Brev. 


Tillad mig at begynde med en æsthetisk Reflexion. 
Man siger i Almindelighed, at en Kunstner er en Digter, 
idet man underforstaar: i sit eget Fag; men jeg mener, 
han maa næsten ogsaa være det i Digterens. Han maa 
have en usædvanlig Forstaaelse af Digtningens Væsen, 
navnlig maa han være Psykolog; og ikke Genre- eller 
Historiemaleren alene maa være dette, men ogsaa Land- 
skabsmaleren, Musikeren, Billedhuggeren maa Allesammen 
"have Evne til at opfatte Mennesker, og om ikke netop 
til atter digterisk at forklare dem — hvad dog forresten 
de fleste Kunstnere virkelig har — saa Sangbund nok 
for den letteste Gjengivning. Naar Digtets Kunst er paa- 
færde, maa det klukke og le i ham, før i nogen Anden, 
og Alvorets blege Lyn træffe hans Hjerte, før det endnu 
er ved en Andens Isse. Thi i al Kunst er det med 
Mennesket, at man beskjæftiger sig; hvad Musikeren hører 
i sine Toner, Maleren ser i sit Landskab, Billedhuggeren 
føler i sit Ler, er enten dette eller hint Menneskehjerte, 
eller dette eller hint aandelige Udtryk i en Karakter eller 
en Ytring, ja, i et Øiekast eller et Smil, og dette hæfter 
sig siden til Forestillingen som den inderligere og hem- 
melige Fortolkning af Kunstværket. Selv han, der sidder 
og maler paa en Ko, har det, han ved om Mennesket, 
til Fortolker, naar han skal opfatte Koens egentlige 
Væsen. Et godt Landskab er jo altid et Sjælebillede 
eller blot en Humørtilstand, jeg for min Part hører altid 
synge henover Linierne, og denne Sang (som oftest en 
Folkevise ligefra Egnen) er atter igjen et bestemt Sjæle- 
maleri, ja et bestemt Menneske, som jeg kjender. Man 
gjør sig det ikke altid op, men jeg, Som nu engang har 
den ulykkelige Blanding af Æsthetiker og Kunstner, af 
Poet og Maler, og som spaar mig, at jeg vel ikke skal 
drive det til noget Stort i nogen af Delene, jeg kan se 
det. Jeg kjender ogsaa neppe en Kunstner, som ikke — 
ofte uden selv at vide det — røber sin digteriske For- 
staaelse af Menneskene enten deri, at han ligefrem digter 
en Smule, eller er Skuespiller og gjengiver tildels for- 
trinligt, eller taler efter visse Folk med stor Virtuositet, 
eller slaar ind i den musikalske Fortolkning, forsaavidt 
han er Maler, eller i det malende, forsaavidt han er 
Musiker, — aabenbart fordi han ser mere i Mennesket, 
end hans Kunstart direkte kan modtage. Af Kunst- 
historien er der en Uendelighed af Exempler, men da jeg, 

som sagt, ogsaa har dem af min egen Erfaring, er det 
unødvendigt at ty til den. 

Men er det saa, da skal Du tilgive mig, at jeg endnu 
ikke kommer til Kunsten i denne By, hverken til dens 
udvortes Fysiognomi i Sten og Træ, eller dens indvortes 
i Toner, Maleri og — hvorfor ikke? — ogsaa i Anskuelse 
og Liv. Jeg skal nok naa det; men nu maa jeg dvæle 
ved det, som først har mødt mig, nemlig Menneskene 
selv i deres ydre Rørelse; jeg er endnu saa optaget, at 
naar det banker paa Døren, skjælver jeg for at over- 
faldes af endnu mere Nyt og Usædvanligt. Paa ethvert ' 
Sted, hvor jeg har opholdt mig i Udlandet, har jeg 
faaet en bestemt Omgang; det har givet sig af sig selv, 
jeg drog til og stødte fra, og det samme gjorde Andre 
med mig. Men her er man ikke kommen dertil, at den 
enkelte Kreds er en Personlighed; man har aabenbart 
endnu ikke engang Trang til at være samlet med sit 
Eget, saasom meget faa har faaet det færdigt, som de 
tør kalde sit Eget. 

Her skal være gjort et mat Forsøg paa at danne et 
politisk Parti i dette Land for nogle Aar tilbage; men 
det maa have været store Sangvinikere; thi den første 
Betingelse derfor, den at være enig med sig selv, mang- 
ler endnu Størsteparten af mine Landsmænd. De, der i 
Følge Alder eller Opdragelse staar helt i den danske Kul- 
tur — og disse er nu meget Faa — frembyder ogsaa 
en hel Personlighed med udprægede Meninger; men de, 
der er sammenførte af alle de norske Kulturbegyndelser, 
lader se snart denne, snart hin prøve og midt imellem 
endnu den nøgne Naturside Der mangler ikke paa 
energisk Bestemthed i Udtalelsen, ja storslagen Foragt 
for den modsatte Mening; men nogle Dage efter har han 
den dog selv, og gjør med Fornøielse Nar af sig selv, 
fordi han mnogensinde har havt en anden. Gaar saa 
siden atter over i den første. Med eet Ord: Usikker- 
heden, Uopgjortheden er det, Du her omgaaes, selv naar 
det klinger med Eder, eller ramler med Hyperboler eller 
sprøiter af vrede Penne! Var de Herrer mindre usikre, 
saa var de mindre voldsomme. Betegnende for al denne 
Usikkerhed er det ogsaa, at der den Dag i Dag er stort 
Spektakel om, hvad der egentlig er norsk. Tvivler en 
Franskmand om, hvad der er fransk, en Englænder om, 
hvad der er engelsk? 

Men til mig selv. Jeg bor præytigt, i tredie Etage 
med vid Udsigt. Værelset var averteret, og med et By- 

bud som Veiviser, gik jeg efter Avertissementet, men 
troede dog at være gaaet fejl; thi den, jeg traf, var ud- 
klædt som Englænder, idet hans Benklæder, Frakke og 
Vest var af engelsk Stof og Snit, hans Linned syet i 
England, Haaret skilt som paa en Englænder og Bakken- 
barterne engelsk hængende; Alt, jeg saa i Værelset, tykt, 
svært, mørkt engelsk, og den samme bizarre Smag i 
Indretningen af Værelset som en rig Englænder (og en 
rig Hamburger eller Gøteborger) har, nemlig Gulvtepper 
i Mønster fra Ludvig den l4des Tid, men Vægge i Rød- 
brunt med sorte og gule fine Linier, der delte Væggen 
i Kvadrater, utvivlsomt udført af en Maler fra Pompeji 
paa salig Augusti Tider, Taget derimod gothisk fra Wel- 
sers Herredømme i Augsburg, — Kaminen saa omtrent 
neutral, men Møblerne med buede, snirklede Ben, hvæl- 
vede, opblæste og tildels uægte forgyldte — altsaa fra 
den letsindige Mad. Pompadours Tider med sin udsvæ- 
vende Smag. Paa alle urimelige Steder stod der Vaser 
eller Nips i Porcellæn — I milde Guder! — fra China. 
Men Pianofortet fra Paris og af Pleyel, Stolen foran det 
derimod ep national norsk Krak, udskaaret i Stil af de 
bekjendte Kirkeornamenter, som skal datere sig fra Irland 
i det 8de Aarhundrede. Men Betrækket paa denne Stol 
var et Kanavasarbeide, udført i østerlandsk Farvesam- 
mensætning. Paa den ene af de pompejanske Vægge 
stod et massivt, gammelt Skab, et hollandsk Træskjærer- 
arbeide fra det 16de Aarhundrede. Men paa det Skab 
stod et Par Figurer i Gibs fra den ædleste græske 
Kunstnerperiode, og midt imellem dem i Bronce Vischers 
Statue fra Monumentet i Nårnberg, den bekjendte med 
Fangskindet og Hammeren. 

Paa den modsatte (man erindre: pompejanske) Væg 
hang et Uhyre af et Speil; dets uægte forgyldte Ramme 
i Rococcostilens allervildeste Fantasi; — omkring den 
hang en Del tamme Fotografibilleder af meget tamme * 
Mænd og Kvinder. Under Speilet stod en af disse 
buede, udsvulmede Consoler, som trækker sine to Ben 
indunder sig sammen til et, ligesom Fluen, naar hun 
gnider sine Bagben. Under dette Rococcodyr, som var 
krøbet op paa den pompejanske Væg, stod en flettet Kurv 
i Form af en etrurisk Vase. 

Foran Vinduerne hang Gardiner ned fra forgyldte, 
svære Stænger; disse Gardiners Farve faldt sammen med 
Hovedfarverne i Værelset, hvad næsten altid er Tilfældet, 
ja det er netop en af Grundene til det Stilens Virvar, 

hvormed man smykker sit Værelse, idet Farven er det 
Eneste, hvortil de tager Hensyn. Men Gardinernes egen 
Opgave, den at forbinde de forskjellige Vinduesfag med 
hverandre, udslette Virkningen af de haarde Firkanter 
og gjøre Vinduesvæggen til en Helhed, var naturligvis 
tabt, idet de var saaledes ophængte, at man skulde tro, 
de havde den Bestemmelse at holde Lyset ude og ingen 
anden. 

Manden, som boede i dette Værelse, eller rettere: i 
den lille Verdenshistorie, var, som sagt, forklædt. Da 
han oplod sin Røst, var den buldrende, utydelig, han 
gjentog tre, fire Gange enkelte Ord, skoggrede flot og 
var usigelig og bestandig fornøiet. «Jeg har seet Stykker 
af Dem i Kunstforeningen; De ved, vor Kunstforening, 
oppe paa et Loft, Lys ovenfra, Lys ovenfra, trangt.» 
Under en videre Samtale om Kunstens Stilling hertillands 
beklagede han, at jeg vilde forsøge den: «Her gaar Ingen- 
ting; den Maler, som vil leve, maa faa fat i Englæn- 
derne, Englænderne, som er det eneste Folk. Et Par 
norske Rigmænd kjøber, et Par; men een Svale osv. — 
osv. — Før jeg vilde være Kunstner i dette Land, 
hængte jeg mig, hængte jeg mig, hængte he, he, he -- 
ho, ho, hol» Jeg maatte le med, skjønt jeg igrunden 
ikke syntes, det var vittigt at hænge sig. «Det kan blive 
bedre for Kunsten, efterhvert som her kommer Dannelse 


og Kapital» — «Dannelse? Tror De, her kommer Dan- 
nelse? He, he, he — ho, ho, ho! Fjøslugt, Skibslugt, 
Fiskeguano, Sild! — Og Kapitaler? Ingen Kapitaler, 


ingen Kapitaler! Kapitaler? He, he, he — ho, ho, ho! 
— vi lever af Englænderne, Englænderne, Englænderne; 
hele Norge er en Plads, en Husmandsstue under Eng- 
land; herover kommer de og roder i Jorden, Elven og 
anordner Alt; vi er derover og arbeider for Gaardmanden 
med vore Skibe og Matroser, fisker Hummer, Ørret, 
Makrel, Lax, bringer op i Gaarden, — og Amerikanerne 
naturligvis: Amerikanerne; thi de er jo Englændere, — 
Amerikanerne tager vort Jern og leier os, leier vore 
Skibe, vore Matroser og vort Fattigfolk, men Fortjene- 
sten gaar igjen, gaar strax; magert Land, — hundrede 
Kvadratmile dyrket Land, hundrede; — et Maleri paa 
hver 10 Kvadratmile gjør ti; — men da Billedhuggerkunsten 
ogsaa skal leve, saa tager vi af de 10 2, — gjør 8, og 
da af disse 8 mindst 2 er udenlandske, saa er tilbage 6, 
— gjør 6 Malerier om Aaret, og henved 30 Malere, ho, 
ho, ho — he, he, hel» Jeg lo med; thi jeg følte, at 

dersom det var saa galt, var Nordmanden det dristigste 
Folkefærd paa Jordens Overflade, at han overhovedet be- 
fattede sig med at leve, og den allermindste Opmuntring, 
man kunde bringe saameget Mod, var utvivlsomt at le med, 
saalænge de selv kunde le. 

Men denne samme Angloman var et meget godmodigt 
Menneske, hvis Skraal egentlig ingen Fortræd gjorde. 
Jeg opdagede siden, at han endog kjøbte Malerier, for- 
modentlig for ogsaa heri at ligne Englændere; i alle Fald 
ligned han de fleste deri, at han slet ikke vidste, hvad 
han kjøbte. Det var en fix Ide, som styrede hans «Lieb- 
haberie», nemlig den, at Maleriet enten maatte have 
Vand, hvorpaa der gik Dampskibe, eller Land, hvorpaa 
der stod Fabrikker, Damp maatte der være, og dette 
kaldte han: det moderne Maleri. I hans Omgang var 
der ogsaa mange moderne Mennesker, alle Anglomaner, 
med hængende Skjæg som to Langører paa intelligente 
Jagthunde, de havde Alle engelske Klædemoder, og deres 
Tale var om England og Englænderne En gav den 
stumme Englænder; han havde aabenbart den Mening, 
at det var ufint at sige Noget; han hørte, han bukkede, 
han spiste, han spillede, tabte og betalte, men han talte 
ikke. Alt paa hans Person, indtil Minen, var korrekt 
engelsk; der lugtede engelsk Sæbe af hans Hænder. En 
— forresten driftig — Grosserer gav en engelsk Op- 
passer paa Reise. Han befalte, han talte kort og fort 
og uden egentlig at se paa En, han forlangte med Haan- 
den, opvartede alle Damer indtil Paatrængenhed, gjorde 
Kortkunster, talte tilfældigvis om sin sidste Reise, eller 
om et rent tilfældigt Bekjendtskab i England, tilfældigvis 
et meget stort Bekjendtskab, hvor han tilfældigvis havde 
sagt noget meget godt, eller ganske tilfældig var bleven 
komplimenteret for Noget, han igrunden slet ikke havde 
gjort eller slet ikke fortjente, i alle Fald ikke uden «som 
ren Tilfældighed». Ved samme Leilighed fik han vise 
frem noget Smukt, som tilfældigt knyttede sig til hint 
lille Tilfælde, der igrunden ikke var værdt Omtale, men 
som var kommen saa ganske tilfældigt. 

Allerstørst Moro havde jeg dog af en engelsk-norsk 
Overgangsform, en Polytekniker, Værksbestyrer, eller 
Værkseier, eller saadant Noget, et solid bygget Menneske, 
med meget solid Skjæg og Haar, solid Ansigtsfarve, solide 
Hænder, Arme, Skuldre, Benene i et Par solide ameri- 
kanske Snørestøvler, som han gjerne viste frem, og hvis 
Saaler angaves at holde i to Aar; han brugte aldrig 

Galoger, aldrig Ytterfrakke; en liden rund engelsk Hat af disse, 
der lader Menneskene se ud som kollede Kjøer, en kort 
Frakke (thi intet maatte være overflødigt, men akkurat 
og nyttigt), altsan en Frakke, der intet skjulte uden 
Ryggen, Vest og Benklæder af samme Stof og Form, og 
saa tykt og stivt, at han istedetfor som andre Menne- 
sker at lægge Klæderne paa en Stol ved sin Seng, godt 
kunde sætte dem op og Hatten ovenpaa. Klædet var 
patenteret og havde faaet Prisbelønning paa sidste Lon- 
donnerudstilling; Hattens vandtætte Tøi havde ogsaa faaet 
Prisbelønning, men jeg husker desværre ikke hvor; 
Bøffellæderet i hans amerikanske Sko var hævet over 
enhver Pris. Han havde godt Huld, røgte helst af en 
Snadde, hvortil Futeralet passede saa akkurat, at det var 
mig en Lyst, hvergang han lagde Piben ned og klappede 
til; han havde Patent-Fyrtøi og en lille Gummielastikums- 
pung for Tobakken, hvis Indretning var saa patent, at 
jeg aldrig har faaet rigtig Rede paa den. Han elsker 
Jagt og Fiskeri, han har en Kongsbergerrifle, som han 
gjerne viser, og som netop er det Exemplar, der har 
vundet første Pris ved en europæisk Riflekongres, jeg 
tror i Belgien. Om hans Fiskefluer etc. er patenterte, ved 
jeg ikke, men hele Personen er et Patentmenneske, tro- 
hjertet, godmodig, løftefast, vis; hans Haandtag er af 
prima Kvalitet; man sluttes ned som Piben i Futeralet; 
han taler lidt, men staar der, han staar, gaar der, han 
gaar, tung og lidt dum. Han forekommer mig som et pris- 
belønnet Exemplar af Ayrshireracen. 

Han bruger gjerne engelske Ord som Svar, dog nogle 
faa, som altid kommer igjen, saasom very well, yes, 
Sir, — no Sir; — noget, jeg aldrig hører af lidt finere 
Anglomaner; men saa har han til Gjengjæld norsk Bælte 
istedetfor engelske Sæler, norsk Slidre med norsk Kniv i, 
og den bærer han, selv paa et Bal. Han har ogsaa 
gjerne norsk Træskjærerarbejde omkring sig i Værelset, 
norske Vaatter, naar det endelig skal være Vaatter.  For- 
tæller han Noget, er det helst om Bønder; jeg tror ogsaa, 
han helst omgaaes dem; thi han vil gjerne være den 
Undervisende og Overlegne, og er det nok ikke ellers. 
Englænderne paa den ene Side og Bønderne paa den 
anden, de første som det Overnaturlige, for hvilket hans 
høieste Tanke om Soliditet dog ærbødig bøjer sig, — — 
de andre som det Undernaturlige, for hvilke han selv 
gjerne vilde staa, som Englænderne staar for ham. I 
sin øvrige Omgang grændser han noget op til de rent 

norske Kraftmænd, der putter Buxerne ned i Støvlerne 
og lader Skjægget voxe; men han er en mere bly Natur, 
og jeg maa sige, at jeg ofte søger ham. Alle de, jeg 
her har skildret, er hver paa sin Kant og Maade dyg- 
tige, agtværdige; gav de sig ikke saaledes til at staa paa 
Tæerne og strække sig efter et andet Lands Kulturfrugter 
og da naturligvis kun række de nederste og sureste, saa 
vilde de have været med at danne et trofast, tæt Grund- 
lag i den Masse, hvorpaa Nationalitetens aandelige Byg- 
ning stiger op. Men nu glider Grunden netop paa deres 
Side, og deres Familie er desværre ikke liden. 

Jeg hørte nylig Følgende om en Handelsmand: Det 
var i lang Tid gaaet ham meget godt, han kunde ikke 
alene udvide sine Forretninger, men sit Hus, han kunde 
gjøre sig det hvggeligt. Hvad greb han saa til? At flytte 
lidt Kunst ind i det? Nei. — At kjøbe Bøger, at læse? 
Nei. — At bruge sin opsparede Tid paa mere dannende 
Omgang, forædlende Fornøjelse? Nei: han lod Damp- 
skibene Emma og Ganger-Rolf bringe hver sin Tour en 
Oksesteg fra England! 

Exemplet skal ikke netop tegne nogen Nordmand, 
mere end det tegner Materialisten i hvilketsomhelst Land; 
men den store Nation har saameget forud for den lille, 
at kan den lille Nation ikke faa Noget til Gjengjæld, faa 
klarere Blik for hvad der er væsentligt, faa den Hjerte- 
varme og Sandhed, som saa godt kan trives, netop fordi 
vi er faa, men saa vanskelig kan trives mellem de 
Mange, — saa er det i Længden altfor ynkeligt at høre 
til en liden Nation. Kan vi ikke naa de store Nationers 
store Gjerninger, store Tanker, saa kan vi dog vogte os 
for deres store Fejltagelser, deres Cynisme, Materialisme, 
kort al denne «ismens» Vederstyggelighed, som gror langs 
Bredderne af de store Handelsflomme eller i Millionernes 
Mudder. 

Og trods hin Usikkerhed, hvori man herhjemme dels 
griber efter det Fremmede, dels gaar fejl i sit Eget, er 
her dog ganske velsignede Begyndelser. Hin engelsk- 
norske Overgangsform har ført mig ind paa flere Steder, 
hvor der er et Hjerteliv i Omgangen og et Tankestof i 
Talen, som er vort eget, og som gjør vel. Vel er det 
ikke overvættes megen Form, men det nytter lidet at 
bestille Formen, før vi have Indholdet. Er der Nogen- 
ting i Verden, som ikke er kosmopolitisk, skjønt det 
ofte synes saa, da er det Selskabs- og Omgangslivet; thi 
der har hver Nation, ja næsten hver By sin Form, og 

hvor den endnu ikke er ganske færdig, fordi Byen er 
ung, uensartet sammensat, og endnu har en noget ujevn 
Dannelsens Overflade, der maa vi være meget mere 
rædde for det Fine, fra Udlandet Indførte, end for den 
noget uhjælpsomme Hjemlandsskik, selv om den under- 
tiden slaar over i det Raa. 

Ak, jeg har meget mere at skrive om, men mit Brev 
er allerede for langt, og saa har jeg, — hører det, 
Dusseldorfer forkjælede Mænd, Affaldne, Landsforrædere, 
— søde Sværmere, jeg har faaet en stor, stor Bestil- 
ling! Og hvem tror Du, det er af alle de Mænd, som 
jeg har omtalt i mine Breve, der har givet mig denne 
Bestilling! Ja, gjæt nu til næstegang! Du skulde se mit 
Udkast, — stor Furuskog, høi og alvorlig, og som om 
der ikke havde rørt Øx ved den i hundrede Aar, — 
men en liden Rydningsflek er kommen i det ene Hjørne, 
et lidet optømret Hus og Haandsag udenfor; Floden lar- 
mer allerede afsted med de første Stokke, flere vil følge; 
der er Virksomhed og Lyst, Solen er i Opgang; den alvor- 
lige, gamle Skog skal flyttes! 


Din %* 


XV. Skjærsommernatsdrømmen. 


(Af Bjørnstjerne Bjørnson). 
(«Aftenbladet», 28. April 1865). 





[Shak espeares «Skjærsommernatsdrøm» blev opført paa det af Bjørn- 
son siden Nytaar 1865 ledede Christiania Theater, med Fru Laura Gun- 
dersen som Hermia, Fru Louise Brun som Titania, Fru Lucie Wolf som 
Puck og Johannes Brun som Væveren Bottom. — «Morgenbladet» inde- 
holdt to længere Artikler om Stykket og dets Opførelse, i Numrene for 
26. og 27. April. I begge fældes der en temmelig streng Dom over Iscene- 
sættelsen, medens Johannes Brun og Fru Gundersen roses for sit Spil.) 


I 


Deres Blad indeholdt for en Tid siden en smuk 
Anmeldelse af dette Stykke; men saa vel, som den for- 
klarede Stykkets ydre Handling, syntes den mig ikke at 
udlægge dets indre, — og Morgenbladets Anmeldelse, 
som jeg til nu har ventet paa, forklarer hverken dets 
Ydre eller Indre. Af al Kritik er den «aandrige» den 
ørkesløseste; jeg finder det derfor fornødent, for at dette 
skjønne Stykke ikke skal savne alsidig Belysning, at gjøre 
en Tilføielse. 

Stykket kaldes «en Drøm», men hvori bestaar den? 
Jo, svares der, i, at Alfer leger, Borgere spiller Komedie 
med og uden Æselshoved paa, Elskende forfølger hinanden 
i en Maaneskinsnat, — men hvor er saa Loven i disse Op- 
trin? Drømmen er Loven, svarer man; men hvad er saa 
Loven i Drømmen? Er den uden Lov, saa er den uden 
æstetisk Berettigelse. 

Kjære Læser, Loven er iblandt os, Stykket foregaar 

den Dag idag, snart hos dig og snart hos mig. En Yng- 
ling, som er lykkelig forlovet, en Mand, som er lykkelig 
gift, drømmer om Natten, at han slet ikke er det; han 
skal netop forloves og giftes med en ganske Anden. 
Erindringen om den Rigtige foresvæver ham, men han 
kan ikke faa den frem. Skjønt med ond Samvittighed 
gaar Bryllupet for sig, — indtil han vaagner og takker 
Gud, fordi det blot var en Drøm. (Lysander). — Eller 
en Yngling er kjed af den, han en Stund har sværmet 
for; han begynder endogsaa at gjøre Kur til en Anden; 
men drømmer en vakker Nat, at han med Kjærlighedens 
Lidenskab ' forfølger netop den, han afskyr, at han tryg- 
ler hende, græder for hende, ja, at han slaaes for hende. 
(Demetrius) — Eller en ung Pige, eller en ung Hustru, 
som elsker og elskes, drømmer, at den Elskede flyr 
hende, og naar hun forfølger ham med Taarer, Bønner, 
Skrig, saa banker han hende, ja løfter Haanden mod 
hende. Hun raaber, at han skal stanse, hun springer 
efter, men kan ikke komme fort nok frem, føler Dødens 
Rædsel, indtil hun synker udmattet ind i den roligere, 
fantasiløse Søvn. (Hermia). — Eller hun elsker ulykke- 
lig, men drømmer, at den, hun ikke kan faa, kommer 
til hende i en stor Skov og siger, at han dog elsker 
hende, har aldrig elsket nogen Anden, at hendes Øine 
er deiligere end Stjernerne, hendes Hænder hvidere end 
Sneen paa Taurus. Men midt i dette deilige Billede 
blander sig efterhaanden andre og forvirrede; der kom- 
mer endnu En, som hun i sit Liv ikke har tænkt paa, 
og han siger akkurat det samme som hin, blot endnu 
heftigere, endnu saligere, og det hele bliver til Strid og 
Bedrøvelse, Løb og Trætte, — til hun- ikke kan mere. 
(Helena). 

Her har man de Elskendes Drømmekjæde; Digterne 
lader Manden drømme, at han er utro, eller at han 
bliver fangen af En, han ikke elsker. Han lader Kvin- 
den drømme, at hun bliver forladt, eller bliver lykkelig 
med den, hun ikke kan faa. Og tilsammen siger disse 
Drømme os: vogt dine Tanker, vogt dine Lidenskaber, 
du, som gaar der sikkert ved din Elskedes Side; de 
kan skyde en Blomst, kaldet «Kjærlighed i Lediggang», 
som forvandler dig, før du ved Ordet af! — Drømmen 
fremstiller den omvendte Virkelighed, men saaledes, at 
den har Muligheden i sig til i ubevogtede Øieblikke at 
tage Form. 

Denne de Elskendes Drøm har faaet et parodisk Side- 


265 


stykke. En fed, godslig Borgermand drømmer Natten 
før han skal have sin største Triumf, nemlig at stedes 
for Hertugens Trone som den allervidunderligste Helt, 
drømmer, at han ikke kan blive klædt paa, at han ikke 
kan faa Hovedet rigtig pudset, fordi det i Grunden ikke 
er hans eget udmerkede Hoved, men et Æselshoved 
med lange Øren, med Mule, med Haar, som klø! Dette 
gaar jo til som et Eventyr fra min Barndom, tænker 
Manden videre i sin Drøm, og ganske rigtig: det hele 
er et Eventyr, Bjerget aabner sig, den fangne Prinsesse 
træder frem og fører ham ind til sig, og han hviler 
Hovedet i hendes blomsterstrøede Skjød, og de deilige 
Trold kommer og klør hans Hoved, og Musik toner ud 
fra Fjeldet. Det ligner Shakespeare, at de fire Elskende 
ikke drømmer Eventyr fra sin Barndom. De har med 
den høiere Dannelse faaet intensere Lidenskaber, ster- 
kere personlige Forhold, de fortsætter i Drømme Dagens 
brændende Tanker, blot at der er vendt op og ned paa 
dem. Men den skikkelige Væver, der lever tyk og mun- 
ter i sine Medborgeres Ros som i sin egen Samvittighed, 
han, som aldrig har reflekteret over noget af det, der 
er hændt ham, men har taget det, som Guds Dag gav 
det, han faar, der han lægger Hovedet paa Puden, 
straks se baade Alfer og Alfedronning, for ham opluk- 
ker atter Barndommens Sagnkreds sig, der er slet intet 
forandret, — kun har han faaet dette besynderlige 
Æselshoved paa og denne merkelige Længsel efter tørt, 
sødt Hø! 

Se, dette er Drømmen, og den er Stykkets Handling. 
Udvortes sættes dette Trylleri igang ved Alferne. Theseus 
og Følge, med hvem der kommer Jagthorn, Jagttale og 
Festmarsch, er Dagen og Virkeligheden, er blot det 
levendegjorte Festprogram. Komedien tilslut er sat ind 
som Modstykke til Drømmens fine, lette Tanker; den er 
de tænkte Tanker, den vaagne Fantasis allermøisomme- 
ligst sammenskrabede Tanker, der gives i et Fyrværkeri af 
Lune paa hin Drømmenes natlige Baggrund. 

Se dog dette Stykke atter og atter, faa ikke Bottoms 
Æselshoved paa ligeoverfor Indholdet, eller bliv ikke saa 
blaseret moderne at vrage Opførelsen, fordi den ikke kan 
raade over den allersidste Anvendelse af elektrisk Lys! — 
Og hermed være Overgangen gjort til at tale om Stykkets 
Opførelse. — 

II 


Dette Stykke har havt den Lykke, første Gang det 
blev givet i Tyskland, at blive sat i Scene af Tieck. 
Det er hans Arrangement, der endnu holdes i Tyskland, 
og som derifra er flyttet over til Stockholm og derifra 
hid. En uvæsentlig Forandring er gjort dermed i Tysk- 
land og adopteret her, at nemlig den fra Shakespeares 
Tid bekjendte Todeling af Scenen, som Tieck havde be- 
nyttet, atter er bortfaldt, da den ikke var anvendt i Styk- 
kets Handling, men mere stod der som en besværlig Re- 
miniscens. Men Tiecks Aand hviler over dette Arran- 
gement; det er let og naturligt, Ordet faar paa alle 
Punkter virke fuldt ud ved sin egen Magt, det hverken 
overdænges af Anstaltmagerier eller stødes tilside af be- 
vægeligt Sceneri. Tieck, som forstod sig udmerket paa 
Scenens Maskineri, lod Maskinerne spille, hvor det hele 
som i de moderne Operaer kun er Maskineri; men han 
lod Aand være Aand*). Samme strenge Opfatning hylder 
Mendelsohn-Bartholdy; hans Musik holder sig ærbødig 
tilbage for Ordet; Alfernes Repliker er ikke engang Me- 
lodramaer (de korte Besværgelsesformularer undtagne). 
Han lader Musiken følge Stykket kun som en ny Alf, 
der sprænger nogle Toner indviende over Scenen, før 
Aandetoget kommer ind, og laaner det Vinger til at flygte 
bort paa. Kun naar Ordet med alle sine Personer er 
vegne, lægger Musiken sig over Skoven som en ÉEr- 
indringens Taage, hvori vor Fantasi endnu engang sam- 


*) Morgenbladets Anmelder henviser os til Englands Opførelse af 
Shukespeares Fantasistykker. Dette maa være parodisk ment; thi 
Englænderne giver «Stormen» paa et manøvrerende Skib og alle de 
andre Stykker i Forhold derefter. Fra England er Shakespeare 
udvandret, de sidder igjen med Maskinerne, hvorudaf hans Aand 
ikke vil stige. Det er karakteristisk for Tilstanden, at Tysklands 
første praktiske Dramaturg (Hr. Generalintendant Dingelstedt) for 
et Par Aar siden havde den Plan med Tysklands bedste Skue- 
spiller at reise over til London og atter lære Englænderne at spille 
Shakespeare. Jeg har seet flere af Shakespeares Stykker i Tyskland, 
deriblandt hans «Wintermårchen» med Musik af Flotow, som jeg 
i næste Sæson agter at give her; jeg har ogsaa seet et af hans 
største Stykker paa Odeon i Paris, men maatte hist som her be- 
undre den Økonomi, hvormed Shakespeare altid blev given i Mod- 
sætning til alle de Anstalter, hvormed de fantasiløse Eventyr- 
stykker af nyere tysk Oprindelse blev hjulpne frem. Det er jo 
muligt, at man alligevel et eller andet Sted i Tyskland har ladet 
det materielle Sceneri kvæle ham; men jeg har ikke seet det, og 
det bør i ethvert Fald ikke efterlignes. 

der Billedet af det, der nys foregik. — Til Alfernes Dans, 
hvoraf man her gjør saameget Væsen, har han kun 
nogle faa Takter, — hvorfor? Fordi de er med i 
Handlingen, i Ordet, i Situationen, fordi deres Dans be- 
høves ikke, den antydes kun. Bøndernes Dans var ogsaa 
ganske kort, og kan det være en Trøst for alle Uden- 
landsfarere — i Tankerne, saa skal jeg her oplyse dem 
om, at af alt dette er der i Tyskland i Medhold af 
Tiecks Arrangement, ialfald til for ganske nylig, gjort saa 
lidet, som vel muligt. De, som ligeoverfor dette Stykke 
vil med blaseret Fornemhed henvise til Udlandets mate- 
rielle kostbare Gjengivelse, har gjort sig skyldige i en 
komisk Feiltagelse. Tieck arrangerede det oprindelig for 
Potsdams indskrænkede Hofscene, og da det overflyttedes 
til Berlin, blev det ikke til den store Opera, men til det 
lille kongelige «Schauspielhaus». 

Jeg kan her ikke tilbageholde den almindelige Be- 
mærkning, at den Fantasi, som ser sig glad i det givne, 
er sterkere og sundere end den, som svæver væk i 
Længsler til uopnaaelige Ting. At sammensætte sit Bil- 
lede af faa og enkle Antydninger, er overhovedet at have 
Fantasi, det at lade Billederne opløse sig og puste bort, 
er ingen at have. Al Illusion har Forhold til det Til- 
vante, og naar vort Publikum efter det, som her i Aar- 
rækker har været budt, ikke kan fange Illusion ligeover- 
for Sommernatsdrømmens Udstyr, saa har daarlige Kri- 
tikere, med og uden Pen, forstyrret dem Hengivelsens 
Øieblikke — Bevæggrundene skal jeg ikke undersøge. 
Jeg skulde tage Merke af saadant, dersom Stykket gaves 
for et indespærret Pariserpublikum, der knapt har seet 
Solen for Huse, og ingen andre Trær, end de pænt 
pudsede i Boulogneskoven, og som aldrig har modtaget 
et Naturindtryk, fordi det aldrig har været alene. Men vi, 
som er et friskt Naturfolk med en Uendelighed af Skov- 
indtryk bag os, behøver vi mere end en sagte Mindelse 
om, hvordan det ser ud? Ja, vilde ikke disse krasse 
Forsøg paa at give alt, saadan som de store Operaer i 
Udlandet, blot virke modbydeligt og forstyrrende paa os? 
Jeg appellerer til de Nordmænd, som i Udlandet har seet 
Fosse falde ned over et Bagteppe eller Skibe manøvrere 
paa Ruller, hvad det dog har været for en Ynkelighed. 
De nye Oplfindelser, Tekniken har tilført Theatret, er 
endnu ikke saavidt bemestrede, at de jo ofte er til Kun- 
stens Fordærv. Man befinder sig i en Overgangsperiode 
med alle dens Lidelser, og vi, som saa sent kan faa fat 

i det anerkjendt gode, vi skulde gjøre med alle Fejltagelser 
paa Veien dertil? 

Jeg skal med et Par Ord imødegaa Klagen over 
Opførelsen af Stykket. Morgenbladets Anmelder er util- 
freds med, at Scenen ikke er høi nok; saa maa virkelig 
hans Fantasi prøve paa at gjøre den noget høiere. Han er 
utilfreds med gamle Wergmanns Skov; han vil have en 
Skov, hvori «det vifter og suser over Ens Hoved, i 
Græsset, i Duggen, over det bløde Mosteppe, hvori der 
overalt myldrer og rører sig, summer, knitrer og 
kvidrer, — den vilde, krydrede Skovduft, — det er 
næsten som at komme i Nærheden af et Apothek. Mu- 
ligt, at Theatertekniken engang bliver saa fuldkommen, 
at den ved Fremstillingen af en Skov holder ligesaa 
mange Duftapparater i Beredskab, som der skal være 
Blomster paa Scenen, saa at, idet Teppet gaar op, giver 
en Flaske Rosenduft, en Violaande, en Tulipanlugt, — 
og et andet Apparat gjør Fuglekvidder baade for Spurv 
og Gjøg, — men indtil da faar vi prøve at bære det 
med os i vor gode Vilje og i vor Fantasi. Endvidere 
klager han over Belysningen. Dertil svarer jeg, at vort 
Apparat (som saamænd koster os over 100 Spåd.) er det 
samme, som til fornylig blev brugt selv paa de største 
Theatre. Det er i Sandhed forskrækkeligt, dersom ikke 
vi endnu kunde fange Illusion ved det Gamle, fordi vi 
ved, at hine nu har faaet sig et nyt. Hovedsagen er, 
at det hele Sceneri, enten det nu er nyt eller gammelt, 
virker harmonisk, og jeg appellerer til Fagmænd, om vort 
nu ikke gjør dette, og da skal man være en rigtig Smaa- 
tingsmand for at sidde og passe Maanen, medens Shake- 
speare taler igjennem Oehlenschlågers Mund og Meldelsohn 
lægger Musiken til. — 

En anden Anmelder, som Morgenbladet selv kalder 
«tilfældig», klager «tilfældig» over Rollernes Udførelse 
og deres Fordeling, men kommer — ogsaa «tilfældig» — 
til at gjøre sig skyldig i et Par alvorlige Bommerter. 
Han karakteriserer Helena som en «fyrig» Elskerinde, der 
bør spilles af — Fru Wolf. Jeg byder: Fru Wolf 
løbende efter Demetrius med de ømmeste Navne, den 
taalmodige Hengivelse under hans hensynsløse Behand- 
ling og aabenbare Foragt og derunder Monologen, hvori 
hun i yndig Lyrik maler Amors barnlige Luner! Han 
siger, at Helenas Rolle ikke paa et eneste Punkt giver 
noget «smægtende»; men hvad kalder man da det at 
sukke af haabløs Kjærlighed og forfølge Gjenstanden 

hvorsomhelst hun faar Øie paa ham? Jo, man kalder 
det saamen at smægte. En fyrig Elskerinde vilde over- 
give sig til Raseri, vil dræbe sig eller hevne sig. Men 
Helena kan ikke engang, da hun staar overfor 3 Menne- 
sker, som hun tror allesammen gjør Nar af sig, fange 
rigtig Vrede uden straks at henfalde i mild Klage over 
sin Skjæbne eller tigge dem om at være snil mod hende, 
«hun er saa svag,» og dertil er hun saa bange, at hun 
flyr en Medbeilerinde, hun karakteriserer som mindre end 
sig selv. Naar Anmelderen selv læser saa slet, er det 
kanske ikke saa «tilfældigt» endda, at han maa holde 
os Forelæsninger. Hans anden Indvending og anden 
Bommert gjælder Puk. Næst efter at oplyse os om, at 
Hr. Puk er en Dreng, vil han, at den skal gjengives 
— af en Dreng: det vil sige, at den skal gjengives uden 
Mening, endsige Kunst, af en mindreaarig Person, der 
faldt overende allerede i Puks første, meget svære Re- 
plik. At Shakespeares Puk er en Dreng, er ganske vist, 
men at Drenge i de allerfleste Tilfælde paa Scenen kun 
kan gjengives af Damer, er ligesaa vist, og kan den, 
som har hørt og seet Fru Wolf spille Puk, være i 
Tvivl om, at det er en Dreng, hun giver, saa er hans hele 
Opfattelse af Stykket som af dets hele Udførelse, trods en 
filosofisk Indledning, saa «tilfældig», at den fritager for en 
videre Imødegaaelse. 


III 


Jeg kan ikke slutte dette, uden at omtale mit person- 
lige Forhold til Stykket. ' 

Shakespeares «Skjærsommernatsdrøm» er vistnok af 
al min poetiske Læsning det, som har gjort sterkest 
Indtryk paa mig. Det er hans fantasirigeste og uskyldigste 
Arbeide, det henriver lige saa meget ved sin dybe For- 
standsleg, som ved den høie og humane Aand, der taler 
og ordner. Det var i Fikisdal, da jeg skrev «Arne», at 
jeg læste det første Gang, og de mørke Indtryk, hvor- 
under denne Bog var bleven til, faldt mig da tungt paa- 
sinde. Men jeg tog den høie Lære til Indtægt, jeg føler 
i mit Væsen Noget, der kunde arbeide et Stykke op mod 
Skjærsommernatsdrømmens Fantasi og Glæde, — og jeg 
gjorde Løfter. Men Forholdene, hvorunder et Menneske 
med ideal Retning lever og arbejder herhjemme, er svært 
haarde; det nytter ikke alt det, man signer og slaar 
Kors for sig, Dagens Bitterhed og Lidenskab faar os fat. 

Men det ved jeg dog, at jeg nu staar hint Digt nærmere 
end da, har mere Evne til at tage Gæde og vogte den 
mod Forstyrrelse. Naar jeg saa ikke (med mine Anlæg 
og fra mit nationale Standpunkt) engang til at skrive noget 
i Retning mod Skjærsommernatsdrømmen, saa har dog 
Forholdene vundet paa mig, og jeg ikke kommet did, hvor- 
imod Styret altid har lagt. 

Et Stykke, der saaledes har levet over En som Lede- 
stjerne, længes man til at vise Andre. Jeg vidste vel, 
at et Publikum, som kommer fra «Orfeus», ikke straks 
vilde følge med, men tænkte ogsaa, at det kommer nok. 
Saasnart jeg altsaa som Theaterdirektør havde faaet 
nogenlunde Herredømme over Kræfterne, saa vovede jeg 
Forsøget. Thi dette Stykke er ikke Noget, som skal 
komme tilslut, dertil er det en altfor overordentlig 'Med- 
arbejder paa det, som skal komme tilslut — i Skue- 
spillere som i Publikum. Den Anstrengelse, vi har havt 
for at faa det frem, synes mig for Skuespillernes Ved- 
kommende at være lønnet. Stykket kan gaa bedre (vi 
skal i næste Sæson selv kunne give det bedre), enkelte 
Rollehavende falder lidt af mod andre, men Alting gjøres 
i Retning af det Rigtige, og Alle arbeider med saadan 
- Hengivelse i sin Opgave, at jeg, sidste Gang det gik, 
maatte som første blive, til alt var færdigt. Nu kan man 
kalde dette Naivitet, poetisk Troskyld eller Stivsind og 
Overmod, — hvad det end er, saa er det mig en stor Sag 
med dette Stykke; thi det er for mig Bindeledet til Publi- 
kum, Appellen til det. Vil Publikum ikke føres i Ret- 
ning af dette, saa kan jeg ikke føre. Vil man altsaa have 
mig bort fra Theatret og Publikum, saa angrib mig kun 
her; thi her findes jeg. 


XVI. Tale for Fædrelandet. 


(Af Bjørnstjerne Bjørnson). 
(«Aftenbladet», 4. Mai, og «Norsk Folkeblad», 12. Mai 1866). 





[Anden store Sangerfesti Kristiania afholdtes — ifølge «Norsk 
Folkeblad» for 12. Mai — paa Kongens Fødselsdag, 3die Mai 1866, i 
Klingenbergs vakkert pyntede Sal. Attenhundrede Sangere og Tilhørere 
fyldte Salen ... Foruden Studenternes, Handelsstandens, Haandverkernes, 
Arbeidernes, Turnernes og Officerernes Sangforeninger i Kristiania del- 
tog Asker Seminariums og Bærums Foreninger. Festen begyndte med, 
at samtlige Foreninger sang B. Bjørnsons og R. Nordraaks Nordmands- 
sang og endte med Kongesangen. Efter Koncerten samledes Sangerne og 
nogle Indbudne til en Fest, hvor blandt mange andre Talere Bjørnson 
holdt følgende Tale for Fædrelandet.) 


Hvergang vi i disse Dage skal tømme Skaalen for 
Fædrelandet, stiller sig uvilkaarlig for Tanken, at i dette 
Aar har 15,000 Sjæle vendt det Ryggen, fordi her ikke 
var dem nok. Hvorledes vi end prøver at forklare det, 
deres Afrejse føles som 15,000 Klager mod Landet og os, 
og vi skjønner, at de om nogle Aar, naar de har ind- 
rettet sig i det nye Fædrelands store, frugtbare Forholde, 
ser i det gamle Norge hin Urd, som er skildret i Henrik 
Ibsens storladne, mørke Maleri*), at de husker sin Gaard 
som Noget, der har Kulde oventil og Væde i Bunden. 
Kan vi Tilbageblevne da frejdig samles til Glæde over 
dette samme Fædreland, til Ungdomsjubel ved hvad det 


*) Ibsens «Brand» var udkommet seks—syv Uger i Forveien (15. 
Mars 1866). (U. A) 

har? Jo, det kan vi, — først fordi vi føler Trang til 
det, dernæst fordi det aldrig har været anderledes, siden 
dette Folk vandrede ind, end at alle Døre har staaet 
aabne, og vi har lidet ændset, hvem der gik ud, eller 
hvem der kom ind. Thi vi er stolte deraf, at vi i vor 
Fattigdom dog har Overflod for de Lande, som trænger 
til dygtige Folk; og vore Udvandrere har lige fra de 
Dage, de tog Normandi, været agtede blandt de Bedste, 
hvorhen de drog. Vi er stolte af den Aandens Overflod, 
som skaber Eventyrlængsel, som, strax den føler det 
trangt, kan favne den vide Verden. Vi har den selv, vi 
som er igjen. Thi hvad andet er det, som bemander 
og sender vore Skibe udover alle Verdens Have, som 
skaber vore store Driftsherrer og vor Spekulation, som 
driver til Erobringer i Videnskab, Kunst og Digtning, 
saa store, at de vilde være til Hæder for et mægtigere 
Folk end vort. Forskjellen er kun den, at vi vender hjem 
igjen fra vore Udvandringer med det Bytte, vi har gjort, 
medens hine bliver borte med det. Forskjellen er den 
samme, som mellem dem, der byggede Landet med Harald 
Haarfager, og dem, som ikke vilde være med paa nye Be- 
gyndelser, men drog til Island for at bygge for sig selv. 
Forskjellen er den, at hine drager ud, fordi her er for 
trangt, men vi bliver hjemme for at tage bort det, som 
gjør det trangt. Forskjellen er den, at hine udvandrer, 
fordi her er saamange Feil og Mangler, men vi blive hjemme 
for at drive Feilene og Manglerne til Udvandring! (Her 
afbrødes Taleren af stormende og længe vedholdende Bi- 
faldsraab.) 

Ja, da I klappede saa godt, er det bedst, vi slutter med 
en Skaal for den rette Eventyrlængsel, den, som kommer 
Fædrelandet tilgode. — Fædrelandets Skaal! 


XVII. Kristiania Theaters Sæson 
1865—66. 


(Ved Bjørnstjerne Bjørnson). 
(«Aftenbladet», 25. Juni 1866). 


"Af Bjørnsons Tilbageblik over Kristiania Theaters Virksomhed under 
hans Ledelse i Spilleaaret fra Sommeren 1865 til Sommeren 1866 hid- 
sættes her de to sidste Afsnit i sin Helhed. Af de seks lidligere Afsnit 
handler de to første om Forestillingernes Antal, som var 140, og om 
Repertoiret, som bestod af 60 Stykker, hvoraf Halvparten, 31, var bleven 
indstuderede helt fra nyt af. Af Nyheder havde Sæsonen bragt tre Stykker 
af Bjørnson, nemlig «Sigurd Slembes første Flugt» (opført 5 Gange), 
«Halte-Hulda» (opført 4 Gange med Fru Gundersen i Titelrollen) og «De 
Nygifte» (opført 12 Gange). Desuden to Stykker af Shakespeare, «Othello» 
(5 Gange) og «Vintereventyret» (4 Gange), «Den Gjerrige» af Moliére (for- 
uden «Fruentimmerskolen» som Reprise) og «Den skjønne Helene», med 
Musik af Offenbach (6 Gange; Fru Wolf i Titelrollen). Af nyfranske 
Stykker: «Mark ien af Villemer» af George Sand (Emile Augier's «Giboyers 
Søn» var allerede bleven opført i Vaarhalvaaret 1865 under Bjørnsons 
Ledelse), og af danske : «Elverhøi» af Johan Ludvig Heiberg og «Søstrene 
paa Kinnekullen« af C. Hauch. — I Gjennemsnit var der bleven indstu- 
deret et nyt Stykke hver Spilleuge. Af Th. Blancs Theater- 
historie sees, at af tidligere opførte Stykker var Holbergs «Barselstuen», 
Wessels «Kjærlighed uden Strømper» og Ibsens «Gildet paa Solhaug» 
bleven gjenopført. 

Bjørnson beklager, at Theatret fremdeles havde maattet opføre ufor- 
holdsmæssig mange Smaastykker. «Dets Hovedarbeide maa være de store 
Stykker». Men Vanskeligheden laa i, at selv de store Stykker ikke kunde 
gaa mere end i Gjennemsnit 4 eller 6 Gange, som en Følge af, at «vort 
Theaterpublikum er for lidet.» — I et fjerde Afsnit peger han paa «en 
Mangel ved vort Skuespil, som det har arvet efter det danske, der vist- 
nok mua roses for sin ædle Deklamation, sin Naturlighed, sin Elegance, 
men neppe nogentid har været sna sterk i at give Karakterer som i at 
give Figurer ... Men Tidens Smag vil have det (Kaårakterskuespillet) 
frem, og ... . her har vor Nationaleiendommelighed vistnok en bestemt 
Evne.» Bjørnson roser den svenske Skuespiller, Direktør Eduard Stjern- 

strøm fra Stockholm, som havde givet Gjæsteroller (blandt andet som 
Harpagon i «Den Gjerrige» af Mollére). «Opgaven tog han saa strengt, at 
han gjerne gik ud over Skjønhedsgrænsen, naar han blot fik Karakteren 
fuldt aabenbaret.» Bjørnson finder det «ønskeligt om Broderlandene 
oftere viste hinanden deres dramatiske Kunst, og fremfor alt, om hele 
Selskaber engang imellem byttede Scene». Om norsk Skuespilkunst 
udtaler han: «Vort norske Skuespil tror jeg endnu er frit for Maner (som 
Helhed taget); men jeg tror rigtignok ogsaa, at det endnu ikke har ud- 
viklet noget positivt Særkjende (som Helhed taget). Saadant maa heller 
ikke paa noget Punkt forceres, men have sin stille Vekst. Jo flere origi- 
nale Stykker vi faar, ... desto fortere gaar det». — Bjørnson foreslaar 
Ansættelsen af en egen Instruktør for Theatrets Elever og finder, at 
Skuespillerne bør have Undervisning i Dans og Fægtning i nogle Maa- 
neder af hvert Spilleaar. Desuden trænges «en Dekorationsmaler, som 
kjender de nyere Principer for Theatermaleri og i sit Fag er en Kunstner», 
samt en «Maskinmester, som kan lære os, istedenfor at vi af vor til- 
fældige Kundskab har maattet lære ham.» — Om Disciplinen udtales, 
«at den tidligere har været slet, fordi der ikke har været nogen Enhed i 
Behandlingsmaaden af det Hele eller af den Enkelte.» «Disciplin er, mere 
end den bedste Skuespiler, uundværlig ved enhver Kunstanstalt, hvor 
alt beror paa Samvirke, men dobbelt ved en, som har et lidet Personale 
med bestandig nyt Repertoire. Det er mig derfor en Glæde at kunne 
sige, at jeg for mit Vedkommende intet har at fremlægge uden min Tak 
til Personalet, i sin Helhed som til hver især.» 


Vort Publikum. 


Det kan ikke negtes, at i det Store taget er i Kri- 
stiania ingen udbredt Interesse for Theatret og dets 
Gjerning. Theatret er ikke bleven en Folkesag, fordi 
det oprindelig ikke er voxet op med sit Publikum, men 
er indført fra en høiere Kultur, og tilsidst som fremmed 
Kunstanstalt underholdt af nogle Faa, endog i Strid med 
den almindelige Mening. Efter at en Slags nødtvungen 
Forsoning har fundet Sted, skal det have sin Tid, inden 
det Publikum, som søgte det norske Theaters Repertoire, 
søger vorl, og inden de, som holdt det danske Theater 
oppe, overfører sin Kjærlighed til dette. 

Theatret har en liden fast Kreds, som altid vender 
tilbage; kun ved store Lejligheder udvider den sig. At 
have stadig det samme Publikum har sine Fordele, men 
udvikler ogsaa megen Ensidighed i Bedønmmelsen — især 
af Personer; det avler ogsaa en vis Træthed. Man lærer 
snart, til hvem og til hvad der skal klappes; selv dette 
besørges ikke gjerne, uden at tilfældige Bekjendtskaber 
tager sig deraf. En Slags stiltiende Rangforordning er 

indført, Nogle kan faa Bifald med Hænder, Andre blot 
med Latter. Truer en, som endnu staar udenfor Bifaldet 
af første Rang, med at komme op, saa kan et Par Hyssere, 
skjulte i Parterre, faa Regelen respekteret og Bifaldet 
gjort modløst. Aldrig uden her har jeg hørt, at der 
hyssedes, fordi man ikke syntes om Bifaldet; man lod kun 
være at lægge sit Bifald til de Andres. Derimod hysser 
man til det, som vækker Anstød, som er falskt; Hyssen 
er altsaa noget meget betydeligt, som sjelden anvendes. 
Denne Inddeling bør efterhaanden ogsaa blive Regel 
hos os. 

Som et Særkjende for vort Publikum maa fremhærves, 
at det sjelden klapper, men meget ofte kalder frem. Det 
kan vistnok være mageligere at give en Hovedkvittance, 
men man gjør sig selv Uret derved; thi jo livligere Bifald, 
desto bedre Spil; bagefter kommer det blot som Forstyr- 
relse af et Kunstindtryk. Jeg tror, det vilde være rigtigt 
at sløjfe Fremkaldelser. Fra det Øjeblik, man vidste sig 
berøvet enhver Lejlighed til senere Betaling, gav man den 
maaske i Øjeblikket. Da har Bifaldet skabende Virkning, 
da elektriserer og sammenføjer det i godt Humør Nabo 
med Nabo og gjør dem alle til een Tilskuer. Denne un- 
derlige Skik, at Skuespilleren kommer frem og saaatsige 
tager Masken af og nikker ned til Venner og Bekjendte, 
ophæver Afstanden mellem Kunstner og Publikum; og den 
trænger her til at forøges. 

Thi det kan ikke negtes, at Publikum undervurderer 
sit Theater. Det kan være godsligt mod den enkelte 
Kunstner, han har nu engang det Kald at underholde og 
more, men hans Kunst eller det Hele som Kunstanstalt 
sætter man ikke synderlig Pris paa. Man har selv seet 
det, eller har en dunkel Forestilling om, at der gives 
noget bedre et andetsteds, og derfor er dette her 
Ingenting. 

Naar man engang i Tiden ser tilbage paa denne Tid, 
hvori en Del unge Folk med hele Begyndelsens Energi 
over sin Gjerning var komne sammen fra de forskjellige 
Scener for at danne et Hovedtheater for den norske dra- 
matiske Kunst, og vel at mærke — ikke i en Tid som 
Holbergs, der ingen Sands havde for det Hjemlige, men 
i Nationalitetens, Folkebevidsthedens Guldalder, — saa 
vil man vist have ondt for at fatte, hvor kjøligt det 
Hele dog i Grunden er gaaet til. Man siger om vort 
Folk vedholdende og fra alle Sider, at det af Forfænge- 
lighed lever over Formue, og mener vel dermed det 

Ekonomiske. Men for tomme Idealers Skyld at overse, 
undervurdere det, man har, er ogsaa aandeligt at leve 
over Formue. 

Dog — jeg har den Tro, at vi i dette som meget 
Andet befinder os i en Overgangstilstand; og det stigende 
Abonnementspublikum (som nu er kommet op til det 
sædvanlige Antal i Theatrets gode Tider), synes at spaa 
en bedre Fremtid. Den Interesse og de Opofrelser, som 
blev Theatret til Del, saalænge det var fremmed, er paa 
langt nær ikke tilstede, men det kan ogsaa have andre 
Aarsager end dem, som før er nævnte. Bliver der bedre 
ekonomiske Tider, saa kommer der vel ogsaa bedre 
Tider for Kunsten, som aldrig, trods alle Digternes hyk- 
kelske Ord derom, har været Fattigdommens Søn, kun 
Rigdommens. 

Som Smagspublikum betragtet, synes mig det her- 
værende faste Publikum ikke at staa lavt. Dets sunde 
Sands for det Naturlige, Stofholdige, kan ligesom trænge 
nogen Tilførsel af Fantasi — i Retning af det Burleske 
som af det Pathetiske og Karakteristiske; men det er 
modtageligt, friskt, vaagent. " Hvad her skorter paa, er 
Selvstændighed; man hører gjerne efter og er ængstelig. 

Havde Theatret en god Forbundsfælle i en god Kritik, 
saa er jeg vis paa, at her snart kom et Forhold istand, 
men det har det desværre ikke. Naar undtages Aften- 
bladet, der vistnok synes mig at dele noget af Publikums 
egen Ængstelighed, og heller ikke at være fri for en 
noget ensidig Smagsretning, men dog i bestandig Kjær- 
lighed til Kunsten, og ofte til Belærelse, saa er her slet 
ingen Kritik*). 

Dette er meget beklageligt, og et Billede af den hele 
Tilstand. Saalænge ikke en god Kritik giver Publikum 
Mod til at bruge sit eget Hoved og sit eget Hjertelag, 
tør det aldrig give sig hen. Det skræmmes og bliver 
let et Bytte for nogle Faa. Men ogsaa heri maa vi snart 
vente Forandring. Gaar Kunsten foran i en frisk, poe- 
tisk Retning, saa gaar Publikum med. Og faar det lidt 
efter lidt Bevidstheden om, at det virkelig besidder noget, 
saa kommer ogsaa Selvstændighedsfølelsen. 





*) Morgenbladet, som ved min Tiltrædelse lovede Bistand, har leveret 
en Kritik, som intet Forhold har til Nogetsomhelst, og Nyheds- 
bladet, der, ifølge sin Opgave, især burde være med, følger ikke 
engang med som indholdsangivende. 

8. 
Theatrets Nytte. 


Midt under Arbeidet hører man ofte: Ja, hvad nytter 
dog tilsidst det Hele til? — Lad derfor denne Oversigt 
slutte med nogle Ord herom. . 

Man tænke sig Modsætningen af et Barn, -opdraget 
paa Landet, og et opdraget i Byen; det første tumler sig 
i Mark og Eng, faar store Indtryk af Naturen, som det 
brydes med Vinter og Sommer, faar heraf Frihedslængsel 
over sit. Sind, faar Mod, Fænomenerne virker dybt, 
fordi de kommer enkeltvis og sjelden; Tid er der til 
Eftertanke. Det andet derimod faar i Grunden Ingenting 
at se, fordi det har Alt at se paa een Gang; det puffes 
og forvrøvles af en Mængde Indtryk uden Sammenhæng, 
det bliver nok vævert og snartænkt, men det faar hver- 
ken Fantasien øvet eller den Dybde i sine Indtryk, som 
Ensomheden giver, ej heller faar det Mod af Naturliv, 
Farer, Idrætter. Send det saa hen i Theatret! Lad det 
for sine Tolvskillinger kjøbe sig Fantasi, Tankebevægelse, 
Eventyrlyst! Du, som selv er et Bysbarn, spørg dig, 
hvilken Plads dine første Theaterindtryk fik i din Selv- 
opdragelse. | 

Se dernæst hen til en Yngling, netop som han bliver 
voxen og af Byens Overforfinelse faar sig bestilt en 
aandelig Lapsedragt efter moderneste Snit. Jeg skulde 
tro, han har godt af at faa den afklædt, saadan som det 
kan ske i et godt Stykke, hvor de hele Mænd gaar de 
halve overende. 

Og Manden, som lidt efter lidt føres bort af Byens 
jagende Forretninger eller kroges ned af de trættende, 
og bliver tvær, haard i sit Hus, vrænger af det, han 
kalder sentimentalt eller idealt Vrøvl, jeg tror, han har 
ikke ilde af at høre Sandheden sagt fuldt ud til en Anden, 
medens han selv faar sidde og tænke over. Kvindens 
Stilling i Huset som i Samfundet beskyttes gjennem 
Theatret, ligesom Alt, der er svagt eller fattigt, eller 
lidende; thi Theatret er den offentlige Bevidsthed, og 
denne er altid ædelmodig og retfærdig, om den ogsaa ikke 
altid er ganske ren. 

Folk paa Landet behøver ikke denne Hjælp; thi hvor 
Sindet har Ensomheden eller Helding mod det Religiøse, 
høres endog den vareste Bemerkning: Selvtænkningen 
faar raade. Men i Byer, hvor man maa saaatsige snappe 

Mennesket i Farten og holde det i Knaphullet, for at 
faa to Ord sagt, bliver Theatrets slaaende Spejlbillede en 
uundværlig Ven. d3Ja, Theatret faar der næsten samme 
Betydning for det indre Samfund (Selskabs- og Familje- 
livet), som Aviserne for det ydre (Offentligheden, Forret- 
ningslivet). 

Hvad Theatret gjennem Udvikling af Smag og Skjøn- 
hedssans: virker tilbage paa Moralen, hvad det er for 
den i Sandhed Dannede, som der forfølger psykologiske 
Opgaver, for Alle, som søger en stor Kunstnydelse, en 
Samtale med sine stille Tanker; hvad det er for Sproget, 
Nationaliteten, Fædrelandskjærligheden; hvad det er i 
smaa Tider med sin stadige Erindring af de store; og 
hvad det er i disse til Vækkelse af Begeistring, Opofrelse, 
Broderaand, — skal jeg her ikke nævne; thi dette er oftere 
fremstillet og forstaaes let. 

Men som Slutning skal jeg minde om, at Theatret er 
Selskabslivets væsentligste Talestof; tænker man paa, 
hvad Byen, og navnlig Hovedstaden, er for hele Landet, 
saa fatter man maaske, hvor stor Indflydelse Theatret i 
Grunden har, selv hundrede Mil borte. Det blander sig 
ikke direkte op i nogen Sag, men det bereder de Sind, 
som behandler Sagerne. Det indvirker stille paa den 
hele Livsopfatning hos den Enkelte og paa den hele Stem- 
ning hos Almenheden.*) 


*) Fire Aar senere, i «Norsk Folkeblad», 7. Mai 1870, skriver Bjørnson: 
«Theatret er en Folkehøiskole for Byerne. Der opdrages Følelses- 
livet og Fantasien. . ... Der bæres i de daarlige, snevre Tider de 
store Billeder ind fra de dygtige, store Tider . . . .» 

(UV. A.) 


XVIII. Bj. Bjørnsons Tale for Norden, 
17. Mai 1867. 


(«Aftenbladet», 18. Mai 1867). 





[Konstitutionsdagen feiredes, ifølge «Aftenbladet», ved et Lag i Stu- 
dentersamfundet, hvori omtrent 150 akademiske Borgere deltog. Efterat 
Kongens Skaal var udbragt, talte Formanden, Cand. theol. Frits Hansen, 
for Dagen, hvorpaa man istemte Ivar Aasens Sang «Millom Bakkar og 
Berg ut med Havet». Derpaa holdt Bjørnstjerne Bjørnson nedenstaaende 
Tale for Norden. Efterat Ordet var erklæret frit, holdt bl. A. Vinje tre 
Taler, den sidste for Welhaven. Efterat Laget var afsluttet ved Midnnais- 
tid, fulgte en Del af Selskabet Bjørnson hjem under Sang.) 


«Naar jeg paa det norske Studentersamfunds Vegne 
skal udbringe en Skaal for Norden, fører jeg den did, 
hvorhen Nordens Længsler nu gaar, hvor Alt det, Norden 
har kjært paa en Frihedsdag som denne, alt det, som 
idag svinger Festsange og Faner over vore Hoveder, maa 
stænge sig inde, eller, naar endelig saa skal være, da vidne 
i Landflygtighed, eller foran Bajonetter eller i Fængsler; 
jeg vil føre Eders Tanke til Slesvig. 

Slesvigerne, de ved, hvad det er at have Frihed; thi 
de har savnet den. De ved, hvad det er at have Brødre; 
thi de har staaet sammen og seet ud efter dem, medens 
deres Hjem brandt bag dem. De længes til os nu, son! 
man længes til at faa tale, til at faa græde ud, 0, som 
man længes, naar man er Fange, efter at faa se sit eget 
Flag igjen, eller faa høre Guds Ord paa sit eget Maal. 
For Slesvigerne opstiger vor Bøn paa denne Frihedens 

Fødselsdag, som tillige er den store Bededag, at Fri- 
heden ogsaa maa komme til dem som Gjensyn med 
Brødre; men vi beder med det Tillæg, at den ikke maa 
komme uden vor Hjælp. Netop paa en Dag, som denne, 
maa vi kunne tro, at det ikke er Massekraft alene, som 
giver Styrke, men Selvtillid og Kløgt, og derfor maa vi 
ogsaa kunne tro, at den norrøne Stamme, naar vi er for- 
enede og passer den belejlige Tid, ogsaa er istand til at 
forvare, hvad vort er. At opgive denne Tro, er at opgive 
baade Frihed og Fædreland. 

Men i Slesvig lever Stammens bedste Del. Sandelig 
at holde ud en Kamp i tusen Aar mod en overlegen 
Kulturmagt, som engang i Tiden har havt en ny, AN 
reformerende Religionslære i Forbund med sig, har havt 
Folkets egen Regjering til Tjenere og sjelden Modstand 
indenfra, fordi Ingen, ikke engang deres egne Brødre, 
forstod, hvad det her gjaldt; at. holde ud skiftevis Krig og 
Undertrykkelse, Forlokkelse og List, Forjagelse og Fængs- 
ling, og endda, efter den tusenaarige Kamp, kun vige 
nogle Kvadratmile Jord for Fiendens Sprog og Sæder, det 
er en Styrke, som der ikke er Mage til i Historien, fordi 
der ikke er Mage til saadanne Folk. Der lever ikke 
Mand eller Kvinde, født af den norrøne Stamme, som 
ikke er stolt over at føle sig i Slægt med den slesvigske 
Bondegut, der lægger Trøjen fra sig, stiller sig frem og 
siger: «Skyd mig nu; thi jeg sværger ikke til Eders 
Konge.» Eller med ham, den stilfærdige Bødkermester 
Thomas Smith fra Egernsund, som havde gjort Krigen 
under Danebroge og nu skulde blive preussisk Soldat, 
men lod sig slæbe fra den Familje, hvis Forsørger han 
var, kaste i Fængsel i Flensborg, føre til Tugthuset i 
Glicksborg og der, da man stjal hans egne Klæder fra 
ham, forat han skulde nødes til at gaa i den preussiske 
Uniform, blev liggende to Dage i Sengen, og da de klædte 
ham paa med Magt, førte ham ud for at trykke ham 
Geværet i Haanden med Magt, da svarede: «jeg lader 
mig heller skyde paa Stedet, end jeg rører ved Eåders 
Vaaben.» ' 

Nu sidder han paa Spandau Fæstning. Det er tungt 
at vide, at det, som samler os til Fest, Kjærligheden til 
vor Frihed, vor Jord, vort Sprog, vore Brødre, vore 
Minder og Haab, skal bringe andre af vore Brødre til 
Spandau. Men godt at vide, at disse Mænd selv ikke 
paa Spandau Fæstning opgiver Troen paa, at disse samme 
Ting har Magt til at frelse dem, — skal saa vi gjøre 

det? Saadanne Helte i Bondekuften vidner om den dybe 
Kraft i vor Stamme, som er lovet en Fremtid. Thi dette 
er ikke Fortvivlelsens Mod, saadan som de har det, der 
aner Undergang; i Slesvig er Altsammen Styrke og Taal- 
mod, der er en Klarhed, en Ro over dem, som er de 
fyldte med Forjættelser. Dette er vor store Glæde idag. 
Thi skulde vi opgive Stykke for Stykke af os, skulde vi 
tro, dette var vor Fremtid, da stod vi nu i Fest som 
ved Gravøl, du sejlede, fiskede, saaede, handlede, da 
digtede og tænkte, da helbredede og omvendte vi forgjæves; 
thi den, der intet Haab har, han lever ikke. 

Et Land er ikke erobret, fordi en Armee drager sig 
tilbage derfra og en Fredsslutning følger. Først naar 
Folkets Tro gaar paa Flugten, naar Heltene fra deres 
Sagn og Sange begynder at flytte fra Fædrejorden, vigende 
for de nye Skarer, der kommer susende paa Sejrens 
Vinger, da er Landet erobret. Men aldrig har Sproget 
svunget sine Vaaben mere funklende tæt, aldrig har 
deres Minders, deres Digtnings, deres Længsels Helte 
raget højere i Tankens Luft og samlet sig i større Armeer 
end nu i dette lille Land, hvor anden hver Bondegut er 
bleven til Digter, Forfatter, Taler, og hvor Tøsene kan flere 
nordiske Sagn og Sange udenad, end mangen Dannet nogen- 
sinde har læst. 

Nej, dette er ikke bestemt til Undergang! Derfor 
Glæde i vor Skaal for Norden, Glæde over at have saa- 
danne Frænder; Glæde over, at de giver os vort Haab idag! 
Skaal for Norden!» 


XIX. Bj. Bjørnsons Tale ved Festen 
for Nordslesvigerne 13. Juni 1867. 


(«Aftenbladet», 14. Juni 1867). 


"Efter Indbydelse af Damer og Herrer i Kristiania samledes en stor 
Mængde Mennesker, som af Aftenbladet anslaaes til 1500—2000, til en Fest 
i Klingenbergs Have for at give Deltagelsen for de lidende Nordslesvigere 
et Udlryk i Ord og Gjerning, bl. A. ved Tombola og Auktion over ind- 
sendte Gaver. Først blev en Sang 'af A. Munch afsunget. Derpaa holdt 
Bjørnson fra Allanen paa Hovedbygningen følgende Tale.! 


«For et Par Maaneder siden stod to Mænd i den 
tydske Rigsdag og bekjendte sin Nationalitet under Mæng- 
dens Haan og Hyssen. Det var de to Nordslesvigere 
Ahlmann og Kröger. Ikke flere end disse to var i For- 
hold til den tydske Rigsdag, er vel vi i Forhold til den 
tydske Nation; men derfor er det ligestor Sandhed, hvad 
de bekjendte, og hvad vi nu med dem gjentager, at de 
er vore; det var for os, de stod op, og hvad de i sin 
Afmagt prøvede at forsvare, var det, vi har dyrebarest 
paa Jorden. Fordi om den er øvet mod et lidet Stykke 
af et lidet Folk, er det ligefuldt en uhyre Synd, som 
Tydskland har begaaet i Nordslesvig; den voxer med hver 
Dag, Landet holdes fast, den øger sig frygtelig ved de 
utallige Suk af Tusinder, som lider; thi histoppe kan 
Sukkene tælles! Undertiden er det tungt at høre til et 
lidet Folk; thi det er tungt at maatte taale Uret. 
Men hellere høre til et lidet Folk, som taaler Uret, 
end til et stort, som gjør Uret. Ve den Mand, 
som maa tage paa sig sit Lands Synd og søge at 

forsvare den! Men dobbelt Ve de Efterkommere, som 
engang skal høste Forfædrenes Synder. Endnu en Stund 
kan det store Folk ustraffet tage af de omkringliggende 
smaa, endnu en Stund kan det faa voxe med Synden, 
Folket blive rigt i den, Hæren vinde Sejre paa den, 
Kongen rejse sig Mindesmærker af den, men sandelig: 
tre Gange større Riger med hundrede, ja tusinde Aars 
Ret til at gjøre Uret er dog i Tidens Fylde blevne kastede 
som Vrag paa Stranden af Herrens vrede Hav, Landet 
er atter blevet lidet, Folket fattigt, Hæren uden Sejr, og 
af Kongens hundrede Mindesmærker er ikke et eneste 
blevet skaanet; thi der er et Rige, som er større end 
det største paa Jorden, og det er Retfærdighedens Rige. 

Et østerlandsk Sagn fortæller om Moses, at han i sine 
Samtaler med Gud paa Sinai bad om at maatte se, om 
kun et Øjeblik, Retfærdighedens Kilde. Og Herren viste 
ham nedenunder dem en liden Dal, hvor en Rytter netop 
havde vandet sin Hest, og nu red bort, men efterlod en 
stor Sum Penge uden at blive det var. En Stund efter 
kom en liden Dreng til Stedet, fandt Summen og løb 
glad bort med den. En Stund efter kom en gammel 
Mand til Stedet for at lædske sig og hvile; men da kom 
Rytteren stormende tilbage, søgte Pengene, fandt dem 
ikke og dræbte den gamle Mand. Forfærdet vendte Moses 
sig mod Herrens Aasyn og spurgte: Er dette Retfærdig- 
hed? Men Herren svarede: Du ser blot, hvad du ser; 
men hin gamle Mand var en ond Mand, som havde dræbt 
den lille Drengs Fader og Moder, og Rytteren var en 
uretfærdig Mand, som havde taget de Penge, han tabte, 
men som nu blev til Fremtid og Velsignelse for den 
lille Dreng. 

Vi bliver ikke benaadede som Moses, vi faar ikke se 
Retfærdighedens evige Kilde. Men saa kan vi se ind i 
det Forbigangne, i Historien, og der hylles aldrig nogen 
Begivenhed i saa tæt en Nat, at ikke Retfærdighedens 
Millioner Lys skinner igjennem og leder vor Tro gjennem 
Mørket. Se, derfor var det, at Ahlmann og Kröger kunde 
staa saa frejdige midt i Forhaanelsen. Derfar er det, 
at vi nu med Fest kan svare paa ForhaaneMen, og af 
vor Festglæde drypper Honning i de Nødlidendes Bægere: 
thi det er for de fordrevne Nordslesvigere, at vi holder 


denne Fest. 
De er ikke fordrevne af de fiendtlige Bajonetter; thi 


de har vist, at de ikke forsager blandt disse De er 
ikke flygtede af Frygt for Fængsel, Udpresning eller For- 

haanelse; thi de har vist, at de kan holde ud saadant: 
men de er flygtede af Frygt for sin egen Samvittighed, 
for ikke at blive troløse mod det, som vi ejer sammen 
med dem. Det er en Fest for Trofastheden, vi fejrer, og 
det er for dem, som er trofaste mod os og mod det, vi 
selv ønsker at være trofaste mod til vort Livs sidste 
Stund. | 

Men det er ikke alene de fordrevne Nordslesvigere, 
vi skal ihukomme, men ogsaa den tilbagesiddende 
slesvigske Kvinde. Hvad har hun ikke i sin Svaghed 
gjort fra den Tid, hun syede sin første Danebrogssløjfe, 
til hun fik de Saarede og Syge at pleje og de Tabende at 
trøste, til nu, hun sender, Hustruen sin Mand, Moderen 
sin Søn ud af Landet, for at de ikke skal lyve i sin 
store Sag, sigende, at hun nok skal tage vare paa Jord, paa 
Hus og paa Børn. 

De store Folk holder Fest for sine Sejre, de smaa 
for Trofasthed i Nederlaget. De store Folk voterer 
Hædersgaver .til sine Førere, de smaa giver den Fattiges 
Skjærv til dem, som kommer fordrevne fra Jord og Arne. 
Men denne den Fattiges Skjærv er tillige vor Hædersgave 
til denne storladne Slægt af vort lille Folk, og skal vi 
derfor nu sende dem vor Tak og Hilsen i et Festens 
Hurra, haabende, at Slægtskabets Ekko vil føre det til 
dem og lade det klinge for dem som et lidet Folks Bøn 
op mod Retfærdighedens Himmel. Leve Nordslesvigerne!» 


XX. Regjeringsadvokat Dunker. 


(«Norsk Folkeblad», 10. Aug. 1867). 


"Bjørnson har skildret den Mand, som vel tør kaldes den merkeligste 
norske Advokat i det nittende Aarhundrede, ved tre forskjellige Lejlig- 
heder. Først i den her gjengivne Karakteristik i «Norsk Folkeblad», i 
Anledning af Unions-Striden. Anden Gang i en Mindetale ved Pesten 
til Fædrenes Minde i 1871, Aaret efter Dunkers Død. Og endelig gjennem 
Advokat Berent's Skikkelse i «En Fallit» (1875), kanske det mest levende 
Billede af en storsindet Jurist I nyere Literatur og den første i Rækken 
af Bjørnsons Forkjæmpere for Sandhed. 

Bernhard Dunker, født i 1809, død 1870, var i en lang Række af Aar 
Norges mest søgte Advokat. Han havde været Ole Bulls Defensor (mod 
Bergens Politi) i 1850, Arbeiderføreren Marcus Thranes i 1855 og Arne 
Kulterstads i 1860. I norsk Politik greb han især ind to Gange, som den 
mest fremragende juridiske Defensor — kan man sige — for Norges Net; 
nemlig gjennem de fem «FlyvebladeomS$tatholderposten», 
December 1859 til Maris 1860, og endnu mere gjennem sin Bog i to Dele 
om «Revision af Foreningsakten» mellem Sverige og Norge 
(1866 og 1868) og ved Artikler å Norsk Folkeblad. — Sveriges Stænder 
havde allerede under Statholderstriden (1859 - 60) krævet en Revision af 
Foreningsakten mellem Norge og Sverige, med det Formaal at fna Uni- 
onen udvidet fra et Statsforbund til en Art af Forbundsstat med fælles 
Repræsentation og Fællesregler for Militærstyrelsen. Norges Storthing 
havde den 23. April 1860 enstemmig afslaaet al gaa med paa nogen 
Revision af Unionsvilkaarene i denne Retning. Men den svenske Justitie- 
Statsminister Louis de Geer opgav imidlertid ikke Revisionstanken. 
Og gjennem det Fredrik-Stang'ske Ministeriums Imødekommenhed lyk- 
kedes det at fan nedsat den snakaldte anden Unionskomité, den 6. Februar 
1865. Denne Komités norske og svenske Medlemmer enedes (uagtet der 
paa norsk Side stod saa vidt forskjellige Politikere som Professor Asche- 
houg og Bondeføreren O. G. Ueland) om et Forslag til en ny Forenings- 
akt, som blev fremlagt 29. August 1867 og viste sig at indeholde ikke 
mindre end 71 tildels vidtløftige Paragrafer, mod kun 12 i den gjeldende 
Rigsakt. Hvis denne nye Forenings-Kontrakt var bleven vedtaget baade i 
det norske Storthing og i den svenske Rigsdag, vilde to Riger være bleven 
knyttet nærmere sammen gjennen et nyt Fællesorgan, et «unionelt Stats- 
raad», som af de Geer betegnedes som en virkelig unionel Fælles- 

regjering, der med Tiden vilde fremkalde Trang ogsan til et fælles 
Unionsparlament. Og samtidig med denne Udvidelse af Fællesskabet 
vilde det gjennem Grundlov og Rigsakt udtalte Princip om de to Rigers 
Ligestilling være bleven brudt gjennem to Bestemmelser, idet den 
svenske Udenrigsminister skulde rigsaktfæstes som Varetager af begge 
Rigers udenrigske Anliggender, og Stockholm skulde kontraktmæssig 
fustslaanes som Kongens Residens, altsaa som Unionens Hovedstad. 

Naar dette Forslag, som blev optaget snavel af den norske som af 
den svenske Regjering og fremsat som kongelig Proposition for Storthing 
og Rigsdag i 1869, blev forkastet med en knusende Majoritet (92 Stemmer 
mod 17) den 17. April 1871 og som en Følge deraf faa Dage efter begravet 
i den svenske Rigsdag, — da kom det for en ikke liden Del af den glim- 
rende OØpposition, som reistes mod Forslaget (delvis endnu før det havde 
seet Dagens Lys) af «Norges første Advokat», støttet af «Norges første 
Digter».  Saaledes betegnedes Dunker og Bjørnson nf en fremragende 
Modstander, Bureauchef (senere Rigsarkivar) Birkeland i et Møde i 
«Skandinavisk Selskab» (se Aftenbladet, 18. Mai 1867). Da det første Bind 
uf Dunkers Bog om Revisionen (fra 1866) ikke kunde antages at ville nax 
frem til det store Publikum uden Pressens Hjælp, og da intet af Hoved- 
stadens daværende politiske Organer vilde laane Dunker sin Støtte, ansan 
Bjørnson det — som han selv erklærede — for en Borgerpligt at bruge 
«Norsk Folkeblad», som havde lovet ikke at befatte sig med Politik, til at 
gjøre Almenheden bekjendt med Dunkers «mesterlige Fremstilling». Paa 
Bjørnsons Opfordring skrev Dunker et fortrinligt Uddrag af sin Bog for 
«Norsk Folkeblad» (i fire Numre, fra 10. Nov. til 1. Dec. 1966). Derpaa 
nabnede Bjørnson selv Angrebet paa Unions-Udvidernes Forpost, Lederne 
nf «Detskandinaviske Selskab», som af Bjørnson betegnedes 
som «Amalgamisternes eller Sammensmellernes) egentlige Arnested» 
(2. Feb. 1867). Dunker fortsatte Angrebet paa dette Selskabs Tilbøieligheder 
i Retning af Helstat i en Skriftveksel med Professor Ole Jacob Broch i 
Aftenbladet. Og Bjørnson støttede ham med Smaa-Artikler i Norsk 
Folkeblad. Følgen var, ut det skandinaviske Selskabs Ledere trak sig 
tilbage fra den fremskudte Forpoststilling og gjennem forsigtige Be- 
neglelser eller Fortielser svækkede Kraften i sin Agitation for hvad de 
kaldte en «Udvikling og Befæstelse» af Foreningen mellem Norge og 
Sverige. Dunker og Bjørnson hævdede med stor Styrke, at en Udvidelse 
af denne tosidige Union under Sveriges Principat vilde hindre eller 
endog umuliggjøre Danmarks Tilslutning til et nordisk Forbund, da Dan- 
mark aldrig vilde gaa ind i nogen Slags Helstat sammen med Sverige. 
En UVUdvidelse af Unionen vilde altsaa være en Troløshed mod den skan- 
dinaviske Forbundstanke. 

I en redaktionel Leder i Norsk Folkeblad, 16. Marts 1867, heftede 
Bjørnson, saa at sige, den morsomme Paaskrift paa Ryggen af de tilbage- 
rykkende «Amalgumister» i det skandinaviske Selskab, at istedenfor Mænd 
med Meninger, havde man nu fanet se «Mænd uden Meninger og 
Meningeruden Mænd». De enkelte under Navn optrædende Med- 
lemmer havde gjemt nogle af sine Meninger bag Taushed. Og de, som i 
Morgenbladet havde udtalt sin Mening uforbeholdent, havde skjult sig bag 
Anonymitetens Maske. I Morgenbladet (6. April 1867) havde en navnløs 
Indsender fremholdt, at «Sverige, dette Land med virkelig urgammel Fri- 
hed og oplyst Aristokrati» ... maatte tage Ledelsen i sin Haand for at 
grundlægge et enigt Norden, «ligesom England grundlagde Storbritannien, 
Piemont Italien og Preussen det nordtyske Forbund». 

Efterut Ordlyden af Forslaget til den nye Foreningsak! var kund- 
gjort, var det Norsk Folkeblad (redigeret af Bjørnson fra 3. Marts 1866 
til Udgangen af 1871), som optog Kampen imod det og gjennem Dunkers 

seks Artikler «Om Forslaget til en ny Foreningsakt» (18. Januar til 29. 
Februar 1868) tilfølede Forslaget et Grundskud. Samme Aar leverede 
Dunker en udførligere Kritik af Forslaget i anden Del af sit før nævnte 
Verk. — Ogsaa det i 1867 stiftede Ugeblad «Vort Land» (J. E. Sars og Vinje 
m. fl.) samt fra 1869 af «Dagbladet» (H. E. Berner) optog Kampen mod det 
især af «Morgenbladet» og Professor Aschehoug forsvarede Unionsforslag. 

Denne store Strid om Unionens Udvidelse blev af Betydning ogsan 
for indre norsk Historie, idet den væsentlig bidrog til den endelige 
Dannelse af et samlet norsk Venstreparli. Det Forsøg, som ikke var 
lykkedes i 1859, lykkedes ti Aar efter paa Storthinget i 1869, under Johan 
Sverdrups Ledelse. Bjørnson havde allerede i 1867 (Norsk Folkeblad, 2. 
Februar) forudsagt, at Striden mellem de to modsatte Opfatninger af 
Skandinavisme vilde kunne lede til en klarere og greiere Partiorganisa- 
tion. «I et frit Land har man Valget mellem Koterier og Partier ..... 
Kan nu Skandinavismen, ved den Spaltning, som er opkommet, danne 
politiske Partier og friske op i det usunde Vindstille, saa har den gjort 
vort Land en større Tjeneste end nogen Sag paa en Mangfoldighed 
af Aar .... Den hele Kamp drager maaske større Følger efter sig end 
man nu vil tro». — Man kan derfor sige, at Forbundet mellem Dunker 
og Bjørnson i væsentlig Gråd forberedte og banede Vej for den nye poli- 
tiske Partistilling, som førte ikke blot til Unionsforslagets store Neder- 
lag, men til Indførelse af aarlige Storthing, og senere til Purlamentaris- 
mens Seier.) 


I 


Om Formiddagen møder man til en bestemt Tid paa 
Karl Johans Gade i Kristiania en høj, noget foroverbøjet, smal 
Skikkelse, som med lange, langsomme, men ingenlunde faste 
Skridt bevæger sig fremad uden at forstyrres synderlig af dem, 
der hilser, eller af mnogetsomhelst, der ikke ligger ret 
forud. Bliver imidlertid Forstyrrelsen saa stor, at den 
maa iagttages, da sker dette ikke ved at vende Hovedet 
eller ved nogen i Forbigaaende ofret Opmærksomhed, 
men ved hel Afbrydelse, først ved hel Standsning, saa 
ved hel Vending mod den Kant, hvorfra Forstyrrelsen er 
kommen, endelig ved at en Lorgnet tages op og rettes 
mod Faktum, der da en Stund betragtes lige saa udelt, 
som den Tanke, hvormed han kom gaaende. Den lange 
Hals, de smale, noget ludende Skuldre, den hele Skik- 
kelses skjøre Bygning staar i forunderlig Modsætning til 
Hovedets stærke, sorte Haar, der naar og dækker Nakken, 
til Ansigtets storladne Dannelse, der minder om de mest 
udprægede Typer i den romanske Stamme. Den Frem- 
mede vender sig uvilkaarlig for at se efter Skikkelsen, 

og ikke alene han, men Kristianiaboeren, som nu i Aar 
paa Aar til samme Tid har mødt ham paa samme Sted, 
vender sig ogsaa gjerne om. Thi Manden var Regjerings- 
advokat Dunker paa Vej til Højesteret. Det er ikke 
alene fordi han er en aandelig Magt af øverste Rang, at 
han drager Folks Øjne til, men fordi denne Magt er saa 
ejendommelig og cjendommelig udformet i hans Væsen og 
Skikkelse. 

Denne Mand har nemlig været syg og har arbejdet 
under ulidelige Smerters Tryk i omtrent Halvparten af 
sin Manddoms Alder. Dette har præget ham udvortes, 
og tillige indvortes. Hans oprindelige Drift til at give 
sin Opmærksomhed kun til det Væsentlige er ved Syg- 
dommen bleven til en Nødvendighed i den Grad, at det 
Uvæsentlige er bleven ham en Pine og har faaet hans 
Foragt. Den Viljens Energi, der sent har arbeidet sig 
op med ham selv, er å den haarde Tvekamp med Syg- 
dommen, der drog som et Sug til sig alle hans Tanker 
og vilde have ham selv, bleven til en Magt, som kan 
holde ud Miskjendelse, tage det roligt i Storme som i 
Vindstille, arbejde naar Tid er, og vente til Tiden kom- 
mer. I de sidste Aar er Sygdommen lettet, og det har 
klarnet over hans Sind; — strax er ogsaa hans Arbejde 
øget. Uden denne «Pæl i Kjødet» vilde han utvivlsomt 
have gjort det Overordentlige; thi hans Arbejde gaar 
jevnt som et Uhr; det, der kommer imellem, det være 
sig Adspredelse eller Forretning, expederer han strax, og 
fortsætter igjen. Uden at arbejde hurtigt naar han læn- 
gere end den, som arbejder hurtigt. Hans klare Tænk- 
ning gjør ingen unødige Sideveje, og hans betydelige 
æsthetiske Dannelse har gydt sin Olje over det aandelige 
Maskineri, saa Meget i Formen falder ham let, der knir- 
ker og bringer Standsning hos en Anden. Efter den Ud- 
vikling, han har ført, og med det, han nu har naaet, 
staar han isandhed «fuldt rustet», og Fremtiden har 
Meget at vente af ham. 

Naar Dunker lægger frem i en Sag, minder han om 
hine Høvdinger, som med Sværdet i begge Hænder brød 
frem foran Linjen og drog al Kamp til det Punkt, hvor 
de gik paa. «Da holdt hverken Hjelm eller Skjold», 
hedder det i de gamle Sagaer, og Skjaldene lagde til, 
«at da gjordes Pladse tilrede paa Odins Bænk». I Dun- 
kers Logik er der ogsaa et Slagsværds Egg og Odd; han 
giør bred Vej, og Humoret funker af Huggene. Men 
Sejrens Glands frister ham ogsaa, saa han ofte ikke 

slutter op, hvor han skulde. Dette gaar saa i Alminde- 
lighed ud over ham selv; Slaget har han vundet, men 
ikke Venner. Imidlertid er det hermed efterhaanden 
blevet anderledes. Dels har man «vænnet sig til hans 
Maade», dels er det saa, at den, som til al Slags Ud- 
skjældning, billig som ubillig, idelig kan svare med nye 
Storværk, faar tilsidst Folkets Beundring, og lidt efter 
lidt dets Sympathi. Regjeringsadvokat Dunker er nu en 
populær Mand, og den, som fremdeles tror det paa 
Moden at skjælde ham ud, tager ikkun selv Skade deraf. 

Dunker er født den 22de Mai 1809. Hans Fader var 
Bergassessor D. i Sachsen. Hans Moder, som er den, 
han ligner mest paa, var en Søster af Professor Han- 
steen, højt begavet og vel udviklet, især ved æsthetisk 
Læsning. Hun havde ogsaa omgaaets sin Tids Skjøn- 
aander herhjemme og adskillige af Udlandets. I den Tids 
private Skuespil tog hun en fremragende Del, og har 
paa sine gamle Dage forfattet sine Erindringer saavel 
herom som om den Tids Sæder og Tænkesæt i det Hele, 
et Forfatterskab ikke uden Værd for den, som har Sands 
for et Samfunds indre Historie og dens Forbindelse med 
Tidens offentlige Personer og Begivenheder*). 

Dunker var sygelig og udviklede sig sent. Han blev 
Student 1828 og Kandidat 1834. Fædrenehuset og de 
Forbindelser, hvori han derigjennem kom, bestemte hans 
aandelige Retning meget tidlig, saa han i den Tids Bryd- 
ninger tog Parti paa Dannelsens Side mod den unge, 
men vilde Norskhed, og kom i et Venneforbund, som har 
holdt gjennem Livet. Dunker har en Evne til Hengiven- 
hed, som meget faa Mennesker; og den har vedligeholdt 
sig trods haarde Stød og mange Skuffelser. Af disse 
maa to omtales, fordi de har havt en afgjørende Ind- 
flydelse. Der var nemlig i hans Ungdom to Mænd, som 
han mere end hengav sig til, som han beundrede, som 
han friede til, saaledes som en lidenskabelig Natur 
kan det. 

Den første var Welhaven. Welhaven var i disse sine 
unge, straalende Dage en evig Henrykkelse for sine 
Tilhørere, hyortil han forvandlede Alle, som kom i hans 
Nærhed; men ogsaa en svingende Svøbe, som slog, mens 


«Gamle Dage», Erindringer og Tidsbilleder, af Conradine Dunker, 
udkom i Bogform i 1871. Men et Brudstykke «Af en Dames 
Erindringer» var udgivet allerede i 1860 i Illustreret Nyhedsblads 
Nytaarsudgave. (U. A.) 
Bjørnsons Arlikler og Taler. 19 

den legede. Den skaanede Tilbederen, om muligt, endnu 
mindre end Fienden, og Dunkers tungvindte, kejtede 
Væsen fik tusinde Snerter, der traf frygteligt, da Wel- 
haven ikke havde umaget sig med at lægge Mærke til 
den tause Tilhørers Evner eller Karakter. Dunker fulgte 
ham desuagtet taalmodig og ydmyg som en Hund, — 
indtil han en Dag, tirret til det Yderste, vendte sig om 
og bed. Fra den Dag daterer sig hans Selvstændighed. 

Den anden var den berømte unge Advokat Fredrik 
Stang. Denne havde grundlagt en ny Æra i vort Land 
for Skrankens Veltalenhed, og han var Dunkers Ideal. 
Til sin store Glæde opnaaede Dunker at blive Fuldmægtig 
hos ham og arbejdede for at være Stillingen værdig. 
Efter nogle Aars Forløb kunde ogsaa det, han her havde 
lært, gjøre ham selv til Advokal; men Skjæbnen vilde, 
at Stang, da han havde Dunker ligeoverfor sig inden 
Højesterets Skranke, skulde gribe Fejl, paa samme Maade 
som før Welhaven, og krænke hans ubegrændsede, be- 
undrende Hengivenhed med en saarende Overlegenhed. 
Dunker led alle en forsmaaet Kjærligheds Kvaler og 
havde tillige den Ydmygelse at se, hvor stor Kund- 
skabernes Afstand var. Men da tog hans Sjæls Energi 
sig sammen, og han studerede som den alene kan, der 
har et Maal, som begejstrer. Ofte troede han at staa 
paa Højden, men kommen derhen viste det sig altid, at 
Stang stod paa en Højde over ham. Efter Aars An- 
strængelse mærkede han imidlertid, at nu kunde han 
overse, hvad den Anden oversaa, og bruge, hvad han 
brugte. 

Stang var fremdeles uvidende om, hvorledes denne 
Mands Tanker og Anstrængelser kun drejede sig om 
ham; han vedblev rolig at tirre ham som før. Da gik 
Dunker til ham og bad om Fred og betydede dunkelt, at 
fik han den ikke, saa maatte han vel erobre den. Stang 
blev meget forundret; han svarede, at han ikke var sig 
bevidst, at Dunker blev anderledes behandlet af ham 
end enhver Anden; men da de næste Gang mødtes for 
Skranken, og Tirreriet atter begyndte, samlede Aarenes 
Krænkelse sig i et eneste Foredrag; Humoret, den nye 
Magt, funkede for første Gang, hvert Ord lo, mens det 
traf, — og fra den Dag havde han Fred. Men fra den 
Dag var det ogsaa brudt imellem dem. 

Stang forlod snart Skranken for at blive Statsraad, 
og Dunker stod uden Medbejler. De største Sager søgte 

nu ham, og ingen Advokat i vort Land har ført en saa- 
dan Række af dem. Men til hans Virksomhed som 
Advokat skal vi ofre et særskilt Kapitel. 


IT *) 

— Hans Dygtighed som Advokat beror paa hans 
Klarhed som Dommer, ligesom enhver Advokat er due- 
lig netop i Forhold til denne sin Evne. Den største 
dialektiske Færdighed bliver usikker og føder Usikkerhed 
uden denne Dommerevne i Sjælens Dyb. Vi anser det 
fornødent at minde om denne simple Sandhed, da det. 
er almindeligt, selv blandt bedre Oplyste, at tænke sig 
en Advokats Dygtighed bestaa.i at gjøre Sort til Hvidt 
og Hvidt til Sort, d. v. s. i at lyve, hvor man ikke kan 
sige Sandhed. Man betænker ikke, hvem der sidder til 
Doms over ham, og at han uigjenkaldelig, hvis han 
brugte Kunster, vilde være færdig inden en Maaned. 
Hans Vaaben er Sandheden og intet Andet; hvor en slet 
Sag skal forsvares (og enhver Sag skal have sit Forsvar), 
bestaar ikke Forsvaret, som Mange tror, i at ,finde paa”, 
men i at paase, at Anklagen og Fremgangsmaaden er 
fuldkommen rigtig, og at det, der taler til Undskyldning, 
ogsaa kommer med. 

Dunker paatager sig, efter paa Forlangende at have 
givet sin uforbeholdne Mening, hvilkensomhelst Sag. 
Han finder det ofte ubehageligt, men han tror sig ikke 
berettiget til at sky det Ubehagelige i denne Stilling mere 
end i nogen anden, hvad han i de Poster, som har 
været ham betroede, endog til Overflod har bevist. En- 
hver Anklaget eller Procederende har Ret til Retfærdig- 
hed, og tror: han ikke at kunne opnaa denne, uden at 
Advokaten N. N. fører hans Sag, saa har Advokaten 
N. N. ingen Ret til at undslaa sig. Om denne Syns- 
maade kan disputeres, og mange handler efter en anden, 
men respekteres maa den. 


*) Af dette andet Afsnit, hvori Dunkers Virksomhed belyses ved en 
længere Række Eksempler, hidsættes her kun den almindelige 
Kurakteristik samt det korte Referat af Ole Bulls Sag. 

(U. A) 
19* 

Megen Opsigt vakte Proceduren for Ole Bull, der af 
Bergens Politi var tiltalt for retsstridigt Forhold. Som 
Ejer af Bergens Theater havde Ole Bull anvist Politiet 
nogle Pladse i Theatret, hvorfra det Intet kunde se af 
Forestillingen, men derimod hele Publikum, og disse 
Pladse havde han forsynet med et Skilt, hvorpaa med 
store Bogstaver stod malet: Politiets Pladse. Dette Skilt 
havde han igjen forsynet med en Lygte, der gjorde Bog- 
staverne synlige, selv naar Lamperne paa de øvrige Til- 
skuerpladse vare dæmpede. Politiet 'havde borttaget 
Skiltet og begjæret andre Pladse. Dunker legede med 
Sagen i et oratorisk Mesterstykke, fuldt af glimrende 
Lune; den blev vundet med Glands, og Foredraget staar 
aftrykt i Goldschmidts ,Nord og Syd". 

Dunkers Veltalenhed for Skranken .... er af aldeles 
personlig Art. Hans langsomme, ofte gjentagende Fore- 
drag, som hæver Stemmen paa enkelte væsentlige 
Punkter, passer ganske til Indholdet, der langsomt og 
fra alle Sider samler sig til de samme Udgangspunkter, 
det Heles Standpunkt, og det med saadan Ufortrødenhed 
i Gjentagelsen, om Nogen imidlertid skulde have sovet, 
at det bliver klart nok for et Barn, men ogsaa ofte 
kjedeligt for ea Voxen. Dunker er ikke Opfindsomhedens 
eller Ideernes Mand; det er ikke Tankernes Rigdom eller 
Nyhed, som gjør den slaaende Virkning, men det er deres 
aldeles særegne Vægt i Anvendelsen. Denne faar han 
istand ved den originale Økonomi, hvormed han gaar 
tilværks. Skal t. Ex. en Ting bevises ikke at være saa, 
som det er sagt, da maa man ikke tro, at han udleverer 
Beviset, det være nok saa godt, saadan uden videre. 
Nej, først hører han efter, hvad der er sagt, hvordan 
det lyder, og den idelig gjentagne, sejge Opnævnelse 
deraf gjør allerede Udsagnet højst mistænkeligt Han 
undersøger derefter, om det virkelig er muligt, at det 
kan være saa, som det er sagt, og gjør dette saa alsidigt, 
saa grundigt, at intet eneste Menneske længere formaar 
at tro, det kan have været saaledes. Nu først kommer 
han med Beviset for, at det heller ikke er saaledes. Er 
han saa færdig? Nej, hvorfor er det blevet sagt at være 
saa, som det nu viser sig slet ikke at være? Naar han 
endelig er færdig hermed, har ikke alene alle Vedkom- 

mende faaet deres Passe paaskrevne, men Tilhørerne er 
saaledes indklemte i hans Tankebevægelse og Dom, at 
de er forudindtagne for det, som kommer efter — og 
bør være det. Paa samme Maade indretter han sig med 
Bygningen af hvilkensomhelst Tankerække, lægger nemlig 
Grundvolden saa skarpsindigt og fast, at Enhver tror 
paa- den og murer i Tanken en Alen foran ham selv, 
som derfor med desto større Besindighed og Styrke kan 
komme efter og vove lidt Humor paa passende Steder. 
Det er denne altid fremadskridende Interesse ved Stilen, 
som Lessing kalder den dramatiske. Men Skrankens Vel- 
talenhed er nu engang en Veltalenhed med Forhindringer. 
Meget skal læses eller citeres, Meget kan kvæle alene ved 
sin Stofmasse, og her som i en almindelig Diskussjon 
kan Dunker desuden lægge adskilligt Trættende til af sit 
Eget, især naar han selv er træt og syg; da er han 
heller ikke sikker, men kan være fejltagende, især i Ret- 
ning af at gaa for langt. Men hvor han saa kan lægge 
sig fremover Skranken for med sit klare, fulde Organ at 
udslynge et Resultat eller en Appell til de Højstærværdiges 
Skjøn eller Følelse, — hvor han hæver Stemmen, mens 
det betydningsfulde Ansigt bliver askeblegt, de ellers lige- 
gyldige Øine funkler og de to stærke Linjer om Munden 
bæver i Bevægelse, da føler man en Mand for sig af 
stor aandelig Magt, og da forsones man med ham, som 
altid naar det Hellige hjemsøger et begavet Menneske. 
I saadanne Øjeblikke er der en gribende Overbevisningens 
og Følelsens Styrke over ham, Stemmen svinger sittrende, 
og alt Andet i Verden viger for dette Ene, som nu fyl- 
der ham. Da glemmer man, hvor han før stod og drog 
og stammede, da erkjender man, at han er en stor Taler,. 
en mægtig Natur. 

Hermed maa vi slutte Fremstillingen af hans Virk- 
somhed for Skranken. Endskjønt man af det Fremstil- 
lede maa kunne sige sig selv, at den har været stor nok 
til at fylde et Menneskes Liv, saa har Dunker ved Siden 
heraf kunnet udfolde en ikke lidet omfangsrig politisk 
Virksomhed, — og til den gaar vi nu over. 


[Bjørnson gjengiver først hele Indledningen til Dunkers Forsvarstale 
for Marcus Thrane og Arbejderbevægelsen 1851 og gjennemgaar derpaa 
i en sidste Artikel Dunkers politiske Udvikling fra Konservativ til Oppo- 
sitionsmand og fremhæver hans Indlæg i Striden om Revision af Rigs- 

akten som Dunkers største Fortjeneste. «Havde vi ikke andet af ham 
end hans Gjerning for vort Lands Selvstændighed, vort Folks Ligeberet- 
tigelse, vor Regjerings gode Sag, saa var den nok til at stille ham blandt 
Nationens bedste Mænd». — Bjørnson tager ham i Forsvar mod Beskyld- 
ningen for «Svenskehad» og minder tilslut om hans «Troskab mod den 
skandinaviske Sag gjennem alle dens Omskiftelser» og hans «Troskab 
mod Karl Johans Minde». «Hans Tale i Kar! Johansforbundet den 8de 
Marts 1859 synes os den eneste af dette Forbunds Taler, her som i Sverige, 
der er værdt at opbevares». 

I sin Mindetale over Dunker ved Festen til Fædrenes Minde i 1871 
(en Tale, som skal gjengives i en senere Del af dette Verk) sammenfatter 
Bjørnson sin Opfatning af Dunkers Indgriben i Striden om Udvidelsen af 
Unionen i dette Billede: «Hvor man holdt paa at gjøre Grænserne mellem 
Norge og Sverige usikre . . . . . der satte han sin Lanse ned og sagde: 
did gaar Sverige! — og der staar Lansen efter ham.»] 


XXI. v«Marielyst». 


(Af B. B.) 
(«Norsk Folkeblad», 29. Febr. 1868). 


I 


Tilfældig havde jeg hørt, at den Folkehøjskole, som 
paa Grundtvigs 70-aarige Fødselsdag var stiftet ved 
Sammenskud af en Del Venner i Nordens tre Lande, og 
som ligger paa Marielyst ved Kjøbenhavn, skulde for 
iaar atter aabnes den 5te November, endvidere at et nyt 
Skolehus ved den samme Lejlighed skulde indvies, at 
den gamle Biskop, som nu var fuldkommen helbredet, 
der vilde holde Aabningstalen, og at nogle af de mest 
bekjendte Præster skulde være med, saa det Hele kunde 
ventes at blive en sjelden Højtidelighed. Da jeg kjendte 
Bestyreren, Kand. Grove, fra gamle Dage, ligesom hans 
Hustru, en Datter af afdøde Provst Fenger, en sjelden 
oplyst, kraftig Kvinde, der bistaar ham i Undervisningen, 
saa sørgede jeg for at skaffe os Indbydelse, og den be- 
stemte Dags Morgen tog vi afsted — i en Storm saa 
forfærdelig, at Hesten flere Gange negtede at gaa læn- 
gere, da vi kom ud paa den aabne Mo. Jeg finder nu 
som altid den danske Vinter skarpere end den norske. 
Kulden kan man klæde ude, men Vinden ikke. Naar 
jeg ser Bønderne komme ind paa deres Læs i en blaa 
Frakke og et uldent Tørklæde om Halsen, klædte ganske 
som paa en stille, mild Vinterdag og ser dem ikke at 
ændse Stormen mere end Regnen, saa fatter jeg, at den 
bestandige Vind har en hærdende Magt, at den er en 
ypperlig Kur for «nervøse Folk» — og begynder at for- 

Kjærlighed til Fædrejorden og Sands for at tage sig en 
Opgave paa den. 

Som sagt: i Danmark er der nu 60 saadanne Høj- 
skoler, det ender med, at de"større Præstegjeld har hver 
sin, de mindre slaar sig sammen lo og tre; det ender 
med, at her oprettes en Central-Højskole, som udvikler 
videre det, som læres i de forberedende. Folkehøj- 
skolerne er allerede komne til Norge*), snart naar de 
ogsaa Sverige, det ender med, at ogsaa vore Lande over- 
saaes af deres Udsæd, saa den Tid ikke er fjern, at hvert 
Individ i Norden er forsynet med en Oplysning, som 
svarer til hans Ret og hans Pligt i et frit Samfund. 
Dette er de smaa Folks Opgave: at sørge for hver Enkelt, 
ikke glemme, ikke forspilde Nogen; de smaa Folk kan 
overkomme det; de kan danne en Folkefamilje; de store 
Folk har for sine store Opgavers Skyld ikke Tid og 
Sands for dette; de udretter store Ting i det Store; men 
i det Mindre gaar Millioner Sjæle tilspilde; man kan snart 
sagt udregne, hvormange enhver stor Kriger eller Stats- 
styrer bruger til at lægge ned som tilhugne Stene i den 
Vej, han skal rulle sin store Tanke frem paa. 

Under saadanne Overvejelser var vi rullede op mod 
Gaarden, hvor vi saa Vogne holde, deriblandt flere stadse- 
lige, saa her var «fine Folk» fra Byen. Den hvide Sten- 
bygning, som dannede det nye Skolehus, laa i ret Vin- 
kel med Bestyrerens hyggelige Bolig, og bag denne saaes 
flere Udhuse. Man mærkede, at dette var en Skole, 
som havde havt Grundfond. Ude paa Gaarden i Blæsten 
stod en Mængde Bønder, ældre og yngre, flere Studenter 
og Mænd fra Byen. Nede hos Bestyreren var Damerne, 
pakkede sammen i alle Husets Værelser, og neppe havde 
vi faaet Tøjet af og hilset paa Folket, før det meldtes, 
at Biskoppen vilde begynde. Vi tog alle over i Skole- 
tusen. Den var særdeles stor og høj og lys. Bænkene 
var allerede fuldt besatte, Eleverne foran, deres Fædre 
og andre Besøgere bag, langs Vinduerne og langs den 
anden Langvæg sad Damerne i dobbelt og tredobbelt 
Række paa Stole, det var en stor, hyggelig, hvad jeg 
vilde kalde «lys» Forsamling. Den hele Væg imod os 
var dækket af tre uhyre Flag, det danske i Midten, det 
norske tilhøjre, det svenske tilvenstre, og midt under 


*) Sagatun Folkehøjskole, ved Hamar, var bleven aabnet 1. Nov. 1864 
af Cand. theol. Herman Anker, med Cand. theol. 0. Arvesen som 
Medbestyrer. (U. A.) 

Dannebroge, frit til alle Sider, sad den gamle Biskop i 
en Lænestol med et lidet Bord foran; han var klædt i 
en sort Fløjels Kufte, der gik ham til Knæerne, det 
hvide Skjæg laa udover den sum Sølv, Ansigtet var friskt, 
Øinene klare, skarpe, det kraftige Hoved sad lige saa 
stærkt paa de brede Skuldre, som da jeg saa ham sidst. 
Han havde baaret Modgangen og Sygdommen som en 
sand Kristen, derfor havde den kun været ham til Ren- 
selse og Lægedom. Der skal rejses et Stykke Vej i 
Verden for at finde en saadan Gubbe paa snart 85 Aar, 
der har arbejdet saa voldsomt alle sine Dage, og dog 
sidder som han her med Smil paa Læben, Fart i 
Øiet, og i hans Tale (som vi siden fik at høre) Fantasi, 
Vid, Haab, Begejstring! Man istemte strax hans Folke- 
højskolesang, hvis første to dejlige Linjer udsiger hele 
Sagen, ja, er dens Motto og Farveindskrift. Tænk Dig 
nu Sangen sunget paa en livlig Melodi af alle Mænd og 
Kvinder i udmærket Kor, saa det rungede om Dig, saa 
Du løftedes op med et Vingeslag i en Sfære af Mod og 
Lys, — tænk Dig lige foran de ærlige Bondekarle, som 
det gjælder, og lige imod dem den Gamle, som selv 
muntert brummer med i en Stemning, som havde han 
gjort Sangen igaar, — tænk Dig det, saa kan Du læse 
den paa rette Maade. 


Mel.: Det er saa yndigt at følges ad. 
Hvad Solskin er for det sorte Muld, 
Er sand Oplysning for Muldets Frænde, 
Langt mere værdt end det røde Guild 
Det er sin Gud og sig selv at kjende; 
Trods Mørkets Harme, 
:: I Straale-Arme :': 
Af Lys og Varme 
:: Er Lykken klar! :: 


Som Fuglesangen i grønne Lund, 
Der liflig klinger i Vaar og Sommer, 
Vort Modersmaal i vor Ungdoms Mund 
Skal liflig klinge, naar Lyset kommer; 
Trods Mørkets Harme, 
:: I Straale-Arme :: 
Af Lys og Varme 
:: Er Røsten klar! ::*) 


*) Her gjengives kun første og fjerde 'Strofe af Grundtvigs” Sang; i 
«Norsk Folkeblad» alle fem Strofer. (U. A.) 

Derpaa rejste Grundtvig sig, og med stærk, tydelig 
Stemme, til det sidste usvækket, talte han staaende og i 
tre Kvarter over det Emne, som her forelaa: Folkeoplys- 
ningen. At gjengive hans Tale skal jeg ikke forsøge paa, 
ligesom dette altid vil være vanskeligt med Grundtvigs 
Taler, saasom hans Tankegang er storslaaet antydende, 
mere end udført, og skjønt den i hvert Ord sokner ind 
under samme Emne, er den dog inden dette baade 
springende og vidtfarende. Han fik uvilkaarligt Billedet 
af en stor, tung Sædemaskine, saadanne som bruges paa 
de uhyre Jorder i de frugtbare Lande. Eller han er 
som de store Stæder i Handelen, der drager sammen, 
forat de mindre kan sprede det videre blandt Befolk- 
ningen. Det er masseagtigt, det maa siden renses og 
udarbejdes. Mere og mere klart er det blevet mig, at 
først nu begynder de store Virkninger af hans Arbejde. 
I mere end femti Aar har han været et Tegn til Strid 
og Modsigelse, endnu for ti Aar siden kunde man saa 
at sige ikke tale om Grundtvig i godt Selskab hernede; 
men nu taler alle om ham, og Ingen uden mere eller 
mindre Forstaaelse: Man har i det Politiske gjennem- 
gaaet de tyske Kriser, i det Religiøse de Kierkegaardske 
Kriser, og man er fra begge komne hid, fordi han sidder 
med alt Sit paa den brede, sunde, folkelige Bund og 
gjør det menneskeligt og muligt. Nu arbejder Rasmus 
Nielsen for ham; thi hver Tale af Rasmus Nielsen 
ryster Frugter ned i Skjødet paa Grundtvig. Hele den 
nyfødte nordiske Literatur arbejder i Udvikling af Folke- 
ejendommeligheden og derved Grundtvig lige i Hæn- 
derne; — Begivenhederne selv gjør det samme; thi disse 
har rigtignok nu lært os at ty tilbage til vort Inderste, 
baade som Mennesker og Folk, og da er man, religiøst 
som politisk, hvor han vil. Lad dem bare slaas og brydes 


med ham, — desto bedre forberedt drager det Hele 
engang over til ham. Lad dem bare rette Fejl deri 
og harmes, til de er rettede, — desto tydeligere bliver 


det, at han har sat Alle i Arbejde med som mod, og 
større Forjættelse om, at det vil gaa, kan han ikke faa. 
I samme Mon den religiøse Sands bliver en levende 
Folkesag, i samme Mon er han med; men det forstaar 
sig, den maa blive norsk i Norge, som den er dansk i 
Danmark, ethvert Menneske har sin religiøse Form, 
ethvert Folk har ogsaa sin, og man skal ikke være stort 
kjendt hjemme for at vide, at vi endnu ikke har vor, 
skjønt nu er Trangen kommen! 


* 301 


II 


(Slutning fra forrige Nr.*). 


— —— ——— — —— — — — — — — — — — -=- -— ——— —— 


— — —— — — -—- -—— —= —— ——— —— —— — — ——— —— >— — —— —— 


Under Grundtvigs første Tale saa jeg en Mand komme 
hurtig ridende forbi Vinduerne, hørte et Øieblik efter en Hund, 
som havde fulgt ham, at være i Slagsmaal med en anden 
Hund, fik saa endelg se Rytteren og Hunden arbefde 
sig frem i Mængden, som strax gav Plads; det var 
Præsten Peter Rørdam fra Lyngby, Enkedronningens 
Sjælesørger, frivillig Feltpræst i sidste Krig, den origi- 
naleste Taler i Danmark. Det halve Kjøbenhavn er paa 
Fart ud til ham om Sommeren, hvor han taler i Kirke, 
Kapel, Skov, hvor der kun samler sig Nogle, som vil 
standse og bede til sin Gud. Han var nu kommet frem 
til Grundtvig, som skosede ham dygtig, fordi han kom 
saa sent. Han lo og snakkede, snakkede og lo, han 
tændte Ild paa Allesammen, endnu før han talte til dem. 
Han var en ret høj, undersætsig, skulderbred, bryststærk 
Mand, rask i alle Rørelser, korthalset, med tætklippet 
Haar, kort Pande, stærke Bryn, stor, lige Næse, liden, 
leende Mund, liden Hage, smaa tindrende Øjne; han 
rejste sig for at tale efter Grundtvigs sidste Tale, og der 
kom Fryd og Smil i Alles Øjne. Han begyndte med at 
stikke begge Hænder i Lommen, leede sig fremover og 
lo, idet han rask sagde: 

Jeg vil fortælle en Historie, det er mulig, jeg har 
fortalt den før; men jeg maa fortælle den, saalænge den 
er frisk i mig. Jeg kom fornylig gaaende fra min Nabo 
og hjem til Lyngby og saa da Luften bogstavelig for- 
mørket af Fugl; det var den lille Kornlærke — ikke 
den, der synger — den kom i Flokke og slog ned over 
Marken, Flok paa Flok, jeg har aldrig seet saamange 
Fugl, ikke engang i mine Tanker. Der var i hver Flok 
en Strid, en Sjau, en Hast og Hurlumhej, indtil som 
paa Signal hver Flok løftede sig og forenede sig til en 
eneste, — og da ophørte strax al Strid. Nu skede 
noget mærkeligt: De fortættede sig bestandig mere og 
mere, de lagde sig ovenpaa hinanden Lag paa Lag, det 
blev til en eneste, sort, rund Kreds i Luften, omtrent 
som en Bordskive; man saa ikke engang Luften mellem 


*) Etpar Afsnit er af Hensyn til Pladsen udeladt. - (U. A) 

deres Vinger. Jeg spejdede rundt, — ganske rigtig, fra 
Skoven kom to Høge susende, de slog ikke ned, de fløj 
rundt, stødende mod Siderne, men uden at faa en Fugl 
løs. Da dette ikke lykkedes dem, bleve de som rasende, 
de tabte Besindelsen, de fløj mod hverandre, de slog ned 
midt i Skiven, der gav et Fald; — men disse to Høge, 
som man skulde tro kunde rive Kløerne fulde af saadan 
smaa Fugl, fik ikke en eneste løs. De fløj i Arrigskab 
rundt et Par Gangs og saa til Skoven igjen. Men nu 
kan I tro, de smaa Fugle snakkede (for synge kan de 
ikke; men snakke kan de!) Ja, der var en Snakken, en 
Flagren, en Jubelfest, — ja, jeg var rent fortumlet af 
det endnu, da jeg mødte gamle Ole i Skoven og fortalte 
ham det. Se, gamle Ole er En, som har Øinene med 
sig, som der staar: «jeg er en Kulsvier, — men en Kul- 
svier, som tænker», (thi det er derpaa, det kommer an!) 
— og gamle Ole sagde: ja, saadant har jeg nok seet 
før, ikke med Kornlærken, men med Duer. Saalænge de 
holder sammen, er de frelste, det nytter slet ikke Høgen; 
men gaar en udenfor, er den fortabt. Hør det, unge 
Venner, gaar Du udenfor, er Du fortabt! Men saalænge 
I holder sammen, er I frelste, sagde gamle Ole, og det 
er jo det, vi gjør her, vi samler Eder! Vi samler Eder 

Kjærligheden til Fædrelandet og i Kjærligheden til 
Jesum Kristum, vor Forløser. Gaar Du udenfor, er Du 
fortabt; men ' holder Du sammen, saa frelser Du Dig 
selv! Husk nu det! 


fine Verden», og hun var der, fordi hun havde givet de 
manglende Penge til det nye Skolehus! En fornem, 
smuk Pige i den Alder, hvori Baller og Koncerter og 
Theater og Udenlandsrejser særlig optager, brugte sine 
Penge og gav sit Hjertelag hid, til Bondegutternes Under- 
visning, det vakte jo min Forundring. I Forstuen hendes 
Jæger, paa Gaarden hendes elegante Vogn med to melke- 
hvide Dyr, men hun selv bly og vakker midt oppe i Be- 
vægelsen, og som jeg hørte, ikke hun alene, nej, nu sker 
dette fortvæk, at de Rige og Store slutter sig til, — ja, 
han har faaet Fart i det, den Gamle! — Gud være lovet, 
han har ogsaa naaet os: jeg huskede Herman Anker, 
og har aldrig været ham saa taknemlig som den Dag. — 
Jeg hørte meget om den Kjærlighedens Aand, eller Menig- 
hedens Aand, som strax danner sig, hvor den folkc- 

kirkelige Retning har faaet Raaderum, jeg hørte, den paa 
mange Steder skal være paaveje at omdanne Livet 
blandt Bønderne. Der skal være indflyttet blandt dem 
en Hjælpsomhed, Fordragelighed, munter Hjertelighed, 
som de fra Højskolerne hjemvendte Sønner og Døtre (thi 
man har nu ogsaa flere Skoler for Piger) altid giver ny 
Livskraft. Og Sangen skal lyde udover Markarbejdet og 
samle dem om Kvelderne, og der læses, der holdes Fore- 
drag, snart opbyggelige, snart belærende, til: sine Tider 
dandses der ogsaa, kort, der er udviklet et Samliv. 

Jeg tænkte paa mit Fædreland. Alt Stort og Godt, 
som møder os udenfor det, fører Tanken hjem. Man 
elsker det for det, som det har, og for det, som det 
mangler. Naar man ser, hvad større Rigdom kan gjøre, 
elsker man det, fordi det er saa fattigt og maa savne og 
vente. Naar man ser, hvad det alligevel har renere og 
ædlere i sin Ensomhed, saa elsker man det, fordi man 
kan være stolt af det. Og man elsker det, som man 
elsker sin egen Opgave, man sværger i sig selv, det 
skal frem, det skal frem! — leve gamle Norge. 


XXII. [Foreningshjørnet i vort Flag.] 
(Kristiania-Artikel, «Norsk Folkeblad», 8. Aug. 1868). 
e — — 


Inden begge de forenede Riger er der almindelig 
Misnøje med en Foreningssag, som ikke hører ind under 
nogen Unionskommitte, men dog er en Sag af en vis 
Vigtighed, og det er med Unionens Symbol, Forenings- 
hjørnet i vort Flag. I Sverige har Misnøjen oftere 
givet sig Luft, saaledes under Statholdersagen paa en 
Maade, som ikke kunde Andet end saare det norske Folk. 
Men om det ganske vist ikke er nogen Skam for det 
svenske Flag at bære paa vore Farver, saa maa det dog 
indrømmes, at hint brogede Foreningshjørne skjæmmer 
Flaget. Og her er noget Mere med end Skjønhedshensyn. 
Det svenske Flag er ikke som vort et ungt Flag, der 
har Hjørnet, vi kan sige som Fødselsmærke; men en 
gammel Fane, hvoraf et Hjørne er røvet. Intet Menneske 
ser med Glæde paa, at Noget, som er blevet ham et 
dyrebart Minde ved at være forunderlig sammenkjedet 
med store Glæder og Sorger i hans Liv, modtager 
Ændringer eller fremmede Tilsætninger, — og et Folk 
gjør det naturligvis endnu mindre; thi de er saamange 
flere om det. Svenskerne har Ret til at være misnøjde 
med hin Udstykning af deres gamle Fane, og forsaavidt 
den tillige er smagløs, har vi det med. Forenings- 
mærket er plumpt og tungt; den Ædelhed som ligger i 
hele Farvemodsætninger, er borte, det Skrigende, Urolige 
er bragt ind. Man ser allerede i Norge, især paa Vest- 

kanten, ligesom alt længe overalt i Sverige, mange Flag 
uden Unionsmærke, og bliver Mærket ikke snart ændret, 
saa kan vi vente, at det stiltiende kommer bort af alle 
de Flag, som ikke er nødt til at have det. Enhver ved, 
at det hverken er Unionen eller dens Tegn, man vil 
have bort, men Noget, som misklæder. Men da maa 
Noget komme istedet, som ikke bryder Flagenes Karakter 
og Helhed, og som Folkene følgelig kan faa kjært. 
Hermed synes det os at haste; thi en Folkefølelse maa 
ikke længe overses. 

Kong Oskar — og Ære være hans Minde derfor! — 
vilde have fuldstændig Lighed mellem de to Folk, og 
til Tegn herpaa, Unionsmærket sammensat af lige store 
og lige mange Stykker af hvert Flags Farver. For Flage- 
nes Vedkommende var dog denne Lighed allerede kraf- 
tigere og skjønnere udtrykt derved, at vi fik hvert vort 
Flag. Det siger sig selv, naar Flaget er helt vort, at 
Foreningen er den, som høver et frit Folk. Meærket 
trænger følgelig ikke til at udtrykke Andet, end at vi er 
forenet; dette vil med andre Ord sige, at det kan 
være et vilkaarlig taget fælles Tegn af hvil- 
kensomhelst Farve. 

Her synes at aabne sig en vid Mark for Forslag; 
men Rummet, Farverne og andre æsthetiske og sym- 
bolske Hensyn er strenge Dommere. Det Forslag, som 
synes os at være det bedste, er en Stjerne i Midten af 
Flaget (bærer Flaget Krone, da Stjernen over Kronen). 
Der gik en Lykkestjerne op over de to Folk, den Dag 
de blev forenet. Dette kan den minde os om, eller den 
kan stille for Tanken det Maal, vi gaar imod, kristeligt, 
borgerligt, menneskeligt. I fremmede Havne vil vistnok 
Folk tro, naar de ser Stjernen i vort Flag, at det skal 
være Nordstjernen, som lyser over vor Vinter, — lige- 
som der da overhodet er Noget for Tanken ved den, 
mens der i det nuværende Virvar er Intet. I hvert 
Fald støder den ikke; thi den tager meget liden Plads 
og er Noget i sig selv. 

Dens Farve kan hverken være gul eller gylden af 
Hensyn til Bunden i det svenske Flag, ej heller blaa af 
Hensyn til Bunden i vort, den maa altsaa enten være 
hvid eller rød; thi om andre Farver kan ikke godt være 
Tale. Rødt synes at maatte gives Fortrinet. Rødt er 
baade en livligere Farve og her mere modtagelig for 
symbolsk-poetisk Tydning. | 

Bjørnsons Artikler og Taler. 20 

Ændringen være forresten hvilken den vil, naar 
den blot tager de nødvendige Hensyn, — og kommer 
snart! . Den Udgift, som den vil paalægge Enkelt- 
mand, vil man i begge Riger med stor Fornøjelse 


udrede. 


XXII. Halfdan Kjerulf. 


- («Norsk Folkeblad», 29. Aug. 1868). 


Vinterens Greb i hans Ungdom og Kraft 
blev dog til Intet! Den vaarlige Saft 
redded sig gjennem i lidende Stamme; 
langt ud i Somren sprang Blomsternes Flamme, 
langt ud i Høsten randt Modningens Rødme, — 
Frugterne faa, men af duftende Sødme. 
Digteren fik dem, til Udsæd de kommer 
evigt, hvor Folket staar evigt i Sommer, — 
medens han selv 
ludende hang over Dødsvovens Elv 
kjæmpende vidre mod Vinterens Is, 
kjæmped for Sommeren, Sangerens Pris, 
kjæmpede segnende, ydmyg og skjøn, 
snart blot i Bøn. 
Sommeren tog ham! Nu har han sejret! 
Nu, mens det høstes det gulnede Korn, 
nu, mens det ljomer af Lurer og Horn, 
sit Indtog han fejred. 
Billede er han paa Digtningens Magt, 
bidt af vor Vinter, med Somren i Pagt. 
Ligesom Luften i sittrende Skin, 
Fjeldet med Løvskog og rødmende Tind, 
Vandet i Fang hos det brogede Vænge 
nu staar og toner i Solspillets Strenge, — 
skal ogsaa Digtningen løftes en Dag, 
er den, selv segnende, tro mod sin Sag, — 
løftes af Trængler —: 
snart er her Sommer med Sommerens Længsler! 
20* 

Halfdan Kjerulf er født 15de Sept. 1815 i Kristiania. 
Hans Far, Expeditionssekretær Kjerulf, var dansk af 
Fødsel, hans Mor var Datter af Administrator Lasson, 
Stamfar for en meget musikalsk Slægt. Hendes Bror 
er Højesteretsjustitiarius Lasson, som i sin Ungdom har 
sat i Musik mangen vakker Sang, hendes Søstre Kaja og 
Julie sang og spillede udmærket, og Lassons Hus ude 
paa Grini var et Hjem for Musik, og derfor det Sted, 
hvor Halfdan kom oftest Han modtog ellers en ud- 
mærket Opdragelse; Faderen maa i ganske særegen Grad 
have været Faderkaldet voxen; thi Gud havde betroet 
ham en Række begavede Børn, og han fik dem alle frem*). 
Halfdan blev Student 1834, tog anden Examen, bestemtes 
for det juridiske Studium og blev Kopist i Finants- 
departementet; thi dengang var en Kopistpost lettere at 
naa end nu. Men Halfdan Kjerulf fandt sig jo ikke vel, 
hverken i sit Studium eller i sin Stilling; hans Kjærlig- 
hed til Musiken, som han underholdt i Familjens 
musikalske Liv og ved Undervisning hos Roverud 
hvor han og Søsteren havde lært at spille, og hvor han 
nu læste Generalbas (den Roverud forresten ikke kunde 
stort udaf), drog ham dels ind i Forlystelser og Selskaber, 
dels ind i Studier, som delte hans Kræfter og splittede 
hans Sind. Faderen, der selv var en kunstforstandig 
Mand, lod ham pleje Musiken, men kunde ikke indse, 
at den gav Krav, som sprængte de almindelige Hensyn 
til «en fast Stilling», og Sønnen var en fin, blød Natur, 
som ikke vilde udover den faderlige Myndighed. Det 
gik derfor, som det kunde med det juridiske Studium; 
det blev ofte afbrudt og var altid overfladisk, lige til 
1838, da han samlede det og læste temmelig flittig; han 
havde netop drevet det til at kunne tage en maaske god 


*) Halfdan var den ældste; saa kom Ida, højt begavet, lige bekjendt 
for sin Skjønhed som sin ulykkelige Skjebne**); dernæst Regnald, 
bestemt for Handelen, men døde ung; saa Hjalmar, Ingeniør- 
officer og Maler (til hvem Welhaven i 44 har dediceret sine nyere 
Digte), havde samlet stort Haab om sig, da Døden stansede ham: 
Axel, Expeditionssekretær i Justitsdepartementet, en udmeærket 
Jurist og en af vore første Embedsmænd; endelig Theodor, den 
berømte Professor i Geologi, en af vore Digtere. 


**) Ida Kjerulf var Welhavens Forlovede, men døde af Bryst- 
sygdom, Dec. 1840. Det skjønneste Minde om hende i vor Kunst 
er vel Welhavens og Halfdan Kjerulfs vidunderlige Sang 
«Fagre Dal, lyse Sommer». (Se Prof. A. Løchens Biografi af 
Welhaven, I1., 361). (U. A.) 

juridisk Examen, da han i 39 om Høsten efter flittig 
Læsning blev syg, og dersom ikke store Tab havde sam- 
tidig lagt Andet i hans Sind; Faderens Død i 1840 gjorde 
Udslaget; han maatte nu optage «Legen» som Alvor, 
Musiken maatte ernære ham. * 

Foruden af Roverud havde han i sin Tid lært at 
spille af Wetterstrand, som dengang holdtes for Byens 
bedste Pianofortelærer; men skjønt Kjerulf spilte meget 
og gjerne, drev han det ikke til at blive Virtuos. Den, 
der hørte ham spille, begjærte imidlertid ikke mere; thi 
hans musikalske Digterevne bar Spillet, hans Klarhed og 
Naturlighed var i det. Han var en fortrinlig Lærer paa 
sit Instrument. Den logiske Sikkerhed, hvormed han 
tænkte og meddelte, og som hang sammen med den 
Orden, hvori han holdt Alting, ligefra det Mindste i 
Værelset, til de forskjellige Stemmer i hans Komposition, 
gav Undervisningen en grej Støhed, hvortil naturligvis 
kom den fine Opfattelse af Værkernes ejendommelige 
Poesi, som han dels spillende, dels talende kunde faa 
manet ind, skjønt det tog sig ud som en lejlighedsvis 
givet Anekdote. Han meddelte Eleverne noget af sin egen 
Lydhørhed; ligesom de kunde blive fortvivlet ved et 
lidet Skuldertræk eller Grin af ham, fik de selv en var- 
som Naturlighed over Spillet, en Skyhed for Overdrift, 
for Hastværk, og en Kjærlighedens Orden og Omsorg i 
det Enkelte. Han har ogsaa uddannet udmærkede Elever, 
ja, de bedste af dem, som spiller rundt i vore Selskaber 
eller informerer eller giver Koncerter hos os, hvoriblandt 
vi blot nævner Frøkenerne Ursin, Aubert, Ida og Erikka 
Lie, Agathe Backer, er enten helt hans Elever, eller har 
faaet den første bestemmende Undervisning af ham. 

Halfdan Kjerulf begyndte ret tidlig at digte paa sit 
Instrument, især Galopper og Valse; men han var 25 Aar 
gammel, før han skrev den første Sang, han vilde ved- 
kjende sig («Nøkken» til det bekjendte Digt af Welhaven), 
og selv denne har han senere omdigtet, ligesom Mere af 
det, han dengang skrev. Det fulgte nemlig med Nød- 
vendighed af den Opfatning: «først Embedsexamen, saa 
Musik», at han kastede bort de Aar, hvori Fantasien er 
varmest og Hovedet lettest; Kjerulf blev aldrig, til sin 
sidste Stund, en saa udviklet Musiker, at han kunde be- 
væge sig med fuld Frihed endog i de mindre Former; 
han maatte idelig støtte sig til Pianofortet og prøve sig 
frem; de store Former vovede han sig aldrig i Kast med. 
Fraregnet det Ubetydelige, han lærte af Roverud, havde 

han ingen anden Lærer i Musikens Videnskab end 
de Klaverudtog, han selv paa egen Haand studerte 
ligetil Aaret 1848. Da kom nemlig den af vor Musik 
paa mangfoldig Maade højt fortjente «gamle Classiker» 
Arnold hertil, og af ham fik han ypperlig Undervisning. 
Fra denne Tid daterer sig Halfdan Kjerulfs ordnede 
musikalske Studier, — Å. v. s. fra hans 33te Aar, en 
Alder, hvori store Musikmestere har sluttet efter at have 
frembragt udødelige Værker. I 1850 rejste han paa 
offentligt Stipendium til Kjøbenhavn, nød megen Op- 
muntring af Gade, derpaa til Leipzig, hvor han uden 
at lade sig indskrive ved Konservatoriet, studerte hos 
gode Mestere, saaledes Satsen hos Richter, og især 
øvede sig i at «skrive» Musik, hvori han stod langt til- 
bage. Han klagede bitterlig i Breve hjem over, at Mangel 
paa virkelig kyndig musikalsk Omgang, paa erfaren Kritik, 
havde sat ham saa uhyre tilbage og nu gav ham For- 
meget at lære; det var ogsaa her, han indsaa, at han 
aldrig vilde kunne naa Fuldkommenhed i Mere end i 
det Mindre, Sange, Klaverstykker osv.; og Andet end det, 
hvori han kunde blive Mester, vilde han ikke øve. 

Dette er hans musikalske Liv i de ydre Omrids, fra- 
regnet enkelte Bekjendtskaber, som øvede adskillig Ind- 
flydelse paa ham, og hvorom senere. Nu lidt om det 
indre Liv, som gav Indholdet; det havde ved udvortes 
Omstændigheder været mangfoldigt og rigt. Allerede 
Kampen mellem Musik og Brødstudium havde tidlig givet 
Sindet en Spænding, hvori Tonerne vibrerte, og at den 
bedste Musik, han havde hørt, var i Familjen, var 
Mosterne Kajas og især Julies vidunderlige Sang, støttet 
af Morbroderens fine Skjøn, — det havde ogsaa givet 
en inderligere Forstaaelse af det, han hørte, en hel Hen- 
givelse, et Hjerteforhold til det, som gjorde det senere 
selvstændige Arbejde saa ægte. Hans gode Opdragelse 
og Omgang havde tidligt lagt Grunden til mange Livs- 
interesser, uden hvilke Ingen bliver sand Digter. Han 
var saaledes til sin sidste Tid en ivrig Politiker, han 
redigerte ogsaa efter Faderens Død i en Række af Aar 
den udenlandske Artikel i den «Constitutionelle». Men 
der havde været større Forberedelser; de Mennesker, 
han havde sluttet sig inderligst til, var gaaet fra ham, og 
tildels under Forhold, som maatte efterlade et afgjørende 
Indtryk. Efterat han selv, som før omtalt, havde været 
syg i 1839 og det saa alvorlig (Lungerne), at han ikke 
turde vove sig ud før i April næste Aar, var der Dbe- 

gyndt Sygdom rundt omkring ham. Hans kjære Søster 
Ida, med hvem han delte den dybeste Fortrolighed, led 
af et Hjerteonde; Faderen, den altid Omhyggelige, var 
nu dødssyg og nedbøjet Paa Bakkehuset, hvor de 
boede (det er netop nu nedrevet, for at give Plads for 
det nye Rigshospital), var det en sørgelig Tid for dem. 
Han reves en Stund ud i andre Indtryk, da Lægen havde 
forordnet en Sjørejse for ham; han tog med Sejlskib til 
Honfleur, var i Havre, i Paris, hørte megen og god 
Musik, og kom sig fuldkommen (man har en Dagbog 
efter ham, som han førte paa denne Rejse); men, da han 
kom hjem igjen i Efteraaret, fandt han sin Søster som 
Dødens sikre Bytte. Hun gik ogsaa fra dem i December. 
I Februar næstefter fulgte hans Far, og den stærkeste af 
Brødrene døde næsten samtidig (i Mai i Altona). Dette 
forandrede ikke alene hans Livsplan, som ovenfor oplyst, 
men stemte hele hans Væsen dybere. Hans Musik, som 
hidtil mest havde været Leg, blev Alvor; han udgav i 
41 et Hefte Sange, som blev meget rost, men først 10 
Aar efter udkom det andet, skjønt han i Mellemtiden idelig 
havde skrevet! 

Kjerulfs Sange er for en overvejende Del Kjærligheds- 
sange; enten i ligefrem Henvendelse eller udaf den 
Stemning. Næsten over dem alle falder Vemod; i dem, 
hvori han hæver sig til virkelig befriet Glæde, er det 
Uskyldige, Legende det, som bærer, ikke Kræfternes sam- 
lede Jubel. Alle er de fine, yndige, kunstmæssige, for- 
langer et indviet Foredrag; meget faa, om nogen, kan 
kaldes en Folkesang. Men Landets og Folkets Natur er 
i dem, i sin milde, liflige Stemning, i sin Søndagsfred, 
sin Sommerkveld eller sin vemodige overskyede Længsel. 
Han havde selv, som vi har set, en noget ængstelig 
Mening om, hvad han formaaede; de tekniske Mangler, 
han følte, er vist ikke saameget Skyld deri som de ydre 
Omstændigheder, der holdt ham saalænge tilbage og 
senere sørgeklædte hans Ungdoms Erindringer. De har 


% I et her udeladt Afsnit omtales Kjerulfs Venskab med Maleren 
Gude i Bonn og med den svenske Hofsanger Berg, samt den Lykke 
«Brudefærden i Hardanger» gjorde paa den anden franske Verdens- 
udstilling i Paris i 1867 (Upsalensernes Kor med en liden Islæt af 
norske Sangere). (UC. A) 

modnet hans Eftertanke lige til Frygt. Og saa kom Syg- 
dommen til. 

For at faa et fuldt Billede af ham som Musiker, 
maa man ikke alene have hørt hans Sange godt sungne, 
man maa have talt med ham om Musik eller set, hvad 
han har skrevet om Musik, det er ikke lidt; han har 
endog i sin Tid (kort efter Faderens Død) skrevet offent- 
lig i den «Constitutionelle» om Kunst i det Hele taget, 
hvad han dog maaske senere ikke videre vilde vedkjende 
sig; men man har en Række Breve af ham over Musik, 
og for at give et Begreb om, hvorledes han kunde 
trænge ind, nyde, tilbede, men dog være var ved det 
Mindste, skal vi næste Gang aftrykke et Brev fra ham 
om Jenny Lind, som han hørte 1855 paa en Musikfest 
i Køln. Man vil ved at læse et saadant Brev se klarere, 
hvad det var, som gjorde ham ængstelig; han ejede en 
Forstaaelse af Tonernes høje Kunst, som ikke hel var 
optaget i hans skabende Kraft. 

Heraf kan ogsaa den store Indflydelse forklares, som 
Kjerulf udøvede paa hele vort musikalske Liv, og som 
ingenlunde staar i Forhold til det, han skrev. Byens 
musikalske Dom var, saalænge han levede, i Regelen 
hans, og vil saa vedblive at være i en længere Fremtid. 
Ikke alene var hans Mening en inderlig Mening, men 
hele hans Omgang var velgjørende ved sin rene Klar- 
hed, sin stille Varme for alt Skjønt og de fine Sjæle- 
kræfters fine Leg, det være nu i Spøg eller i en alvorlig 
Undersøgelse. Derfor er ogsaa det tomme Rum efter 
ham saa stort, at En, som ikke har kjendt ham selv, 
om han ogsaa nok saa meget har elsket hans Musik, 
ikke vil forstaa det. Selv var Halfdan Kjerulf vistnok 
glad ved at kunne gaa bort. Sygdommen havde været 
for haard, han var blevet træt. Derom vidner ogsaa 
Valget af det Arbejde, som blev hans sidste Udkast; 
thi det var et Digt af Atterbom, hvis første Strofe 
begynder: 


Når ensam =aftonens heliga frid, — 
og hvis anden begynder: 


Når dagen försvunnit med stoftets begår —. 


XXIV. [Den Jaabæk'ske Bevægelse]. 


(«Norsk Folkeblad», 5. Sept. 1868. Kristiania-Artikel). 


[Søren Jaabæk, tidligere Medlem af Uelands Parti, havde efterhaanden 
sondret sig ud og i Feb. 1865 stiftet «Bondevennernes» Forening med 
Sparetanken og Tanken om Selvhjælp (Modstand mod Statshjælp og 
FE.mbedsformynderi) som Hovedprogram. Fra Juli 1865 udgav han «Folke- 
tidende» som Organ for de i næsten alle Amter stiftede Bondeven-For- 
eninger. I 1868 havde disse megen Indflydelse paa Valgene til Storthinget. 
Og da Johan Sverdrup paa Storthinget I 1868 og 1869 havde gjort sterke 
Tilnærmelser til Jaabæks Sparepolitik (bl. A. ved at tale energisk for 
Sparemændenes Afknapning af Professor Welhavens Pension eller «Naade- 
løn» til 800 Speciedaler) — man talte i frisindede Kredse om Sverdrups 
«Manøvrer udenfor Listerland» —, saa gik Jaabæk til Gjengjæld med paa 
Sverdrups (og Uelands) «højere Politik»; stemte i 1869 for aarlige Stor- 
thing, i 1871 mod den nye Unionsakt og i 1872 for Mistillidsadressen til 
det Fredrik Stang'ske Ministerium. Bjørnson fik forsaavidt Ret i den mod 
Slutten af følgende Artikel fremsatte Spaadom, at den Bevægelse, Jaabæk 
havde vakt blandt Bønderne (1862—1868), vilde blive en Strøm, som rev 
ham selv med sig, og «sope med en Del af hans gamle Meninger og gjøre 
ham selv friere og greiere.» — Se forøvrigt J. Løvlan d's Biografi af 
Jaabæk i Prof. Grans Samlerverk «Nordmænd i det 19de Aarhundrede».) 


- Jo mere Klarhed man faar over den Jaabækske 
Bevægelse, desto vissere er man paa, at dens lige- 
fremme Følger bliver meget tarvelige. De vilde ogsaa, 
en efter en, være kommet uden al denne Staahej; thi 
de ligger naturligt i Udviklingen, og paa 'Thinget er 
Bønder nok til at tage mod dem, efterhvert som de 
melder sig. 

Men Bevægelsen vil have Følger, som den enten ikke 
har tænkt sig, eller som den blot uklart har tænkt sig. 
Derfor er der Ingen af os, der længe har længtes efter 
dette, som ligger bag den Jaabækske Bevægelse, som nu 
ikke takker til! Her er endelig kommet Liv; taabeligt 
og trægt har det begyndt, son! ventendes var, men det 
har dog begyndt! Om det ogsaa en Stund gaar ud over 
Embedsmænd og dem, som har syntes Bønderne at have havt 
det for godt til idag, — det kommer nok i Gjænge, efter- 
hvert som de faar Forstand paa, at det er hos dem 
selv, i og Stellet omkring dem selv, hvor det vanter. 
Den Umodenhed blandt vore Gaardejere, som Bevægelsen 
har blottet lige til Skindet, er selv det bedste Bevis paa, 
at Gaardbrugerne, trods de enkelte Storthingsemner blandt 
dem, trods Aviser og Stemmelister, i disse femti Aar 
kun foren meget ringe Del har været med. Og 
saa er det jo paa Tide at de kommer! 

Ellers maa vi just ikke være for snare til at tro, det 
nu er Bonden, som røster, fordi om f. Ex. Hr. Olafsen 
oppi Veø prater sammen Noget om Skandinavisme og 
Union og norske Presseforhold, som ligger umodent i 
ham selv og saaes til Grønfoder i Andre. Mangen en 
ærgjerrig Mand vil i disse Tider, saalænge Bevægelsen 
strømmer stærkt, gjerne faa et lidet Møllebrug igang for 
sig selv. Vi siger Ingenting til det, — Lærdommen, han 
giver Mængden, er den samme og Virkningerne med; 
men vi maa blot ikke lade os narre og tro det er 
Bonden, som mener, hvad en enkelt Mand staar og 
lærer Bonden op til. Og de Mænd, som fører Bevægelsen, 
maa heller ikke lade sig narre og tro, det er Bondens 
Trang til at være med i det offentlige Liv, som nu er 
vakt, og vil holde Værket gaaende af sig selv. Nei, 
Bonden vil have mere end Prat: han vil have synlig 
Indflydelse paa Tingene, som de prater om, eller han 
bliver kjed dem. Alle Slags Foreninger blandt praktiske 
Mænd, som ikke har anden Opgave end at fatte «Resolu- 
tioner» og stemme over Luftsspørgsmaal, fyger fra hin- 
anden, ligesaa rask som de er samlet. Derfor maa Be- 
vægelsen se til at sætte igjennem direkte Valg og udvidet 
Stemmeret, saa Møderne kan blive Forberedelser til Valg, 
Forhandlinger, som ender med Valg af den, som kan 
bære frem, hvad de vil: kan Bevægelsen ikke det, saa 
dør den, — men først efter at have avlet en uhyggelig 
Urolighed, et tungt Misnøje, som engang slaar ud blandt 
de Allerlaveste og kan blive slem nok at slides med. 

Nu tror vi desværre ikke synderlig paa den Interesse 
for direkte Valg og udvidet Stemmerett, som Jaabæk og 
hans Venner bærer tilskue. Thi med direkte Valg bliver 
Hjemstavnsbaandet løst, en Mand fra Kristiania kan da 
stille sig i Mandal, og dermed knækkes Bygdepolitiken; 
og med udvidet Stemmeret taber Gaardbrugeren sin ene- 
vældige Indflydelse, og et Parti kommer med, som har 
Ønsker, Gaardbrugeren slet ikke synes om (f. Ex. direkte 
Skat; thi Talen derom blandt Gaardbrugerne tror vi ikke 
paa). Vi tror ikke paa Folks Interesse for det, som til 
en vis Grad skader dem; Jaabæk og hans Fæller mener 
det vist ikke alvorligt med direkte Valg og udvidet 
Stemmeret. Men nu er, Gud ske Lov, Tingen stillet saa, 
at vil de ikke det Ene, saa faar de heller ikke det 
Andet. Uden direkte Valg og udvidet Stemmeret sovner 
Folk ind i den samme Søvn, hvoraf man nu har rusket 
dem op; ja, vi skal se, at allerede paa kommende Thing 
vil Bevægelsen faa et Tilbageslag, som kan træffe selve 
Lederne. Men med direkte Valg og udvidet Stemmeret 
som Program staar de sig; thi det er som at slippe 
udenskjærs fra alle Laugshindringer og Særinteresser, ud 
paa det aabne Folkehav! Blandt alle de Vinde, som der 
blæser, gaar ogsaa den, som blæser nogle af deres 
Ønsker i Havn, — om de ogsaa maa se paa, at der 
sejler andre Ønsker jævnsides, der ogsaa naar Havn. 
Dette er det Lystelige ved den Jaabækske Bevægelse, at 
den er rejst for at fremme Bygdepolitik og Laugs- 
interesser, men at den maa paakalde Magter, som op- 
hæver dem eller gjør dem om til Landsinteresser. 

Af den Sort Modsigelser er der flere. Jaabæk tordner 
mod Bureaukratiet og med stor Føje; men han stemmer 
mod Jury, som netop vilde kunne knække Bureaukratiets 
Centrum ved at drage den store Dommer- og Sagfører- 
stand over til Folket. Han vil have større politisk Del- 
tagelse, han vil have Storthinget folkeligere, — og saa 
er han imod aarlige Storthing, som paa mangfoldig 
Maade vil styrke Folkedeltagelsen udenfor Thinget og 
Folkefølelsen i Thinget og løse Thinget fra Regjerings- 
kontorerne; vi siger paa mangfoldig Maade og mener 
dermed den ligefremme Virkning af, at Repræsentanterne 
er oftere og længere hjemme blandt Sine, og desforuden 
alt det, som aarlige Thing vil drage med sig af Forandrin- 
ger i Thingets Forretningsorden — og i Grundloven. 

Nu skal vi se, om Hr. Jaabæk kan holde sig i den 
Press, som vil staa mod ham af Bevægelsen, han søger 

at styre! Vi skal se, om den ikke soper med en Del 
af hans gamle Meninger og gjør ham selv friere og 
grejere. Thi for ham bliver snart et Valg: med eller 
mod! Det, som er begyndt, gaar sin Gang og gaar ham 
overende, hvis han ikke vil slippe Sit og gaa med. Og 
som det gaar Jaabæk, vil det gaa Mange, der nu synes 
at lede, men snart vil ledes af den store Strøm. Vi 
haaber, at den ikke stanses; men at hurtig Gjennem- 
førelse af direkte Valg og udvidet Stemmeret gjør den 
lovbunden og evig. Stanses den nu, — da kan de Tider 
komme, hvorom man vil sige: de behager mig ikke! 


XXV. [Arbejderuroligheder i Bergen og 
Samfundets Medansvarlighed]. 


(«Norsk Folkeblad», 12. Sept. 18688. Ledende Kristiania-Artikel). 


(Aarsagen til den saakaldte Potetes-Krig t Bergen var (ifølge et 
Brev til N. Folkeblad fra Bergen, 5. Sept.) den, at Arbejderklassen, som 
havde lidt under Trykket af daarlige Tider, var bleven mere og mere 
forbitret over, at Opkjøbere havde tilrevet sig Torveudsalget af Poteter, 
Smør og andre Landsprodukter og fordyret disse Livsfornødenheder. 
Da nogle Arbejdere med Magt forsøgte at jage disse Mellemmænd bort 
fra Torvet (for at faa kjøbe direkte af Bønderne), blev en Mand arresteret. 
Kameraterne forlangte af Politiets Folk, at den Arresterede skulde løs- 
lades, og optraadte saavidt heftig, at de selv blev arresterede. Da en af 
disse blev befriet af Arbejderne, rykkede Militæret ud, hvilket ophidsede 
Mænygden endnu mere. Efter et Par Dages Gjæring kom det til et Par 
Timers Batalje, hvorunder Mængden (mest Smaagutter og Skøjere, siges 
der i ovennævnte Brev) kastede «Smaasten og tildels ogsaa lidt større 
Stene», hvoraf der senere blev opsamlet «en halv Tønde eller lidt mere», 
medens Militæret og Borgermilitsen gik paa med Kolber og Bajonetter. 
Forhør blev senere optaget over et Par hundrede Arbejdere). 


[ Bergen forhøres og arresteres der nu paa tredje 
Uge, det vil vist endnu vare længe, og naar saa Ind- 
læggene mod og for er skrevet og en Dom afsagt, som 
maaske sætter et stort Antal Medborgere i Tugthus og 
Slaveri og aldeles frikjender Politiet, saa er der ingen 
veltænkende Mand i dette Land, som ikke mener, der er 
rigtig forhørt og dømt, — og dog er der meget Faa, hvis 
Følelse ikke vil oprøres deraf. 

Thi det Spørgsmaal, hvormed man modtog de første 
Bud om de Bergenske Optøjer: «hvorledes kan det dog 
være kommet dertil?» — vender forstærket tilhage, naar 
man ser Lovens strengeste Straffe gjøre den Gjerning, 
som paa et tidligere Trin kanske nogle gode Ord kunde 
have gjort! naar man ser en Række Familjer, som igaar 
havde sorgløst Udkomme og haabefuld Fremtid, idag sættes 
hen i Nød, Sorg og Skam. 
mi: *) 

. Men her er andre og større Følger at uddrage. Be- 
givenheden skræmmer op som fjern Torden; man kan 
roligt sige: den naar ikke hid, eller man kan ligegyldigt 
sige: nu der, næste Gang her —, den har ligefuldt et 
Element i sig, som vi faar tage os ivare for. Der er 
nemlig det Særegne ved de Bergenske Optøjer, at en 
enkelt Stand, Arbejderstanden, har reist sig, og den 
særegne Undtagelse er med, at saagodtsom hvert eneste 
Medlem af Bergens Arbejderforening er udenfor. 

Hermed ledes Tanken naturligt hen paa, at i 
Arbejderforeningen, hvor nogle af Bergens mest begavede 
Mænd, saasom afdøde Prante, og endnu den Dag idag 
Herman Baars, i Aarrækker har virket og raadet, — 
der er ingen uklar Mistillid, intet Had, som fører ind i 
Optøjer og Oprør, men ude mellem den Mængde, som 
driver for Lud og koldt Vand, der avles de Tanker, 
som Geværkolberne maa sprede og Politiet arrestere. 

Endnu er der i vort Land en fordærvelig og fordømmelig 
Kløft mellem Arbejderstanden og de øvrige Stænder, og den 
er størst i Byerne. Det kommer os ikke ved, at man svarer, 
det er kun de romanske Folkefærd, som har Ligheden, de 
germanske har ikke Ligheden, men til Gjengjeld Fri- 
heden; thi vi er et lidet demokratisk Folk, og skal vi i 
vor Lidenhed have nogen Ret til at bestaa, saa maa det 
være fordi vi giver os Tid og Lejlighed med Alle, vi 
bruger ikke Folkemillionerne til at slagte ned i Krig for 
store Erobringsplaner, vi brolægge ikke Vejene op til 
vore Slotte med dem; vi taber ikke en eneste Sjæl af- 
syne, dette er vor Ære og vor Opgave, — det er derfor 
vi kan forsage de Stores Triumfer, vi har vore i det 
Smaa og det Inderlige, vi har Personligheden til Op- 





*) [I et her udeladt Afsnit tales bl. A. om, at de bergenske Optøjer 
viser, hvilke Fordringer der bør stilles til en Politimester; han bør 
være en Mand, som Stedets Befolkning har Tillid til. (U. A.) 

gave i et Omfang og en Sandhed, som den store Nation 
ikke kan naa. Men da er det, som nu atter er hændt 
i Bergen, en national Skam for os. At Byens Kjøbmand- 
og Haandværkerborger kan staa med Vaaben paa den 
ene Side og Byens Arbejdere med Stene og Knive paa 
den anden, — vi skulde tro, at det Syn fremviser en 
saa sørgelig Mangel paa Almenaand, at vi bør tage os 
sammen og tænke os om. Thi her er isandhed noget 
Mere paafærde end høje Potetespriser. 

I Kristiania har det med Grund vakt Forundring, at 
Folkene paa de store Fabrikværksteder har været del- 
agtige. Arbejdsherrerne maa da vel have et større For- 
hold til dem end at vurdere deres Arbejde og tælle op 
deres Løn. Har de ikke ved Opofrelse og Kjærlighed, 
ved forstandig Disciplin og idelig Omhu erhvervet sig 
Ret til ædel Indflydelse paa sine Undergivne, saa maa 
det med Sandhed siges, at den Stilling, Gud har betroet 
dem, har de vanskjøttet. Vi skal ikke videre udfolde 
det Ansvar, som de nu maa føle: men vi skal i det Hele 
og Store paapege, at Forholdet til Arbejderne er skjævt 
og dadelværdigt. I Bergen kan f. Ex. paa et offentligt 
Traktørsted ingen Kjøbmand eller ung «Mosjø» sidde ved 
det Bord, hvor en Arbejder først har sat sig. Vi har 
selv set en Vært regelmæssig bortvise de ordentlige Ar- 
bejdere, som kom for at nyde Noget, fordi «fornemme 
Folk» da ikke vilde være der; han havde netop faat 
flere Varsku derom. Hvor dette er Tonen, der kan man 
ikke vente at blive respekteret eller hørt, naar Arbej- 
dernes Sind er i Oprør. Hvad nytter vor Smule Skarp- 
skytterbevægelse eller hist og her en Arbejderforening 
ligeoverfor den store Masse; hvad nytter den Enkeltes 
Stræv, naar der ikke gaar noget Stort, Almenomfattende 
som hjælpende Understrøm. En Folkeskole maa virke, 
som er sin Gjerning voxen, og en Mening udgaa fra alle 
Landets Skoler, de høje og lave, som adler Arbejdet i 
Arbejdernes egne og i vore Øjne; thi det kan ikke nægtes, 
der hviler som en Fordom derover, «en simpel Arbejder» 
er i Flerhedens Øjne noget Nedværdiget. Og vor Lov- 
givning siger jo det Samme, naar den frakjender ham 
Ret til Stemme i sit Lands, sin Kommunes Tarv. Man 
tænke sig nu blot den samme Sag forhandlet af stemme- 
berettigede Arbejdere, — den samme Sag, som nu skum- 
medes op til Oprør af dem, der følte sig udenfor Loven. 
At have Adgang til Valg giver andre Tanker; blandt en 
stemmeberettiget Mængde vilde altid En eller Anden være 

sprunget op, som, istedetfor Optøjer, havde foreslaaet et 
offentligt Møde med Adresse til Storthinget eller Regje- 
ringen eller til deres egne Repræsentanter om at faa en 
Lov istand om Opkjøberi*). Vi vil ikke sige, at vi tror 
de burde faa en saadan Bestemmelse ophøjet til Lov, 
men det er det samme, naar de blot havde tænkt paa 
at gaa Lovgivningens Vej med sit Misnøje. Saalænge de 
holdes udenfor, saalænge de, som sejler vor Velstand i 
Land, hele vor herlige Sjømandsstand, eller de, som gjør 
Arbejdet i By og Bygd, ikke har samme Ret som den, 
der tilfældig ejer Hus eller er Embedsmand, til at være 
med i sit eget Lands Lovgivning, saalænge bærer vi en 
Del af Ansvaret for alle dem, som ved ÅArbejderurolig- 
heder kommer i Tugthus eller Slaveri... Synes Nogen 
dette er haard Tale, saa kan vi kun beklage, at han er 
saa langt borte fra at forstaa sin Medansvarlighed som 
Borger. — i 


*) Som f. Ex. den I Hannover, at ingen Opkjøber maatte kjøbe paa 
Torvet før Kl. 12 Middag. 


XXVI. Bjørnstjerne Bjørnsons Tale 


til Fædrenes Minde 
den 16de Februar.*) 


(«Norsk Folkeblad», 20. Febr. 1869.) 


Naar vi ikveld kommer sammen forat fejre Festen til 
Fædrenes Minde, maa vi begynde med at klage over, at den 
endnu er saagodtsom blot en Studentersag. Denne Klage 
skal vi føre tilbage til os selv. Studenteriets middelalderlige 
Laugsvæsen er vor Karakter og vore Forhold en fremmed 
Ting, i alle Henseender indført, og har virket til megen 
Skade; saaledes hører det ogsaa herhen, at den Almentanke, 
som et saadant Laug fostrer, let faar noget af Laugets Sær- 
interesser, maa bære de skiftende Stemninger inden samme, 
maa undertiden ogsaa bære de Enkeltes Øjemed. Vi ser 
netop nu, at et Par Studenterlaug blandt Broderfolkene er 
paaveje at lægge hele Festen ned, fordi den tilfældig ikke 
passer deres tilfældige politiske Vejrlag, — men derfor var 
det jeg vilde træde op iblandt Eder ikveld og bede om, at 
I opgiver ikke denne Almentanke, før Alle i Landet, som 
elsker Fædre og Fædreland, er enige om paa en bestemt 
Dag at samle sig til en Festens Sjelemesse for vore Fædre. 
Tanken er for høibaaren til at tjene den mindre Politik; 
thi den er i sig selv den store: vi ejer ingen større end den 
at gaa tilbage til vore Fædres første Evner og Idrætter og 
derfra følge Vejen frem helt til idag, saa vi kan vide, hvad 
vi skal fortsætte og hvad vi ikke skal fortsætte. At gaa til- 


*) Om Festen til Fædrenes Minde heder det i en redaktionel Artikel i 
«Dagbladet», 31. Jan. 1870: Henrik Wergeland havde *indstiftet den 
som en Studenterfest, men Bjørnstjerne Bjørnson havde gjort den 
til en Folkefest. 

møde med vore Fædre, er at gaa tilmøde med os selv, det 
er at føle vort eget Ansvar. Naar vi som deres Arvtagere 
ogsaa faar Kjærlighedens Forstaaelse af dem, saa ser vi, 
hvor de har hugget sig frem den rette Vej, ogsaa hvor de 
har bøjet; vi ser, hvor de løftede vort dyreste Klenodie, vi 
ser, hvor de slap det, vi ser dem have Medbør af sit eget 
Mod, vi ser dem ogsaa drive i Modløshed og Vindstille, vi 
ser dem stundom famle hver for sig uden Vej, vi ser det 
atter klarne, saa de kan finde hverandre. Men gjennem Alt 
ser vi ogsaa, at deres Fejl blev ikke hos dem alene, men 
at de fortsatte sig Led for Led nedover; vanskelig, tildels 
slet ikke, kom Slægterne over dem. Men saa ser vi ogsaa, 
at det Store og Gode, de gjorde, multiplicerte sig nedover 
stærkere end Slægterne selv. Der maa gjennembæve os en 
stærk Følelse af Ansvar ved at lære dette; thi vi ved jo, at 
i store Tider er det især, Alt voxende forplanter sig, og vi 
staar netop ved Indgangen til en stor Tid, ved et Vendepunkt. 
Nu er her atter givet Tegn til Opbrud, og dennegang ikke 
til en enkelt Kolonne, nej, dennegang svarer det «fremad!» 
over hele Linjen. Saa maa hver vogte sin Plads; thi der, 
hvor vi bøjer for et stenigt Nedfald, der maa Efterkom- 
merne gjennem alle Slægtled bøje efter os, og man vente 
ikke, at Svingen for dem bliver mindre, men heller større; 
thi hvor der engang er begyndt at løsne, der raper der altid 
mere ned. Men der, hvor vi har magtet at sprænge os frem, 
om end trangt og ujevnt, der kan vi være vis paa, at Efter- 
slægten kommer paa brusende Jerntog. 

Taler vi om vor Samtid og dens Ansvar, maa vi dele 
det i To. Vi har ikke Ansvar tilfælles med dem, som er 
lige foran os. Der er et Skill mellem dem og os, som i vor 
Historie aldrig har været større mellem Slægter af forskjel- 
lig Alder og Dannelse. Vi staar jo i et Skifte. Den Slægt, 
som nu dels er gaat bort, dels snart skal gaa, og som vi 
ærer og elsker, fordi den er vore Fædre, — om den maa 
vi med samme Kjærlighedens Forstaaelse sige, at den har 
været en velmenende, vindskibelig, travel, ordnende Slægt; 
men ogsaa, at den har været lidet karakterfast, lidet stærk, 
og har bøjet i mange Stykker. Store Undtagelser har der 
været, men faa; fordetmeste er disse ogsaa af sin Samtid 
behandlet som Undtagelser, tildels har de kunnet herske 
over den. Om den Slægt derimod, som nu kommer, og som 
netop har taget Arv, eller tager, eller skal snart tage, — om 
den tør vi sige, at den aandelig er blevet til i de Tanker, 
som 1848 fødte, og som førte frem de store Kampe for Na- 
tionalitetens Ret i Europa og den store Kamp for Individets 

. Ret i Amerika. Denne Slægts Længsler er glødede i store 
Indtryk, men hærdede i store Skuffelser; vi har maattet 
opleve, at en Del af den norrøne Stamme blev revet bort 
nf Tyskerne, vi har ogsaa maattet opleve, at den største 
Del af denne Stamme sad rolig og saa paa det; vi tør sige, 
der er faldt Jern i vort Drikkevand, og vi har maattet bunde 
dybere i Folkeslaget for at faa bedre Fæste og mere Magt; 
— vi længes til Arven, thi vi føler Kræfter og Tro, og dette 
giver Ærgjerrighed. 

Saa er det da vi gaar vore Fædre tilmøde og paa vort 
Ansvars Grund siger: vi vil gjerne være som I 986, da I 
slog det første store Fremmedanfald paa Fædrelandet tilbage; 
men ikke som I var 1028, da I forjog Troen og Loven, 
idet I drev i Landflygtighed Eders store Konge Olaf den 
Hellige. Vi vil ikke gjøre som I 1164, da I gav vort Land 
som Lehn til en Helgen, d. v. s. til Præstevældet, d. v. s. 
da I bortgav Eders Frihed; men vi vilde have været med 
1184, da Sverre og Bønderne tog den igjen ved Fimbe- 
rejde. Vi vilde gjøre som I 1397, da I frivillig sluttede Eder 
til vort Broderfolk; men ikke som I 1532, da I lod Eders 
Konge, Folkekongen, tages tilfange iblandt Eder. Vi vilde 
gjerne ligne Eder i 1660, da I friede vort Land ud af Ga- 
bet paa en skammelig Fred; vi vilde ogsaa ligne dem af 
Eder, som 1720 frelste Landet; thi det var Tordenskjold 
og hans raske Gutter. Vi vilde i Flid og Tiltag være som 
de Fædre, der i Slutten af forrige Aarhundrede sejlede 
Landet op til Velstand, og i Mod og Frisind som Fædrene 
i 1814, der lagde de nye Tings Grundsten. Men vi vilde 
nødig med Fædrene i 1818 opleve Bodøsagens Skam og 
Harm. Vi vilde gjerne gjøre som der blev gjort i 1821 og 
1833; men ikke som der blev gjort i 1863, ej heller i 
1864. Derimod er vi af alt vort Hjerte og alle vore Evner 
med paa det, som gjøres i 1868 og 69; thi den ny Tid er 
over os! Med disse Ønsker er det, og i dette Ansvar, at vi 
gaar Fædrenes Minde tilmøde ikveld, og dog er der et endnu 
større Ønske, som løfter Bægeret sammen med disse: gid 
vore Arvtagere, naar deres Tid er kommef, maa føle sig 
endnu stærkere end vi nu, maa have endnu mere Tro, 
endnu mere Fædrelandskjærlighed end vi; thi saa ved vi, 
at vort Fædreland har gaat frem. Til disse Ønsker og til 
dette Ansvar vover vi at stevne Fædrenes Aander, idet vi 
hilser dem! 


21* 


XVII. Ditmar Meidell. 


(«Norsk Folkeblad», 15., 22., 29. Januar, 5. og 26. Februar 1870.) 


I. 


(Af. Bjørnsons fem Artikler om «Krydseren»s og «Aftenbladet»s be- 
rømte Redaktør, med udførlige Uddrag af hans Artikler og Leiligheds- 
digte, kan her alene det vigtigste medtages, — det historiske Portræt med 
Tids-Billedet som Bnggrund.| 


Den fineste og vittigste Pen, som har arbejdet i den 
norske Journalistik, har til Indtægt for Dagens Spørsmaal 
leveret saamange Arbejder af selvstændigt kunstnerisk Værd, 
at de længst burde være samlet og i gjennemset Stand over- 
leveret Landets højere Literatur. Det er ikke alene til Pryd 
for den, men den nyere norske Digtning staar i Taknemlig- 
hedsgjæld til disse skoggerleende Børn, der drog foran paa 
dens Tog i Landet, lokkede Folk til Vinduerne og stemte 
Sindene til Frejdighed. En mere grætten, tør Tid end den, 
som faldt mellem 40 og 50 og nogle Aar derefter, har vel 
vor nye Udvikling neppe havt. Det, som havde brudt Par- 
tier op i det forudgaaende Tiaar, var længst blet til bare 
personligt Kjevl; det var Daa mod Stabell og Stabell 
mod Daa, det var Rolf Olsen mod Forskjellige og For- 
skjellige mod Rolf Olsen, det var Rektor Vibe, saa sur, 
saa sur, det var «et kuet Ungarn» og en sprængt Bonde- 
opposition, det var det ægte norske Sinne, som skrev, selv 
Theaterrecensenterne var snydesinte og kastede paa hver- 
andre fra hvert sit Blad, Videnskaben var ogsaa sint, P. A. 
Munch og Daa og Holmboe og Munchs Drabant, F. Brandt, 
laa i een Vælte ud over Blade og Flyveskrifter. 

En liden Geografi, som Daa udgav, var nok til at rejse 
en hel peleponesisk Krig, og der var da overhovedet ingen 
Ting, stor eller liden, som kunde forhandles, uden at to 

eller flere Mennesker kom i Totterne paa hverandre der- 
over og fyldte det hele Land med Sjau. Fordi der ingen 
Partier kom op deraf, men blot Slagsmaal, blev Livet bare 
endnu mere knarvurrent derved. Intet kunde faa Fremgang 
eller sætte Frugt. Følgerne for os af den danske Krig var 
(trods Folkemøder og Frivillige) egentlig blot et stort Slags- 
maal mellem Kittel Motzfeldt og H. Ø. Blom, og hele den 
truende og larmende Arbejderrøre naade ikke længer end 
til at sætte surt Blod og endte i officiel Klapjagt paa en 
fire, fem af deres Høvdinger og med Bastian Paulsen*) som 
Forvalter af deres Arbejderblad ! 

Midt i denne Tid var det at nogle unge Mennesker sam- 
ledes paa en Kvist i Revierstrædet og lo ad Byen og Bul- 
deret, sværmede for Frihedsidealer, fortalte Saga og Histo- 
rier fra By og Bygd, læste Digte, som de selv havde syet, 
og var saa glade og saa fulde af Tro og Mod, at der en 
munter Kveld skjød et Blad frem af Kvisten. Dette Blad 
var «Krydseren». Disse Vovehalse var ikke og kunde ikke 
være Studenter; Studenterne stod dengang altfor ufrit, og i 
et tarveligt Forhold til Folket, som de kastemæssigt holdt 
sig borte fra, de kunde selvfølgelig ikke forløse dets sunde 
Latter til Kjevlet omkring dem. 

Det var en Flok lystige «Præller»**), alle med ualminde- 
lige Evner og alle — paa et Par Undtagelser — poetiske 
Naturer, nogle af dem tillige religiøst grebne (af Grundtvig). 

Det var den nuværende Værksstyrer Rørdam, Storthings- 
mand Bentsen, Medicineren Berg (den saakaldte Bonde-Berg), 
Provst Bernhard Kock, Storthingsmand Richter, nu afdøde 
Anton Rosing, Ditmar Meidell o. fl. 

De fleste af disse Ynglinge er blevet Mænd i Staten i 
dette Ords sande Tydning, og tillige — hvad her er at 
mærke — byggende Mænd, der tildels den Dag i Dag staar 
fremst blandt dem, som tror og kjæmper i dette Land. 

Den største Indflydelse i deres ungdommelige Kreds 
øvede Rørdam, en fin og from Natur, som var henrevet af 
Kjerlighed til Henr. Wergeland og havde dennes Tro paa 
Norges nye Folketidd. Han har skrevet flere Digte, hvoraf 
enkelte vil leve, men har været og er saa tilbagetrukken, 


Ritmester (afsat 1848) og Exam. juris, Udgiver og Redaktør af «Ar- 
beider-Bladet» (1853—54), derpaa af «Friskytten» (1854—63), død 1866. 
(U. A.) 


Redaktør Meidell havde selv blot taget den saakaldte «Præliminær- 
examen» (i 1844) og kunde derfor af dem, som havde taget Examen 
Artium, regnes blandt «Præller». I «Krydseren» kjæmpede han mod 
Studenternes Ret til at kalde hele den øvrige Verden «Filistre». (Ut A.) 


— 


bud 

at han forøvrigt neppe kommer til at mindes for mere end 
hvad han i Omgang har nedlagt. Vi har mange saadanne 
blandt os, og det er et Held, naar de træffer til at være der, 
hvor der arbejdes. 

«Krydseren» udkom første Gang den 7de Januar 1849 
som et fjortendagligt Flyveblad; «der ikke troede om sig 
selv, at det skulde blive nogen ny Planet paa Journalisti- 
kens Himmel» (se Programmet). Det vilde kun hugge ind i 
Øjeblikket,- og skildrer Stillingen med saadan Klarhed, at 
dens Ord kan staa endnu idag. 

Morgenbladet baade forsvarede og forraadte Bondepar- 
ticet samtidigt, Kristianiaposten fægtede for det argeste Bu- 
reaukrati, men gjorde samtidig Forslag til gjennemgaaende 
Ændringer i Grundloven. Dengang skulde nemlig Folkepar- 
tiet knækkes ved direkte Valg, Stillingsret, Statsraadernes 
Deltagelse i Thingets Forhandlinger osv. Nu, da Folkepar- 
tiet kun vilde øse Styrke af disse samme Ændringer, mod- 
arbejdes de ligesaa haardnakket netop af det samme Parti, 
som dengang førte dem frem. Hin Uklarhed eller rettere 
Partiernes Opløsningsstand var det, som «Krydseren» vilde 
hugge ind i; den saa, at Savnet af Partier var enstydende 
med Savnet af Sag; den vilde rejse Ansvar og derved tvinge 
de handlende Herrer til at lade alt Personligt falde for at 
samle sig til Parti. 

Dette Program har Krydseren (og senere Aftenbladet) 
været tro. Hver Gang der har vist sig den mindste Udsigt 
til en Partidannelse, har Bladet lagt sig paa Fløjen, hvor 
Fremskridtets Flag hejstes. Hvad Bladet ellers kan Have 
forbrudt, saa er dets Arbejde for en fast Partidannelsec dets 
Ære, og at dette endelig nu er lykkedes, for en væsentlig 
Del dets Værk. Det har klogt holdt sig stille, naar Tiden 
ikke var der, det har arbejdet sig op mod Kysten, straks 
det troede, Partiet havde naad frem, eller det saa ud 
til et Slag, og har ved roligt Styre reddet det eneste Organ, 
Oppositionen havde at vente Hjælp af, naar den endelig fik 
samle sin Magt. Havde Aftenbladet sveget, eller havde det 
i den partiløse Tid arbejdet sig Had og Vanære til, — saa 
havde Oppositionens folkelige Sag paa sidste Ting staat 
uden Forsvar i Pressen, og kunde ikke være ført did, hvor 
den nu staar. 

Bladets Program var den 7de Januar 1849 ogsaa i alt 
Øvrigt det liberaleste, som noget Blad dengang havde, og 
er det samme, som Bladet fører endnu idag. Dets Indlæg i 
Striden, ofte meget ungdommelige, var imidlertid saa folke- 
lige å Syn og Stil, at de gjør den unge Kreds Ære og var 

ogsaa i denne Henseende noget Nyt i vor Journalistik. Der 
var Forfattere med, som fortjener denne Ros i større og 
mindre Grad, men efterhvert som Ditmar Meidell skrev sig 
op, og især da han blev siddende alene med Bladet, var 
Krydseren i hver Spalte det folkeligste Blad, som til da 
havde kommet ud hos os, ja, har igrunden i dette Stykke 
endvu ej idag havt sin Lige. Dets Latter gjenklang som en 
klar Hauking fra Toppen af et Fjeld, den trillede fra Side 
til Side frem og tilbage, og gjorde ligesom Luften lettere, 
Skogen friskere, Vandet blaaere for den, som stod nede og 
hørte paa. Den tørre Surhed, som i en Aarrække havde 
samlet sig, brast, og gav klar Himmel, Slagsmaalshanerne 
glante fettrede op og drog sig efterhaanden skamfulde til- 
side, Folk kviknede til og gav Svar, der kom Sundhed og 
Humør i Landet. 

Lad os aftrykke en af disse Viser, som i den Grad blev 
Folkeviser, at Børn og Gamle, Bønder og Embedsmænd, 
Arbejdere og Sjøfolk fra den ene Landegrændse til den an- 


den sang dem. Vi kan tage Visen om «Oleana»: 


Mel.: Rio Janeiro. 


I Oleana der er godt at være! 

I Norge vil jeg inte Slavelænken 
bære! 

5: Ole—Ole - Ole- oh! Oleana! :,: 


I Oleana der faar jeg Jord for Intet, 

af Jorden voxer Kornet -- og det 
gaar gesvindt det! 

ss: Ole- Ole--Ole—oh! Oleana! :,: 


Og Kornet det tærsker sig selv op- 
paa Loven, 
imens ligger jeg og hviler mig i 
Koven! 


Hei Markedsgang! Potetesen skulde 
Du se Du! 

Der brændes mindst en Pot af hver 
eneste en Du! 


Ja Bayersøl san godt som han Yt- 
terborg kan brygge, 

Det risler i Bækkene til Fattigman- 
dens Hygge'! 


Og Laxene dom springer saa lystig 
i Bække, 

dom hopper selv i Gryden og roper: 
dom ska dække! 


Og brunstegte Griser de løber om 
saa flinke 
og forespør sig høfligt om Nogen 
vil ha Skinke! 


Og Køerne dom melker og kjerner 
og yster 

likesan naturlig som Else, mi 
Syster! 


Aa Høna værper Æg san svære som 
Stabur, 
mens Hanen angir Tiden som et 
ottedugs Slauhr'! 


Aa Sola hu skjinner saa trufust 
hejle Natta, 

Saa atte man kan se i Mørke liksom 
Katta! 


Aa Mannen hver Aften er fuld — 
det er sikkert! 

Jeg ligger just aa ser paa'en med 
Flaska til Kikkert! 


Ja to Daler Dagen det faar Du for 
at svire, 

og er Du rigtig doven, saa kanske 
Du faar fire! 

Aa Kjærringa aa Unger dom falder Aa Kjærringa maa base aa styre aa 


paa Kommynen! stelle - 
Betaler dom ikke, saa faar dom paa aa blir hu sint, saa banker hun sig 
Trynen! sjelv — ska jeg fortælle! 
Vi gaar i Fløjelsklæder besat med I Oleana langt heller vil jeg være, 
Sølverknapper; end længer i Norge min Slavelænke 
Aa ryker af Merskum, som Kjær- bære! 
ringa stapper! Ole—Ole—Ole -oh! Oleana! 


Ole—Ole—0le—oh'! Oleana! 


II. 


Ditmar Meidell er født den 24de Januar 1826 i Bergen. 
Hans Far, Pritzier Meidell, var Oberst ved Artilleriet, senere 
Toldkasserer i Kristianssand. Som Løjtnant havde han væ- 
ret med ved Kjøbenhavns Bombardement, været med ved 
Altona, siden heroppe ved Lier og Matrand. 

Fædrehusets Dannelse og Livlighed har præget Ditmar 
Meidell og lagt hans Bane: den Nobelhed, han i 20 Aar har 
lagt ind i vore Presseforhold, i den første Del af sin Virk- 
somhed med Latter fanget Pilene og legt Himmelspræt med 
dem, i den anden Del holdt ud at være Skive for det raa 
Raseri i den reaktionære Presse, og det uden et Kny til 
Selvforsvar, for at Ingen skulde sige, det var ham det 
gjaldt, — er visselig ogsaa en Slægtsarv. Vi tør saaledes her 
minde om, at en Bror af ham, som var Skibsfører, reddede 
sit Mandskab ved at tilsætte sit eget Liv, og døde en Helte- 
død, som Sjøfolk paa hine Kanter aldrig kan glemme. 


Den Meidellske Slægt er en gammel Militærslægt, som 
i et Par hundrede Aar hæderlig har tjent vort Land som 
saadan. Endnu i vor Tid havde den norske Armé paa én- 
gang fem Oberster af Navnet Meidell. 

Ditmar Meidell fik sin første Undervisning i Trondhjem, 
hvorhen hans Far havde flyttet. Han skulde ind paa Krigs- 
skolen, men strøg og gjentog ikke Forsøget. Han havde 
imidlertid faat bedste Karakter i norsk Stil, hvilket altsaa 
viste, at den Uddannelse, hvortil Skolen skulde have været 
Middel, den havde han naad, men paa sin egen Vej. 

Han havde nemlig under saagodtsom sin hele Skoletid 
læst særdeles meget, hvorom ingen Lærer havde Anelse. 
Da det især var Naturfagene, som tildrog ham, kastede han 
sig ogsaa nu over Bergvidenskaben, og havde her bragt 

det vidt, saasom Faget tiltalte ham mere og mere, — da 
«Krydseren» en vakker Dag stod uden Mandskab og han 
saaat sige blev tvungen til at tage Styret. Naturligvis var 
det ingen Tilfældighed; det var blot den modige Sorgløshed, 
som havde ført ham og frelst ham, saa han endnu den Dag 
i Dag staar med samme Vittighed og Latter i den værste 
Kugleregn og gjør sig blot en Moro mere af, at Fienden 
ingen Anelse har om, hvor aldeles han overser ham. Hem- 
meligheden er den, at Meidell er en komisk Digter. — En 
ægte Hjertets og Aandens Dannelse havde tidlig adlet denne 
komiske Sans, saa den fangedes ikke af den underordnede 
Buskkrig, den steg straks leende tilvejrs og levde Ideernes 
Liv. Den tog sit Bytte og løftede det op og synte det i spil- 
lende komisk Lysning og slap det med et Kast, som kunde 
det selv flyve. Der var nemlig en saa overvættes Fantasi og 
Lystighed i hans Syn, at det forvandlede hvad det saa paa, 
og det, der blev løftet, synet og kastet, var blot det poetisk 
Brugbare af den Fillebylt, han havde taget fat i; — Resten 
laa uforstyrret i sit eget Privatgjemme og kunde selv gjerne 
være med at le af sin komisk forklarede Del deroppe i Lat- 
terens lette Luft. 

Og hvorledes skrev han Krydseren? Han laa paa Ryg- 
gen og læste, enten oppe i sit Rum eller nede i sin Dæks- 
baad, hvormed han helst alene drev omkring i Kristiania- 
fjorden — og skrev slet ikke. Var det varmt, kastede han 
Klæderne, svømmede rundt sin Baad og hvilte sig i et eller 
andet Taug, han havde hængt ud, lod sig paa den Maade 
slæbe afsted hele Længder, Baaden foran og Manden efter! 
Naar Fredagen kom, og Krydseren skulde ud Lørdag, fand- 
tes ofte ikke en Linje, ikke engang Redaktøren, og saa 
maatte han fantasere sammen, undertiden det hele Blad. 
Han nyttede sjelden Indsendere; «de duede ikke». Man har 
i Publikum tillagt ham en hel Del Medhjælpere, men det 
er saagodtsom bare ham selv, og de, der imellem fik noget 
antaget, fik sit Manuskript omskrevet. Sagen var den, at de 
fleste Andre var sinte, deres Vittighed derfor Grovhed; men 
Meideli, der laa i Baaden og lo, var fuldkommen harmløs, 
han kjendte næsten Ingen af alle dem, han skrev om, 
han havde et frit poetisk Forhold til hele Verden, og der- 
for kunde han ogsaa fri den ud af Dagens Pinagtighed. 
Om Godtfolk havde spekuleret paa, hvorledes en poetisk 
Natur kunde komme dem til Hjælp, saa kunde de ikke 
have fundet det bedre ud, end det virkelig var. 

ITI. 


Det Gjennembrud, Europa længe havde ventet paa, be- 
gyndte med den orientalske Krig. Da sprængtes mere end 
Ruslands Magt i Orienten, nemlig dets Overtag i Europas 
Politik under den døde Reaktion, som havde fulgt ovenpaa 
det mislykkede 1848. Da blev den første Lysning af 
Nationalitets-Tanken endelig set i Stats-Politiken, Italiens 
Samling begyndte fra dybere Grund, og Englands og Frank- 
riges Forbund gav Civilisationens Magter øverste Stemme i 
Folkenes Raad. Endnu skulde mange Nederlag gjennemleves, 
før Frihed og Folkelighed blev Sag No. 1 paa Dagsordenen, 
men Kræfterne begyndte at gjøre Parti for og imod; de tog 
i med nyt Alvor. 

Ogsaa hos os føltes Luftningen. Ole Vig havde optraadt 
og talte fra Folkeoplysnings-Selskabets Prækestol, den største 
som Norge dengang havde. Asbjørnsens og Moes Eventyr, 
som da de kom ud, kun havde tildraget sig en Slags viden- 
skabelig, æstetisk Opmærksomhed, begyndte at faa dybere 
Forhold, Landstads Folkeviser strømmede til, Østgaards 
«Fjeldbygd» fødtes; det norske Teater rejstes af Ole Bull, 
Frits Jensen, Doktor Danielssen og flere i Bergen, af Kaptejn 
Klingenberg m. fl. her. Forslag om Jury rejstes af Richter 
i Pressen, af Ueland, Sverdrup o. fl. i Tinget; de trodde, 
Jury havde Grundlaget for al anden Frihed i sig. Pastor 
Lammers paa sin Vis, Professorerne Johnson og Caspari 
paa deres, bragte Liv i det Religiøse, — og om meget af 
det, der tog fat, endte, som det meste i den næst foregaa- 
ende Periode, nemlig i Nederlag eller Udskejelse, saa følte 
alvorlige Naturer, at Arbejdets Tid var kommet. 

I denne Periode lagde Ditmar Meidell efterhaanden sin 
krydser-Pen og viede sig de Opgaver, som forelaa. Ligefra 
han begyndte at arbejde i Krydseren havde han dels skre- 
vet, dels optaget og tildannet alvorlige Artikler om det nor- 
ske Teater mod det danske Overherredømme, som Nord- 
mænd dengang satte en fanatisk Stolthed i at underkaste 
sig, — om Skandinavismen, der ikke skulde være en Slags 
højere Danskhed, men et Værn, hvorunder netop det aller- 
nationaleste kunde bedst komme op og give de rigeste 
Frugter ogsaa for Broder-Folkene, - om vor indre Politik 
i Valgspørsmaal — om Arbejdersagen (fortrinlige Artikler), 
— om Natinoalitet og Folkelighed, — om Folkepoesi, — om 
almindelig Værnepligt osv., hvorfor Overgangen ikke var 
uforberedt og kom Ingen uventet, uden dem, som kun lever 

paa Nydelse, og derfor havde overset, at Meidell alvej havde 
øst af dybere Kilder end Selskabs-Kvikhed. 

Ligesom det havde Betydning i Tiden, at et Vittigheds- 
Blad gik over til et alvorligt Diskussjons-Blad, saaledes hæ- 
vede det vor Presse særdeles, at en Redaktør traadte frem, 
som Intet attraaede, hverken Plads i Statsraad eller Stor- 
ting, i Statsrevisjon eller Bank, og hvis Dannelse (i Mod- 
sætning til den juridiske eller den filologiske med juridisk 
Snit), var folkelig ud af Dagens eget Behov. Det første var 
dengang lige saa nyt som det andet, og begge Dele gjorde 
i Forening med billig Pris (og en praktisk Medarbejder i 
afdøde Børge Hielm), at Aftenbladet straks blev Ung- 
dommens Blad, d. v.s. deres, som indtil da intet Blad havde 
holdt og næsten ingen politisk Interesse havde havt. Det 
overhaandtagende Juristeri, som dette Lands Dannelse suk- 
ker under, da det endnu ofte synes, som om ingen Sag, 
intet Forhold, ingen Mening har nogen anden Side end den 
juridiske, — det almægtige Juristeri, som er saa dybt trængt 
ind i alt Stræv, at selv Skolens historiske Undervisning er 
en tør faktisk Akt-Læsning med et Belæg af Aarstal og 
Konge-Registre, — og den religiøse do. en paragrafordnet 
Procedure mod Vantroen, hvori Bibelstederne optræder som 
Vidner, der skal afhøres; — det herskesyge Juristeri, som 
i Tinget har skræmt Folkemeningen i over tredive Aar, saa 
den selv næsten var ræd, da den begyndte at faa Sejer, — 
det kolde Juristeri, som i Omgangslivet udtørrer Hjærterne 
og i Selskabslivet jager Damerne ind i Stuer for sig selv, 
mens Herrerne til Tobakken disputerer, politicerer og taler 
om Forretninger, — ja, som bogstavelig har udvist Kvin- 
den, fordi alt det, som kræver hendes Deltagelse (udenom 
Huset), sjelden er oppe i Mændenes Sind, hvorfor selv Ung- 
dommen i Selskab med Kvinden forlegen savner Stof til 
Samtale og maa tage en flau Tilflugt til at fjase, d. v. s. til 
at behandle Kvinden som en liden Hund, — dette over- 
haandtagende Juristeri, som forsyner Prækestolene med 
stive Afhandlinger, der ikke bliver varmere derved, at de 
skriges, — og som lægger Hjærterne aabne for alt Slags 
Pietisteri, Fantasteri og Fanatisme, som isandhed ingen 
Plads eller Vækst vilde faa, hvis Hjærternes Ager var 
plejet og tilsaadd, — dette gammelkloge Juristeri, som læg- 
ger falsk Maal og Vægt paa alle vore Værdier og gjør smaat 
til stort og stort til smaat, og i hvis haarde Luft uendelig 
meget mere lider og dør, end nogens Øje kan se eller tælle, 
dette ukjærlige Juristeri, som afklæder Landet saameget af 
dets fineste Løv og skjæreste Blomster, og bygger Skille- 

vægge saa høje, at de stænger Solen ude for den higende 
Lighedstrang, den forkuede Følelse, den i det Lave voks- 
ende Folkeevne, — — dette Juristeri var ogsaa Meidell i 
sin Dannelse og sit Syn en Protest imod, — paa langt, langt 
nær ikke aarvaagen, ikke mægtig nok, men bestandig vel- 
gjørende, naar den kom, enten som en ren literær Interesse 
eller som et humant Opgjør af deres juridisk-politiske Kjævl, 
eller en lakonisk Afvisning, maaske en fuldstændig Taushed 
til det juridiske Æggeri, den fygende Fanatisme, som er 
Juristeriets uadskillelige Følgesvend. En kommende Tid, 
hvori Juristeriet forhaabentlig er trængt inden sine Græn- 
ser, hvor det skal skifte Ret for Retten, men ikke i Sam- 
fundet og Selskabet, ikke i Literaturen, Folkeligheden, Sko- 
len, — vil staa i Taknemmelighedsgjæld til den første Re- 
daktør i dette Land, som (foruden Henrik Wergeland) 
satte Modstand mod det juridiske Opæggeri og Procedure- 
mageri, og som ikke juridisk afkjølede enhver Sag, der 
havde Hjærtevarme af Folkets Ild i sig. 

Baade som Forfatter og Redaktør har han i dette Stvkke 
Fortjeneste; men efterat dette er sagt, maa det nævnes, at 
han mangen god Gang er gaat længer afvejen for Juriste- 
riet og dets Fanatisme end den Sag har været tjent med, 
hvis eneste Talsmand han i Pressen længe har været. Der- 
for har mangen en Gang en Mand og en Tanke staat sig 
ilde ved at have ham til Forsvarer; thi altfor ofte, naar 
Modparten havde rykket uvorrent frem, har Aftenbladet 
forladt Kamppladsen; Modparten brugte jo Kuglesprøjte! 

Det har været et Fif, som ikke sjælden er lykkedes: at 
forvandle Striden om en Sag til et pøbelagtigt Slagsmaal; 
thi da vidste man, at Aftenbladet taug. Den Dandy-mæssige 
Fornemhed, som viger Pladsen for raa Næver, er Politiken 
ilde tjent med; thi enten Kampen leveres paa Gaden eller 
i Tingsalen, paa Barikaden eller i Raadet, faar man møde 
frem og gjøre sin Pligt, — og det dobbelt i: et Samfund, 
hvis saakaldte højere Dannelse ikke er en Smule for fin til 
ret af Hjærtet at gotte sig over pøbelagtig Tilrakning af 
Enkeltmand; det viser Morgenbladets Abonnementsliste; det 
viser, blandt andre, Præsterne, hvoraf der er meget faa i 
Landet, som ikke, selv naar hele deres Bygd forøvrigt har 
opsagt Bladet, endnu holder det, — formodentlig for af 
Verdens Ondskab at lade sig inspirere til gudelige Betragt- 
ninger. 

Det er ikke vor Mening, at et enkelt Blad i Pressen skal 
kunne nøde den øvrige Del til med det at leve et Sjouer- 
liv; vi mener blot, at Forsvaret for den Sag, man er sat til 

at værge, ikke kan forstumme ligeoverfor en grov Mund, 
og ikke svigte, fordi Kampen bliver ufysen at staa i. Saa 
lidt som vi er enige med dem, som bebrejder Meidell, at 
han ikke har været virksom paa en Tid, da heller ingen 
Anden var det, eller at han har ventet paa Omslagets 
Stund, naar hele Landets Folkeparti gjorde det samme 
(Politiken, ja, enhver Sag har sin Tid; og i at agte paa den, 
som i hele den taktiske Kunst, er Meidell en Mester, maaske 
den største vi har havt i vor Presse) — saa stærkt maa vi be- 
brejde ham, at han under Slaget, hvortil han altid har manøv- 
reret klogt frem, pludselig har draget sig tilbage, just som hele 
Linjen stod og ventede paa ham! Det er hændt mangfoldige 
Gange, og det vil bestandig hænde, saalænge han forlanger 
visse Kamp-Vilkaar; thi disse faar man virkelig tage, som 
de falder. 


De Sager han har tjent frem over i de tyve Aar, er de 
samme som i vort Land betyder Fremskridt og Humanitet. 
Hans Holdning i dem har ingenlunde været sikker, forsaa- 
vidt man derved forstaar til hver Tid at sige det samme 
om det samme. Dels bytter virkelig en Sag Stilling under 
sin Fremadskriden, dels har han havt den Opgave, som alle 
før ham har maattet slippe: i Kristiania at skrive for den 
Politik og de Sager, som fordetmeste har været Kristiania 
imod! Stillingen hos os er nu den samme som i Danmark, 
det er ikke Hovedstaden som bærer de fleste af sine Me- 
ninger udover Landet og indtager dette, det er mange af 
Hovedstadens Meninger, som fordrives fra Sted til Sted, fra 
Pas til Pas, det er Landet, som har rykket saa nær, at det 
nu endelig belejrer Byen.*) Under disse Omstændigheder 
at være Fiendens Forpost inde i selve Byen, er en haard Stil- 
ling og navnlig under Kristiania-Fanatismen, den mest navn- 
gjelne af al norsk Farsot. At Skuden her har kunnet manøv- 
rere saaledes frem, at det var ved Hjælp af den Majoriteten 
paa sidste Ting endelig vandt sine Slag, skal være Ditmar 
Meidell til Ære paa den Dag den forløbne Tids Historie 
bliver opgjort. 

Det er ikke sket uden farlige Inrømmelser til den By- 
Mening han stod i. Disse Inrømmelser begyndte alt i Kryd- 
serens Dage, og var værst i Forholdet til A. B. Stabell, der 


*) I Sverige har det endnu til de sidste Dage været omvendt; stock- 
holmske liberale Teorier har efterhaanden intaget Landet; der føl- 
ger meget med i hin Liberalisme (f. Eks. Rationalisme, Republi- 
kanisme), som tydelig viser, at den ikke kommer fra Landet. 

netop gjorde den Gjærning, som Meidell selv siden har 
fortsat: han laa inunder Byens Volde med Landets Menin- 
ger. Han tiltrængte ganske vist et skarpt Tilsyn; men og- 
saa Støtte istedetfor Forfølgelse. Paa lignende Maade har 
Meidell i mangen vigtig Sag mistet Farve i den daglige 
Gnidning, — men hvor mange har undgaat det? Man huske 
Tingmændene, hvor snart de herinne har tabt Mod og Me- 
ninger, — og de var dog ganske anderledes værgede end et 
Blad kan være det, som skal leve af dem, det i meget Væ- 
sentligt maa staa i Opposition til. 

Om Meidell har læmpet sig, eller om han har tiet, hvor 
der skulde tales, eller har talt vaklende, hvor der skulde 
tales bestemt: i ingen større Sag har han skiftet Mening; 
de fleste er hans Ungdoms Kjærlighed, og den er han ble- 
vet tro. — Krydserens Program kan endnu idag være Aften- 
bladets. 

Hermed er vi komne tilbage til Begyndelsen. Biografien, 
som de indskudte Citater har gjort lang, skjønt den i sig 
selv ikke er stort længere end vore sædvanlige, har frem- 
vist et Journalist-Liv i to Dele, et tyveaarigt Arbejde i Fæ- 
drelandets Tjeneste, der har været med at omlægge Lan- 
dets aandelige Veje og har staat i Forhold til saagodtsom 
alt, som paa disse i dette Tidsrum er ført frem. 


[Efterat disse Artikler var skrevet, kom Bjørnson i Strid med Mei- 
dell, i den ene Sag efter den anden. Især blev Bjørnson harmfuld over 
at Meidell i 1872 vendte sig mod Johan Sverdrup. «Aftenbladet» blev fra 
nu af Centrumsblad og kunde ikke i Længden holde sig oppe, midt imel- 
em Venstre og Høire. Det gik ind i Aar 1881. 


XXVIII. Harald Haarfagers Minde. 


(Tale, holdt i Studentersamfundet paa Festen til Fædrenes Minde. Neden- 
staaende Referat i «Dagbladet», 2. Febr. 1870, ligesom de øvrige Referater 
af B.s Taler i denne Tid, giver sikkert alene et afbleget Billede af Bjørn- 
sons levende Tale. I «Svein Urædd» (3. Febr. 1870) heder det om denne 
Tale: «Bjørnson steig no paa Talarstolen og talad fyr Minnet aat Kong 
Harald. Der var slik Samhug og Klapp til denne gode Tala, at Talaren 
rett som det var laut stansa, og daa han var ferdug, braut det laust med 
slik Klapping, at han laut syna seg paa Stolen atter.») 


«Lad os fortsætte den gamle vakre Sang: 


Stærkt med Sværdet 
Kongen gjærded 
Norges Rige ind —*) 


Tiden var kommet, Samlingens omskabende Tid, stærke 
Tanker trængte paa, Bedriftens Længsler nødte længer frem, 
Vikinger og Næskonger havde udført saa meget stort hver 
for sig, at nu længtes Folket efter at udføre noget Stort 
tilsammen! 

Som Sagaen pleier det, viser den os Længselen gjen- 
nem store Drømme. «Dronning Ragnhild drømte store 
Drømme. Hun var meget forstandig.» En af hendes Drømme 
var, at hun tyktes tage en Torn af sit Lin, og den voxede 
i hendes Haand til et vældigt Træ, som var blodrødt i Ro- 
den, fagert grønt i Stammen; men i Toppen hvidt som Sne; 
Grenene naaede udover alt Land og endnu meget længer. 
Men Halfdan, «som ellers aldrig drømte», han tyktes nu at 
have faaet det skjønneste Haar; det faldt i lange Lokker, 
nogle naaede helt til Foden, alle havde forskjellig Farve, 
men en skinnede som Guld og var større end alle de an- 
dre. Og ligesom Stammens Længsler slog op i sin stærkeste 


*) Sang til Haraldshaugen, af Jonas Lie. (U. A.) 

Slægt, saaledes havde ogsaa Stammens forskjellige Led mødt 
frem for at indvie den: Haralds Fædreneæt var svensk, men 
nu norsk gjennem norske Giftermaal, og Haralds Mormor 
var Søster af Thyre Danebod, altsaa dansk; hele Stammen 
havde samlet sin Evne i sin største Mand, da han skulde 
gjøre dens største Gjerning! Fuld af Fars og Mors Drømme, 
fuld af hele Stammens Eventyr strækker han sin Haand ud 
mod Norrønaaandens lyse Gyda, dens Aabenbaring; men 
faar dens høie Svar: vind mig! Tidens Tanke straalede om 
hendes Hoved, den unge Kjæmpe saa sit Livs Maal, — og 
da det var vundet, da var ogsaa hendes Kjærlighed uende- 
lig! Norrønaaanden er streng, den sætter strenge Vilkaar; 
men kan den vindes, da elsker den uendeligt, den har el- 
sket Harald og hans Æt uendeligt. 

Der staar i Sangen, at «med Sværdet» samlede han 
Norge; — men Sværdet var bare Tankens blinkende Bud; 
man hugger ikke et Folk sammen, ei heller hader man det 
sammen. De, der faldt, og de, der flygtede, — og deres Tal 
var stort —, viser, hvor magtesløst det er at værge det, som 
en ny Tanke har fældt, længe før Sværdet rører ved det; 
og naar de i andre Lande vilde bygge det op igjen, saa var 
det faafængt Arbeide, thi den ny Tid var overalt. Hvorledes 
en seiersæl Tanke mødes, viser de to Brødre-Konger i Naum- 
dalen. Da Harald nærmede sig, gik Herlaug ind i en stor 
Haug med tolv Mand og meget Mad, og lod derpaa lukke 
til: han er, der han sidder, for alle Tider et Billede paa 
dem, som ikke vil vide af det Ny, men stænger sig inde 
med Maden — og dør af Mangel paa frisk Luft! Men Bro- 
deren Rollaug lod ovenpaa den samme Høj bygge et Konge- 
sæde med Jarlebænk nedenfor, og da han hørte, Harald 
kom, satte han sig i Kongesædet for at lade sig glide ned 
paa Jarlebænken. Saa stærkt var det Ny, at alene Lufttryk- 
ket af det stødte ham ned! 

Samlingstanken gik foran Harald, men efter ham en 
anden og større Magt; thi en Tanke kan vel indtage et Folk, 
men holde det fast kan den ikke. Det, der byggede Folket 
op om ham og om hans Æt, var Kjæmpernes ærende Ord, 
Skaldenes Kvad, — var hans egen Stordaad, som alt i hans 
levende Liv blev Folkets Poesi, Landets Ære. Tænk, hvad 
der rørte sig i Sjælene, naar de i hans senere Dage etsteds 
i Landet spurgte, at Kongen skulde komme did paa Gjæ- 
steri. Det skalv først lidt i de Gamle, som havde staaet 
imod ham og vidste, hvor frygtelig han kunde være; men 
Ungdommen, — den stod alt paa Veien, hvor de tænkte, 
han skulde bøie ind; fra de fjerneste Bygder var de komne 

sammen bare for at faa et Glimt af ham, — og der han kom med 
hele sin store Historie over sig og sine Gjæve omkring sig, da 
blev de blege og da fortaltes der og saaes der, og de Gamle 
pegte paa en høi, lyshaaret Mand af vældigt Udseende og 
sagde: Dette er Kongen! Ved hans Side gik en gammel 
Mand, han ludede stærkt og saa omkring sig med kloge 
Øine; det var Guttorm, hans Fosterfar, «Føreren» kaldet. 
Saa kom de to Mænd, den ene kort, bred, mørk, den anden 
høi med store, rolige Øine og prægtig klædt; det var Haa- 
kon Jarl Griotgardsøn og Ragnvald Mørejarl. En Kjæmpe, 
ragende op over alle de andre, med en Bile i Næven, gik 
for sig selv; det var Berdle Kaare, og næst ham sagtmodig 
men værdig Tjodolf af Hvin. De, der saa det, var siden 
gjennem alt sit Liv med Harald og hans Sønner, ja, selv 
den lille Gutten, som gløttede ind gjennem Dørsprækken, 
da de sad og drak, var kanske siden med ved Moster, og 
det bare for det han havde seet gjennem Dørsprækken. 

Da Harald var død og Haakon Adelstensfostre kom og 
steg op paa Thingstenen, slog de Gamle paa Skjoldene og 
ropte, det er jo Harald paany, og Ungdommen sagde vel 
Ingenting, men stod og tænkte: mon vi skal faa følge ham 
til noget saa Stort som de Gamle, da fulgte Faderen! — 
Ikke Sværdet, ikke Tanken kan samle et Folk, saa det 
holder; det kan alene Kjærligheden! 

Senere viste Haralds Værk, at det holdt. Mangen Loke- 
tanke var oppe og prøvde sig; men just i rette Stund var 
der en eller anden stor Mand, stundom flere, ja en Gang 
næsten hele Folket, som saa Norrønaaandens Gyda, slig 
som Harald havde seet hende. — Hendes strenge Vilkaar 
er endnu idag de samme: samler det hele Folk! 

Vi vil nok høre disse Ord, naar vi nu snart skal gaa i 
Procession op mod Haralds Mindestøtte; han vil den Dag 
selv staa der og se, om vi ogsaa nu er samlet. — Kanske 
det da vil tage sig noget underligt ud for ham, om det første 
Tog, som kommer (og det ser ud til det) skal være de ud- 
vandrede Nordmænd, de hundrede tusinde norske Ameri- 
kanere! Men ligesaa underligt vil det vistnok synes for 
Gubben, om det næste Tog skulde være alle de Fattige i 
dette Land, som kommer med Klage til ham, fordi den ene 
Kommune hiver dem over til den anden, som igjen hiver 
dem tilbage, — ja, om hele vort Fattigvæsen, skulde komme 
skrigende op til ham, fulgt af Kommunernes Veklager og 
Forbandelser! Men kanske han vilde undre sig allerstærkest, 
naar dernæst alle de kom klagende, som er nægtet Stemme- 
ret i dette hans gamle Land, fordi de ikke eier noget, som 

kaldes Matrikel! Den Gamle vilde vist alvorlig spørge: 
kommer ikke snart Folket? — Jo, nu kommer Folket: — 
først Sjømændene for sig; saa Bønderne for sig, de store 
Bønder for sig, og de smaa for sig; saa Kjøbmændene for 
sig, de store Kjøbmænd for sig, og de smaa for sig; saa 
Embedsmændene for sig, og blandt dem Officererne igjen 
for sig; saa Studenterne — for sig, saa Haandværkerne for 
sig! — Det er venteligt, at den Gamle vil undre sig og sige: 
«faa er I; men færre gjør I Eder.» Og da vil der trække 
noget sammen over hans Øine, som vist vil tyde, at han 
føler her er Fare paafærde. Men snart, snart vil Aasynet 
klares, og han vil sige: I ser jo selv, hvad her feiler, og 
I siger det jo selv — da er her ingen Fare! Nei, her er 
ingen Fare! At vi kjender Faren og taler om den, er vor 
Maade at have Ragnhilds og Halfdans Drøm paa, og Folke- 
skolen og saa uendelig meget i Politik, Samfund og Literatur 
er vort Haraldsarbeide — og med Herrens Hjælp skal det 
lykkes! — Hvis endelig den Gamle skulde lægge til: «der er 
saa meget Fremmed ved jer, som jeg ikke kjender,» — da 
skal vi se op til ham igjen og svare smilende: du blev selv 
saa elskovssyg efler den danske Prinsesse, at du for hendes 
Skyld forskjød ni norske Koner paa engang! Dog — kanske 
var det af Statsklogskab han gjorde det; kanske havde alt 
han et Statsraad, som syntes her kunde være Maade med 
det Norske ogsaa! 

Men saa ser vi op til ham i Alvorlighed og siger: lige- 
som der i din Alderdom skjænkedes dig en Søn af din Er- 
faring, som skulde bøde paa mange af dine store Feil og 
fortsætte stort din store Gjerning, saaledes skal der hændes 
vort Folk! Kanske er han alt født, og er kun borte paa 
Fostring, han, den Folkekjære, i hvem de Gamle skal gjen- 
kjende Harald, og som de Unge skal længes til at følge 
saaledes som de Gamle havde fulgt Faderen. Visselig 
Haralds Samlingstanke er nu atter over os, hans store Daad 
skal altid fortsættes, — leve Kong Haralds Minde! 


XXIX. A. M. Schweigaard. (D 


(«Norsk Folkeblad», 19. Febr. 1870.) 


Da hvert politisk Blad i Landet i disse Dage har inde- 
holdt hans Levnetsløb, henviser vi dertil, idet vi giver 
Schweigaards skjønne Aasyn saa godt, som vor Træskjærer- 
kunst tillader det; dens Arbejde er denne Gang betydelig 
blevet lettet ved en udmærket Tegning af Maler Bergslien. 

Over Professor Schweigaard vil staa en Mærkesten, som 
viser vor Tid. Ikke hvad der dybest rørte sig i den, hver- 
ken hvad der af Fortidigt seg bort, eller af Fremtidigt 
strømmede til; han stod i saagodtsom intet Forhold til 
Landets arbejdende Folkeaand, — men den viser, hvad der 
i hans Samtid var Dannelse, hvilke Opgaver denne havde 
viet sig, og hvorledes den tog dem. Han var uimodsagt 
den største Forstand i sin norske Samtid, — og den be- 
gyndte (det er karakteristisk) i og med Tvil. Han begyndte 
som stræng Rationalist, og det var først senere, da Livet 
gav ham af sin Fylde, og han, fra at være den stormende 
og indtagende, blev den besiddende og forsvarende, at Ratio- 
nalismen blev ham for mager, og han optog det, der gav 
Sindet Rigdom. Han skjød saa stærkt fra sig al Uklarhed, 
al Mysticisme, at han kom til at skyde Poesien fra sig med 
det Samme. Vort unge Folks unge Begejstring, dets Uaf- 
hængighedsfølelse ligefra syttende Maj-Rusen til Flag- 
Kampen, endvidere dets famlende Tag ud efter Demokra- 
tisme i Samfundsorden og Aandelighed — var ham lige- 
gyldig eller imod, og i strængeste Forstand «ikke det, der 
forelaa», en Vending, hvortil han uafladelig vendte tilbage 
endnu i sine sidste Dage, naar Nogen førte Grunde ind, 
som taagede ud over de skarpe Grænser, han havde draget 
om Sag og Sags Forhold til Sag. 

Schweigaards Modsætning i vort offentlige Liv er ikke 
Johan Sverdrup (han er i alt Væsentligt ligesaa realistisk, 

som Professor Schweigaard var, det er kun hans Syner, 
som er meget videre, ikke alene fordi han staar paa en 
friere Tid, men fordi hans Begavelse ligger saadan til, 
medens Schweigaards Begavelse var vældig netop ved sin 
strænge Samling i det Enkelte). Schweigaards Modsætning 
er Henrik Vergeland. Ligesom det Tilfældige i Stillingen 
har givet Schweigaard Sverdrup til Modsætning, mens han 
mere var hans Modstander end Modsætning, saaledes har 
det Tilfældige i Stillingen givet Vergeland Velhaven til 
Modsætning, hvor Forholdet egentlig var det samme. Den 
formelle Modsætning, som der var mellem de to V'er (og 
som gjentog sig mellem de to S'er) er blevet vurderet alt 
for højt. At Vergeland (ligesom senere Sverdrup) begyndte 
i større Form-Vanskelighed, fordi deres Tænkning og 
Længsler bar paa Ting, som den hjemlige Dannelse endnu 
dengang ikke havde Form til, og som Tiden altsaa først 
kunde klare — er ganske vist en Modsætning til dem, hvis 
Begavelse paa Stedet fandt den Form, som forløste; men 
saa stor er den ikke endda; thi i Længden arbejdede de 
sig stærkt imod hinanden. De er for udprægede Mænd, til 
at Mærkerne nogensinde blev fælles; men i Meget mødtes 
de, og i Meget var det næsten som om de byttede Roller. 
Vergeland begyndte f. Ex. i megen Mysticisme og endte i 
gjennemsigtig Klarhed; Velhavens Kamp-Klarhed ender 
dog egentlig i religiøs Hengivelse og i drømmende Længsler 
og Spaadommc — ligesom i det Sagnagtige. 

I Tinget var det nu paa Slutten (ganske imod hvad Til- 
fældet var i Begyndclsen) Sverdrup, som sad med alle de 
faktiske Trumfer paa sin Haand, .og Schweigaard, som 
mødte dem med bortledende Almensætninger. Endvidere 
havde Sverdrup overtaget Foredragets Rolle (som Schwei- 
gaard før havde havt), — og det fra den mest realistiske 
Bund som kan yives. Nu var det derimod blevet Schwei- 
gaard, som maatte tale om «Folkets Ejendommelighed», 
«Forholdenes Fjendommelighed» og al denne Ejendomme- 
lighed*), som skulde fortaage eller formørke Stillingens 
realistiske Klarhed. 

Vergeland og Velhaven mødes derimod i det Folkelige; 
Velhaven har aldrig savnet Svn for dette, men det laa til 
Vergelands Natur, at han tog helst det Moralske ved Tin- 
gen, han vilde have Bonden oplvst og ligestillet, han vilde 
have det Norske fremhjulpet ved Bonden, og det netop i 
Tænkemaade og Sæder, mens Velhaven holder sig til 
det Æstetiske ved Tingen, han vil have lagt Mærke til Folket, 


*) F. Ex. Forfatningens og Unionens 





341 


han peger paa det. omtrent som paa en Folkevise, et Sagn, 
hvoraf der skal gaa et kunstnerisk, forskjønnet Echo gjen- 
nem Kulturlivet og Festsalen. — I Omgang, i Optræden, i 
Samfundet var de ligere, end man har villet se. Det var 
kun Formen (som den forskjellige Omgang end mere ud- 
viklede), der skilte dem. Velhaven var lige saa hensynsløs 
og nedrivende i sin, som Vergeland var brutal og stor- 
mende i sin Ring. Det Naragtige, det Falske, det abekat- 
agtige Fremmede gik de begge lige stærkt løs paa, ja, selv 
i en vis Sort Tidsfordriv (altsaa i Naturens umiddelbare 
Ytring) var de heri lige, kun at Vergeland tog nogle gamle 
Julebukke og holdt Kommers med, mens Velhaven gjorde 
tæt Nar af de Narre, han netop sad imellem, han var (i 
god Forstand) det gode Selskabs enfant terrible, — og det 
vovede ikke at knv. Naar man har villet slaa Velhaven 
og Schweigaard sammen, fordi de stod i samme Ring, den- 
gang Kampene begyndte (skjønt blot tildels om samme Sag, 
da Schweigaards realistiske Natur ikke var Velhavens) og 
senere i samme Selskab, — saa er dette egentlig blot en 
fortsat Fejltagelse; Schweigaard generedes idelig af Vel- 
havens «ubetimelige» Ytringer og Optræden — heri var 
Velhaven nu engang Vergelands rige Slægtning, som i 
meget mere, end Samtiden har havt Øje for. 

De to store udtømmende Modsætninger i den Tid, som 
nu med sin omtrent sidste Repræsentant gik i Graven, var 
som sagt Henrik Vergeland og Martin Schweigaard, ligefra 
Navnet til Gravlægningen, den første med det helt norske, 
den anden med det halvt fremmede Navn, den første, fulgt 
af Folket til Graven og i en Sorg, som i Æventyret om de 
syv Ravne, hvor alle Fattige og Forsømite og Foragtede, 
lige ned til Skjælmene og de løsladte Forbrydere trænger 
frem og sprænger Vagten forat faa komme nær sin elskede 
Dronning, — den anden korporationsmæssigt, højagtelses- 
fuldt, officielt, med Kongens Repræsentant først efter Kisten, 
og i et administreret Følge paa Administrationens Kost. 
Vergelands Natur skyllede op som et Folke-Opkom, brød 
ubændigt Hindringerne, indtog Markerne, og fulgtes af For- 
agt og Beundring, Kjærlighed og Had, Forbandelser og Vel- 
signelser paa hele sit vilde Tog lige til Udløbet i det Evige. 
Schweigaard levede den Lykkeliges Liv i en klar Strøm 
med et skjønt Udløb. Han skred frem i stræng Lydighed 
mod alle de Begreber, som Samtidens Dannelse hadde op- 
taget i sine Love. Ikke paa det mindste Punkt misforstodes 
han, og der han ikke straks forstodes, fulgte ham en ære- 
frygtfuld Fortolkning. Vergeland var tilsidst forladt i Mis- 

forstaaelse selv af sine Venner, saa hans opøste Natur 
ogsaa tilsidst laa under for den snigende Sygdom, som lang- 
somt endte hans stærke Liv. Vergeland var saa at sige 
Folkets legemliggjorte Tanker; hvad vi lever paa og vil 
komme til at leve paa i de første hundrede Aar, er først 
tænkt af ham, og det ikke blot i aandelige Ting, ogsaa i 
rent materielle, lige til Skogvæsen og Myrtapning. Vore Svg- 
domme saa han, vore Goder elskede han, vore Længsler 
talte han, vore Behov arbejdede han for, selv der, hvor han 
saa lidt kunde, at det næsten blev latterligt. Han strøm- 
mede udover — lige fra sit eget private Liv til det 
Meste af det, han offentlig tog fat i og kom i Strid med — 
udover sin egen Begavelse, de Andres Evne til at modtage 
og Samtidens spidsborgerlige Vedtægter. Han var som en 
hel Horde af fremmede Folk fra et langt bortliggende Land, 
— og dette Land var det ny opdagede Norge. 

Schweigaard havde faste Grænser; de var paa engang 
hans Borg og hans Ære. Han har intet Initiativ givet til 
vort unge Liv, men han har modtaget dem, der kom, — 
afvist dem eller ordnet dem. Endvidere har han udredet 
det, der allerede stod: han var den norske Samtids øverste 
logiske Regulator, og den rene Klarhed i hans Tanker har 
fundet sit plastiske Afltryk i hans Aasyn. Saa skjønt, saa 
ærefrygtsfuldt hans Navn bares af Dannelsen i hans Tid, 
vil det i Tidens Længde dog væsentlig fæste sig ved de ju- 
ridiske Fortolkninger, han mageløst har skrevet; den regu- 
lerende Virksomhed, som skattes højest i Samtiden, glem- 
mer Eftertiden. Kun Initiativernes Mænd lever Folkets evige 
Liv med. 

Et Monument for Prof. Schweigaard kan det norske 
Folk ikke rejse før det har rejst et for Henrik Vergeland. 
Eller det maa rejse dem samtidigt. (Mere). 


Bjørnsons Minde-Artikel om Schweigaard, sterkt farvet af den nye 
voldsomme Partikamp, vakte en Storm af Forbitrelse i alle konservative 
Kredse og var en Hovedaarsag til det kraftige, men mislykkede Forsøg 
paa at hindre Bjørnsons Gjenvalg til Studentersamfundets Formand (19. 
Marts 1870). Bjørnsons første Artikel blev voldsomst angrebet af en an- 
onym «Ilagttager» i Bladet «Gjengangeren» (Horten) for 10. Marts (delvis 
gjengivet i «Morgenbladet» 18. Marts), mere saglig i «Bergens Adresse» for 
4. Marts (aftrykt i «Morgenbladet» for 13. Marts). Forfatteren i «Gjengan- 
geren» fandt, at Bjørnson havde optraadt «samviltighedsløst», . . . «i mil- 
deste Forstand troløst, frækt». I en Korrespondance fra Kristiania til 
«Bergens Tidende», et Venstreblad, (31. Marts) heder det, at «hvad der 
gjorde vore «dannede» Folk rent rasende mod Bjørnson, var at han vo- 
vede i «Norsk Folkeblad» at underkaste Schweigaard et Slags Kritik, han, 

som efter deres Mening er høit ophøiet over enhver menneskelig Dom. 
Det kom nu an paa at straffe den forvovne, det kom an paa at ramme 
ham paa det ømfindtligste» (ved at faa ham kastet som Studentersamfun- 
dets Formand). — Bjørnson blev dog gjenvalgt med 272 mod 252 Stemmer. 
En Uge før Valget havde Bjørnson offentliggjort følgende Fortsættelse af 
sin Artikel. 


A. M. Schweigaard. (ID) 
(«Norsk Folkeblad», 12. Marts 1870.) 


Vi har maattet vente paa det Billede, som fremstiller 
Sørgefesten i Trefoldighedskirken. Hele denne storartede 
Gravlægning vil være uforglemmelig for dem, der deltog, 
og navnlig for Ungdommen, som her fik et mægtigt, fædre- 
landsk Indtryk. En stor Mands Liv giver Klarhed, hans 
Død tillige; thi da samler en Stund alle Tanker sig om 
hans Tanker, og da viser det sig, hvormange af dem skal 
gjøre Folkets Rejse med, hvormange skal stanse med ham, 
og hvormange allerede har vent om. 

Schweigaard optraadte paa første Ting, hvoraf han var 
Medlem, som Forsvarer af Handelsloven, den han havde 
været med at faa istand. Den tog et dygligt Steg fremover 
mod Handels-Frihed. Ligesaa var han Medlem af den kgl. 
Kommission, der forberedte Toldloven af 1845. Loven var 
et stort Fremskridt, idet den paa den ene Side ordnede 
Stortingets Forhold til Tolden*); paa den anden friede den 
Vare-Forsendelsen for mange hæmmende Baand. Det var i 
Told-Spørsmaalene, at Schweigaard havde størst Brug for 
sine statsøkonomiske og statistiske Kundskaber, paa hvilke 
han i en Aarrække holdt Foredrag, hvis Hovedsætninger 
nu bærer hele Systemet. Her har hans Stortings-Virksom- 
hed været størst Om hans Foredrag over Bank- og 
Penge-Væsen kan noget lignende siges. I de ni Aar, 
Sjøfartsloven gik frem og tilbage i Tinget, havde S. 
som Komité-Formand megen Indflydelse paa den. Over- 
hovedet har alt, som hører til Handel, Industri, Sjø- 
fart, Kommunikations-Væsen, i ham havt en mægtig For- 
kjæmper, og alt det, der hørte til Oplysnings- og Viden- 
skabs-Væsenet, havde en ikke mindre. Hans Arbejde for 
Samvittigheds-Frihed blev med Rette erindret ved Graven. 








*) Hvad der i Tinget skulde ordnes ved Lov, og hvad alene kom ind 
under simpel Beskatnings-Myndighed. 

Hans Optræden i Danske-Sagen skal Folkene altid med Tak 
mindes. 

Men naar han arbejdede for Handelsfrihed, saa stan- 
sede han ved Byerne; han modsatte sig i sin Tid Loven af 
28de Septbr. 1857 om Udvidelse af Handelsfrihed paa Lan- 
det, han kunde ikke faa stor nok Afstand fra Byerne, endnu 
paa sidste Ting blev han herover meget ivrig. Naar Spørs- 
maalene overhovedet stillede sig saa, at By mødte Land, 
stod han paa Byens Fordel, og det med megen Ensidighed. 

Helt fra 1845, da Forslaget om lige Arveret mellem 
Mand og Kvinde første Gang kom frem, har han modsat sig 
dette. I 1854 blev det dog Lov. 

Han modsatte sig ogsaa meget stærkt Værnepligts- 
loven; han vilde have de Linjetropper, som trængtes, udtagne 
ved Lodtrækning; han vilde ogsaa have Stilling. Stortings- 
Beslutningen af 1851 blev ikke sanktioneret; men i 1854 gjen- 
toges den, og nu kom Sanktionen. Her holdt atter S. paa 
det Fasting'ske Forslag (at man kunde drage Frilodder), 
mens Loven nu har bestemt, at alle vaabenføre Mænd skal 
tjene, om ikke blant Linjetropperne, saa i Reserven. Han 
talfe og stemte for Indkommandering i 1866; som bekjent 
faldt Forslaget. — Loven af 12te August 1848, som for en 
Del ødelagde Jurist-Monopolet, idet den gjorde Sagførselen 
fri for alle respektable, juridiske Kandidater med fornødent 
Eksamens-Bevis, modsatte han sig i 1845; men da den i 
1848 kom igjen som kgl. Proposition — stemte han for den. 
Da Bergmester Sexe, der var fjernet fra sit Embede ved 
Stortings-Beslutning, (sic) fik sin Gage i Vartpenge, modsatte 
Schweigaard sig dette; Konsekventserne af hans Optræden 
her vilde have været haarde for alle underordnede Em- 
bedsmænd. 

I Sjørettens Sammensætning vilde han have de 
tvende kyndige Mænd, som bistaar Underdommeren, ud- 
nævnte af Kongen (efter indhentet Betænkning af Formand- 
skab og Amtmand), men Tinget satte gjennem, at Amtmanden 
udtager to af otte, som Formandskabet har foreslaat. Han 
modsatte sig ogsaa Lagrettesloven, hvortil Odelstinget i 
1851 oversendte Regjeringen et Udkast, der noget ændret kom 
tilbage i 1854 og blev Lov. Af alle Kræfter arbejdede han i 
1848 imod et Forslag, om at de faste Skjøns- og Taksa- 
tions-Mænd paa Landet skulde opnævnes af Formandska- 
bet, der maatte forudsættes bedst at kjende sine Folk, og ikke 
af Fogden. Lovbeslutningen herom nægtedes Sanktion. — Hans 
Modstand mod Juryen er kjendt nok og har været skjæbne- 
svanger. — Hans Modstand mod Udvidelse af den kommu- 

nale Stemmeret i 1851 var meget stærk. Enhver Udvidelse 
baade af den almindelige og kommunale har han siden al- 
vej modsat sig; desuagtet blev han paa sidste Ting Med- 
lem at den Komité, der skulde udarbejde Forslag til Udvi- 
delse. — Det var Schweigaards Grundlovs-Forslag, som i 
1859 blev fulgt i Ordningen af Repræsentant-Forholdet 
mellem By og Land; men han har senere stanset enhver Æn 
dring af det, hvilket især har været følt haardt af de fin- 
markske Byer, der saa at sige endnu er uden Repræsentant. 
Han undte gjerne disse Byer sin Repræsentant, men han 
undte ikke Landet den tilsvarende Magtøgning, som ifølge 
hans eget Grundlovs-Forslag da blev nødvendig. Dette sagde 
han rent ud. For Statsraadernes Deltagelse i Tingets 
Handlinger talte og stemte han, saalænge det kunde tænkes, at 
de der vilde øge sin Magt; siden har han holdt imod. Han 
ivrede stærkt imod, at Højesterets Voteringer skulde ske 
for aabne Døre; Lov derom blev sat igjennem i 1863. — I Uni- 
onssagerne har han stemt for alle de Forslag, Tinget har 
forkastet, altsaa for en Vej henimod Sammensmeltning. Da 
Statholdersagen i sin Tid nægtedes Sanktion, og den 
svenske Rigsdag kaldte denne Sag en svensk Sag, var han 
imidlertid med paa en energisk Protest, den han i Sverige selv 
- kort efter gjentog, skjønt, som det viste sig, uforstaat af Sven- 
skerne.*) Men senere har han her holdt paa det afventende 
System og har om alle disse Forhold, navnlig paa sidste 
Ting, udtalt sig saaledes, at dette forekommer os at være 
noget af det, Efterverdenen, ligesom allerede Samtiden, vil 
dømme strængest. Havde han deltaget i næste Tings For- 
handlinger, maatte han enten her paany have vent om, 
eller have taalt et Udfald og en Dom, som det var godt, 
den gamle Mand blev skaanet for. I det Hele vil man faa 
det Intryk endog af dette vort ufuldstændige Uddrag, at 
hans Missjon i alt Væsentligt var endt, og at en ny Tid 
holdt paa at gaa henover ham. Der er ikke mange af hans 
politiske Tanker, som følger Folket videre paa Vejen. 
Schweigaards Stats-Ideal var et Folk, der til en vis Grad 
nød Nærings-Frihed og almen Oplysning, men under stærk 
Administration. Ligesom han optog Skatten der, hvor den 
var lettest at faa, og ikke netop hvor den faldt retfærdigst, 
saaledes tog han Stats-Styrelsen der, hvor den lod sig let- 
test sammensætte, og havde ingen Følelse af, at en meget 


*) Hans Maade at tale pan var i det Hele ikke heldig; navnlig talte 
han ofte utydelig og stødte enkelte Ord ud, son: om han var vred; 
dette sidste skal ogsaa Svenskerne have troet, at han var. 

stor Del af Folket derved krænkedes i sin Ret. Ligesom 
han selv her i Kristiania, ved de øvrige Vælgeres komiske 
Uformuenhed, skaffede frem en Stortingsmand, som til Valg- 
mand kun havde faat nogle faa Stemmer, saaledes saa han 
ikke i Valg et Udtryk for de fleste, men for «de bedste». 
Om det stigende Misnøje blant vore mindre Ejendoms-Mænd, 
som naturligvis snart for anden Gang naar frem til Hus- 
mænd og Arbejdere og snart fører til Andet end Udvan- 
dring; om dette Misnøje, som ganske vist ikke netop er 
Savn af Delagtighed i Styrelsen, men som Delagtighed ufejl- 
barlig vilde have opløst ved at samle og gjøre interesseret 
i det Heles Vel; om dette Misnøje, som i vort demokratiske 
Land burde have været en Umulighed, — stiger os over 
Hovedet, stanser eller forstyrrer os, da skal Skylden herfor 
være deres, som altfor længe, altfor hensynsløst og haardt 
har holdt en saa stor Del Medborgere ude fra sine Rettig- 
heder, og blant disse først og fremst Professor Schweigaards. 
Naar Almu-Oplysningen, d. v.s. Oplysningen hos Folkets 
største Del, endnu er saa ringe og meget mangelfuld, hvor- 
for Almuen netop nu staar Fare for at vildledes, — saa er 
det vor Mening, at dette vilde have været anderledes, om 
Folket tidligere og i større Mon selv havde deltaget i Stv- 
relsen; baade havde da de Dannede her stærkere følt Nøden 
og rigtig tilgagns taget i, — og havde de, som det nærmest 
vedkom, havt en stærkere Følelse af Behov. 

Vi begyndte vor Udtalelse om Schweigaard med at sige, 
at han viste, hvad der i hans Samtid var Dannelse, hvilke 
var dens Opgaver, og hvorledes den tog dem. Saa langt 
som han førte Friheden, kunde Samtidens Dannelse for- 
staa den — og ikke længere. Ligesaa med Folkeligheden, 
ligesan med de højere og højeste Opgaver. Han begynte 
med en Bog mod Filosofien, som efter Kyndiges Dom skal 
være højst utilfredsstillende, skjønt den vistnok har gjort 
sin Nytte i Samtiden, da den i alle Fald fremmede en større 
realistisk Klarhed; men det højere Aandsliv har med Filo- 
sofien været tilbagevist, og naar vi endnu idag er i den 
Grad uvidende om, hvad der foregaar i den aabne Nabo- 
Dør, at en Forelæsning heroppe om Søren Kirkegaard 
virker som «en Nyhed», da er dette et Særkjende for hin 
Dannelse — og et Maal paa den. Til Poesien havde denne 
samme Dannelse et Respekt-Forhold, forsaavidt Poesien selv 
kom i en nydelsesfuld Form; dens folkeopdragende Magt, dens 
Rang som Folkets egen bankende Sjæl kunde hin Dannelse 
ikke fatte. Naar nu hele Folkehøjskolen grundlægges paa 
Poesien og Historien, fordi det føles, at et Folks Poesi er 

Samholds-Kraften i dets Historie, ligesom det er den, der 
usynlig spinder Viljen, væver Livet i det enkelte Menneske, 
— at derfor et Folk eller et Menneske, som har tabt sin 
Poesi, har tabt Livet, — saa er det at haabe, at Poesien, 
som opdragende Magt, ogsaa snart naar frem til Skolerne, 
de højere og de lavere, — og saa vil der komme en Tid, 
som fatter, hvad vi mente, da vi satte Schweigaard op mod 
Henrik Vergeland. 

Vi vil slutte med det, som var Schweigaards største 
Værd, og kanske af størst Indflydelse paa hele Samtiden, 
hans Personligheds strænge Retskaffenhed, Helhed, Styrke. 
Den føltes vist ikke af Alle paa den Maade, hvorpaa den 
burde føles, fordi han — hel i Alt — ogsaa helt holdt 
borte og nede, hvad han ikke syntes om. I Aarrækker 
har han talt mod Sverdrup uden at nævne hans Navn! 
Der gives en Mangfoldighed af Tingmænd rundt om- 
kring, med hvilke han aldrig har vekslet et Ord. Hans 
Debatter var, især før, hensynsløse, overlegent docerende 
indtil Fornærmelse, hvilket ogsaa langt tidligere, end det 
skete, vilde have mødt den næsten enstemmige Protest, — 
hvis hans Mægtighed ikke saalænge havde skræmt dem! 

Men han var med alt dette en kjærlig Natur, han mente 
det saa godt, som Nogen nogensinde har gjort, hans Vrede 
var Varme, hans Overseen virkelig Begejstring for sine Ide- 
aler, som ikke tilstedede Akkord. Her var det, at Alle følte, 
instinktmæssig, men sikkert, at de stod foran noget Stort, 
noget Æ delt, ja, noget som lyste af det Guddommelige. Naar 
der er ønsket ved hans Grav, at Norge anden Gang maa 
finde en Mærkesmand, «der bærer Fanen saa højt som han», 
— da er dette Ønske et fuldt Udtryk for Alles Følelse, 
saalænge hermed menes de rene Hænder, der bar den, den 
stærke Vilje, altsaa det Moralske; — menes der Syn paa 
Folkets Tarv i Et og Alt og da navnlig paa det Højeste, 
eller det Syn paa Fremtiden, som han altsaa vilde føre Fol- 
ket imod, da er Ønsket saa langt ifra Alles, at det med én 
Gang svinder ind til at gjælde meget Faa. Men dette skal 
ikke minke vor Tak til den store Mand, den stærke Arbej- 
der, den hele, ærlige Vilje, den varme, skjønne Personlighed. 


Efterskrift. Det er ikke vor Skyld, at vor Udtalelse 
over Schweigaard maa have en Ffterskrift. Thi skjønt vi 
her er blevet vant til, at Parti-Lidenskaben vil hindre Aan- 
dens Mænd i at udtale sig, var det dog uventet, at selv 

Schweigaards skjønne Død skulde nyttes — ikke til Klar- 
hed, som en saadan Tilskikkelse uvilkaarlig maa, — men 
til deraf at gjøre Uklarhed. Var der nogen Mand, som burde 
være fri for at bruges paa denne Maade, saa maatte det 
være Schweigaard, der selv stod saa klar i sit Fædrelands 
Tjeneste. 

Allerede Dagen efter Schweigaards Død talte Byen — 
ikke om Schweigaards Død; men om at Aftenbladet ikke 
havde havt sort Rand!*) — Et Par Dage efter hans Død 
var allerede det Parti, som han, ofte næsten ganske alene, 
opretholdt i Thinget, ude med en Inbydelse til at for- 
handle om et National-Monument for den Afdøde. Morgen- 
bladet forberedte dette med en Uendelighed af Artikler, 
skrevne paa den Maade, at man skulde tro Landets evige. 
Forsyn var død, i alle Fald den eneste retskafne Mand, som 
Landet havde. Der var et skjult Udfald mod Ting-Majori- 
teten, altsaa Folke-Partiet, i de fleste. Nu begynte allerede 
Luften at blive uklar. Det saa ikke ud som i deres Sind, 
der isandhed er med i en almen Sorg: thii i. denne er der 
noget velgjørende, stille, rent.. Men da Inbydelsen kom ud 
og bares af de samme Navne (sammen med nogle uund- 
gaalige pene Kjøbmænd og: Håandværkere), som paa et 
Par Undtagelser nær udgjør Partiets Koryfæer, — og altsaa 
ogsaa en stor Mands Dødsfald, der andetsteds plejer at for- 
sone og sammenføje, her skulde tjene til at faa visse Me- 
ninger støbte i Bronce, siden de ikke længere var en fly- 
dende Ildstrøm af hans mægtige Sjæl, og dette skulde være 
en Folkesag: da blev Luften kvalm. Fjorten Dage efter 
Jordfæstelsen tillod vi os derfor at gjøre en Sammenstilling 
af de to Poler i vor Udvikling, Schweigaard og Vergeland, 
for derved at faa en sikrere Bestemmelse af den Afdødes 
Værd og Gjerning — den eneste Maade, hvorpaa et Folk 
kan modtage den Klarhed, Lynslaget fra det Høje strængt 
paakalder 'og inleder. Vi sluttede med i en enkelt Linje at 
minde om, at skal den ene have Statue, maa den anden 
have; Vergeland har lagt 25 Aar i sin Grav, og det eneste, 
der viser Nationen hans Sted, «er rejst af Jøder udenfor 
Norges Rige». I et saadant Forslag er fra vor Side, fra 
Folkepartiets Side, Forsonlighed; heri ligger Forstaaelse af 
begge Sider og et Ønske om, at begge maa vurderes. 

Men da opstod der et Uvejr, som vist kunde have skræmt 


*) Dette stilfærdige Blad havde nemlig indskrænket sig til at mælde 
med et Par Ord «det sørgelige Dødsfald», fordi det allerede forbe- 
redte en længere og ærefuld Nekrolog til næste Dag! 

nervøsere Naturer end vor fra Byen. Ikke alene viste det 
sig, at det gamle Parti endnu efter 25 Aar sad ligesaa ufor- 
sonet overfor Vergeland, som var han død for et Aar siden; 
men det kom da overhovedet klart for Dagen, hvad man 
alt havde følt, at mere end en Tredjedel i den Sorg, som 
Morgenbladet og dets Parti havde baaret daglige Bud ifra, 
var Had til Modstandere og Skrig over Følelse af Afmagt. 
Det vidste vi jo saa godt, Allesammen, at den stærke Af- 
døde bar Manges Tro og Karakter, og at den med ham 
knækkede tvært over som en Stok. Det vidste vi jo ogsaa 
at de Faa, som her holder Magten imod de Mange, mistede 
med ham al Modstands-Kraft, fordi de med ham mistede 
vor moralske Respekt. Men at de vilde vise det? Og vise 
det saaledes? Om ikke Selvfølelsen, saa maatte dog Ær- 
bødighedenfor den Afdøde have været en liden Smule større. 


———— — — -— — — —— — —— — — —— — — — — EE — == «=— ——— 


——— — — ——— — ——— —— — ——= ——— — —— — — — — ——— — — — 


Naar Sorgen skal omgjøres, ligesom det sorte Sørge- 
Klæde, til. at. pynte: Partiet, naar Savnet skal hidse til Had 
og Forfølgelse, da bliver Sorgens Gave en Ulykke, Luften, 
En lever i, som Pest, — og da maa Folke-Følelsen op, der- 
for dens store Idealer, dens Ungdoms Digter, dens Ung- 
doms Syner ved ham, forat her kan blive friskt igjen! Saa- 
leder værger man bedst den Afdødes rene Minde, og saa- 
ledes viser et Folk, at det var sin Mand værd. 


[Schweigaard døde (1. Febr. 1870), efter Lægernes Mening, fordi hans 
Hjerte brast af Sorg over hans Hustrus Død. Begge blev begravet sam- 
tidig, fra Trefoldighedskirken, under en enestaaende Landesorg. Ved 
Sørgegudstjenesten blev der efter Talen afsunget en Sang af Bjørnson, 
trykt i «Norsk Folkeblad» for 12. Februar, senere i «Digte og Sange». An- 
den Strofe lyder saa: 


Du, vor Gud, vor Nødtørft kjente, 
Til Templets Rejsning ham Du sente, 
en Aand saa lys, saa ren, san stor. 
Da hans Værk i Tiden endte, 
Du lod ham ømt ved hende hente, 
som med hans Bøn mod Himlen for. 
Og da han løstes af, 
en Tid gik med i Grav. 
Som et Under om Land det lød: 
hans Liv, hans Ded 
sin Skjønhed over Folket gjød.) 








XXX. [Maalsagen og Theatret.] 


(«Norsk Folkeblad», 7. Mai 1870.) 


——— — 


En Bergenser-Maal-Stræver anker i Dagbladet 
— som engang imellem skyller op i den politiske Brænding 
en tilkorket Flaske, hvori Navnet paa et Maalstræver-Ønske 
staar skrevet, — over at «Folkebladet» tar sig saa lidt af 
Maal-Sagen, at det ikke mælder Maal-Bøgerne, ikke taler om 
Vestmanna-Laget o. s. v. Grunden til det sidste er, at vi 
har en Korrespondent i Bergen, som er det dovneste 
Menneske, vi har lært at kjende i vor Journalist-Praksis. 
Det syntes os mangen Gang værd at mælde noget fra 
hint udmærkede Lag, som er det eneste demokratiske i 
vort Land. Hvad Maal-Bøgerne derimod angaar, har dette 
Blads Udgiver, siden han selv blev Forfatter, afholdt sig fra 
at mælde Bøger, han ikke i det Hele taget kunde rose; og 
navnlig naar Dagbladets Meddelelser om Maal-Bøgerne 
lagdes tilgrund for, hvorledes man vilde have Kritiken over 
dem (til Eks. Mældingen af Henrik Krohns næst sidste 
Bog), kunde vor Betragtning af de samme Bøger ikke komme 
op til Trappen end sige Salen af det Hus, hvori deres Bryl- 
lup med Folket fejredes. 

Vor Mening om selve Maal-Sagen er nu i alt Væsentligt 
den samme som før. Først og fremst maa Almu-Skolen 
have godt af Maalet, og det har den da havt, længe før 
Maalet vandt grammatikalsk Borger-Ret; dernæst maa Filo- 
logerne arbejde med det, og geniale Bonde-Naturer fortælle 
og synge i det, og hvad deraf blir, om det blir et Sprog 
for os, hvad vi aldrig har trod eller tror, derom bryr vi 
os lidt; Hovedsagen for os er, at Maal-Strævet har fornyet 
Kjærligheden til de dybere Lag i Folket gjennem dybere 
Forstaaelse deraf; det har gjort og vil gjøre vort Skriftsprog 
rigere og renere; det har vendt Hugen mod det gamle Maal, 
og ved alt dette øget Fædrelands-Kjærligheden. 





351 


Hvad samtidig hermed har været Forvildelse, har vi 
bare skjæmtet med, skjønt den tildels stærkt er gaat ud 
over os selv; — Vestmanna-Laget kan fortælle lidt derom. 
Men saalænge de saakaldte Maal-Strævere bare strævde og 
glemte, at de var Mænd og det norske Mænd, saalænge var 
de ikke fjælge at være ihob med. Norsk var bare de 
haarde Konsonanter, Tvelydene og de selv; hvad vi Andre 
var, kan nu være glemt, Men lidt om Sen har dette æn- 
dret sig; de har virkelig valgt Aand for Bogstav, og Kjær- 
ligheden til Folket har ført dem til Frihed, til Demokrati, 
saa de nu har sluttet sig varmt til de mange andre natio- 
nale Gjøremaal i Landet, som gaar Side om Side med de- 
res. God Tjeneste har de gjort, fordi Folkeligheden er 
blevet dem en Livsretning, brave Fæller er de, og de har 
Mod —, en Vare, som det begynte at blive trangt for her 
i Norge, naar det galt mere end Lodsbrug og Bjørnejagt, 
naar det nemlig galt at staa i Latter, Haan, Forbandelse 
for en god Sag. Maal-Stræverne har havt Følelsen af at 
staa sammen, og det gir Mod; de har havt noget at elske, 
og det gir ogsaa Mod. De er som skabt for Tiden. 

Af disse Grunde holder vi nu en Stund sammen, og 
slaas sammen, vel vidende, at vi om lidt ryger i Tottene 
paa hverandre. Thi deres Arvesynd er stærkere end de; 
Bogstaven, Udvortesheden vinner ret som det er atter paa 
dem. Se nu til Hr. Redaktør Habel i Bergen! Naar han 
ikke kan faa et Maalstræver-Teater, saa er det ham slig Slag, 
om en dansk Mand retleder Emnerne eller om en norsk 
Mand gjør det, for det Ene er som det Andet; et Stykke som 
«De Nygifte» er dog egentlig dansk o.s.v. Hertil maa vi 
faa svare, at hvis En, som ser Hr. Johannes Brun, Hr. 
og Fru Gundersen samt Fru Juell spille «De Nygifte», 
kan værge sig for at kalde dette norsk, — saa vil han nok 
ikke længer kunne værge sig for det, naar han ser Hr. 
Wilhelm Wiehe, Hr. Mantzius, Frøken Nielsen, 
Fru Holst, Frøken Jensen paa Kjøbenhavns Teater spille 
det samme Stykke. Da vil der ufejlbarligen gaa op for ham, 
hvilken Forskjel der er paa Dansk og Norsk i Behandling 
af det samme Sprog, de samme Følelser, de samme Figurer 
og Opfattelser. Kunstneren er stor i samme Forhold som 
han er national, d. v. s. jo dybere Forhold han har til 
Hjemmets Hjertelag og Fantasi, jo herligere tiltaler han. 
Jo mægtigere Slægtens Aand har udrustet ham for sine 
Organer, jo mere Magt vinner han; har han lidt af Alle, 
vinner han ogsaa alle; Ligheden med os selv er det, som 
bringer Forstaaelse. Her gjør Maalet ogsaa sit; men da nu 

engang Folke-Maalet ikke er deres, som søger Teatret, saa 
kan der ligefrem ikke blive Tale om det paa Teatret. Alt 
skal paa Teatret have øjeblikkelig Forstaaelse, ellers er det 
spilt. Dagbladet har med sjelden Dygtighed ført dette vi- 
dere; det har paa Grundlag af det, som her er sagt, vist, at 
en Instruktør, der er en dansk eller halv-norsk Figur, ikke 
kan træffe det kunstneriske Norske, ikke kan staa i det 
sande Forhold, som forløser Evner og Længsler i Skue- 
spiller og Publikum. 

At forsvare en dansk Instruktion og dansk Spil blant 
os nu, det er mildest talt en Maalstræver-Misforstaaelse, 
som er særegen for Bergen, og kanske der blot for en 
enkelt Mand. Teatret er en Folkehøjskole for Byerne. Der 
opdrages Følelses-Livet og Fantasien, der skjærmes de mil- 
dere Magter, der nedbrydes Fordomme, der oparbejdes 
Fædrelands-Kjærligheden, knuses Stands-Forskjel, Penge- 
Kryhed, Tyranni, der hæves Kvinnen og Troen, der bæres 
i daarlige, snevre Tider de store Billeder in fra de dyg- 
tige og store Tider. Og da blir der Forskjel paa, om dette 
gjøres hjemligt eller fremmed, naturligt eller varmt, eller 
halv-sant og søgt; om det blir en Sejer eller en halt Prøve; 
thi en saadan er værre end ingen; de skjønne Følelser, som 
mishandles, frister til Spot, og forhærder altsaa istedetfor 
at frigjøre. Der er Forskjel paa, om Teatret styres slig, at 
det, som vi nu arbejder paa her hjemme, føler sig hjulpet, 
eller om Teatret styres lige i Favnen paa det lavere Kjø- 
benhavneri, som egentlig er en træt Foragt for alle Livs- 
Magter, hvorfor det ogsaa i sit eget Hjemland lever i Krig 
paa Liv og Død med Grundtvigianismen, som netop søger 
at rejse Hjertets Tro paa de samme Livs-Magter. Her er 
Forskjel paa en Styrelse i Aand, og det i norsk Aand, og 
paa en Styrelse af Routine, og det Routine fra det lavere 
Kjøbenhavneris Teatre. 

For nu at komme tilbage til Vestmanna-Laget og dets 
Repræsentant i Pressen, saa vilde det være høveligt for 
dette at sørge for et norsk Teater i Bergen, styret af en 
norsk Mand. Tror de paa sine Maalstræver-Opgaver, saa 
maa de arbejde op National-Følelsen; thi det er den, som 
skal virkeliggjøre deres Opgaver; deres to-tre Bøger kom- 
mer de ikke langt med alene. De maa tage Eksempel af 
Samlaget herinne; Medlemmer af dette er overalt paafærde, 
hvor det norske Arbejde nu er. Og Hr. Redaktør Habel 
bør tage Eksempel af — Hr. Redaktør Habel; thi man skal 
ellers ikke kunne sige om ham, at han misforstaar, hvad 
der kan fremme den folkelige Norskhed eller at han und- 
drager sig for at virke. 





XXXI. [Mindetale over Dunker.*] 


(Ved Festen til Fædrenes Minde, 30. Jan. 1871. 
«Dagbladet», 9. Febr.**) 


Naar jeg læste om store Begivenheder, og jeg saa Mænd 
staa i dem, som fuldkommen var dem voxne, og naar jeg 
tænkte mig, at saadanne Begivenheder med sin overhæn- 
gende Fare ogsaa engang kunde komme til os; — og naar 
jeg da saa mig omkring for at finde de Mænd, som ogsaa 
her kunde være Begivenhederne voxne, mødte jeg meget 
faa. Men en af dem, som jeg var ganske sikker paa vilde 
voxe med selve Situationen og bestandig, hvor stor den 
blev, være i Høide med den, er nu død; vi skal i dette Øie- 
blik løfte Mindebægeret over ham. 

Efter i et helt Liv at være mere eller mindre misfor- 
staaet, blev han fulgt til Graven af en liden Skare og be- 
gravet ganske: tyst; der var ikke En, som sagde ham et 
Takkens Ord ved hans Grav. Blandt de Faa, som stod der, 
kjendte jeg En og Anden igjen, som havde fulgt denne en- 
somme Skikkelse gjennem hans Liv med ubrødelig Kjær- 
lighed og med store Forventninger, og jeg sagde til mig 
selv: hvor langt er vi dog ikke fra den Tid, hvori 
Normanna-Kjæmpen sagde: «Paa en af Siderne vil jeg staa; 
men helst hos ham, som har saa faa.» Er der Lidelse, Miskjen- 
delse forbunden med at staa, hvor der er Faa, og er der intet 
derved, som bringer Fordel, da kan En være vis paa, det er 
bra Folk, de, som staa der. Naar vi da spørger om Aar- 
sagen til, at han fulgtes af saa Faa, er Svaret tildels paa 
Forhaand givet; den ligger hos Folket og Tiden, som den 
er idag. Men det vilde være urigtigt at negte, at den ogsaa 

*) Om Advokat Bernhard Dunper, se ovenfor 5. 285 fl. (U.A.) 


**) Optaget ved Hurtigskrin gjennemseet af Taleren, hvilket ud- 
trykkelig bemærkes paa Q id af den Maade, hvorpaa Talen å et 
andet Blad er blevet rer, Gru' 

laa hos ham. Hvis Dunker i sin Ungdom havde havt store 
Begivenheder til Lekvold, saa han i sin Manddom var kom- 
met til at kunne forme stort i Tanke og Handling, saa er 
jeg vis, det norske Folk vilde have fulgt ham med en Be- 
undring som faa eller ingen Anden. Men det er ikke Alle 
givet at være som Kong Eystein istand til at se det 
Store i det Smaa og saa lykkelig at kunne forme sig selv 
ind i det nærmeste Krav. Der er dem, der hører til den 
modsatte Type i det norske Folk, den, som Broderen 
Sigurd Jorsalfar bar frem, han, der gik syg af Erin- 
dring om og Længsel efter Bedrift og af Tanker, han ikke 
mere fandt Plads for. Havde ogsaa Dunker i sin Ungdom 
faat bruse frem i en almindelig Folkebevægelse saaledes 
som Sigurd fik det, han havde ogsaa seilet op Bedrifternes 
Bosporus for udspændte Silkeseil og redet som Hædersgjæst 
til Hippodromen. Den, der vidste dette, faldt det ofte under- 
ligt at høre ham gjort saa liden, at han bare blev til en 
forkrøblet Egoist, der søgte sig selv i Stort som Smaat. 
Ofte maatte jeg fra saadan Tale om ham søge Veien til 
ham selv; jeg følte Trang til ham, netop naar han ud- 
skjældtes, og mangengang tænkte jeg paa Veien til ham, at 
vi var dog et Folk, som havde god Raad, naar vi kunde 
lade en Karl som han sidde paa slige Vilkaar. Alligevel 
var det godt at have ham undafgjemt, tænkte jeg videre; 
for blev her engang en Fare, saa vi maatte trykke paa 
Fjeldvæggen etsteds, da vilde der komme en Mand ud, og 
det var jeg vis paa, at denne Mand vilde være ham. Naar 
jeg saa kom op til ham selv, som han sad der i læ af en 
Boghylde i Ryggen og en paa høire Side og begge Benene 
oppi Ovnen, tænkte jeg paa den vrede Achilles i sit Telt; — 
lad dem længe nok mundhugges og smaadræbe hverandre 
ude paa Volden; skal Troja tages, maa han til. Det blev 
ogsaa saa, at da der i hans sidste Leveaar kom noget til 
vort Land, der lignede en Fare og kanske endnu mere vil 
blive det, jeg mener vore Stridigheder med Sverige og det 
deraf fødte Unionsforslag, — da saa man denne Mand, der 
var haanet og forfulgt som ingen Samtidig, trykket ned med 
utrolig Ihærdighed af tusinde travle Hænder, desuagtet 
reise sig, og ikke før var han oppe, før han ogsaa var hele 
det unge Norges kaarede Fører i denne Fare. Og det ved 
vi, at hvor man holdt paa at gjøre Grændserne mellem 
Norge og Sverige usikre, ja mente, det var godt, om de 
ganske udslettedes, der satte han sin Lanse ned og sagde: 
did gaar Sverige! — og der staar Lansen efter ham. 
Mange have allerede nu strævet med at hale og slide for 

at faa den op; — men de smaa Alfer i Fædrelandskjærlig- 
hedens usynlige Rige er opunder og har Tag å den, — man 
faar den aldrig op! (Ja, det viste jeg, at nu vilde Ung- 
dommen juble.) 

Sigurd Jorsalfar-Typen har mange Arter: Sigurd selv 
havde Bedrifter først og Tungsind siden. Dunker gjorde et 
Stykke af en Bedrift tilslut; men han begyndte med ikke 
at finde sig selv. Fremmed opdragen, som de fleste den- 
gang, romersk-græsk, dansk-fransk, fandt han ikke sig selv 
igjen i Folket og i dets Opgaver. Men, trods Saamanges 
Haan og Spot, erobrede han efterhaanden en sand Erkjen- 
delse af hvad der var det norske Folk, hvad der var dets 
Fremtid, og hvad der var dets uafviselige Opgaver. Tilslut 
skjønte han, at det Store skulde søges i det Smaa; i sin Natur 
havde han selv Enheden. Med det Mod som en sterk Over- 
bevisning altid gav ham, erkjendte han sin Feiltagelse, Skridt 
for Skridt, og sluttede med at knytte et inderligt Forbund 
med det unge Norge, alle dets Formaal og Haab: dette 
var det Største, han udførte. Vi skal aldrig glemme ham det. 

Men Et havde han bevaret fra den Tid, han ikke fandt 
sig selv tilrette: et uudslukkeligt Had til det Smaalige. Hvor 
han fik Tag i det, var han saa haardhændt og ubarmhjer- 
tig, at de Smaas Had til ham i fuldeste Mon opveiede hans. 
Aldrig har en Mand paa Offentlighedens Gade fremkaldt et 
sligt Hunde-Spektakel som Dunker, hvergang han gik ud i 
en Sag. Det gjødde den hele Veilængde bortover; den 
spidse Mynde veiredé med sin fine Tæft, her var en Fiende 
af første Rang i Anmarsch; den dovne Kjøter likte ikke 
denne Afbrydelse i det Sædvansmærssige, reiste sig og hylte; 
Rottehunden, den ægte Terrier, gnistrede sig af Sinne, fordi 
den Forbigaaendes Ro var saa haanfuld; om det saa var 
den mindste Fillebikje, maatte hun stræve at værge Gaar- 
den for noget saa tirrende Nyt. 

Hele delte Spektakel er vel nu paa det nærmeste for- 
tonet, lad det saa ogsaa være glemt, — uden forsaavidt det 
skal karakterisere ham: hans Evne til at tirre det Smaalige 
op imod sig var hans Ære. Men samtidig skal der siges, 
at der var noget ufuldkomment ved ham selv, som øgede 
hines Vrede; thi som alle Stormænd fra vor Nybrud-Tid 
var han ligesom ikke født hel; enten besad de ikke det Store 
færdigt, eller de besad det som en ensidig Evne. 

Men vi skal samle os om bam, saaledes som han stod 
i sine bedste Øieblikke, helst i hans sidste Levetid, huske 
ham, som han var, naar Aanden kom over ham, det være 
sig foran Skranken, i Folkeforsamlingen, det være sig, naar 

23* 


306 


han skrev. Naar han skred ind iblandt os, hvor vi var 
mange sammen, naar han satte Lorgnetten paa og saa ud- 
over os, da var der intet Aasyn, som kunde naa hans i 
Storladenhed. Og dette Storladne var hans Særkjende; den 
følte de bedst, der fik sidde hos ham og seile paa hans 
brede Syner ud over Tider vg Tilstande. Paa denne Taler- 
stol har han staaet, de Fleste af Eder har hørt ham, kanske 
i et af hans heldigste Øieblikke, og da vil I have nok at 
rope Hurra for i denne Mindestund; thi fra et saadant Øie- 
blik ved man, at man i ham var sammen med noget af det 
Mærkeligste i sin Tid. Saaledes skal vi huske ham; kjær- 
ligt! Der var saa megen Kjærlighed i hans Sjæl, som ikke 
fandt frem, og som vi ikke fandt; havde vi her hjulpet og 
værnet, hvad vilde han saa ikke have udrettet! Istedet 
derfor gjorde vi Klapjagt paa alle hans Særegenheder. Jeg 
mindes ved denne Leilighed Dommen over den islandske 
Skald, som alvei havde været misforstaaet; den var sammen- 
fattet i disse Ord: «Denne Mand havde Alle mod sig. Paa 
Livets Reise fra den ene Station til den anden, havde han 
nemlig bundet sin Reisekuffert noget anderledes end de 
Medreisende, og dette kunde de ikke tilgive ham.» Havde 
der været lidt af hans egen Storhed over vor Dannelse, her 
var blevet et andet Liv med en anden Gjerning. Nu kan 
vi ikke andet end sige, at saa stor Begavelse blev ikke helt 
brugt; Skylden faar vi dele. Men med Ihukommelse af 
det Herlige ved ham, med Ihukommelse af, hvad han ud- 
rettede iblandt os, og især med Ihukommelse af, hvad Gud 
troede ham at udføre for os i hans sidste Leveaar, skal vi 
idag løfte hans Mindebæger og raabe et Hurra, som skal 
blive de første Strofer i Folkets Minnidraapa over ham. 


(Under Dunkers sidste Sygdom havde Bjørnson sendt ham, i Juni 
1870, sine «Digte og Sange» med et Digt (trykt i «Norsk Folkeblad», 6. Aug. 
1870), hvoraf to Strofer hidsættes: 


Tak for dit mod i en grund-feig tid 
og klarhed under vor mørke-rid. 

Tak for vort fædrelands kraft du øget, 
dengany da flaget var halvveis strøget. 


Tak for du hugde dig skridt for skridt 
frem af det bundne -- og nu staar frit. 
Ti først i slaget, i tider tunge, 

du tidens haab i din sjæl fik samle, 
saa du, som udgik ifra de gamle, 

nu slutter kranset iblant de unge !; 


XXXIIL [Signalfeiden.] 





"Denne Strid reistes af Bjørnson — kunde man fristes til at sige — 
som en Kamp omkring gamle Grundtvigs Gravhaug. Grundtvig var død, 
89 Aar gammel, den 2. Sept. 1872. Ti Dage efter holdt Bjørnson paa det 
kirkelige Vennemøde i Kasinos Sal i Kjøbenhavn en Taule, hvori han paa- 
kaldte Grundtvigs rummelige, kjærlighedsrige Aand, hans Evne til at 
elske sine Venner og sine Fiender. Bjørnson antydede, at denne Aand 
maatte vi vise overfor Tyskland. «Danmark, mod hvem der er gjort 
Uret, har lettest ved at give Haanden, og jeg tror, vi af Vennehaand kan 
fan, hvad vi aldrig kan faa af Fiendehaand.» 

Endnu klarere blev Bjørnsons Mening, da han i to Artikler I «Op- 
landenes Avis» (21. og 25. September) rettede den mest aabne og ind- 
trængende Appel «til Kristenfolket i Norden» om at opgive Folkehadet 
til Tyskerne og heller forsøge gjennem Godhedens og Venskabsforbundets 
Magt at vinde Nordslesvig tilbage. «Det er Signalerne, der maa 
forandres.» «Saalænge Krigs-Signalerne staar paa Grænsen, ser Ty- 
skerne intet Andet.» Istedenfor Hadets Signaler maa vi «heise Venne- 
Signaler». «Jeg melder mig ud af Hadets Forening!» «Det 
forbidte, stængende Tvske-Had har gjort stor aandelig og hjertelig Ulykke 
i vore smaa Folk.» — 

«Grundtvigs Disciple og Tilhængere skal fortsætte ham, ikke 
bare gjentage ham.» Naar man af Grundtvig unfører enkelte hadefulde 
Ytringer om Tyskland, da «har netop dette vakt mig til Eftertanke.» «Vi 
har i mange Stykker dømt feilagtig om det tyske Folks Aand, — og 
Grundtvig ikke mindst.» 

Naar Bjørnson maner danske og norske Venner til at se stort paa 
Tysklands nye Storhed og med glad Beundring paa dets Kjæmpekræfter, 
da er det for det første, fordi han føler sig overbevist om, at hvis det 
dansktalende Sønderjylland skal kunne vindes tilbage, maa det være ad 
Venskabets Vei. Men det gjælder ikke alene Sønderjydernes Sag. Det 
gjælder de nordiske Folks store Hverv i Verdenskulturen, en Opgave, 
som alene kan udføres i Forbund med de beslegtede germanske Folk; 
det Hverv nemlig at forsone Fromhed og Frihed (baade Samfundets og 
Tankens). Nordboerne kan ikke nøie sig med nt vegetere og se de store 
Kulturfolk handle. «Vi er den nordligste Afdeling af en Verdenshær,» 
som har den Gjerning at fortsætte Reformationens Verk*) og 


*) I Brev fra Florens til «Dagbladet» (5. Jan. 1874) skriver Bjørnson: 
«Man man atter give sig ifærd med Reformationens Værk.» 

bidrage til Verdensaandens Udvikling ved at udvikle baude Kri- 
stendom og Frihed videre.*) Det er vor Bestemmelse, vor 
Funktion, vor Verdensmission. 

Og til dens Udførelse trænger vi Forbund med Tyskland, med vore 
protestantiske Stammefrænder, heller end med Franskmænd eller Slaver. 
Skandinavismen maa udvides. Den maa blive et Led i en Germanisme, 
til en stor Opgaves Løsning. Vi trænger en «ny Skandinavisme». 

Bjørnsons tilsyneladende saa pludselige Sprængning af den gamle 
Skandinavisme var i Virkeligheden forberedt gjennem en Række af Äar. 
Han blev først dybt skuffet over norske og svenske Skandinavers Snæver- 
sind, da de lod Danmarks Sag fare, og deres Skandinavisme smalnede 
ind til Unionisme. Dernæst var han blevet skuffet over Car) Plougs og 
de danske Nationalliberales Overgang til Høirepartiet og deres Uretfær- 
dighed mod Island. «Plougs Skandinavisme rækker ikke saa langt som 
til Island!» — udraabte Bjørnson.**) I «Norsk Folkeblad» havde Bjørnson 
stillet sig i Breschen for Islændernes Kamp for sin Ret og slaaet paa Mu- 
ligheden af Islands Gjenforening med Norge. Allerede før Signalfeiden 
brød løs, kunde derfor Rudolf Schmidt (i det danske «Fædrelandet», 12. 
April 1872) sige, at «Bjørnson for Tiden er en overordentlig upopulær 
Mand i Danmark». Og Carl Ploug havde (ligeledes før Signalfeiden) 
skrevet: «Jeg frakjender ham (Bjørnson) fuldstændig Evnen til at op- 
træde som politisk Leder til noget praktisk Spørsmaals Løsning.» «Han 
kan ikke gjøre andet end Fortræd.» 

Baade i Norge og Danmark var Størsteparten af de gamle Skandi- 
navister gledet over til Høire, og Bjørnson var kommet i Kamp med dem 
i begge Lunde, som Maalsmand for en Samling af frisindede Grupper til 
et stort demokratisk Reform-Parti. Det norske Venstrepartis Samling var 
lykkedes i 1868—69, og Partiet havde begyndt sin mægtige Fremrykning 
med Vedtagelsen af Loven om narlige Storthing og befæstet den ved For- 
kastelsen af det nye Unionsforslag i 1871 og ved Mistillidsadressen til 
Ministeriet Stang i 1872. Det danske «Forenede Venstre», stiftet i 1870, 
seirede ved Valgene Høsten 1872, støttet af Bjørnson som Medarbeider I 
Sofus Høgsbro's «Dansk Folketidende». 

Til denne nye Fremrykning i den indre Politik (et parallelt Frem- 
stød i Norge og Danmark) svarede efter Bjørnsons Opfatning en ny Frem- 
rykning I den udenrigske Politik, «den nye Skandinavisme», som 
skulde udvides til Venskabsforbund med Tyskland, i fælles Troskab mod 
en verdenshistorisk Opgave. 

Det er, mener Bjørnson, Kjærlighedens Aand, Kristenkjærlighedens, 
som skal løse denne Opgave, i Pakt med Frihedens Aand, Men da maa 
Kristenkjærligheden ytre sig ogsun å vort Syn paa de tyske Frænder, — 
selv om de har gjort os blodig Uret. 

En ydre Foranledning bidrog utvivlsomt sit til, at Bjørnson be- 
stemte sig for den store Aktion (som han vidste vilde paadrage ham For- 
kjætring); «Oplandenes Avis» (redigeret af Ole Arvesen), et Blad, hvori 
Bjørnson var Medarbeider, indeholdt den 31. Juli (altsaa før Grundtvigs 
Død) en Oversættelse af en Kristiania-Korrespondance til et tysk Blad, 
«Löbecks Eisenbahn-Zeitung», under Overskriften «Norwegische 
Deutschfresserei». Der tales i dette Brev (fra en i Kristiania bo- 
ende Tysker) om «det afsindige Tyskehad hos de stammebeslægtede 
Nordmænd». «De norske Blade snappe efter smudsige Bagvaskelser mod 


*) «Oplandenes Avis», 24. Juli 1872. 


**) «For Idé og Virkelighed» (I bind, marts 1872). I denne Artikel gav 
Bjørnson et helt Program for det kristelige Demokrati. 

den tyske Hær.» «For herboende ærlige Tyskere demolerede man Huset, 
da de i stille Kredse feirede sine Brødres Seire. Ja, fredelige Mænd fra 
den tyske Spitsbergen-Ekspedition mødte man paa deres Tilbagereise fra 
Tromsø med pøbelagtig Animositet.» — Men hvad der endnu mere maa 
have vakt Bjørnsons Opmerksomhed, er Begyndelsen af Korrespon- 
dansen, som retter Anken for Tyskerhad mod ham selv: «De vil have 
seet, at den norske Digter Bjørnstjerne Bjørnson, der just i Tyskland bli- 
ver feiret over Fortjeneste, til Løn for sit «Deutschfresserei» under Krigen 
nylig er bleven optaget i de 100,000 [1] Æreslegionsridderes mere end blan- 
dede Selskab. Hans onde Samvittighed har imidlertid ladet ham afslaa 
denne Ære.»*) 

Det er høist sandsynligt, at Læsningen af denne Artikel har frem- 
modnet Bjørnsons Beslutning om at gribe den første Leilighed til at 
amelde sig ud af Hadets Forening». Af Tyskehad (som han for sin Del 
aldrig havde næret) kunde der ikke komme noget godt, hverken for 
Nordslesvig eller for det øvrige Norden. En Uge i Forveien havde 
Bjørnson i det samme Blad, «Oplandenes Avis» (24. Juli 1872), hævdet, at 
det var det nationalliherale Intelligens-Parti, som havde «forspildt Slesvig 
for os», — de Kolde og Kloge, som savnede Kjærlighed og Tro. — Og paa 
Folkehøiskolemødet i Kristiania hævdede Bjørnson overfor «Pietisterne», 
at Kristendommen ikke er en «ægyptisk Begeistring» for Livet efter Dø- 
den (efter den Lære, at «vi vandrer herneden kun udrustende os for 
Evigheden»), men et sterkt «Kjærlighedsforhold til Tilværelsen». Isteden- 
for den «tørre, kolde, haarde Systematik» krævede han «Kristenkjær- 
lighedens Forkyndelse».**) 

Det fremgaar af flere af Bjørnsons Artikler og Digte fra Tiden om- 
kring 1870, at han allerede da var sterkt opfvldt af den Tanke, som han 
senere udtrykte i de bevingede Ord: «Politik er den største Form for 
Næstekjærlighed.» I den store Program-Artikel i Tidsskriftet «For Idé og 
Virkelighed» (I Bind, Maris 1872), «Nogle Ord til Ungdommen», 
havde Bjørnson, kort før Grundtvigs Død og Signalfeiden, udtalt, at «de 
kristne Politikeres Tro» maa vise sig som «en levende Kraft i Omsorg for 
Statens Vel». For enhver kristelig Borger er det en «dyr Pligt at arbeide 
Folkeopgaverne frem og for disses Skyld være et Stykke af en Politiker, 


*) I «Norsk Folkeblad» (23. og 30. Juli 1870) havde Bjørnson i to Artik- 
ler om »Den tredje slesvigske Krig» udtalt sig for, at 
Norge skulde gaa sammen med Danmark, hvis Danmarks Neutrali- 
tets-Erklæring skulde vise sig blot at være en strategisk Forholds- 
regel. og hvis Danmark nødtes til at gan med Frankrig i Krigen 
mod Tyskland. Bjørnson angreb «den forhastede Troløshed, hvor- 
med nogle af Skandinaviens største Blade (Göteborgs Handels- och 
Sjöfartstidning, Aftonbladet og det norske Aftenblad! har ilet med 
at proklamere de forenede Rigers fuldstændige Ligegyldighed for 
Slesvigs Skjæbne». «Krigen kan faa den Stilling, at en kraftig 
Diversion fra Nord vil være ham (den franske Keiser) til 
Nytte.» — Desuden havde Bjørnson deltaget ivrig å Indsamling til 
franske Saarede og ved en Bazar til Indtægt for dem skrevet den 
skjønne Fredssang «Der gaar et stille Tog igjennem Kampens Bul- 
der» (1871). Derimod var de preusserfiendtlige Artikler å «Norsk 
Folkeblad» ikke af Bjørnson selv. Og det er vel til disse, af J. E. 
Sars forfattede Artikler, den tyske Korrespondent nærmest sigter. 
Bjørnson selv havde flere Gange før og efter Krigen udtalt sig skarpt 
mod Indflydelsen fra den «franske Vantro». (U. A) 


**) Referat i «Oplandenes Avis», 14. Aug. 1872. 

baade Mand og Kvinde». Opgaven er at «løse og løfte alle Folkets 
ubrugte Kræfter». Til den Ende kræver Bjørnson almindelig Stemmeret, 
parlamentarisk Styre, Jury, Kirkens Løsning fra Staten, Folkevæbning i 
Lighed med sveitsiske Milits-System, afpasset efter vore Forhold, og Op- 
hævelse af den stands-adskillende Examen Artium og Andeneksamen 
ved Universitetet. Han bekjæmper det gamle Intelligens-Parti, med dets 
«egenkjærlige Forsnevring», «en kritisk-kold, virtuos-begavet Slegt», som 
levede «et Egenkjærlighedens Liv høit over Massen». 

Men at den Kristenkjærlighed, som Bjørnson i disse Aar søgte at 
hævde som Sjælen i det politiske Reform-Arbeide, ogsaa maatte gjælde 
den ydre Politik, derom blev han eftertrykkelig mindet ved den tyske 
Korrespondents Klage over Nordmændenes «Deutschfresserei». Fra den 
Stund af blev for Bjørnson ogsaa den vdre Politik, den nye, udvidede 
Skandinavisme, en Næstekjærlighedens Politik. Der blev fuld Harmoni 
mellem hans indrepolitiske og hans udenrigske Program. 

For Bjørnson blev hans tilsyneladende frugtesløse Kamp for et Ven- 
skabsforbund mellem de nordiske Lande og Tyskland et Stadium paa 
Veien mod hans store Arbeide for Fredssagen.*) 

For de nordiske Folk blev Signalfeiden i det mindste et Bidrag 
til et Omslag i Stemningen overfor Tyskland.”*) Som Forholdene var 
dengang, maatte en sterk Mand her gaa foran og tage Stød.) 


Det kirkelige Vennemøde i Kjøbenhavn 


den 12te Septbr. 1872. 
(«Oplandenes Avis», 28. Sept. 1872.) 


V 

— — — — Grundtvig saae saa stort; der var altid Rum i 
hans Sjæl, fordi hans Kjærlighed var saa stor. Han var i 
Stand til at se Venner midt i Fiendernes Flok og til af 
halve Venner at skabe hele ved at vise dem Tillid. Overalt 
i Historien kunde han gjenkjende det beslægtede; hvor 
andre kun saa Mørke, der saa han Lysdraget af Nordens 
uendelig mægtige Aand. Derfor satte han Thor i Høisædet, 
idet han sagde: «der er mange Ugjerninger, den Karl har 


*) Allerede i 1874 tog han, i et Brev til Göteborgs Handels- og Sjøfarts- 
tidning, Ordet for Oprettelsen af en mellemrigsk Freds-Domstol, 
efter en Englænder Thomas's Forslag. Bjørnson troede, nt en saa- 
dan Domstol ialfald for de germanske Folk maatte ligge indenfor 
Mulighedens Grænser. — Se «Dansk Folketidende», 7. Aug. 1874. 


**) I «Dansk Folketidende», 5. Febr. 1875, skrev Redaktøren, den frem- 
ragende Politiker, senere i mange Aar Folketingets Formand, Sofus 
Høgsbro: «Vi selv var ikke enige med ham Bjørnson, i Signal- 
feiden); men det kan ikke negtes, at vor Stilling til Tyskland siden 
den Tid er blevet en Del forandret.» 

gjort, men det skal ikke bebreides ham af dem, der intet 
kan udrette.» Derfor blev han staaende i Folkekirken, 
skjønt den forkjætrede ham, idet han sagde lad os blive 
staaende, vi gjør Erobringer hver Dag. Selv naar han saa 
paa vore Fiender i denne Verden, som Tyskerne for. Øie- 
blikket er, kunde han dog bevare Troen paa, at den ger- 
manniske Aand tilsammen med den nordiske og engelske 
skulde udføre den oprindelige Bestemmelse med vor Folke- 
stamme; han kunde elske selv sine Fiender. — — — — — 


Tyskerne har, jeg tror mere til deres egen Ulykke end 
til vor, gjort Uret imod Norden, imod Danmark, men den 
mod hvem der er skeet Uret, har lettest ved at give Haan- 
den, og jeg tror, vi af Vennehaand kan faa, hvad vi aldrig 
kan faa af Fiendehaand. Vi har noget imellem os fra 
Grundtvig af, og mener allesammen, der er Lys og Magt 
deri, lad os aldrig glemme, at vi engang i Tiden maa ud 
med det til andre, og lad os, medens vi holder fast paa 
vort og aldrig et Øieblik slipper vor Kamp, enten det er 
mod Fiender eller Venner — vi tabte mest til Tyskerne, da 
vi var Venner med dem — lad os hver kjæmpe for sit mod 
de store Naboer, men dog bevare kristelig og broderlig 
Kjærlighed til det Folk, fra hvem vi har faaet Luthers 
store Arbeide, om hvilket han har spaaet, at vi engang 
kunde komme til at betale noget for det. — Vi har fulgt 
Grundtvig i det kristelige. men de Ældre og mange af os 
Yngre har ikke fulgt ham, naar han nærmede sig det verds- 
lige i de enkelte Spørgsmaal; vi havde ikke hans Rumme- 
lighed. Men husk dog endelig paa, at har der været Rig- 
dom i det Arbeide, han har saaet ud over os, saa er der 
mange Spørgsmaal, vi bliver uenige om. — — — — — — 
Det tilhører Nordens Aand at holde alt det aabent, der fø- 
rer de aandelige Strømninger frem. Jeg skal her blot nævne 
et Stridsspørgsmaal, det er R.[asmus] Nielsens Lære, lad os 
holde det Spørgsmaal strømmende og tage det op atter og 
atter. — Paa Vennemøderne maa vi i Fremtiden ikke blot 
tale om det, hvorom vi er enige, men ogsaa om det, hvor- 
om vi er uenige. Disse Vennemøder, som Grundtvig har 
opfundet, hvor vi samles Aasyn til Aasyn og tage hverandre 
i Haanden, om der har været noget imellem os, det er en 
deilig Opfindelse, og i dens Solskin vil det smelte altsam- 
men. Lad os derfor i Kjærlighed bringe det, vi ere uenige 
om, frem paa Vennemøderne. Det er godt at have Venner 
at gaa til med det, der ligger os paa Hjerte. Havde jeg 
ikke det, blev jeg aldeles fortvivlet, thi man bliver træt af 

at skjældes ud Aar ud og Aar ind. Men skjønt jeg her har talt 
om stridige Ting, haaber jeg, at I tror, jeg har gjort det af 
Kjærlighed. (Stærkt Bifald.) 


'Allerede Bjørnsons Udtalelser paa Vennemødet vakte Indsigelse, især 
fra Pastor Andreas Leth, Middelfart. Men Formanden, Pastor Carl Brandt, 
Grundtvigs Efterfølger ved Vartov Kirke, viste Leth mildt tilrette. Først 
de to følgende Artikier af Bjørnson bragte Striden til at brage løs.) 


Er det med Frankrige eller Rusland*) at vi har 
en Fremtid, eller er det med Tyskland? 


(Af en Nordmand.) 
(«Oplandenes Avis» 21. og 25. Sept. 1872.) 


I. 


Denne Artikel være nærmest rettet til Kristenfolket i 
Norden, og da især i Danmark. 

Paa Spørgsmaalet: «Er det med Frankrige eller Rus- 
land at vi har en Fremtid, eller er det med Tyskland?» kan 
jeg tænke mig, at en Mand vil svare som i sin Tid gamle 
Rimestad (Fader af Arbeiderhøvdingen), naar man i den 
Baggesenske Feide spurte ham: hvem er størst, Baggesen 
eller Ølenslæger? — «Grundtvig!» svarte han. 
Saaledes ogsaa her, naar nogen spørger, med hvem gaar 
vor Fremtid, med Frankrig, med Rusland, eller med 
Tyskland, — da kan en Mand træde frem og svare: «med 
England!» 

Men jeg maa bemærke, at i den baade aandelige og 
legemlige Brydekamp, som ganske sikkert forestaar mellem 
Franskmænd og Tyskere som imellem Slaver og Germaner, 
er England ikke med — hvis det fører en Tilværelse som 


——— —— - — 


*) «Oplandenes Avis» (for 6. Juli 1872) havde indeholdt en Notis om en 
i Paris udkommen polsk Brochure, hvori der tales om «det uund- 
gaaelige Sammenstød mellem Rusland og Tyskland». Gjennem 
Prinsesse Dagmars Formæling med den russiske Storfyrst-Tronfølger, 
Alexander (III, i 1866, var Danmarks Kongehus kommet i nært 
Forhold til Rusland. (U. A.) 

hidtil. Og skulde England erkjende sin Medansvarlighed, 
staar Kampen ligefuldt mellem Franskmænd og Tyskere, 
Slaver og Germaner, saa Spørgsmaalet ændres ikke derved. 

Altsaa Spørgsmaalet er dette: gaar vor Fremtid med 
Franskmændene eller gaar den med Tyskerne. gaar den 
med Slaverne eller med Germanerne? 

Skjønt Spørgsmaalet stilles alvorligt til alle tre nordiske 
Folk, ligger det i Sagens Natur, at den væsentligste, i alle 
Fald den foreløbige, Afgjørelse er lagt i Danmarks Vold. 

Ved Afslutningen af de store Revolutionskampe i Europa, 
var af de nordiske Lande Danmark det eneste, som ikke 
fik klare Forhold. Det hærskede over en Del af det tyske 
Folk, og det hærskede over en anden Del af det nordiske 
(Islænderne). Det var at forudse, at disse Forholde ikke 
kunde løses uden Misforstaaelser. Ved det endelige Opgjør 
med Tyskland skal vi ikke dvæle, kun fastslaa to store 
Kjendsgjerninger: 1) de danske Fyrsters Fejl i Slesvig har 
været fulgt af det danske Folks; den belejlige Tid blev 
unyttet, ja misbrugt; 2) Tyskerne var og er, mest paa 
Grund heraf, i den store Almenhed uvidende om, at der 
gjøres Danmark Uret i Slesvig. 

Dette maatte kunne bane Veien for et andet Syn paa 
Spørsmaalet, og af den Maade, hvorpaa Danmark behand- 
ler dette, afhænger for en stor Del Nordens foreløbige For- 
hold til Tyskland. 

Og da de sidste Begivenheder har med Skarphed sat 
Valget op, saa vi endelig engang maa komme til at svare 
paa det: med hvem skal vi gaa i den løbende Tid, med 
Tyskerne eller Franskmændene, med Slaverne eller Ger- 
manerne, saa har Danmark først at svare, og det for hele 
Norden. Nordens Folk har i dette som saa mange andre 
Stykker levet uden Program; levet af Indtrykkene 
fra igaar og paa Følelserne fra idag, og dette gjælder vor 
indre som vor vdre Politik, — Ordet i sin store Tydning. 

I aaandelig Forstand at blive vakt, er at begynde med 
at gjøre sig op, hvor man staar, og hvor man skal hen. 
Skulde nu ikke de siste store Begivenheder have vakt os 
— og da især de Danske — saa vidt, at vi forsøgte her- 
paa, — og skulde ikke specielt de, der af Kristendommen 
har lært at handle efter noget højere end Indtryk og For- 
domme, (og atter især de, som af Grundtvig har faat Syn 
paa de nordiske Folks Gjerning og Bestemmelse i Verdens- 
historien), skulde ikke disse ogsaa have faaet Evne til at se 
vor Opgave i Begivenhederne ? 

En, som hører til de siste*), har derom nylig skrevet: 

«Hvilken er da vor Bestemmelse” Den synes at staa 
«saa klar, naar vi samholder den europæiske Tilstand med 
«vor heri Norden, at jeg heller ikke har mødt nogen aands- 
«vakt Mand og Kvinde med Tro, uden at de selv har set 
«den, eller sandet den, naar den blev nævnt. Som Verdens- 
«bladet «Times» nylig meldte, er der i Verden nu kun 
«Kamp mellem Friheden (d. v. s. Tankens, Forsknin- 
«gens, Samfundets) og Kirken (d. v.s. Kristendommen), 
«og de, der vil Kirken (d. v. s. Kristendommen), de er 
«nødt til i større eller mindre Grad at nægte Friheden, alt- 
»saa til at indskrænke Tænkningens, Forskningens Resul- 
«tater, Folkenes Frihedsbevægelser; og de, der vil Friheden, 
«er nødte til at nægte Kristendommen. I denne Kamp er 
«der en forfærdelig voksende Gudløshed, eller i alle Fald et 
«forfærdeligt stort Frafald fra Kristus (thi mange tror dog 
«endnu paa en Retfærdigheds og Sandheds Gudsmagt). Der 
«er videre en Uendelighed af Mæglingsforsøg, betegnet ved 
«Frafald fra Kirkens ydre Myndighed (Gammel-Katholikerne 
«er de sidst og bedst kjendte) eller ved voldsomme For- 
«holdsregler mod enkelte Sekter inden Kirken (f. Eks. mod 
«Jesuiterne i Preussen). Men Grunden i al den store Ver- 
«densstrid naaes ikke ved noget af dem, Kristendommen og 
«Friheden er og bliver, ved hele denne Maade at tage Stri- 
«den paa, Fiendemagter. 

«Ligesom Noi manerne engang før har hugget og 
«sunget Personligheden en Ret i Verden, ligesom Gustav 
«Adolfs gode Tro og Sværd har erobret os vor Ret til 
«vort eget Liv i Gud, saaledes er der i Europa nu kun i 
«Norden Fred mellem Kristendom og Frihed (trods alle 
«smaa Forsøg paa at faa Striden ogsaa hid) — og at her 
«er en Verdens-Mission betroet os, det maa dog enhver tro, 
«som tror paa sin egen Tro. Luther har profetisk pegt 
«paa Norden som det Sted, hvorfra Hjælpen vilde komme, 
«og hvo, som er i Samfund med Aand, ser ogsaa den Aan- 
«dens Vei, hans Tanker dengang gik, naar han holdt Fol- 
«kenes Eiendommeligheder og Vilkaar mod hinanden og 
«deri ante deres Udvikling. 

«For at frelse denne sin Bestemmelse, maa altsaa Nor- 
«dens Folk videre udvikle baade sin Kristendom og sin 
«Frihed, saa Verden kan se, her er en lovsyngende Menig- 
«hed og dog ingen Afkortning i den gamle Tro for Frihe- 


—— 


* - 
*) Bjørnstjerne Bjørnson. Siykket staar at lwse i «Oplandenes Avis» I 
August d. A. 

«dens Skyld, og her er en udstrakt Frihed og dog ingen 
«Afkortning for Kristendommens Skyld, at tvertom Kristen- 
«dommen har bevaret Friheden fra at blive tøjlesløs og 
«Friheden Kristendommen fra at blive aandskuende, og at de 
«følgelig har fremmet hinanden i inderlig Trang til hver- 
«andre. Men forat naa dette, maa Selvstyret til, i Stat som 
«i Kirke. Skal den store Folke-Bestemmelse ikke krænkes, 
«maa dens Gjennemførelse falde fyldigt af Forholdene; men 
«alene Selvstyret giver Forholdene som de er; thi det 
«er selv Forholdenes Facit. 

«Saaledes staar det; saaledes er, saavidtl vi kan se, 
«Vejen banet for dem, som skal lede dette Folk, — og at 
«en Folkefølelse snart vil sande dette, derom maa man 
«kjende sig saameget mere vis ved alt, som nu samtidigt 
«sker i alle de tre nordiske Folk.» 

Skal vi overhovedet tro, at et Folk lever for mere end 
for at leve, at det virkelig har en Bestemmelse i Verdens- 
historien, tør det vel ikke være usandsynligt, at dette er 
Nordboens, og at den Vækkelse, som nu gaar over Norden, 
er ifærd med at indlede den. Men da tør der nok ogsaa 
spørges om: skal den føre os til Frankrige eller Tyskland, 
til Slaverne eller Germanerne; med andre Ord: vi tør 
ikke i Længden handle tilfældigt eller an- 
svarsløst. 





Svaret kan umuligt være tvilsomt; vor Bestemmelse 


fører os i sin Udvikling uvilkaarlig til det Folk, med hvil- 
ket vi har Blod og Kristendom fælles, fra hvem vi har faat 
Troen, første som anden Gang, og hele Kristendoms-Oplys- 
ningens Kultur, og som i sin med os beslægtede Inderlig- 
hed og Begeistring ogsaa har Forstaaelsen paa Forhaand. 
Og Svaret svækkes ikke det mindste ved, at muligens ogsaa 
England engang vil staa aaben for samme Veksel- 
virkning. 

Men er dette saa, da maa Danmarks Forhold til Tysk- 
land (og den slesvigske Sag gjør, at Danmark her maa være 
Føreren), blive et andet. De to Indrømmelser, som nys 
blev nævnte, maa kunne hjælpe paa Vei, og det Ansvar, at 
hele Norden i sine Opgaver og deres Udvikling er afhængig 
deraf, maa lægge Advarsler til. 

Det er Signalerne, som maa forandres. Den eneste 
Tale Tyskland nu hører fra Danmark er Hadets, Folke- 
hadets Tale; — og den høres og opfattes i Tyskland, der- 
om har jeg desværre Eksempler. 

(Fortsættes.) 

II. 


Tyskland staar nu i en stor Begejstring. Efter i Aar- 
hundreder at være holdt fra hinanden ved franske Intriger 
og egne Fyrster, efter til Tak for sine Gaver af sit bedste 
Blod og Tænkning til vor kristne Tro, til Tak for Oplys- 
ningen fra dennes store Arnesteder i Tyskland, for Viden- 
skaben i dens Opdagelser og Fag-Storhed, for Vindskibelig- 
heden i dens Fremgang over Verden, og ikke mindst hid, 
— efter til Tak for dette at være herjet og sønderrevet, at 
være spottet i sin Kultur-Gjerning, foragtet i sine store og 
smaa Emissærer blandt alle Folk, — rejser Kjæmpen sig 
en vakker Dag; han slaar mod Nord, mod Syd, mod Vest, 
hvert Slag lykkes; thi en umaadelig Folke-Længsels samlede 
Begejstring fører deni. Syngende sine stærke Salmer gaar 
Regimenterne indover Franskmændene og op paa deres 
stærkeste Fæstninger og tager sine i Aarhundreder stjaalne 
Lande tilbage. I Jubelen over at være samlet og udfriet 
(og den maa ikke miskjendes; den hører til det største og 
skjønneste, Europa i Aarhundreder har seet!), i Jubelen 
hører det fra Norden bare Hadets, Folkehadets Ord. Tysk- 
land fatter ikke, at det er et svidende Saar af den Uret, 
det selv har øvet, som lader Medfølelsen forstumme og 
lader Nordens Folk se feil, ja, ondt paa dets ny Herlighed, 
der jo er at ligne ved en Opstandelse. Det hører-kun Ha- 
det, og det tænker, at Norden heller vil se det i sin aar- 
hundred-lange Ydmygelse og folkelige Vanskjæbne. Da 
samler sig en overlegen Kulde imod os, som i Tidernes Løb 
kan tillade endnu mere end Slesvigs Tab. I alle de store 
tydske Begivenheder fra de senere Aar er det alene Folke- 
følelsen, som har kommanderet. Bismarck, Moltke, 
Kongen har kun været dens duelige Redskaber. En ny 
tysk Folkefølelse af Harm mod Norden, og da især mod 
Danmark, vil i en ny Krig med Frankrige (og den kan ikke 
være fjern), eller med Rusland (og den ligger vel neppe cn 
halv Menneskealder borte; thi det slaviske Spørsmaal 
strammer sig nu) alene føre til, at Tyskland lægger Beslag 
paa Jylland «for i Eftertiden at have Fred fra den Kant» 
Men dermed er mere end Danmark sønderlemmet; vor Op- 
gave er med Forholdet til Tyskland brudt i tusene Stykker. 

Saadan vil det ikke gaa, svarer man. Frankrige, Rus- 
land vil seire, og vi faa vort tilbage. Det er et naturligt 
Svar; thi saaledes har vi alle tænkt lige til den sidste fran- 
ske Krig, i hvilken næsten hele Skandinavismens Sympa- 
thier var paa Frankriges Side, og hvori alene den Omstæn- 

dighed, at Frankrige ikke seirede, hindrede Danmark (og 
sandsynligvis de forenede Riger) fra at komme med for at 
prøve at tage Slesvig tilbage. Siden den franske Krig er 
imidlertid Sandsynligheden forat seire over Tyskland blevet 
noget mindre. Men lad os alligevel antage, at Tyskland 
beseires, og at vi staar blandt Sejerherrerne. Hvad saa? 
Dette Spørsmaal henvender vi til den Oplysning om disse 
Ting, som er vundet siden sidste Krig og dens Aabenbaring 
af fransk Aand og Moral. Vi tillader os at spørge, om det 
vilde være at fremme vor egen Bestemmelse i Verdens- 
historien: i Pagt med den franske Aand at slaa 
til den tyske, at berøve den hin Sejerens Adel, Selv- 
tillidens rolige Retskaffenhed, som den alt for længe, til 
ubodelig Skade for sig selv og sin Naboer har savnet? 
Vilde virkelig det: at ydmyge vort legemlige og aandelige 
Frændfolk i Pagt med dets Fiende, vilde det være at handle 
ud af historisk Opfatning, som det sømmer sig et vakt 
Folk? 

Bagefter saadan Gjerning skulde vi kunne vinde Ind- 
gang for det, som Gud har givet os at bære ud til Velsig- 
nelse for Folkene? Da staar nok Sagen meget mere saa, 
at vi har vundet vort Land paa Bekostning af noget af vor 
Aand og dens Opgaver. Det er en anden Aand end vor, vi 
da har hjulpet til at hærske. 

Begge Muligheder altsaa af fortsat Krig med Tyskland: 
Jyllands Tab eller Slesvigs Vinding ved fransk eller russisk 
Sejer over Tyskland, er meget farlige, meget sørgelige. 

Skal da Kampen med Tyskland ophøre? Saa langt ifra, 
at først naar Krigstankerne faar Afsked, kan Kampen faa 
sin rette Fynd. Nu lægger vi Vægten af vor Kamp did, 
hvor vi ikke kan andet end saare os selv i vor Aand og 
vor Tilværelse; mens Vægten, ja al vor Magt skal lægges 
did, hvor vi kan føre den. Der, hvor vi engang tabte 
Slesvig (i Fredens Dage tabte vi det; Krigen indhøstede 
kun Fredens Resultater); der maa vi nu kunne vinde det 
igjen; nu er vor Tid med Guds Hjælp kommet. Med 
Aand mod Aand, med Kjærligheden til alt Vort i begejstret 
Ihærdighed, med Kraften af at føle sin Opgave, af at 
føle, at den er større end Modpartens, og med den sej- 
rende Bevidsthed af at have Guds evige Ret paa sin Side, 
skal vi kjæmpe! 

Men kan en saadan Kamp virkelig føre tilmaals, vil 
den Forsagte spørge: har saadant nogensinde været hørt? 
Meget vil sikkerlig ske herefterdags, som aldrig før har 
været hørt; men forresten har det sikkerlig været hørt, at 

den, der bæres af en stor Tidsstrømning, og den, der kom- 
mer tilbage i naturlige Forhold, han faar Magt, saa han 
faar ogsaa lettere Sit frem. Hvad den første angaar, da er 
Nationalitets-Strømningen evindelig voksende, og det tør 
nok hende, at den engang blir stærk nok til at gjøre Ret 
mod de smaa Folk, og allermest naar Kampen har været 
ført saaledes, at ikke Folkehad har reist sig mod Folkehad. 
Hvad dernæst de naturlige Forhold angaar, saa vil Tysk- 
land, naar vi atter prøver paa at indtage vort naturlige 
Frændeforhold til det, have lettere for at se: at vi, Nor- 
dens Folk, er deres eneste naturlige Forbundsfæller mod 
den fælles store Fare Slaverne. I en Kamp med Slaverne 
vil Østerriget falde i mange Stykker, men vi ved vor Be- 
liggenhed være uvurderlige Fæller. Aandeligt samme For- 
hold. Nihilismen med dens Affødninger i Socialisme og 
Kommunisme er af slavisk Æt og har sikkerlig dybe Rød- 
der i den slaviske Aand, men kun en forloren Intelligents 
har sat Skud af den i vor Jord. Indtil siste Trevl maa den 
kunne ryddes ud igjen; vor Troesbund, vor Sædeligheds- 
følelse, vor Hjemglæde kan ikke bære den, og Tyskerne 
maa faa Lyst til Forbund med Vort ved at se, hvor farefri 
vi staar. Men vi maa selv lette Tyskerne Adgangen til at 
se dette og meget andet. Saalænge Krigs-Signalerne staar 
paa Grænsen, ser de intet andet. Kan disse tages ned, 
kan de faa en tryg Følelse af, at hvorvel vi fører en ubøje- 
lig Kamp forat faa Vort igjen, saa kan de være rolige for 
os; vi slutter ingen Pagt med deres Fiender, og vi har 
hverken Frygt eller Smerte ved at de endelig, efter Aarhun- 
dreders Kamp, er blevet et stort, samlet Folk, — da tør det 
hænde, at Tyskerne ogsaa opdager de naturlige Forholde 
og føjer sig ind i deres Krav. Men dertil hører først og 
fremst, at de giver os Vort tilbage. 

Eller tror man ikke, at vi ved at heise andre Signaler, 
atter skulde faa Tyskerne i Tale? Skulde Tyskerne ikke 
lægge Mærke til det, Tyskerne, som nu faar sig berettet 
næsten hvert Hadets Ord herifra, i sin naturlige Mistænk- 
somhed mod alt, som truer eller overser deres unge Stor- 
hed, naturlig fordi Storheden endnu er saa ny og slet ikke 
tryg, — skulde ikke de, som sender straalende Takke-Tele- 
grammer, bare et enkelt lidet Folkemøde i England eller 
Amerika lykønsker dem, skulde ikke de høre og mærke 
sig, at et dansk, et nordisk Folkemøde, og et til, og endnu 
et og atter et erklærede: ingen Krig med Tyskland, intet 
Forbund med Tysklands Fiender; men Vort tilbage, og 
Samfund med Tyskland? 

Jeg tror det, fordi jeg tror paa de Vaaben, Kristendom- 
men har givet os, tror paa Aanden, hvoraf og hvorom vi 
forkynder, tror endog meget stærkere herpaa end paa 
Folkehad og Kanoner, — selv om de er smedede hos 
Krupp. 

Nu høres nogle at spørge: hvad vil et Forbund med 
Tyskland overhovedet sige? Og de, som spørger saa, tænker 
udelukkende paa et politisk Forbund. — Grundtvig, lige- 
som P. A. Munch, talte og skrev om et stort (gotisk) ger- 
mannisk Forbund, og den første tænkte sig England som 
Førstemand i et saadant. Dette er imidlertid at overspringe 
et Mellemled; thi saalænge England har sine Hænder inde 
i Andres Eje over al Verden, kan vi ikke godt gaa i et For- 
bund, som ogsaa sent eller tidlig vil bringe Ufred over al 
Verden. Tyskland (altsaa ikke Østerriget) staar i langt kla- 
rere, afsluttede Forhold; thi af fremmed ejer de i egentlig 
Forstand kun Posen og Nordslesvig; — i Elsass og Lothrin- 
gen er Land som Folk deres eget, ihvorvel en Folkeafstem- 
ning idag vilde udsige, at hvad de har tabt, faar være saa 
fremdeles. Forbund med Tyskland til Berging af en Ejen- 
dom med saadant Forbehold er umuligt og vilde naturlig- 
vis ikke blive krævet. Spørsmaalet Posen knytter sig til 
en saa fjern Mulighed som Polens Gjenoprettelse, hvilket 
forøvrigt Tyskland i Tidens Fylde neppe vil have noget 
imod — tvertom! Det kan selvfølgelig heller ikke være til 
Hinder for et nordisk-tysk Forbund. Men der er mange 
Slags Forbund, og selv om det til en Begyndelse ikke var 
større, end at Tyskerne vidste sig fri for os i en Kamp 
med Frankrige og senere hen blev sikre paa os i et Over- 
fald af Slaverne,' saa faar andre Slægter og andre Tider se, 
hvad deraf videre vil udvikle sig. 


Disse Betragtninger er, som sagt, nærmest henvendt til 
Kristenfolket i Norden, da det tilkommer disse at træde 
Fordomme ivejen for Sandhedens Skyld og at lide for den 
Mening, som ikke behager. Men af disse er det især det 
Grundtvigske Kristenfolk vi henvender os til, fordi de bør 
have faaet Øje for Nordens Folke-Bestemmelse, og bør vove 
at træde op for den. 

Men nu træffer det saa, at netop disse har i Danmark 
taget det fortjenstfulde Arbeide paa sig at uddrive den om- 
snigende Tyskhed af Tænkemaade og Sprog inden deres 
eget Folk, og Slesvigs Tah har gaaet deres Fædrelandssind 

dybest til Hjærte. Det er ikke alene almindeligt, det er et 
Særkjende for en god Grundtvigianer at føre Hadets stær- 
keste Ord mod Tyskland. Det kunde altsaa synes en stor 
Modsigelse af mig netop at ville vende mig til disse. Det 
er det ikke. Den samme stærke Følelse, som tildels her 
har vildledet dem (thi at her har været ført Hedningetale 
af Kristenmund, og det ofte af de bedste af dem, det er 
mig fuldstændig sikkert) — den samme stærke Følelse vil 
lettest bøje sig, det føler jeg mig saa meget mere vis paa, 
som det dog altid har været deres krænkede Sandheds- 
følelse, som har talt de altfor stærke Ord, og da kan man 
haabe, at deres Sind, engang sat i Bevægelse af en højere 
Sandhedserkjendelse, selv om det begynder med forarget 
Protest, nok skal arbeide sig frem og ikke blues ved at be- 
kjende, hvad det finder frem til. 

Svar som dette: «naar Tyskland først gjør sin Uret god 
igjen, saa skal vi gaa dem imøde», er ikke kristeligt; ja, 
det er ikke engang smukt menneskeligt; thi den, der har 
lidt Uret, har som oftest lettest for at gaa det 
første Skridt. Her er de to Indrømmelser, at ogsaa Dan- 
mark har gjort Uret, og at Tysklands store Almenhed især 
af den Grund ikke klart fatter, at man fortiden gjør Uret 
mod Danmark, — de maa være med som hjælpende Følge. 
— Svar som dette: «først naar vi har taget vort tilbage, 
skal vi prøve paa at give Venne-Signaler», kan ogsaa en 
Hedning give. — Svar som dette: «vi skal ikke ydmyge os 
mere end nødvendigt; det vil blive haanet», er sandt; men 
gjemmer paa noget, som ikke er det. Thi alene det er til 
Syvende og Sidst Ydmygelse, som tager paa Æren; men 
Æren mister ikke det mindste, naar man ikke opgiver det 
mindste af sit; men alene gaar den Vej, som er anvist den 
lille paa Jorden; ja, den, som elsker sit, føler Trang til 
at gaa denne Vei, saa ikke det kjære skal forspildes derved, 
at man bærer sig ad som den store. — Svar som dette: 
«den, som tror paa Gud, gjør Gud stor», er overmaade 
sandt; men naar AÅnvendelsen kommer i den Skikkelse, at 
man henviser til det Jødiske Folk og siger, at Gud 
frælste dette lille troende Folk Gang efter Gang af Milli- 
onernes Fiendehaand, da er det oprørende. Thi hvor er 
den Profet iblandt os, som har faat Guds-Fuldmagt til at 
skræmme Konge og Folk i Knæ til Anger og Bod? og hvor 
er den Konge og det Folk, som tror Profeten og kaster 
sig ned, saa Herren kan tale som til Jødefolket: nu har jeg 
fornummet din Anger, nu frælser jeg dig? Jøderne selv af- 
giver et forfærdeligt Eksempel paa, hvad det fører til at 

gjøre Profet-Tidens religiøse Tempo efter med et modvil- 
ligt, halvt-troende Folk. I Jerusalems Belejring førte Præ- 
sterne det sammen til Miraklet; — Miraklet kom ikke; men 
Undergangen kom. Uden Fuldmagt at føre Folket hen 
forat vente paa Miraklet, og gjøre det forat spare dem for 
at underkaste sig de Vilkaar, Gud har sat i deres Skjæbne, 
burde, efter Advarselen i Jerusalem, kjendes for hvad det er. 
— Og saa tilsidst vil jeg sige om Svar som dette, hvilket 
jeg ofte hører: «vi hader slet ikke Tyskerne; vi hader kun 
den Uret, de har gjort os», — at det er usandt, — saa 
længe man ikke kan vise det. Men at se paa den Stor-Tid, 
som nu er gaaet op over Tyskland, som er det ingen Stor- 
Tid, men kun et Hoffærdighedens Luftslot, skabt af Jætte- 
Kræfter, og som snart vil dunste bort i Guds-Sol, — det er 
den dybeste Fornærmelse, som kan tilføjes Tyskerne nu, 
og kun et stort Had kan indgive den. Hvad kunde verds- 
ligt være skjønnere for os selv end efter en stor Sejer over 
en stor Fiende at vinde vort tilbage, og paa en saadan 
Sejer tillige vinde den udvortes Adkomst til engang i Aand 
og Sandhed at blive aandsvakt og samlet i en Folke-Gjer- 
ning? I megen Overdrivelse, i stærk Forvildelse (og ander- 
ledes gaar det ikke til, naar et helt Folk rejser sig efter 
langt Tryk) har Tyskerne alligevel nu udført, hvad vel er 
værdt, at den germanniske Stammefølelse optegner det som 
Stor-Bedrift af sin gamle Kamp-Aand, og vel værdt, at vi 
bejler til i Samfund med dem engang at føre Troens, Folke- 
frihedens Sag ud i den stridende Verden. 

Ja, havde Grundtvig staat ny op idag og skulde ud 
af sin unge Mandom tage Tag i Folke-Gjerningen og spejde 
efter Vejene, — han havde faat det samme, — som heller 
ikke er synderligt forskjelligt fra, hvad han sagde efter i et 
Liv at have levet med i Danmarks forgjæves Kamp mod 
Tyskland og i den daglige, grusomme Lidelse, som ingen 
følte dybere end han. 

Grundtvigs Disiple og Tilhængere skal fortsætte 
ham, ikke bare gjentage ham, altsaa i de ny Begivenheder 
se de ny Krav. De, og alle Danske, som handler i dette 
Forhold, maa føle Ansvaret af, at de aabner eller lukker 
Vejene for sin egen Bestemmelse som Folk, og, foreløbigt i 
alle Fald, skruer fast hele Nordens Forhold til Tyskland. 
Her er en Naturmagt i dette Forhold, som trods alt i Læng- 
den vil drage Norden til Tyskland, og den vil lette Arbei- 
det, hvis det lægges rigtigt an, og knuse det, hvis det læg- 
ges urigtigt. Det er Slægternes Arbejde, som det her er 

Tale om; først af Slægterne kan man kræve udviklet hos 
os selv og baaret ud til andre alt, som her venter; men 
det hindrer ikke, at hver enkelt maa begynde idag. 


Skjønt man vil forstaa, hvem der har skrevet dette, 
sætter jeg ikke mit Navn under for derved at tilkjendegive, 
at jeg ønsker ikke andre Hensyn tagne end dem, Sagen ejer. 
Der maa kunne vindes en Maade at forhandle ogsaa denne 
Sag paa, som skiller sig fra den almindelige Forfølgelse og 
Forkjetring. Hele den udenadlærte Lektie om «Schlesvig- 
Holstejner», «Anti-Skandinav», «Folkefører», «Danskehader», 
og hvad det altsammen heder, maa kunne spares, thi den 
er ikke af det Gode og fører ikke dertil. Alt Had indsnev- 
rer og forhærder, og er derfor en Ulykke for den Enkelte 
som for et Folk; og anvendes Følelsens skjønne Gave kun 
til dermed at spinde sig ind, saa blir den jo til en For- 
bandelse. 

Hvad mit Forhold til den tyske Sag angaar, kan jeg 
derom oplyse følgende: Allerede i 1868 gik det op for 
mig: med Frankrige vinder vi intet, af Tysklands Nationa- 
litetsfølelse, naar den engang udfolder sin Blomst, muligens 
det vi vil. For denne Opfatning stred jeg samme Aar meget 
i Danmark, bl. a. i «Nordisk Samfund». Da Krigen mellem 
Tyskland og Frankrig brød ud, tænkte jeg desuagtet: maa- 
ske dog dette er Vejen, og jeg arbejdede for Forbund med 
Danmark, hvis Danmark vilde gaa med Frankrig; men jeg 
opmuntrede ikke dertil. Jeg ønskede Frankrig Sejer for vor 
Sags Skyld; men udtalte ofte, at da sejrede vel desværre 
ogsaa den franske Aand i vore Byers Dannelse, — og for 
denne er den med sin Vantro og sin overvejende æstetiske 
Retning en Gift. I Kampens senere Stadier, da Frankrige 
blev Republik, da Tyskland saa ud som en Fare for alle 
smaa Stater, ønskede jeg hjærtelig Frankrige Held, og Freds- 
opgjøret smertede mig. Men senere har jeg seet tydeligere, 
hvad her dog dengang blev gjort, og Frankrige har jo selv 
hjulpet mig dygtig dertil. Herom skal jeg ikke mere sige, 
end at jeg beundrer dets Hjælpekilder, jeg elsker dets Re- 
publik, jeg ønsker det alt Herligt og Godt, og jeg tror paa 
dets Opstandelses-Evne; men vore Veje falder ikke her, og 
vi har spilt megen Tid og meget Arbejde paa fejle Veje i 
vor Udvikling. Vor Vej ligger hos os selv og bøjer derfra 
til vort Frændfolk, der har lidt under den samme franske 
Aand som vi. Vi klager ikke derover; thi naar den 

fremmede Aand vinder, saa er det altid 
fortjent. Men vi vælger den ikke, naar vi er blevne 


seende. 

Vi vælger de store Færdsels-Veje, paa hvilke vi dog har 
faat vort Meste og Bedste, og ad hvilke vi snart ved 
Guds Hjælp skal føre noget tilbage af vort Folke-Arbejde, 
for hvis Skyld vi ønsker Fred! 


(Virkningen af Bjørnsons Artikler var, som Birger Knudsen træffende 
siger, at «hans Fiender raste, og hans Venner var bedrøvet»*'. Arne 
Garborg skrev (i «Lærerstandens Avis», 19. Okt. 1872): «Der er da og- 
saa udbrudt en forfærdelig Storm. For de Konservative . .. er denne 
Historie naturligvis gefundenes Fressen; thi — uagtet deres franske Sym- 
pathier ikke gaar synderlig længere end til Tænderne — saa kan jo Fol- 
kets bekjendte fransk-sindede Stemning nu bruges som et Middel mod 
Bjørnson, denne slemme radikale Forfegter af fransk Politik paa norsk 
Jordbund. Værst er det dog i Danmark. Danske Blade vrimler af Op- 
satser, pan Vers og Prosa, mod den dristige Nordmand, der vover al 
raade Danskerne, ja endog specielt Grundtvigianerne, til at «forandre Sig- 
nalerne» — ... overfor et Folk, som Danskerne omtrent holder det for 
en Salighedssag at hade ..... Saa meget er vist, at der maatte hverken 
mer eller mindre end en Bjørnstjerne Bjørnson til for at vove sig ud med 
en slig Idé paa denne Tid mellem saa mange kvækkende Smaa-Sjæle. — 
Ser vi nu paa Tanken selv med et nogenlunde uhildet Blik, nemlig efter- 
at vi er komne os af vor første Forfjamselse over samme, saa tør det nok 
hænde, at vi vil finde den værd at overveie ... Frankrig er i egentligste 
Forstand Vantroens Land, — Germanerne er af Naturen religiøst anlagte, 
hvilket kommer af deres Aands Alvor og Dybde.... Hvad Tyskerne 
angaar, saa er det sandt nok: vi liker dem ikke. Hvad der nu nærmest 
er den egentlige Grund, saa er der vokset frem et Nationalhad mellem 
de to Grene af Germaner-Stammen, Skandinaverne og Tyskerne, der er 
saa oprigtigt og saa dybt, som kun «Broder-Hadet» kan være, og vi kom- 
mer uvilkaarlig til at mindes Forholdet mellem Norge og Sverige for et 
halvt Aarhundrede siden.» 

Denne Udtalelse af Garborg (ligesom den ovenfor omtalte Korrespon- 
dance til et tysk Blad) viser, at det aldeles ikke var i Danmark alene, at 
der var en sterkt udbredt Antipathi overfor Tyskerne (nærmest som en 
Følge af Striden om Slesvig), men ogsaa i Norge. Man ansaa Tyskernes 
voksende Magt som en Fare for de nordiske Folk. Garborg fortsætter 
. (neppe helt retfærdig overfor de Danske): 

«Vi har lært os til at betragte Tysken gjennem danske Briller, og 
derved er han kommen til at tage sig ud for os som et Slags «Kinder- 
fresser», et «Utysk», som Vorherre kun har ladet leve for Menneskenes 
Synders Skyld. Men disse Følelser er usunde og neppe ganske beretti- 
gede. Vi maa erindre, at Tyskerne ogsaa er et Folk med virkelig Leve- 
Ret, — med et særeget og stærkt udviklet Kultur- og Folkeliv og med en 


*) Se Stud. philol. Birger Knudsens Oversigt over Signalfeiden i «Bjørn- 
son-Studier», udgivet af b f Gerhard Gran, Kr.ania, 1911. 
ro ø 

overordentlig Begavelse, — og vi maa huske, at deres sidste store Kampe 
kun har været førte for at realisere den store gamle Idé: Tysklands 
Enhed. Vi maa vde Tyskerne den samme Netfærdighed, vi vilde yde et- 
hvert andet Folk, nemlig at se deres Gjerning fra deres eget Standpunkt, 
og da vil det maaske vise sig, at hvad der for os hidtil har seet ud som 
Røveri og Plyndre-Lyst, i Virkeligheden (om ikke fra de Styrendes, saa 
dog fra det tyske Folks Side) er en Heltekamp for Tysklands største .... 
Folkesag. — Det er ialfald Tanken i hin ... Bjørnsons; Opsats, at vi 
hidtil har været rent paa Vildspor. Vi skal ikke bryde med vore Sv m- 
pathier for Frankrig; men vi skal bryde med vort Had til Tyskland af 
Hensyn til,”at dette Folk staar os nærmest af alle, baade i ydre Historie, 
og i indre, aandelig Forstand .... Det forstaar sig, at Tysken i mange 
Ting er en underlig Fyr og er maaske san omtrent vor Ligemand i fra- 
stødende, ubehageligt Væsen ... Men der er; stærke Spor til at han vil 
komme i Ligevægt igjen; og da forestaar der utvivlsomt hans nye, store 
Fædreland en rig uandelig og materiel Fremtid, som ogsaa vi vil kunne 
nyde godt af. — Spørsmaalet (det af Bjørnson reiste; har ialfald kastet en 
stor følgerig Tanke ud i vor Politik; lad den blive veiet og drøftet, — og 
det vil den blive —, saa vil det snart vise sig, hvad den duer til.» 

Arne Garborgs — den da ukjendte Seminarists*) Opsats i et obskurt 
Provinsblad — maa vel nu siges at være det betydeligste Indlæg i den af 
Bjørnson vakte Strid, skjønt det dengang neppe vakte nogen Opsigt, men 
blev fuldstændig overdøvet af et Kor af andre Stemmer. Angrebene paa 
Bjørnsons første Artikler (som blev optrykt i Høgsbro's «Dansk Folke- 
tidende», No. 42), aabnedes af Pastor Carl Grove i (dansk) «Fædre- 
landet» for 12. Okt. 1872. «Der var paa det sidste Vennemøde meget delte 
Meninger, da Hr. Bjørnstjerne Bjørnson havde talt. Nogle mente, at han 
saa omtrent slog os Danske lige i Ansigtet med sit Forlangende om, at vi 
skulde række Tyskerne Haanden ... Denne Opfattelse af hans Ord, som 
bragte Pastor Leth til at gjøre Indsigelse, blev imidlertid erklæret for 
urigtig af en stor Del af Tilhørerne, ja endog af Formanden 'Sogneprest 
Carl Joachim: Brandt!. Bjørnson havde udtrykt sig sau forsigtigt, for ikke 
at sige tvetvdigt, at der skulde gode Øren til for at fatte Mermingen.» [Nu 
efter Offentliggjørelsen af Bjørnsons Artikler om at forandre Signalerne 
er imidlertid al Tvivl hævet!. «Det maa sikkert glæde Socialisterne, 
Bjørnbakkerne **) og alle vore andre materialistiske Politikere, saaledes at 
fan en stor Digter til Allieret, og det feiler neppe, at Bjørnson vil blive 
brugt af dem, naar de skulle bekjæmpe ethvert Forslag om at sætte os i 
ordentlig Forsvarsstand.» — Grove anfører Ytringer af gamle Grundtvig, 
som viser, at han forkastede den Slags Forsonlighed, som Bjørnson til- 
raadede, og vilde have den «indespærret å Galehuset». Han minder om 
Grundtvigs Sang fra 1848: 


Sort ser det ud, 

men almægtig er Gud. 

Dine Fiender tillands 

er og Fienderne hans. 
De er Fjender af Sandhed og Retten. 
De er Fjender af Kjærligheds-Etten. 
De har alle det værste tilbage. 
Thi end lever den gamle af Dage. 


*) Han blev først Student i 1875. 


*) Lars Bjørnbak (1824—1878), jvdsk Lærer og Redaktør af «Aarhus 
Amtstidende» og Stifter af jvdsk Folkeforening, som ifølge N. Neer- 

Grove hævder, at «Tyskland blev samlet med Blod og Jern», og ... 
det var en kun halv-tysk Magt, der undertvang alle de hel-tyske. Ogsaa 
her findes der en mærkelig Forskjel mellem Forfatteren 'B. B.) og Grundt- 
vig. som skriver: «De nu saakaldte Preussere ere kun Ripsraps af alle- 
haande tydske og slaviske Folk, som hænge daarligt sammen.» 

Fire Dage senere (16. Okt. 1872) indeholdt Carl Plougs Blad «Fædre- 
landet» en ny Artikel, «Bjørnstjerne Bjørnson og Preusserne», af Pastor 
Andreas Leth (Middelfart. Om B.s Udtalelser paa Vennemødel siger 
han, at den «ikke lager sig saa farlig ud paa Papiret», og der «skulde 
Øren skjærpede ved mangeaarig Øvelse i Sønderjylland til for at høre 
den falske Forsonligheds Hvislen derigjennem .... Jeg kunde neppe tro 
mine egne Øine, da jeg læste det Stykke af Oplandenes Avis, som har 
gjort det til en aabenbar Sag, hvad der paa Vennemødet endnu traadte 
frem halvt tilsløret, at Bjørnstjerne Bjørnson er bleven en Preusserven. 
Det er den bedrøvelige Kjendsgjerning, som ikke længer kan sløres. — 
Imellem det danske og det tyske Folk er der et svælgende Dyb befæstet, 
ligger der en Verden auf Uretfærdighed, som hedder Preussen. Preusseren 
har aldrig været en ægte Tydsker, han er og bliver den slaviske Barbar 
med de pæne, tydske Klæder paa ... Med Grundtvigs historiske Syn 
kan det umuligt forenes at knæle for den asiatiske Jættes vderste Forpost 
mod Vest ... Det gjør ondt, bitterlig ondt at se Bjørnson sætte sin Hæ) 
ved Siden af Bismarcks og trampe i Takt med ham paa Danmarks 
Hjerte ...+- 

Dagen efter (17. Okt. 1872) rykker «Fædrelandet»s Redaktør, Carl 
Ploug selv ud med en redaktionel Leder: «En falsk Profet». Først 
paataler han, at Bjørnson «er i den Grad uvidende i almindelig Verdens- 
historie, at han tror, at Danmark var det eneste Land, som i 1815 «ikke 
fik klare Forhold eller kom til at herske over en anden Nationalitet end 
Hovedlandets. . End Rusland da med Finland? End Preussen med 
Posen? ... !Carl Ploug tog her feil. Bjørnson havde i «Oplandenes 
Avis» skrevet, at «Danmark ved Afslutningen af de store revolutionære 
Kampe var det eneste af de nordiske Lande, som ikke fik klare For 
hold, idet det herskede over en Del af det tydske Folk» o.s.v. Ploug 
oversar Ordene «af de nordiske»). Han ved aabenbart hellerikke, at hen- 
ved Trediedelen af Tydskerne er romerske Katholiker, naar han lader os 
have «Blod og Kristendom» fælles med dem .... Der er Linjer i den 
(Bjørnsons Artikel), over hvilke vi have maattet le høil, og andre, ved 
hvilke Haanden uvilkaarlig har knytlet sig» . . . . Carl Ploug angriber i 
Forbigaaende P. A. Munchs Pangermanisme, som «fik sin fuldeste Udvik- 
ling i 1849». «Efterat han i 1848 havde været ligesaar varmt begeistret for 
Danmarks Sag, som nærværende Forfatter i 1870—1 var for Frankrig, fik 
Datidens Fører for den materialistiske Bygdepolitik, den snilde og be- 
hændige A. B. Stabell «Morgenbladets» Redaktør) ham (P. A. Munch) i 
det følgende Aar omvendt, og han leverede nu i Morgenbladet Rækker af 
Arlikler mod Skandinavismen, som han gav Skyld for Tysklands Overfald 
paa Danmark, og Pangermanismen. Hvad der har omvendt nærværende 
Forfatter (B. B.), er ikke bekjendt; men det er sandsvnligt, at Nutidens 
Fører for den selvsamme norske Politik, Hr. Johan Sverdrup ... ved 


gaard (i Salmonsens Konv.-Leksikon) «væsentlig har bestemt Land- 
befolkningens politiske Syn i en stor Del af Øst- og Midtjylland». 
Altsaa en af Grundlæggerne af det danske Bonde-Venstre. Han var, 
siger N. Neergaard, «en stærk Modstander af alt Bureaukrati og vilde 
have Militærvæsenet indskrænket til det mindst mulige». 

(U. A.) 

sin gode Undervisning har frembragt det bratte Omslag hos Forfatteren.» 
— Ploug erklærer det for «to skammelige Løgne, at det danske Folk har 
mishandlet Slesvig, og at den eneste Tale, Tydskland hører fra Danmark, 
er Folkehadets. Vi hade ikke Tydskerne, fordi om vi ikke kunne elske 
dem; de Hundreder af Tydskere, der i denne Sommer have besøgt Kjø- 
benhavn og Badestederne ved Sundet, ville neppe have hørt et eneste 
uvenligt eller uhøfligt Ord ... Men den Dag da det danske Folk uden 
at have opnaaet sin Ret tiggede om Venskab og Naade, .... den Dag 
vilde det have tabt al moralsk Ret til at leve. Er det Hedenskab? Vel, 
sna erklære vi os da for Hedninger og ville intet have med oplandsk 
Kristendom at skaffe.» ... Om Bjørnson udtaler Ploug, at «Fantasilivets 
Rigdom ikke borger for en vederhæftig og agtværdig Karakter . .. Thi 
man maa dog vel føle det som en Ydmygelse, at en omreisende Skue- 
spiller har prøvet at sætte sig i gamle Grundtvigs Høisæde, for at «fort- 
sætte» hans Gjerning». Til Forstaaelse af Plougs Bitterhed maa det erin- 
dres, at han og Bjørnson gjennem flere Aar havde ligget i en stedse 
skarpere Strid, idet Bjørnson havde stillet sig paa det nye danske Folke- 
partis Side mod Ploug som det gamle «Intelligens-Parti»s Fører. Det 
danske «Forenede Venstre» havde netop erobret Flertal i Folketinget ved 
Valgene i Sept. 1872, da Signalfeiden for Alvor begyndte. 

I «Oplandenes Avis» for 12. Okt. 1872 havde den danske stud. theol., 
senere cand. theol., Folkethingsmand, Statsrevisor Harald E. LL. 
Holm offentliggjort et Indlæg, som fremkaldte nedenstaaende Svar fra 
Bjørnson. Holm siger, at Bjørnson «bragte ikke Klarhed i Forholdet 
(Danmarks Forhold til Tydskland); det har længe været klart nok: et 
Hadets Forhold; han bragte tvertimod Uklarhed og Gjæring, men dette 
maatte nødvendigvis til. ... Hos Mange — og det ikke blot af den ældre 
Slægt — vil de (B.s Udtalelser) kun vække Afsky og fnysende Harme:; 
men hos mange vil de ogsaa lænde nye Tanker og bortrydde gamle For- 
domme. ... De (B.B.) kræver vi skal indrømme, at ogsaa Danmark har 
havt Uret overfor Tyskerne, og at disses store Flerhed især af den Grund 
ikke klart nok fatter, at man for Tiden gjør Uret mod Danmark. Vil vi 
være Sandheden tro, faar vi vel indrømme det. Mellem 1848 og 1864 blev 
den Del af Slesvigs Befolkning, som vilde være tysk, behandlet uretfærdig; 
dens tyske Folkefølelse blev krænket, man vilde tvinge den til at blive 
dansk. Istedenfor at knytte den ubestridelig danske Del af Slesvig inder- 
lig og fast til Danmark, greb man efter det Hele og tabte det Hele )»... 
Men efter 1864 har Tyskerne ikke længer nogen Undskyldning, naar de 
tvivler om Nordslesvigs Danskhed. -- De anker over vort Had til alt det 
Tyske; og De har Ret, det maa skifte Skikkelse ... Vi maa opgive det 
Had til Tyskerne ...; men Hadet til Tysken (inden vort Aandsliv) maa 
vokse». — Holm er ikke enig med Dr. Rosenberg og hans Venner i, at 
«det Lys, der skal vinke Sønderjvderne fra Danmarks Vinduer, skulde 
være Blinket af skarpe Bajonetter og Bagladnings-Kanoner .... Svnet af 
nye Skibe, som gled i Søen». Bjørnson hur Ret i, at «Opgaven kan ikke 
være at hamle op med den preussiske Militærstat. Derfor siger jeg: ingen 
Krig med Tyskland, intet Forbund med Tysklands Fiender. Men naar 
De gaar videre og siger: Vort tilbage og Samfund med Tyskland, saa 
brister vor Enighed. Selv om vi faar vort tilbage, kan vi dog aldrig have 
Samfund med det nuværende tyske Rige. Aanden i det nye tyske Rige 


*) Det hør forøvrig erindres, at Grundtvig i 1863 — havde tilraadet at 
lade Slesvig dele efter Sproggrænsen. Men det herskende national- 
liberale Parti (med Ploug som Ordfører i Pressen) hørte ikke paa 
dette vise Raad. U.A., 

— hvis der er nogen Aand — er mere i Slægt med den, der drev Romerne 
til deres Røverfærd, end med den nordiske Aand ...i vore Dage. ... Det 
nye tyske Rige er ... kun et andet Navn paa det seirende Preussen og 
dets tyske Trælle. For mig staar det, som det tyske Folk har ingen værre 
Fiende end det nye tyske Rige ... Men ingen anden Magt end selve det 
tyske Folk vil formaa at fælde Preusserjætten» ...] 


Svar fra ,en Nordmand". 
(«Oplandenes Avis», 19. Okt. 1872.) 


———— — —— 


Blandt de Misforstaaelser, jeg har seet af min Artikel, 
skal jeg tage to frem. Man bebreider mig, at jeg ikke har 
undtaget Norge, naar jeg nævnte, at Norden første som 
anden Gang fik sin Kristendom og dens Kultur fra Tysk- 
land, — saasom Norge vitterlig fik sin første Gang fra 
Vesten. Dette har jeg da længe nok vidst, og den norske 
historiske Skole, som paa dette og mere bygger en egen Op- 
fattelse af Forholdet mellem Nordens Folk, tæller Mænd, 
som er mine Venner, og saaledes har præket dette ind i 
mig, at jeg just ikke skal være udsat for at kunne glemme 
det. Men med dette Forhold havde jeg dennegang intet at 
gjøre; thi baade tænkte jeg fortrinsvis paa Danmark, og 
Konklusionen blev den samme, om Undtagelsen blev gjort 
eller ei; men jeg skal med Fornøielse sætte den ind, naar 
man udtrykkelig beder om det. 

En anden Misforstaaelse er den, at man har fundet, jeg 
fraraader de smaa Folk at forsvare sig med fysisk Magt. 
Dette vilde have stemmet lige saa lidt med min Fortid som 
med min Tanke den Dag i Dag; thi kommer Danmark i 
den ny Nødvendighed at drage Sværdet, maa vi gaa med. 
Men netop fordi jeg tænker saa, bliver Ansvaret saameget 
større af at lade Forholdet til Tyskland bero paa en saa- 
dan Tilfældighed som en ny Krig mellem Frankrig og dette 
Land eller mellem Rusland og dette Land. Og Krigstan- 
kerne, mener jeg, skal i hvert Fald ikke holde den Lille 
borte fra at gaa de Veie, som ligger nærmest for. 

Derpaa til Hovedsagen: Er det nuværende Tyskland 
saaledes, at vi kan ønske Forbund med det? Kan vore Op- 
gaver finde Støtte der og Fremgang gjennem det Beslæg- 
tede der? 

Hadet har noget ved sig, som til sine Tider falder ko- 
misk for Tilskueren; thi det er i al sin Sørgelighed komisk, 

at Menneskene bliver mere rasende, naar man vil tage et 
Stykke Had ifra dem, end naar man vil tage et Stykke 
Kjærlighed. 

Jeg vil ile med at berolige de Rasende, som tror, jeg 
vil tage Hadet til Preusserpolitiken fra dem, — jeg vil ile 
med at berolige dem med den høitidelige Udstrækken af 
mine toede Hænder: «Had væk!» Thi Preusserpolitiken er 
jo ikke det tyske Folk; der er visselig noget andet og mere 
oppe i Tyskland end Preusserpolitiken, som kun har tjent. 
men forresten tjent saaledes, at den kan taale adskilligt 
Had. Denne Politik afskediges med selve Behovet, og det, 
som var, som er, som bliver, er det i Aand, i Arbeide, i 
Inderlighed og i Mod store tyske Folk, — og ikke gjør det 
synderlig fra eller til, om vi hader nogen eller noget en- 
kelt inden dette Folk, naar vi kun ser Vort i det, elsker 
dette og søger Forbund med det. 

Jeg, som aldrig til nogen Tid i mit Liv har været Ty- 
skehader, skjønt det har været sagt af saa Mange, ogsaa i 
Tyskland; — jeg, som har været med af at Magt at rope 
til Kamp mod det, men samtidig har beholdt herlige Ven- 
ner i Tyskland, jeg ved det kan gaa an, og jeg ved, der er 
noget i Tyskland, der er værdt at elskes! 

Det gjælder i saadanne Forhold at beholde noget af 
det, man har kaldt «den historiske Følelse». Lad os med 
denne Følelse se lidt paa Forholdene. 

1) Tysklands Forhold til Slesvig. Den store Almenhed 
i Tyskland har enten ingen Forstaaelse af, at der nu gjøres 
Danmark Uret i Slesvig, eller, forsaavidt den forstaar det, 
overser den det foreløbig af Hensyn til det Store, som fore- 
ligger. Saaledes oversaa Danmark det islandske Spørgsmaal, 
saalænge den slesvigske Sag optog Sindene; — ja, hvor- 
mange Danske kjender den islandske Sag den Dag i Dag? 

2) Tysklands udvortes Samling, d.v.s. Preussens Krig 
med Østerrig, Bayern, Sachsen o. s. v. Vi kan sige, at den 
ikke burde have foregaaet med Sværdet; men det følte den 
store tyske Almenhed, at den maatte; begge Partier i Folket 
følte det. Lad dette have været en Vildfarelse, — indrømme 
maa vi, naar vi husker, hvorledes en Samling ellers er fore- 
gaaet, at denne foregik med Lempe. Samlingen er, som sagt 
i min forrige Artikel (hvad den danske Brevskriver har 
overseet!) endnu kun udvortes; den er kun Betingelsen for 
en Samling i Aand, i Folkeaand. Men hvor vil man ikke en- 
gang være taknemmelig for, at denne Betingelse blev saa stort 
skaffet tilveje! 

3) Elsass-Lothringen. I hver tysk Mands og Kvindes 

Bevidsthed hørte Elsass og Lothringen med til et samlet 
Tyskland, og derfor blev paa Samlingens Dag de stjaalne 
Lande førte hjem i Triumf. En saadan Folkefølelse er nem- 
lig en respektabel Magt; men den er ogsaa en frygtelig Magt. 
Hvor 40 Millioner er paa Benene, blir Adskilligt nedtram- 
pet, som burde have staaet. — «Lad Folkene selv bestemme 
over sig selv og sin Jord,» siger vi jo til dem. Den Tid vil 
ogsaa komme, at saa vil ske; men den er desværre 
endnu ikke kommen, — og vi faar ikke dømme efter 
en Folkeret, som endnu ikke er blevet Folkeret. Napoleon 
den Tredie, som først vilde sætte den ind i Historien, var 
desværre selv den første til atter at krænke den. Med ga m- 
mel Folkefølelses Hævd siger derfor det tyske Folk: 
«dette Land og Folk er mit, og mit vil jeg have!» Saart fal- 
der det Overgangsslægten at høre dette; det er frygteligt at 
læse om, hvad de arme Mennesker i Elsass og Lothringen 
maa udholde; men jeg tør ikke af den Grund underkjende 
hin tyske Folkefølelse eller kalde den Rovsyge. 

Overhovedet at kalde denne tyske Reisning, som er 
Frugt af et femtiaarigt Arbeide i Vækkelse, denne «Opstan- 
delse», — at kalde den Preusserpolitik og karakterisere den 
som Rovlyst, Jættemagt, Rus, Ølsvindel, det kan jeg ikke; 
jeg melder mig ud af Hadets Forening! 

Og det Lurendreieri, som et Preusserdiplomati samtidig 
kan have gjort, bryder jeg mig ligesaa lidt om, som det 
Junkertum, der i Krigen fik sit andet Naadestød, eller den 
Soldatesk, som staar igjen, eller det despotiske Regjerings- 
begreb, som endnu en Stund huserer; — thi det stod kleint 
til med os selv, om vi ikke skulde kunne tage et større 
Syn paa vore egne Folk, end det, vi kan faa idag af vor 
Regjering og dens Smule Foranstaltninger, af vort nuvæ- 
rende Militær- og Kirkevæsen o.'s. V. O. S. V. 

Lad os dvæle lidt ved det tyske Folks Aand og vort 
Forhold til den! Allerede hvad den for vore Øine i disse 
Aar har fuldbragt, maatte lære os at indse, at vi i mange 
Stykker har dømt feilagtigt om den, — og Grundtvig 
ikke mindst. Man siger efter ham, at denne Aand er af me- 
get blandet Natur, forsaavidt som mange forskjellige Stam- 
mer udgjør det tyske Folk. Dette er forsaavidt sandt, som 
de større Grupper gjør sig i særegen Grad mærkbare; men 
paa en enkelt Undtagelse ikke anderledes, end at jeg kan 
se en ligesaa stor Lighed og Ulighed mellem dem, som mel- 
lem det norske og det danske Folkefærd. 

Naar man nu atter efter Grundtvig citerer for mig: 

Paa din Rigsdag, I din Skole 
aldrig mer med Tysk du bole, 
for din Lunge, 
for din Tunge 
Tysk er Ædder og Forgift, — 


saa har dette Vers og den Maade, hvorpaa det citeres, væ 
ret noget af det, som har vakt mig til Eftertanke. Thi Ære 
være Grundtvigs Minde! men han feilede i Adskilligt, som 
han selv senere rettede, og hvor Had eller Andet har hin- 
dret ham deri, faar vi rette ham. Og om dette Vers tør jeg 
nu ikke andet end nævne det Udtryk, som min Følelse altid 
har givet det; jeg tør ikke undlade det, naar det endnu kan 
troende gjentages: dette Vers er afskyeligt, og det baade 
til Aand og Form. 

Jeg fatter, hvad det er at faa et Folks Dannelsesgrund- 
lag lagt om, hvad det vil sige at fjerne fra selve Grund- 
laget alt det Fremmede — og da først og fremst Tysk; 
— jeg fatter, hvad det er at vende et Folks Politik og Syn 
fra Syd mod Nord; — jeg fatter, hvad det er at faa den 
fremmede Sprogundervisning fjernet fra Barneskolen. Men 
naar denne Sprogundervisning engang skal begynde, da maa 
vi mindes, at tysk Sprog og Aand fører ind til de rigeste 
Tankeschakter i Verden, ind til Verdens største Videnskab, 
til en sædelig, storartet Literatur, til en stor Kunst (i Mu- 
siken Verdens største), til et Folkeliv i Slægt med vort og 
industriøst, vindskibeligt til stadig Belærelse af vort, og 
endelig ind til en Kristendom, hvori Luther giver Klarhed 
og Styrke og en uendelig Ring af store Mænds Oplysning, 
og denne tyske Kristendom og Videnskab og Industri og 
Sædelighed er en Erobring ogsaa for os, grundlagt paa 
de forfærdelige Kampe, som i Tyskland betegner Overgan- 
gen fra Middelalder til Nytid, fra Katholicisme til Prote- 
stantisme. I vort Tyskehad er saa megen god og kristelig 
Taknemmelighedsfølelse mod Tyskerne gaaet under. Og 
skulde det være saa, som Hadet siger (hvilket naturligvis 
er en stor Usandhed!), at Dansk tager Skade bare af at tale 
eller indaande Tysk, da bør Dansk ikke existere som Dansk; 
thi den, som ikke kan værge sig uden ved det Unatur- 
lige, ham er det Naturlige: at give efter, — og saa skal han 
ogsaa give efter! 

Jeg ved fuldt vel (thi jeg ved det desværre fra mig selv), 
at al Frigjørelse begynder med Had mod det, som trykker 
os, og det er da strax den Uretfærdighed i Hadet, at det 
vender sig mod andres Styrke mere end mod egen Svaghed. 
Men alt faar have sin Tid, — og nu maatte Tiden være 

kommen, at den danske Mand og Kvinde kan forsmaa Ha- 
det og føre Kampen af Styrke og ikke af Frygt, d. v. s. af 
Kjærlighed til sit og ikke af Had til det, som hverken vil 
eller kan være vort. Og kunde ikke ogsaa Tiden være kom- 
men til at lære Tyskland at kjende, saadant'som det er 
idag? Tror Nogen, at vi gjør det? 

I saa Fald er det en ny Feiltagelse. De danske Aviser 
refererer efter de tyske kun, hvad der tjener Partiliden- 
skaben eller er ligegyldigt for den. De norske Aviser (de 
svenske vil jeg ikke tale om i denne Forbindelse) lever i 
det ynkeligste Afhængighedsforhold af de danske og trykker 
disse viljeløst af. Naar det engelske Handelskjøkkens Over- 
kok Times giver en skinsyg Dom over Tyskland, trykker 
vore Aviser den af efter den danske Oversættelse. Paa 
samme Maade med de franske Aviser. Nu er det desværre 
saa, at Nordens Folk ikke læser synderlig andet og mere 
end Aviser, saa det er intet Under, at man med den tyske 
Aand, som nu er oppe, tænker i Almindelighed paa Bis- 
marcks gruelige Rænker, Keiserens Røverreligiøsitet og 
Moltkes træske Krigskunst og paa hele Resten som en 
«Masse», en Jættemø, der ifølge Sagnet maler Guld og Fred 
for Riget. 

Men saavist som vi ved, at det er den tyske Folke- 
følelse, som har begyndt det Befrielsesværk, der nu udvor- 
tes er istand, og at denne Følelse har skabt sine Førere 
(ikke omvendt), saa vist maatte vi, selv uden at kjende det, 
slutte os til, at det indre Befrielsesværk allerede samtidig 
maa være begyndt, at der overhovedet nu maa være en 
Aandens og Hjertets Vakthed over Folket i Seierens Mor- 
gentime. 

Fra alt dette har vi tvært stængt os ude. Naar den 
danske Brevskriver siger, at dette er rigtigt, — thi intet 
Samfund med Tyskland, fordi det, som der er oppe, er 
stygt, — da svarer jeg: i denne grændseløse Uretfærdighed 
er det Hadet ligger. 

Jeg for min Del ved noget om, hvad der nu er oppe i 
Tyskland. Noget af dette stiler bent op til vort. Noget af 
det vilde kunne fri os i vor Sneverhed eller kanske rettere 
udtrykt: hjælpe os til at se, hvad der er eller bør være 
oppe nu hos os selv. 

Det forbidte, udestængende Tyske-Had har gjort stor 
aandelig og hjertelig Ulykke i vore smaa Folk. Blandt mine 
kjære Landsmænd kan jeg ikke saa snart finde Procentfor- 
holdet; thi Nordmændene har længe havt det stærkt med 
at hade (og har det saa endnu), hvorfor den tyske Tilvæxt 

ikke er god at skille ud. Men i den vakre danske Natur har 
jeg seet Kræftskaden, og det saaledes, at jeg er bleven skræmt. 
Flere har seet som jeg, saaat jeg sikkerlig ikke bliver den 
eneste, som nu skal slagtes paa dette Altar, indviet Hadet; 
der kommer nok flere og beder om samme Ære. 

Forresten skal jeg takke den danske Brevskriver tor, 
at han ikke praktisk har bevist Hadet paa mig; saadant er 
noget saa uvant for mig, at jeg næsten faldt i Forundring, 
og skal i hvert Fald ikke glemme det. 

Tilsidst Gjentagelse af mit Program i Sagen: 

1) Forbundet med Tyskland er en Slægternes Sag; hvad 
det engang fører til, ved vi ikke. Men ser vi, at med dem 
gaar vor Fremtid og at aandelig og legemlig er vi gjensidig 
hinanden størst til Hjælp af alle Folk paa Jorden, — da 
begynd hver enkelt idag, begynd med at slaa Hadet ned, 
med at hindre Alliancehaab med Tysklands Fiender og be- 
gynd med at lære Tyskerne selv at kjende! 

2) Hele vor Modstandskraft mod Tyskerne som erob- 
rende Magt maa lægges i den stærkeste Udvikling af vort 
eget, hver i sit Folk. Ogsaa denne Aandskamp til Baade for 
Tyskerne som os selv maa fortsættes gjennem Slægter. Men 
alle maa vi ene os om Kampen i Slesvig! De brave Mænd 
og Kvinder, som siden Krigen har kjæmpet der og paa 
Grænsen, de maa ikke længer staa alene! Hele Norden mis- 
sionere i Slesvig ! 


[I Aftenbladet for 21. Oktober 1872 skrev Bjørnson i en Artikel «Den 
tydske Sag» bl. a.: «.. der er et herligt Folkefærd, som lider for hver 
Dag, vi gaa i Fejlsyn og Had, og det er Nordslesvigerne.» 

Om Bismarck og den tydske Folkcaund heder det i den 
samme Artikel: «Naar vi af et Folks Evner og Historie synes at se Guds 
Bestemmelse med det, saa kalde vi denne Bestemmelse Folkeaanden og 
tænker paa den som en god Engel, Folkets Ideal. Men ogsaa det kalde 
vi Folkeaand, som paa Vejen mod dette Ideal har svndet og sejret, hin 
Folkets Naturmagt i Kamp» . ..... «At sætte v. Bismarck og Preusser- 
aanden udenfor den tydske Folkeaund, er i høj Grad fejlagtigt; den tydske 
Aand faar bære Ansvaret og Hæderen'af dem begge. ... I Fleres Digtning 
og Kunst har der gaaet en Aand, som har Slægt med den Bismarckske; 
jeg skal nævne Heinrich v. Kleist, hvis Fantasi og Vilje skabtes af 
Nøden under Napoleon den første; endvidere Hebbel og Carl Lud- 
wig. Jeg skal nævne Kanulbach i Maleriet, Wagner i Musiken. For 
mig i det mindste er her noget [med Bismarck] beslægtet oppe.» — 
Bjørnson minder derefter om, at Tyskland ogsaa har «havt andre Idealer 
oppe» (de, som betegnes ved Navne som Lessing, Goethe og Schiller). 
Men fordi om disse Idenler tiltaler os mere, skal vi ikke se alene med 
Uvilje paa den Aand, som Bismarck og hans Følge repræsenterer. «Det 
som de følger er ikke bare stygt; Bismarck og Preusserpolitiken har 

Viljens Storhed, Overlæggets Koldblodighed, Føædrelandskjærlighedens 
Glød, Kommandomagten. Og dette er Egenskaber, som er værdt at be- 
undre og at hværve Tillid. Det store Folk følger for sandanne Egenska- 
bers Skyld den Mand, den Følelse, som gaar deres største og kjæreste 
Ærinder, og overser af den Grund desværre altfor meget Fejlene.» 

«Den tydske Videnskab i dens gigantiske Fagstorhed kjender vore 
Studerende, Teknikere, Officerer, og de ved, at den er forenet med Evne 
til at inddrage alt Beslægtet i en Oversigt, som ingen anden Videnskabe- 
lighed yder. .... Folkets Musik er Verdens første, og de har Verdens 
første Komponist. Paa deres Scene staar Verdens første tragiske Skue- 
spillerinde . . .» 

I «Et Svar til en Nordmand», i «Oplandenes Avis», 30. Okt. 1872, skrev 
Johannes Schrøder bl. a.: «Kunde vi tro rigtig stort om vort 
Folkekald, san spurgte vi ikke, hvilken Stormagt vi har Fremtid med, 

. men vi spurgte: hvem vil seire med os; hvem vil dele vor Fremtid 
med os. Og saa havde vi Tid til at bie, til de selv søgte os op for at faa 
Det i det Livslys, der skinner hos os i Norden.» 

I «Oplandenes Avis», 30. Okt. («Atter Svar fra «en Nordmand»») griber 
Bjørnson igjen Ordet og formaner til at «tenke pan Slesvig, om vi 
nemlig ikke er ifærd med at forraade dette Land med vore Krigs- 
tanker, vort Had, vor stadige Tale om Udfrielse ved Tysklands Fiender». 

I «Oplandenes Avis», 6. Nov. 1872, skriver den danske Folkehøiskole- 
forstander Jens Nørregaanrd, en af Grundtvigs ypperste Efterfølgere, 
som havde deltaget som Frivillig i den slesvigske Krig, bl. a.: «Den Ind- 
rømmelse, Forfatteren (Bjørnson) forlanger, at det danske Folk gjennem 
sin ansvarlige Regjering gjorde Uret i Sønderjylland mellem 1850 og 1861, 
gives her og er for længe siden bleven givet af en stor Kreds i Danmark, 
forsaavidt dermed sigtes til det berygtede Forbud mod privat Under- 
visning paa tysk blandt tysksindede og tysktalende Folk.» Men «Nord- 
manden tager feil, naar han tror det danske Folk nu er gjennemtræng! 
af Had og Hævn; det er forknyt og mageligt, for den allerstørste Part». 
— Nørregaard fremhæver (ligesom Henrik Ibsen to Aar forud, i Ballon- 
brev til en svensk Dame), at «denne store «Begeistrings-Krig» . . . ikke 
har affødt en eneste Digtersang, som er værdt at nævne». Der hviler «i dette 
Øieblik en forknyt og tung Stemning over det tydske Keiserrige. . . Fordi 
den tvdske gode Enhedssag rides af en Mare, der kalder sig Preussen, 
en halv Vendermagt, romersk i sin Uddannelse, ... et Aag pua Tysklands 
Nakke». 

I «Oplandenes Avis», 12. Nov. 1872, svarer Bjørnson sin «kjære, 
gamle Ven», Nørreguurd, bl. a.: «Det er af Hensyn til Sønderjvderne lige- 
san meget som til vor Opguave, at jeg her har optraadt. De danske Aviser 
bærer (med Undtagelse af Hr. Elberlings udenlandske Referater) ingen 
Bud fra Tysklands dybere Aandsliv, . . . og vore Aviser (især da Aften- 
bladet) lever i det skammeligste Husmandsforhold til danske Aviser, hvad 
Udlandets Liv angaar. | dette Fejlsyvn pan Tyskland ligger de Danske 
bundet som i et afstængt Rum. Jeg indser ikke rettere fremdeles end ut 
den, som har lidt Uret, har kristelig og borgerlig lettest for at gaa det 
første Skridt. . . . Det ved jeg med stor Erfaring fra mig selv, og det paa 
begge Mander desværre. Amerikaneren har et Ordsprog: Hvorfor angriber 
N. N. mig? Jeg har aldrig gjort ham noget godt? — Det er ikke 
Preussen, som drev Tyskland mod Nordslesvig, det er omvendt Tyskland, 
som drev Preussen. Den almindelige Anskuelse i Danmark, at Preussen 
er «et Ripsraps af vendiske Røverhorder» (Barfods Udtryk) er et historisk 
Fejlsyn, som der engang, til Baade for Sagen, maa blive slut paa. . ... 
Tyskerne er de herskende, Tysk er Bismarck, Moltke, Keiseren, Prinserne, 
Hærførerne, Diplomaterne, Forfatterne paa ganske faa Undtagelser nær.» 

«Det er Tyskernes Trang til Samling, som oprørt og misledet har 
øvet Værket i Slesvig, og ikke Rovsyge. . . .-» 


Imidlertid var Bjørnson henimod Slutningen af Oktober 1872 høi- 
tidelig bleven udstødt eller afsat som norsk Medredaktør af Tidsskriftet 
«For Idé og Virkelighed», hvis to danske Redaktører var Professor Ra s- 
mus Nielsen og Rudolf Schmidt. Og en af de mest frem- 
ragende danske Grundtvigianere, Pastor Vilhelm Birkedal, havde i 
en Brochure («Norden, Tyskland og Bjørnstjerne Bjørnson») erklæret sig 
«fristet til at sige: Nei, ingen dansk Mand eller Kvinde kan byde Bjørn- 
stjerne Bjørnson velkommen i sit Hus, før han tilbagekalder; — det vilde 
være usigelig smerteligt at se ham der». Bjørnson havde nemlig paa sin 
Side ladet sig henrive til en for de Danske ligefrem saarende Ytring, i en 
Artikel i «Aftenbladet» (17. Okt. 1872): «Saalænge Tyskerne bare hører 
om Had og selv føler Hadets Ord herfra, sau længe tør og vil de ikke 
udsætte de Tyskere, som i ikke saa ringe Tal endda bor lige op til 
Grænsen, for det Tirreri, som noget Kvindeagtigt i den vakre danske 
Nation er sterkest i af alle Folk i Europa, og som Tyskerne kjender lidt 
til» I det Hele taget vilde Striden efter al Sandsynlighed have faaet en 
langt mindre heftig Karakter, hvis Bjørnson selv den hele Tid havde 
bevaret sin Koldblodighed og taget Hensyn til det danske Folks ganske 
naturlige Ømfindtlighed overfor Indblanding i dansk Politik fra en Nord- 
mands Side (selv om denne Nordmand i Aarevis havde været Deltager i 
dansk Politik og desuden med Rette gik ud fra, at Forholdet til Tyskland 
i nogen Grad var en fælles nordisk Sag). I Danmark udtalte ikke alene 
Mænd som Dr. Rosenberg, Pastor C. I. Brandt, men ogsaa 
Sofus Høgsbro og Digteren Pastor Hostrup (ganske vist med betyde- 
lige Indrømmelser) sig imod Bjørnson. Hostrup indrømmede, at der «er en 
stadig voksende Trang til et stort gotisk Forbund med Tyskland og Eng- 
land i Spidsen». Men «vi maa have det tyske Sprog ud af vore Børne- 
skoler». Og «jeg har bestemt afvist Normandens Opfordring til at komme 
Tyskerne imøde og skifte Signaler som en Umulighed, ja et Seivmord» 
(«Fædrelandet», 4. Nov. 1872. — I Norge optrykte «Morgenbladet» andre 
Blades skarpe Udtualelser imod ham, og Aftenbladets Redaktør, Ditmar 
Meidell, Bjørnsons gamle Ven, spottede over Forsøget paa at «paavirke 
Tyskerne ad den elegiske Vei» og advarede mod «Gråndungen af nordisk- 
tyske Alliancer, der snart vil vise sig at være den pure Svindel og Hum- 
bug». Ogsan «Dagbladet» (redigeret af H. E. Berner), Venstrepartiets 
Organ, bekjæmpede Bjørnsons Signalforandring i velskrevne Ledere og 
indsendte anonyme Artikler, af N. N. og «Hugin»: «Bjørnsons Ændring 
af Signalerne var en Nationalskandale». «I det store taget vil Udlandet 
dømme det som en ufattelig Karakterløshed». «Dagbladet» var ligesom 
«Aftenbladet» udpræget franskvenligt. Derimod fremholdt Hans Ross 
(i en anonym Artikel i Dagbladet), at Nordens Fremtid heller gik med 
England end med Tyskland. 


Men størst Opsigt vakte Digternes Udrykning i Kampen. Andreas 
Munch og Henrik Ibsen stillede sig begge paa Carl Plougs Side og fod i 
det konservative Danmarks Hovedorgan «Fædrelandet» trykke hver sit 
flammende Digt. A. Munch skriver bl. a.: 


«I Danske har jo selv opklækket 
Den Lindorm, som nu vender kaad 
Mod eders Folk, af Rusen vækket, 
Sin, Gudskelov, giftløse Braad. 

Hans Sprogfordærv, hans hule Frase 
I have holdt for ægte norsk — 

Hver, som ei vilde med ham rase, 
I kaldte gammeldags og dorsk. — 
Hvi saa' I ei, at selv i Norge 

Han staar alene med sit Spræl, 
Mens Folket bag de Klippeborge 
End sidder tro ved Urdas Væld.» 


Mod dette Rim kom der fra Norge en Række af skarpe Protester, 
bl. a. af Kristian Elster (i For Idé og Virkelighed, II Bind 1872). 
Men ogsaa Henrik Ibsens glimrende Indlæg «Nordens Signaler» 
(«Fædrelandet», 7. Nov. 1872) bidrog sit til i enkelte Kredse i Norge ant 


fremkalde en Modbevægelse til Gunst for Bjørnson. 


«I Wien stod et Slag mellem Diplomaterne. 
Paa Nordslesvigs Sletter ramtes Soldaterne. 


Bedre Soldater Du aldrig finder 

End hin blødende Rad af Mænd og Kvinder. 
Der maatte de ligge, med Døden drages 

en otte Aars Nat, som ej end vil dages. 


En otte Aars Folkenat, uforbundne 

de ligger derude og blir ikke fundne. 

Og dog holdt de ud, de danske Drenge 
taalmodigt, parat, hver Mand oven Senge. 


Da lød et myndigt Kommando-Ord : 
Retræt, Ambulance: helf om; mod Nord! 


Stik Flagdugen ind i Tornystrets Hjørne; 
I forstyrrer de kredsende sorte Ørne. 


De springende Løver skal logre med Halerne. 
De vaagende Mænd skal forandre Signalerne. 


Der raader ei Tvivl; en Skald har fortalt det, 
og gamle Grundtvig og Gud har befalt det. 


Godt! Altsaa Retræt. Til Forsoningsfest! 
Pan Tribunen staar Pangermanismens Præst. 


De nye Brødre, med Brystet mod Brystet 
holder hverandre og Glasset omkrystet. 


—v—  —-— -—-—= == — —= —-—  — == -y—=—=— rm 


Der er Omslag ivente! Klem paa med Talerne! 
Vejrhanen paa Fløien har forandret Signalerne.» 


Herpaan svarede Aasta Hansteen («Dagbladet», 20 Nov. 1872) 


bl. a.: 
Et kun jeg ser; den Veirhane god 
hugger med Næbbet stik Vinden imod. 


Fjærene blot i Vinden leger 
Næbbet altid imod jo peger. 


Winkelried sanker af Spyd saamange, 
som han mægter i Favnen at fange. -- — 


Bjørnsons Artikler og Taler. 25 

I «Oplandenes Avis» for 30. Nov. 1872 kom el Digt af S. (Sigurd 
Blekastad) «Aat Bjørnstjerne Bjørnson» paa Landsmaal, med Solo 
og Kor. 

(Ein Mann syng:) 
I strid du staar den udslagne dag, 
paa kvila du alder fær tenkja: 
um blod ei flaut i nokot slag, 
det heitt nok var der, du var benkja. 


(Al lansens ungdom :) 

Men slik vil me ha deg, 

me elska dit mod, 

du braut os en veg, 

naar me naglfaste stod; 

og tok du imist, — 

me elska deg lel, det er vist. 


I samme Blad (8. Dec. 1872) offentliggjorde Kristofer Janson 
først et Digt til Bjørnson, hvem han sammenligner med Stormen, som 
«aldri gjeng etter beine strek»: 


Um enn han ruskar kvast i skog 
og sumt riv upp med rot, 

liv var det, der han song og log 
og bles inn helsebot. 


Dernæst et lidenskabeligt Svar til Henrik Ibsen: 


Soldatarne blødde paa slesvigske vollar, 

men kjære min Ibsen! -- kvar var du den dag? 
du tømde i Roma dei frøydande*) bollar, 
skreiv dundrande visor i koselegt lag. 

Nei, Ibsen! deg taka me inkje paa ordet, 

du talar for myket, og talar for stort, 

du kaldlær og dunkar for ofte i bordet, 

og kjære — kvat hev du fyr Norden daa gjort? 
I sinne du brenn, det vert verre og verre, 

du merkar ei brodden seg snur mot deg sjøl. 
Gakk, søk du din fyrverkarpost hjaa Vorherre, 
spreng verdi! — og finn deg ei frelsande fjøl. 


I «Oplandenes Avis» for 7. Dec. angribes «Morgenbladet» (Redaktør 
Friele), som «ihærdig har aftrykt allehaande uden- og indenlandske 
Smæderier» mod Bjørnson. «Tanken med dette er tydelig nok: Bjørnson 
skal gjøres umulig» 'under den nye Partikamp i Norge). 

De norske Grundtvigianere mener, at Bjørnson har havt Ret i Hoved- 
sagen. 

I det følgende Aar, 1873, tog dog baade 0. Arvesen, Kr. Janson og 
Christopher Bruun i «Oplandenes Avis» bestemt Afstand fra Bjørnson, da 
denne i Stridens Hede havde udtalt, at «Danmark faar aldrig efter denne 
Dag Norden med i en Kamp mod Tvdskland med Russer og Romaner». 
Hvis Danmark vilde forsøge at vinde det tabte tilbage gjennem Krig med 


*) Skummende. (UV. A.) 


387 


Tydskland, vilde det «føre til dets Adskillelse fra Norden og dets panføl- 
gende Undergang». «Lad os tage os Mod til at tænke Tankerne heilt ud, 
slippe Fraserne og sige, hvad vi ser er Virkelighed! Og det er den, at vi 
kan redde Slesvig for os ved at ændre Signalerne og tale til Tydskland 
som adskilte Brødre kan gjøre det Dagen foran en stor, fælles Fare. . .. 
At Tydskerne ikke har baaret sig ad mod os som Brødre ... skal vi vir- 
kelig nu tænke mere paa det, end paa Slesvigernes Frelse og Nordens 
Fremtid?» -- I Modsætning hertil hævdede Christopher Bruun, at 
de nordiske Folk ikke kunde opgive Tanken om en mulig Krig med 
Tyskland for Slesvigs Skyld uden at blive et Byyte for Tidens Materialisme. 
«Sætter man Stængsel for Tanken og Talen om Kamp med Tyskland, før 
Danmark er helt igjen, saa stopper man Fædrelandskjærlighedens Væld 
i de danske Hjerter.» -- Kristofer Janson og i Hovedsagen ogsaa 
O. Arvesen sluttede sig til Bruuns Udtalelse, san Bjørnson ved sin 
Afrelse fra Norge i 1873 havde saa godt som alle Partier og Menings-Grup- 
per imod sig. — 

Kort før Jul 1872 havde en Brevskriver til «Oplandenes Avis» fra 
Vestlandet, H. A., sammenlignet Bjørnson med Halfdan Svarte i Jule- 
gildet: Bjørnson «kom til dem i en tysk Rus . ...; tømte en Flaske sur, 
tysk Vin». Han var fanget af «Jotunheims lokkende Magter», som Frey af 
«Jættemøen Gerde». Han har nu sendt sin Svend — i Skikkelse af Avis- 
artikler og Taler — til «Utgardelokes Berlin». Da Israeliterne sukkede 
under det ægyptiske Ang, «opfordrede ikke Moses til at forandre Signa- 
lerne». Tyskerne sammenlignes med Filistrene og Edomiterne. Selv 
Goethe var «en Filister, en Jætte». «Det er Nordboerne, ikke Tyskerne, 
der have de dybeste og rigeste Forjættelser fra sin historiske Barndom og 
Ungdom . . . de have den store Folkedrøm ved Siden af Jøder og Græker, 
medens Tyskerne er 40 Millioner almindelige Verdensborgere.» I Grun- 
den «ret et Jættefolk». «Ganske vist er Bjørnson Nordens største Digter i 
Nutiden . . ., en herlig Talsmand for Frihed og Folkelighed ... vi opsige 
ham ikke Huldskab og Tro.» 

I det Hele var det et Omkvæd, som hyppig blev gjentaget, at Ty- 
skerne --- eller ialfald Preusserne — var et Jættefolk. De tilhørte «Jotun- 
slegten» eller Filistrene, modsat Herrens udvalgte Folk, som Grundtvig 
havde betegnet som «Kjærlighedsætten». Bjørnsons Optræden virkede 
væsentlig som et Forsøg pau at gjennembryde en Mur af Selvgodhedens 
Fordom overfor en af de store Kulturnationer. Kristian Elster ud- 
talte (i For Idé og Virkelighed, II Bind, 1872): Vi saa ligesan fordoms- 
blinde paa begge Folk. 

Mest betegnende for nordisk Selvgodhed er kanske Pastor Vilhelm 
Birkedals Indlæg, hvori det bl. a. heder, at «Vorherre kunde, men- 
neskelig talt, ikke undvære Danmark . . ... Det danske Folk har navnlig 
nu i vore Tider . . . en Hovedbetydning som Middel til at faa just det 
frem, som Vorherre vil have frem». 

Den Art Udtalelser viser, at Bjørnson i Signalfeiden paa sit Vis for- 
beredte ikke blot sit eget religiøs-filosofiske Gjennembrud, men ogsaa 
Henrik Ibsens voldsomme Angreb paa sit lille Hjemlands religiøse og 
etiske Selvgodhed i «Samfundets Støtter», et Angreb som rigtignok ensidig 
var rettet mod Norge. Hvor knusende overlegent endog høit oplyste Mænd 
kunde se paa de store Kulturfolk, faar man et grelt Indtryk af ved at læse 
følgende Ytringer af ovennævnte Pastor Vilhelm Birkedal, en af 
Grundtvigs mest fremragende Disciple og en af Danmarks ypperste geist- 
lige Talere: «Derfor gyse vi ved at se Tyskland synke dybere og dybere 
i Umenneskelighed . . ., rive Tungen, Modersmaalet, ud af Munden paa de 
Undertvungne ... Frankrig med den senest aabenbarede Raaddenskab af 
den væmmeligste Art .... England, der sidder lænket til Kjødgryden, 

omstablet af Sterling, med det stive, dumme Blik.» — Efter dette vil man 
forstaa, at i sarndanne Tider «kunde Vorherre, menneskelig talt, ikke und- 
være Danmark». Ogsaa Bjørnson troede jo dengang, som man ser af hans 
ovenstaaende Artikler, paa en særlig Mission for de nordiske Folk, nemlig 
den at forene Kristendom og Frihed. Men han mente altsaa, at de nor- 
diske Folk for at løse en saa stor Opgave trængte Samarbeide og Forbund 
med de øvrige germanske Folk, først og fremst med Tyskland. 

Signalfeiden fortsattes, gjennem lange Efterdønninger, lige til 1875 
og 1876, og vakte Opmerksomhed baade i Tyskland og andre fremmede 
Lande. Foruden nye Indlæg (som her ikke kan refereres), i «Oplandenes 
Avis», «Aftenbladet» og «Dansk Folketidende» (lige til 1876) skrev Bjørnson 
om Norden og Tyskland i «Die Gegenwart» og nyttede senere, naar han 
var i Tyskland, atter og atter Leiligheden til at tale Nordslesvigernes Sag. 
Endnu saa sent som: Vaaren 1876 skrev han fra Aulestad til «Dansk Folke- 
tidende» (12. Mai): «Lad os ikke opgive vort eget Arbeide for Nordsles- 
vigernes Udfrielse!» I «Nationalzeitung» (Berlin) havde Bjørnson i det 
samme Aar talt de Danskes Sag, og «Kölnische Zeitung» havde udtalt sig 
til Gunst for Bjørnsons Tanke om Gjenoprettelsen af et godt Naboforhold 
til de nordiske Folk og fremhævet, at «vor store Hærfører Moltke» har 
sagt, at Udførelsen af Pragerfredens 5te Artikel vil spare os to Hærkorp- 
ser. (Jfr. «Dansk Folketidende», 17. Marts 1876.) Men Bjørnson kjendte da 
tilstrækkelig til Stemningen i Tyskland til at vide, at noget snadant ikke 
var at vente I nogen nær Fremtid. (Dette fremgaar af det nævnte Brev 
fru Bjørnson til «Dansk Folketidende», 12. Mai). — Den danske og norske 
Presses næsten enstemmige Afvisning af hans Forsonings-Forslag i 1872 
forpurrede den store Felttogsplan, Bjørnson sandsynligvis havde for Øie, 
nemlig under den forestanende Reise gjennem Tyskland til Italien (i 1873) 
at virke som en Art frivillig Gesandt, paa Grundlag af en afgjort Signal- 
forandring i Danmark (et religiøst Stemnings-Omslag i Grundtvigs bedste 
Aand), og bidrage til at bane Vei for Iverksættelsen af Pragerfredens $ 5: 
Slesvigs Deling ved Folkeafstemning. At dette kunde opnaaes ved at 
vække Nordboere og Tyskere til Forstaaelse nf en fælles verdenshistorisk 
Opgave, var det Haab, som kom til Gjennembrud hos Bjørnson under 
Sindsbeviwgelsen ved Grundtvigs Død. Hans ledende Grundtanke var 
anbenbart den samme, som længe bag efter (i «Over Ævne», ID) fik Udtryk å 
det bevingede Ord: «Der maa nogen begynde med at tilgive.»! 


XXXIII. Om Dødsstraffen. 


(AF et Brev fra Bjørnstjerne Bjørnson.) 


(«Dagbladet», 28. Juli 1874.) 





— — TI ttalien fulgte jeg med Nøjagtighed de italienske 
Aviser. Af psykologisk Interesse fulgte jeg daglig Artikelen 
om Mord. Nu, da jeg for en Stund er tyet op til Syd-Tysk- 
land, træffer det saa til, at jeg i tyske Aviser læser om nogle 
græsselige Mord, som i Innsbruck er begaaet af nogle ita- 
lienske Arbeidere, — og derevd bringes tilbage i min Er- 
indring, hvad jeg med mig selv opgjorde om Dødsstraffens 
Hensigtsmæssighed, medens jeg i Italien læste Debatterne 
om denne Sag i det norske Storthing. Jeg har Lyst til at 
meddele, hvad jeg da fandt ud — med saa stærke Indtryk 
af Mord levende i mit Sind, og støttet til psykologiske Iagt- 
tagelser, som jeg troede at gjøre. 

Jeg maatte dele Mordene i tre Grupper. Den tredie vil 
jeg foreløbig lade ud af Betragtning, og som de to første 
optegne: Mord med Overlæg, Mord uden Overlæg, eller, 
som jeg heller vil benævne den sidste Gruppe: Mord af 
Vanvid. Thi Vanvid maa man kalde det, naar Vedkommende 
ikke mere ved, hvad han gjør, — og disse Mord er i Italien 
de hyppigste. Det maa for Enhver være indlysende, at Be- 
stemmelser om Dødsstraf ikke hæmmer et eneste af dem. 
Den, som gribes af Vanvid, bryr sig om Intet. Jeg vil give 
et Par Exempler. To Brødre, som begge havde været i 
Tugthuset, boede sammen med sine gamle Forældre. Den 
ene var gift og havde flere Børn, den anden, en Mand paa 
40 Aar, havde alene en Hund, som levede de andre 
til Fortræd, men ham selv til Hygge. En Dag fandt 
han sin Hund dræbt ved Gift. Saa dræber han sin Far, 
sin Mor, sin Bror, hans Hustru og derpaa sig selv. Udretter 
Bestemmelsen om Dødsstraffen noget ligeoverfor en gal 

Mand? Et andet Exempel. En Far og en Søn, begge Smede, 
stod i Sommerheden og slog med hver sin Slægge. «Det 
er for galt,» siger Faderen, «at jeg maa brødføde jer alle- 
sammen.» «Hvad,» siger Sønnen, «er det ikke mig, som 
maa brødføde eder alle? Uden mig gik alt her istaa.» Til 
Svar lader Faderen Slæggen falde over Sønnens Hoved: 
han faldt død om. Derpaa gik Faderen i fuld Fortvivlelse 
hen og meldte sig selv. — Som sagt, ligeoverfor saadanne Til- 
fælde er Bestemmelsen om Dødsstraf fuldstændig virknings- 
løs. Men en Mængde Mord falder ind under denne 
Gruppe, Vanviddets Gruppe, som tilsyneladende hviler paa 
Beregning; thi Beregningen er udsprunget af Vanvid. Jeg 
tænker her især paa de i Italien saa hyppige Mord af Skin- 
syge og Hævn. De kan være anlagte med langt, med sik- 
kert Overlæg; — men det er den Selvplagte, til Vanvid 
Syge, som spekulerer og som ofte med forfærdelig Nydelse 
iværksætter sit mørke Forehavende. 

De Mord derimod, som til Ophav har et koldt eller 
varmt, men dog med Forstandens fulde Brug gjort Overlæg, 
Mord for Vindings Skyld, Mord af lavere Sort Hævn, 
Mord for at blive fri for en Ægteskabspagt eller en anden 
Pligt, o.s.v. o.s.v. — disse Mord har alle, uden Und- 
tagelse, det Mærke, at Udøveren tror at kunne berge sig, 
enten ved at undvige, eller derved at det aldrig skal op- 
dages, at han er Gjerningsmanden. Men dette gjør jo 
Dødsstraffen i Lovbogen lige virkningsløs! Thi den, som 
tror, at han kan slippe fri, han afholdes ikke ved Tanken 
paa, hvad som truer. Hin forhenværende Munk, som i 
Turin blev dræbt af den forhenværende Nonne og hendes 
Broder, var ligefuldt blevet dræbt, om Dødsstraffen stod i 
Loven eller ei. Kornhandleren maatte have ladet sit Liv, 
selv om han havde havt Lovbogen med sig i Vognen, da 
han havde været saa uforsigtig i den mørke Nat ogsaa at 
tage Morderen med. — Den, som har Sind til det, han 
dræber, naar Udsigten er lokkende, og han tror sig 
sikker. Thi hertil er det alene han tager Hensyn — ikke 
til Bestemmelsen i Lovbogen. *" Den angaar kun dem, som 
som bliver grebne, — og det gjør jo ikke han! 

Forsaavidt altsaa anser jeg Dødsstraffen for aldeles 
unyttig, — og det unyttige Blod, det unyttigt ofrede Liv, 
det er sikkerlig ikke Samfundet til Gavn, men derimod paa 
mange Maader til Forbandelse. 

Men her er en tredie Gruppe, som vistnok ikke i Mo- 
tiverne skilller sig fra de andre, især ikke fra den sidste; 
men som dannes af en moralsk lavere Art Mennesker, nem- 

lig dem, jeg vil kalde Rovdyrmenneskene. Det er dem, som 
gjør Mord til Haandværk, Banditternes Klasse, dem i Bjer- 
gene og dem i Byerne, dem, som dræber med samme Let- 
hed et Menneske, som de vælter en Sten, der ligger iveien. 
Jeg tænker paa ham, der kom til et Værtshus og blev godt 
behandlet af Værtinden og kunde ikke lide, at hun skulde 
have nogen slet Mening om ham; han kunde nemlig ikke 
betale, og saa dræbte han hende. Alle slige maa dræbes 
igjen, dels fordi de sikkerlig er kommet for langt udenfor 
Menneskenes bedre Vei, til at kunne bringes ind paa den igjen; 
men især fordi de maa gjøres uskadelige; thi Fængslerne 
er ikke sikre nok! Vi saa det nylig i Caserta, hvor femti 
slige Rovdyr brød ud paa en Dag! Vi saa det nylig igjen i 
Norditalien, — og hvilken Forfærdelse greb ikke alle der 
omkring! — En Ven af mig talte nylig med en Bandit, som 
var greben og dømt, og nu paa et Dampskib førtes til 
Fængslet. Banditten skummede: «12 Aars Fængsell» sagde 
han, «og det bare for to Mord: thi flere kunde de ikke faa 
ind paa mig!» Slige Bæster maa jo dræbes, og naar de 
kun dømmes til tolv Aars Fængsel istedetfor standretlig at 
skydes, saa staar man ved en af Hovedaarsagene til hele 
Bandituvæsenet i Italien. Det er den mig saa modbydelige 
barnelallende politiske Sentimentalitet, som ikke taaler Blod 
— midt i en Morderkule! 

Men saa vilde jeg rigtignok ogsaa, at Lovbogen skulde 
sige det saa klart, at ingen kunde tage Feil af det, at det 
alene er for Menneskerovdyrene, og alene af Nødværge mod 
disse, at Dødsstraffen er sat. 


AULESTAD-TIDEN 


(FRA 1875) 


.  Lidt om politiske Partier. 


Af B. B.(jørnson.) 
(«Oplandenes Avis», 8. Juni, 19. Juni, 26. Juni, 1875.) *) 





Fra jeg deltog i Drøftelsen af Dagens Spørgsmaal, følte 
jeg, at alene en kraftig Parti-Organisation kunde bringe Klar- 
hed, skabe bevidste Valg, ærlige Valgte og sikre Sagernes 
Skjæbne. Jeg har aldrig forladt denne Anskuelse, skjønt jeg 
har læst mange Fremstillinger mod den, lige fra Dr. Rie- 
dels i Månchen til Prof. Hammerichs i Danmark eller Prof. 
Monrads i Norge. 

Jeg skal ikke tage det op med disse Herrer i teoretiske 
Bevisførelser, de forekommer mig overmaade ufrugtbare. 
Sagen maa redes ud i det sjælelige, saaledes som dette be- 
stemmes af Tidens Forhold. Der er andre Mænd, som nu 
deltager i det offentlige end under Enevoldsherredømmet, 
ogsaa andre end dem, som mødte i de første samlende 
Nationalforsamlinger. Andre Forholde opdrog dem, andre 
Krav stilles til dem, andre Fristelser omringer dem, andre 
Kranse vinker dem, ved Siden af det, som evigt blir det 
samme; — men behandler man Spørgsmaalet om «Partier 
eller ei», saa maa det ses i Forhold til den ny Tid og en 
politisk Mands Pligter og Farer i den. 

Jeg vil da sige først, hvad jeg — ikke forstaar ved Parti 
og Partimænd. Jeg forstaar ikke Koteri og Koterimænd, 
det som hin amerikanske Skjald sigtede til, hvem Terman- 
sen ifjor indledede for Folketidendens Læsere. Jeg forstaar 
ikke med «Parti» det Forbund blandt slu Mænd, som under 
et eller andet Partis Flag fisker efter Embeder og kjøb- 


*) Først trykt i «Dang tidende», et Ugeblad, redigeret (1865—83) 
af Sofus Høgsbro, k olk* (U. A.) 

slaar om Sager. Slige Udvækster kan trives, indtil et Folks 
Moral og Skjøn blir stærkt nok til at slaa dem af. De sva- 
rer i de konstitutionelle Stater nøiagtig til det, man i de 
monarkiske Enevolds-Stater kaldte Kongens Yndlinge og 
Mætresser, og som satte sig som sugende Polyper paa Sy- 
stemet. Den monarkiske Enevoldsstat kunde aldrig blive 
dem kvit; det staar til at se, om den konstitutionelle Stat 
kan blive kvit sine. 

Med Parti forstaar jeg, at Mænd samler sig om bestemte 
Sager til Statens Tarv, og at de giver hinanden Haand paa 
at gjennemføre dem. De kan samle sig fra forskjellige 
Livssyn; thi der er flere saadanne, som fører til samme 
Maal i Lovform. En god Kristen og en fuldstændig Anti- 
krist kan være enige om at faa ophævet kirkelige Tvangs- 
love, og kan slutte Forbund om ved bestemte Forholds- 
regler at faa disse afskaffede. Parti bliver det imidlertid 
først, naar de kan ene sig om flere saadanne, d.v.s. væsent- 
lige Sager. Og de maa blive enige baade om Sagerne og 
om Maaden at tage dem paa; den sidste kan undertiden 
være meget vigtig. 

En Partimand er da den, som her gaar med, altsaa i 
flere Sager staar Last og Brast med Ligetænkende. Ændrer 
han Overbevisning underveis, saa spørges det, om han 
eller Partiet finder dette saa gjennemgaaende, at Sam- 
arbeidet af den Grund maa ophøre, eller om alene det 
enkelte Spørgsmaal for hans Vedkonfmende skal sættes 
aabent. Kommer et Spørgsmaal til, som ikke er optaget 
paa Programmet, og heller ikke saa lige til kan siges at 
ligge i dets Aand, maa det overlægges, om det skal holdes 
aabent, og naar den enkelte kræver det, saa er det ogsaa for 
ham et aabent Spørgsmaal. En anden Sag er det, om det 
Foreliggende, uden at være optaget paa Programmet, plud- 
selig faar en særegen Betydning for Partiets Stilling. Saa 
vigtig kan Sagen være, at for dens Skyld maa Partiet gjerne 
tage Skade eller endog sprænges; men der er en Mængde 
Sager, hvis Gjennemdrivelse i Øieblikket paa langt nær ikke 
er saa vigtig for Statens Tarv, som det: at opretholde et 
stærkt, indflydelsesrigt Parti. De fleste Medlemmer i et af 
de store Partier i den nuværende franske Nationalforsam- 
ling har maattet gjøre Afkald paa Afkald ligeoverfor det 
langt Vigtigere at holde Partiet sammen, saa det kunde 
sikres en Indflydelse paa Frankrigs Fremtid i den for dem 
ønskelige Aand. Havde Mændene i venstre Centrum eller 
i det republikanske Venstre, Nationalforsamlingens hæder- 
ligste, konsekventeste Gruppe, ikke gjort disse Afkald, saa 

havde Frankrig idag ikke været Republik under Lovens 
kraftige Styre, men Keiserdom eller Kongedom under Ene- 
vældets Luner og Jesuitismens Tilfældigheder. 

Og hermed mener jeg at have sagt, hvad jeg forstaar 
ved politisk Parti og politiske Partimænd, og at have næv- 
net de væsentligste ydre Betingelser, hvorunder de som 
saadanne har at tage Beslutninger. 

Man vil heraf skjønne, at det at gaa ind i et Parti stil- 
ler stærke Krav til Politikerens Dømmekraft og Samvittig- 
hed. Det gjælder at holde god Udkig! 

Og saa blir da Spørgsmaalet (og dette forekommer mig 
at være det afgjørende): er der større Fare for Politikerens 
Karakter og Overbevisning inden et Parti end udenfor det? 
Kan han lettere redde eller endog udvikle en Karakter og 
Overbevisning indenfor det end udenfor det? — For at be- 
svare dette, maa vi tage Forholdene, som de vitterlig er 
idag, altsaa stige ned til Valgkampene og gaa ind til Natio- 
nalforsamlingens Afstemninger. 


2 


Jeg har ikke hørt, at der ved nordiske Valg bruges Be- 
stikkelser. Der kan hist og her klages over noget, der ligner 
det; men saa forsvindende, at man ikke tør tage det med i 
en Oversigt over de Bevæggrunde, som i Norden fører Folk 
til Valgene. 

Det er ikke «Massen», som her møder op. Thi med 
dette Ord mener man jo at betegne det uopløste, sammen- 
klumpede Menneskestof, hvoraf Omstændighederne dels 
gjør Trældyr, dels Forbrydere, og som man kan drive om 
som Faar, snart ved at lokke, snart ved at skræmme. Tiden 
er altfor dyr, til at slige uden ' Betaling for det skulde møde 
til Valg, og anden Interesse end Egeninteresse har «Mas- 
sen» jo ikke. Vi tør uden videre antage, at de fleste Frem- 
mødende her i Norden er der, fordi de aandelig eller hjær- 
telig har Del i det, som skal ske. Faktisk ser vi ogsaa, at 
Stemmerne falder ikke spredt, men ordnede, — det store 
Overtal paa bestemte Partimænd. Heraf tør sluttes, at de 
fleste Vælgere allerede har Partimeninger. Saa længe har 
Kampen om folkeligt Selvstyre alt været gaaende i Norden, 
at det heller ikke godt kunde være anderledes. 

Spørgsmaalet, om her skal være Parti eller ei, har 
Nordens Folk altsaa allerede besvaret, og det med stort 
Overtal bekræftende. Jeg anfører ikke dette som noget i 
Sagen afgjørende; thi et Folk kan feile, men som en Kjends- 

gjerning, der tyder paa, at Tidsforholdene maa have gjort 
Sagen til en Nødvendighed. 

Vi følger nu to Mænd til Valgkampene, en Partimand 
og en Ikke-Partimand; vi forudsætter om begge, at de har 
een eller flere Sager, for hvilke de søger Vælgere og Valgte. 
Partimanden holder Møde med de indflydelsesrigeste inden 
Partiet og med selve Partiet i almindelige Sammenkomster. 
Den, som søger et Resultat gjennem Valg, han maa arbeide 
sammen med andre; derfor ser vi ogsaa Ikke-Partimanden 
at sondre og forberede Stemningen, om ogsaa ad en møi- 
sommeligere Vei. Men vi antager, de begge tilsidst staar 
foran samme Vilkaar: det at maatte rette sin Mening en 
Smule efter andres; thi dette er den almindelige Lod, hvor 
mange skal arbeide sammen. 

Her er da den Udvei for begge: at stemme «vildt» eller 
slet ikke at stemme. Det siger sig selv, at Ikke-Partimanden 
heller griber til en saadan end Parti-Manden, som nu en- 
gang er vant til at efterstræbe et Resultat og altsaa heller 
tager noget end intet. Dette i det Ydre; men i det Indre 
har de samtidig gjennemløbet en høist forskjellig Bane! 

De søgte begge at drage andre over til sig; men stødte 
begge paa dem, der forsøgte det samme med dem. En ud- 
præget Partimand fristes imidlertid sjelden af Mænd, som 
tænker det modsatte af ham; thi Partimænd gaar saadanne 
Hværvere helst af Veien, da de af Erfaring ved, at Partiet 
holder fast. Men de tager sit Mon igjen, naar de træffer paa 
dem, der staar «fri», og som altid «stemmer efter sin Over- 
bevisning», og som «hader de falske Alliancer»! Foran Valg, 
som foran Afstemninger i Nationalforsamlingen, prøver alle 
Farvers Blade og alle herværende Tunger at faa ham fat, 
alle fristende Arme at hægte i hans. Det regner over ham 
med Smigrerier, Selskaber, Skaaltaler, og i visse Tilfælde 
med Tilbud. For ham bagtales de andre, i ham ser man 
det sidste og store afgjørende! Er her Sandsynlighed for 
Fald, hvilket Fald er da sværest, enten det, forledt af Ven- 
ner at gaa for langt for det, man sammen med dem elsker, 
— eller at falde i de Garn, som min Sags Modstandere 
spænder? og er her kun Tale om Fristelse, hvem fristes 
sværest, enten den, som staar i en Venneskare, hvor der 
altid findes Erfaring, ældre end min, altid nogen, som har 
Livssyn fælles med mig, altid nogen, som støtter mig, naar 
Fristelsen er der, — end den som har valgt at staa alene? 

Ligesom inden «Menigheden» (dette Ord taget som Fæl- 
lesskab i Tro) Overbevisningen styrkes i den Overlægning, 
som der af sig selv uden Ophør spinder sin Traad, saaledes 

inden Partiet. En Partimand er altid «rustet» som det hed- 
der, altsaa stærk i sig selv. Men denne Styrke øges ved de 
andres hjælpende Agtpaagivenhed. Man huske, at et Parti 
er sammensat af Mænd, der har lidt og ofret for det Pro- 
gram, som ogsaa er dit. De har Ret til, som de har Skjøn 
paa at kræve Ansvars-Følelse af sine Medforbundne. 

Hvem yder nu den, der staar alene, en lignende Tje- 
neste? Trængte han den ikke endnu mere, han som har 
forsmaaet at belægge sin Overbevisning i noget udvortes 
Fæste? Som ikke har faaet den idelige Udredning af alle 
vedkommende Spørgsmaal? Som ikke har øvet sig selv op 
i den Troskab, som samfældt Seir og samfældt Tab giver? 

Jo, svares der: den samlede offentlige Mening yder ham 
denne Tjeneste; den raader ham, og den dømmer ham. Ja, 
hvorledes? Den offentlige Mening er bare en sjælden Gang 
samlet — og da er den kommanderende for alle, for Par- 
tiet som for Ikke-Partiet. I Reglen er den mangerøstet, — 
og hvilken af dens mange Røster jeg skal støtte med min, 
se, det er jo netop Spørgsmaalet! Den dømmer os alle til- 
sidst, det er sandt. Forudsat, at dens Dom er sand, — Dom- 
men kommer dog altid efter Udfaldet, og er som oftest 
saare afhængig af dette; men det var forud, at jeg trængte 
den. 

Dog — hvem siger, at Ikke-Partimanden ikke ogsaa har 
Venner, som kan raade, og det bedre, nemlig upartiske 
Venner, hvilket Partimanden ikke har? Dette Indkast, som 
ofte gjøres, minder stærkt om den Sætning: Hør paa den 
udenforstaaende uinteresseredes Mening! I al Verden hvor- 
ledes kan den raade mig godt, som er udenfor staaende, 
altsaa ingen Kjærlighed, ingen af den udsprungen For- 
staaelse har? Hin kjødelige Menneskealder, som vi for en 
Stund siden er kommet ud af, kunde have Brug for en slig 
Begrebs-Gilding, en af de mange paa Vagt foran den for- 
budte Herlighed. Men vor Tid vil nok heller have fat i den 
Indenforstaaende og Interesserede, vel vidende, at alene der 
erhverves Forstaaelsen. 

Bedre end den, der ingen Kjærlighed har, raader den, 
der har den samme som jeg, og bedst den, hvis Kjærlighed 
udgaar af samme Livssyn som mit. Og Opsigt (til hvilken 
vi allesammen trænger) øver den bedst, der har samme 
Ansvar som jeg. 

Med andre Ord: Den politiske Partidannelse byder 
bedre Disciplin, og dette er for mig det afgjørende. 

(Af dansk Folket.) 

II. 


Af hvem angribes Parti-Disiplinen stærkest? Af dem, 
som stærkest fordrer Skole-Disiplinen, Hær-Disiplinen, Em- 
beds- og Kirke-Disiplinen. Er dette ikke en Modsigelse? 
Aa nei. De tilhører i Regelen Landenes Hersker-Ringe, som 
faar sin Vilje fræmmet ved Skolens, Hærens, Embedsmæn- 
denes og Kirkens Disiplin, men sin Vilje fortrædiget ved 
den ærgerlige Parti-Disiplin, — som de forresten intet har 
imod inden sit eget Parti! 

Oplysningen og Friheden har i vore Dage skabt et Myl- 
der af indbyrdes stridige Opfattelser, og dette igjen et Krav 
til Disiplin, som nu er blevet Ordenes Vagtraab fra Insti- 
tution til Institution og fra Stat til Stat. 

Den romansk-katholske Opfatning af Disiplinen er, som 
kjendt, den med alle mulige Midler at styrke «Autoriteten», 
hvorfor vi har set Paven blive gjort «ufeilbar» i disse samme 
Dage, og Europas høieste Aristokrati at ty ind under denne 
«eneste» Autoritet, ja som i England, at skifte Tro for hur- 
tigst mulig ved sit lokkende Exempel at faa den store 
Mængde til at følge efter! Vi har set Forsøg paa at gjøre 
Militær-Autoriteten til en Afgud, Stats-Autoriteten i Kongens 
Person til en endnu større, i gammel, middelaldersk Stil; 
— kort vi har set den samme Trang og den samme Frygt, 
selv i protestantiske Lande, at ty til det romanskkatolske 
udvortes Autoritetsvæsen som Disiplinens sande og eneste 
Kilde. Protestantismen er i sin Forfærdelse blevet sig selv 
utro. 

Protestantismen begyndte dog for tre hundrede Aar 
siden med at sætte Sandheden over Autoriteten og at fælde 
denne i Pavens Person for at redde Sandheden, ligesom de 
protestantiske Folk i Trediveaarskrigens Rædsler, i Hol- 
fændernes Oprør, i Englændernes Kamp mod Stuarterne 
reiste sig mod den Autoritet, som krænkede deres høiere 
Ret. Protestanterne vovede at indtage et umiddelbart For- 
hold til sin Gud og til hans Vilje i den givne Lov, og denne 
satte de over al Autoritet. Protestantisk opfattet er Disi- 
plinen altsaa Troskab mod given Lov, givet Forhold, given 
Aftale; det er Samvittigheden, som forpligter og fortolker, 
ingen udvortes Afgud. Istedetfor et blindt Undergivenheds- 
forhold til en Person kræver Protestantismen et Ansvars- 
Forhold, lige for alle, selvfølgelig bygget paa lige Ret for 
alle. I Kirken giver Menigheden Loven, i Staten Borgeren. 
Dette laa som Spire i den, og saa har det udviklet sig i de 
helt eller overveiende protestantiske Lande, i England, Hol- 
land, Nord-Amerika, Schweitz, nu ogsaa i de skandinaviske 

Lande og i Tyskland. Hvor noget endnu mangler, der skjøn- 
ner vi dog Udviklingen paa Forhaand; katolske Indflydelser 
kan opholde den, men ikke afbryde den. 

Det er altsaa borgerlig talt, i Medansvarligheden at den 
protestantiske Stat søger Disiplinens Kilde, og dette forud- 
sætter en bestandig voksende Anstrængelse for almen Op- 
lysning og for at uddele Retten mere ligelig, saa Pligten 
ogsaa kan blive det. 

Den protestantiske Familie-Opdragelse maa, hvis den er 
rigtig, saa tidlig som mulig have dette for Øie. Den maa 
ikke kræve den blinde Lydighed, men den forstaaende; 
Barnet maa efterhaanden faa Følelse af Ansvar og derfor 
maa dets Selvbestemmelse opdrages og styrkes i sin Evne, 
mens den ledes i sin Ytring. Barnet maa føle den Ting: at 
lyde — at være dets Ære, undertiden en virkelig Daad; og 
det: at ikke lyde, hvor noget urigtigt er befalende, at være 
endnu større. Skolen maa fortsætte dette og ikke alene i 
det historiske Foredrag styrke det ved lysende Eksempler, 
men i Vaabenøvelse lære Børnene at lyde selvvalgte Sty- 
rere og at sætte sin Ære i at gjøre det. Kirkens Undervis- 
ning (som jeg for min Del helst vil have skilt fra Skolens) 
maa som Hjemmets pege paa den evige Kilde til al Lov og 
al Lydighed og lære Barnet at faa denne Kilde inderlig, evig 
kjær. Men saa maa ogsaa den militære Disiplin komme til 
— ikke som en stump, dump «Ordre» af et træt, ærgerligt 
Sind; men som en fortsat aandelig og hjærtelig Paavirk- 
ning, saa Forholdet «at lyde» bevarer sig som kjært og ære- 
fuldt. Som det sædvanlig nu gaar til, er det i Militærtjene- 
sten at Disiplinen tabes og en hyklet eller sløv Form for 
den i Stedet vindes. 

Ud af Militærtjenesten træder i vor Tid Manden som 
Borger ind i det politiske Liv, hvor han som stemmeberet- 
tiget kaldes til at røste, og hvor Valgagitationen med alle 
sine Fristelser gjennem Bladene, Talerne, Partimændene 
straks omringer ham. Og her skulde Disiplinen pludselig 
ophøre eller vel endog være skadelig? Her skal han rangle 
om alene uden Støtte af Ligesindede, uden Konfrol af poli- 
tiske Venner og af den overlegne Frfaring, som vel altid 
findes inden et politisk Selskab? 

Dette tør man nok ikke ligefrem sige; men man paa- 
staar, at den politiske Partidisiplin, som den faktisk fore- 
findes i og udenfor Nationalforsamlingen, ingen indbyrdes 
Disiplin er, men et Kommandoforhold mellem Ledere og 
de Ledede, og det er mod dette, man ivrer; man er pludse- 
lig bleven «protestantisk» i sin Opfattelse af Disiplinen! 

Bjørnsons Artikler og Taler. 26 





102 


Ligesaa lidt som Historien til i Dag er et Produkt af nogle 
faa Mænds Ledning (skjønt Aandsaristokraterne elsker at frem- 
stille det saa), men er et Produkt af et samfældt, intellektuelt 
og moralsk Arbeide, hvis høieste Udslag enkelte Individer har 
været, — ligesaa lidt og endnu mindre kan noget nu eller 
herefter politisk ske, der ikke udgaar af en mere og mindre 
almindelig Trang, hvilken udruster den enkelte med hans 
Evne og Myndighed, men tillige giver ham hans Begræns- 
ning. Den Folkeleder, som i vore Dage vilde gaa længer 
end Folket havde Forstaaelse til at følge, han skulde 
endnu stærkere end hans ulykkelige Forgjængere i forrige 
Tider, faa føle, hvor langt han kom! Men endnu mere gjæl- 
der dette om en Nutidens Partileder, saasom et Parti har 
samlet sig omkring bestemte Ting, som det af Hjertet vil 
have. Selv den største Partifører maa finde sig i ligesaa 
meget at ledes som at lede. Jeg tør appellere til Partierfa- 
ringen! 

Sig, at Lederen afhænger af de Valgte, de Valgte af Væl- 
gerne; dette er lige saa sandt som at sætte den omvendte 
Skala; thi de afhænger af hverandre — og alle af For- 
holdene. 

Opsigten med dig øves inden hele dit Parti, — stærkere 
inden din egen Valgring og, hvis du er valgt, stærkest blandt 
dine Tingkammerater. Og skulde nogen af disse ville tilgive 
dig i Partiets Interesse, — Modstanderne vilde straks være 
over dig! 

Ti den, som viser Evne til Samhold, har derved faaet 
Betydning, og han iagttages skarpt. Ingen Politiker er under 
den Opsigt af Venner og Fiender som Partimanden. 

Opsigten vilde blive for stærk maaske og blæse os over- 
ende, hvis ikke Partiet gav andet og mere. Jeg minder den 
Begynder som var i Fare i Debatten, om hvad han følte, 
da der første Gang kom Hjælp fra en erfaren, koldblodig 
Kjæmpe! Jeg minder dig, som i Offentligheden var forfulgt, 
om hvad du følte, da Vennerne kom og gav dig Agtelse og 
gav dig at smage af sin Troskab og gav dig Ære af sin Ære! 
Men jeg minder ogsaa om den hjælpende Oplysning, de 
lempelige Raad, som ofte reiste dig af dine Tvivl. Det gjæl- 
der nemlig om den fælles Kjærlighed som om det fælles 
Ansvar, at de altid er tidsnok paafærde; thi de er altid 
bekymrede. 

Politiken er en vovsom Bane; den som føler Kald til 
den, bør søge den Støtte han kan faa. Enkelte kan ifølge 
sin Natur ikke deltage i et politisk Parti (jeg skal senere 
komme til dem). Men de fleste kan det. Det politiske Parti 

er vistnok ingen fuldkommen Institution, en saadan gives 
nu engang ikke; derfor ser vi ogsaa, at det kan huse Indi- 
vider, der heller ikke er fuldkomne. Men at det politiske 
Parti etter Forholdenes Medfør byder Politikeren den bedste 
Sikkerhed for at bevare sit Hjærtelag, udvikle sin Karakter 
og Viden, derom tror jeg ikke, der med Rette kan tvivles. 

Der er sagt, at Sagernes Behandling lider under Parti- 
Organisationen; thi de fleste behandles forud i Parti-Møder, 
altsaa ensidig, og selv i Nationalforsamlingen møder nu til 
Dags helst Partisyn mod Partisyn. Om Grundigheden og- 
saa mødte op, hvad nyttede det til? Udfaldet er jo opgjort 
i Forveien! 

Dette gjælder da i alle Fald alle Partisager, d. v. s. saa- 
danne, for hvis Skyld jeg er Politiker, og min Mening om 
dem ændrer jeg vel ikke efter at Modstanderen har snakket 
i dem. Skulde ny Oplysninger og ny Forhold føre det med, 
— vel, saa tør man vel tro, at saa mange Fornuftige findes 
inden hvert Parti, at Sagen ogsaa tages under ny og følge- 
rig Behandling. 

Men hin Fordring til Grundighed og vidtløftig Debat, 
som Partierne skal kunne tilintetgjøre, den taaler vel at 
sees efter. 

Først Grundigheden! Denne bør helst være sikret i Sa- 
gens Forudbehandling af Fagmænd, og i at Sagen atter og 
atter er skjænket Almenhedens Opmærksomhed, før den 
kommer i Thinget. Hvor sker dette saaledes som der, hvor 
Partier har dannet sig? Dannelsen af et Parti virker jo som 
Indfaldet af en Hær å et hidtil fredeligt Folk; man griber 
til Vaaben for ikke ved hines Samhold selv at blive de sva- 
gere; lærde Mænd, indflydelsesrige Mænd, som i Politiken 
neppe gad røre sig, kommer og gjør Tjeneste i Blade, Strids- 
skrifter, Forsamlinger og Samtaler! 

Men ligesaa bred, ja overvældende Sagens Behandling 
er blevet udenfor Tinget, ligesaa knap bliver den forholds- 
vis i dette. I den franske Nationalforsamling har de største 
Sagers Behandling ikke varet en Eftermiddag! Er dette et 
Tab? 

[ de første Nationalforsamlinger havde Debatten en 
Indflydelse, som den senere har tabt. Dengang var alt nyt, 
Mændene, Talerkunsten, Teorierne, Forholdene; man kunde 
idelig overraskes og bortføres. Hvem kan ellers forklare 
sig flere Afstemninger inden de første franske Nationalfor- 
samlinger eller — for at tage et nærmere Eksempel — inden 
Rigsforsamlingen paa Eidsvold? 

For at tale med Macaulay: den politiske Talerkunst er 

et «farligt» Vaaben. Mindre i vore Dage, hvor alt, som en- 
gang var nyt, er studeret, og flere Indehavere af Kunsten 
og Kundskaberne kan mødes. Men dog altid farlig — mest 
ved de saakaldte «Oplysninger» og «Belysninger», der ikke 
altid paa Stedet kan modlægges. 

Men jo mindre Tilfældigt i en Nationalforsamlings Af- 
gjørelser desto bedre! Og mod det Tilfældige, i Form af 
«Bænkeforslag», overraskende Afstemninger efter over- 
raskende «Oplysninger» eller i Form af en pludselig «Pa- 
nik», som ikke sjælden forekommer, og som kan drive ær- 
lige Mænd fra hinanden, — mod saadant sikrer Partierne 
mere end noget andet. 

De sikrer mod den største og styggeste «Tilfældighed», 
hin underhaands Tuskhandel, denne Farsot inden Forsam- 
linger, hvis Partier ikke er organiserede. Partier kan offent- 
lig og ærlig søge Overenskomst paa Programmets Grund, 
hyldende Sætningen: bedre noget end intet. Men de kan 
ikke drive Handel med Fædrelandets Sager; det vilde blive 
et for frygteligt Vaaben i Modstandernes Hænder; der vilde 
ogsaa altid findes Retskaffenhed nok inden Partiet til straks 
at slaa saadant Forsøg ned: — Disiplinen vilde mælde sig! 

Men den «fri» Enkeltmand, som altid «stemmer efter 
sin Overbevisning», og som skyr «de falske Allianser?» — 
Hvem kan kontrollere ham, naar han sikrer sig en Stemme 
for sin Jernbane, sit Havneanlæg, sin Pensionssøger, mod 
at love den anden (og de andre) sin Stemme for deres Jern- 
bane, Havneanlæg, Pensionssøger, ja ofte for Sager af høi 
medborgerlig Interesse, den de cynisk nok bragte i Tusk- 
handel mod f. Eks. et par Tusind Kroner mere til en 
Kommunesag! Hvem er med ved Champagne-Middagene 
og Kvælds-Toddyen? Hvem kan kontrollere en «Overbevis- 
ning», som er saa «fri» for alle «falske Allianser»? 

Over dette Kapitel har mere end een hæderlig svensk 
og norsk Politiker været harm. 

Parti-Dannelsen fører Politikens baade Sager og Perso- 
ner ind paa sikrere Baner og Nationalforsamlingens korte 
Debat er som en Afspeiling deraf. De forskjellige Folke- 
meninger afgiver her Møde gjennem Partierne, hvis valgte 
Ordførere lægger dem frem. Hvilken Deltagelse vinder ikke 
saadan Debat ved sin Vægt og Præsision fremfor de ende- 
løse Forelæsningsdebatter i en Sal, hvor Partierne ikke har 
vundet Organisation? 

Det større Liv, Partierne fører med sig, har man dad- 
let. Ikke saa meget for de Udskeielser, som kan følge baade 
inden- og udenfor Nationalforsamlingen (thi dette kan en- 

delig bæres!), som fordi det bryder ind til Folk, som vil 
have Fred, og fordi det leves paa Kost af saa meget andet 
Godt. 

Men lidt Forstyrrelse tør man maaske finde sig i, naar 
samtidig Tusinde vækkes til Deltagelse i Fædrelandets Ve 
og Vel, som ellers aldrig vilde have løftet Øinene op fra 
den «Trillebør», hvori de havde sat sit Gods og sin Familie, 
trillende hver sin Vei. — At derimod dette Liv leves paa 
Kost af andet Godt, ja det kan alene Historien afgjøre, — 
og hvad viser den os? Den viser os, at det, som har Over- 
vægten i et Folks Interesse, alene har det til sin Tid. Saa 
afløses det af noget andet. Har Politiken den nu, saa maa 
det være grundet i en Nødvendighed. Vi maa ikke være 
utaalmodige, men tværtom med størst mulig Deltagelse 
fremskynde Afløsningen. Lad os gjennemleve det stort, saa 
det næste ogsaa kan komme stort! Det ene er altid det 
andets Forberedelse og Betingelse. 

Er dette sandt, da er det ogsaa sandt, at Parti-Organi- 
sationen, som er Politikens høieste Udtryk i størst Delta- 
gelse baade af Aand og Mængde, viser sig som en Folke- 
kraft, spaaende om kommende Tider! 

Men (saa læres der), Politiken hærjer et Menneskes 
Sind, og da har det ingen Fortsættelse. Der er imidlertid 
den Forskjel paa et Menneske og paa et Folk, at i dette er 
det ny Kræfter, som fortsætter, styrket og lært af de fore- 
gaaendes Kamp*). 

Assosiations-Aanden, Trangen til at samle sig i Selskab 
med dem, der ønsker det samme, er over hele Verden i 
aandelig og materiel Forretning. Det var dog underligt, om 
den alene i Politiken var en Synd og Skade, om Parti- 
Politiken alene var den Kraft, som, hvor den fik Overtaget, 
udtærede de andre. 

Vi ser i Nord-Amerika, hvor dens Overtag en Stund 
har været absolut, at samtidig har den private Opofrelse 
"gjort mere for Oplysning end i tilsvarende Tidsrum i alle 
Europas Folk tilsammentagne ! 

Sandt nok, at meget andet har faacet vente. Men at 
Amerika endnu har Misbrug, vi efter Aarhundreders Møie 


*) Der er alene een politisk Partikamp, som er virkelig ødelæggende 
for et Folks Moral og Kraft, det er den, som føres af et Faatal under 
de andres Ligegyldighed eller Kjøben-sig-fri. Den Kamp blir snart 
til en Guerilla, og å den kommer Magten helst i de sletteste Hænder, 
-- og da tager Ingenting Slut! Jeg behøver ikke at nævne, hvor- 
ledes man skal sikre sig mod den. 

endelig er blevet nogenlunde kvit, eller at der savnes et og 
andet, vi længst har, lad ikke det hindre os i at se, at af 
det stærke politiske Liv driver allerede nu Spirer op til en 
Literatur, som lover at blive vældig! Kræfterne er der! 
(Dansk Folketid.) 


IHLE. 


Det ligger udenfor min Opgave denne Gang at eftervise, 
hvilke Naturer og hvilke Forhold ener sig om at befolke 
de forskjellige Partihøider i Landet, og hvor forskjellig 
Vilkaarene arter sig inden de forskjellige. Derimod lig- 
ger det inden Opgaven, og jeg har lovet det, at pege paa 
de Mænd, som ifølge sin Natur er fuldkommen uskikkede 
til at gaa med i nogetsomhelst Parti. Jeg mener ikke dem, 
der overhovedet er uskikket for Politik men de til politisk 
Parti uskikkede, ret og slet. Jeg vil bare «pege» paa dem; 
ti de kjendes straks. Vi ser Mænd med en slig Livlighed, 
at de i Dag staar der, hvor de i Gaar ansaa det for en For- 
brydelse at staa; — enten af en halft opblandet, for dem 
selv næsten umærkelig Beregning, eller af aldeles ingen, — 
i begge Fald drevet af hin indre Uro, der ikke kan samle 
sig i blivende Aandsforhold, og hvis Liv derfor er en Flyt- 
ning ledsaget af Brud, Raseri, Forfølgelse — og Forsoning! 

Vi ser Mænd af ualmindelig Begavelse, med en Aandens 
Elastisitet, som kan omspænde og gjennemleve saa at sige 
alle Muligheder, ogsaa for et Øieblik synes at ville dvæle i 
en enkelt, ja at ville kjæmpe for den; men som Dagen efter 
bryder op derfra, ganske forskrækket over at nogen kunde 
betragte dem som bosiddende og ville slaa sig ned ved 
Siden af dem. Den eneste Leilighed, ved hvilken du — 
maaske til din Skade; ti de eier en dyb Egenkjærlighedens 
Braad! — kan komme til at føle, at de virkelig har en 
Villie, det er hvor du prøver at faa denne fat, for at fæste 
den i et Ansvar. 

Der er Mænd, som alene har sin halve Tænkning og 
halve Vilie før og flot; den anden Halvdel er fast. Bedst 
som de er med, saa staar de! Der er Forholde bag dem, 
du ikke ser; de sidder fast i disse, som i en Jordvold; bare 
den halve Del af Mennesket er udgravet. Lad dem sidde! 

Der er Mænd som gjør samme Indtryk, som de ny 
Fotografi-Billeder, disse med Lys og Skygge, hvori f. E. 
Næsetippen glimrer med magisk Glans og noget af et 
Øie og en Pande; Resten ligger som i sort Uld, ikke 
engang Omridset er tydeligt. Disse mystiske Naturer, 
af hvem der gaar Glimt, kan stundom synes klare 

som ingen andre, — for i næste Øieblik at forsvinde i en 
Sky. Det meste, de eier, fæster i dunkle Dogmer, i Erfa- 
ringssætninger, som for andre kan synes de mest tilfældige, 
i Sympatier og Antipatier, — i Ordsprog og Versstumper; 
de er retskafne som Aristides, men uberegnelige som Billed- 
vekselen hos 'en af Profeterne. 

Der er Mænd af en saa hæftig radikal Natur, at de 
" synes at leve af bare Brændenælder og Dynamit. De eks- 
ploderer i hvert Øieblik, de drives straks til den yderste 
Yderlighed, og den allerubetydeligste Lidenhed kan have 
denne kolossale Virkning. Besynderlig nok, er dette i Reglen 
meget godmodige, og hvad der maaske synes endnu under- 
ligere, høist begavede Naturer; men jeg vælger med Flid 
Ordet «Naturer» — og siger ikke hvorfor. 

Der er Mænd, for hvem Livet, altsaa ogsaa hver Sag, 
som Livet giver, er et Arbeide, en ordnet Prosedure med 
saa og saa mange Pro imod saa og saa mange Conlra, 
hvorimellem deres Overveielse er Ballansen. Disse Mænd 
stemmer med alle Partier, taler langt og klogt om næsten 
enhver Sag; men kjender — i Stedet for Livet alene dets 
Papir-Aftryk, d. v.s. Dokumenter, Love, historiske Aktstykker 
og Regne-Opgjør. 

Der er Mænd, for hvem mer end Halvdelen af det, der 
sker eller siges, er en personlig Fornærmelse, Egoister, 
hvis Interesse, Forfængelighed eller Sygelighed hindrer dem 
i at enes med nogen anden. 

Der er Mænd saa fornemme og for det meste rige, at 
de ingen tager i Haand uden at tænke derved: Er det og- 
saa rigtigt? At interessere sig saa stærkt for en Sag, at de 
for dens Skyld kunde findes i et Parti, overlader de til 
grovere Naturer. 

Der er dem, som har Skræk for alle «Overdrivelser», 
og som saadanne betragter de alt, hvori der kan gaa Ild. 
Der er dem, som aldrig kan give andre Ret i mere end i 
Halvdelen. Hvor de gjør af den anden Halvdel, er ufor- 
staaeligt. Man finder den sandsynligvis efter deres Død. 

Der findes flere Afarter end de her paapegede, men om 
de nævnte, som om de ikke nævnte, gjælder det, at kun 
enkelte af dem naar op til at repræsentere en Valgring; de 
fleste standser i Politiken paa Vælgernes og Bladskrivernes 
Trin. Der kan de imidlertid gjøre Skade nok, — de fleste 
dog ikke længere, end til de blir kjendte.*) 


*) Dem, hvis private Spekulaltion forbyder dem at være tro mod noget 
Parti, har jeg ikke villet nævne. 

Nu ser jeg imidlertid mange af Læserne sætte spør- 
gende Ansigter op, idet de savner en hel Art, der ellers af 
alle er med Ærbødighed antegnet, nemlig deres, der staar 
over Partierne. 

Jeg maa da ligesaa godt straks bekjende det, at efter 
min Mening maa denne Art lægges til den forhistoriske 
Tid, for saa vidt den er mere end en Fabelart, ti hværken 
i Historiens eller Livets Ring har jeg mødt et eneste saa- 
dant Eksemplar, saa mange der ogsaa, især foran politiske 
Valg eller efter vedkommendes Død, er blevet præsenteret 
som et saadant. 

Jeg har set Mænd, der stod udenfor Partierne, fordi 
hines Mellemværende ikke morede dem, ikke beskjæftigede 
dem, ikke vedkom dein, eller fordi de fra et høiere Stand- 
punkt tænkte at kunne se ned paa dem, som paa en Vild- 
farelse.  Udenfor Partierne staar overhovedet den, som in- 
gen Part har i Striden: mellem Partierne den, som snart gaar 
med et andet; men over Partierne staar alene den, som Gjen- 
standen vedkommer og beskjæftiger, men paa et saa overlegent 
Omraade, at han derifra uden Fordom, uden Lidenskab kan 
deltage, forudsigende alt som sker, ja hvis han i Følge sin 
Stilling har Magt dertil, lede det did, han vil! Denne Gude- 
ro og Gudeklarhed er et skjønt, drømt Menneske-Ideal; 
men jeg spørger: hvori Historien stod han, den upartiske 
Partiske, den uinteresserede Interesserede, den varme Kolde, 
den profetiske Kloge, som ledede Døgnets Strid oven over 
Hovederne paa Samtidens Vildfarelser? — Allerede før er 
nævnt, at saa sammenhængsløst i Forhold til sin Tid lever 
intet Menneske (selv ikke de største), at de kan aande i en 
Luft for sig. Vi ved jo af Historien, at der har været 
Mænd, om hvilke man har troet (fordi de saa stærkt troede 
det om sig selv), at de stod over Samtidens Evne til at 
følge og forstaa, jeg nævner Napoleon den første. Hvor 
forfærdeligt maatte ikke han og de vaagne af denne Vild- 
farelse? Der gives andre Historiens Heroer, som synes os 
at have staaet saa, men det er fordi at deres Raad er veget 
tilbage i Glemselens Nat, ligesom den Folkebevægelse, der 
skabte Raadet. 

Vi har uheldigvis en politisk Institution iblandt os, som 
delvis er bygget paa denne Vildfarelse, det er det konstitu- 
tionelle Kongedom.*) I Mods:ætning til det absolute, som 


*) Skjønt vi saa ofte har udtalt vor egen fra Forfatt.s afvigende An- 
skuelse af det konstitutionelle Kongedømme, at vi tør untage den 
kjendt af vore Læsere, tror vi det dog nødvendigt udtrykkeligt at 
henvise dertil. Dansk Folket. Red. 

selv gav Loven og selv var Viljen, skal Overgangsformen 
til Republiken, nemlig det konstitutionelle Kongedom, lade 
Folket give Loven og lægge sin Vilje ind i Styrelsen, me- 
dens en Enkeltmand, som skal «staa over» Partierne, skal 
kunne lade Folkets Lovudkast vente paa at faa Virkelighed 
eller Viljen sin Gyldighed i Øieblikket. Enten maa han 
(som i England og Italien) lade være at bruge den ham 
tillagte Ret, altsaa leve et Liv udenfor Partierne, eller han 
maa tage Parti og gjør derved den hele Strid saa meget 
mere langvarig, uklar og bitter. Det tredie, den forudsatte 
Mulighed, at han skulde «staa over» Partierne, eksisterer 
selvfølgelig ingensteds; jeg appellerer trøstig til Erfaringen 
i Øieblikket! 

Enhver Tid har arvet visse Slagord fra den foregaaende, 
gamle Arvestykker eller ny. Somme af disse Sætninger 
fører vi videre med os uden at kontrollere dem; andre 
kan vi tabe ned ligesom af Vanvare; de komme op igjen i 
en anden Tid, som faar Brug for dem. Men nogle ender 
hos os! Det er nemlig saadanne, som vi ifølge vore Vil- 
kaar og Overveielser kommer til at tage i Skjærsyn, veie og 
finde for lette. Jeg nævner en Sætning, som den gamle 
«Middelveien er gylden» (d. v. s. indbringende), men som i 
de næstforegaaende Menneskealdre blev omgjort til «Middel- 
veien er den bedste», og som helt op i vore Dage har faaet 
Gang og Sæde i denne tilsnegne Skikkelse, følgende visse 
ubestemmelige Karakterer, som til igaar ogsaa indehavde 
Folkenes bedste Æresposter. I vore Dage maa den, fed af 
gode Dage, indgaa i Undersøgelsen og i denne efterhaanden 
sikkerlig blive mager nok. Nu ved vi det dog, at den bed- 
ste er Middelveien ikke. Idealerne har atter engang reist 
sig i sin Skjønhed og Strenghed, og det Arbeide, som løfter 
over alt Middelværk og dets usande Magelighed, det skys 
ikke længere. Ligesom Fætteren, «Sandheden ligger i 
Midten» (hvor den aldrig har lagt og aldrig kommer til at 
ligge, saasom Sandheden er en meget streng og meget en- 
sidig Herre, slet ikke tosidig og tresidig), er Sætningen fra 
Fornemhed og Adel blevet til en forfulgt og anklaget De- 
linkvent, — og de ikke altfor gamle af os vil opleve dens 
Dom. 

Men til dette, fra Høihed til Forfølgelse, nedstyrtede 
Selskab hører ogsaa Forestillingen om at «staa over Par- 
tierne». Den næstforegaaende Tid har havt et saa udstrakt 
Brug for dem. Ikke alene kunde man derved forsvare sin 
Institution, som nu engang ifølge sit Væsen nærmest er en 
Assurance for visse Stænder, men de har ogsaa med denne 

brede, kongelige Mantel kunnet dels udpynte, dels skjule 
sig selv, hvor de istedetfor at dukke ned i Tilstandene og 
tage sig af det, som her truede det hele Samfund, befattede 
sig med enkelte, det ydre Forretningsliv ordnende Love; — 
da stod de over Partierne. De, der regjerede og som med 
mange Slags Midler sprængte Partierne eller ved Forespei- 
linger brugte dem og dog bestandig tjente egne Partiøiemed, 
— de stod naturligvis ogsaa over Partierne. 

Denne politiske Fortjenstmedalje kan endnu i Dug ud- 
deles — i god Tro til dem, der bare staar udenfor, og med 
Begeistring til dem, der ved en hændig Transaktion kan 
faa to Partier til forbigaaende at ene sig eller et enkelt 
Parti til at opgive en bestemt Stilling. Men vel at mærke 
Udfaldet maa tjene deres eget Partiøiemed; thi ellers uddeles 
Medaljen ikke! 

Og synes Læseren, at jeg her har været noget streng i 
Udtrykkene, saa beder jeg om, at man holder mig det til- 
gode; thi jeg har for længe været Vidne til den ukontrolle- 
rede Løgn, som her dreves. 

Til den, som klager over Partierne og deres «Uvæsen», 
bør man altid svare: tag ogsaa du Parti, saa blir det bedre! 
Til den, som klager over den for megen Politik, bør man 
svare: tag ogsaa du Del, saa gaar den snarere over! Vi 
bør have den Tro til vort Folk at jo flere der er med, de- 
sto større Overtag faar de Retskafne, og det ved vi fra før, 
at jo flere et politisk Spørgsmaal kalder op — desto sna- 
rere kommer man ud af den politiske Periode, og desto 
rigere over i den næste. 

Nu husker vi godt, at «alle» kommer aldrig med. Lige- 
som der før pegtes paa dem, der er uskikkede til at gaa 
med i et Parti, saaledes behøver jeg bare at minde om, 
hvor mange det er, som aldrig kan komme til at tage Del 
i Politik. Der gives forskrækkelige Partimennesker, der 
hylder Sætningen: «hvo som ikke er med mig, han er imod 
mig», og som overfuser fredsommelige Folk, der alene er 
skikkede for en vis spesiel Virksomhedssfære, om over- 
hovedet for nogen. Lad dem dog faa være i Fred! 

Der bliver ligefuldt en stor Mængde igjen, hvis Afhol- 
delse fra Folkets politiske Arbeide, man trygt kan bebreide 
dem som en virkelig Synd. Og blandt dem, der tager Del, 
er der atter en stor Mængde, som aldrig har gjort sig op, 
at alene det politiske Parti giver i vore Forhold saavidt 
muligt Sikkerhed for en Politikers Aands- og Karakterud- 
vikling og for Sagernes retskafne, vækkende Behandling. 

Byder intet af de bestaaende Partier de Vilkaar, vi 
attraar, saa har vi Valget mellem at træde ind med For- 
behold eller at deltage i Dannelsen af et nyt. Men hellere, 
hvis det er imnuligt, det første end det sidste! Thi mange 
Partier gjør Uklarhed og al Uklarhed hæfter. Det beviser 
ogsaa, at Folket har mere Trang til at hænge efter Dok- 
triner og puslende Smaainteresser end til Handling. 





Advokat Berent i , En Fallit*. 


Alexander Meyers*) Kritik af advokat Berent i «En Fallit». 


(Oversat å «Nær og Fjern», Kjøbenhavn, 19. December 1875, 
' efter «Deutsches Handelsblatt».) 


«For at undgaa unødvendige Omsvøb,» siger Forfatteren: «leg kan 
ikke komme til den Overbevisning, at Hr. Tjælde virkelig er insolvent- 
og frygter for, at Hr. Berent har overilet sig. Jeg har al Højagtelse baade 
for denne Herres Karakter og Intelligens — det er første Gang, jeg har 
den Fornøjelse at lære ham at kjende. Men da jo som bekjendt selv den 
gode Homer kan slumre ind en Gang imellem, saa er jeg bange for. at 
den ellers saa skarpsindige Jurist har gjort sig skyldig i en Forvexling 
mellem Insolvens og Insufficiens. Insufficient er Hr. Tjælde, i 
dette Punkt kan jeg ikke redde ham; men at han er bleven insolvent, 
fordi hans Grundstykker ere sunkne i Pris formedelst de slette Konjunk- 
turer, det kan jeg ikke faae i mit Hoved. Insolvent kalder man den, hvis 
kKontantbeholdning er mindre end huns forfaldne Gjæld; insufficient er 
den, hvis samtlige Aktiver ere mindre end hans samllige Gjældsposter. 
Sædvanligvis indtræder Insolvensen kun, hvor der i længere Tid har 
værel Insuffieiens tilstede; sædvanligvis fører Insufliciensen tidligere eller 
senere til Insolvens. Men i begge Retninger forekommer der Unditagelser, 
og hvad Begrebet angauer, maa begge Tilstande skjelnes skarpt fra hin- 
anden. Insolvensen er en offentlig, ved en Notariatsakt (Vexelprotest) 
fastslauet Kjendsgjerning. Om Sufficiens eller Insufficiens giver Status 
Oplysning, og enhver solvent Kjøbmand kan gjøre Fordring paa en ubry- 
delig Hemmeligholdelse af sin Status. 

Under Forestillingen hørte jeg det Spørgsmaa! blive opkastet: Kan 
det finde Sted, at en Advokat gaaer hen til en ham ubekjendt Kjøbmand 
og beder ham om Oplysning om hans Formuesforhold, ja om Udfærdi- 
gelsen af en skriftlig Statusopgjørelse? Og ved mig selv svarede jeg: Nej, 
og atter Nej. Ingen fornuftig Mand vil vove at stille den Fordring, som 
Hr. Berent stiller, og hvor forsigtig han end motiverer den, hvor snildt 
Hr. Bjørnson end sekunderer ham, Situationen er absolut umulig. Lige 
saa lidt som man aabner Brysthulen paa et levende Menneske for at 
komme paa det Rene med hans Lungers Tilstand, lige san lidt kan man 


*) Redaktør af «Deutsches Handelsblatt». Han havde seet «En Fallit» 
opført paa Berlins Nationaltheater. Fra November 1875 gik dette 
Skuespil en Seiersgang over de tyske Scener. (U. A.) 

tiltro en Grosserer og Fabrikant, for hvem der endnu ikke er protestere! 
en eneste Vexel, at han vil fremlægge sin Status. 

Og hvorfor ogsaa? Hr. Berent og de af ham repræsenterede Banker 
vide jo Nok til i hvert Fald at opsige Hr. Tjælde Krediten. Vil Konsul 
Lind give ham yderligere Kredit, det man blive hans Sag. Man kan i 
det Højeste raade ham til at være forsigtig. Saa vidt jeg kjender denne 
Mand (skjøndt ogsaa dette Bekjendtskab er flygtigt), vil et henkastet Ord 
finde en frugtbar Jordbund hos ham. Men til at tvinge Manden til at 
erklære sig for insolvent er der slet ingen forretningsmæsssig Foranled- 
ning. Efter hvad jeg i fjerde Akt hører om den Maade, Likvidationen 
arrangeres paa, er det ikke usandsynligt, at Hr. Tjælde havde kunnet 
holde sig oven Vande. 

Men Hr. Berent udtaler fra Scenen en nationnløkonomisk Grund- 
sætning, som jeg maa møde med en energisk Modsigelse, og da jeg ikke 
har Ret til at tale fra Scenen, maa jeg udbede mig en lille Plads dertil i 
disse Spalter. Han paaslaaer, at man kun maa ansætte faste Ejendomme 
til den Værdi i Status, som de kunne realiseres til ved et øjeblikkeligt 
Bortsalg. Skulde det preussiske Overtribunal tiltræde Hr. Berents Mening, 
saa var der med det $Samme fremmanet en stor Fare for hele vort Forfat- 
ningsliv (sic), som jeg vilde træde op imod, saa vidt det stod til mine svage 
Kræfter. Hvilken Pris der kan opnaaes ved Salget af en fast Fjendom, 
har det kun Interesse at vide, naar En enten vil eller maa sælge. Men 
at Tjælde maa sælge, er ingenlunde afgjort; Berent paastaner det, men 
Tjælde benegter det. 

Om det Spørgsmuanaal, efter hvilken Vurdering en Kjøbmand har nt 
indføre sine fuste Ejendomimme i Status, hersker der den beklagelsesvær- 
digste Usikkkerhed i hele den juridiske og nutionaløkonomiske Litteratur. 
Naar Hr. Advokat Berent fra Kristiania har en saa bestemt Mening des- 
angaaende, opfordrer jeg ham til at motivere den og stiller med Fornøi- 
else mit «Deutsches Handelsblatt's» Spalter til hans Raadighed. Der, og 
ikke paa Scenen, hører denne Sag hjemme. Her kan jeg ikke gaa videre 
ind paa den. 

Stykkets svage Side er den, at Advokat Berent stiller sine sikkert 
paa den strengeste Moral hvilende — subjektive Anskuelser højere end 
den positive Lov og Forretningsbrug, og at Publikum antages at dele disse 
subjektive Anskuelser. Denne Bestræbelse er unægtelig begrundet I Ti- 
den, men det er en Svgelighed i Tiden. Idet Hr. Berent paatvinger 
Hr. Tjælde sine Anskuelser og fører dem sejrrigt igjennem ved Hjælp 
af sin Personligheds imponerende Vælde, idet han tvinger ham til at 
gjøre Noget, som han efter den positive Lov og Forretningsbrug ikke 
er forpligtet til, beganer han et lignende vilkaarligt Indgreb i en frem- 
med, om end umoralsk Existens, som «Storhertugen» i «Paris' Mysterier», 
der lader Øjnene stikke ud paa Skolemesteren. Det er ikke en Sejr, 
som de substantielle sædelige Magler vinde over Usædeligheden, det 
er en Sejr, som det ene individuelle Moralbegreb vinder over det an- 
det. Jeg vil ikke indlade mig paa at være Tjældes Defensor for Retten, 
mens Berents Fremgaungsmaade maa jeg desuagtet betragte som et Over- 
greb. Derfor forstemmer Stykket mig.» 

Bjørnsons svar (paa Advokat Berents vegne 
til hr. Alexander Meyer). 


(«Iustreret Tidende» (dansk), 16. Jan. 1876, efter «Die Gegenwart», 
Jan., samme Aar.) 


Hr. Alexander Meyer! 


Idet jeg takker Dem for den gunstige Mening, De har 
om min Charakteer, beklager jeg, at jeg ikke kjender mere 
til Deres end jeg kan slutte mig til af Deres sidste Stykke: 
«Die Bilanz des Herrn Tjælde». 

De misbilliger, seer jeg, den Maade, hvorpaa jeg trængte 
mig ind til Hr. Tjælde (hvem det gjør mig ondt atter at 
maatte fremdrage for Publicum). Ja, De tvivler endog om Mu- 
ligheden af, at det kan være gaaet saadan til. Hertil svarer 
jeg alene, at det i min lange Praxis ikke er første Gang, Folk 
har fundet Et og Andet umuligt af det, jeg kan have gjort. 

Den, som stundom har den Opgave «at trænge sig ind» 
i en Andens Forretning for at hindre denne i at gjøre mere 
Fortræd end nødvendigt, han maa begynde med at studere 
sin Mand og hans Stilling. Dette pleier jeg at gjøre med 
Omhyggelighed. 

Jeg vidste altsaa, med hvem jeg skulde faae at bestille. 
Jeg vidste, at Hr. Tjælde for Bankernes Fuldmægtig heller 
end gjerne vilde fremlægge sin — saakaldte — Bilanz; kun 
maatte Paaskudet vælges med Varsomhed — ingen Tvivil 
røbes fra vor Side, ingen Hensigt fra hans. 

Om der samtidig bød sig frem femogtyve Udveie til at 
skaffe Penge — Hr. Tjælde tog dem allesammen! Havde 
han ikke i Øieblikket Brug for alle Pengene, han kunde 
faae, han skabte sig det ved en nv Kalkule over en ny 
Speculation; thi heri bestod jo hans Svgdom. 

Altsaa: jeg vidste, han (tænkende paa Muligheden af en 
ny Udvei) vilde aabne mig alle Døre paa vid Væg, og paa 
den allersagteste Anmodning. Da han virkelig gjorde det 
— hvem fortænker mig saa i, at jeg ogsaa gik ind og satte 
mig tilrettte, ladende det derpaa komme an, hvem som var 
istand til at drive mig ud igjen. 

Trods Deres Grosserere og Fabrikanter i National- 
theatret i Berlin — jeg finder det fremdeles ikke saa under- 
ligt, at Hr. Tjælde ikke var istand dertil. 

Og hvorfor det netop var over hans egen — saakaldte 

— Bilanz jeg ønskede at faae ham i Tale, kan ingen med 
Rette undre sig, som kjender lidt til den Sort Kjøbmænd, 
hvortil Hr. Tjælde. dengang desværre maatte regnes. 

Dette om min «individuelle» Fremgangsmaade; nu lidt 
om min «individuelle» Moral — eller for strax at sige det 
— lidt om Deres. 

De kan ikke indsee, at Hr. Tjælde dengang var insolvent 
(ude af Stand til at klare sine Vexler); De troer, han alene 
(2) var insufficient (det vil sige, at hans Activa i længere 
Tid havde været mindre end hans Passiva). Dette Deres 
«alene» forskrækker mig, min Herre. Men endnu mere for- 
skrækker mig Deres Antagelse, at han desuagtet burde hjel- 
pes, saa han «sich ber Wasser håtte halten können»! 

Naar De støtter denne Antagclse paa, hvorledes Boet 
stillede sig efter to å tre Aars — som jeg tør sige -- god 
Administration, saa tør De med saadan Beviisførelse blive 
stillet isoleret. 

Det gaaer nemlig ikke an at tage Boets Administration 
af 'Bankerne, som have Penge nok til at bære dets Skov-, 
Skibsbyggeri- og Bryggeri-Forretning over enhver Krise, og 
som har Besindighed nok til ikke at blande fremmede 
Speculations-Elementer ind — det gaaer ikke an, siger jeg, 
at tage dette til Maalestok for, hvorledes Hr. Tjælde vilde, 
have kunnet klare sig med fremmede Penge til Kri- 
sens enorme Renter, og i den evige Fristelse, som 
Vanen havde gjort ham uimodstaaelig, at indblande i 
Forretningerne allehaande uvedkommende 
Projecter. 

Til alle Tider og overalt vil sikkerlig Creditorerne (paa 
hvis Vegne her skulde handles) frabede sig, at deres Inter- 
esser ivaretages efter en Bedønimelse af Status, som den 
De her har opstillet, og skal her endelig være Tale om 
«syge» Grundsætninger, da troer jeg, at denne maa være 
en af dem. 

De er heller ikke tilfreds med den Værdi, hvortil jeg 
reducerede Hr. Tjældes FEiendomme i Jord m. m. De be- 
klager, at «die juridische und landwirthschaftliche Litera- 
tur» holder det Spørgsmaal saare svævende, efter hvilke 
Regler, «Grundsticke» skal gives Værdi paa en For- 
retningsmands Bilanz, og tilføier, at hvis Berlins Over- 
tribunal dømte efter mine, da stod al Handel i Fare. 

Jeg indskrænker mig til at beklage Overtribunalet i 
Berlin, som sandsynligviis hver Uge maa træffe sikker Af- 
gjørelse i Noget, som «die juridische und landwirthschaft- 
liche Literatur» holder hen i Usikkerhed -- men mener 

forøvrigt, at Huset Tjældes Affairer dengang ikke bedømtes 
af nogen af disse, men af Boets Creditorer gjennem mig. 

Naar jeg ikke vilde tage Laane-Objektet, som forelaa, 
godt for mere, end en Realisation i Øieblikket kunde give, 
saa var det ikke derfor, at jeg jo under andre Omstændig- 
heder og ligeoverfor en anden Mand kunde have handlet 
anderledes. Her lader sig intet almengyldigt Skjøn træffe. 
Skulde jeg engang faae Æren af at ivaretage Deres Inter- 
esser, min Herre, ligeoverfor en mistænkelig Debitor, haa- 
ber jeg, De vil takke mig, naar mit «individuelle» Skjøn 
paa Forholdene har reddet Deres Penge. 

Naar De samtidig kan have Medlidenhed med den, jeg 
har behandlet, og finde, jeg har været for haard, saa De 
føler Dem «forstemt», tillader jeg mig at finde dette sidste 
«individuelt», og min Dom herom ændres ikke derved, at 
maaskee Flere føler som De. 

Jeg staaer nemlig rakt imod Dem og disse Flere i det, 
som De efter det Foregaaende vil have ophøiet til «sub- 
stantiel sædelig Magt». Jeg er noget gammel og hører til 
en strengere Skole. | 


Christiania den 30te December 1875. 
Berent, Advocat. 


[Et Felttog mod Presterne i 1876.] 





Bjørnson begyndte sit Felttog mod Presterne i 1876 med en anonym 
Artikel i «Oplandenes Avis», 20. Mai, Nr. 41, som meddeles i Uddrag: 


Hr. Pastor Klavenæs og Victor Hugo! 


Vorherre vilde, at samme Post bragte Uddrag af en 
Fremstilling af Pastor Klavenæs om, at Liberalismen var 
af Djævelen*), og en Tale af Victor Hugo**), hvori Folkene 
bedes om at arbeide for Selvstyre, som det eneste, hvor- 
under de kan mødes i broderlig Kjærlighed og naa frem 
mod Verdensfreden . 

... Hvem har talt i Kristi Aand, enten hans saakaldte 
Præst, Hr. Klavenæs, eller hans aabenbare Fornægter, Vic- 
tor Hugo? 

Hr. Klavenæs opfordrer videre Kirken til uafladelig 
Kamp mod Liberalismen! ... 

.+. Det nytter ikke al bekymret Sjælesorg, al tudende 
Opbyggelse, al Klynk over Autoritetsfrafaldet — den Re- 
ligion sejrer, som har den største Aandsmagt 
og den bedste Moral... Luther var selv en Oprører 
«++. Enten maa Kristendommen i sin Forkyndelse kunne 
føre an til alle høje Maal for Folkenes Oplysning, Frihed, 
Fred, Udvikling; enten maa dens Aand vise sig stærkere 
end al anden, eller den sejles agterud af den opstrygende 
Flaade, som har Menneskelighedens store Kjærlighedstanker 
og dens Blodvidner ombord, Opfindelserne og deres Mar- 
tyrer, Videnskaben og dens forkjætrede Stormænd. ... 


En Kristen. 





*) Idet den angives at være Oprør mod Gud gjennem at være Oprer 
mod Autoriteten, som er af Gud. 


**) Indtaget i «Oplandenes Avis» 26. April, Nr. 34. (U. A.) 
Bjørnsons Artikler og Taler. 27 

[Hertil svarte Thv. Klaveness i «Oplandenes Avis» 10. 
Juni, Nr. 47: .... Om det nu bringes dertil, at Folk efter 
Folk, ledede af Liberalismen, bliver enerverede, sædelig 
udplyndrede og opløste i anarkisk Forvirring, om det brin- 
ges dertil, at Liberalismen afløses af Socialismen .... om 
det bringes dertil — som det allerede er kommet med 
Frankrig og Spanien — at Europas Folkeslag vil befinde 
sig i en uafladelig Svingning mellem Pøbelherredømme og 
Sabelherredømme — hvad da?... 

Der er en Faktor i Verdensudviklingen, De har glemt 
at tage med i Beregning, ja som De hverken ser eller for- 
staar, og det er — Synden... 

For Liberalismen er Friheden til at være med at stemme 
og vælge, skrive Love og rive i Stykker Love, bestemme 
Skatter og Afgitter og knibse i Fingrené mod Fyrster og Mi- 
nistre Hovedsagen, ng derfor vil den med Vold og Magt 
trække Luther efter Haarene ind i sit Selskab paa samme 
Tid, som den rundt om i Verden træder den Frihed, Luther 
led og stred for, under Fødder. Sagen er: Liberalismen er 
grundig materialistisk. . .. 

Men før Klavenes havde svaret, skrev Bjørnson 3 lange 
Artikler, som endnu tydeligere viser, i hvilken Retning han 
nu raskt udvikler sig.) 


Lidt om vor nuværende Religionsforkyndelse 
og dens Forhold til Folkearbeidet. 


I. 
(«Oplandenes Avis» 24. Mai 1876, Nr. 42.) 


. Overalt gjentager det samme sig; som øverste 
Aandsmagt har Kristendommen sejret, og hvor den ikke var 
dette, eller hvor den ophørte at være det, der har den og- 
saa tabt. .... 

. Den Kristendomsforkyndelse, som f. Eks. i Dan- 
mark stod op igjen i Mynster og Grundtvig i Begyndelsen 
af dette Aarhundre, den magtede Frihedsoplysningens baade 
Aand og Moral, og Samtidens højeste Dannelse bøjede sig 
atter i ædle Mænd- og Kvinde-Skikkelser. . .. 

Men helt anderledes forholdt det sig med den saakaldte 
Hans Nilsen Hauges Nyvækkelse af Kristentroen her hos 
os. ... Den var i utrolig Grad bare en Vækkelse, d. v. s. 

under Opbyggelsens Form Paavirkning af «Vækkeres» grebne, 
inderlige Personligheder. Aandsmagt, d. v. s. en stor Bega- 
velses nyskabende Udstraaling over Samtidens Dannelse, 
— deraf intet Spor! 


Den daværende Vækkelse [Hauges] maatte ifølge sin Na- 
tur blive en Bondesag. (Den Dannelse hos os, som noget 
senere blev kristelig vakt, blev det fra Danmark og fra 
Tyskland over Danmark.) Bonde-Vækkelsen magtede ikke 
Samtidens Bevidsthed, kom heller ikke i anførende For- 
hold til det «da begyndende Fædrelandsarbejde. Den afson- 
drede sig. 

Den nuværende Vækkelse i den Caspari—Johnsonske 
Forkyndelses-Form (videnskabelig grundet paa Hengsten- 
berg og Efterfølgere, og i sin Vækkelsesiver skjærpet endnu 
en Grad af Søren Kierkegaard) har ikke tabt hint Fødsels- 
særkjende, Ensidigheden, Indestængtheden. Baade den viden- 
skabelige og vækkende Paavirkning led desværre selv af 
samme Mangel; — han, «den enkelte» led indtil højeste 
Sygdomsgrad, den, der fører i Fortvivlelse. 

[Den nuværende kristne Forkyndelse har liden Indfly- 
delse paa Dannelsen.] 

Men her er et andet Forhold, som ikke noksom kan 
agtes paa, det er, at hos os blev Frihedens Grundlove insti- 
tutionelt givne uden Modstand af Religionens Forkyndere. 
Det skete rigtignok ubevidst, idet rationalistiske Embeds- 
mænd slog Grundlovene fast i en Tid, hvori den officielle 
Kristendom ogsaa var rationalistisk. Da denne saa efter- 
haanden kviknede til og blev kristelig, stod Frihedens 
Grundlove der som givne Betingelser for Udviklingen — og 
maatte mottages. 

Dette er et Fingerpeg af Forsynet. Naar vi ser, hvor- 
ledes den misbrugte Religionsforkyndelse i andre Folk har 
nødt Frihedens og Fremskridtets Mænd til at bryde over- 
tvært med Kirkens Mænd, hvilket i Tidens Længde des- 
værre har ført til at bryde overtvært med al Religion, — 
saa er det tydeligvis givet os Nordboere den Opgave, den 
«Mission», at vise den vantro Verden, at Kristendom og 
Frihed kan godt være sammen; kanske skal vi engang i 
Folkenes højeste Nød blive et vinkende Eksempel! 

Denne verdenshist riske Opgave har jeg peget paa for 
mange Aar siden og Q 0 r Og atter fremhævet. Jeg har havt 
den Glæde at se den te" ndt. Men det kommer nu an paa 


Religionens Forkynq påle ogsaa de skjønner den Opgave 
0” om 
yt 





420 


og styrer imod den, eller forspilder den, og dermed disse 
Folks verdenshistoriske Kald. 

Saaledes staar Sagen for mig. Det er derfor i Bekym- 
ring, at jeg henvender mig til den kristelige Almenhed. Den 
maa jo nu se det, at Bruddet mellem den virkelige Dan- 
nelse, den, som fører Folket frem i Frihed og Oplysning, 
og Kirkens Forkyndelse, blir større og større Dag for Dag, 
og at Religionsforkyndelsen hos os, — saa langt fra at tage 
Eksempel af de sørgelige Kjendsgjerninger i andre Lande, 
hvor Præsterne har forspildt Religionens hellige Sag, — 
arbejder sig dybere og dybere ind i den samme Snevring, 
hvor hine satte til med det, som var dem betroet. .. 


TI. 
(«Oplandenes Avis», 31. Mai 1876, Nr. 44.) 


Saasom vi har faat Friheden uden at Kristendommen 
har behøvet at betale Omkostningerne derved (hvilket den 
desværre har maattet i andre Lande), og altsaa Dannelsen 
her ikke er i født Modsætning til Religionsforkyndelsen, 
saa er det et svært Ansvar, som falder paa Lærerne, at 
desuagtet Frafaldet nu er saa stærkt. 

Vi ser Religionslærerne selv at være blevne bekymrede. 
Jeg taler ikke om dem, der skjælder og smelder, idet de 
intet aner om eget Ansvar; men om alvorlige Mænd, som 
søger efter Midlerne til at faa igjen den Magt over Sindene, 
som de føler at glide væk. 

De iler til med Forslag om Adskillelse fra Staten, om 
Skjærpelse af Kirketugten og mere andet, som ganske vist, 
hvert for sig, kan være nyttige Botemidler, men ikke i 
Længden tilstrækkelige. Ogsaa mange af Kirkens Lærere 
forstaar, der maa gaas dybere. De mener, Forkyndelsen 
maa skjærpes, Valget for hver Enkelt endnu frygteligere 
stilles, saa Helvedsstraffen ret kan skræmme, Himmelfryden 
rigtig lokke, Verden gruelig fordømmes, den hvide Skare 
rigtig skinne; kort Methodisternes Krampeforkyndelse maa 
til, — Andet kan ikke hjælpe. 

Ogsaa herom maa siges, at de Strøg findes, ogsaa indom 
et gammelt saa kaldet kristeligt Folk, hvor saadant kan træn- 
ges til. Men intet Folk, ingen Menighed, stor eller liden, 
lever længe i Opbrusning. Forkyndelsen maa nok i sin 
store Almindelighed blive en aandsfyldigere, og holder vi 
fast ved Sætningen: Forkyndelsen maa være den største 

Aandsmagt i sin Samtid, da er vi nok nærmere ved Svaret 
paa, hvad som fejler vor egen. 

Saare betegnende er det, at den ikke har skabt en Præ- 
kensamling, som kan skjønnes at leve Dagen over, ikke en 
stor kirkelig Taler, ikke en selvstændig Salmesang (thi 
Landstads og Jørgen Moes Forsøg kan ikke kaldes saa). 
Ligesaa, at midt i Universitetsstaden, lige i Forkyndelsens 
Hjerte, falder den allerede nu i Stumper og Stykker, som 
bekriger hverandre; — det Smaa avler smaat. 

Forkyndelsens aandelige Indskrænkethed møder vi over- 
hovedet saa tydeligt i dens Evne til at forkjætre. Den for- 
kjætrer alle andre kirkelige Retninger, idet den ophøjer 
Bagateller (som hin Strid om Gudsbilledet, saa haarfin, at 
man med Nød kan faa den gjennem et Naaleøje), ophøjer 
dem til store, store Hjørnestene for Troen! Hele det Cas- 
pari'ske Arbejde, at bevise, der har været Troesbekjendel- 
ser, som i sin Ordlyd og i enkelte Led har afveget fra den 
ægte, i Hovedkirken til idag bevarede; — hele dette hans 
møjsommelige Livsarbejde beviser jo ikke andet, end at 
der altsaa har været en grundgivende, hvorfra de andre 
ganske rigtig har afveget. Er det ikke et Arbejde inden en 
Cirkel? Er der Aand i sligt? 

Men vil man tilgagns faa Begreb om Retningens aande- 
lige Indskrænkethed, da tage man den i dens Forhold til 
det, som er Aand i Samtiden! Nationalitetsaanden, saa 
stærkt vakt i vor Tid, har Forkyndelsen ikke forstaat, fordi 
den kan ikke faa Øje paa Guds Kald i det enkelte Folk, 
folkelig set; «der er bare et Folk, Kristenfolket». Fædre- 
landsaanden har den offentlig forkjætret som Afgudsdyr- 
kelse, dette endog gjennem sine Bisper. Det saakaldte 
Folkehøjskolearbejde er den en forfærdelig Pest, og det 
omendskjønt det overalt er lagt paa kristelig Grund; det 
saakaldte Folkelige er Kjødslyst, Forfængelighed. Arbejdet 
for Frihed er Forkyndelsens stedsevarende Skræk. «Den 
falske Frihed» er et kjært Æmne at præke over under 
Hovedæmnet, idet den nemlig er noget af det, hvorfra man 
skal «omvende» sig. «Der er ingen anden Frihed end den 
i Jesus Kristus.» Vil man se Højden af dens Fortolknings- 
kunst, naar det gjælder at aflevere Tidens største Magter 
fra Gud til Djævelen, saa bør man se dens Omtale af Folke- 
suveræniteten. Som bekjendt giver denne Magt fortiden alle 
Love i de Lande, hvorfra al Kristendomsforkyndelse i Ver- 
den er gaat ud; den indsætter Kongerne, som f. Eks. er 
sket hos os to Gange i Løbet af vor Frihedstid; den af- 
sætter dem ogsaa undertiden, som vi kan se. Hvad var nu 

da rimeligere end at erkjende den som øverste Øvrighed 
og give den hin Lydighed, som skyldes Kongen? Nej, ven- 
telig fordi denne Magt ikke var til paa Kristi Tider, altsaa 
ikke omtalt af ham, erklæres den at være af Djævelen 
(som da overhovedet alt, hvad den ikke forstaar, er af 
Djævelen)! 

Dengang Kristus befalede: «Ærer Kongen!», da var 
Kongen Loven selv foruden at være dens øverste Vogter; 
nu er Kongen ikke længer Loven, og han er i mange Lande 
ikke engang længer dens øverste Vogter, saasom der i mange 
Lande ingen Konge er. Skulde man da ikke tro, at den ny 
faktiske Magt, som er kommet op, dels ved Siden af Kon- 
gen, dels istedetfor ham, skulde kunne faa samme Bud: 
«Ærer Kongen!» anvendt ogsaa paa sig? Nej! Jeg gad 
vidst, hvad de vil forstaa ved: «Ærer Kongen!» naar der 
ingen Konge længer er paa Jorden, — en Tilstand, man 
allerede nu kan tænke sig? 

Kanske blir det da de Konger, som har været, man 
skal ære? 

Men lad os nu lægge sammen! 

Naar den afviser Folkeaanden i dens Udvikling af Folke- 
ligheden, i dens Fædrelandskjærlighed, i dens Friheds- 
arbejde, i dens Folkesuverænitet, idet den lægger alt dette 
under Djævelen*); 

naar den endvidere henviser til samme Stormagt Viden- 
skaben i dens ypperste Arbejder idag (Darwins og hans 
Skoles, som Positivismens overhovedet); 

naar den endvidere lægger Kunsten under Djævelen, 
d. v. s. saa store Partier af den som f. Eks. hele Theatret; 

naar den endog undertiden hæver sig til at fordømme 
«alt af denne Verden», — 

hvem blir saa den Mægtigste her paa Jorden, Vorherre 
eller Djævelen? hvem faar de fleste Undersaatter eller det 
største Rige? 

Og videre: Naar de rykker Læren om Helvedesstraffen 
frem i første Linje, idet de bruger den til at puffe paa med, 
og det af al Livsens Magt; og hvilken Helvedeslære? Den, 
som kan drages ud af den plumpeste Bogstavudlæg- 
gelse? — 

hvem blir da den Mægtigste hisset, hvem faar der de 
fleste Undersaatter, det største Rige? 


*) Der er nogle af dem, som siger sig ikke at gjøre saa; men foran det 
enkelte Tilfælde - altid samme Forkj:ætrelse! 

Det kan vi alle skjønne, at ikke en Milliards Del af det 
Hele beholder da Gud, hverken her eller hisset! Men hvor 
blir der af den Kristus, «som har frelst Verden?» 

Og hvad blir der overhovedet af Gud? En liden Folk- 
og Land-løs, forjaget Stakkar, forsvarlig indkapslet i Bibelen, 
hvor vel vore Bønner kan naa ham, men ikke vort store, 
vort største Arbejde, eller Aandens stærkeste Strømninger 
gjennem Tilværelsen; thi det er just disse han da er flyg- 
tet for! 

Og denne Gud har skabt Verden? 

Kan han virkelig tænkes at have skabt den for at afle- 
vere den igjen ræd, vanmægtig, forjaget baade her og 
hisset? 

Det undrer vist ingen, at et sligt Gudsbegreb, en slig 
Kristusglæde ikke har kunnet blæse Aand i Præsternes 
Forkyndelse. 


Ej heller er det vel nogen virkelig dannet Mand eller 
Kvinde, som kjender lidt til Aandens Gang paa Jorden, der 
tror, at en slig Forkyndelse kan blive den sejrende i en 
Kamp med den videnskabelig udrustede Vantro, naar denne 
nu snart for Alvor ogsaa kommer til os?*) 

Denne Forkyndelse har skabt sig en Almuskole i sit 
Billede. Med Pug af en Lærebog i dens egen snævre Be- 
grebsudlæggelse gaar det løs; alle andre Fag tilsammen 
faar ikke mere Tid end denne saakaldte Kristendomskund- 
skab alene. Paa Prækestolen og ved Bibellæsningen forties 
omhyggelig den Opfatning, de selv har modtaget, af Inspi- 
rationslæren (hvad der forstaaes ved at Bibelen er indblæst 
af Gud). Bønderne vil vist tænke adskilligt, naar de engang 
faar høre, at dersom Bibelen var indblæst af Gud i den 
Forstand, at hvert Ord var hans, saa er det afgjort, at Gud 
ikke kan Græsk; thi det ny Testamente er skrevet paa daar- 
ligt, fejlfuldt Græsk? Ja, hvad vil de sige, naar de engang 


*) Jeg vil her straks føje til: jeg ærer Forkyndelsens Mænd; baade de 
og deres Lærere er i sin store Almindelighed hæderlige, nidkjære. 
Jeg vilde, om jeg havde saadan Mngt, lade dem faa det fuldeste 
Raaderum til at virke paa, idet jeg for ingen Pris vilde ind paa den 
samme Forkjætrelse, som de selv er saa stærke i, og som (dem ube- 
vidst) røber Mangelen baade i den Aand og den Moral, som de for- 
kynder (ikke ved yt indskrænke deres Virksomhed, men midt i 
denne skal de Medes). vi kan ikke vide, om ikke just dette, at de 
faar gaa til den y yderlighed (og det ikke dannede Folk med- 
dem), er den be vei til en større Forkyndelse, menneskekjær- 
ligere i sin Mong n digere i sin Annd. Dette for ikke at misfor- 

faar høre, hvilke Ting i Bibelen allerede Luther troede var 
uægte? 

Forkyndelsens Mænd handler ganske sikkert ogsaa her 
i god Tro, nemlig ud af sin snævre Aand og — snævre 
Moral. Men vil ikke begge Dele, baade hin Almuskole og 
denne Fortielse, hævne sig, naar Bønderne engang lære, 
hvorledes Oplysningen blev forholdt dem i Skoletiden, og 
at deres Tænkning under hele Livet lænkedes fast til Bi- 
belens Ordpug som Koen til Krybben? Vil ikke da begge 
Dele, baade hin slette Skole og denne farlige Fortielse, slaa 
om i Had? Kan vi regne paa, at Ingen nogensinde vil tale? 
Og er der talt, og Vantroens vel rustede Tanker og Tvivl 
endelig passerer Linjen — hvad saa? 

Ja, naar den Dag rinder, og det enda skulde være stillet 
som idag, at nemlig Folkehøjskolens Lære om Kjærlighed 
til Fædrene og Fædrenes Land, til Oplysning, til Frihed, 
altsammen er af Djævelen*), staar det fremdeles den Dag, 
Tvivlen strømmer ind, saa, at Fædrelandskjærligheden er 
Afguderi, Arbejdet for Folkelivet og Friheden er af Djæve- 
len, ligesom Kunsten og Nutidens store Videnskab m. m.m.**) 
— hvor tror man saa Folket gaar hen? Gider det tro paa 
en Gud, som er fiendsk mod Menneskelivet og som ikke 
orker at styre hverken Jorden eller Himlen, hverken Tiden 
eller Evigheden? 


ITT. 
(«Oplandenes Avis», 7. Juni 1876, Nr. 46.) 


Naar man angriber den nuværende Forkyndelse i dens 
snævre Aand og ligesaa snævre Moral, er det da nogen 
Ændring i Grundlaget for vor Tro til Salighed, vi kræver 
af den? 

Ikke Ændring i et eneste Led! Vor Tro, som vi har 
den i vor Daabspagt, var, er og blir i al Tid den enesalig- 
gjørende. Den evige Sandhed er evig. 


%) «Den (Folkehøjskolen) bryder ned, hvad jeg og mine Embedsbrødre 
bygger op,» som en Præst nylig skrev, isandhed paa flere hundre 
Præsters Vegne. 

*9) Paa et Kirkemøde i Kristiania fandt nylig en af Retningens frem- 
ragende Præster ud, at ogsaa Jernbanen var af Djævelen! 

Men Forkyndelsens Form, d. e. Bibelopfattelsen og dens 
Anvendelse paa vort Liv, maa vokse med den menneskelige 
Aandsevne. 

Det er baade til at le og græde af, naar den nu her- 
skende Retning i vor Kirke som sin største Ros anfører, at 
dens Forkyndelse i Intet afviger fra Luthers. Sæt det var 
sandt, hvad den siger om sig selv, at den er den eneste 
fuldtro mod hans Lære (hvorom der, f. Eks. i Retningens 
Opfattelse af Troesordet og Daaben, kan rejses mere end 
Tvivl), hvad viser det da andet, end atter dens store Ind- 
skrænkethed? 

Luther sejrede i sin Samtid, fordi hans Lære var dens 
højeste Aandsmagt. Nu, da den menneskelige Bevidsthed 
har taget vældige Kjæmpeskridt fremad, at gjentage ham, 
er som at møde op med Columbus's Begreber om Amerika 
eller Guttenbergs om Bogtrykkerkunsten. Det, som nu 
skal mestre den moderne Bevidsthed, maa kunne byde 
dens højeste Tanker usigelig Fred, altsaa have fundet dens 
Tænkningsform, Tvivl og Længsler, dens Vilkaar, dens Ar- 
bejde, dens Sorger og Glæder, — og det kan ikke en Mands 
Lære byde, som ikke selv har vokset Menneskehedens Vækst 
med i disse 300 Aar. 

Grundtvig forstod det, da han opkastede Spørgsmaalet: 
«Skal Luthers Reformation fortsættes eller ej?» Er det vir- 
kelig nu glemt, at Luther med al sin Sturhed, i fuld Maade 
var et Barn af sin Tid? 

Luther kunde jo tro, at Djævelen gik skinbarligen om- 
kring her paa Jorden «og avlede Barn med Menneskenes 
Kvinder». Luther kunde tro paa Hekser og Nytten af Hekse- 
brænding, og som lydige Børn brændte vi ogsaa lige op i 
forrige Aarhundre nogle Stakkare, som vi kaldte Hekser. 
Luther kunde bede om at lade nogle Bondeskarer, som 
tænkte, Tiden var kommen for at fri sig fra Adelens grue- 
lige Aag, «slagte ned som Kvæg», — som da overhovedet 
hans ustyrlige Sind gav sig Luft baade i Raad og Sprog af 
den groveste Art, i Overdrivelser i Lære som Udtryk, lidet 
sømmelige for en Kristen, og aldeles ikke mønsterværdige 
for vor Tid.*) ' 

Den herlige, store Luther, dannet af sin Tids Kraft, 
Voldsomhed og umaadelige Nyskaber- og Opdager-Evne, 


*) Det er et godt Stykke Ansvar vore Præster har paataget sig ved at 
fortie Luthers Overdrivelser, men utilbørlig fremhæve Grundtvigs, 
der i Sammenligning med Luthers for vor Bevidsthed maa være 

- Uvæsentligheder. 

gjør man en saare tvivlisom Ære ved at bruge ham som 
Dække for sin egen Umyndighed; thi det er at rykke ham 
ud af hans historiske Forhold og derved udlevere ham 
stykkevis til Fienden; Præsterne er nemlig ikke længer de 
eneste, som læser hans Skrifter. 

Det er ikke værdt at drage i den store Klokke og for- 
kjætre enhver, som nu siger, at det Gudsbegreb og den 
Moral, som Luthers Tid levede paa, er meget for liden for 
vor. Den voksende Viden udspænder den menneskelige 
Forestillingsevne, og den, som ved, at vor Jord er en af de 
mindste af de Kloder, der gaar rundt i Rummet, og at det er 
Millioner af dem, og at ingen Kikkert kan se deres Ophør, 
og at det er umuligt ikke at tænke sig dem beboede, han 
kan danne sig et ganske anderledes storartet Begreb om 
Skaberen og «Altraaderen», end den, som trodde, Jorden 
var Midtpunktet for alt det Skabte, og at Solen var saa snil 
at gaa og skinne for os om Dagen, og Maanen og Stjer- 
nerne var saa søde at staa paa Pinde for os om Natten. 
Og vil man sammenligne de to Tiders Moral, saa tag Da- 
tidens mest troende Mands, Luthers egen, og sammenlign 
hans gruelige Bansættelser og Helvedeslære i dens fulde 
Praksis ligeoverfor det, han ikke forstod og likte, — med 
den Moral, en af vore Dages Fornægtere forkynder, John 
Stuart Mills, — elskelig, forsonet, storsindet, som hans Liv. 

Ja, for at holde fast denne skjønne Aabenbarelse iblandt 
os, Personligheder som John Stuart Mill og hans ligesin- 
dede Hustru, saa maa vi klage over deres Mangel paa Tro, 
og vi kan langt fra dele alt i deres Samfundslære; men vi 
kan dog alligevel ikke i vore Tanker sende to saa sande, 
i sit Liv saa rene, i sin Opofrelse saa tro Skikkelser ind i 
Helvede til evig, uendelig Pine; vi kan heller ikke sige, at 
deres Kjærlighed-Liv iblandt os, deres Arbejde, Væsen var 
uden Gjenskin af Gudsbilledet, men derimod alt af Djæ- 
velen? 

Hvad blir det for en Aand, og hvad blir det for en 
Moral? 

Den store Humanitetslære, som nu gjennemvarmer al 
moderne Bevidsthed, gaar det virkelig an at vise den til 
Djævelen som dens Ophav? Skulde vi ikke meget mere 
her se Guds uendelige Kjærlighed efterhaanden forstaat 
bedre og bedre af Menneskene og selv hos Fornægterne i 
uvilkaarligt Gjenskin i deres Lære og Liv? Skulde det, at 
der stundom er Udskejelse med, udelukke Muligheden af 
Guds Tilstedeværelse, ja, da indrømmer vi, at han over- 
hovedet ikke er tilstede i nogetsomhelst her paa Jorden. 

Den store, moderne Videnskab, saa forkjætret, at den i 
sine bedste Værker er sat paa Listen over de forbudte Bø- 
ger, offisielt blandt Katholikerne, stiltiende blandt vore Lu- 
theranere, skulde den som Opdager af ny Naturlove, altsaa 
af Skaberens Orden fra Evighed af, endelig være kommen 
fra Djævelen eller være i Pagt med denne Stormagt, — 
naar den er sand i sin Undersøgelse, om end blottet for 
Tro? Gaar det ikke an at tænke, at hvad vi her ser splittet, 
nemlig Troens Viden og Videns Viden, det er samlet i Gud, 
og at han, trods menneskelig Skrøbelighed hos Midlerne, 
aabenbarer sig i begge? 

Er Gud ikke i Fremgangen, hvem skal vi da takke for 
de Opdagelser og Opfindelser, som idag lykkeliggjør, op- 
lyser og forskjønner vort Liv? Er Gud ikke i Friheds-, i 
Selvstændigheds-Arbejdet, hvem skal vi da takke for alle 
Aag, som brast, og endnu brister, hvergang et hæmmende 
Misbrug ophæves ved Lov eller trykkes tilside af Oplys- 
ningens Magt, — er det Djævelen vi skal takke for det? 
Folkenes Kamp for Selvstyre i Land, i Herred, i Menighed, 
i Skole, — er den ikke en Fortsættelse af den lange Kamp, 
saa rig paa Martyrer og Stormænd, fra vi var andres Træle, 
fra vi intet fik raade for, ikke engang vor egen Formue, 
egen Oplysning, egen Tro; — hvor ender i denne lange, 
ihærdige Kamp, Menneskehedens mest storartede, Guds 
Ledelse, og hvor begynder Djævelens? Naar Præsterne 
søger efter Gud i Tilværelsen, tror de da alene at finde 
ham i Ordenen, ikke ogsaa i Fremgangen og Friheden, uden 
hvilken der overhovedet snart ingen Orden mere var mulig? 
Skulde han ikke heller tænkes at være i Fortroppen paa 
det endeløse Mennesketog, end i Bagtroppen? Er det ikke 
han, som viser Vejene? Er det ikke han, der giver Mod 
til dem, der opofrer sig for sine Brødre, Begejstring til dem» 
der ser det Ny; er han ikke i Sandheden, Skjønheden, Tap- 
perheden, enten den bekjender ham eller ej? Skulde ikke 
hans Forkyndere være sikrere paa at træffe ham der, hvor 
der gives Martyrer, Bagtalte, Forfulgte, Miskjendte, altsaa i 
Fortroppen, énd der, hvor Frygtens Mænd, Materialismens 
Mænd sammen med mange Hæderlige og Duelige har tyet 
hen under Ordenens sikrere Vilkaar i det allerede Op- 
naaede? Er det ikke, hvor der er mest Fare, at der ogsaa 
er mest at vinde for Forkyndelsen? Thi hvad der vindes, 
det vindes jo for det hele Tog. 

Men hvem ser dem der? Og Følgen? At det gaar uden 
dem. Thi Gud stanser ikke, hvor hans Præster stanser. 

Men det dølge (i ikke for hverandre, vi, som elsker 

Kristus, at var Forkyndelsen den største Aandsmagt i Sam- 
tiden, saa var ogsaa Samtidens Arbejde en Gang til saa 
stort som det er og gik en Gang til saa sikkert. 


Er der da paa intet Sted en Forkyndelse, som ser ud 
til at kunne faa Magt over den moderne Bevidsthed, som 
Luthers havde Magt over sin Samtids? 

Et nyt Grundsyn maatte til. Den eller de store Bega- 
velser, som af Guds Naade fik det, foryngede derved hele 
Forkynderskaren. De evige Sandheder stod atter op som 
unge; begejstrende alle Samtidens ædle Kræfter, tog de atter 
sejrende Anførerkaldet.*) 

Derom føler jeg mig sikker, at her i Norden kommer 
helst ny Grundsyn op, fordi jeg føler mig sikker paa Nor- 
dens Kald: Frihed og Kristendom i enig Fremgang. 

Derfor staar ogsaa allerede Grundtvigs mægtige Skik- 
kelse i vor Historie. Han har, som jeg tror, grundlov- 
givende for alle Tider, atter lagt Kristendommen paa Daa- 
ben og ikke paa den vilkaarlige Bibeltolkning. Den Kristne 
kan derved atter røre sine Tanker og er ikke ræd Livs- 
magterne. Vi ser det ogsaa i den kirkelige Retnings sejrrige 
Forbund med Folkeligheden som med Friheden. 

Lad os i Modsætning hertil endnu engang fæste Øjet 
paa Virkningen af den tyske Theologi med dens Dogmatik 
lige ned i Almuskolen («Forklaringen»). Der behøves bare 
nogle Gange at trykke af i en offentlig Avis den sædvanlige 
Eksamination ved Skoleeksamina og Konfirmation for at 
skjønne, den er en Landeplage. 

Her skimter vi ned paa Bunden i det lyssky, tanke- 
bundne Væsen, som den ene Del al Almuen har, og den 





*) Jeg for min Del skylder at bekjende, at min stakkars moderne Be- 
vidsthed ikke har faat saa mange Svar som hos Prof. Rasmus Nielsen, 
og at jeg hos ingen har set saa mange Glimt af hint ny Grundsyn. 
Han staar paa Videns højeste Højde, idet han tilbunds har studeret 
dens forskjelige Naturfag, dens Filosofi og dens Historie. Han kan 
møde Vantroen ved Grænseskjællene for Viden. Han kan regne 
Regnestykkerne, de sværeste, efter eu Gang til; han kan drage Slut- 
ningerne, de dybsindigste, ogsaa en Gang til, --— som han kan kon- 
trollere Vantroen i Historiens Udlægning. Derfor kan han med 
Myndighed nøde Videnskaben til at se, at det kom ikke ud, som 
den sagde; Grænsen ind til Troens Strøg kunde ikke passeres! Men 
han kan ogsaa pau Troens egen Grund tugte den dumme, snevre 
Forkyndelse, som er ligegyldig ved, eller ærgerlig over Samtidens 
Aandsmagter, og som lader sig binde for Øjnene og jage rundt, tær- 
skende Bibelkornet, — som det har været tærsket før dem. 

trodsende Ligegladhed i Drik, Hor, Banden, Bedrageri i 
Handel, som den anden Del har. Og her, i Kristendommens 
Forvandling til en trangbrystet Bibeltrældom, en forpint 
Dogmatik, her hører vi ogsaa Vantroens haanende Latter; 
den kan jo nu (med den samme Bibel i Haand) pille det 
fra hverandre, som var det Knøsk hele dette «videnska- 
belige System»! 

Det nytter os ikke at sidde her oppe i Norge og putte 
Fingrene i Ørene og lukke Øjnene; det er ikke at sejre: — 
— at flygte. 

Men da, naar vi lærer at kjende lidt til Vantroens viden- 
skabelige Magt ligeover «Systemet», «Dogmatiken», da er 
det, jeg (fra prisgivne jødiske Forestillinger og mer end 
tvivlsomme Udlægninger) folder Hænderne over min Barne- 
tro ved Daabens Vand: — hvad har den med alt dette at 
gjøre? Og naar hin Videnskabens overlegne Kritik vil gaa 
fra det Enkelte til det Hele, vil storme Diamantklippen i 
hin Livets Bog, da er der dog nu i Norden budt den Troende 
en Fremstilling af Bibelens evige Sandheder, hvori den mo- 
derne Bevidstheds højeste Tanker kan finde usigelig Fred 
og Glæde. Det lyser atter over Tilværelsen, naar man i 
dette Syn læser Profeternes Henrykkelsens Ord og Spaa- 
domme, og Apostlerne gaar atter sin urokkelige Stjernegang 
over Menneskeslægten.*) 

Ligesom jeg har min Grund til at tro paa Nordens 
Kald i Kristendommen, har jeg altsaa min Grund til at tro 
paa, at gjennem Norden skal efterhaanden Forkyndelsen 
atter blive den største Aandsmagt i Samtiden. 


Jeg ved Mange, som føler Svagheden i det Nærværende 
her i Norge, alligevel trøster sig med, at det aabenbare 
Brud med Kristendommen ikke er stort her — som i andre 
Lande. Dette vil dog bare sige, at Van e kristendommen er 
større her end i andre Lande. Men dette, mener man, er 
bedre end aabenbar Vantro. Det kan være bedre; det kan 
ogsaa være slettere. Er Vanekristendommen Frugt af Tanke- 
sløvhed, men Fornægtelsen af Aandsvækkelse, da er den 
sidste ubetinget at foretrække. Selv en Vækkerprædikant 


*) Jeg henviser til Prof. Rasmus Nielsens Religionsfilosofi eller til de 
mange lettere Skrifter af ham, som nu det lille sidste: «Fantasiens 
Magt». 

vil heller have med den sidste at bestille end med den 
første. 

Og her staar vi da atter foran Grundskaden hos os! Op- 
lysningen, som Kristendomsforkyndelsen til idag har sørget 
for, er saa skral. Paa Almuskolen optog den lille Dogmatik, 
ogsaa kaldet «Forklaringen» (med den øvrige Kristendoms- 
kundskab) fordum hele Tiden, endnu mere end den halve. 
Forkyndelsens egen Sneverhed har sørget for Resten. Hvor 
der paa Landet ingen religiøs Vækkelse er, der er der aldeles 
ingen. Det vilde jo endog være Synd at have en anden 
Interesse! I de Byer, hvor man stundom har Theater, er 
muligens dette ogsaa stundom Midtpunktet for en liden 
bitte Skjønhedssans; men ogsaa dette sjelden. Man gaar i 
Kirke; thi der bydes dog noget; det gjælder altsaa ogsaa 
i Byerne, at hvor der ingen religiøs Vækkelse er, findes 
i Regelen ingen.*) Norge nyder Søvn. Folkehøjskolen, poli- 
tiske Førere o. a. d. hades som Forstyrrere. 

Mon det ikke engang skulde vaagne? Og hvorledes gaar 
det da den religiøse Forkvndelse? Dog, den faar tage Løn 
som skyldt; — men hvorledes gaar det saa Kristen- 
dommen? 

Andre Landes Historie viser det. 

En Kristen. 


'r«En Kristen» blev strax identificert med Bj. Bjørnson, 
og hans Artikler om Forkyndelsen vakte stor Opsigt, tildels 
Bestvrtelse, især i grundtvigske Kredse i Danmark: der er 
Ffterdønninger at spore langt ind i næste Aar. Den, som 
gav ham Svar i Norge, var en Anonym (23: J. G. Blom) i 
«Lillehammer Tilskuer» 17. Juni, Nr. 47: 

. . Vor Forfatter mener, at skal Kristendommen komme 
frem i Verden, maa Tidens menneskelige Aandsmagter tage 
den under Armene. Men hele denne Tankegang træffes af 
Kristi Ord: Mit Rige er ikke af denne Verden. . . 

» +. Forfatterens hele kristelige Syn, hans Overseen af 
Synden og Kristendommens Korsmærke, hans Fordring, at 
Gud skal have de fleste Undersaatter her og hisset — for 
ikke at tale om diverse Enkeltheder — staar i et saa skjævt 
Forhold til Bibelens Lære, at et Barn kan se det. Vi kunne 
saaledes ikke med nogen Tillid overlade Kristendommens 
Sag i Forfatterens Haand, naar der er Spørgsmaal om at 
søge en Forstaaelse med Tidens Dannelse, hvorved Kristen- 
dommen i sin Sandhed bliver uforkrænket. Han er vist vel- 








*) I Hovedstaden er det naturligvis noget anderledes. 

menende nok, men han viser sig at være en af de Frygt- 
agtige, som har liden Tro paa Evangeliets egen Gudskraft 
og er derfor tilbøielig til at give — vi kunne ikke vide, 
hvilken Pris, for at skaffe det Gunsten fra Tidsaandens 
Høider. 

Vi tykkes her at høre kjendte Røster. Det er den mo- 
derne tydske Theologi, den med Vantroen formidlende 
«Protestantforening», fra hvem En er vant til atter og atter 
at høre denne Tale. Bort med de lutherske Bekjendelses- 
skrifter! At binde vor fremskredne Tid til en Mands Tan- 
ker, som levede for Aarhundreder siden! 

.+- Det kan nok merkes, at ogsaa Ordets Forkyndere ere 
Børn af en splittet, udadvendt, sønderrevet Tid... Denne Ret- 
ning, for hvem Friheden er Frihed fra al Autoritet undtagen 
sin egen, taaler ikke at høre forkyndt, at Gud har givet os et 
Ord, i hvilket han taler med suveræn Myndighed og tillæg- 
ger Øvrigheden Autoritet ovenfra. Og her kan Forkyndel- 
sen, som jo skal være Ordets Tjener, ikke lade dette Ord 
falde, hvor fristende det end kunde være i vore Dage at 
blive en smidig og anerkjendt Hofprædikant for Hs. Maj. 
Folkesuveræniteten. . ... Forkyndelsens Kristendomsstand- 
punkt er ikke principalt i Veien for politiske Frihedsrefor- 
mer. .. Vor Religionsforkyndelse i det Hele og Store kan 
ikke anerkjende de grundtvigske. Bjørnsons Svar kom i 
«Kongen» og i en Artikel i «Oplandenes Avis» 25. Juni 1876, 
Nr. 52, som meddeles i Uddrag:) 


Præsten og Politiken. 


. .. Dette er den historiske Forbandelse, vi drages med 
endnu idag, at Kirken for Vindings Skyld har solgt sit 
Sandhedskald til Magthaverne eller af Indskrænkethed for- 
raadt det og overantvordet Folket til Fortvivlelse, saa For- 
nægterne modigen maatte tage Gjerningen paa sig, — og 
gjorde den derefter! .... 

. «Du skal adlyde Gud mere end Menneskene»! det 
vil for den Kristne (og da især for den kristne Præst) sige: 
tal Sandhed! Hvor Usandheden, Løgnen klæber ved et 
Menneske eller en Institution iblandt os, der angrib den! 
Vor Grundlov har: Kongen er udadlelig; men gjør han noget 
daddelværdigt, saa gjælder det for dig, du kristne Præst, 
at adlyde Gud mere end Menneskene! Det bringer dig 
kanske i Tugthuset at dadle ham; men det faar ikke hjælpe. 
Se, det vilde være «kristen Politik»! G 

Autoriteten skal lydes; men samtidig maa du sige sandt 
til den, hvor den fejler! Du tier ikke, fordi den er Auto- 
ritet, du kan ikke vise den en større Ære end ved at sige 
den Sandheden; dette vilde være «kristen Politik». 

Vor Grundlov siger, at den fattige Mand, han, som maa 
byde sit Liv for Fædrelandets Frelse, han har desuagtet 
ingen Stemmeret i dette Fædreland, og saadant sætter ondt 
Blod og indeholder ogsaa en Fare. Om nu den kristne 
Præst sagde til den Rige: det er sandt, den Fattige har her 
ikke sin fulde Ret; gak hen og giv ham den! — ja, da mi- 
stede han vel en Del Offer, det var muligt; men det vilde 
være «kristen Politik». 

Overhovedet: at møde der, hvor der er Fare, hvor der 
selvfølgelig er en Uret skjult eller aabenbar tilstede, og 
møde — ikke med abstrakte Bibelsteder, men med Raad og 
Daad, som den, der søger Sandheden og tør sige den, — 
det vilde utvivlsomt være «kristen Politik». 

Hvor der er Aand oppe og af Aanden Bevægelse, straks 
at være der for. Sjælens Skyld, ogsaa for Aandens egen 
Skyld (thi Aand tildrager Aand) og der at retlede, det vilde 
være til hele Slægters Velsignelse at drive «kristen Politik». 

En Kristen. 


[Striden fortsattes i en Række grundige Artikler i «Lu- 
thersk Kirketidende» (Red. F. W. Bugge og J. C. Heuch) 
8. Juli 1876, Nr. 2, smil. 13. Juli, Nr. 3; 6. Juli, Nr. 4; 27. Juli, 
Nr. 5;2. Aug., Nr. 6; 10. Aug., Nr. 7. Det heder bl. a.: «... Der 
findes indenfor denne formidlende Vantros Rækker mang- 
foldige Nuancer, ogsaa Mænd, som ikke ere sig sit eget 
Standpunkts Konsekventser bevidste. At dette er Tilfælde 
her, ville vi mere end gjerne antage ... Vi gjenfinde saa- 
ledes i disse Artikler ganske den liberale Kristendom, den 
formidlende Vantros Synsmaader ...» Sml. ogsaa «Hamar 
Stiftstidende» 1877 9. og 13. Novbr., Nr. 90 og 91. 

I Danmark vakte Bjørnsons Artikler ikke mindre Opsigt. 
Bemerkelsesværdig er det, som Gustav Heiberg skrev i «Dansk 
Kirketidende» 17. Decbr. 1876, Nr. 51: «. ... Mange til For- 
undring og Adskillige til Forargelse; det indeholder et be- 
gyndende Frafald fra Kristendommen, foranlediget ved en 
slet skjult Misfornøjelse med at skulle bære noget af Mar- 
tyriet, som Nutid og Fremtid ville lægge paa alle ærlige 
Kristne, og som vel sagtens de, som paa andre Omraader 
ere vante til at leve i og af Samtidens Beundring, vanskelig 
kunne bære.» Andre dømte Bjørnson mildere og forsøgte 
at tage alt op i den bedste Mening.) 


[En Alvorsmands Behandling 
af Theatret.] 


(«Dagbladet», 11, Decbr. 1876, Nr. 289.) 


En alvorsmand har i «Dagbladet» hehandlet The- 
atret og ved den Leilighed nogle Gange nævnt mit Navn. 

Adskilligt kunde være at sige ved Opfattelsen i sin Hel- 
hed, ligesaa ved meget Enkelt. 

Jeg indskrænker mig til følgende: At paastag, jeg ved 
Theatret ved egen Skyld har forladt en ufærdig Opgave, 
er en stor, efter Omstændighederne skammelig Uretfær- 
dighed. 

Efter to et halvt Aars Arbeide tog jeg mig et Aars Hvile, 
fordi jeg trængte den. Men jeg arbeidede ogsaa da for The- 
atret og fulgte et Theaters Virksomhed, som er Nordens 
første med Hensyn paa Samspil, og som da lededes af den 
største sceniske Kraft, Norden har havt. 

Med friske Kræfter, usvækket Lyst meldte jeg mig til 
Arbeide igjen. 

Da forelagde man mig en Kontrakt til Underskrift, som 
jeg havde protesteret imod for to Aar tilbage med den 
Følge, at den Dunker'ske Direktion havde traadt tilbage 
og den ny havde i første Møde med mig lagt Kontrakten 
tilside som overflødig. 

Nu gaves dette en Tolkning, som om den altid havde 
existeret, men var alene ladet ude af Betragtning. 

Paa saadant vilde jeg ikke gaa ind. Enten existerede 
den og holdtes, eller den ændredes. 

Af Erfaring vidste jeg, at som den var, blev den over- 
traadt. Nu kan der feile os alle paa fuld Sandhed; men at 
sætte sin Underskrift nag det, som man ved, man kommer 
til at bryde, det gjøn je for min Del ikke. For den Pris 
overtager jeg intets Ty ogters Ledelse. 


Bjørnsons Artikler og » 

Det havde været en let Sag at imødekomme mig. Jeg 
bød dog, naar det kom til Stykket, en anden og bedre Ga- 
ranti end den Mand, som de tog i mit Sted,*) og som de 
lod overtræde Kontrakten til alle mulige Sider. 

Der blev i denne Sag handlet bureaukratisk uforsvar- 
ligt mod mig, og (jeg tør uden Betænkning sige det) mod 
Theatret. 

Siden lovede jeg de Skuespillere min Bistand, som vilde 
prøve paa egen Haand. Men endnu før Foretagendet gik 
igang, faldt Krohn ifra, Fru Juell og Mand traadte ved Kon- 
traktsbrud tilbage; Foretagendet var slut, før det begyndte. 
Jeg arbeidede dog med saa langt, at det f. Ex. bliver en 
uforsvarlig Troløshed mod mig, naar man, som jeg har 
seet, kan skrive Hr. Henrik Klausens Biografi uden at nævne 
mit Navn. 

Da Hovedtheatret var blevet nødt til at afskedige sin 
artistiske Direktør, bød jeg (ligesom ved et forudgaaende 
Tilfælde**) at overtage Theatrcts Ledelse, ulønnet, indtil Alt 
var bragt i Orden og Gang. 

Dette Tilbud blev begge Gange afslaaet. 

Saaledes er det gaaet til. Den faktiske Historie behøver 
undertiden lang Tid for at blive almengjældende, og jeg 
mener heller ikke, at det skal føre den synderlig hurtigere 
mod Maalet, hvad jeg her oplyser. 

Men jeg vil for Samtiden have sagt: jeg begik vist 
mange Feil som Direktør; men mit Forhold til Theatret 
var ærlig Flid, Kaldets Inspiration og Lyst. Jeg kjender mig 
ikke skyldig i paa noget Punkt at have forsømt eller for- 
spildt nogen Opgave ved Theatret anderledes, end at jeg 
manglede Skjøn og Erfaring — en Feil, som ene Aar og 
Arbeide kan helbrede. 


8de December 1876. 
Bjørnstjerne Bjørnson. 





-" -——— 


*) Michael Wallem Brun var artistisk Direktør fra 18659—72. (U. A.) 
**) Ved Advokat Andresens Død. 


[Bjørnsons Tilslutning til Adressen til 
G. Brandes i 1877.] 


[Da Dr. G. Brandes forlod Kjøbenhavn for at bosætte 
sig i Berlin 1877, blev der overrakt ham en Adresse under- 
tegnet af mange fremtrædende Mænd og Kvinder. I Adres- 
sen udtales bl. a. «en dyb Beklagelse over, at Vejen til en 
Lærestol ved vort Universitet, som han fremfor nogen anden 
var kaldet til at beklæde, var bleven spærret for ham, og 
at man har kastet Vrag paa saa sjældne Evner i et lille 
Land, hvor end ikke den mindste Kraft burde lades ube- 
nyttet». Bjørnson gav sin Tilslutning til Adressen i «Dansk 
Folketidende» 20. Oktober 1877 i følgende Ord:) 


Derved at Dr. Brandes forlader Danmark og bosætter 
sig i Tysklsnd, har flere fremtrædende Mænd i Kjøbenhavn 
udtalt sin offentlige Tak til den Bortdragende. 

Denne Tak har «Berl. Tidende» ikke villet optage, og 
«Fædrelandet» har ladet en af Undertegnerne blive heftig 
overfaldet. 

Nu synes det mig ikke at være ligegyldigt for en nor- 
disk Forfatter, om Partivæsen og Forkjættrelse i den Grad 
skal herske over os, som her forsøgt. Ud af den Snever- 
hed, hvori man saaledes vil have os ind, gives der ingen 
anden Vej end den, man selv rydder sig. 

Jeg behøver vel neppe at forudskikke, at jeg ikke er 
enig med Dr. Brandes i hans Tro eller Ikke-Tro. Med 
lidenskabelig Kraft, med et usædvanligt Opbud af Læsning 
og i en farverig, smidig Fremstilling har han forfulgt sine 
Maal, — og den første Virkning deraf paa mig selv har 
været den, at jeg ha jært Ærbødighed for Anderledes- 
troende iblandt os, th: — behøvede at lære det. 

I jeP go 

Ved hver ny Bog, han har udgivet, har han forøget min 
Indsigt, fremdrevet min Tænkning og — hvad der nu staar 
for mig som det Vigtigste — ved sin ofte herlige Skildring 
af overbevisningstro Mænd og deres Skæbne styrket min 
Villie. Han har gjort mig til en fortrøstningsfuldere Arbejder 
i det evig unge Aandssamfund, som jeg tror at tilhøre. 

Det vilde dog være en Skam ikke offenlig at udtale 
dette, naar der offenlig gjøres Forsøg paa at undertrykke 
den Tak, der vitterlig skyldes ham. 

At vort Forhold til Kristendommen skulde hindre os i 
at give ham den, er for mig ligesaa usandt, som at vi over- 
hovedet alene skyldte den Mand Tak, der havde samme 
Tro som vi. 

Gud er i Alt, som er af Sandhed, selv om det gaar 
gjennem Vildfarelser. Om Dr. Brandes's Optræden mener 
jeg, at den har været til større Velsignelse for Kristendom- 
men end en Mængde af hans Modstanderes. Den har ikke 
alene ved sin overbevisningsstærke historiske Skildring skabt 
Klarhed, saa en Vrimmel af letfærdige Vaneforhold fik End- 
skab; men den har med stor Fynd forlangt Frihed; 
denne er i intet Strøg af den menneskelige Tilværelse nød- 
vendigere, og alligevel endnu saa liden. 

For mig personlig kommer det til, at findes der iblandt 
os i Norden Fordømmelse, Forkjættrelse, Had, ynkeligt 
Kjævl! om Intet, saa er det blandt Kristenfolket. Og findes 
der middelalderske ja før-middelalderske Strømninger iblandt 
os, saa er det atter her. Derfor trænges her til stor, stor 
Oprydning. Og saaledes gaar det til, at jeg kan takke Gud 
for hver den, som ud af saa stærk væbnet Overbevisning 
tvinger os. 

Til Hr. Dr. Brandes selv staar jeg frit. Jeg har ham 
som Kritiker Intet at takke. Hans Bøger, dog mere de første 
end de sidste, har, ved Siden af sine fortrinlige Egenskaber, 
i høj Grad været indsnævrede af en Ensidighed, der gik 
langt ud over hans Grundsyns Medfør, saa det heller ikke 
er som udelt Beundrer, at jeg føler mig drevet til at møde 
frem. Tillægge bør jeg da ogsaa, at forsaavidt jeg har været 
med blandt dem, der privat og offenlig ved uretfærdig En- 
sidighed mod ham har fremtvunget hans, saa har jeg længst 
angret dette. 

Hr. Brandes forlader nu Norden. Han er ikke den første 
aandelige Kæmpe, som har fundet sig tvungen til at gjøre 
dette, og langt større er Tallet af særdeles begavede Mænd, 
som vel lever iblandt os, men sky, tilbagetrukken i Ud- 
landets Tænkning og Liv, saa de ere fraværende alligevel. 

Jeg tror, dette er en Svaghed. Men den forlanger lige 
saa vist som legemlig Svaghed, at der tages tilbørligt Hen- 
syn til den; jeg skal derfor ikke dømme. 

Men med desto større Sikkerhed tør jeg pege paa den 
Skyld, som Samfundet har. Det er nemlig ingen nødvendig 
Følge af, at vi er smaa Folk, at vi skal bære os smaaligt 
ad med hverandre. 

Havde den Kristendom, som vi dels har, dels hykler 
saa stor Omhu for, nogen Magt, saa var vi sikkerlig store 
nok. Saa var der over vort politiske, literære, sociale Liv 
en Sandhed, et Frisind, som nu saa bitterlig savnes. 


Bjørnsons «Manifest» blev citeret i mangfoldige Blade; i «Dansk Kirke- 
tidende» 27. Jan. 1878 skriver Dalgaard derom: «Bjørnson er blit Ny- 
Rationalist: hvorfor gaar han ikke helt ud af Kristendommen?» 











[Om at være i Sandhed.] 


(Tale i Studentersamfundet 31. Okt. 1877.) 


[ Bjørnson har oplyst, at Forholdene havde hindret ham 
fra at forberede sig paa den bekjendte Tale, han holdt 
ved en Fest, Studentersamfundet gav for ham 31. Okt. 1877, 
og at han talte under Indtrykket af, at Forsamlingen var 
meget forskjellig sammensat. Se ogsaa hans Anmerkninger 
ndf. S. 447 Anm. 

Den Tale af Kong Oscar, som Bjørnson tog sit Udgangs- 
punkt i, blev holdt Torsdag 6. September ved Studenternes 
Fakkeltog: 

«Upsala Studenter! Jeg vil ikke tale mange Ord med 
Eder, men de ville komme fra Dybet af mit Hjerte. Der 
staar skrevet: «Hædre din Fader og din Moder, paa det at 
det kan gaa dig godt, og du kan leve længe.» Vi vide det 
alle; men vi bør derved mindes, at dette Bud ikke alene 
gjælder i Ordets snevrere Mening, men har en langt mere 
udstrakt Betydning. Det maner til Ærbødighed for alt det 
Fædrene og Mødrene, som ligger i Begreberne Fosterbygd, 
Stat, Kirke, Skole og mange andre Samfundsforhold. Vi 
have her i disse Dage i Forening opfyldt en Pligt af Ære- 
frygt mod vore Forfædre; men for rettelig at opfylde denne 
Pligt maa vi støtte og befordre deres Gjerning. Upsala Uni- 
versitet træder nu ind i sit femte Aarhundrede. Dette maa 
ikke blive uværdigt sine straalende Forgjængere. Hvem skal 
da i Fremtiden fortsætte og fuldføre Forfædrenes Gjerning? 
I skulle gjøre det. Hvem skal føre Fædrelandets Fremtids- 
runer med Ære? I skulle føre dem. Og hvorledes skulle I 
føre dem? Jo, frygter Gud fremfor alt, saa behøve I al- 
drig at frygte noget andet. Søger, elsker, tjener Sandheden, 
saa vil den forlene Eder Seierens Kraft og skjænke Eder 
Seierens Laurbær. Ja, værer altid en Lysets Riddervagt om 
Fædrelandets Faner og en Skjoldborg om min Søn!»] 

Denne Fest er i mange Henseender en Overraskelse for 
mig. Jeg ventede, da jeg samtykkede i at møde her, at 
træffe en 20 å 30 gamle Kammerater, og jeg kan ikke negte, 
at jeg er bleven lidt forskrækket ved at se saa Mange, men 
som sagt ogsaa forundret. Hvorfor jeg er bleven forundret 
kan Enhver selv skjønne. Hvorfor jeg blev forskrækket, 
skal jeg strax oplyse. Gud har været saa god imod mig, at 
der, efterat jeg er bleven 40 Aar, er sprunget nye Kilder i 
min Tilværelse; men i meget af dette, der kommer stærkt 
ind paa mig, er endnu adskilligt uklart, og jeg vil nødig 
tale derom til Mange. Og desuagtet, naar jeg ser Eders 
Aasyn, er der noget, som maner i mig; thi jeg synes, at der 
er en saadan Trang blandt os til, at der tales. 

Ganske nylig har jeg seet, at en Mand — jeg nævner 
ham ikke, I vil alligevel forstaa, hvem det var — talte til 
Studenterne i vort Naboland og mindede om dette: «Du 
skal elske din Fader og din Moder, at det kan gaa dig vel, 
og du maa længe leve i Landet.» Han lagde det ud saa, at 
det havde en længere rækkende Betydning end til vor kjø- 
delige Fader og Moder, at det naaede Samfundet og de nu 
bestaaende Magter, dem, der aandelig havde født os, og dem, 
der beskyttede os idag. Da jeg læste denne Tale, følte jeg 
strax: dette er de Ord, som siges oftest til den opvoxende 
Ungdom i Landet, — de er overordentlig sande. Men det 
er omtrent af den Sort Sandhed, som at møde Krigeren, 
der drager ud, med de Ord: «Du skal ikke slaa ihjel»! Det 
er ogsaa meget sandt! Ja, dersom vi endnu ikke kan komme 
udover Pieteten for det Bestaaende, det mangfoldige Slags 
Bestaaende, saa kommer vi sørgelig sent frem. Den er os 
givet dels i den Oplysning, vi faar i vore Skoler, navnlig 
den historiske — Intet prentes os saa ofte ind som dette 
— den er ogsaa given ved vore Forhold, thi Forholdene 
giør, at Mange ikke ser andet end sit Eget — selvfølgelig 
maa Pieteten voxe i betydelig Grad. Vi skal især have Pietet 
for Sandheden, og kan vi ikke begynde hermed nu 
om end ganske tarveligt, men ærligt, saa siger jeg, at en 
Besøgelsens Tid hos os gaar tabt. Thi nu er der en 
Besøgelsestid. Der er nylig af en stærk Aand blandt 
os — i «Samfundets Støtter» — ligesom tidligere i «De 
Unges Forbund» sagt Noget, som tyder paa, at vi lider af 
et dulgt Kjeltringskab. Se, det lider vi nu ikke af, saavidt 
jeg forstaar! Men vi Jider af Selvbedrag, vi lider af megen 
Løgn, som vi slet : ger, Og af megen Løgn, som vi ser, 
men ikke ved, hva ikke kal gjøre med. 

Og det kan ik q vi re anderledes å en Overgangstid som 

den, vi staar i. Der er meget gammelt, som bliver tvivl- 
somt; men vi ved ikke noget nyt, og vi er ræd for det 
Ukjendte. Der er intet, som har slaaet mig saa stærkt, siden 
jeg kom herned til Kristiania igjen, som dette, at de fleste 
Mennesker, jeg møder, tror ikke helt paa nogen Ting. Jeg 
skal tage Begyndelsen, jeg skal nævne: Kongen. — Gudbe- 
vares, al Ærbødighed! Men — saadan Tro? Nei! Statsraad 
Stang? — Nei! Regjeringen? — Nei! Nei! Præ- 
sterne?”? — Gudbevares, men Nei! Nei! Det er helt 
. gjennemgaaende dette. Det er akkurat dette, jeg engang har 
skildret i en Figur — den gjorde ingen Lykke -- den hed 
«Redaktøren». Jeg skildrede en Mand, som ikke troede det 
ringeste paa den Sag, han kjæmpede for, han troede endnu 
mindre paa dem, han kjæmpede sammen med; thi dem for- 
agtede han, — han kaldte dem Knæhøner! Dengang troede 
jeg, at jeg skildrede en europæisk Redaktørtype, som den 
f. Ex. findes i Danmark, i Frankrig og her, jeg ved ikke 
andre Steder, men i Grunden længererækkende. Der er san- 
delig Tusinder, som gaar indunder denne Type i den For- 
stand, Lidenskaben fraregnet, den specielle Lidenskab lige- 
overfor mange Ting — kun ikke for Sagen og i Kjærlig- 
heden for Medforbundne — den er individuel — fraregnet 
den er dette de Flestes Stilling. Man kjæmper for en Sag, 
som man ikke helt tror paa og med Medforbundne, som 
man tildels foragter. Jeg vil ikke sige, at denne Stilling er 
svært god. 

Jeg har nylig udgivet en Bog, som hed Kongen. I denne 
Bog indskrænkede jeg mig — skjønt Republikaner — til at 
spørge: Er det nu sandt Alt om Kongen, og helt sand den 
Stilling, han selv staar i? Hvis det ikke er saa, er der da 
ikke den moralske Lov, at Løgn avler Løgn? 

Skulle vi ikke, andægtige Tilhørere, spurgte jeg, se lidt 
paa dette? Og saa fik jeg til Svar: I Tugthuset med ham. 

Jeg fremfører dette for fra egen Erfaring at pege paa, 
at det staar ikke Alt saa vel til blandt os, som det skulde. 
Naar der af et alvorligt Menneske peges paa Noget som ikke 
er sandt, og man saa faar et saadant formummet Svar, er 
det ikke bra i det Samfund. Og dette siger jeg blandt Eder, 
fordi der i Sammenhæng med denne Tale om Pieteten lige- 
san ofte er hørt: Herregud, vi har det saa bra! Herregud, 
lad det gaa fredeligt til! Det er jo saa bra, som det er! Det 
synes jeg nu ikke! Jeg er ikke tidligere bleven seende paa 
det; nu er jeg bleven det. 

Om jeg vilde begynde med det Økonomiske, skulde jeg 
hurtig paavise, at der ikke staar bra til: det var nok værd, 

at vi blev skræmmet lidt op. Men jeg vil ikke her bære 
mig ad, som man gjør nede i Theatret, naar der holdes 
Generalforsamlinger; derfra hører man kun Tale om Penge; 
man skulde tro, at det var blot og bart et Pengeinstitut — 
der tales ikke om Kunst. (Munterhed.) Jeg vil samle Talen 
om det Aandelige og Moralske, især det Moralske. Jeg har 
en Bihensigt med det. Jeg mener, at det Aandelige og Mo- 
ralske i høi Grad har med det Økonomiske at bestille, er 
Energien og Drivfjædren i det, hvis det er rigtig fat. Jeg 
vil tale om det, som vi hver Dag rører ved i Gausdal: Almu- 
skolen. Der staar det ikke vel til! % Del af Tiden bruges 
til Religionsundervisning og især Pugning, saa at ved denne 
Gnidning og uendelige Tøining af Stoffet Gudsforholdet for- 
styrres istedetfor at grundlægges. Men mere end det! Der 
hæmmes al anden Oplysning. Hvor uvidende vore Bønder 
er, maa man flytte ud paa Landet for at lære. Sandt er 
det, at vor Fremtid for en stor Del afhænger af Bonden, 
og han er — umaadelig uvidende. Sammenhængende 
med denne Uvidenhed er der Noget af Fordomsfuldhed og 
af en Følelse af hans Stilling som priviligeret — Første- 
fødselsretten, Stillingen til Husmænd o. s. v. — som gjør, 
at jeg siger af fuld Erfaring: Naar han vaagner, saa vaag- 
ner han til Reaktion. Jeg ser ikke, at der er Tanke om 
at forandre Almuskolen; og jeg er meget bange. Jeg kan 
ikke sige, at det staar vel til med den anden Skole heller. 
Er I, som staar her som Skoleprodukter, tilfreds med eder 
selv? Synes I, at I har faaet det Begreb om den nye Tid, 
at I her staa fulde af Energi, fulde af Mod, fulde af For- 
staaelse? Synes I, at I følte i det, som bødes her, det per- 
sonlig sanddru, som værgede Eder for Fald? Universitetet 
skal jeg forbigaa. Men jeg skal tage et almindeligt Forhold; 
jeg skal tage det Religiøse. Nu skjønner jeg, efterat jeg er 
kommen paa Landet, hvorledes det forholder sig, at det 
er ind i det Religiøse, ind i den religiøse Forkyndelse 
i vort Land, al denne Forkjætrelse læres, al denne 
Ufordragelighed opelskes, alt dette Fiendskab mod Oplys- 
ning kommer tlisyne, som desværre hænger sammen med 
enkelte Dogmer. Hvilken afskyelig Hevnglæde ser man ikke? 
Se paa den theologiske Polemik. Det er mig noget saa ukri- 
steligt, saa modbydeligt ved denne. Dersom jeg var Præst i 
vore Dage, vilde jeg begynde og slutte Alt med at sige: 
Troen er det høieste, i den er ogsaa den høieste Vis- 
dom. Men for hver Enkelt er det det vigtigste at være i 
Sandhed. Var jeg. vis paa, at enhver af os var i Sandhed, 
vovede at tænke, vovede at tale, hvad vi tænker, saa var jeg 

vis paa, at vort Samfund var sundt, og at vi i Tidens Fylde 
ogsaa kom til Tro. Men just fordi her forties Noget, for- 
fuskes vi i det Høieste, forfuskes vi i Viljen, i Aabenhed og 
Sandhed og fordærves allerede som unge Mennesker i vort 
Ædleste. Der er Noget, vi stræber for at lade som vi har, 
men som vi ikke har. Hvad jeg, skjønt ikke Præst, vil sige 
Eder og Alle, jeg taler med, er: Prøv at være i Sandhed. 
Er Du sand, bliver der en Vei til Frelse for Dig, saa sik- 
kert som der er en Udødelighed til. Der er en Sandhedens 
Gud, som selv har sagt, at han er i Sandhed. Her er det, 
man saa forfærdelig forfuskes. Der er Ingen af Eder, enten 
han skjønner det eller ikke, uden at han har faaet et Knæk. 
Om disse Ting tales der ikke; det er officielt rigtigt at tie. 
Der brydes paa Pieteten, siger man. Men det er om dette, 
der skal tales. I Sandheden skal vi være, hvis vi overhovedet 
vil vinde ogsaa intellektuel Energi. 

Det er ogsaa økonomisk fordelagtigt at være sand. Dette 
at staa begeistret af en Sandhed — det kan være en bitte 
liden en — f. Ex. for en Opfinder, en Handelsmand, hvil- 
ken enorm Energi giver det ikke? Vore Venner ser den, 
vore Modstandere kjender den, vi bliver mange Procent 
nyttigere for Landet. Derfor er der saa liden Energi iblandt 
os ogsaa paa det økonomiske Felt, fordi vi gaar og smaa- 
lyver for hverandre; vi tør ikke tænke helt ud. Og alene 
tænke helt ud kan Menneskene ikke, de maa snakke. Man 
skulde gjøre, som man gjør i Sverige; der snakker man om 
Alting, især om sine Tvivl. Vi bærer os modsat ad. Det vi 
er visse paa — Veiret f. Ex. — det snakker vi om. Vi taber 
i Intelligents i Sammenligning med de større Kulturfolk, 
hvis vi ikke sliber vore Tanker, og det sker kun ved Sand- 
hed. Vi har ogsaa Opgaver blandt os, og tager vi ikke disse 
op, søger at løse dem med smaa eller store Evner, har vi 
Intet at levere; vi kommer forfuskede til den næste Slægt, 
og den, som faar saadan Arv af os, fortsætter Forfuskelsen. 

Dette kunde jeg holde paa med indtil imorgen; men 
altid skal have en Ende, og jeg vil slutte med at bede Eder: 
Prøv at være sande, snak helt ud hvadsomhelst, I bliver 
ikke værre ved det, men meget bedre, og den, I snakker til, 
hjelper I, selv om han forarges. Han faar Tanker, han 
hidtil ikke har havt, og han faar Mod. 

I skal have Tak for den Modtagelse, I har skjænket 
mig. Jeg skjønner vel, at den ikke betyder, at I er enige 
med mig i alle mulige Meninger, og jeg forlanger ikke af 
Eder, at I skal være Propagandaobjekter for mig. (Munter- 
hed.) Nei, er der Noget, jeg kan lære Eder, vil det være det, 

at det gaar an at tænke, og at det gaar an at sige, hvad 
man tænker ogsaa uden at miste Livet for den Slags Skyld. 

Jeg har ogsaa sværere Ting at sige, end jeg har sagt idag. 

I skal have Tak, fordi I modtog mig; jeg vil ikke 
lægge til, at I ogsaa senere paa et mere fremrykket Stadium 
skal møde frem; jeg kan ikke forlange, at ikke Mange skulde 
forarges paa mig; men jeg vil forlange af Eder, at I skal 
være aaben mod mig, om det og er i Vrede, vær ligetil og 
sande indbyrdes og mod Alle. I tjener derved Eder selv, * 
I tjener det, som voxer i vort Folk, I tjener den næste 
Slægt. 


[«Morgenbladet»s Kommentar til denne Tale indeholdt nogle nær- 
ganende Bemerkninger om Bjørnsons økonomiske Forhold til «Folke- 
bladet». Dette forunledigede Digteren til at sende følgende Skrivelse til 
Redaktøren:) 


«Hr. Redaktør! 


De har tillagt mig Skyld i «økonomisk Svindel» og hen- 
ført denne til «Norsk Folkeblad». 

Saalænge «Norsk Folkeblad» udgaves som Lærernes 
Eiendom, eller hvad man skal kalde det uklare Forhold, 
som afdøde P. Olsen havde etableret, — tog jeg ingen Be- 
taling for at lede Bladet og ingen for at skrive i det*), og 
med Regnskabsvæsenet havde jeg intet at bestille. Der knytter 
sig til «Norsk Folkeblad» Mindet om mange feilslagne Haab 
og mange Vildfarelser. Noget er udelukkende min Skyld, 
Andet er Andres; men jeg tør ikke tale om Svindel for 
nogen enkelts Vedkommende. 

Videre taler De om, at jeg ikke selv er saa sand, saa 
religiøs, at jeg bør tale om Sandhed eller Religion til Andre. 

Dette vil jeg én Gang for alle svare paa. Der har aldrig 
levet nogen Digter, hvis Figurer, hvis Tanker ikke havde 
Rod i hans eget Liv, — de styggeste med de bedste. Det er 
først og fremst erfaringsmæssig, at Digteren taler; han ser 
i Livet nøiagtig, hvad han har Slægtskab med; andet ser 
han ikke. Men Slægtskabet kan stundom være meget fint 
og Evnen til at udnytte en Erfaring overordentlig stor. 

At sige til ham: tal om Sandhed, hvis du selv er helt 
sand, om Religionen, hvis du selv er ægte religiøs, er at 
vende altsammen paa Hovedet. Jeg, som sjelden, siden jeg 
blev min egen Herre, har levet en eneste Dag fri for øko- 


*) Jeg husker dog ikke, om jeg hævede en ti Spd. for en Fortælling, 
eller jeg lod det blive ved Tanken. 

nomisk Sorg, jeg har kunnet skrive «Tjælde». Jeg, som i 
min Bladvirksomhed af et lidenskabeligt Sind blev trukket 
meget for langt, jeg har kunnet skildre «Redaktøren». Jeg, 
som var paaveie at faa den ubønhørlige Konsekventse ind 
i min Sjel, har kunnet skildre «Flink». 

Og det er atter jeg, Præstesønnen fra Landet, den trang- 
synte Skolediscipel fra en Smaaby, der har havt ondt forat 
bryde igjennem og tænke vederkvægende frit, — det er jeg, 
som nu endelig forsøger dette. Det er jeg, som af egen Er- 
faring ved, hvad det er for en Smaaløgn vi gaar i og som 
har faaet Øie paa det, jeg kalder «Fællessynd», og det i 
Forhold til det Høieste i Himlen som paa Jorden. 

Ogsaa én Gang for alle skal jeg optage Beskyldningen 
for «Affektation»; den har fulgt mig i de tyve Aar, jeg har 
udsendt Bøger, dog, vel at mærke, altid indskrænket til 
Norge og Danmark, hvilket allerede maa vække nogen Be- 
tænkelighed. 

Naar «Morgenbladet» nu undtager mine første Bøger, 
saa bliver Beskyldningen aldeles meningsløs; thi det skulde 
dog være et forfærdelig ført Liv, hvis jeg begyndte med at 
være naturlig og sluttede med at være affekteret. Det vilde 
ogsaa være en Beskyldning mod Tusinde foruden mig. Thi 
der lever neppe en Nordmand til, som har saa mange per- 
sonlige Venner rundt i det hele Land, hvilket, hvis jeg var 
i stigende Affektation, vilde være en sørgelig Dom om deres 
Karakter og Smag. 

Her maa utvivlsomt være nogen Mistydning tilstede, og 
jeg mener, at saa har været fra første Stund. 

De Bøger, som nu fritages for Affektation, var ogsaa 
engang skyldte for at have den. Men den Form, som da 
klang ny, har nu vundet Borgerret, — Feiltagelserne i dem 
naturligvis fraregnede. Saadanne har jeg altid begaaet; men 
Ufuldkommenhed i Udtryk kan ikke strax kaldes Affektation. 
Man maa huske, at jeg i Adskilligt har været Banebryder. 

Hvad jeg tror især har fremkaldt denne Misforstaaelse, 
er, at jeg baade i Omgang og som Skribent har havt svært 
ondt for at holde Styr paa min Følelse. Det maa til en vis 
Grad være uforstaaeligt for Andre, i hvilken overvættes 
Mon jeg har været et Følelsesmenneske. Nu, snart 45 Aar 
gammel, kan jeg vel udsige det. 

I det Hele vilde jeg ved dette Forsøg paa en Forklaring 
prøve at indlede et andet Forhold end det, som nu atter 
gav sig Luft i «Morgenbladet». 

Der er aldeles Intet, som mere kan bringe mig til 
Taushed; men der kunde dog være noget i Andres Opførsel 

mod mig, som gjorde det lettere for mig at leve her hjemme 
end det nu en Stund har været. 


Aulestad i Foldabu, 8de Novbr. 1877. 
- Bjørnstjerne Bjørnson. 


[I Forbindelse med Talen i Studentersamfundet stod en 
Polemik med A. Garborg. Denne havde i sit Blad «Fedra- 
heimen» 10. Novbr. ytret: 


4... No er han (Bjørnson) komen upp i ymis Tvil og 
Mistru. «Intelligentsen» (dei Boklærde) trur han ikkje paa, 
meir no enn fyrr, helder mindre; og helder ikkje trur han 
vidare paa «Folket». Bonden søv, «snorksøv», segjer han; 
Bonden er saa faakunnig, trongsynt og raa, at det ikkje er 
tenkjande paa aa faa honom med paa nokot Framgangs- 
verk ... 

++». Dette syner seg i «Magnhild», den nye Forteljingi 
hans. Det gjeng slik ein Kaldgust gjenom denne Boki, at 
du tidt kunde tru, du les i Henrik Ibsen og ikkje i Bjørn- 
son. Dei Bønderne, han skildrar av her, er væl i Grunnen 
dei same, som han altid hev skildrat, og endda er det som 
Nott og Dag. Fyrr hev han set paa Bonden berre med 
«Blid-Augat», set berre det Gode og Varme og Friske, som 
laag under den kalde Yta. No snur han reint um. No ser 
han berre Utsida att. Bønderne er tunge og stygge, skjeive 
og skakke, slitne og kalde, raae og ufrie; det er no fraa 
Topp til Taa dei Bønder, som Ibsen hev set og skildrat i 
«Brand» og «Peer Gynt». 

Med Magnhild, sjølve Emnet i Forteljingi, er det nokot 
likt. Magnhild er ei norsk Bondegjenta, fin og fager, men 
bljug, overlag bljug, taarmild, tagall, litet fyre seg, drøyme- 
sjuk, innestengd, tanketung og hugtung, veik i Viljen, full 
av Ræddhug, eit underleg blidt og spakt og beinlaust Ting, 
som aldri vaagar seg fram, aldri hev Mod og Magt til aa 
spenna i, naar det gjeld paa, berre tigjer, drøymer og græt. 
Ho er soleis i seg sjølv ikkje nokot nytt. Det er den same 
gamle Bjørnsons-gjenta, som me finn att i alle Bøkerne 
hans, fraa «Synnøve Solbakken» til «Brudeslaatten». Plent 
den same. Og likevæl — ikkje den same. 

Me finn her nokot reint nytt, eit nytt Syn og eit nytt 
Skyn. Fyrr hev Bjørnson likt denne Gjenta, sett henne upp 
som eit Mynster. No er han leid og arg paa all den 

Bløyteskapen og Magtløysa. Ho er ikkje lenger eit Mynster, 
ho er ein Sjukling, som treng Helsebot, elder eit Barn, som 
treng Uppfostring. Nokot godt hev ho, Reinskapen og den 
fine Kvinneblygsla; men detta er berre ein «passiv Eigen- 
skap», Motstandskraft, ikkje Framtak, Framhug, Liv, Eld. 
Dermed treng ho Vekkjing. Og korleis meiner du — Bjørn- 
son vil, ho skal faa den”? Jau han vil senda henne aat — 
Amerika. 


Hertil Bjørnson i «Dagbladet» 1877 20. Novbr (dateret 
15. Novbr.) — han havde da ikke læst Garborgs 2den Artikel 
i «Fedraheimen» 1877, 17. Novbr. 


Nødvendigt Forsvar. 


Hr. Student Garborg udgiver et Blad paa det saakaldte 
Landsmaal, og i dette Blad har han underkastet min ny 
Fortælling «Magnhild» en Undersøgelse, som jeg skal lade 
staa ved sit Værd. I saadant blander jeg mig ikke. Og da 
det ikke er hans Kritik jeg svarer paa, oppebier jeg heller 
ikke hans Artikels Afslutning, saa meget mere som jeg længe 
har seet, at Hr. Garborg ingen Æstetiker er, og at der i 
hans Natur og Begavelse savnes de afgjørende Betingelser 
for nogensinde at blive det. Jeg finder det rigtigt med det 
samme at sige dette; det er os alle magtpaaliggende, at 
denne begavede Mands Tænkeevne ikke hæfler sig bort. 

Men jeg er nødt til at optræde mod ham af to Grunde. 
Den første er, at hans Undersøgelse af min Bog er lagt 
mod det Maal at vise, at jeg ikke længer tror paa «Folket». 
Dette er et Forsøg, som i alle Henseender er «Morgenbla- 
det» værdigt, og Vægten for mig i en slig Anklage vil bedst 
lyse frem i de Ord, som jeg saa ofte har udtalt, at for mig 
er Troen paa Folket Gudstro. At indbilde sig selv, at man 
tror paa en Gud og samtidig paa intet omkring sig, forføl- 
gende den «afguderiske» Fædrelandskjærlighed, Folkedyr- 
kelse osv. osv. — det er for mig det samme som at ind- 
bilde sig selv, at man tror paa og elsker sin Far, men 
samtidig intet af det, Far styrer med, og hvori han ogsaa 
har givet mig en Gjerning. Jeg tror paa Gud; jeg tror paa, 
at vort Folk har en Opgave; ellers afgrænsede og opret- 
holdt Gud os ikke som Folk. Og derfor elsker jeg dette 
Felk, og jeg elsker mest iblandt dem den Del, som, hvor 

uvakt, hvor uvidende den endnu er, dog har mest at for- 
løse, det største Eie i vor Fortid og Fremtid. 

Men hvoraf beviser nu Hr. Garborg det Omslag i mit 
Forhold til «Folket», som, hvis det var sandt, for mig vilde 
være det samme som «forbi»? 

Først og fremst af «Magnhild». Jeg har der tegnet Bøn- 
der af en anden Art, eller i alle Fald i et andet Syn end 
før. Dermed maa sigtes til første Optrin, skrevet i Rom 
for fire Aar siden! Omslaget maatte i saa Fald ikke 
været kommet saa «raskt» endda. 

Jeg skildrer her en Reisendes Syn paa en Del forbi- 
gaaende Smaastadsborgere. Det er troløst at paabyrde mig 
hans Syn. Det er længe siden jeg har tegnet en Karakter, 
hvis Dom og Handling jeg selv i et og alt er enig i. Her 
indskrænker det sig forresten til den Modvillie og Skræk, 
som ofte griber den, der lever et høiere Aandsliv, foran det 
«Almueagtige» paa den ene Side, det «Halvkauringsagtige» 
paa den anden, især naar det tropper op i Flok og Følge. 

Noget andet Optrin i min Bog kan jeg ikke finde, som 
Garborg kan sigte til. Thi Rønnaugs Skræk for det raa 
Liv «langs de store Landeveie» kan vel ikke være tænkt paa. 

Ligesaa ugrundet er det andet Bevis: Magnhild selv. Hun 
er, siger Garborg, som alle mine andre Kvinder (og saa 
følger en Skildring af disse, som er meget udygtig og meget 
overfladisk); men før elskede jeg disse norske Kvinder; nu 
viser jeg, hvor bagvendte de er. Jeg skal ikke gaa strengt 
irette med denne komiske Paastand, fordi det er her, at 
Garborgs Evne glipper (i Opløsning af det Sjælelige, hvor 
abstrakt Tænkning ikke længer slaar til, men et født Natur- 
forhold og heraf udviklet Begavelse maa være Forudsæt- 
sætning). Jeg indskrænker mig til derom at bemærke, at 
hans Mangel paa Evne hverken nu eller før er blevet dæk- 
ket ved Overlegenhed over os Stakler, der tilfældigvis har 
denne Evne. 

For dem, der har læst vedkommende Bøger, maa det 
være nok at spørge, om de kan tænke sig, at nogen Kvindec- 
skikkelse i mine forrige Arbeider kunde have ægtet Skarli, 
fordraget et Samliv med ham, osv. osv.? Magnhild er af ct 
Slag for sig selv. 

Dernæst drager Garborg ind den Opfatning, han ellers kan 
have faaet, og da navnlig af min Tale i Studentersamfundet*), 


*) Om denne Tale vil jeg ellers bede erindret, at den er holdt for Stu- 
denter og ældre nkademiske Borgere, nltsaa med den Samtale-Frihed 
i Formen, som man der kan tillade sig, det Antydningsmæssige, som 

— en Opfatning om, at nu elsker jeg ikke længer «Folket»; 
jeg tror jo om Bonden, at naar han vaagner, saa vaagner 
han til Reaktion, jeg tror jo om ham, at han er uvidende, 
og det tror jeg, skjønt Garborg ved, at der er Bønder, som 
har mere Kundskab og farer klogere med den end jeg. Vi 
ser, at Bevisførelsen begynder at blive nærgaaende. At Bøn- 
derne kan fare «klogere» med sin Kundskab end jeg, faar 
jeg nok ofte Erfaring for! At derimod nogen af dem skulde 
have gjort de Reiser, levet i den Omgang, pleiet den Læs- 
ning, som er undt mig — nu, det skulde glæde mig, om 
saa var! Men hvad beviser saa det? En Svale gjør som 
bekjendt ingen Sommer. Det er — synes mig — bare uvær- 
digt at komme med den Slags. 

Men her er Bevis at føre, som tilhører vort offentlige 
Liv. Vi kjender Bøndernes Forhold til Religionsfrihed. Vi 
har Stemmeretssagen. Vi ved, at «de norske Odelsbønder» 
ikke ved nogen sin Fortjeneste kom til Stemmeret og Fri- 
hed. Det var ikke saa usømmeligt af dem, at de sexti Aar 
efter delte denne Gave med dem, der i det Ene som i det 
Andet er stærkt tilsidesatte i vort Land, og hvis Tale vi 
endnu ikke har hørt. Gjør de det? 

Vi har en Folkehøiskole blandt os. Der kan reises Tvivl 
om den (som jeg for min Del ikke finder grundede, i alle 
Fald ikke i det Væsentlige); men trods Tvivlene synes mig 
Et at maatte være indlysende for alle: at endnu har intet 
andet Sæt Mænd begyndt en Skole-Virksomhed blandt Bøn- 
der, saa selvopoffrende, og samtidig saa udrustet med Evne 
og Kundskab, og saa aldeles helt sigtende paa Bondens 
aandelige Frigjørelse. Har nu Bonden kunnet trænge igjen- 
nem den kirkelige Ufordragelighed, som her har villet for- 
styrre Forholdet? Dertil har han ikke havt Oplysning nok. 
Det er Landets bedste Gaardbrugere her er Tale om, de, 
der vælges til offentlige Hverv. Og naar selv disse staa saa- 
ledes, i det ene som i det andet Tilfælde, da uddrager jeg 
den Følgeslutning deraf: Bonden er uvidende. Og dette og 
hans fødte Forrettigheder gjør tilsammen, at naar han vaag- 
ner, Saa vaagner han til Reaktion. 

Har Hr. Garborg seet et Valg paa Landet eller spurgt 
sig flittig for om den Sag, saaledes som jeg har gjort? Saa 
ved han ogsaa, hvilken Tilfældighed et saadant Valg er, og 


kan betro Illustrationen til Foredragets vexlende Tonefald og Mimik. 
Jeg havde ingen Anelse om, at man gjorde den Stads af Festen at 
optage min Tale med Hurtigskrift. Under denne Forudsætning havde 
jeg givet det Hele en anden Form. 

at al Tale om en norsk Folkemening — ja, jeg fører den 
ikke længer. 

Og herfor skal jeg forfølges og forkjættres som den, der 
har forladt «Folket», har tabt min Tro paa Folket? Er da 
«Folket» bare den nuværende raadende Slægt? Det er 
Hr. Garborg, der vil fare for «rask» frem, hvis han sætter 
sit Kort paa den; — og det er jeg, som har «Taalmodet», idet 
jeg taaler at flytte mine Haab længere frem uden at tabe 
hverken Mod eller Tro. 

Hr. Garborg gjør et Forsøg paa, om muligt, allerede nu 
at sætte Forkjættringen i Stil. Han slutter nemlig med at 
antyde, at jeg igrunden har opgivet Norge; det er til Ame- 
rika jeg viser! 

Det er ganske sandt, at jeg viser til Amerika. Men hvor- 
ledes? Magnhild reiser til Amerika «for at lære, og saa 
komme hjem igjen og lære Andre». Jeg skulde tro, jeg ikke 
har givet Amerika for meget ligeoverfor mit Fædreland, 
naar jeg har sagt, at der kan hun lære noget (her er Tale 
om Industri!) og saa komme hjem og lære Andre! 

Jeg mener naturligvis, at man kan lære andet i Ame- 
rika end Industri; men for Magnhilds Vedkommende er 
virkelig ikke Tale om Mere. Og det skulde gjennem en An- 
tydning blive til, at her opgiver jeg «Evret», som Danskerne 
siger, og viser til Amerika! 

Sidst Maalstræverne forfulgte mig i sluttet Falangs un- 
der Vinje, var det fordi jeg prøvede i Danmarks Kamp at 
holde fast. Da kaldtes jeg «Dansk». Nu, under Hr. Garborgs 
Førerskab —, thi det er vel intet mindre han stræver til — 
skal det maaske hede, at jeg er «Amerikansk»? 

Med Maalstræverne og Vinje blev jeg forsonet. Det hører 
til det lyseste i mit Liv, da vi stod sammen i Studentersam- 
fundet og Mandagsforeningen. Skal det nu bryde? Vi faar 
at se. 


Men jeg har en Grund til, hvorfor jeg dennegang sva- 
rer, og skjøndt jeg kan give den ganske kort, er den for 
mig saa vigtig, at havde den ikke været, saa havde jeg ladet 
min udførlige Udvikling af hin første Grund falde. 

Vi har — varmhjertede og i bedste Mening — under- 
holdt en altfor stor Bondekultus. Jeg kjender mange præg- 
tige Bønder og det af alle Lag i deres standsskilte Forsam- 
ling. Men disse udmærkede Undtagelser, — som ogsaa frem- 
tidig skal styrke min Tro paa et stort, skjønt, norsk Bonde- 
liv, — det maa ikke afholde os fra stærkere end før at 

bekjende for dem og os de store Brøst, de daarlige Efter- 
sygdomme af Forladthed, slet Behandling, Armod og Uvi- 
denhedens Hovniod, som grasserer iblandt dem. 

Med Skrydet faar det have Slut. Men ikke med Haabet, 
ikke med Arbeidet, ikke med Sandheden. Thi har det for 
min Del været sandt, naar jeg har reist Idealer iblandt dem, 
det er ogsaa sandt, naar jeg nu tænker at vise, hvad der 
feiler. Det gjælder om dette, «at det Første skal gjøres og 
det Andet ikke forsømmes». 

Dette skal Hr. Garborg overtænke, før han fortsætter 
Forkjættringen og Folkesmigeren. Og fortsætter han allige- 
vel, — da kanske opkalder han mange ved Siden af mig, 
ogsaa blandt Bønderne. Thi der er mange Bønder enige 
med mig. 

Aulestad i Foldabu, 15de Novbr. 1877. 

Bjørnstjerne Bjørnson. 


[I den videre Diskussion om «Magnhild» afgav Bjørnson) 


En Erklæring. 
(«Ude og Hjemme» 1878, 18. Aug., Nr. 46) 


Rigtignok har jeg ikke læst meget af Frøken Pauline 
Worm; dog saa meget, at jeg kan skjønne, hun ikke har sin 
Styrke i at opfatte Andres Tanker korrekt. 

Hun har, ser jeg, nu fundet ud, at i tre af mine Kvinde- 
skikkelser har jeg prædiket den Lære, at mange Kvinder 
ere bestemte til noget højere end Giftermaalet, og at navn- 
lig Aandsarbejde er uforeneligt med dette. 

Jeg skal indskrænke mig til at tilbagevise denne Opfat- 
ning. Hverken har jeg sat Giftermaalet som en ringere Be- 
stemmelse for ringere Begavelser eller vist, at Aandsarbejde 
er uforeneligt med Giftermaal. 

Ingen nordisk Forfatter, mig vitterlig, har bestemtere 
paavist Ægteskabet som Personlighedens Fuldkommengjø- 
relse, Livsgjerningens Stadfæstelse og Indvielse. Men jeg 
har ogsaa med Bestemthed udtalt, at hvad der gjælder 
for de Fleste, gjælder ikke for alle. Plads for Undtagel- 
serne, 

Jo længere jeg lever, jo ræddere bliver jeg for i slige 
Ting at give Genecral-Regler. 

Derfor vil jeg heller ikke afslutte denne nødvendige 
Erklæring, før jeg har gjentaget og udvidet en let hen- 
kastet Ytring i «Magnhild», at jeg tror ikke ethvert Men- 
neske nødvendigvis bestemt til paa et eller andet Sted i 
hendes (eller hans) Udvikling at gjennemgaa et rystende 
eller lykkeligt Kjærlighedsforhold. Der kan naaes store 
Livsresultater uden dette. 

Bjørnstjerne Bjørnson. 


29* 





[Om Helvede og en personlig Djævel.] 


——— 


[Det havde vakt stor Opsigt i Norge og Danmark, da 
Høirebladene i Hamar kunde meddele, at Bjørnson havde 
udtalt sig mod Kirkens Lære om et evigt Helvede, paa et 
Diskussionsmøde paa Sagatun Folkehøiskole i Slutningen 
af Juli 1877. For Bjørnson var dette et følgerigt Skridt, og 
han vidste det. Han vidste, at hans Ord vilde faa en explo- 
sions-lignende Virkning til alle Kanter. Erklærte Modstan- 
dere triumferte. Paa Venner virkede Ordene meget for- 
skjellig. De fleste blev skræmt, mange blev bedrøvet; nogle 
faa følte sig lettet og var glade ved Ordene. Størst Betyd- 
ning fik de derved, at et Emne blev sat under offentlig 
Diskussion, som man hidtil havde tiet om. De mange kirke- 
lige Tidsskrifter i Danmark og Norge blev fyldt af Striden. 
Dagspressen tog den op med samme Aktualitetens Interesse, 
hvormed den behandlede Nyheder fra den tyrkisk-russiske 
Krigsskueplads. 

Et af Indlæggene var fra Fr. Wexclsen, Trondhjem 
(«Oplandenes Avis», i Tillægsbladet. Han siger bl. a.: 
«... Med al min Kjærlighed til vor store Digter, med al 
min Glæde over det meget, han har givet vort Folk, med 
min fulde Erkjendelse af hans aandige Overlegenhed for 
øvrigt, har jeg aldrig i ham set nogen «Høvding», der kunde 
indtage Grundtvigs Plads...» 

Mest Interesse har Wexelsens «Strøbemerkninger» der- 
ved, at de fremkaldte et Svar fra Bjørnson, hvori han ud- 
taler sig med stor Aabenhed om teologiske Emner — i 
Overensstemmelse med sit Krav til Studenterne om at være 
oprigtige, sanddrue. Den første Artikel er nærmest et Citat 
af Martensen om de evige Helvedesstraffe, den anden er 
mere personlig.) 

(«Oplandenes Avis» 1877, 5. Decbr. Nr. 97.) 
11. 


Jeg skal her ikke lade aftrykke, hvad Biskop Martensen 
videre siger, baade for og imod. Jeg skal endnu mindre 
ville aabne nogen dogmatisk Strid. Jeg kommer til Spørs- 
mmaalet paa min Vei og min Maade; men det blir ikke nu. 

Her indskrænker jeg mig, fremkaldt som jeg er, til at 
give en kort Redegjørelse for det, som har ført mig til min 
Opfatning. 

Med Støtte i Skriften gaar jeg ud ifra, at der er en 
Mellemtilstand, og da her handles om den evige Sjæl, kan 
Mellemtilstanden ikke opfattes som Søvn, Arrest, Henpak- 
ning; intet i Naturen staar stille, den udødelige, uendelige 
Sjæl allermindst. Er der en Fortsættelse, saa er der ogsaa 
en fortsat Udvikling. 

Vi ved om denne, at den for mange kan blive streng. 
Thi hvorledes man forholder sig til Bibelens modsigende 
Udsagn, eller som jeg vilde udtrykke det: til dens Billed- 
forestillinger, — Kjernen, at der er to Linjer, hvoraf den 
ene er streng, bliver altid Bibelens uomstødelige, ikke af 
nogen indre Modsigelse svækkede Lære. 

Men er der en videre Udvikling, om ogsaa for mange 
streng, — i den Klarhed, som da maa aabne sig, og styret 
af den Kjærlighed, som styrer alt, ved jeg ogsaa, hvorhen 
Udviklingen tilsidst fører. 

Thi jeg har endnu ikke set nogen, i Liv som Digt, der 
har modstaat Sandhed og Kjærlighed, selv i den skrøbelige 
Form, som Mennesker kan byde disse. 

Jeg har set saakaldte forhærdede Naturer baade i Liv 
og Digt (deriblandt et Par hos Shakespeare). Men aldrig 
nogen, i hvilken jeg ikke kan skimte Mulighederne for en 
anden Udvikling under en anden Livsførelse. Der er ogsaa 
i den Sletteste oprindelig noget Godt, som er blevet kræn- 
ket, og som mødt med Sandhed og Kjærlighed vilde have 
«bøiet sig». Men hvem har givet os Evnen til at skimte 
dette, uden han, som kan opfylde vore Anelser? 

For mig er Spørsmaalet om de evige Helvedesstraffe 
løst med Spørsmaalet om Mellemtilstanden. Jeg ved, der 
er en Bibeltolkning, som vil have denne bort eller i alle 
Fald gjort betydningsløs. Jeg ved ogsaa, at der er en, som 
med Mellemtilstanden, hvordan den end er, saa godt kan 
forbinde de evige Helvedesstraffe (nemlig i en Slags 
Nemesislære, hvori Gud er bleven en Morallov og intet 
videre). 

For mig er alle disse Modsigelser fremkaldt ved Bibe- 
lens egne. Den, som vil forklare Bibelen ud af Bibelen, 
selv der, hvor Ord staar mod Ord, han bærer sig ad som 
den, der i en mørk Krog eller om Kvælden vil finde sig 
frem uden Lys under det Paaskud, at der intet andet Lys 
er end Solens. Det kan være sandt nok; men vi har af 
Solens opsparede Lys lavet os en hel Del, som just er 
ganske bekvemme at bruge, naar Solen selv ikke er hos os, 
og at nægte dette er mer eller mindre bevidst Hykleri. 
Allerede Forklaringen af Ordet «evig», som 
aldeles utvivlsomt er en feilagtig Oversæt- 
telse, viser, at man for at forstaa Bibelen maa ud over 
Bibelen, maa til en anden samtidig Literatur, maa til en 
Logik, som Bibelen ikke har oparbeidet, til en filologisk 
Kundskab, som den endnu mindre har lært os, maa til et 
Brug af vort eget Sprog, som vi heller ikke har derfra. 
Lyset fra Gud gaar videre end til Bibelens Mænd. 

Men tager vi ud efter den rige Kundskab, som den 
nyeste Forskning netop her har lagt tilrette; benytter vi 
de jødiske fortidige og samtidige Skrifter, som er samlede i 
Talmud; ligesaa Enoch, der er gjenfunden først i den seneste 
Tid, og hvoraf baade Kristus og Apostlerne har taget en 
Række Citater; ser vi endvidere ind i den persiske Gude- 
lære, i den græske Filosofi, fra hvilke begge Jøderne især 
er blevne paavirkede, saa faar vi Forstaaelse, og ser Enhed 
i, Sammenhæng mellem Ting, som ellers falder i Stykker 
for os. 

Vi maa ikke længer forestille os Jødernes religiøse 
Forestillinger som færdigbleven paa én Dag, eller i Pro- 
feterne læse altid den samme Historie op igjen. 

Her er en lang Udvikling, som nu kan belyses. 

Og særskilt om foreliggende Spørsmaal ved vi nu, at 
Mose Bøger kjender ikke det Mindste til Djævelen. Eva 
blev forført af Slangen, «Markens klogeste Dyr», det Onde 
var ifølge deres Forestillinger indkommet i Verden uden no- 
gen Djævels Hjælp. Der er faldne Engle, men ganske som 
faldne Mennesker; et koncentreret Ondskabs-Hjem, en Ond- 
skabs-Fyrste med sin Stab eller sit Hof kjendte de første 
Profeter ikke. Da Satanas første Gang nævnes, saa er det 
som Anklagelsens Engel hos Gud. Først ved Berøringen 
med Perserne kom Djævle- og Helvedes-Forestillingerne 
ind i den jødiske Fantasi. Man sammenholde nu Persernes 
Lære om en ond og en god Gud og om den førstes Magt 
og Attributer, man sammenholde dette med Fremstillingen 
hos de jødiske Profeter, som tilhører denne Periode, saa 

kan man se Overensstemmelsen; her er en temmelig nøi- 
agtig Optagelse af Persernes Lære. 

Saa vidt jeg ved, er dette heller ikke nu længer en 
bestridt Sag. Men sammenholder man videre Profeterne 
(og Evangelisterne, som i intet af dette ændrer ved de da 
herskende Forestillinger), — sammenholder man dem med 
Jødernes andre hellige Forfattere (deres Skrifter samlede i 
Talmud), saa er der for mig ikke den ringeste Tvivl om, 
at Meningen var denne: der er en Udvikling i to Linjer, og 
den ene er streng (Udtrykkene derom er tildels forfærdelige); 
men ovenpaa dette er der en Fornyelse af baade Himmel 
og Jord, — eller som den Mand udtrykker det, som jeg 
anser baade for den skarpsindigste og lærdeste i denne 
Sag: «Jeg trøster mig til klart og bindende at kunne be- 
vise, at Læren om de saakaldte «evige» Helvedesstraffe staar 
i bedste Harmoni med Læren om Apokatastasis (Verdens- 
altets Fornyelse), Læren om en Tilstand, da alt det Onde 
er «tilintetgjort», alle Aander forenede til et Legeme, hvis 
Hoved er Kristus, eller da «Gud er Alt i Alle». Det nye 
Testamente kjender Intet til et Verdens-Slagg, som efter 
Renskningsprosessen skal blive igjen som et Bundfald i 
Universet. 

Man har lige over for mig i denne Sag traadt op, som 
var jeg en fra Kristendommen frafalden; medens Faktum 
er, at til alle Tider har der været Kristne, som har oprørt 
sig mod den Lære, at vor Udvikling er, fra et uskyldigt 
Barn at leve Syndens Ulykker igjennem her paa Jorden og 
blive evig fordømt hisset, og dette som en Lod, der er de 
fleste Menneskers, den store Mængdes, mens bare nogle 
ganske Faa skulde arve Guds Rige; — til alle Tider har 
der været Kristne, som har oprørt sig mod denne raa Lære 
som ugudelig, som hvilende paa oprørende Misforstaael- 
ser; — og nu, da saa meget samtidig med Profeterne og 
Apostlerne tænkt og skrevet er lagt aabent, nu kan man til 
fuldeste Klarhed bevise, at saa er det. Det er en Misfor- 
staaelse af Kristi og hans Apostlers løsrevne Ytringer; de 
talte (og Bibelforfatterne skrev) til Folk, som herom havde 
Oplysning, og som ikke kunde tage saaledes feil. 

Alt dette blir nu snart fremlagt ogsaa her i Norden, 
saa jeg ikke videre skal opholde mig derved. Jeg giver, som 
sagt, med Skyldighed mit Bidrag i mit Strøg af Tankens 
Behandling. 


Om den videre Udvikling af denne Strid, se ndf. S. 477 og 189.) 


[Om N. F. S. Grundtvig.] 


(Dgbl. Febr. og Mars 1878.) 


[I «Dagbladet» 1878, 26 Jan. havde der staaet en længere 
Anmeldelse af Grundtvigs «Mands-Minde 1788—1838», hvori 
Anm. søger at paavise den indre Sammenhæng mellem 
Grundtvigs historiske Syn og hans politiske Statsideal: 
«hans politiske Opfattelse brast ved den første Berøring med 
Virkeligheden, og hans verdenshistoriske Anskuelse, hvori 
hin havde sin Rod, brister ved den første Berøring med 
Videnskaben». Anm. beklager tilslut, at Grundtvig har for- 
maaet at faa saa mange ind under sit Syn. 

Hertil svarer Bjørnson i «Dagbladet» 1878, 9 Febr.:) 


Hr. Erik Vullum og N. F. $. Grundtvigs Minde. 


Under Omtale af Grundtvigs «Mands-Minde» i Dagbladet 
No. 22 har Hr. Erik Vullum rettet et Slag mod Grundtvig, 
som er det voldsomste, jeg har set her i Norge. Hr. Vullum 
har ikke sat sit Navn ved Siden af sin Handling; men strax 
denne karakteriseres som nu af mig, forudsætter jeg som 
givet, at han vil være den kjendt. I hvert Fald træder jeg 
i denne Sag ikke op mod unævnt Mand. 

Det er en ærlig Sag at have været i den grundtvigske 
Leir som Lærling, og som Ven af hans Venner, — og siden 
at fatte Afsmag for det, som der samlede Menneskene. Det 
er en sand Handling, at forkynde dette ved første givne 
Leilighed, og det er tillige modigt, naar han derved blandt 
os Nordmænd aabenbarer sin Mistillid til den Kristendom- 
mens Grund, som vi med Grundtvig staar paa. 

Men det er uforklarligt at se den Vrede, hvormed Af- 
sigelsen udslynges, og det saarer iallefald mig, at se den 
største Kjæmpe blandt os, i hvis Gjerning vi endnu arbeide, 
i hvis Sange vi vugger vore Smaa, i hvis fortrøstningsfulde 
Kjærlighed til Nordens Folk vi ofte husvaler os, — at se 
hans Minde med Haan henkastet blandt gammelt Skrammel. 


Hr. Vullum priser i sil Opsæt saa høit den positivistiske 
Methode i Historien ligeoverfor Grundtvigs grove Vilkaarlig- 
hed; men i Praxis hylder han rigtignok selv den sidste. 

Hvilken anden Positivist (deres Skjoldmærke skal jo 
just være «Fordomsfrihed») vilde som Hr. Vullum ikke alene 
have rykket Grundtvig ud af sin Tid for alt faa ham desto 
forsvarligere dømt, men endog gjort den eiendommelige 
Sammensætning af Grundtvigs Begavelse (at han var mere 
Skald end Tænker, mere Vismand end Forsker) om til en 
skarp, ja haanende Bebreidelse? 

Jeg tænker mig, at en fordomsfri Positivist vilde for- 
bauses over, hvorledes den ensomme Grundtvig ad sin Vei 
i saa store og afgjørende (og dertil i saa mange) Stykker 
er kommen til de samme Opgjør, den samme Karakteristik, 
som den positive Skoles fornemste Forfattere. Jeg tænker 
mig Taine i Hr. Vullums Sted. Jeg tænker mig ham læse 
Middelalderens Historie af Grundtvig eller nu hans «Mands- 
Minde», — han vilde af sit malende Sprog have taget stærke 
Udtryk frem for at tegne den selvstændige Kraft i hans Syn, 
den ofte storladne Frihed i hans Dom. Han vilde have 
revset hans Vilkaarlighed, smilt ad hans Ufeilbarhed; men 
overalt beundret slig Kjæmpesundhed og Tro. For ret at 
faa den til at straale, vilde han sikkerlig have sammenstillet 
den med saa meget af Udskeielse og Sygdom i den Roman- 
tik, Grundtvig fødtes af, og med den pedantiske og dog 
sentimentale «Frederik den Sjettes Tid» i Grundtvigs nær- 
meste Omgivelse, eller med den pertentlige Æsthetik i hans 
Samtids Literatur. 

Men han vilde først og sidst have karakteriseret Grundt- 
vig som et af de mægtigste Udslag af den germanniske 
Aand, og her fryde sig i at afskrive, hvad Grundtvig selv 
har ytret om denne Aand, fordi det i meget falder sammen 
med hans egen (Taines) Tegning. 

En Positivist, lidt fastere i Sadelen end vor ærede Kri- 
tiker, vilde foran en Kristendomsopfattelse, en Skaldevirk- 
somhed, en Historieudlægning, som blev livskabende i hans 
Folk, have beundret dette som noget af det Største, der kan 

udrettes.  Fuldstændig uenig med ham vilde han alligevel 
have sagt, at hans Gjerning er et betydningsfuldt Led i Ud- 
viklingen af Frihed og Oplysning, navnlig blandt dem, som 
til da sad helt udenfor (Bønderne). Han vilde opdage, at 
dette er noget for Norden særeget — som maaske lovede 
en Indflydelse udover Folkegrændserne. 

Og dermed tar jeg kortelig op Punkt for Punkt. 

Grundtvigs politiske Syn, fortæller Hr. Vullum, gjemmer 
et umuligt Ideal, nemlig et Folk, som skulde have al Slags 
individuel Frihed, men som Statsborgere ingen Ret til Selv- 
styre; Regjeringen skulde besørges af en absolut Konge. 

Det er ganske sandt, at Grundtvigs Forfatningsudkast 
(hvem havde dengang ikke et saadant?) var noget lignende. 
Han frygtede Flertals-Herredømmet — og gav sig Mindretals- 
Herredømmet i Vold! Det var i og for sig ikke saa under- 
ligt i hin Tid, saasom endnu idag Theorien har man- 
ge Tilhængere, og det blandt Folk, som baade kalder sig og 
tror sig frisindede. Det underlige er netop, at dette Grundt- 
vigs Forfatningsudkast, «som brast ved den første Berøring 
med Virkeligheden» (d.v.s. med 1848), stoppede han roligt 
i Lommen og viste sig strax som den Sundeste og Dygtig- 
ste foran Virkeligheden. Dette kan dog ikke gjøres om til 
en Bebreidelse! Det er dog tværtom hans Ære. 

Og hvorfor kunde denne Ære blive hans? Fordi For- 
fatningsudkastet var et løst Indfald, der intet dybere For- 
hold havde til hans Folkeideal og Frihedsideal. Disse vare 
i sig selv saa store, de Andres saa overlegne, at havde han 
været hørt, da han ivrede mod den Klasse-Adskillelse og 
den Adskillelse mellem By og Land, som de Andre fik ind 
i Grundloven sammen med Tokamret, saa havde Danmark 
havt en lysere politisk Udvikling; — og havde han været 
hørt, naar han vilde Slesvig skulde overlades i Frihed til 
Udviklingen af hver sin Folkeeiendommelighed, og da han 
vilde, at Danmarks Grændser skulde sættes ikke efter Hi- 
storie, men Virkelighed, da havde Danmark ogsaa havt 
Slesvig. 

Det kaster, synes mig, et eiendommeligt Lys tilbage 
over hans Studerrum, hvor den ÉEnsomme til da havde sid- 
det, at strax han træder ud i Virkeligheden, ser han sun- 
dere, fordomsfriere end de Andre. Det maa dog have været 
en ærlig Forskning, den, som havde skabt saa sande Livskrav. 

Hr. Vullum siger videre, at G.'s «verdenshistoriske Op- 
fattelse brast ved det første Møde med Videnskaben». 

Jeg erkjender, at den positivistiske Metode i Historien 
er overlegen hvilkensomhelst Historikers individuelle Ar- 

beidsmaade og Dom. Jeg erkjender, at derved er lagt et 
Grundlag for Forskning, som i Længden vil gjøre lidet, hvad 
før er gjort. 

Men Grundtvigs Opfattelse af Historien, — ja, holder vi 
os til det Store i den, saa er den udgaaet af hans inderlige 
Tro paa Menneskehedens evige Fremskridtsevne. Hans Ind- 
deling i dens Barndom, Ungdom, Manddom, Alderdom (haa- 
nende fremstillet af Hr. Vullum) er ikke Fremgangen mod 
— Døden. Den er alene et Billede paa de Kræfter, som 
fortrinsvis raader i de forskjellige Epoker (og som saadant 
ganske rigtigt; — men herudover kan der gaa en Forny- 
else, som ingen har prædiket mandigere, fyrigere, skjønnere 
end Grundtvig. 

Her falder han jo mer sammen med Positivisterne.*) 

Den ene Part mener, at til det Øiemed maa Kristen- 
dommen bort, den anden, at den maa opstaa ny, i Aand og 
Sandhed. Jeg tænker, begge Parter hjælpes ad til noget 
Nyt og Stort, — vi Kristne tænker Vort derved, I Andre 
Eders. Men at se det saaledes, er vist baade mere histo- 
risk og mere aandsfrit end at fornedre den ene for at kun- 
ne ophøie den andre. 

Hr. Vullum fremstiller Grundtvig som en Aand, der stod 
udenfor Kulturstrømmen «og vilde med Vold gjøre sig til 
Centrum i en Tid, han ikke forstod og ikke kunde tjene». 
«Han søgte Syner, men grov ikke i Bunden. Han har ikke 
udarbeidet nogen Tankerække, aldrig udnyttet, hvad han 
kaldte sit Syn. Han nød det i personlig Selvfølelse, og naaede 
ikke de Umuligheder, en konsekvent Gjennemførelse vilde 
have ledet ham til. Men han har oppustet det med Stem- 
ning og iklædt det Billeder, og som Sandhedskriterium for 
det hele appelleret til sin Følelse som Menneske og som 
Skald og som Seer besjælet af Nordens Aand.» (Dette sid- 
ste er just ingen velvillig Omskrivning for det ærlige Fak- 
tum, at Grundtvig var mere Skald end Filosof, mere Vis- 
mand end Forsker). 

Hr. Vullum fortæller videre, at Grundtvig drog en 
Mængde med ind i sin ufeilbare Ensomhed, og han fort- 
sætter: «Men som Grundtvig selv ikke havde Tilløb fra 
nogen levende Kilde (thi for Hr. Vullum gjælder jo ikke 
Kristendommen eller en inderlig Tro paa sit Folk for no- 
gen saadan), er hans Forraad trods al sin blændende Evne 
kun en stakket Næring, og den Skoleplan, hvorigjennem 








*) Man læse t. Ex. Taines Sammenstilling af vor Tid og den Alex- 
andrinske. 

hans Ideal skulde realiseres, er beregnet for Mennesker, der 
ikke er til i Virkeligheden.» 

Det er en Stund siden jeg har seet Mage til Overmod. 
Han bruger ikke Beviser, men Dekreter, givne fra hin For- 
høining, hvorfra Japans Høvdinger modtager de rundt om 
næsegrus liggende Besøgende! Men Scenen er heldigvis for 
Leiligheden tom. Det er alene Hr. Vullum som øver sig. 

Ingen vil nægte, at Grundtvigs vældige Kraft tildels be 
rodde paa Ensidighed; dette kan siges paa en morsom og dog 
ærbødig Maade af hans bedste Venner. Men at han ikke 
fulgte og forstod fremfor de Fleste i Norden, det kan ingen 
sandhedskjærlig Mand samtidig nægte. Man læse hvilkensom- 
helst af hans Samtidige blandt os; den ene kan være lærdere, 
den anden skarpsindigere, den tredie mere indtrængende; 
men Grundtvig kommer som en hel Elvefos med alle Slags Rø- 
ster i sit Følge — fra Folkeliv, Historie, Poesi, Bibel, Sprog- 
kundskab, alt ført af en bred, velvillig Natur, bestandig i 
større Forstaaelse. 

At Grundtvig vilde gjøre sig til Centrum i sin Tid (vi 
skal oversætte det lidt vakrere og sige, Sandheden tro, at 
han vilde gjøre det, som han støttede alt sit Livshaab til, 
til Centrum), det er ganske rigtigt. Men er nu dette for 
den Enkelte Kristendommen (og for G. var Kristendommen 
et Guds-Forhold, ikke en Lære) og er det for Folkene en 
af Gud givet Opgave (for Nordens Folk at udvikle Kristen- 
dom og Frihed i Enighed, «at fortsætte og uddybe Prote- 
stantismen»), — da gad jeg nok vide, om dette Centrum 
nu skal være nedbrudt? Derom maa i alle Fald først 
Slaget staa. Med Dekreter afgjøres det ikke. 

«Han nød sine Syner i personlig Selvfølelse, — aa ja; 
Grundtvig var sikker. Men lægges det til, at dette var han, 
fordi han ikke arbeidede, fordi han «grov ikke dybt nok i 
Bunden», da ender Karakteristiken i Kaadhed. 

Han var ingen «Filosof». Han udarbeidede ingen 
«Tankerække» (intet «System»). Men der er nu saa mange 
Maader at «grave i Bunden paa», og der kan graves til saa 
mange Slags Øiemed. Man tage for sig hans «Nordens 
Mytologi», en Bog, der er overgrod af hans yppigste Ind- 
fald, af den yreste Passiar med sig selv, af Vilkaarligheder 
indtil Modbydelighed — for mig i det Mindste; men allige- 
vel henter man der den dybeste Kundskab om den nordi- 
ske Folkestammes Aands- og Hjerte-Beskaffenhed og dens 
deraf udflødne Livs-Skjæbne, som nogen Bog, nogen Enkelt- 
mand har bragt op i Dagslyset. 

Naar han ud af en saa rig Forstaaelse vil oprette en 

Skole for Nordens Ungdom, da tager han neppe feil af 
denne; han beregner neppe Skolen paa en Ungdom, «som 
ikke er til i Virkeligheden». Det træffes ogsaa her saa hel- 
digt, at hans Opfattelse af den germanniske Aand er lige- 
løbende med berømte positivistiske Forfatteres; det træffer 
endvidere saa heldigt, at selve Ungdommen allerede har 
afgivet Bevis. 

Grundtvigs Skole-«Ideal» var en Skole i kristelig og 
hjemlig Aand, og han paastod, at den, man havde, var hver- 
ken det ene eller det andet. 

Hans Adskillelse mellem den Skole, som bringer Livs- 
oplysning (grundlægger vort moralske og intellektuelle Men- 
neske) og den Skole, som bringer Brød (Fagskolen) tillige- 
med den Lærdomsanstalt, som er til for Videnskabsdyrker- 
ne, er saa ligefrem, at den nu engang maa kunne blive 
opfattet. 

Folkehøiskolen er ikke Grundtvigs Skole; den er Kolds, 
skabt som en midlertidig Overgang ud af Grundtvigs Tanke 
— imod Vankundighedens, Vanegjængeriets haarde Nød. 
Grundtvigs Tanke er lyse Samlingssteder trindt i Landet for 
Aand og Hjerte hos begge Kjøn, for Landets voxne, vide- 
begjærlige Ungdom, som søger Vækkelse, Dannelse, Kund- 
skab, og faar denne saaledes, at deres Personlighed sam- 
tidig fæstes til Gud og Fædrelandet i livsfyldige Opgaver. 

Hvem tør komme frem og sige, at dette er noget for 
en Ungdom, «som ikke er til i Virkeligheden?» Er der ikke 
nu virkelig Trang til at faa Historien saaledes, at vi ser 
«Aandens Gang paa Jorden», Trang til at faa Naturforsk- 
ningens almenfattelige Resultater uden altformegen Mate- 
matik, at faa Literaturen selv, ikke bare dens Skelet, faa 
Digtningen og Musiken til en Bestanddel af vort Liv, og 
fremfor alt af Skolegangen et saadant Forhold til Gud og 
Fædreland, at vi føler os fæstede og har Glæde af at leve? 
Eller er virkelig dette umulige Idealer? 

De, for hvem det ikke længer er Idealer, for hvem Op- 
gaverne tilligemed dens Skoler er blevne andre, lad dem 
ærligt kjæmpe mod vore. Men lad dem ikke tage den en- 
kelte Bærer frem til Afprygling, søgende Aarsagen til vore 
falske Idealer i hans for korte Evner, selvkjærlige Magelig- 
hed, ufuldkomne Studier. Aarsagsrækken er nok noget læn- 
gere — og noget Skjø pere — og den Enkelte, naar han 
faar beholde sin PI D i Historie og undergives et ogsaa 
forøvrigt nøiagligen *ØøD; VL " OK 0413 vise sig at 
være med for man Q åg t , vist fææset U| Samtiden, 

til at en kort, lidenskabelig Avisartikel kan tænkes at faa 
ham vendt bort fra vor Tilværelse. 


'Af en senere Artikel om samme Emne anføres følgende Uddrag 
(2 Mars 1878) :! 


— — Nu kan det godt være, at Grundtvig stundom sang 
saaledes om Freden, at Kampen formeget glemtes. Men lad 
nu ogsaa vi blive 60, blive 70, 80, ja henved 90 Aar, og blive 
det uden at have gjort Tiendedelen af et saa vedholdende 
haardt Arbeide; — vi synger nok ogsaa da (forsaavidt vi 
endnu har Sang-Evne!) lidt formeget om Freden og lidt for 
lidt om Kampen. Og saa skjønner vi kanske ogsaa bedre, 
at der er Forskjel paa en Mands Grundsyn og paa hvad 
hans Evne til enhver Tid magter. Grundtvigs var Kamp, 
var Daad til Fornyelse af — Individ og Folk i et inderligt 
Gudsforholdd — — — — =——- —- — — =— — — — — — — 

Det synes mig umuligt at frakjende Grundtvig Navn af 
Videnskabsmand, om han ogsaa som saadan bør under- 
lægges megen Kritik. Forsaavidt kunde altsaa ogsaa han 
være «Seende». Men dernæst er det ikke sandt, at Viden- 
skabsmanden «alene er den Seende»; thi den Skald, som 
rigtig har gjennemtænkt, hvad Videnskabsmanden først har 
lagt frem og ordnet, han er det i endnu høiere Grad. Han 
har det sjælelige Spil og den ydre Farve i et Virkeligheds- 
billede, hvor Videnskabsmanden bare har mekaniske Love. 
Det er derfor ogsaa Digteren, som stiller Fremtidens Op- 
gaver — — — — = = — = = — — — == == —— 

I det Religiøse pegte han paa den oprindelige Kristendom, 
og gjennem al Strid lyder der dog nu enstemmig Tak til 
ham for dette. Men samtidig gav han en Frihed til Under- 
søgelse (læggende Grundforholdet fra Bibelen paa Daaben), 
som han rigtignok hverken selv turde eller vilde nytte, 
endnu mindre de religiøse Mumier af hans Sekt. Men 
Undersøgelse er dog allerede kommet, og den vil gaa 
videre— — — =—— — —- — —- —= — — — — — — — — 

Maa jeg ogsaa faa Lov til at tage mig selv med, — 
alene for at vise, at Grundtvigs Paavirkning er ikke bare 
en. Thi selv min republikanske Overbevisning har jeg, 
om og mangfoldig paavirket, væsentlig fra ham. Dens Be- 
grundelse for mig ligger i det, han har ledet min Opmerk- 
somhed hen paa: Folke-Opgaven. — — — 








[»Den danske Inkvisition*.] 
(December 1878.) 





Bjørnsons Artikler om et evigt Helvede og en personlig 
Djævel havde givet Anledning til, at de Orthodoxe overfaldt 
Grundtvigianerne, og at disse paa sin Side hævdede, at 
Bjørnson ikke kunde kaldes Grundtvigianer, ja ikke engang 
. Kristen. Især blev dette sidste Standpunkt kraftig hævdet i 
Danmark. Nu havde Bjørnson i Januar 1878 indfundet sig 
paa O. Arvesens Folkehøiskole paa Sagatun, telegrafisk til- 
kaldt af Mødets Deltagere, «som følte Længsel efter at have 
Bjørnson med», og der havde han talt «fyndig og varmt for 
Frihed i den kristelige Oplysning som i Trossager, om Kri- 
stendomsundervisning, om Præstevalg, om den bibelske 
Opfatning af Kvindens Stilling». Mødet havde en udpræget 
kristelig Karakter, og endte med Afsyngelsen af «Deilig er 
Jorden» og Bekjendelsen af Troen. Nu klagede den danske 
Præst Thomas Rørdam («Dansk Kirketidende», 3. Marts, 
Nr. 10) over, at «der i de Kredse af den norske Menighed, 
som ere nærmest kaldede til at værge for Herrens Ord og 
Menighedens Tro overfor Bjørnsons Angreb, viser sig en 
sørgelig Vaklen og Usikkerhed», mens man i Danmark havde 
betegnet Bjørnsons Vantro med sit rette Navn. Desuden 
klagede Rørdam over, at de norske, især Fr. Wexelsen, 
brugte for spagfærdige Udtryk om B. B. «Han har selv 
stillet sig udenfor Menigheden, og hans Venner kunne ikke 
pleie kristeligt Fællesskab med ham.» Herimod havde 
Pastor N. Lindberg («Dansk Folketidende» 1878, Nr. 44) 
nedlagt Indsigelse og anvendt et Ord af Grundtvig til For- 
del for Bjørnson. I Aarets Løb blev der skrevet meget for 
og imod, men Bjørnson tog ikke Ordet før i December 1878, 
og da i «Dansk Folkerjdende». 


Den anske Inkvisition 
hvor stor den er, 4 :Kke, ei heller hvad den kommer 
i og I ei helle 
til at udrette. Men Ny jeg å er å be F anstsme, og den har 
flere Prester i sin Y r Wu 

Hvad der i sin Tid drog mig til Grundtvig var ingen- 
lunde hans «Opdagelse», der som bekjendt er store Tvivl 
underkastet, Tvivl, der øges istedenfor at mindskes. Det, 
som drog mig, var hans Blik for det Menneskelige, hans 
poetisk herlige Øie paa Menneskets Livsløb og Kaar. Hvad 
der drog mig, var hans brede myndige Forstaaelse, hans 
Syner og Sang fra Livets Høider. 

Der kan ikke tænkes denne noget mere modsat end 
den spidsnæsede Vragermine, hvormed man nu paa hans 
Autoritet forfølger og forkjætrer. Jeg er Pastor Lindberg 
meget taknemmelig, fordi han nu som før minder om Grundt- 
vigs Kjærlighed, Folkelighed, hans godmodige Smil, saa 
fuldt af Fortrøstning. Der er ogsaa noget mere «kristeligt» 
deri, tænker jeg, end i denne stakaandede Løben om fra 
Danmark til Norge med Banbuller og med Vokslys, som 
skal slukkes og kastes foran den Forbandedes Fødder. 

Hvad gjælder det? Jeg skal ikke have Lov til at deltage 
i et Ordskifte om, at man i Sandhedens, Personlighedens 
Navn skal være varsom med at meddele Kristendommen 
som nu almindelig i Statsskolen til alle iflæng og paa samme 
tørre dogmatiske Maade, som den Forklaringen foreskriver. 
Jeg skal ikke, skjønt selv Fader og Sjælekjender, have Lov 
til dette, fordi Troesbekjendelsen til Slut fremsiges paa det 
Sted, hvor vi opholder os? 

Dette er det mest ukaldede Snak, som jeg paa længe 
har hørt, og den Mand, som saaledes har forløbet sig, har, 
trods at jeg i Taushed gav ham Tid og lod de andre med 
Kjærlighed oplyse ham, ikke Selvfornægtelse, ikke Ydmyg- 
hed nok til at indrømme, at han har feilet. Mig skader det 
ikke; thi nogen Forkjætring mere eller mindre kan være lige- 
gyldig for En, som i saa mange Aar og for saa mange Ting har 
været dømt i Offentlighedens Tugthus. Men Ole Arvesen har det 
skadet overordentlig. «Selv en af hans egne —!» hedder det, 
«maa nu fordømme Ole Arvesen og hans Skoles Letfærdighed!» 

Om Pastor Thomas Rørdam paa sine Knæ havde bedt 
den staute, prægtige Ole Arvesen om Forladelse, aabent og 
ydmygt — da havde han i mine Øine handlet som en kri- 
sten Prest. Men hvoraf mon det kommer, at netop de i 
«Troen» strængeste ser jeg aldrig gjøre saadant, ikke i 
Norge, ikke i Danmark? 

Det er Pastor Rørdam meget mere om at gjøre at faa 
fat i mit kristelige eller ikke kristelige Standpunkt. Men nu 
har ulykkeligvis Sagen ikke det fjerneste at bestille, hverken 
med den persisk-jødiske Djævlemyte, ei heller med mit 
Forhold til Bibelen. Spørgsmaalet er, jeg maa gjentage det, 

simpelt og greit følgende: Har jeg, uanseet min Tro, ikke 
Lov til, som Far og som En, der forstaar mig lidt paa Folket 
og paa Sjæle- og Karakter-Livets Udvikling — har jeg ikke 
Lov til at tale med, hvor Undervisningsspørgsmaal reises, — 
fordi om «Troen» tilslut bekjendes? 

Jeg opreiser mig mod Inkvisitionen og dens selvkaldede 
Prester! Og jeg ved, at her har jeg alle brave og frisindede 
Mænd og Kvinder med mig, de være Kristne eller Hed- 
ninger. 

Vil forøvrigt Pastor Thomas Rørdam vide noget om 
mit Standpunkt i det Religiøse, saa kan han henvende sig 
til mig personlig; han skal faa al mulig Oplysning. 


Bjørnstjerne Bjørnson. 


Den Oplysning gav Bjørnson ikke længe efter i et Brev 
til Udgiveren af «Østlandske Tidende»; se ndf. S. 477. 


[Den Artikel af Pastor N. Lindberg, som Bjørnson sigter til, stod i 
«Dansk Folketidende» 1878 (nr. 44): «Thomas Rørdam og Norge». Lind- 
berg gjorde Anvendelse av Grundtvigs Ord, at naar nogen, hvis Ærlighed 
vi ingen Ret har til at mistænke, siger ja til Daabspagtens Ord, da skal 
vi erkjende ham for Kristen, hvor sære Meninger han end kan have om 
dette Ords Oprindelse eller om enkelte Led deri. — Thomas Skat 
Rørdam, senere Biskop (1832—1909), svarte i «Dansk Kirketidende» 15. 
Dec. (Nr. 50—51).) 


Bjørnsons Artikley, KN 


[Endeligt Brud 
med norske Grundtvigianere.] 


[ Ligesom Bjørnson i sin Opfatning af Kristendom mer 
og mer fjernede sig fra Gundtvigianerne, saaledes tog han 
ogsaa Afstand fra dem i Opfatningen af det Folkelige. Det 
fremgaar af følgende Artikel, som fra «Oplandenes Avis» 
gik Landet rundt og fremkaldte en hel Del Indlæg.] 


Indvending. 
(«Oplandenes Avis» 21. Decbr. 1878, Nr. 102.) 





Hr. Ingvar Bøhn har i et Brev til Hardanger-Bonden 
lagt ham «Tarvelighed» og Ædruelighed paa Hjertet. Sam- 
tidig har han anbefalet Hardangeren at holde paa sin Na- 
tionalitet, sin Skik, sit Maal. Han har sagt, at i saa Maade 
staar det værre til paa Østlandet, hvor Luxus, Byvaner 
osv. udbreder sig, og skiller Bonden og Arbeiderne; der- 
imod er paa Vestlandet, hvor Bonden ikke er skilt fra 
Arbeiderne (Husmanden), Drukkenskaben og Vanstellet 
værre. 

Det undrer mig, saa ofte som jeg ser dette gjentaget, 
at man her ikke aner en indre Lov, at man ikke forstaar, 
at det, som har drevet Østlændingen til at kaste National- 
dragten, og til at skille Lag med Arbeiderne, netop er det 
samme, som har faaet ham til noget saa nær at slutte med 
Drikken og Vanstellet. Det undrer mig, at En ikke skjønner, 
at Fremtiden slet ikke er den at faa Bonden ned igjen til 
Husmanden, det være nu ved Tarvelighed eller National- 
dragt eller Maalsag; men tvertimod den: smaat om smaat 
at faa Husmanden op til Bonden, om det saa skal koste 
baade «Tarveligheden» og Nationaldragten, ja lidt af Maa- 
let med. 

Der raader i dette og i adskilligt lignende nu om Da- 
gene et trættende Eftersnak. «Tarveligheden» behandles ofte . 
omtrent som Brændevinet af Afholdsprædikanterne, uden 
Sammenhæng med Livet, uden Forstaaelse af dets Love. 
Det, der prises som «Tarvelighed», kan være Mangel paa 
Energi, paa Skjønhedssans, paa Dannelse, kan røbe et Sind, 
som ikke vil op, eller et Øie, som ser vrangt, fordi det 
endnu ikke har lært at se. Det, at modstaa «Moden», kan 
røbe en hel Bygds dybe Søvn;. thi med «Moden» modstaar 
den Tidens Tanker og bevægende Vilkaar i det aandelige, 
for hvilket ogsaa «Moden» i al sin Foranderlighed er et ofte 
træffende Udtryk.*) Man kan ved at følge «Moden» komme til 
at gjøre mange Feil med; men det er gjerne saa, at den, 
som ikke gjør Udviklingens Feil med (naturligvis uden at 
se dem), han gjør vanskelig selve Udviklingen med. Dette 
er atter en Aandslov, som den første, den bedste Litera- 
turhistorie kan lære os. De første Aander er ikke skaanede 
for den. 


«I hvilken Tid kom denne Bygd saa dygtig frem?» kan 
der spørges. «Aa,» kan der svares, «i den Tiden de be- 
gyndte at «knote», at kaste Nationaldragten og skille sig fra 
Arbeiderne.» — Og det Svaret, tænker jeg, i ni af ti Til- 
fælde vil være det rigtige. Den kommer først frem, som 
har bedste Raad, altsaa her Bonden. Det er hverken Kno- 
tingen eller det andet, som gjør Fremgangen; det, som har 
gjort den, er Vinden udenfra, Kulturfrøene i Vaardraget 
(i Regelen strødde paa Omsætnings-, paa Handels-Veiene); 
dette Vaardrag soper saa noget med af Sproget, sprætter 
den gamle Dragten af, og giver Længsler, som ikke længer 
Arbeideromgangen kan rumme. Saa træder den flinke 
Skolelærer, den aarvaagne Fædrelandsven (og i dette Til- 
fælde hos os de opofrende Folkehøiskolelærere) til for at 
faa Arbeideren efter, idet Gaardmanden beder om kraftig 
at give ham Haanden, og Oplysningen og Loven stræver at 
gjøre begge Klasser lige. 


Der er ganske vist dem, som kan komme langt frem 
uden at skille Lag med Arbeiderne i det Ydre, altsaa uden 
«Knoting», uden at slippe Nationaldragten; ja, der kan være 
en hel Bygd, som gaar svært frem og dog lever i gammel 
Tarvelighed og med gammel Sædvane. Men ligesom dette 
vil være en stor Undtagelse, saaledes kan det ingen Regel 
afgive for andre. Og her staar vi foran en Misvisning, som 


*) Man læse derom den første den bedste Kunsthistorie. 

er meget almindelig, og som hænger sammen med den 
første: man vil have alle Mennesker frem paa samme Maa- 
den og til det samme. Alle faar de samme Leksen. Men nu 
er der tusen Slags Mennesker og tusen Slags Maader. At 
ville gjøre alle til Døler og Harangere er ligesaa vanvit- 
tigt som at ville gjøre alle til Personligheder; thi der er 
virkelig ganske faa, som har Stof i sig til at blive en Per- 
sonlighed i Ordets alvorlige Tydning. At anvise alle et Liv 
i Begeistring er lige ravruskende galt som at ville have alle 
til Danselærere. At ville have alle til «Tarvelighed» (dermed 
forstaaet salt Kjød, aarsgammelt, do. Sild, og Vadmel, vævet 
som ukaret Hamp) er ligesaa pinegalt som at ville have 
alle til at gaa med Snørliv og to Toms Hæler. Jeg har 
kjendt en stor Tænker, som vi skylder meget, og han havde 
ikke Personlighed for 1 Øre. Jeg har kjendt en stor dansk 
Digter, han havde kanske lidt mere, men ikke saa meget, at 
han kunde bærge sig uden Barnepige. Jeg har til og med 
set Folk med stor Energi, som ikke eiede saavidt af en 
Personlighed, at det fortjente Navnet — saa aldeles havde 
de glemt sig selv i det, som de gjorde. Ganske vist bærer 
det, de gjorde, Mærker af Personlighedens Savn; men det 
som en virkelig Personlighed gjør, kan igjen bære altfor 
stort Mærke af hans Særegenheder og Tilfældigheder; thi 
det er det besynderlige, at de stærke Personligheder er 
mere udsatte for at gaa sig bergfaste end en almindelig 
Meltraver. Der er ikke bare een Sygdom og een Kur; der er 
tusen, og det er en af vort Aarhundredes store Erhvervel- 
ser, at dette endelig er begrebet; thi derved er megen Ind- 
skrænkning, meget Tyranni, megen Forkommenhed bleven 
fjernet. « 

Hvad særskilt «Tarveligheden» angaar, saa skal jeg ikke 
opholde mig ved, hvor forskjellig Opfatningen af «Luksus» 
kan være. Jeg skal indskrænke mig til at minde om, at 
Luksus har en stor Del i vor Fremgang; der er umaadelig 
mange, som arbeider for at naa Luksus. Dette skal ikke 
minke Advarslerne mod den, men det skal retlede os, saa 
vi ikke præker slig mod Luksus, at vi med Badevandet til- 
lige udkaster Barnet. Det er ikke til lutter fuldkomne eller 
for Fuldkommenhed dygtige Mennesker at der tales; maatte 
det huskes! Og hvad atter Nationaldragten angaer, saa skal 
En ikke være sikker paa, at den udelukker Luksus. Thi jeg 
saa ingen saa kostbar Dragt udstillet paa Pariserudstillingen 
som Nationaldragter. De russiske kunde komme op i mange 
tusen Species, og hverken de græske eller de ungarske var 
billige, — de var langtifra saa billige som de nu alminde- 

lige. Er dette til at undres over? Nei, Mennesket vil have 
Forandring. Det er en udødelig Egenskab ved det, Sporen 
til dets Forsøg, Opdagelser, Glæder, Livets Salt, dets friske 
Strømgang. En Bygd, som stivner i en Dragt, har stivnet i 
hundre Ting foruden i den; Dragten er heller ikke det 
mindste andet end en maaske bekvem Mode, som er bleven 
hængende igjen. Kvinden, som selv er et Skjønhedselement 
i Livet, har det Kald (blandt andre) at give alles Trang til 
Skjønhed Beskjæftigelse i vekslende Farver og Snit. Stanser 
hun i et fast Snit, fordi dette skal være nationalt, saa kan 
man være vis paa, at en Stund efter har hun kastet sig 
over selve Stoffet, og faaet dette til at veksle — og kanske 
ogsaa til at blive kostbart nok. Forandring vil hun have, 
og vi Mandfolk med. Vil vi ikke længer have den, kan vi 
nøie os med at staa Brudgom i Bedstefars Dragt, saa har 
vi ogsaa Bedstefars Slendrian over Hus og Fjøs og Ager. 

Men vi kan sige til Godtfolk: Tag dog ikke alt efter; 
thi ikke alt passer dig. De Moder, som kommer, er saa 
mange, at enhver kan finde sit; og dette Arbeide, bestan- 
dig at finde sit, det øver Skjønhedssansen, giver Behag og 
Lethed. 

(En Nationaldragt som en Slags Festdragt, en Uniform 
ved Fædrelandsfester og Optog og ellers, hvor Sindet skal 
vederkvæges i Samfund af national eller hjemlig Betydning, 
er en Sag for sig, og jeg tænker, at den hos de germaniske 
Folk vil have en Fremtid.) 

Gaar vi fra Luksus i Klæder over til Luksus i Mad, saa 
ber jeg ydmygeligen om bedre Mad end den, som er almin- 
delig i vort kjære Norge! Jeg ber ikke om mere Mad — thi 
der er Kvantiteter som for Hester — men om bedre! En 
saa tyk Uvidenhed som den gode hjemlige om Mad, d.v.s. 
om Næringsstoffet i den og dettes rigtige Behandling, over- 
stiges bare af den Uvidenhed, som her hersker om Nord- 
mandens Kraft, stoute Krop, vakre Aasyn. Hvad Kraften 
angaar, saa bør man se lidt paa de militære Indskrivnings- 
lister, hvor mange Kasserede der er, og man bør tale lidt 
med Lægerne om Mandskabernes Bygning m.m. Eller man 
sammenligne et norsk Regiment med et tydsk! Og hvad 
Skjønheden angaar, saa tror jeg vi skal tale — om noget 
andet. Men den Mand kan heller ikke blive vakker, som er 
af en Slægt, der ikke lever godt, og som mangler udviklet 
Skjønhedssans. 

Det er virkelig ikke rigtig at præke Tarvelighed saadan 
i Flæng. Det er haardt, naar det træffer Folk, som lever 
hovedsagelig af Graut, Vasvelling, Fisk og Potetes, og som 

gaar i sin Oldefars Klæder, hvad Snit og Farve angaar, og 
hvis Husvæsen er derefter. Og hos os er endnu mange, 
mange slige Bygder. For bare at nævne selve Husets Byg- 
ningsmaade, som er almindeligst hos os paa Landet, — en 
aaben Gang, som korresponderer med et ituslaaet Vindu 
oppe paa tredie Høide, Vinden hyler og staaker, og Kulden 
gisper en Rimtaage ind gjennem alle Dører, hvergang de 
aabnes. Eller se den samme Almue i deres Kirker med en 
Taage af deres Aande henover Hovederne og en do. af 
Præstens Mund. Og hvor der er «Kirke-Ovn» er der endnu 
værre; thi de har ikke tænkt paa et Forværelse til at hænge 
Tøiet af; de sidde i Pelser og Frakker og Uldskjærf og 
gaar saaledes fra den Øl, som de selv gjør, ud igjen i 20 
Graders Kulde i samme Dragt. De holder det ud; de er jo 
vant til det, heder det. Men ligesaa vist som vi endnu ikke 
almindelig har Hus eller Kirke efter norsk Behov, ligesaa 
vist er det, at hvor Livet begynder at bedres, at vinde 
Hygge, Skjønhed, god Kost, glad Omgang, der skal det ikke 
skræmmes ned igjen ved al denne Eftersnak om «Luksus» 
og «Knoting» og «Adskillelse fra Arbeideren». Nogen faar 
gaa først, og Bonden gaar naturligvis foran Arbeideren. 
Men han er haard og raa, hvis han glemmer at drage Ar- 
beideren efter. 

Derimod kan der med Rette mindes om (ligesom for- 
dum ved «Moderne»), at ikke alt passer alle, at enhver faar 
tage sit, ogsaa hvad Hus og Stel og Mad angaar, at derpaa 
kjender man den flinke Husmoder, den greie Husbonde, at 
deres Hus, deres Bord er efter deres egen Leilighed, deres 
egen Smag — ikke bare Aberi. 

Det er ikke General-Forbud, men Veiledning det gjæl- 
der om. 

Somme svarer: saa længe Bonden ikke er mere dannet 
end han (og hun) er, saa længe maa man nedlægge Forbud 
mod at ændre Dragt og Skik: de løber saa bare ud i det 
stygge og uklædelige; thi de vælger uden Smag. Først Op- 
lysning, saa det andet. Indenfra maa Fremgangen udgaa. — 
Men dette «indenfra» og «udenfra» er ikke saaledes til at 
skille ad, som man tror. Giv en Arbeider lette Sko, og det 
ændrer i Længden hans Gang; giv ham vakre Klæder, pent, 
varmt Hus, og han fanger Selvagtelse deraf ligesaa meget 
som af høflig Omgang. Giv ham god Mad, og han blir 
muntrere, saasom han faar et Overskud af Kraft. Desuden 
gad jeg nok vide, naar vi fik nogenslags Forandring her i 
Landet, om vi skulde vente, til alle havde været paa Folke- 
høiskole eller ved Universitetet. Hvis ikke Livet hjalp sig 

selv, saa stod det kleint til. Lad os studere dettes Love, saa 
fatter vi baade, hvor vi skal være Skolemestere og hvor 
ikke, og hvorledes vi skal være det. 

Dette er ikke skrevet mod eller til Ingvar Bøhn. Vel- 
signelse over Ingvar Bøhns gode Tro, over hans opofrende 
Kjærlighed i Gjerningen under Sygdom og Savn; han har 
alene givet mig Leilighed til at gjøre en Indvending, hvor 
Ord som hans kan forstaaes langt ud over, hvad der maaske 


er ment med dem. 
Bjørnstjerne Bjørnson. 


Opgjøret med Grundtvigs Venner fortsattes i et Brev til Redaktør 
O. Arvesen: 


(«Oplandenes Avis» 11. Januar 1879, Nr. 4.) 


Til Udgiveren av «Oplandenes Avis»! 


Det gaar ikke an at lægge i min Ytring om Grundtvigs 
tvivlsomme Opdagelse saa meget som Hr. 0. Arvesen har 
lagt å den. Jeg har alene sagt, at det ikke var den, som 
drog mig til Grundtvig, og dette er Sandhed; thi jeg levede 
i mange Aar med grundtvigske Tanker og i hans Venners 
Omgang uden at bryde mig om hans Opdagelse; tvertom 
tvivlede jeg paa den. Men senere blev det anderledes, og 
dette burde Ole Arvesen virkelig vide; thi jeg har ofte hos 
ham bekjendt min Tro paa den, saaledes i hans eget Blad. 

Endnu i Dag staar Grundtvigs Opdagelse (der egentlig 
er Lessings) for mig som den sidste store Konsekvents 
inden den kristelige Dogmatik. Er Kristendommen en umid- 
delbar Aabenbarelse, og er det Daaben, som fra første 
Pintsedag bærer Kirken, saa maa Troesbekjendelsen ved 
Daaben, som giver denne sit Indhold, og som er hele Kri- 
stendommens «Fane», fremfor noget andet være en umid- 
delbar Indgivelse. 

Men ligesom dengang det videnskabelig betvivledes, at 
Bibelen var en guddommelig Indgivelse, Grundtvig med 
Venner tyede over paa Troesbekjendelsen som det sikrere 
(uden derfor at opgive Bibelen), saaledes har mange, da 
det efterhaanden med samme urokkelige Sanddruhed be- 
vistes, at heller ikke Troesbekjendelsen var ganske sikker, 
atter maattet ty bort fra denne. Alle mine gamle Tvivl kom 
igjen den Dag jeg lærte, at i Troesbekjendelsen staar intet 
om Treenigheden, intet om at Jesus er Gud, den hellige 

Ord er ældre end Treenighedsdogmet. Saa begyndte mine 
Undersøgelser af det, som det før syntes mig en Synd at 
undersøge. 

Videre skal jeg her ikke indlade mig derpaa. Men dette 
føler jeg mig tvungen til at oplyse, siden jeg saa misfor- 
staat inddrages i en Polemik mellem Skrifttheologerne og 
de Kirkelige. Jeg ber dog ved samme Lejlighed meget om, 
at man ikke her tillægger mig en Betydning, som jeg slet 
ikke har. Jeg ber om, at man istedetfor at holde sig til mig, 
som i denne Sag er ingen, vil tage for sig af den euro- 
pæiske Videnskabelighed om dette Emne. Jeg ber om, at 
man vil huske, at de «Troende» i ortodoks Forstand for- 
holder sig blandt de Dannede som én til hundre; Resten er 
frafaldne, saa det er ikke værdt at tage mig ene Menneske 
til Udgangspunkt. 

Navnlig er det en stor Skam af vore Skrifttheologer at 
gjøre Grundtvigianerne ansvarlige for min Adfærd: naar de 
og jeg har holdt sammen (og med Guds Hjælp skal holde 
sammen et godt Stykke endnu), saa har det visselig ikke 
været, fordi de har erklæret sig solidariske med min Kri- 
stendom. Det højeste, som de i den Retning har gjort, har 
været at dele min Kritik af et eller andet i den nuværende 
Kristendomsforkyndelse. 

Det er Skrifttheologerne og Pietisterne, lige meget deres 
lov-kolde Lære som deres praktiske Kristendom, der har 
jaget mig ud af Dogmernes faste Ring. De har skræmt mig 
op, de har drevet mig til at lytte, spørge, og tilsidst til at 
tvivle og undersøge. Det har gaat hundre Tusener som 
mig, og det vil gaa flere saa herefter. (Jeg for min Del er 
af dem, som tager stærke personlige Indtryk. Hvilken Ind- 
flydelse f. Ex. det Faabergske Præstevalg*) med dets Led- 
sagelser har havt paa min Lyst til at iagttage Fæno- 
menerne i deres indre Aarsager og derigjennem til at blive 
modtagelig for yderligere Belærelse, det ved jeg bedst 
selv). 

Endnu én Gang: at Grundtvigs Lære skulde fortrinsvis 
skabe Vantroende, noget, hvorpaa jeg skal afgive Bevis, er 
en modbydelig Tilsnigelse, som forresten ikke undrer mig, 
siden jeg har lært at kjende den Jesuitisme, hvortil vore 
Skrifttheologer opdrages, hvori de indøves, og hvorudaf 
de ofte forkynder, ja, hvormed de ofte fortolker Bibelen! Jeg 
kjender mange dannede Mænd, som er blevne frastødte af 


*) Frederik Wexelsen blev som Grundtvigianer sat tilside. (U.A.) 

dette Karakterdrag ved dem, frastødte saa langt, at de 
maatte undersøge selve Lærens videnskabelige Grund og 
derved er blevne frafaldne. Jeg kjender Theologer, af deres 
bedste, som det er gaat saaledes. 

Jeg kjender ogsaa frafaldne blandt Grundtvigianerne; 
der er Aarsagen en ganske anden, som jeg fortiden dog ikke 
skal indlade mig nøiere paa. Men det strider i den Grad 
mod min Erfaring, at Grundtvigianismen fortrinsvis ind- 
leder i Tvivl, at det nøjagtig er det Modsatte, som jeg har 
iagttaget. Jeg slutter mig forøvrigt ganske til Christopher 
Bruun i den Erklæring*), at blandt Grundtvigs Folk har 
jeg set de elskeligste, de vakreste Kristne, og i denne Ring 
er det mig endnu idag kjært at dvæle. 

Fra Barndommen lærte jeg, at det var Synd at tvivle. 
Til dem, der læser dette, maa jeg rette den indtrængende 
Advarsel, at Tvivlen ikke er Synd; men Tvivlen uden Un- 
dersøgelse er Synd. De forskjellige Naturer, den forskjellige 
Dannelsesgrad maa tage den forskjellig; men selv den 
Mindste kan paa sin Maade undersøge. Det er Sanddru- 
heden, som det kommer an paa, enten den saa fører til 


Tvivl eller Tro. 
| Bjørnstjerne Bjørnson. 


[Næste Gang tar Bjørnson mere med. Foranledningen til dette Op- 
sæt var et bekymret Spørgsmual fra «Mange» i «Oplandenes Avis» 1879, 
8. Januar.) 


Til 
»De Mange!" 


(«Oplandenes Avis», 30. Jan. 1879, Nr. 10.) 


I spør i eders Maal: 


— — um dæ skulde vera umogelegt å få husmannen 
mæ utan han må gjeva up nokot av målet. Var inkje dæ 
då dæ sama som å gjeva upp sjæli både hjå husmannen 
og oss sjølve? Kvat skulde so fylle framtidi? Vilde dæ inkje 
vera dæ sama som å brjota ner alle spiror til personleg- 
hejt osv. osv. 

Til Svar herpaa i mit Maal, at jeg tror ikke paa Uni- 
versalmidler, saaledes heller ikke paa Sprogets. Jeg 
tror ikke, at alle Husmænd forbliver Personligheder ved at 


*) Se «Oplandenes Avis» 1876, 24., 31. Mai og 7. Juni. (U. A.) 

være i Bondemaalet eller taber Personligheden ved at komme 
ud af det. Jeg har kjendt Mænd som Professor Sexe, Provst 
Landstad, Biskop Jørgen Moe, Biskop Folkestad, og jeg kan 
aldrig tro, at de er blet større eller mindre Personligheder 
ved for Dannelsens Skyld at opgive mere eller mindre af 
sit Maal. Jeg har kjendt mange, som helt ud har taget til 
sig et andet Sprog; ogsaa disse har klaret sig. Hovedsagen 
er vel, at de kommer frem, tænker jeg, og ikke at de beva- 
rer Maalet. Og der er vel andre Ting, som bevarer og ud- 
vikler Sjælen og Personligheden end Maalet alene. Jeg 
ved, at Sproget er meget: men det hele Menneske er det 
ikke. 

Saa spør «de Mange» mig om mit Standpunkt i Maal- 
sagen. De mener vel, hvilken «Doktrin» jeg har. Slet ingen. 
Jeg forholder mig til Livet i dette Stykke som i andre; jeg 
lader mig undervise af dette. Og der ser jeg, at Bønderne 
maa lære at læse ved at nytte sit eget Maal, og at de maa 
lære vort for at komme med i vor Tænkning (der, saa lidet 
rar den er, dog ligger nogle hundre Aar nærmere Kulturen). 
Og da jeg ser dette for mine to Øjne, saa har jeg et lidet 
Forslag, og det er, at vi læmper paa vort Maal i dets 
Skrivemaade, saa det ligner vor Udtale; thi derved blir det 
lettere for Bonden at naa op til os, og vi blir modtage- 
ligere for Ord fra ham; fremdeles at vi skyder ud, saa vidt 
gjørligt, de fremmede Ord; ti saa handler vi samvittigheds- 
fuldt mod dem, som vi er sat til at oplyse; endvidere at vi 
retter lidt paa vor Sætningsbygning, understiller mindre, 
sidestiller mere; derved skriver vi for flere, og derved 
grejer vi det ogsaa bedre for os selv. Med andre Ord: det 
er gamle, ærlige Knut Knutsen, Overlærer ved Kristiania 
Latinskole, som jeg mener har været og er den sanddrueste, 
den Doktrin-frieste i denne Sag, — ligesom han er den, der 
har offret i Stilhed Tusener af sine Timer og Specier paa 
den, lønnet med Haan og mange Umodnes Belærelse. 


I vil af dette, mine Venner, se, at jeg ikke «tror» paa 
Sprogets «Gjenoplivelse», og at jeg endog vaager at mene, 
at vi er til for Fremgangens Skyld, ikke for Drømmerier- 
nes, Doktrinernes, de være to hundre eller to tusen Aar 
gamle. Som Stillingen er bleven, faar den tages; det 

andet er mig taaget, farligt — fremfor alt uman- 
digt.*) 

Jeg er bleven mere og mere sikker paa, at ogsaa 
«Maalsagen» er (eller efterhaanden kommer) i Forbund 
med Reaktionen; at den Bondefrigjørelse, den taler om, vil 
i Længden vise sig at være det værste Tyranni, nemlig hint 
over Aanderne, idet man ved Hjælp af Bøndernes Uud- 
vikling vil stoppe den fri Tilførsel fra Kulturlandene, vil 
afsætlte Dannelsens Styre og indføre det «nationale» d.v.s. 
ikke det ægte; men det, som omtrent svarer til «National- 
dragten», en gammel Kultur-Levning fra en Afbygd. Dette 
skal saa paa Hovedsædet, sandsynligvis under Christopher 
Bruuns «nationale Konge»; ti han er nøjagtig Konsekvent- 
sen. Denne Kongen kommer efterhaanden til i Maalstræver- 
Fantasien som verdslig Hersker at dele Magten med Bruun 
(eller en anden af samme Æt) som geistlig. Til disse 
Konsekventser maa de komme. Jo; da skal det gaa 
frem! 

Jeg stod nede i Paris paa Pariserudstillingen og saa os 
paa næsten alle Punkter i Sinkelektien. I maa endelig ikke 
tro de Smigrerier, som nogle franske (og et Par engelske) 
Blade har spenderet; jeg har set de skandinaviske Blade 
slikke dem i sig som søde Sager, ligesom Vedkommende 
sine Ordener og Medaljer. Herregud! — Saa langt jeg kunde 
skjønne var vi i Sinkelektien, og de af vore Låndsmænd, 
som forstod Fag, som jeg ikke forstod, sagde skulderdra- 
gende det samme. Undtagelserne var saa faa, at jeg ikke 
her skal opholde mig ved dem. De nævnes desuden ofte 
nok af norske, svenske og danske Blade, — og nogle af 
disse Undtagelser (ikke alle) tør enda være tvivlsomme nok. 

Der, hvor jeg er en Smule kjendt, var vi i Sinkelektien, 
det ene lille nordiske Folk ved Siden af det andre. Og hvad 
der er værre: paa nogle faa nær arbejder vi endnu ikke 


*) Man puaberauber sig ofte Renaissancens (Gjenfødelsens) store Tid i 
Historien. Men en Række af Forfattere (jeg for min Del har derom 
nærmest læst Burckhardt) beviser, at denne «Gjenfødelse» frem- 
bragtes ikke ved at Slægten tog ind en femten-seksten-hundreaarig 
Medicin. Det var ikke den klassiske Literaturs «Gjenoplivelse» som 
her gjorde et Mirake gan lidt som det klassiske Sprog gjorde noget. 
Det var det Italiens, (08 de andre) Folks egen Udvikling, som efter- 
haanden var Moq ne til Tænkning, til PDaad, Gil Opdagelser. For- 

med i det, som det gjælder om. Ti det kunde enda gaa 
an, at vi var blandt de siste, naar vi overhovedet var med. 
Idet jeg iagttog dette, kan I tro, det var rart at gaa dernede 
og huske paa, at oppe hos os holder vi nu paa med at 
reformere Verden. 

Det skal gaa til saaledes, at vi først maa blive «natio- 
nale»; men dette skal igjen gaa for sig med «Gjenoplivelser». 
Vi skal gjenoplive «Kristendommen», gjenoplive «det natio- 
nale Kongedom af Guds Naade», gjenoplive «Maalet». 
Jol — — 

Skal jeg sammenfatte Forskjellen, som jeg saa den 
længe før i Literaturen, Kunsten, Videnskaben, som jeg saa 
den paa Udstillingen og i det levende Liv, som jeg fornam 
den i Aviserne og i Samtalerne med mine egne dernede, 
saa er det denne: de, som fortiden bygger det moderne 
Samfund, ligger paa alle Punkter klods inde paa Virke- 
ligheden; men vi har imellem os og Virkeligheden taagede 
Drømmerier, gamle, afbrudte Idealer, Gjenoplivelses Erin- 
dringer, — Stumper og Vrag af gamle Tilværelsesformer. 
Vi kommer for disse ligesom ikke til. Vore bedste Kræfter 
sidder fast her, saa det materielle Arbeide er forladt af 
dem og maa hjælpe sig som det kan, og blir plumpt og 
fattigt; det aandelige Arbejde famlende, fuskeragtigt, fordi 
det gaar løs paa Gjetning, paa Doktriner, paa Erindringer; 
ikke paa Livet, som vi for alt dette ikke kan se i sine na- 
turlige Farver, Skikkelser og Behov. De Andre har kavet 
Drømmerierne, Taagerne, Vraget væk; de ser paa Virkelig- 
heden som med aldeles ny Øine, de holder derfor ogsaa 
paa med intet mindre end at skabe en ny Tid; vi, d. v.s. 
de fleste af os, og desværre oftest de bedste af os, holder 
os paa Idealets fornemme Afstand, paatvinger Livet vore 
forud færdige Farver, Modeller, Teorier, arbejder .derfor 
ogsaa uden rigtig at føle den ledende Sammenhæng med 
dem, som vi arbejder for. Og saa spør vi hverandre under- 
tiden under Arbejdet: Kjære, hvoraf kommer det, at vi ikke 
rigtig naar frem, at vi har saa faa Personligheder, Karak- 
terer, saa liden stærk Sandhed iblandt os? Jo, saa tror vi, 
det maa være «Forkyndelsen» af disse vore gamle Ting, 
som er gal; altsaa en ny Forkyndelse, en ny, d. v.s. en 
gjenopplivet gammel Maade at foredrage de gamle gjenop- 
livede Sandheder paa, — saa vil det gaa! Saaledes tænkte 
jeg længe selv, da jeg saa alt dette Fusk og alle disse Fu- 
skere; — Fuskere, som opdrog, og Fuskere, som opdroges; 
al den flade, usle, vanemæssige Jammerlighed, som gik her 
og tænkte sig, at den var noget i Retning af Kristendom og 

Karakter (og holder paa med at tænke sig det endnu). Men 
nu skjønner jeg, at Sammenhængen er meget simpelt den: 
stil gamle, afbrugte, for vor moderne Forestilling og Viden 
aldeles umulige Dogmer op som Idealer, — nogle faa bløde, 
drømmende Mennesker vil de maaske passe; men den store, 
store Mængde vil blive Fuskere. Nogle er heldige eller 
stærke nok til at bærge sig paa egen Haand, men Største- 
parten vil fuske. Forøg Forkyndelsens Skræk, gjør den 
overnaturlig, uhyrlig i sine Ideal-Krav, — desto flere og 
gediegnere Fuskere, Hyklere, Letsindige. Det har engang 
passet; men det passer ikke os. 

Og fordi dette Fusk findes i Karakteren, gaar det ud i 
Arbejdet enten som Mangel paa Energi, Opfindsomhed, Flid, 
eller som Fusk. Vi er magtstjaalne i det Stærkeste, i vor 
Vilje. Livet falder istykker for os; ti Sammenhængen er 
tvefoldigt brudt. Den er brudt med Idealerne; ti vi føler 
vi aarker dem ikke, eller at vi ikke kan tro paa dem; den 
er brudt med de Andre, med det tusenstemmige Arbejde; 
ti Aandsmændene er ikke hos os; de er ikke hos vort tæ- 
rende Behov, de er i Skyerne — eller paa Rejser. Og Ud- 
landets Aand vil vi ikke, tør vi ikke kjende. 


Bjørnstjerne Bjørnson. 


(Svarene fra Maalmændene er betegnende nok. Saale- 
des siger A. M. St. Arctander («Opl. Av.», 5. og 8. Marts): 
«... Har Folkedigteren tabt Syn og Tro paa Folkets egen 
Sag! Saadan Ulykke maatte nemlig træffe mig som visselig 
alle Digterens personlige Venner som et Sørgebud, der gjør 
inderlig ondt.» 

Fra Bjørnsons kristelige Venner kom der ogsaa snart 
Indlæg, som viste, hvor dybt man beklagede hans Udtalel- 
ser. Dette blev endnu mere Tilfældet, da der i «Østlandske 
Tidende» blev trykt følgende Brev fra Bjørnson ti) Udgive- 
ren, N. J. Sørensen; det knytter sig til nogle Artikler om 
det apostoliske Symbol af H. I. Næss):) 


Om Trosbekjendelsen. 
(«Østlandske Tidende» 28. Februar 1879, Nr. 25.) 





Hr. Udgiver! 


Jeg takker Dem for de tilsendte Numre af Deres Blad. 
Men med denne Tak lader jeg følge nogle Ord om den af 

Næss indtagne Fremstilling af Trosordet. Det maa bero 
paa Dem, om De vil give dem Plads i Deres Blad. 

Det synes mig næmlig, at Grundtvigs Venner burde op- 
give at gjøre mere af Trosordet end det, som nu selv Cas- 
pari indrømmer dem, næmlig at Trosordet er Menighedens 
gamle Fane, hvis Alder naar helt op til Aposteltiden, om 
ikke med alle sine Led, saa med de væsentligste. 

Gøtundtvigs Tro, at det var indgivet af Jesus efter Op- 
standelsen, har ikke et eneste Bevis for sig; at det blev 
brugt første Pintsedag er smukt tænkt; men det lar sig 
ikke holde. 

Jeg skal ikke her stanse ved de stærke Grunde, som 
taler for, at Slutningen af Mathæus, hvori «Gaar hen og 
lærer alle Folk» o.s. v., er en senere Tilsætning, som skri- 
ver sig fra den Tid, da der var bleven rejst Kamp nætop 
om disse Ting; jeg skal heller ikke her indlade mig paa 
hvormange Forfattere Apostelgjerningerne efter sit Indhold 
nødvendigvis maa have, og hvor lidet sandsynligt det er, 
at Lucas er Forfatter af deres første med Evangelierne 
uoverensstemmende Del. Jeg skal for Tilfældet gaa ud ifra 
den uvidenskabelige og kritikløse Præstelære om begge 
Dele. Da er det ligefuldt en Umulighed, at det, som efter 
Grundtvigs Mening bærer hele Kirken, ikke skulde 
være nævnet paa første Pintsedag og senere, — jeg mener 
ikke til sin Ordlyd; men bare til sin Mening, og med ud- 
trykkelig Betægnelse af dets Kraft. Men i Apostelsagan 
staar baade første og anden Gang Daaben omtales som 
brugt, at der døbtes til Jesus og i Jesu Navn; de to andre 
Navne kunde ikke i Apostelsagan være udeladt af Hensyn 
til de Ikketroende, naar de dog er brugte i Evangeliet. 
Dette ene Bevis er saa stærkt, at det forekommer mig 
aldeles tilstrækkeligt. Og der er flere lignende at hænte 
nætop fra Apostelsagan. Jeg skal her forbigaa dem. 

Derimod har vi et andet og endnu stærkere efter de 
store og tildels ny Oplysninger, som Videnskaben i den 
senere Menneskealder har bragt om alle disse Dogmers 
historiske Opkomst, Udvikling, Sammenhæng, og da navn- 
lig om Udviklingen af Metraton, Messias, eller Grækernes 
Logos (Midleren, Frælseren, Ordet). Naar det staar hos 
Johannes, at dette var Gud saa er det at forstaa omtrent 
som at det, jeg her skriver, er mig; ti det er dog ikke mig, 
fordi om det er udgaat fra mig. Ordet er Gud, forsaavidt 
som det er udgaat fra Gud og gjør hans Vilje. Ifølge hele 
Orientens Forestilling var det hans øverste Engel; efter 
hele Orientens Forestilling var alle Sjæle til fra Evighed 

af; men denne, den øverste, var tillige den, ved hvæm der 
blev skabt, ved hvæm der skulde midles eller frælses (for- 
skjelligt hos de forskjellige Folk) og tilsist dømmes. (Jeg 
nævner det i Sum, skjønt det ikke er ligt hos alle; men 
her vil jeg være kort — Jøderne er ikke de første som har 
udviklet Begrebet.) I ét stemmer imidlertid alle overens: 
Grundvæsenet, Gud over alle og alt, er noget uendeligt 
højere end hans Ord (hos Perserne f. Ex. var der endog 
et Mellemled, Ormuts, og dette er at agte paa; ti derfra, 
d. v. s. i og efter Fangenskabet, blev Begrebet først klaret 
for Jøderne, ligesom Udødelighedsbegrebet, ligesom Bevidst- 
heden om en selvstændig ond Magt.) 

Der findes i den hele Bibel ikke et eneste Sted, der 
gjør Jesus til Gud i samme Forstand som «Faderen», 
Grundvæsenet, — uden at det er bevist at være misfor- 
staaet, falskt oversat eller frækt indskudt (som f. Ex. «der 
er tre, der vidne i Himlen o. s. v., hvilket allerede Luther 
erkjendte for uægte.) Jesus siger om sig selv, at han er 
ét med Faderen; ti dette maatte Messias være; men han 
sætter i det Uendelige Faderen over sig, og det i alt. Der 
gaves paa hans og Apostlernes Tid ikke en Jøde, som tænkte 
eller kunde tænke den Tanke, at «Guds Søn» var det sam- 
me som Gud, en Del af en Treenighed. Den er fuldstæn- 
dig ujødisk. Det var først i det andet Aarhundre (ved 
Indflydelse fra de Religioner, som fortvæk gjorde Menne- 
sker til Guder), at Forestillingen kom op, og det var først 
efter Aarhundreders Kampe, tildels blodige og gjennem- 
førte af den raa Statsmagt, at Satsen blev Kirkelov. Dette 
faar engang siges ogsaa hos os. Det er her hjemme alene 
en grændseløs Fejghed, som holder saadant tilbage. 

I Troesbekjendelsen er endnu hværken Jesus bleven til 
Gud eller Guds Aand bleven til en selvstændig Person, lig 
med Faderen. Men paa den anden Side tyder allerede 
Sammenstillingen af disse tre hen paa, at vi er kommet et 
Stykke fræm. Ti i Evangelierne som i Brevene (NB. de 
ægte) er endnu Sammenstillingen af Gud f. Ex. med 
Englene, «Gud og hans hellige Engle», langt, langt hyp- 
pigere. 

Af dette indre Kriterium kan vi altsaa slutte, at Tros- 
ordet ikke er fra den første Tid; ti endnu var ikke nætop 
denne Sammenstilling bleven fast (i hele det ny Testa- 
mente træffer vi den bare et Par Ganger.) Men vi kan og- 
saa slutte, at det maa være fra det første Aarhundrede; ti 
her i Trosordet er Treenigheden endnu ikke blevet til. 

Jeg skulde derfor foreslaa Grundtvigianerne, at de lar det 
være nok med, at Trosbekjendelsen er Kirkensgamle Fane, 
at fra den er de andre udgaat; at i den (d. v. s. i det Be- 
greb, som nu er lagt i den) samler hele Kirkens Bevidst- 
hed sig. 

Bjørnstjerne Bjørnson. 


[Denne raskt skrevne, uvørne Artikel i en liden Provinsavis gav An- 
ledning til en voldsom Feide med J. C. Heuch, se ndf. s. 489 ff. Men før 
Bjørnson gik til dette Opgjør med «Skrifttheologerne», kom han ud i en 
endda voldsommere Strid, den saakaldte Flagstrid i 1879.) 


[I Flagstriden 1879.] 


[Om sin Tale paa Flagmødet 13 Marts 1879 (refereret i 
«Bjørnsonstudier» $.29—37 af T. Greni.) siger Bjørnson i Dgbl. 
14. Marts: «Jeg fik naturligvis hverken til Form eller Indhold 
sagt det i Gaarsmødet, som jeg havde æmnet mig til at sige; 
det var mærkeligt, at jeg fik sagt saapas. Jeg blev hindret 
af den pøbelagtigste Optræden, som jeg endnu har været ud- 
sat for, — og det vil ikke sige saa lidt enda. Den ind- 
skrænkede sig ikke til Forsamlingen alene.» 

Et Par Dage efter havde han en stor Artikel færdig, 
som skulde lægge hele Sagen frem for Folket. Den er om- 
hyggelig affattet og holdt i en behersket Tone. Her hid- 
sættes den første og største Del, som behandler Sagen i sin 
Almindelighed. Resten er Betragtninger over de sidste Da- 
ges Hændelser.] 


Flagsagen. 
(Dgbl. 17. Marts 1879, Nr. 65) 


Det er umuligt at fatte Sagen, hverken D'Hrr. Berners 
og Sverdrups Forslag, ei heller den vilde Optræden imod 
det, uden at vi begynder med vor Stilling i «Unionen», d. e. 
Foreningen med Sverige. 

Men dette er at begynde med Grundforholdene, de hi- 
storiske Forudsætninger, og hvad disse affødte. Vi var et 
lidet forarmet Folk, som ikke støttedes i sin Kamp for Selv- 
stændigheden. Derfor modtog vi Forbund med Sverige, da 
det bødes os paa Betingelser, der i Formen var ærefuldt. 
Men i Virkeligheden var vi overdragne Sverige som Veder- 
lag for Finland, og at dette længe holdt sig som svensk 
Opfatning af Forholdet ved vi. Vi har Tomme for 

Tomme gjennem ihærdig Kamp og megen Ydmygelse 
maattet tiltrodse os saavidt sideordnet og selvstændig Stil- 
ling, som vi har naaet, og i dette Arbeide havde vi sjelden 
Kongen med os. Den klare historiske Bevidsthed om vor 
halvhundreaarige Kamp er desværre ikke længer almin- 
delig. Vore Historiebøger for Skolen omtaler den næsten 
ikke, saa at den Kundskab, som burde være den dyrebare- 
ste for os som Borgere i en fri Stat, den er i Tilfældig- 
hedens Vold. Er Foreningen nu bleven bare god, saa hin 
Kundskab ikke længer behøves, ja endog maaske kunde 
virke skadelig? Er der slet ingen Fare længer for vor Selv- 
stændighed i denne Forening — trods de vitterlige Velsig- 
nelser, som den har bragt? Er den bare deilig, hare gun- 
stig, bare Emne for Hurra og Fester? 

Selv om det var saa, maatte det alligevel være Statens 
tvingende Pligt at sørge for, at hver vordende Borger af 
dette Land kjendte de næstforegaaende Slægters Arbeide; 
men i den Grad er denne Pligt forsømt, at det paa Landet 
ikke er ualmindeligt at træffe Folk, som endnu tror, vi er 
under Sverige, og at det er Svenske-Kongen, som stundom 
gjæster os. 

Om Foreningen ingen Fare længer indesluttede, saa 
maatte der tilsidst opstaa Fare, naar det store Folk holdes 
saa uvidende. Skal dette blive saaledes ved, da maa til- 
sidst de, der virkelig kjender Fædrenes Arbeide, rent 
savne Folkegrund at staa paa, naar de vil videre. Thi vi- 
dere maa vi! Det er en selvsagt Ting, at et lidet Folk ikke 
kan fra saa ringe Begyndelse have fuldført hele Selvstæn- 
dighedsarbeidet paa 50 a 60 Aar. De sidste Dages Begiven- 
heder har paa det fuldstændigste mindet os om, hvor me- 
get det endnu skorter os paa den Ære, som følger den fulde 
Selvstændighedsfølelse. Vi har lært, at der skal meget og 
ihærdigt Arbeide til, før den Sag naaes. 

Under saadanne Forhold: Folket ved Uvidenhed skilt 
ifra det, som er Aandsmagt iblandt dem, og som arbeider 
for at give dem Selvstændighedens fulde Æresfølelse —, 
under saadanne Forhold maa der opstaa Fare af Forenin- 
gen, selv om der ingen laa skjult i Grundvilkaarene for 
den. 

Men det gjør der. Det første store er, at vi er et Folk, 
som er ny i Selvstændighedens Kunst og uden nogen nær 
historisk Fortid, hvori vi kan søge Støtte. Vi er forbundne 
med et Folk, som har en gammel, glimrende hævdet Selv- 
stændighed, og en nær Historie af uvisnelig Hæder. Vi er 
ikke to Millioner Mennesker; de er halvfemte; de har den 

gamle europæiske Repræsentationsret, og vi maa endnu 
laane deres. Der kan ingen samvittighedsfuld, sandheds- 
kjerlig Mand, han være Nordmand eller-ei, negte, at dette 
er en Stilling, som har Fare. 

Saa kommer Foreningens statsretlige Fæste, Kongen. 
Det givne Grundforhold er, at den svenske Konge tillige er 
vor. Det er historisk saaledes; det var den svenske Konge, 
som blev vor; det var ogsaa saaledes, at de opfattede det, 
idet de her i Norge gav sig svenske Ordenstall, hedte Karl 
den Trettende, Karl den Fjortende, Karl den Femtende, 
skjønt de hos os hverken var den trettende eller den fjor- 
tende eller den femtende. Men det er ogsaa saaledes efter 
Fødsel og Opdragelse. Vore Konger er fødte svenske Mænd; 
den Tid som baade for Aand og Hjerte er bestemmende, 
Ungdomstiden, er tilbragt i Sverige, hvor de opdrages paa 
svenske Skoler. I Sverige tilbringer de ogsaa hele sit Liv. 
Norsk er for dem en lært Sag, ikke en medfødt, ikke en af 
Hjemmet og Barnelegen uvilkaarlig opstemt Melodi. Det 
er det samme som at skylde dem for Mangel paa Begavelse, 
at ville negte, at deres Tanke- og Følelsesliv er blevet svensk. 
Sproget er Beviset; de vil aldrig komme til at tale Norsk 
anderledes end som en Udlænding med mere eller mindre 
Sprogtalent. Det er Affektation ikke at sige det, naar det 
er sandt. 

Jo ærligere og inderligere nu Kongen vil være Norsk, 
des vigtigere bliver det for ham, at han i sin nærmeste 
Nærhed har Mænd af utvivlsom og stærk Norskhed. Hans 
Trang maa her falde sammen med vor; ja, for os er den 
en Livssag. Desuagtet har vi endnu ikke fundet det nød- 
vendigt at gjennemføre det parlamentariske Styre; yttere 
staar det ikke med vor Selvstændighedsfølelse endnu. Den 
norske Regjering er ikke udsprunget af Folkets Hjerte, som 
Storthinget maa kaldes; de er kongevalgte Mænd (i Formen 
bliver de det altid; men i Virkeligheden burde Regjeringen 
udgjøre de Mænd, som Storthinget gav sin største Tillid). 
Selvfølgelig er de fra at være politiske Bærere af Folke- 
tanker, Folkeønsker, blevne nedsatte til at være Embeds- 
ansøgere, omkaps med alle de andre, uafhængige af Stor- 
thinget, helt afhængige af Kongen, — og denne Tingenes 
Tilstand opretholder vi som «et dyrebart kongeligt Privi- 
legium». 

Den, som ikke ser en Fare i dette, tror jeg ikke ser stort. 

Der er imidlertid andre end hans Raadgivere, som i 
fortrinlig Grad har Kongens og hans Omgivelsers Øre. Det 
er dem paa Samfundets Høider, hvor Kongen som hans 

Følge helst færdes. Dette er alene undtagelsesvis de høiere 
Embedsmænd; thi de er ikke istand til at bære de dermed 
forbundne Udgifter; det er andre rige, offervillige Mænd, 
som paa Landets Vegne yder, hvad jeg vil kalde den sel- 
skabelige Repræsentation, og hvorfor vi maa vide dem Tak. 
Disse Mænd mødes her med Repræsentanter for Sverige 
som tillige er Repræsentanter for Sveriges største Ætter, og 
hvis svenske Selvfølelse har Rødder ned i deres Fædrelands 
ærerigeste Historie. Men selv er de næsten uden Undta- 
gelse Mænd fra igaar, selvskabte Mænd — Ære være dem 
derfor! —; men i dette Møde mellem de to Nationalfølelser, 
bliver de uvilkaarlig de letteste; de kan være meget tunge; 
men Naturlovene er tyngre. Saaledes ser vi Hældningen til 
Sverige givet, og det i Led for Led. Det fremgaar i den 
Grad af Forholdene, at Individerne ingen Skyld behøver at 
have. Her kommer noget til. Vi er et nyt Folk mellem de 
gamle Selvstændige, og i alt, som hører til Fremtræden, 
Repræsentation, er vi ogsaa ny. 

Der følger selvfølgelig en Usikkerhed med. Vi søger 
uvilkaarlig Støtte i det Fine, som vi ser det for os; men 
det Høieste er jo altid det Fineste. Er nu det Fine og 
Fineste ikke helt vort eget, saa er dette en Lokkelse bort 
fra os selv. Den behøver ikke at være bevist, hverken hos 
Mønsteret eller Efterstræveren; den er ligefuldt en Lokkelse, 
som de Forlokkede taber paa og vi gjennem dem. Det er 
ikke hos os som i Tyskland, hvor det Fineste er at være 
tysk-tysk, eller som i Frankrige, hvor det Fineste er at være 
fransk-fransk. Hos os er det at være norsk-norsk noget 
grovt; det er allerede blevet finere at være svensk-norsk; 
det er finere at være unionsvenlig end fædrelandsk; finere, 
klogere at opstemme Skaaler for Sverige, Unionen, Flaget 
med Unionsmærket i, end at opstemme Skaaler for Fædre- 
landet, Storthinget, det rene norske Flag; det sidste er end- 
og «en Demonstration». Vi kan i en Hast se paa de Navne, 
som i sin Tid arbeidede for Unionsforslaget, aabent eller 
med Velvillie i det Selskabelige, for at skjønne, hvor det er 
finest, klogest at være, enten der, hvor det bikker over til 
Sverige, eller der, hvor man stiller sig for at holde Skuden 
rank. Denne kloge Følelse for det Fine stiger allerede hos 
enkelte til noget, som jeg vil kalde Svenske-Fjæsk, og som 
hos de samme gaar fortrinlig sammen med Konge-Fjæsk. 
Kongen staar ikke for dem som Repræsentanten for det 
rene Norske, men som Repræsentanten for det Svensk- 
Norske, og derefter indretter man sig for at være behage- 
lig og for at være fin. 





485 


Saaledes er altsaa det Selskab, Kongen fortrinsvis fær- 
des i, og som fortrinsvis har hans Øre. Jeg har bestræbt 
mig for at give det, som jeg føler det, og som jeg har seet 
det, altsaa uden at tildele den Enkelte nogen særskilt Skyld. 
Forholdene har Skylden. Er de da uden Fare? 

Mod dette har vi ingen anden Repræsentation at op- 
stille paa vore Vegne end Storthinget. Men det har alle- 
rede vist sig, at ogsaa der er Mænd, som luder mod det 
politisk Fine, d. v.s. sætter det «Unionsvenlige» lige saa 
høit, om ikke høiere end det Fædrelandske. De er for det 
meste Smaabyers Repræsentanter, for hvem de Mægtige i 
Kristiania baade er Støtte og Mønster.  Storthinget er som 
den Del af Folket er, der vælger dem. Men da dette er 
den allermindste Del, medens den langt overveiende Del 
baade i By og paa Land er uvidende og helt udenfor, saa 
maa man ikke sætte for store Krav til Storthinget, men yd- 
mygt og bange erkjende, at ogsaa dettes Stilling er slibrig, 
Det er min fulde Overbevisning, at havde vi havt det par- 
lamentariske Styre, som vi trygt kan kalde det nationale, 
saasom alene en af Storthinget udgaaet og af Storthinget 
støttet Regjering kan være national under vore Forhold; 
-— havde vi havt det saa, da var Sagen ogsaa længst grebet 
der, hvor den ene kan gribes, da var en fædrelandsk-, en 
friheds-sindet Historie om vor Udviklingskamp fra og med 1814 
til idag i hvert Skolebarns Haand. Da havde vi ogsaa 
nu direkte Valg med den levende Kundskab, som disse, og 
alene disse kan give, om vor Stilling, om vor Politik. Da 
var vi kanske allerede et Folk; endnu er vi et Stykke ifra 
at være det. 

Dette er Stillingen, saavidt som jeg kan se, og den er 
ikke god. Farlig bliver den imidlertid først, naar vi glem- 
mer, hvordan den er, idet vi mere og mere opfatter For- 
eningen med Sverige alene som en Flag- og Festdag, ikke som 
et strengt,aarvaagent Arbeidsvilkaar. Bliver den det 
sidste for os, altsaa et nyttigt Tryk paa vor Evne, da, men 
ogsaa alene da tør den Lille glæde sig over Forbundet med 
den Større. Ingen, som har en Smule mandig Følelse, kan 
tage det anderledes. 

Flag-Sagen kom til os med samme Virkning, som naar 
Reisende paa et Nattog (eller paa en Dampbaad efter Sjø- 
syge) kommer ind foran et Speil. Vi er blevne ganske for- 
skrækkede over, hv vi fik at se. Nu er det vist Faa, som 
længer siger, at q d 5 peil blev bragt os for tidligt. Hvad 
som feiler os ku tje en Sag sga BOU lægge i Dagen, som 

Splittelsen inden vort Folk, ligesom det rene Flag er Sam- 
lingens Tegn for alle Tider. De, for hvem ikke det Norske 
længere er det Høieste, ja som ser en Fare i Udviklingen 
deraf, de elsker dette «Hensynenes» sammensatte Tegn; de 
er ligesaamange og brogede, disse Hensyn, som den øverste 
Kvadratstumpen i Flaget. De, for hvem det Norske er, og 
i al Tid skal blive det Høieste, de holder fast ved det rene 
Flag, Storthingets fra 1821, 36, 42, vor vundne nationale Vei, 
den som Storthinget gik videre paa 1871, da det mod 17 
Stemmer afviste sidste — jeg haaber for alle Tider sidste 
— Unionsforslag. Unionsmærket maa ud tilligemed alt det, 
som det er et Tegn for og en Lokkelse til. Vor Forening er 
ikke som Storbritanniens, Schweiz's, Amerikas; og den skal 
aldrig blive til det. Derfor er ogsaa et Unionsmærke, som 
svarer til disse Staters, en Usandhed, en forførende Usand- 
hed. Unionsmærket er Tegn for en Sort For- 
ening, som ikke er vor, og som aldrig skal 
blive vor. 

Saa klar og simpel som denne Sag er, — disse faa 
Dages Kamp har aabenbart et voxende Vildrede om For- 
eningens Væsen og Maal, og en Uvidenhed, der vir- 
kelig er farlig. Det viste sig i et Omfang, som vi ingen 
Anelse havde om, at Unionen allerede omfattes med samme 
Følelser som Fædrelandet. 

Og det viste sig, at selv dannede Mænd og Kvinder 
havde glemt eller maaske aldrig kjendt den Kamp, vi har 
ført for Flaget, som Svenskerne (gjennem Kongen) i sin 
Tid tog og satte op i sit, ganske som en erobret Ting. EFf- 
ter dette fremmede Tag i vort Flag staar Unionsfarverne 
igjen som Mærker. Saaledes er det ifølge Sagens Historie, 
saaledes ogsaa ifølge dens Væsen; thi Unionsmærke fører 
alene de Stater, som er gaaet op i hverandre. Derfor ud- 
retter dette Tegn, som saa mange i disse Dage har kaldt «et 
stolt Tegn», at nedsætte os til en Provinds under Sverige i 
Udlændingernes Øine. Ingen, som har reist, kan tvivle om 
det. Naar en Liden og en Større bærer samme Mærke, tror 
den Fremmede bestandig, at den Lille er gaaet op i den 
større. Og det skulde nogen indbilde os, at vor Sjømand 
var «stolt» af? Man kan med større Sandhed sige, at han 
er stolt af sin Uvidenhed. 

Jeg er glad i dette Flagforslag; thi det har vist os en 
Fare, og det skal komme til at gjøre os aarvaagne. Alle- 
rede nu tænker jeg, man skammer sig over, hvad der under den 
mod Fædrelandsfølelsen forbryderiske Ophidselse blev sagt. 
Jeg tror ikke, Nogen længer vil staa ved, at de Mænd, som 

vil have Uselvstændighedens Tegn bort af vort Flag som af 
vort Væsen, skal overdækkes med Foragt, er jevngode med 
Snoge, vil besudle vort Flag, skal svares med Ørefigener, 
fortjener en banket Trøie, farer med voxne Rævestreger, er 
Opviglere, Agitatorer, som Pøbelen bør hidses paa til Pib- 
ning og Stenkast. Jeg tror, man skammer sig over dette 
nu. Men det har været Guld værdt, at det har vist sig 
frem, dette Styggelse; thi det har jo altsaa voxet sig stort, 
uden at de fleste af os havde Anelse derom. Jeg kjender 
foruden vort eget intet agtværdigt Folk, blandt hvilket det 
kan være muligt at faa selv den uoplyste Hob til at for- 
følge med Pibning, Skjældsord, Stenkast de Mænd, som i 
Aarrækker har ført Frihedens og Selvstændighedens Tale 
blandt dem, og været den Lilles Talsmand mod den Store. 
Jeg tror, det skal staa uden Sidestykke, at den Mand, der 
har skrevet de Nationalsange, som Folket fortiden synger, 
forfølges paa den raaeste Maade, fordi han støtter et fædre- 
landsk Forslag. Og naar man i Forudfølelsen af, at vort 
nationale Værn, Storthinget, vil gjøre det samme, da samler 
sig udenfor dettes Hus for at pibe og haane, saa er dette 
det stærkeste Tegn, som i fredelig Tid kan faaes, for hvor 
nødvendigt det er blevet at fjerne Splittelsens, Forvildelsens 
Tegn tilligemed dens Væsen. Det sidste vil ikke ske samme 
Dag som det første; thi det er blevet mægtigt iblandt os; 
men nu kjender vi Faren; Maalene for vort Arbeide staa 
atter klare og begeistrende. 

«Men hvad vil man saa svare i Sverige?» Ja, det faar 
Fremtiden vise. Vil ikke de med Agtelse se paa vor VOX- 
ende Selvstændighedsfølelse, saa er dette nok en Grund for 
os til urokkelig at følge den Vei, hvorpaa vi alene kan blive 
et Folk; for os gives der ingen anden. Men jeg ved saa 
roligt i min Sjæl, at jeg elsker Sveriges Folk, at jeg i denne 
Sag aldrig har tænkt en hadefuld Tanke mod nogen Svensk, 
at de af Sveriges bedste Mænd og Kvinder, som det er min 
ærefulde Lod at have lært at kjende, at agte, at faa elske, 
de vil forstaa mig, og som de forstaar mig, forstaa alle 
iblandt os, der mandigt følger Selvstændighedens Aand. 
Jeg tror ikke, at jeg kan tages for en Smigrer; jeg har i 
alle Fald undertiden prøvet at sige Sandheden under fare- 
fulde Omstændigheder, og da kureres man for Lyst til 
Smiger. Derfor t nker jeg, at jeg troes, naar jeg her siger: 
jeg har levet læn,, blandt flere af Europas Folk; men jeg 
kjender ikke et, vori Høimodets Følelse er saa let vakt 
som i det mm! Sk h jle Folk, altsaa ogsaa det svenske, har 

noget Punkt i dette Folks Historie været savnet Mænd, som 
har reist sig mod den, om det saa skulde koste Livet. 
Skulde den vise sig her, det samme vil ske. Det er mere 
en norsk Sag end en svensk. Sveriges Flag er udskjæmt 
af Unionsmærket, det er al den «Fordel», som de nu har 
igjen af det. Men over os, den Lille, kaster det et falskt 
Skjær, og er iblandt os Forlokkelsens, Forvildelsens, Split- 
telsens Tegn; det er mod Folk blandt os selv Kampen er 
reist; det er for disses Skyld, at Mærket skal væk. Jeg 
haaber, at Sverige vil forstaa det, naar det siges. I alle 
Fald opsætter jeg med at svare dem, til de har talt. 


Bjørnstjerne Bjørnson. 


'Da Bjørnson kom hjem til Aulestad efter denne Hovedstadstur, blev 
hans Standpunkt heftig angrebet af Høiskolemændene paa Vonheim — især 
Frits Hansen. Pan Møder og i Pressen tørnede de sammen, og Striden 
bidrog til at uddybe Kløften mellem Bjørnson og hans tidligere Menings- 
fæller.] 


[I Striden med J. C. Heuch om 
Bibelkritik.] 


[Bjørnsons Ytringer om Trosbekjendelsen i Østl. Tid. 28. 

Febr. 1879, Nr. 25, som er indtaget ovenfor S. 477—480, bragte 
Redaktionen af«Luthersk Ugeskrift» til at give en vidtløftig Ud- 
redning af hele Bjørnsons religiøse Udvikling. Som Svar ud- 
fordrede Bjørnson den ene af Udgiverne, J.C. Heuch, til at mø- 
de ham i et Dagblads Spalter og der «komme til Sagen» 2: til 
den moderne Bibelkritik, istedenfor at beskjæftige sig med 
hans personlige Forhold. Udover Sommeren fulgte saa 
lange Indlæg fra Bjørnson i «Dagbladet» og fra Redaktio- 
nen af «Luth. Ugeskr.» (de sidste er udgivet i Bogform: 
«Mod Bjørnstjerne Bjørnsons Angreb paa den kristne Kir- 
kes Tro» 235 S. 89. Skulde man tage med hvad Bjørnson 
skrev om denne Materie udover Sommeren og Høsten, vilde 
det lægge Beslag paa adskillige Ark i dette Værk. Her skal 
vi bare give et Par Prøver for at vise den Aand og Tone 
hvori Bjørnson talte om disse Ting. Han havde kategorisk 
udtalt at «Teologien er Humbug». Heuch spurte lakonisk: 
«Hvoraf ved nu Bjørnson det?» Svaret kom i 


«Dagbladet» 1. Juli, Nr. 156: 


Til Hr. Pastor Heuch. 


Hvoraf ved jeg det? Jo, deraf, at jeg kan læse. Rigtig- 
nok har Theologerne gjort en Del for at vort Folk ikke 
kan læse godt; men Ja jeg er en af de forholdsvis faa, 
som i dette Land har navt Leilighed til at komme udover 
den Almueskole, so. øheologerne holde saa fortræffelig, 
saa kan jeg virkelig NT SVÆre kyn gt: at læse. Ja, jeg kan 

ø 

endog læse Theologi. Jeg kan f. Ex. læse de to Slægtregi- 
stere i Mathæus og Lucas....*) 

++. Det Exempel jeg har valgt paa, hvad jeg for- 
staar ved Humbug, har jeg ogsaa valgt, fordi det 
oplyser lidt i den Materie, som Hr. Heuch først ka- 
stede sig over. Thi er Stamtavlerne uægte, saa støtter 
dette svært de andre stærke Beviser for, at Begyndelserne 
af Mathæus og Lucas er senere Tilsætninger, og at disse 
Evangelier oprindelig har begyndt, hvor de andre nu be- 
gynder, og altsaa slet ikke fra Kristi Fødsel, men fra hans 
Daab. Og deraf kan drages støre, — ja store Konsekventser 
for den Sætning, som det oprindelig gjaldt: det Indhold, og 
navnlig den Opfattelse, som Trosartiklerne nu har, er 
ikke blevet til paa en Gang, men efterhaanden som Forud- 
sætningerne derfor har udviklet sig i Datidens religiøse 
Begreb. 

'Heuch svarte i Luth. Ugeskr. 1879, 26. Juli (Nr. 4); før 
Bjørnson læste dette Svar, havde han skrevet en Artikel i Dgbl. 
1879,2. Aug. Der behandlede han det gamle Testamente, og 
denne Gang var han endnu mere uvørren end før. Han 
gjennemgaar en Række Steder fra det gamle Testamente; 
her er ét:) 

I femte Mosebog 23, 12—14 siges, at «Jehova vandrer i 
din Lejr; derfor skal din Lejr være hellig» — og saa paa- 
bvydes der, at man for sine Naturbehovs Skyld maa gaa 
udenfor. Man sige det samme til Indbyggerne i Kristiania, 
som dog kunde komme «udenfor» paa en halv Times Tid. 
Men i en Lejr paa to Millioner, hvor Menneskene just 
ikke bor i Etager ovenpaa hverardre, fik de, som boede 
omkring Tabernaklet, d. v. s. i Midten, omtrent en norsk 
Mil at gaa for hvergang, ligesom Præsterne med Offer- 
asken og Affaldet ... 

...0g da faar vi ud, at Jochebed var mindst 256 
Aar — to hundrede og sex og femti — da hun fødte Moses, 
— en ganske pen Alder for en Barselkone ... 

... Man tænke sig 10 [er vel Trykfeil for t 0] Millioner 
Mennesker og al deres Buskab først paa Flugt mod Ørke- 
nen og siden paa Vandring i den samme Ørken! Eller 
bedre: man tænke sig bare en eneste Husholdning paa 
Landet med deres Buskab bryde op og flytte om Natten og 
videre gjennem de ugjæstmildeste Egne, — og saa lade man 
Forestillingen om den derved opstaaede Forvirring, Nød og 
særlig Elendigheden med smaa Barn, smaat Kvæg og gammelt 


*) Her følger de to Registre og en vidtløftig kommentar. (U. A.) 

Folk stige forholdsvis opover, til den omspænder en Hushold- 
ning saa stor som hele Kristiania, dernæst stige fremdeles 
til den omspænder 1 Million, to Millioner, med alt Tilbe- 
hør! Der maatte fødes et Barn mindst hvert tiende Minut, 
begraves nogen hver Time osv. osv. — og om Manna mæt- 
tede Menneskene, saa mange Dyr blev ikke mættede paa 
den magre Ørkenvei ... 

-.- Der er, tænker jeg, nævnt nok til at vise, at ingen 
Samtidig kan have skrevet sligt, at selvfølgelig ingen af 
disse Bøger er af Moses ... En gammel psykologisk Regel 
lærer os, at den, som forvansker én Ting, forvansker hun- 
dre. Her er den efterhaanden bleven stadfæstet. Æpgypto- 
logien, Studierne over den fønikisk-arabiske, assyrisk-baby- 
loniske, indiske og persiske Troeslære, Sagnring og Historie, 
overhovedet Videnskaber, som paa dette og tilsvarende 
Materiale er grundlagte, neinlig Religionernes Historie og 
Folkepsykologien, har kastet et Lys over de saakaldte Mose- 
bøger (og deres Fortsættelser), som man bare nogle Aar 
tilbage ikke kunde tro muligt ... At de Mænd, som er satte 
til Lærere i Moral og dertil nytter Lovens Bøger, ikke bærer 
det ringeste Bud ind til vort Folk fra en saa betydnings- 
fuld, epokegjørende Oplysning om dem, det ligner i mine 
Øine et Bedrag, som ikke bliver mindre, men større derved, 
at der kan sættes «fromt» foran. Det er denne fuldstæn- 
dige Taushed jeg anklager. Den kan være naturlig for den 
store Mængde af Præster og Lærere; men ikke for alle. 
Det er en fuldstændig Umulighed, at alle er uvidende eller 
uimodtagelige for klar Oplysning. Her maa være Fusk til- 
stede iblandt os, stort, himmelraabende Fusk. At fremstille 
den Enkelte, som (strax hans Livsførelse bringer ham til 
at forstaa, at her er Fusk), da skaffer sig Kundskab og 
naar han føler sig overbevist, bekjender sin Vildfarelse, og 
tager den Forkjættring, som følger med, de mange Brud, 
uundgaaelige Mistydninger, selv af hans bedste Venner, — 
at fremstille dette, som letfærdig og overfladisk, hvad er 
saadant (som Hr. Heuch har gjort) andet end et nyt Bevis 
paa den theologiske Morals Værdi? 

Bjørnstjerne Bjørnson. 


[<«At være tro».] 
(«Dagbladet», 16. Januar 1880, Nr. 13.) 


([Artikelen er rettet mod Christopher Bruun.) 


«Vær tro mod din Ungdoms Idealer». — «Vær tro med 
hvide Haar». — «En Mand blir det, han har drømt i sin 
Ungdom; mindre kan han blive, meget mindre; men aldrig 
større». — «Den, som sviger sin Ungdoms Drømme, sin 
Manddoms Idealer, han osv. osv.» — her følger en Del For- 
dømmelsesformler. 

Dette og lignende har en Mand i min Nærhed Lejlig- 
hed til oftere at anbringe i sine historiske Foredrag, og 
forleden fik det altsammen i et offentligt Samtalemøde sin 
Adresse; det er mig som er bleven «utro,» og som frem- 
stilles til et advarende Exempel for Bønderne. — — — 

Hvad mig selv angaar, saa kan det vel tydelig ses, hvor- 
ledes det [det med «Omvendelsen» fra Dogmerne] er gaaet 
til. Jeg begyndte inden Sagaens og Bondens Ring, idet 
jeg lod den ene belyse den anden, hvilket dengang var nyt. 
Min Kjærlighed til Bonden blev Kjærlighed til de Smaa 
overhovedet, og denne har ført i lige Linje til min Repu- 
blikanisme. Mit Sværmeri for Sagaen førte mig snart til 
Grundtvig, hans Behandling af Oldtidslivet og hans Kamp for 
at faa en Skole paa hjemlig Grund. I denne Omgang blev 
ogsaa Troen mere og mere for mig. Hans Forkyndelse tog 
et Hensyn til det menneskelige, som vor egen ikke havde. 
Da dette var det stærkeste i mig selv, kom jeg snart i 
Kamp for det mod Sneverheden her hjemme. Men at jeg 
ikke bare følte mig vel der, beviste, at jeg, saa snart ske 
kunde, tyede over til Rasmus Nielsen, som vel staar paa 
Troens Grund, men med større Frihed for Tænkningen. 

Hid op til Gausdal kom jeg forat søge bedre frem; men 
netop her stødtes jeg fra. Christopher Bruun havde en Søn- 
dagskvæld læst Kedmon's Kvad: «Det banked i Kvæld paa 

Helvedets Port» og den næste og den derpaa følgende Søn- 
dagskvæld stod han og tingede med Nogle, som ikke kunde 
taale, at «Menneskets Søn friede Menneskets Mor ud af 
Helvede». Den, som var kommen did, maatte være der, og 
især hun. Dette — og Andet*) — «vakte» mig. 

Hvorledes det senere er gaaet, at jeg nemlig først søgte 
Skylden hos Forkyndelsen, saa begyndte at læse**) andre 
Forfattere om dette end «Kristelige», og saa fandt Skylden 
i selve Dogmerne, hvis Oprindelse og Forvandlinger siden 
er blevet mit Studium, — er sandsynligvis kjendt af de 
fleste. 

Andre kan gjennemgaa denne Udvikling paa en større 
og rigere Vis end jeg har kunnet; men Udviklingen fører 
i lige Linje, og den har det frigjorte menneskelige til Lede- 
stjerne. Fordi jeg har følt det som en Pligt offentlig at be- 
kjende, er denne Udviklingslinje bleven fulgt af andre: 
Venner og Fremmede, og jeg tænker, den skal følges af be- 
standig flere. Den har for mig tillige ført til naturhistorisk 
og historisk Læsning og har ogsaa her havt en «Omven- 
delse» ifølge, som vel maa kaldes «Utroskab», naar det 
Andet skal kaldes saa. 

Jeg vil ikke vende det om og sige til dem, der intet vil 
lære af det, som nu banker paa for at komme ind til dem, 
— ingen Tvivl undersøge, ingen ny Theori tro paa, fordi 
der maaske imorgen kan komme en anden, Å. v. s. fordi 
Tiden gaar fremad; men sætter sig stolte og sikre ned paa 
«det, de har»; — jeg vil ikke sige til disse, at de er «utro» 
utro mod sig selv, utro mod dem, de er sat til at undervise 

Men de bør maaske undersøge det. 





*) Saaledes Inddelingen af de Salige i Klasser med «Lidelsens» Klasse 
øverst. 
*%) Hvilket jeg før troede var Synd. 


[Under Krisen i Statsraadssagen 1880.] 


[Efterat Storthinget 17. Marts 1880 havde vedtaget den 
Grundlovsændring, som gav Statsraaderne Adgang til Thin- 
get, herskede der stor Spænding. Under denne sendte 68 
Medlemmer af Flertallet Kongen en Adresse og bad om 
Sanktion. Bjørnson opfattede dette Skridt som et Tegn 
paa Svaghed, og skrev et Opsæt i V.G., hvoraf Slutningen 
hidsættes:) 


Hvad betyder det? 


(«Verdens Gang» 25. Mai 1880, Nr. 60.) 


— —— — ———— — — — —— pg ——— — —— — — pe m— —7 — — — 


Naar saa Kongen ikke tar imod den gjorte Indrømmelse 
om to Ganges Veto, men forlanger helt, absolut Veto, 
— — saa lægger Stortinget sig paa Bønnebogen; 6$ af dets 
Flertal gjør Knæfald i den ynkeligste af alle Adresser! 

Her har vi desværre for Øje, hvad som har voldt, at 
vi ikke er komne længer, d. v. s. endnu ikke ejer vor egen 
Grundlov. Og vi kan ikke have megen Tillid til et godt 
Udfald. 

De Rædde har jo allerede fundet op, at selv om man 
nu lader være at udgive Stortingets tredje Gangs Beslutning 
som Lov, saa har man ikke indrømmet Kongen absolut 
Veto for det. Kan saa være; men hvad er saa i Virkelig- 
heden sket? Jo, man vaagede ikke at tage Slag paa første 
Gangs Beslutning; man trøstede sig med, at man skulde 
gjøre Holdt og tage Slag paa tredje Gangs Beslutning. Men 
da det saa kom til Stykket, turde man heller ikke stanse 
der; man sa”, idet man fornaglede Kanonerne og rømte 
videre: «vi opgiver ingen Ting; vi bare trækker os tilbage!» 

Men den, som kommer efter og sætter sig fast i de forladte 
Stillinger, han ved bedst, om de, som rømte, har opgivet 
noget eller ej. 

Man kan dreje og vende det som man vil — den sam- 
lede Mening vil være den, at det Storting, som heller ikke 
nu tør kundgjøre Grundlovsbeslutningen som Lov, — det 
Storting har indrømmet Kongen absolut Veto, og det gjør 
ikke Sagen bedre, at vor Konge ogsaa er Konge i et andet 
Land, meget større end vort, og at det er der, han er født 
og bosat. 

Hvilketsomhelst Vederlag, som herfor bydes os — selv 
Statsraadernes Adgang efter Regjeringens Forslag — er for 
dyrt; ti da har vi betalt det med vor Selvfølelse. 

Har Stortinget ikke saapas Skjøn nu, saa vil det faa det, 
efterat Forslaget om selv at kundgjøre sin Grundlovsbeslut- 
ning er faldt igjennem. Da sker der noget, som ikke for- 
vindes i vor Levetid. 

Stortingets ledende Mand har i en Række af Aar væ- 
ret Johan Sverdrup. Han har den videst omfattende Aand, 
den største Kundskab, Veltalenhed, Duelighed, som nogen 
parlamentarisk Ordfører hos os har havt, — og han søger 
i disse Henseender sin Lige langt ud i Tid og Rum. Han 
savner ved Siden heraf Egenskaber, som det var godt, at en 
Fører havde. Dagen foran et Slag tier man og vænter. 
Kun saa meget kræver Situationens Alvor: blir det Enden 
paa hans Førerskab, at han ikke magter at faa Stortinget 
med paa at hævde sin Grundlov for sig selv, saa bør han 


med det samme nedlægge sit Mandat. BB 


[Sanktion blev negtet i Statsraad 29. Mai, og 9. Juni er- 
klærede Storthinget, at dets 3 Gange gjentagne Beslutning i 
Statsraadssagen skulde være gjældende Grundlovsbe- 
stemmelse, og anmodede Regjeringen om at lade Beslutnin- 
gen bekjendtgjøre paa den for Grundlovsbestemmelser fore- 
skrevne Maade. Til de fulminante Udtalelser, som Bjørn- 
son i den følgende Tid offentliggjorde, hører følgende i] 


«Verd, Gang» 24. Juni 1880, Nr. 73. 


Hvorledes skal det nu gaa? 


spør Folk hveranq De tror, at nu er Statsraadssagen 
kjørt fast, og nu > * aabn uendelig Krig mellem 
Kongemagt og For * ger 4 ep 

Man behøver ikke at være ræd; i 1883, eller rettere i 
1882, om lidt over to Aar fra nu af, er Striden endt; ti da 
er Valgene saa omtrent færdige; lad os sige om to og et 
Kvart Aar fra nu af. Da har der paa de fleste Steder i 
Landet været stemt over det absolute Veto en Gang til, af 
Vælgerne nemlig. Da har de afgjort, om vi selv skal have 
Raadighed over vor Grundlov eller Kongen, som ogsaa er 
svensk Konge, og som bor i Sverige. 

Eller for at sige det endnu tydeligere: da er der stemt 
over, om her skal være Rigsret eller ej; om de Statsraader, 
som ikke har offentliggjort Stortingets Grundlovsbeslutning 
i Statsraadssagen, skal pligtes til at gjøre dette eller ej. 
Selv om man kunde holde Rigsret i denne Valgperiode, saa 
var det ikke rigtig at gjøre det; ti det samlede Storting har 
været med at beslutte i Sagen, og ingen kan eller bør være 
baade Klager og Dommer i samme Sag. Nej, først handler 
Stortinget, saa godkjender eller forkaster Folket Stortingets 
Handling ved sine nye Valg. 

Møder da paany de 74 fra dette Ting — og derom kan 
ikke være ringeste Tvil —, saa har vi Folkets Godkjen- 
delse, og da danner Stortinget sit Lagting derefter, saa dette 
blir stærkt nok til i en Rigsret at effektuere Folkets ved 
Valg afsagte Dom. Og dermed er Striden endt i sin ud- 
vortes, juridiske Skikkelse som Strid om absolut Veto og 
om Statsraadernes Deltagelse i Tingets Forhandlinger. 

At vente paa, at Folkemeningen skal ændre sig i disse 
Punkter, er som at vente paa, at Elven skal begynde at 
løbe opad. Den, som vil indbilde Kongen eller sig selv det, 
maa med Alvorlighed retledes. PR 

B. B. 


[Tale ved Ole Bulls Grav 
23. Aug. 1880.] 


Han var elsket Ole Bull; det viser sig idag. Han var 
æret; men det er mere at være elsket end æret. 

Skal vi forstaa dette dybe forhold i dets oprindelse, — 
skal vi forstaa ham selv, og hvorledes han blev for os, 
hvad han nu er, saa maa vi søge tilbage til den tid, hvori 
han traadte frem. 

Vi var et lidet, fattig! nybegynderfolk med store erin- 
dringer hinsides aarhundreder; det gav længsler, vi ikke 
magtede, saa det var ikke frit for, vi blev spottede. Vor 
smule aandelige arv fra sidste tid var delt saaledes, at der 
næsten intet kom paa vor part; man tænkte os uduelige til 
aandelig selvstændighed, og de saakaldte bedste blandt os 
troede det samme. Én norsk literatur ansaaes for en umu- 
lighed, selv da den rige begyndelse stod der; en selvstæn- 
dig norsk historisk skole var noget latterligt; vort sprog 
var ikke fint, naar det ikke taltes med dansk akcent og 
bløde konsonanter, en norsk skuespilkunst utænkelig ogsaa 
for os selv. 

Politisk stod det ikke likere; vi var nylig solgt og kjøbt, 
og den frihed, som vi alligevel dristede os til at tage, og 
som vi havde forstaaet baade at holde fast og at udvide, 
den gav os ingen sikkerhed, men megen bekymring. Vi 
turde ikke engang vise «officiel» glæde, da det kunde blive 
ubehageligt for os paa høiere steder. 

Men saa var den unge slegt vokset til, den, som var 
opdraget i de første frihedsaar, og som ikke havde de æl- 
dres bekymring og forsigtighed, men desto mere af harme, 
trods, havagtig uro; den levede i en morgenfølelse af fri- 
hed og ære, og i denne morgenfølelse kom Ole Bulls toner 
som det første solglitter over fjeldene. 

Bjørnsons Artikler og Taler. 32 


198 


Dengang var netop folkemelodien brudt ind i musiken, 
det demokratiske ogsaa der ind i det aristokratiske, det 
nationale ind i det abstrakte, det individuelle ind i det 
idealt-formelle. Det er vor ære og vor bestemmelse, at det 
var da, vi kom med. 

Naar man taler med de ældre — jeg var selv et barn 
dengang — om da de saa den norske kjæmpeskikkelse, som 
pludselig stod frem — ikke lavt — nei, paa verdens høieste 
steder, hos dens keisere og konger, paa millionstædernes 
store operascener, og spillede med en vild kraft, som 
alene én mand havde havt før ham, men som hos Ole Bull 
var egenartet, var inderligere, var norsk; naar de læste 
om, at han stod og sang ud af sin violin norske folke- 
melodier og følte, at folkenes sjæl havde blandet sig med 
vor, mens de fremmede lo og græd og bag ham skimtede 
vort folk og vort naturskjønne land,....da forstaar man 
den forjættelse, den sikkerhed, den tro, den stolthed, han 
vakte — han først — i det norske frihedsliv. Henrik Werge- 
land giver det udtryk, naar han lar Norge synge til Ole Bull: 


O. vant til sønners verdensry, 
mit øie funkler op paa ny. 


Drag hen, min søn, den samme lyst 
har rørt sig i din moders bryst. 


Jeg ogsaa digtet har engang 
Heimskringlas liv, det er min sang. 


Jeg skrev min egen epopée, 
hver helt var deri en idé. 


Op til mit hjerte gyldenblaa 
den store havets harpe laa. 


Da han kom hjem fra de første tog, — bare at se ham 
var en fest. Da han spillede de tonende eventyr, som man 
skamfuld havde gjemt i sin barneerindring, men som nu 
havde gjort lykke hos keisere og konger, da følte den da- 
værende slegt sig paa tilværelsens høieste høide; Ole Bull 
blev det første og største festøieblik i dette folks liv; han 
gav os selvtillid, — det største, som dengang kunde gives os. 

Dette er Ole Bulls udødelige ære, dette er den væsent- 
ligste gjerning i hans liv. 

Vil man maale et indtryks dybde, saa gaa til dets ud- 
tryk i literaturen. Læs Welhavens digt til Ole Bull fra 
denne tid. Enhver, som kjender lidt til den europæiske 

literatur, betænker sig ikke paa at sige, at det hører til det 
skjønneste i lyrisk poesi. . 

Hvorledes blev det netop ham, som kom til at gjøre 
dette? Han var født af en musikalsk slegt, men det vilde ikke 
have gjort det, hvis ikke fædrelandskjærligheden her havde 
havt en tændende evne. Hans første barneleg faldt i. kri- 
gens tid for vor selvstændighed, hans barnerøst var med at 
rope de første hurra for vor unge frihed, og da han var 
yngling — jeg ved det specielt —, da sang hans violin med 
sin brede, grænseløse jubel vore første nationalsange oppe 
paa Henrik Wergelands studenterhybel, og blev ouverturen 
til dennes landsbevægende syttende-mai-begeistring. 

Fra disse stemninger reiste Ole Bull ud. 

Fædrelandskjærligheden var den skabende kraft i hans 
liv. Naar han opreitede det norske teater, naar han ogsaa 
ellers støttede norsk kunst, naar han hjalp det nationale 
museum, naar hans mægtige violin sang for andre patrio- 
tiske øiemed, naar han overalt, hvor han kom hen, hjalp 
landsmænd og andre, som trængte, saa skede det ikke saa- 
meget for sagens eller personens egen skyld som til Norges 
forherligelse. Han følte sig altid som vor repræsentant. 
Og Syntes han, det trængtes — det være ude eller hjemme 
— at træde op som «Ole Olsen Viol, norsk normand fra 
Norge», han forsømte det aldrig. Hans fædrelandskjærlig- 
hed havde noget naivt, noget skinsygt ved sig; de tiders 
maatte blive saa. Men det var noget for os, at vor «fine- 
ste» mand, der kom fra Europas aandfuldeste saloner, 
kunde og vilde gaa arm i arm med vore tarvelige norsk- 
norske begyndelser, der var endnu mindre «fine» dengang 
end nu. Det ligger i sagens natur, at det begyndende al- 
drig er fornemt; dette blir det først, naar det er færdigt og 
anerkjendt af alle; men da er det i regelen ogsaa forbi 
med det. 

Denne dybe trofasthed i Ole Bulls natur, gjennem al 
hans ustadighed, mod det, som var overensstemmende med 
hans natur, har gjort ham folkekjær; med andre ord, det 
er fædrelandskjærlighed, som har gjort det. 

Ligesom med Henrik Wergeland. Han og Henrik 
Wergeland var jevnaldrende og jevnlige. Den ene svarte 
til den anden, som skogens sang svarer til markens vaar, 
eller som vestlandets hav, skjær, urolige fjeldgrupper, korte 
lysglimt i lierne, det ustadige skifte af lys og skygge svarer * 
til østlandets skogaaser, store, rige landskab med Mjøsens 
straaleflade deri. Den ene var vestlandets blaa gut med 
det havsalte humør, den ustadige vikingeaand; den anden 

var østlandets graagut; vistnok var der ogsaa vestlandsk 
blod i Henrik Wergeland; men han havde aandsfarve af 
det store, milde, vidtskuende i et østlandsk landskab med 
fjeld i det fjerne. 

Naar Ole Bull talte om sin kunst, pleiede han at for- 
tælle, at han havde lært at «synge» af Italienerne; dette var 
utvilsomt; sangens våre form var lært der; men selve 
evnen og farverne var fra sjælen i vor sjæl, dens umiddel- 
bareste bud folkevisen, saaledes som fædrelandskjærlig- 
heden havde opglødet den for Ole Bulls sans. En ældre 
verdenskunstner har sagt til mig: «Feilene ved Ole Bulls 
spil er merkbarere nu, da han blir ældre; men ingen kunst- 
ner i vor samtid har eiet Ole Bulls poetiske kraft; som han 
i sine oplagte øieblikke har spillet en melodi, er den aldrig 
bleven spillet bedre.» Jeg tænker, at enhver af aand, som 
har hørt ham, siger det samme. 

Man har klaget over, at Ole Bull ikke har efterladt sig 
større musikalske verker. Dette er ubilligt. Den, der saa. 
helt som han kunde henføre i øieblikket, kan ikke mere; 
de betingelser, som skaber den enc evne, udelukker den 
anden, netop størst, hvor evnen er størst. 

Men det var noget for os dengang, — og det er altid 
noget for et lidet folk — at have en førsterangs mand iblandt 
sig. Det gav den umiddelbare forstaaelse af det store, det 
forlængede vore maal for, hvad den menneskelige evne kan, 
det øgede kappestridens kraft — og det over alle strøg. 

Lad os ved denne, den størstes grav udsige et «Ære 
være!» over alle de banebrydende kunstnere iblandt os, som 
ikke alene har skabt efterfølgere i sit fag, men skabt ær- 
gjærrighed, kappelyst, glæde i tilværelsen overalt; dette øger 
den moralske og intellektuelle arbeidsevne, — det største 
legat, som kan efterlades. 

Jeg husker ham helst i de store bergenske syttende-mai- 
festtog; thi han var et festtog, han alene, majestætisk, for- 
tryllende, som han gik der, saaledes at bare en haand- 
bevægelse, et blik overgjød den med feststemning, som 
fik det. 

Saaledes arm i arm med hele vor nationale bevægelse, 
adlende den, optagende i sin kjærlighed det største med 
det mindste, adlende det, — dette var hans liv, var trofast- 
heden i det. 

En saadan fædrelandskjærlighed lønner den, som har 
den, med undere. Da jeg læste om, at han, som hvert aar 
vilde hjem med trækfuglene til vor sommer, ogsaa vilde 
det iaar, og at fædrelandskjærligheden formaaede at bære 

ham hjem trods den store afstand, lægers modsigelse og 
hindringer, saa tænkte jeg paa Henrik Wergelands ord til 
Robert Major: 


«Først did og saa til himlen vilde 
den gamle graa republikan.» 


Hans øie vilde omfavne det land, han elskede, før det 
brast. Denne trofasthed i Ole Bull skal vi lønne med tro- 
fasthed. Jeg for min del siger tilbage: Jeg vil være tro- 
fast mod Ole Bull. 

Landsmænd, lad os ikke gaa herifra uden at have tak- 
ket hende, som gjorde, hvad et helt folk skulde have gjort, 
men som et saadant saa vanskelig kan, selv om det vil, — 
aabnede hans alderdom et hjem i skjønhed og hygge, og 
fulgte hans liv i utrættelig opofrelse. I sine barnlige, gode 
stunder kunde han tale til os, hans venner, i rørende tak- 
nemlighed mod hende, det kan vi vidne. | 

Et er sikkert, at det vi idag begraver med ham selv, 
det er hans feil. Er der noget, som kan vidne om det go- 
des overlegenhed over det onde i menneskehedens natur, 
saa er det, at straks døden træder til, falder den forstaaelse 
over livet, som siger, at feilene og fortrinnene havde sam- 
menhæng. Kjærligheden, som alene eier alle hemmelig- 
heder, overtager da forklarelsen. Ole Bulls feil var det for- 
kjælede store barns; det siger sig selv, at disse føltes tun- 
gest i den daglige omgang, saa hendes opgave ofte har været 
svær. Men hun har løst den med sikkerhed og troskab. Det 
sidste, han sagde, var en bøn til vennerne om at beskytte 
hende. Vi sender den til det hele fædreland, idet vi ber 
om, at vor taknemlighed maa være hendes ærbødige led- 
sager, hvor hun færdes iblandt os. 

Før, naar vi holdt en tale til Ole Bulls ære, saa slutte- 
de vi den gjerne med et «Længe leve Ole Bull!» Dette vil 
vi aldrig kunne gjøre mere — skjønt død for os er han jo 
ikke, — han følger os jo hjem herfra. Men jeg vil slutte 
med en henvendelse til de unge; den kan ikke gaa ud paa 
at være trofast mod den afdøde; thi de staar ikke i de æl- 
dres forstaaelse af ham. Men de skal ved denne grav lægge 
merke til fædrelangskjærlighedens undere, som disse har 
aabenbaret sig i de rige livsløb, som her er endt. 





[Fra Amerika.] 


(Af et Privatbrev trykt f «Dagbladet», 15. Januar 1881, Nr. 12.) 





[Umiddelbart efter sin Tale ved Ole Bulls Grav reiste 
Bjørnson til Amerika sammen med Ole Bulls Enke og Svi- 
forældre Mr. og Mrs, Thorpe (9de September 1880). De tre 
første Maaneder af sit halvaarlige Amerika-Ophold tilbragte 
han i Thorpe's Hus i Cambridge nær Boston, beskjæftiget 
med at sætte sig ind i amerikanske Forhold. Han læste 
flittig og havde den bedste Anledning til at se Forholdene 
paa nærmere Hold, idet man overalt tog imod ham som 
distinguished foreigner og gjorde alt for at give ham Ind- 
tryk af, hvad der var amerikansk. Han skrev en Slags Dag- 
bog i Form af Breve hjem, og disse blev trykt i «Dagbla- 
det» som «Privatbreve». Det følgende er det sidste, han skrev 
fra Boston, før han gav sig ud paa sin store Foredragstur 
i Vesten.] 


Elmwood Cambridge, Mass,, 
den 7de Decbr. 1880. 


Urfabrikken i Waltham skulde jeg have besøgt en Gang 
til; thi vi kom ikke ordentlig over mere end Fjerdeparten; 
Resten maatte vi tage i en Fart, og endda bare det aller- 
vigtigste, d. v. s. Rækkefølgen og i denne de nye Opfindel- 
ser. Blandt disse sidste saa jeg en Maskine, som kunde dele 
en Tomme i 10,000 Dele! Opfinderne (de var to) stod hos 
og forklarede den. Da vi kom til den lille vakre Fabrikby, 
der ligger paa en Slette og paa begge Sider af en Elv, mødte 
vi det hele Arbejdertog, som havde været hjemme og spist 
Middag. Dersom vi ikke havde vidst bedre, dersom vi f. Ex. 
havde mødt dette Tog i Europa, maatte vi have taget det 
for Folk, som paa en Helligdag kom fra Kirke. Mændene 
bar samme Overkjoler og Hatte, som vi bærer, der tilhører 
den saakaldte dannede Ring, og Kvinderne bar vakre Sjal 

eller Fløjels-Halvkaaber; somme gik i Silkekjoler, andre i 
hvad vi hjemme vilde kalde en «Rejsedragt», smagfuld i 
Mønster og Form. Amerikaneren har i det hele en stor Sans 
for at klæde sig smukt, hvilket saa ofte og saa længe har 
været sagt om dem, at det maaske er overflødigt at be- 
mærke det. Da jeg siden traf de samme igjen foran deres 
Borde i de høje, lyse, jeg kan sige elegante Arbejdshaller 
gjennem tre Etager i den uhyre Bygning, havde de, Damer 
som Herrer, Bluser eller Forklæder over sin Dragt. Det var 
arbejdende «Damer og Herrer». Men hvad tjente de da, 
siden de kunde se saa godt ud og være saa ypperlig klædte? 
Kvinderne, de nykomne og uøvede, bare 1 Dollar om Dag; 
de andres Middelpris var 2!/, Dollar om Dag! Der var dem 
af dem, som havde fire Dollars om Dag; der var Mænd, 
de, der sammensatte og regulerede, som havde 6 Dollars 
om Dag. Fra Fabriken udgaar gjennemsnitlig 1000 Ur om 
Dagen. 

Det kan ikke falde mig ind at begynde paa en Beskri- 
velse; jeg ved ikke engang, om jeg var istand til at gjøre 
det tydeligt med særdeles meget Bryderi. Jeg kan berette 
for dem, som aldrig har seet det, at den hvide Flade, hvor- 
paa Tallene staar skrevne, er lavet af en Komposition, som 
lægges paa Pladen og steges akkurat som Kager. Tallene 
tegnes; der er endnu ingen Maskine fundet, som kan trykke 
dem; derfor var ogsaa en overordentlig Mængde beskjæf- 
tiget hermed. De Maskiner, som lager Huller, de, som lager 
Stifter, de, som sætter Stifter i Hullerne, de, som pusser af 
de skarpe Kanter paa Stifterne bagefter var overmaade 
sindrige; ligesaa de Maskiner, der gjorde Hjul, de, der 
gjorde Vindler, de, der gjorde Lænker, de, der gjorde Pla- 
der, de, der satte ind Diamanter. Medens vi gik der, sagde 
pludselig min Ledsager: «Tror De nu, at disse Kvinder og 
Mænd, unge som gamle ved, hvem De er?» Nej. «Men det 
gjør de, af den Grund, at her er ikke et Menneske, som 
ikke læser sin Avis.» — De unge Kvinder, knap sytten Aar 
gamle, skulde læse Aviser? «Som jeg siger Dem, unge og 
gamle, alle. De læser Bøger og Aviser; Arbejdet er fint og 
giver Lyst paa fin Tænkning.» — Vi skiltes for en Stund, 
og saa kom han tilbage: «Nu har jeg spurgt gamle Koner, 
unge Piger, Mænd, Drenge, og aldeles iflæng, og som jeg 
har sagt Dem, der er ikke én, som ikke har læst om Dem. 
De ved sandsynligvis ikke mere om Dem, end de har læst 
i sin Avis; men læst har de.» Jeg tænkte, dette maatte være 
en Tilfældighed, og vi samlede flere af Opsynsmændene og 
forelagde dem Spørgsmaalet. Samme Svar. Jeg gjentager, 

hvad jeg ofte har sagt før, at dette er i Massachusetts, i 
New-England. Om Oplysningen er saa almindelig andetsteds, 
ved jeg intet om. 

Et saa fint Arbejde som det, de sad med, i et saa lyst, 
ja elegant og ypperlig ventileret Lokale er for Mennesker, 
som har gaaet gjennem en Commonschool, en uvilkaarlig 
Indledning til finere Tænkning; det kan enhver føle, som 
staar der. Deres Arbejde, naar det drives til en saa stor Fuld- 
kommenhed, øver Aandsevnerne, derom kan der ikke rejses 
Tvil. Men saa vil de ogsaa have Næring, og saa tyr man 
til Læsning. De har Tid nok; thi Arbejdstiden i Amerika 
er ikke saa lang som i Europa, og Søndagen bruges bedre, 
hvorimod de næsten ikke har Helligdage. Anden Dags Fester 
kjendes ikke, Paaske holdes ikke osv. Jeg kunde ikke opdage, 
at de havde en mindre god Helse paa Grund af det lange, 
stillesiddende Arbejde, og jeg forsøgte dog at bruge mine 
Øjne. 

En Anekdot! Paa Vejen til Fabriken vilde min Ledsager 
faa vide, hvor mange Kalkuner der var solgt i en enkelt 
Butik i den lille By den Dag; thi det var Dagen før «Tak- 
sigelsesfesten», og paa denne spiser hele Amerika Kalkuner. 
Vi spurgte Kl. 1 om Eftermiddagen; til da havde den ene 
lille Butik solgt 200. 

Paa Vejen fra Fabriken gik vi ind paa et Spisekvarter 
for Arbejderne og bad om Mad. Vi fik to Slags: ferskt Kjød, 
Smør, Brød, Ost og Æblekage samt en dejlig Melk, saa me- 
get af den sidste, som vi kunde drikke. Hvad skulde det 
koste? Intet. Min Ledsager blev ikke forundret, men rejste 
sig og takkede Værtinden og den Pige, som havde opvartet 
os. Jeg spurgte ham, om han var kjendt her. Ingenlunde, 
men ude paa Landet i New-England tager man ikke paa 
Spisekvarter Betaling af tilfældige Rejsende, som kommer 
udenfor de faste Maaltider. Denne Gjæstevenlighed er en 
Skik fra gammelt, som de sætter en Ære i at opretholde. 
Han mente, vi havde den samme i Norge. Ja, men ikke 
Restaurationer, Gjæstgiversteder, overhovedet de, som levede 
af at sælge Mad. 

Det er svært tarveligt det, som jeg har berettet fra 
denne Tur, der for mig var saa rig paa Iagttagelser, at jeg 
kom hjem trættere end fra nogen, som jeg før har gjort 
her. Men de, som i timevis har seet paa Maskiner, bliver 
træt og har dog ikke meget at berette bagefter, saa Du faar 
undskylde. 

Jeg havde tænkt at skrive noget udførligere om min Tur 
med Guvernøren til Concords Statsfængsel. Men min Dag- 

bog i Breve maa desværre nu ophøre; jeg faar ikke mere 
Tid i de Dage, jeg har igjen her, og siden i Vesten bliver 
det vel endda værre. 

Det var dog elskværdigt af Guvernøren at gjøre denne 
Tur med mig; thi den er ikke ganske kort. Nogle andre 
sluttede sig til, saa vi blev et lidet Følge. Ved Jernbanen i 
Concord ventede Vogne paa os. En kjørtes af Fængsels- 
direktørens Datter; Guvernøren satte sig galant op paa 
Kuskebukken og tog Tømmerne, saa jeg blev siddende i 
Vognen alene og kunde i Mag betragte det herlige Land- 
skab og de stolte Bygninger. Til højre har man den lille 
hvide, vakre By Concord, som jeg talte om for en Tid 
siden, og mellem den og os den lille Elv, hvor det første 
Skud faldt i Rejsningen mod Englænderne 1773; «det hørtes 
over hele Verden», som Emerson har sat paa Støtten, der 
er rejst til Minde herom. Saa langt Øjet ser til alle Sider, 
er der frugtbar Flade, sommesteder Trægrupper imellem 
Byerne eller Gaardene, næsten ingen Aaser, ingen sagte 
Højning engang. Der var Sne over Marken, sommesteder 
hvid, sommesteder blaa; Vejret havde slaat om og var 
mildt. De umaadelig høje Trær gjør alle Landskaber her 
fremmede for mig, og dog mødte jeg overalt et lidet Hoved 
med rødt Haar og blaa Øjne. Der var en Fødselsdag i 
Hjemmet, som ikke vilde ud af mit Sind. Sommetider lider 
jeg af en Hjemve, som næsten ikke er til at bære, og jeg 
maa have megen Fordel af min Rejse, for at den kan veje 
op, hvad jeg har savnet. Ingen Mand paa 48 med et elske- 
ligt Hjem, Gjerning og Venner skal uden den største Nød 
foretage en saa lang Rejse fra Hjemmet; — det er ikke godt 
i Maaneder at længes. Jeg tror, at det for al senere Tid har 
sat Mærke i min Sjæl. 

Vi tog en god Lunch hos Fængselsdirektøren, General 
Chamberlain, (naturligvis ingen Vin!) Under Maaltidet talte 
Generalen meget om sine Erfaringer som Fængselsdirektør, 
og det var en Vederkvægelse at høre, hvor mildt han dømte, 
hvor sikker han var paa, at de fleste af dem, som var For- 
brydere, var bleven dette af Aarsager, som de ikke kunde 
beherske, og at alene et lidet Tal var virkelig fordærvede 
Mennesker. Det var ingen blød Mand, som talte. Han havde 
en Kjæmpeskikkelse og et Hoved, som ikke kunde være 
stærkere uden at blive stygt. Den ene Kind var indsunken, 
et Stykke af Overkjæben var skudt bort i Krigen, og ogsaa 
ellers havde han Ar. Han havde udmærket sig meget som 
Officer, og derfor var denne Stilling her givet ham. Fængslet 
er nyt bygget; det har mellem 7 og 800 Fanger. Jeg saa 

blandt dem tre Svensker, tre Dansker og forøvrigt nogle 
af alle Nationer, men ingen Nordmand. Man talte om det. 

De Bygninger, hvori Fangerne sover, saa vi først. Cel- 
lerne var en sammenhængende Bygning inde i Bygningen, 
eller rettere to saadanne med en Gang imellem. Altsaa maa 
du først tænke dig en stor tom Bygning med uhyre Vin- 
duer over hverandre; saa tænke du dig to Bygninger inde 
i denne Bygning, skilte med en bred Gang; de naar lige til 
Taget, og de staar et Par Favner fra Væggerne og Vin- 
duerne; disse to Bygninger er delte i fire Etager (tror jeg), 
og alle disse Etager først delt paa langs ved en stor 
Skillevæg, og Rummene paa begge Sider af denne Skillevæg 
er delt i Celler, fire over hverandre. I hver Celle var der 
en Jernseng, som stod langs Væggen; i Krogen ved samme 
Væg var en Vaskeindretning med koldt og varmt Vand (man 
behøvede bare at skrue) samt et Closet med Afløb. Mellem 
dette og Sengen var endda Rum til en Stol. Foran Sengen, 
altsaa mellem denne og den anden Væg, var Rummet frit; 
jeg antager, det var over to Alen bredt. De fleste af Fan- 
gerne havde prydet sine Celler med et amerikansk Flag, 
Portræter af Amerikas store Mænd, Lithografier af Byer, 
Slag, Skibe osv. I næsten hver eneste en, om intet andet, 
saa et amerikansk Flag! Fangerne har alle Dagsløn, og de 
kan bruge den, som de vil, naar det ingen Forstyrrelse 
vækker. Især havde Livsfangerne prydet Fonden af sine 
Celler med megen Omhu; Lyset til Cellerne kom fra Døren, 
og indi hver Celle var et Gasblus. 

Mellem disse to Cellebygninger inde i den store Byg- 
ning gik Trapperne, som førte til alle Etager. De var af 
Jern og dobbelte, og foran dem Jernsprinkler fra Gulv til 
Tag, saa de altsaa var indebyggede. Ganger (paa samme 
Maade indebyggede) førte til begge Sider langs alle Cellers 
Etager. 

Saa gik vi over til Værkstederne. Der var et Sadelmager- 
Værksted, Skomager-Værksted, Filt- og Hattemager-Værksted, 
Snedker-Værksted for Kasser, Hylder, Haandtag for Børster, 
Træværk for Sæler og en Mængde andre Ting, — og i alle 
disse Værksteder arbejdedes naturligvis med Maskiner. Det 
eneste, jeg aldrig havde seet før, var den Maskine, som la- 
gede Filt. Kanske helier ikke du har seet den, saa det vil 
more dig at høre, hvorledes det gaar til. Paa en Disk foran 
Maskinen bredes Ulden temmelig tyndt; den drages ind i 
Maskinen, som er tildækket, saa vi ikke kan se den arbejde. 
Foran den anden Ende staar en rund Trækubbe, smalere 
oppe end nede, antagelig næsten en Alen høj, og halvanden 

Kvart i Gjennemsnit nede ved Skiven, hvortil den er skruet 
fast. Denne drejer rundt, frygtelig fort, og nu spruter Ma- 
skinen den fint sønderplukkede Uld udover Kubben, mens 
denne svinger. Den er smurt over med en klæbrig Masse, 
og nu er der en slig Stormvinds Magt i Maskinen, at Uld- 
dotterne borer sig ind. Bagefter overstryges Massen atter og 
behandles saa videre. Der var ogsaa andre Værksteder og 
blandt disse Bager-Værkstedet, som forsyner hele Anstalten med 
udmærket Brød, hvoraf enhver faar saa meget, han vil have. 
Deres Levemaade var saa fortrinlig, at en Politiker fra New- 
york, som fulgte med os, og som var en morsom Fyr, for- 
sikrede, at mange maatte ledes til en Forbrydelse for at faa 
komme ind og leve og arbejde under saa udmærkede Vil- 
kaar. Generalen forsikrede, at han kjendte ikke et eneste 
saadant Tilfælde. 

Vi saa Straffecellerne; de vare aldeles mørke. At sætte 
en Fange ind der, er den eneste Straf, som bruges. For 
Tiden var ingen i dem, og Generalen fortalte, at de brugtes 
meget sjelden. Naar en Fange fik onde Tanker, han ikke 
kunde styre, tog man ham bort fra Arbejdet og satte ham 
i hans egen Celle, saa han fik Tid til at samle sig, fik tale 
med den, han vilde, fik læse, hvis han ønskede, og dette var 
i Regelen nok; han længtes snart til Selskab og Arbejde 
igjen. Der var undertiden andre Tilfælde; da kom, som sagt, 
de mørke Celler i Brug. 

Mens vi var der, ønskede en Fange at faa tale med 
Guvernøren. Vi gik da alle (efterat have været i Hospitalet) 
ind i Direktionsværelset, Fangen blev hentet. Vi traadte 
lidt tilside, mens han, som havde Benaadningsretten her, 
satte sig i en Stol foran Bordenden. Fangen traadte ind, 
(iuvernøren viste paa Stolen ved hans Side, og der sad de 
og talte sagte sammen, jeg tænker ti Minutter. 

I disse ti Minutter havde jeg altsaa Tid til at flytte 
mine Tanker lidt omkring, — og de gik snorret lige til Jarls- 
berg i Norge. Paa Jarlsberg Herregaard hørte jeg engang 
fortælle, at Kong Oskar havde været der som Prins, og da 
havde han spist i det Værelse, som netop blev vist mig. 
Grev Wedel havde opvartet; men Prins Oskar havde ikke 
bedt ham om at sætte sig til Bords med; han lod ham staa 
den hele Tid bag sin Stol. Dette er en gammel kongelig 
Skik. Det samme lod han Dickson gjøre i Dicksons eget 
Hus i Gøteborg. Men her er republikanske Skikke! her saa 
jeg en Forbryder, som sad ved Siden af Guvernøren, fordi 
det ikke kunde falde ham ind under en længere Samtale at 
lade en Medborger staa. 

Tror man dette er en liden Sag? Tror man, den beviser 
noget om den Aand, som har født Forholdet, og den Aarid, 
som Forholdet føder? 

Saa flyttede jeg til Statsraad Stang (han var dengang 
bare Statsraad). En Embedsmand fra Landet, som skulde 
tale med Stang, lod Stang (det var i Revisjonsdepartemen- 
tet) blive staaende, mens han selv den hele Tid sad. 

Saa huskede jeg paa mine mange, mange Samtaler med 
skandinaviske Arbejdere i Boston og Worcester og andre 
Steder, hvor forargede de er over den Mangel paa Høflig- 
hed, som vises den «simple Mand» hjemme. En svensk Tje- 
nestepige, som er her i Huset, og som er en dannet Pige 
(hun vil nu blive Telegrafist), har nylig været hjemme i 
Sverige i et Aars Tid igjen efter først at have været her i 
sex. Hun sagde (aldeles som de andre), at det var ikke til 
at holde ud at se den Behandling, som den arbejdende fik. 
De fornemme Herrer tog enhver Tjenestepige for et godt 
Bytte, og ikke et Skridt uden Fruens Tilladelse, og endda 
en Trygling og Akkordering for den enkelte Fritid, som 
bare kunde vare nogle Timer. Men, sagde jeg, er ikke Ame- 
rikanerne kolde i Forhold til sine Tjenere; er her ikke et 
aristokratisk Skille, som den nordiske Hjertelighed ikke 
gjør. Jo, der er intet «Forhold», som man kalder det, mel- 
lem Husbondsfolk og Tjenere her i Amerika (skjønt der 
kan være smukke Undtagelser); men her er Høflighed, — 
Høflighed paa alle Punkter. Ikke et Skjældsord, ikke en 
Uopdragenhed; al Forhandling som mellem Ligestillede. 

Lad os huske paa dette! Lad os ikke tro, det er en 
Smaasag. At opbygge eller holde nede Æresfølelsen hos 
den største Del af Folket, det er ingen Smaasag. I Sverige 
er det værre end i Norge. I Norge kan man da nu lade 
være at staa med Hatten i Haand, mens man taler med en 
«Herre» (Gud bedre os for «Herrer»!); men i Sverige, det 
siger Svenskerne her, er det almindeligt, at man taler bar- 
hovedet med en saa kaldet «bedre Mand». 

Tror man, at der tilsidst bliver nogen Forskjel paa 
Mennesker, som fødes i en Republik, og paa dem, som 
fødes i et Monaki? — — 

— Vi kom til Kirken. Der siges en Bøn hver Dag, som 
alle maa høre; men den er uden nogen Trosbekjendelse, alene 
vendt til Gud, vor Fader. Gudstjeneste holdes af forskjellige 
Bekjendelsers Præster paa Helligdagene; de, som vil, kan 
gaa der; de, som ikke vil, lader være. Men der er menne- 
skekjærlige Mænd, som taler med Fangerne, saa ofte disse 
har Behov til det, og deres Virksomhed bærer god Frugt. 

Bibliotheket var overmaade stort og udmærket benyttet; de 
höldt flere illustrerede Blade og andre Aviser. Der var Skole 
å Fritiden for dem, som attraaede det. 

Over 40 Procent ansaa Generalen for «helbredede», naar 
de kom ud. 


Den 9de Decbr. 1880. 


Saa har jeg da holdt Fødselsdag. Man har været meget 
god mod mig; — men som jeg har længtes igaar, ja, det er 
ikke til at sige. Nordmændene her huskede mig. De sendte 
mig Blomster og bød mig til en Middag Kl. 6 i sin For- 
ening. Middagen holdtes i et af de store Hoteller, hvor 
Overkelneren, som vi vilde kalde det, er norsk, og for Lej- 
ligheden var Medlem af Festkomiteen. De fleste var Haand- 
værkere; men man tænke ikke her paa de uvidende og 
afhængige Haandværkere, som hjemme (med delvis Und- 
tagelse i Bergen), i altfor stort Flertal tjener Magten og Reak- 
tionen som Slaver; de, som her sad om Bordet, og som 
holdt Taler paa Norsk og Engelsk, var uafhængige, dannede 
Gentlemen, som de tilstedeværende Amerikanere i Ord og 
Gjerning gav sin varme Hyldning. Det var et frygtelig 
kostbart Gilde; «thi naar det skulde være, saa skulde det 
være tilgagns!»» Og ovenikjøbet gav de mig en kostbar 
Foræring. 

Hvor gammel jeg begynder at blive, fik jeg et levende 
Begreb om ved dette Bord. En ung vakker Mand rejser sig 
og udfolder et rent norsk Gutteflag og fortæller, at han bar 
dette Flag i det første Syttende-Maj Guttetog, som jeg fik 
istand, og som jeg selv fulgte. Han huskede min Tale Ord 
for Ord. Saa længe er det siden, at han godt kunde være 
en gift Mand nu. 

En af de Rapportører, som var der (de skal da ogsaa 
være allevegne!), var en ældre Amerikaner, som havde læst 
mine Arbejder — paa Norsk! Efterat han paa denne 
Maade havde lært sig Sproget, tog han hele Literaturen. 
Man tænke sig Overraskelsen, da han havde hørt paa Ta- 
lerne, og saa rejser sig og siger, at han kunde lade meget 
gjælde, men det, at de tilstedeværende Nordmænd skulde 
elske en vis Mand (det var ikke Kongen) mere end han, 
det lod han ikke gjælde. 

Mit elskede Land, mit dejlige, dejlige Gudbrandsdalen, 
mit Hjem var over mig. Andre faar hædre Landet med sin 
Gjerning og sin Færd blandt de Fremmede; det kan ikke 
holde Fremskridt med sine Børns voxende Tal. Men jeg 
er intet uden Fædrelandet; det har opdraget mig saa tæt 

ind til sig, at al min Magt er afhængig af, at jeg er der, og 
jeg er ret som det er syg, naar jeg ikke er der. Telegram- 
merne fra Hjemmet og fra Vennerne gjorde bare ondt 
værre; men jeg vilde dog ikke have undværet dem for 
meget godt. 

Den store Hjemve, som med en Gang har grebet mig. 
gaar maaske delvis over, naar jeg nu kommer til Vest; i 
alle Fald var det at haabe. Lev vel! 





[Tale ved 


Afsløringen af Wergelands-støtten 
17de Mai 1881.) 





[Det var naturlig at tænke paa Bjørnson som Taler ved 
Afsløringen af en Støtte for Henrik Wergeland. Tanken var 
ogsaa tidlig bragt frem offentlig; men i Høirepressen blev 
der straks reist en voldsom Opposition, som vokste i Styrke 
efter som Afgjørelsen nærmede sig. Bjørnson havde i Ame- 
rika vakt en Storm af Forbitrelse ved sine religiøse Foredrag 
i Vesten, og mens han var paa Hjemveien raste der en over- 
ordentlig forbitret Kamp om hans Navn baade der over og 
hjemme. Komiteen bestemte sig endelig for Bjørnson, som 
fik Anmodningen i England, og svarte: «Det er mig en Ære 
og en Glæde at modtage det ærefulde Hverv.» Han kom til 
Kristiania den 9de Mai efler 8 Maaneders Fravær, mødt baade 
af overstrømmende Begeistring og af den sterkeste Modvilje.) 


I Tilbageslagstiden efter den første franske Folkerejs- 
ning, samlede efterhaanden Folkenes Harm sig i enkelte 
store Røster, i enkelte flammende Øjne. Naar vi nu læser 
somme af Byrons Digte, er det som han staar i den hellige 
Alliances Forsamlingssal, Ansigt mod Ansigt, Røst mod Røst; 
de andres er længst sprængte, men hans lyder endnu haa- 
nende over Gravene. Bag ham ser vi to straalende Øjne, de 
skuer profetisk paa os fra Shelley's Digte. 

Disse to var Forløbere for den nye Tid og for ham, 
som steg af den for os. 

Gjennembruddet skeede først i Trediveaarene; men 
allerede længe før havde Norge faaet de konstitutionelle 

Betingelser for den Frihed, Verden sukkede efter, og her — 
det eneste Land i Verden — søgtes Frihedens Værn og Haab 
hos Bonden, Arvtageren af vore Sagaminder. Grebet heraf 
sprang Henrik Wergeland op og kvad: 

«Norges Fjelde sig hvælve til et Tempel for landflygtige 
Frihed». — «Norges odlede Afkom arver dens Egekrandse.» 
— «Storthinget er Cherubim ved Frihedens Tempel.» — 
«Frihedsflaget» (Trikeloren) er her; thi da Frankrigs Løve 
blev jaget af et Kobbel Kongetigere, styrtede den i Sjøen 
med det, en Ørn tog det og frelste det hid. 

Henrik Wergeland var bare Gutten den Gang, han sang 
dette; desto troskyldigere var hans nationale Selvfølelse, 
hans Poesies dybe Kilde, hvori Evighedstankerne spejler sig. 

Netop den Gang begyndte Nationalfølelsen at forvandle 
sig. Den havde hidtil især været en Statsfølelse, den be- 
gyndte nu at blive en Folkefølelse; den havde hidtil især 
været en Krigsstolthed, den begyndte nu at blive en Fri- 
hedsglæde. 

Andre Minder, andre Længsler fyldte Poesien og Kun- 
sten. Læg Mærke til dette: da Nationalfølelsen blev demo- 
kratisk og Friheden dens Ideal, traf den det norske Folke- 
hjerte, da blev det forløst og fødte sin største Søn. 

«Hurra for 17de Maj 1814» er det første Bud, som det 
norske Folk i sin Helhed faar fra Henrik Wergeland. Naar 
vi nu raaber det, har vi Lyst til umiddelbart efter at raabe: 
«Hurra for Henrik Wergeland». Disse to, Grundloven og 
han, voxte op sammen der i Ejdsvold som to Kammerater. 
Det ender med, at de staar Ansigt til Ansigt her. 

De voxte op sammen som to Underbarn, det ene et 
Menneskebarn, det andet et Valkyrjebarn, det ene synligt, 
det andet usynligt. Henrik Wergeland var tilfangetagen af 
det hele sit Liv lige til ind paa Dødslejet. Midt imellem sin 
dagligdagse Omgang havde han en højere, lysere, frejdigere, 
og Grænserne mellem endeligt og uendeligt flød altid sam- 
men for ham, ligesom Grænserne mellem Planter, Dyr og 
Mennesker (han troede alt havde Sjæl, og han vilde endnu 
paa Dødslejet have baade Blomsterne og Veslebrunen med 
til Himmeriget). Sagen var, at Frihedens Valkyrjebarn 
havde der i Ejdsvolds Lunde givel ham et Kys paa hans 
Mund og paa hans Øjne, saa alt blev synligt for ham i en 
sammenhængende Livskjæde, hvori til en vis Grad alt, det 
mindste med det største, blev lige vigtigt, lige kjært. Derfor, 
efter hvert som han udvidede sin Kundskab, udvidede han 
sin Kjærlighed, at fuldkommengjøres var for ham at elske; 
han døde i en Aandsfrihed saa smilende af Forstaaelse og 

Kjærlighed, at aldrig har der over Nordens Aandshimmel 
været seet et skjønnere Syn end Henrik Wergeland paa 
hans Dødsleje. 

At han i Barndommen gik og talte fortroligt med Fri- 
heden der i Ejdsvoldslundene, gjorde ogsaa, at hans Liv 
blev en streng Frihedstjeneste. Det er i mange Stykker lige- 
saa poetiskt som hans største Digte, og meget af det, han 
gjorde eller sagde, havde ofte i Øjeblikket en fyldigere Virk- 
ning end det meste af, hvad han digtede. I ved alle, at han 
holdt Talen og besørgede Afsløringen ved vort første Fri- 
hedsmonument, Støtten over Christian Krohg; I har vel 
ogsaa alle hørt, at han ved den Lejlighed mødte op i en 
Vadmelskjole, som ovenikjøbet var for kort til ham, og i en 
Værkensvest. Det kom deraf, at han ingen skikkelige Klæder 
længere havde igjen; han havde givet dem til Fattigfolk; 
thi det ver en haard Tid dengang. Han kunde ingen faa 
laant hos Kameraterne, saasom de vidste af Erfaring, at 
Klæderne let kunde gaa samme Vejen. Men saa forbarmede 
en Storthingsbonde sig over ham og laante ham sin Vad- 
melskjole og Værkensvest. Hermed traadte Henrik Werge- 
land frejdigt op og talte over, hvorledes Fædrelandet skal 
elskes. Men nu tænker jeg, at for os har Traadene i Vad- 
melsfrakken tvinnet sammen et vakrere Digt herom end 
noget, som paa den Dag blev sagt og sunget, og jeg tænker 
videre, at Henrik Wergeland i Vadmelskjolen var det ind- 
flydelsesrigeste, som skede i Norge den Dag. 

I har vel ogsaa allesammen hørt om, at Henrik Werge- 
land i en Tid af sit Liv gik med Lommerne fulde af Træ- 
frø og kastede en Næve ud nu og da paa sine Spadserture 
og vilde have sine Kammerater til at gjøre det samme, 
«for ingen kunde vide, hvad som groede efter det». Dette 
er et saa troskyldigt og rørende Digt om Fædrelandskjær- 
lighed, at det i Virkning kommer i Højde med det største, 
han har skrevet. 

Vi finder ham i Asylerne hos de forældreløse med Sang 
og med Handling, vi finder ham i Fængslerne hos de for- 
ladte paa samme Maade, i Hospitalet, i Barnekamrene, i 
Færd med at stifte Sognebibliotheker og hjælpe Selvunder- 
visningen op, og for den Sags Skyld selv gaa fra Gaard til 
Gaard i Ejdsvold, arbejde paa at faa Myrudtapning, Skog- 
plantning, give af sit Hjerteblod for at befri Folket fra 
Inkassatorvæsenets Vampyr, som dengang sugede det og 
beskyttedes af Juristeriet; han skrev om Militærmishand- 
lingen, Bestikkelserne, han arbejdede for Religionsfrihed, 
for de forfulgte Jøders Adgang til Landet, han skrev selv 

vor Frihedshistorie, han skrev filosofisk-historiske Afhand- 
linger, der førte ind Europas moderneste Ideer lige saa 
stærkt som hans stærkeste Digte —, kort der var intet saa 
smaat, at hans Hjerte ikke fandt det, og intet saa stort oppe 
i Samtiden, at hans Aand ikke omfattede det. Saaledes mæt- 
tet med Opgaver er vor Nationalfølelse bleven siden hans 
korte, men store Arbejdsdag, og naar vi fortiden har Kamp 
saa at sige om alt muligt paa engang, saa er dette ikke 
noget, som vi skal forfærdes over, men i højeste Grad 
glæde os over, thi desto rigere bliver her engang Slægtens 
Udvikling, — og dette har vi fremfor nogen anden at takke 
Henrik Wergeland for. 

Og saa tænker jeg, at i Sammenligning hermed er det 
smaat, hvad man klager over hos ham. Derved tænker jeg 
ikke engang paa hans Mangler som Digter; men paa saa- 
dant, som at hans Arbejde og Liv flød ikke af den rette 
Kilde. Herregud, lad os overlade til en upartisk Eftertid at 
analysere, hvad der var i hans Kilder, som gjorde Marken 
saa frodig og frisk efter ham. Og naar man klager over 
hans stormende Ungdomsliv, — ja, jeg vil bare derom sige, 
at naar hans Livstræ, trods at det fik Skrammer i Barken 
og kanske nogle Grener knækkede, alligevel blev Skogens 
rankeste, største Træ, med den frodigste Krone, saa vil vi 
være fornøjede. 

Eller er dette ikke et Verdenstræ? Det er ikke kjendt 
andre Steder end af os i Norge, siger man. Kan saa være; 
men Hardangerfjorden og Digtet over den er lige herlige, 
fordi man ikke taler om dem i Paris. Der kan komme den 
Dag, at de gjør det. Og hvad hans Størrelse angaar, Ver- 
dens største Fjeld kan blive meget ringe, naar man der 
leder efter Bjergarter, som det ikke har. Tag af Henrik 
Wergelands Digte, lad mig sige 100, eller bare 50, ja bare 
nogle Udtryk hist og her, lad saa en Mand eller Kvinde, 
som kjender Literaturhistorien, og som har den Evne at 
kunne blive bleg, naar det Aandsstore rører deres Forestil- 
ling, at faa Taarer ved et Udtryk, smeltet og gydt af den 
mægtigste Sindsfylde, eller at henrykkes af en ætherklar 
Fantasi i uendelig Aandsfrihed ..., lad saadan en Mand 
eller Kvinde læse «til en Gran» eller «Egebladenes» Leg og 
Samtale paa Farten til to politiske Modstanderes Grave, 
eller «til Foraaret», «den første Sommerfugl», «mig selv», 
«den første Gang», «George Frederik von Krogh», «Ludvig 
Mariboe», «Robert Major» (afdøde Vinjes Yndlingsdigt, jeg 
hørte ham aldrig citere det, uden at jeg saa Taarer i hans 
Øjne), Hilsningsdigtet til England i «den engelske Lods» 

(og det er, som om jeg gjør en stor Uret ved at tage disse 
ud fra deres Sødskende og derved ligesom sige, at de er 
skjønnere end Hundrede, som staar igjen) eller søg nede i 
en mindre Sfære, f. Ex. blandt hans Barnpedigte; man siger 
om Verdensskalden Victor Hugo, at hans Barnedigte er det 
skjønneste, han har skrevet, — Henrik Wergelands staar 
fuldkommen ved Siden, ligesom hans Eventyr: «Der er 
Brand i Rosernes Lejr», kommer op ved Siden af H.C. An- 
dersens allerskjønneste; eller søg ned i noget lavereliggende, 
tag f. Ex. «Opsang for Nantesfareren, Kommerceraad Clau- 
sen», — jeg tænker den skal holde Maal ..., og saa optager 
jeg igjen min Traad og siger: hvis en fremmed Kvinde eller 
Mand, bevandret i Verdensliteraturen kunde læse dette og 
andet af Henrik Wergeland, vilde de ubetinget sætte ham 
blandt de største i hans Samtid, og i det, som er særeget 
for ham (og enhver stor Digter har sit særegne) holde ham 
for uovertruffet. 

Det særegne for ham er: den Sindsfylde, hvori Fore- 
stillingerne inderliggjøres. Jeg gjentager det: den Sinds- 
fylde, hvori Forestillingerne inderliggjøres, — her har jeg 
nemlig ikke Tid til en nærmere Udvikling; men jeg tror I 
forstaar, at det er dette, som giver ham hans Magt over os, 
saa at vi maa beundre, hvad han beundrer, og elske, hvad 
han elsker, og først og fremst beundre og elske ham selv 
paa Grund af den grænseløse Hengivelse, hvormed han be- 
undrer og elsker. Derfor siger vel ogsaa nu tusener og atter 
tusener med mig: Wergeland var i vor Barndom vor eneste 
literære Kjærlighed og siden altid vor dybeste, og det var 
af ham, vi først lærte at elske Fædreland og Frihed, og det 
igjennem at elske ham. 

Fra denne vor Barnekjærlighed er det, at Smaaskillin- 
gerne har trillet sammen og støbt hans Billede. Sagnet siger, 
der er Billedstøtter, som klinger, naar den opgaaende Sol 
rører dem. Her i Norge vil enhver opgaaende Friheds- og 
Oplysningstanke først træffe hans Billede og derfra for- 
stærket klinge tilbage i Slægternes Sans. 

Der vil hænde mere; alt nyt fremkalder Kamp, og han 
vil stige ned og kjæmpe med. Han er elsket af alle, men 
kommer vi ind paa den dybere Undersøgelse af ham som 
Fritænker, som Republikaner, som den store Evolutions- 
aand, der sang om undergaaede Verdener og om andre Ver- 
dener «der endnu slumrer ufødte i Melkevejen», — da be- 
gynder Striden. 

Det er saaledes mer end et Tilfælde, at der blev Strid 
om hain paanyt, netop som der var Strid om hans Barn- 

domskammerat Grundloven, — om den rette Forstaaelse af 
den ene og om den rette Forstaaelse af den anden. Det er 
saa naturligt efter vore Forholde, at Hovedstaden vil blive 
det Sted, hvor man sidst bliver enig herom. Derfor kan 
vi sige, at begge, baade Grundloven og han, endnu er paa 
Rejse fra Ejdsvold og hid. Hvorlangt de er komne, altsaa 
hvor de for Øjeblikket befinder sig, er ikke saa let at af- 
gjøre, som at det er hid de vil, hvor vi foreløbig rejser 
hans Statue. Den Dag de begge helt er komne hid, det vil 
sige fulgt af hele det norske Folk, da er «første Ring» fær- 
dig, og Hovedstaden blevet Norges Hjerte. 

De, som ikke ønsker dette, ja som heri vilde se vor 
største Ulykke, og de, som ønsker dette og heri ser vor 
største Lykke, de bestraales begge idag af hans frugtbare 
Tro paa Sundheden i dette Folk, — og de omfavner i ham 
begge Fædrelandets største Søn, — vi omfavner idag i ham 
(som engang før) det hele norske Folk. 

Herfra gaar vi tilbage til Kampen; men lad os indvies 
til den ved at føle os Brødre og Søstre under Afglandsen 
af hans Billede. 

Saa har jeg nu den Ære og uendelige Glæde paa det 
norske Folks Vegne at lade Dækket falde for Billedet af 
den i Folkekjærligheden gjenopstandne Henrik Werge- 
land. 

Det falde ! 


[Om Trosfrihed.] 





(Tale ved en Middag i Viktoria Hotel, Lillehammer, givet 27. Mai 
for Bjørnson af nogle Venner, mest Bønder fra Faaberg, efter Digterens 
Hjemkomst fra Amerika i Mai 1881.) 


J eg takker hjertelig for dette Møde og for den gediegne 
Tale, hvormed det er blevet indledet. Ingen Indbydelse kan 
i denne Tid have et Værd for mig som en af Sambygdinger 
og Venner, der kjender mig bedst, og altsaa ogsaa bedst 
kan protestere mod den Bagvaskelse, som jeg en Tid har 
været udsat for. 

Lad mig nytte denne lille private Sammenkomst til en 
Udtalelse om Trosfrihed; thi derom har Kampen staaet. 
Ikke saaledes, at den jo i Virkeligheden gjaldt meget mere; 
men det Paaskud, hvorunder jeg blev angrebet, var en 
ligefrem Spekulation i, at her endnu ikke var Trosfrihed i 
Norge. «Morgenbladet» og dets Følge her hjemme, og de 
norsk-amerikanske tvetydige Redaktører og Korrespondenter 
har alle med sine Bagvaskelser gjort Regning paa at kunne 
vække Trosforfølgelse. Det lykkedes ikke dennegang; men 
at de havde Ret i at regne som de gjorde, beviser f. Ex. et 
Digt og en Udtalelse i vort fromme Blad «Fædrelandet», ikke 
mange Dage gammelt.*) Dette Blad har nylig faaet Chri- 
stopher Bruuns Attest for at besidde hans Agtelse,**) altsaa er 
det ikke uden hæderlige Mænds Sympathi. Bladet siger, at 
jeg skjænder min Fars Stand og haaner min Mors Tro, og 
at jeg er som Judas Iskariot, der solgte Herren for Penge. 
Lidt rolig Eftertanke maatte sige enhver, at jeg ikke godt 
kan sammenlignes med en Mand, der bedragerisk solgte sin 
Herre til Fienden; thi jeg taler og handler af min dybeste 
Overbevisning. Og jeg skjænder vist ikke min Fars Stand, 
naar jeg lader hans ærværdige stærke Personlighed være 


*) «Fædrel.» 21 Mai, 39, se Anm. nådf. S. 524. 
*%) I en Tale i Arbeidersamfundet i Kristiania 5. Mai 1881. 

min Læremester i at sige, hvad jeg tror er sandt for Gud; 
ej heller haaner jeg min Mors Tro anderledes, end vi alle 
haaner vore Bedsteforældres eller Forfædres Tro, naar vi 
nu bekjender en anden Tro, end de havde. Jeg tror, at 
baade vore kristne og hedenske Fædre og Mødre har været 
i en Vildfarelse, som hørte deres Tid til; naar jeg vil rette 
den i vor, saa «haaner» jeg dem ligesaa lidt som jeg «haa- 
ner» mine Børn, naar jeg vil rette en Vildfarelse i dem. 
Slige Udtalelser i det fromme Blad staar ingenlunde en- 
somme, og naar Christopher Bruun og mange med ham 
har Agtelse for dette Blad, da er det vist ikke afvejen at 
tale lidt om Trosfrihed i Norge. 

Jeg begynder da med enhvers Ret til at forkynde sin 
Tro. Man møder her en hel Skare af Talemaader, som 
trænger til at udmønstres. Jeg skal drage frem nogle af 
dem. Man siger, «det er Synd at udstrø Tvil». Men er det, 
som man kalder Tvil, min Overbevisning, saa er det 
mig naturligvis en Trang at udbrede den, og kan den blive 
andres, saa maa den Overbevisning, som de havde før, 
enten ikke have passet dem, eller endnu ikke have faaet 
det rette Forhold til den. Jeg ser i begge Tilfælde ingen 
Synd i, at de «kommer i Tvil», d. v.s. at de optager Sagen 
en Gang til. De «befæstede» rokkes jo ikke af min Tvil; 
den kan alene virke paa dem, som trænger til et dybere 
Selvarbejde. 

«Men der er saa mange, som ved Tvilen bliver slaaet 
et dybt Saar, og som det forvolder stor Smerte.» — Dette 
er fejø Tale; thi om det giver Saar og Svie at vinde en ny 
Overbevisning, — personlig Sandhed kan aldrig kjøbes for 
dyrt. Enten vi stanser i Videnskaben eller kommer tilbage 
til kristelig Tro, Smerten faar tages. Jeg har havt en Gjen- 
nemgangstid af et grufuldt Øde og stor Bitterhed; men jeg 
har ogsaa smagt, hvad der kommer bagefter. 

Saa siger man: «Kristendommen (i den senere Tid 
kalder man den helst «Barnetroen») bærer dette Folk, og 
derfor er Udbredelse af Tvil det samme som at nedbryde 
Samfundets bærende Kraft» Vi møder her den samme 
Tankegang som i det politiske, den nemlig, at det nuvæ- 
rende er fix og færdigt, hvorfor den, som vil Udvikling, 
«omstyrter Samfundet». Af alle Talemaader, som nu stun- 
der til Afløsning, er denne blevet den skrøbeligste. 

Jeg spør enhver i denne Forsamling, om han har seet 
noget ligt til, at Barnetroen er det, som bærer Folk og Rige? 
Der er dem, i hvem Barnetroen er den bærende Kraft; 
men hvor mange er de? Se eder om i eders Omgang! 

Hvor mange gaar til sin Dag og sit Arbejde i Bøn og for- 
retter det saa, at man ser det er spiret ud af Bøn? Hvor 
mange har en Søndag, som er en «Helligdag»? Er det ikke 
saa, at gudelige Tanker findes i det højeste to Timer om 
Søndag, og ellers alene forbiglidende som en Sky? Hele 
Ugen — ogsaa hele Søndagen — udenom de Par Timer jeg 
har nævnt —, er Folk inde i andre Længsler, Tilbøjelig- 
heder, dybe Slægtsvaner og mekanisk Arbejde. Man sva- 
rer, at det kommer ikke an paa Omfanget; ligesom Seneps- 
kornet eller Surdejgen gjennemsyrer et Kvantum, umaadelig 
større end de selv er, saaledes ogsaa Troen. Ganske vist; 
men saa maa de, min Sjæl, ogsaa lægges ind i det, som de 
skal gjennemsyre, — og dette er netop, hvad jeg ikke ser 
er gjort uden hos yderlig faa, — og I har vist heller ikke 
seet det mere end jeg. 

Selv de, som stadigt forkynder os, at Kristendommen, og 
den alene, kan bære Livet, — jeg mener Præsterne, Prov- 
sterne, Biskoperne, — er de selv aldeles «gjennemsyrede» af 
den? Vi kan dømme derom efter et enkelt offentligt Forhold, 
det til deres ledende Blad, deres daglige Læsning, «Morgenbla- 
det». Jeg har endnu ikke talt med nogen forstandig Læser af 
dette Blad, han høre til hvilketsomhelst Parti, uden at han 
paa Tale om «Morgenbladet» beklager dets Ondskab og 
Forfølgelseslyst. I Parenthes: Jeg siger Lyst og ikke Evne, 
som jeg overhovedet mener, at det er Mangel paa den rette 
Evne, Mangel paa Begavelse, som gjør, at «Morgenbladet» 
er bleven liggende nede i dette smudsige, fortærende Had, 
denne beklagelige Ondskab, denne endeløse Forfølgelse af 
Enkeltmand. En virkelig Begavelse vil i en Kamp efter- 
haanden blive saa optaget af det store, som det gjælder, 
at Sindet forædles, Kræfterne voxer og trænger større Brug. 
Jo mere man lærer, jo klarere ligger ogsaa de store Strøm- 
ninger for ens Blik, saa den enkelte kan ikke længer uden 
Følelse af Uretfærdighed blive gjort til Syndebuk for en 
Bevægelse, som har skabt ham selv. Jeg sætter denne Pa- 
renthes ind i min Tale, Venner, ikke for at anklage, men 
for at undskylde ved at forklare; thi ingen kan lægge en 
Alen til sin Væxt. Personlig kan jeg bare være «Morgen- 
bladet» taknemlig; uden dets evneløse Forfølgelseslyst stod 
jeg ikke, hvor jeg nu staar, — ja, uden dette Blad var 
hverken vort liberale Parti eller dets ledende Mænd saa 
langt komne i det norske Folks Kjærlighed. Og dermed ud 
af Parenthesen! Uagtet nu alle er enige om «Morgenbla- 
det»s Ondskab, at den nemlig slaar ud i Bagtalelse og For- 
følgelseslyst, — er der neppe nogen Bisp og meget faa 

Provster og Præster, uden at de trænger til «Morgenbla- 
det», trænger det lagt frem paa sit Frokostbord efter Mor- 
genbønnen (at sige, hvis de har holdt Morgenbøn). Enten 
de nu mætter en ond Tilbøjelighed derved, eller de alene 
lader det «glide ned», — de slaar Kammeratskab med Ond- 
skaben, med Bagtalelsen, med Forfølgelsen; de yder Bidrag 
til Bladets Virksomhed, saa der kan komme mere Ondskab, 
mere Bagtalelse, mere Forfølgelse. Ja, flere af dem yder 
ligefremt Forfatterbidrag! — Jeg tviler ikke om, at de høj- 
ærværdige og ærværdige paa andre Punkter er bedre «gjen- 
nemsyrede» af Kristendommens Aand, end i sit Forhold til 
«Morgenbladet»; thi Mennesket er en sammensat Ting. Men 
jeg har Ret til at sige, at vanter Gjennemsyringen saa gan- 
ske i et enkelt Punkt, saa staar dette neppe alene, — og 
selvfølgelig kan det heller ikke siges om dem med Sandhed, 
at «Kristendommen», «Barnetroen» er «deres bærende Kraft». 
Jeg tænker, at i det hele og store er der andre Ting, som 
er den bærende Kraft i dette Folk; men jeg skal for Øje- 
blikket ikke opholde mig videre ved det. 

Saa siger man: «Om ogsaa manges, ja, de flestes Tro 
bare er en Vanetro, den er dog bedre end et vitterligt Brud 
med Troen; thi den er en Mulighed, som der kan blæses 
Liv i; Vanetro er bedre end aabenbar Fornægtelse.» 

Dette er en styg og usand Tale. I Sammenhæng med 
den er en anden Ytring, den nemlig, at det er enhvers Pligt 
at sky Læsning eller Foredrag, som er farlige for Troen. 
Jeg maa virkelig spørge om, hvem man vil narre med en 
Tro, som man alene har, fordi man aldrig har hørt nogen 
anden? Er det Vorherre man vil narre med den? Hvad 
er det for Moral i slig Lære? Naar du i sædvanlige Ting 
faar Tvil, da undersøger du den; men i den vigtigste er det 
Synd at undersøge den? Naar du har kautioneret en Vexel, 
og du faar Tvil om Udstederens Vederheftighed, da sætter 
du Himmel og Jord i Bevægelse for at faa Sandheden at 
vide; men gjælder Tvilen din Religion, saa er det en For- 
tjeneste at slaa sig tiltaals? Hvad Moral er der atter heri? 
Jo, man kan faa Lov til at undersøge sin Tvil -- under 
Bøn eller hos Præsten. I de fleste Tilfælde bliver dette 
vistnok det modsatte af en Undersøgelse. Din Tvil kan du 
kanske faa ned paa den Maade, men som Menneske er du 
hverken blevet bedre eller klarere; tvertom! Thi her er en 
Lov om Brug eller Ikke-Brug af Evner, som er urokkelig 
sand, og den siger, at prøver du ikke alvorlig dine Tvil, saa 
sløves med dine Aandsevner ogsaa snart din moralske Sans. 
At prise en saadan Tilstand som en højere Mulighed for 

Sandhedens Gud end den, som en kraftig Tvil har rensket 
op, er Uvidenhed om sjælelige Love og en Haan mod deres 
egen Religion. 

Desuden i vor Overgangstid at forbyde Sjælene at søge 
frem? Medens hele Luften ligger svanger af Tvil at bede 
Menneskene for Guds Skyld fly — hvorhen? Til en anden, 
en fredet Klode? Thi paa denne vil Tvilen naa dem, selv 
om de flytter ind i Skogerne eller ud paa Prærien; thi og- 
saa vi, som «tviler», har en Samvittighed, ogsaa vi føler 
Pligt og Kald, og vore Brødre og Søstre skal ikke deles i 
to Samfund, et, som tør tænke, og et, som ikke tør; vi vil 
tale til alle! «Men de Enfoldige forstaar os ikke,» svarer 
de. «Vi bare forstyrrer dem». Atter en Talemaade; thi 
forstaar de ikke, saa «forstyrres» de jo heller ikke. Sagen 
er, at «den Enfoldiges» Tvil svarer til «den Enfoldiges» Tro; 
med de Evner, hvormed han tviler, med dem kan han og- 
saa tro, og omvendt. Den dannede har sine Spørgsmaal 
og sine Svar, «den Enfoldige» har sine; vi, som taler til 
dem, maa prøve at finde Folk, hvor de har hjemme. 

«Ja, sæt det lykkes eder at tage Troen fra dem? Hvad 
vil Følgen blive? Ryggesløshed i alle Skikkelser, Sam fun- 
dets Opløsning, al Autoritets Tilintetgjørelse, — se, det vil 
blive Følgen!» I[ Koldblodighed et Spørgsmaal: Er det 
Moralen, som har skabt Religionen, eller er det Religionen, 
som har skabt Moralen? Historien svarer ubetinget, at det 
er Moralen, som har skabt Religionen. Naar de kristne 
nægter dette for deres Religions Vedkommende, saa kan de 
ikke nægte, at det gamle Testamentes Bud fandtes tusen 
Aar i Ægypten, før de aabenbaredes paa Sinai, ligesom i 
alle samtidige Samfund uden nogen Aabenbaring, og at det 
ny Testamentes øverste Moralbud «du skal elske din Næste 
som dig selv» fandtes tusen Aar skrevet i Indien, før det 
lærtes af Jesus af Nazareth. Den Regel, hvorefter vi døm- 
mer og dømmes (naar vi tager den i det store og hele), er 
almenmenneskelig, og om den i manges Sind knyttes til 
den kristelige Tro, — i de flestes gjør den det ikke. De 
fleste Mennesker, selv i kristne Samfund, som lader være 
at stjæle, myrde osv., gjør dette, fordi de har lært, det brin- 
ger Foragt at stjæle og myrde; med andre Ord: deres 
Æresfølelse forbyder dem at stjæle og myrde, og dette 
enten de tror el] ej 

Og nu maa > -rkelig faa Lov til at minde om, at det 
netop er i Mora g V Navn, for nemlig at faa en bedre Mo- 
ral ind blandt lags t vi angriber den sløve Vanetro, det 
grænseløse q p [ks kilden til det meste Fusk iblandt os. . 

Jeg er i min Samvittighed aldeles overtydet om, at for Tiden 
er dette det største, som kan gjøres i Norge, og at brave, 
modige Kristne ikke kan andet end at være af samme Me- 
ning. Thi enten det stanser i Videnskabens Resultater eller 
i den kristne Religion, — vi trænger en streng Gjennem- 
gang til personlig Sandhed. Siden Troen blev en Modesag, 
maa det sidste og yderste sættes ind: Bagvaskelse og For- 
følgelse maa trodses, idet man tvinger Samvittighederne 
til en dybere Undersøgelse. Ingen Præsts blide eller vrede 
Forkyndelse kan i vort Samfund for Øjeblikket komme op 
imod denne Gjerning i Alvor og Virkning. Lad mig tage 
fejl heri; — men om det var mit sidste Ord, jeg kunde ikke 
ændre det. 

Og herpaa svarer de kristne ved at raabe: «Hør ham 
ikke! Gaa, spring, fly!» I Sandhed: Rollerne fra de første 
kristnes Tid er blevne ombyttede; det er de kristne, som 
nu er blevet fejge. Eller hvorledes tager følgende sig ud? 
Præsterne overgyder de troende med sin Veltalenheds Olje 
hver eneste Søndag og ellers ved Bryllup og Begravelse og 
Faste og Bibellæsning, og de kristelige Lærere udgyder sig 
hele Ugen Vinteren igjennem over vor Ungdom fra 5 til 15 
Aar, Lægprædikanterne gaar over Bygderne som en maa- 
nedlig Renskelse, og dertil alle de hellige Blade, og alle de 
Blade, som stiller hele sin Gjerning i Kristendommens Tje- 
neste, først og fremst Landets største Blad, «Morgenbladet» 
— og saa rejser alligevel Præster, Lærere, Lægprædikanter 
og hellige Redaktører et Skrig i Kor, bare der anmeldes et 
Foredrag af en Fritænker: «Hør ingen uden os! Æns ingen 
anden Tro og Forkyndelse end vor!» — — — or det selve 
Oljen de tviler paa, eller er det de levende Kar, som den 
gaar igjennem ? 

Førend jeg slutter, vil jeg nævne et Par Talstørrelser. 
Tal har undertiden noget afkjølende ved sig. Det forekom- 
mer mig for nærværende ganske sundt at huske paa, at 
man holder Jordens Indbyggertal for at være omtrent 
tretten, fjorten hundre Millioner, og deraf er, saa vidt jeg 
nu mindes, i det højeste hundre og tredive Millioner Navne- 
kristne, d. v. s. ikke engang hvert tiende Menneske. Vi har 
nu Erfaring lang nok til at skjønne, at anderledes bliver 
ikke Forholdet; her er geografiske Linjer, som ikke over- 
skrides uden saa enkeltvis, at det ikke kan regnes. Lægger 
vi nu hertil, at af disse Navnekristne er neppe to Millioner 
virkelig Kristne, saa tar vi neppe fejl, ja, vi er ovenikjøbet 
da i god Overensstemmelse med den kristne Læres egne 
Forkyndere. Det synes mig, at dette ene Forhold burde 

paalægge de kristne Lærere lidt Beskedenhed ligeoverfor os 
andre, saa meget mere som den stemmer med deres egen 
Lære. Ingen af dem tør paastaa, at Kristendommen længer 
er Verdens ledende Aandsmagt, og det burde den vel være, 
hvis dens Lærere skulde have en Slags Ret til at forbyde 
Folk at høre, hvad der strider imod dens hellige Bøger. 
Ingen stor Digter er kristen, og om en enkelt Videnskabs- 
mand siger sig at være det (der gives jo overalt Efter- 
nølere), selve Videnskaben, jeg mener den historiske, den 
naturhistoriske, den filosofiske, har antaget Evolutionens 
Theori (den evige, gradvise Udviklings), og dette tilintetgjør 
al Tanke om den særskilte Skabelse, om Paradis og om 
Aabenbaring. Lad være, at t. Ex. Christopher Bruun har 
Ret, naar han siger, at dette kommer alene af, at Viden- 
skabsmændene ikke er kristne, — Slutningen forekommer 
mig noget underlig; men lad ham have Ret, saa at de Fakta 
og de Love, som er fundne, vil bevise det stik modsatte, 
naar kristne Videnskabsmænd engang kommer til at se paa 
dem, ... for Tiden er det ikke saa, og det forekommer 
mig derfor, at man burde vente med at tale hovmodigt og 
fordømmende, indtil denne nye Videnskab havde overtaget 
Aandsledelsen i Pagt med Kristendommen. Dette synes mig 
saa meget naturligere (jeg gjentager det), som det er over- 
ensstemmende med de kristnes egen Lære, ikke at for- 
dømme og forfølge, og ikke at sky Lyset. 

Mine Venner, jeg ber om lige Ret for begge Parter, jeg 
ber om aaben og ærlig Kamp! Denne Bøn maa dog finde 
Gjenlyd hos den kristne Aand i nordisk Skikkelse; thi den 
største religiøse Begavelse i Norden, Grundtvig, har for 
denne Lighed og Frihed skrevet og talt det skjønneste og 
største, han overhovedet har skrevet og talt. Men det for- 
staar sig, han havde ogsaa begyndt i en Tid, hvori det var 
næsten lige saa foragteligt at forkynde de kristnes hellige 
Ord, som det nu er for os at bevise, at dette Ord ikke er, 
hvad det giver sig ud for. Og hermed forlader jeg dette. 

Da det, som sammenbinder os, mine Venner, nærmest 
er politisk, lad mig endnu sige et Par Ord om Kristendom 
og Politik. Jeg erklærer mig enig med Højre i, at Kristen- 
dommen heller fører til Højre end til Venstre, og mit Ud- 
gangspunkt er ikke alene mange Ting i selve Læren 
(ligesom at AÅSki gt savnes); men endnu mere den Tid, 
hvori Kristenq ULØ g kom frem. Jeg tror, at de, som siger, 
at Kristendom Yme ører til Venstre, lægger ind en mere 
eller mindre p fortolkning. Jeg har imidlertid mine 
bedste FemeyÅy ger Penne Side, og deres Forhold til Kri- 

stendommen bliver deres egen Sag og ikke min. Idet jeg er 
inderlig taknemlig for deres Bistand, haaber jeg, at de med 
eder vil indrømme, at den Mand skal vælges til politisk 
Repræsentant, der i det religiøse Forhold staar ærligt. 
Det er forøvrigt aldeles ligegyldigt, paa hvilken Side han 
religiøst staar, saa længe ikke ligefremme kristelige Troes- 
spørgsmaal (eller Institutioner, som kan faa Indflydelse paa 
disse) foreligger til Forhandling. Selv da kan man under 
Forbehold vælge ham. Den Evolutionstheori, som de fleste 
Fritænkere nu bekjender sig til (det er netop den, som i 
Regelen har gjort dem til det), forbyder dem nemlig paa 
det bestemteste at stemme for Institutioner, som løber forud 
for den almene Bevidsthed. Man kan arbejde op saadanne 
i den almene Bevidsthed; men som Lovgiver maa man 
holde sig til de faktiske Forhold. Dette er i den Grad det 
første og sidste i Evolutionisternes Samfundslære, at man 
for den Sags Skyld gjerne kan sætte en Fritænker til Kirke- 
minister, hvad ogsaa oftere er blevet gjort. 

Og saa, mine Venner, en hjertelig Tak! Endnu en Gang: 
lige Ret for alle baade til at tale og høre, og aaben, ærlig 
Kamp, uden Forkjætring. Jeg drikker for Trosfrihed i 
Norge, — og jeg haaber eders Bistand til, at den bliver til 
Virkelighed; og først og fremst i det politiske. 


'Det Digt, Bjørnson sigter til i Begyndelsen af Talen, er et anonymt 
Digt af Jonas Dahl i «Fædrel,» 21. Mai, Nr. 39; der heder det bl. n.: 


Da skjænded du frækt din Faders Stand 
og haaned din Moders Tro, 

du lægede ikke Josefs Brøst, 

men spottede skadefro. 





[Vort Forhold til Sverige.] 


(Tale ved Mødet paa Lillestrømmen 25de Juni 1881, «Dagbladet» 27de 
Juni, Nr. 164. 

Johan Sverdrup var paa Grund af sin Helbredstilstand forhindret 
fra at møde.) 


Tit de fleste, som her staar, taler jeg vel for første 
Gang. I ethvert Fald taler jeg for første Gang paa dette 
Sted, som er blevet saa bekjendt derved, at det er herfra, 
Johan Sverdrup har rejst det liberale Program foran 
Valgene. 

Jeg vil begynde med at slutte mig inderlig til det Ønske, 
som er udtalt for ham, og jeg vil forme det saaledes, at 
han maa være istand til ogsaa foran næste Valg paa dette 
Sted at rejse Valgprogrammet. 

Jeg har forøvrigt tænkt idag at tale om vort Forhold til 
Sverige — jeg som jo er Svenskehader og Unionsflende. 
(Munterhed.) Mener I, at der er et eneste Menneske af dem, 
der nu siger dette i den rejste Kamp, som virkelig tror det? 
(Nej'!) Vi er ikke flere her i Norge, end at en Mand, naar 
han som jeg har deltaget i det offentlige Liv i snart 25 Aar, 
bliver kjendt ogsaa som Personlighed. Jeg tror da, at man 
ved det her i Norge, at jeg har ikke en Natur, som ligger 
for Had; jeg hader virkelig ikke noget Menneske, og det at 
hade et helt Folk anser jeg nu for rent ud latterligt. (Bifald.) 
Det skulde ogsaa være underligt, om jeg var Svenskehader. 
Nogle af de svensk-svenskeste i Sverige er mine Venner, 
nogle af Sveriges første Mænd og Kvinder, og Svenskerne 
maatte dog være et foragteligt Folk, hvis deres første Mænd 
og Kvinder i stort Tal vilde være min Ven, om jeg var 
Svenskehader. (Bifald.) 

Hvad Unionsfiendskabet angaar, skal jeg gjøre et Tilbud. 
Jeg skal tilbyde en Æresret af hæderlige Mænd — de kan 

ovenikjøbet være Højremænd allesammen — jeg skal tilbyde 
dem af Ytringer fra mig at finde frem — naturligvis, de maa 
holde sig til, hvad jeg virkelig har sagt, og ikke til, hvad 
visse Blade har tillagt mig — men at finde frem en eneste 
Ytring, der viser, at jeg nogensinde har næret en eneste 
uvenlig Tanke mod Foreningen. De skal ikke kunne finde 
den. 

Hvorfor? Fordi den aldrig har været i mit Hjerte, og 
det, som en Mand ikke har i sit Hjerte, har han heller ikke 
paa Læben, hvis han ikke er en sammenhængsløs Mand, — 
og det er jeg ikke. (Bifald.) Jeg husker, at jeg engang som 
Smaagut blev spurgt, hvilket Land jeg holdt mest af. Norge. 
Men næst efter det? Sverige, svarede jeg uden Betænkning. 
Jeg er lidt stolt af det nu bagefter; thi dengang havde intet 
Menneske lært mig det; jeg havde læst mig til det selv af 
Sveriges Historie. 

Jeg havde den Ære engang en Søndag Formiddag at tale 
i Stockholm for et svensk Publikum. Jeg tør sige, det var 
ganske godt sammensat; der var fra Statsraader og ned- 
over; Mennesker med Hjerte, Dannelse og Forstand. Jeg 
husker det som i dette Øjeblik. Jeg talte om Norges og 
Sveriges Forening, og jeg sagde blandt andet dette: Norge 
har engang begyndt stort i Forhold til sit lille Folketal; 
men da kom det ved en ydre, næsten mekanisk Proces ind 
under et andet Folk, tabte sin Selvbestemmelsesret og sank 
langt ned. Anden Gang har det i Forhold til Folketallet 
begyndt stort, og skulde det anden Gang hænde, at det kom 
ind under et andet Folk, saa gik meget tabt for os, men 
meget gik ogsaa tabt for det Folk, der var forenet med os. 
(Bifald.) Og da dette var Bud fra det dybeste i min Sjæl, 
naaede det ogsaa til Dybet af deres Hjerte, og jeg saa mange 
fugtige Øjne hin Stund. Der har I hele min Politik overfor 
Foreningen! (Stormende og langvarigt Bifald.) 

Jeg siger idag det samme, jeg sagde som Barn. Efter 
mit eget Fædreland elsker jeg Sverige mest. Der er kun 
den Forskjel, at dengang havde ingen lært mig det; nu har 
jeg lært det i Omgang med ædle svenske Mænd og Kvinder, 
ved bedre end da at kunne forstaa, hvad der er bravt og 
storslaaet i dette Folk. (Bifald.) 

Og naar jeg nu vil tale om Forholdet til Sverige, er det 
for at gjøre Svenskerne opmærksom paa, hvilke Vanske- 
ligheder vi har havt i denne Forening. Thi før Svenskerne 
fatter det, før fatter de ikke, hvor loyale, hvor trofaste vi 
er mod Foreningen. Thi gaar de bare efter Festtaler og 
visse Blades Udtalelser — jeg kan næsten sige alle, thi her 

har været stor Forsømmelighed paa dette Punkt — vil de 
ikke fatte andet, end at vi kun har havt Glæde og Velsig- 
nelse af Foreningen. Nej, vi har ogsaa havt Vanskeligheder, 
store Vanskeligheder; det ene med det andet skal siges; af 
det kommer klar og grej Forstaaelse. Og jeg har foresat 
mig idag at tale aabent og uforbeholdent om mange Ting, 
som ellers plejer at stikkes under Stol. (Bifald.) 

Men naar jeg gjør dette i den nu rejste Kamp, er det, 
som sagt, for at Svenskerne skal skjønne, hvor tilbunds 
loyale vi er mod Foreningen. Thi disse Vanskeligheder har 
vi prøvet; men vi har forvandlet dem til Betingelser, saa- 
ledes som et dygtigt Folk plejer at gjøre. 

Jeg gaar ikke helt tilbage, hvor Forholdet til Sverige 
kun blev seet paa helt tilbunds af Statsmænd og kloge Ho- 
veder: jeg begynder, hvor Folket kom med, — vel ikke 
Folket som den politiske Magt, det er blevet fra 9de Juni 
1880, siden da er det en dobbelt, ja tredobbelt saa stor po- 
litisk Magt som før, — men Folket i noget magrere For- 
stand. Jeg begynder paa Statholderstridens Tid. Det, som 
er foran, drager jeg paa sit Sted ind. 

Jeg skal fortælle ganske kort, hvordan den Strid kom 
op. Karl den 15de var bleven Regent. Med ham kom en 
ny Strømning. Han var Storskandinav. Der blev nedsat 
en Militærkommissjon med det Formaal at sammenarbejde 
vore Armeer. Der blev ogsaa nedsat en Kommissjon, som 
skulde forberede en Toldforening mellem de to Riger. 

Bergens Repræsentanter havde været med, dels i Kom- 
missjonen, alle i Storthinget, og nu rejstes i Bergen en 
Kamp mod disse Repræsentanter. I Bergens Presse var der 
nylig kommet en ny, ung Redaktør. Alle fire Repræsentanter 
blev væltede, og der gik en patriotisk Aand fra denne Kamp 
ud over det hele Land. Der blev raskere Valg, end der havde 
været paa lang Tid. 

Paa det Storthing, som traadte sammen, forelaa der 
Forslag om Statholderpostens Ophævelse. Ministeriet havde 
underhaand lovet Kongens Sanktion. Men Svenskerne havde 
misforstaaet den Valgbevægelse, som var udgaaet fra Bergen. 
De forstod den saaledes, at vi ikke vilde have Unionen. 
At de opfattede Forholdet saaledes, var ikke saa urimeligt 
endda. 

Lige til den Dag havde man i Sverige opfattet For- 
holdet saadan, at Norge var givet til Sverige i Erstatning 
for Finland; det var et erobret Land. Dette stod i alle 
svenske Lærebøger. Norge havde en vis Frihed; men Sven- 
skerne troede, at naar de først lod os udvikle os, som vi 

selv vilde, saa kom vi af os selv i Sveriges Favn. Det var Op- 
fatningen lige til den Dag, da Sverige saa, at det gik lige 
omvendt: jo mere vi udviklede os, des mere tiltog vor 
Selvstændighed, og dette ansaa Svenskerne fra sit Udgangs- 
punkt som norsk Utaknemlighed. De erklærede, at vi ikke 
kunde ophæve Statholderposten paa egen Haand; der maatte 
Sverige være med. Vi havde et Ministerium dengang, som 
stod helt paa vor Side; men det satte ikke hele sin Magt 
ind. Det sagde ikke til Kongen: «Dersom du ikke holder 
Ord, gaar vi af; thi vi har givet vort.» De frygtede Vanske- 
ligheder, ja Farer. I spørger: hvilke Farer? Foreløbig 
lader jeg det staa hen. Men jeg vil sige om de Mænd: 
De var Sønner af Embedsmænd fra den absolutistiske Tid; 
deres Frihedsfølelse, deres Selvstændighedsfølelse var ikke 
hel. Thi der er Arv i sligt, som man ikke kaster hverken i 
første eller i andet Led; der maa flere Led til. De opfat- 
tede derfor Vanskelighederne for Kongen kanske noget 
stærkt; thi der er andre Ting, som de skulde have opfattet 
stærkere, — Folkets Vel. Folket — det vil ikke alene sige 
Folket idag, men Folket om hundre Aar og saa fremdeles, 
og det gjælder mere end nogen enkelt Mand, selv om det 
er Kongen. Jeg tror, det var et stort Fejlgreb. Vi var 
komne nærmere ved et parlamentarisk Styre idag, dersom 
de havde gaaet af dengang. 

Jeg skal fortælle en Episode til. Storthingets Protest 
mod Sveriges Indblanding var fattet enstemmig — der var 
rigtignok 2 Stemmer imod; men det var paa saadanne 
Grunde, at det kan regnes for enstemmig —; men under- 
haanden sender Storthingets Præsidenter, Aall og Harbitz, 
saadant Bud ind til. Stockholm, at Kongen sagde, at Stor- 
thingets Præsidenter havde fraraadet Sanktion. Nu spørger 
vel I: hvad kunde bevæge Storthingets Præsidenter til paa 
den Maade at svige Storthingets Beslutning? Jeg svarer fore- 
løbig ikke paa det. 

Under denne Kamp havde en svensk Statsmand hen- 
vendt sig til en af de i Stockholm værende Statsraader fra 
Norge og sagt til ham: Hvis I vil fremsætte Forslag for 
Norges Storthing om fælles Parlament, skal I faa Sanktion 
paa Statholdersagen. Dertil svarede den norske Statsraad 
nej. Den Regjering gik af; en anden kom, og med den 
kom det saakaldte Unionsforslag. Unionsforslaget gik bl.a. 
ud paa, at hvilkensomhelst Sag, som dertil fandtes skikket, 
kunde inddrages under et fælles svensk-norsk Statsraad. 
En svensk Statsmand sagde offentlig: dette er Indledningen 
til et fælles Parlament; thi naar Norge har havt dette en 

Stund, bliver det selv nødt til at bede om fælles Parlament. 
Dengang var det laget saadan, at i Kristiania var alle Blade 
vundet for dette Forslag. Men et Folkeblad, som havde et 
stort Antal Abonnenter — det var et Ugeblad og ikke poli- 
tisk —, begyndte saa at blive politisk. Det lod Advokat 
Dunker skrive dette Forslag sønder og sammen. Bladet gik 
til Grunde; men det er ikke saa farligt med en Pølse i 
Slagtetiden. Dengang var ikke «Dagbladet» kommet op 
endnu. Berner begyndte netop da og skrev i «Vort Land» 
mod Unionsforslaget. Kampen var ganske stor dengang, og 
den var jo lykkelig. I husker vel, at Ueland i sin Tid blev 
valgt til Medlem af Unionskomiteen. Jeg tror, han blev det, 
fordi den raadende Mand, Statsraad Stang, selv ikke havde 
Lyst til at fremme noget Unionsforslag; thi da, tænkte han, 
vilde det ikke gaa. Det kan vel synes noget underligt dette; 
men jeg tror, det er temmelig nær Sandheden. Ueland var, 
som alle ved, en inderlig godslig Mand; han var jo ogsaa 
bleven gammel og gav for meget efter. Vi ved ogsaa de 
fleste af os, at han angrede det saa, den gamle Mand, da 
han kom tilbage til Norge, at det blev Grunden til hans 
Død. Det har kostet os denne Mand, dette Unionsforslag. 
Men naar en Mand giver sit Liv for at oprette en Fejl, da 
kan han ikke give mere. Gud bevare gamle Uelands Minde 
i vore Hjerter! (Bifald.) 

I husker, at der var faa Stemmer for Unionsforslaget; 
men denne Stilling fandt man var en farlig Stilling. Vi havde 
nu oplevet, at et Statsraad ikke vovede, da dets givne Ord 
blev brudt, at staa ved det givne Ord. Der var Farer bag, 
som tog sig saaledes ud for dem, at de ikke turde gaa af. 

Vi havde oplevet dette med Storthingets Præsidenter, 
oplevet, at et nyt Statsraad lod Forslaget uden videre mar- 
schere gjennem Regjeringen og støde lige mod Storthinget. 
Saa sagde man: dette maa for Fremtiden forebygges. Der- 
for var det ud af Forhandlingerne om Unionskomiteen, at 
Tanken om at indføre parlamentarisk Styre udgik. Jeg var 
selv den Mand, som først rejste Spørgsmaalet i den norske 
Presse, og skrev om det hver Uge gjennem et halvt Aar. 
Min Tanke og enhvers, som var med paa at støtte denne 
Tanke, har jo været den, at Nordmændene skal være Herrer 
i Norge. (Stærkt Bifald.) Men dette bliver de først, naar 
den norske Regjering er udgaaet af Folkets Flertal, saaledes 
som dette er repræsenteret i Storthinget. (Bifald.) Da er 
vi sikre paa, at der ikke kommer noget frem til Storthin- 
get, som ikke først har maattet holde hele Kampen ud i 
Regjeringen. Da er vi først helt sikre paa Norges Fremtid. 

Bjørnsons Artikler og Taler. H 

Tanken med Forslaget om Statsraadernes Deltagelse i 
Storthingets Forhandlinger var, at det skulde være Vejen til 
Parlamentarismen. Med Undtagelse af Johan Sverdrup og 
kanske en enkelt til sagde man ikke højt, at det var Hen- 
sigten og vilde blive Følgen. Thi den norske Bonde sidder 
gjerne paa de bedste Argumenter. (Munterhed.) Men at det 
var Hovedargumentet, kan ikke bestrides. 

I ser, at Forholdet til Sverige er et centralt Forhold i 
den norske Politik. Jeg skal følge dette videre. Forslaget 
om Statsraadernes Deltagelse i Storthingets Forhandlinger 
førte, som I ved, igjen frem det absolute Veto. Man kan 
saa rolig sige ogsaa om det, at det er indirekte født af For- 
holdet til Sverige. Men jeg tør sige, at det ogsaa direkte er 
født af det samme Forhold. Tror I, at en Konge, som var 
født her i Landet, som var opdraget norsk, som havde levet 
vort Liv med, — tror I, at han nogensinde vilde fremsat 
Krav paa absolut Veto, slig som vor Grundlov er? Til hvad 
Brug? Havde han bare os, gjaldt det at vinde vor Kjær- 
lighed — og Vejen til Kjærlighed er ikke det absolute Veto! 
(Stormende Bifald.) 

Vi har nu Kongen blandt os som en tilrejsende Mand. 
Det er ikke hans Skyld, men Klikkens, som omgiver ham, 
at han ikke kommer udenfor den. Han kommer her ikke 
frem til Mænd og Strømninger, som vi synes, det vilde 
være bra, om han kjendte. Det ser jo ud, som han stræber 
efter det. Der har jo været indbudt paa Slottet ogsaa fri- 
sindede Mænd. Men Hoffolk forstaar sig saa godt paa 
Skinnet, — og dette har kun været Skin. Ak, han kommer 
aldrig til Møde med Folket, — det er ogsaa bare Skin. 
(Munterhed.) | 

Men levede han her, vilde han umulig i Længden und- 
gaa at lære de dybe Strømninger og de af dem baarne 
Mænd at kjende. Og da blev der sandelig et andet Forhold. 
Men sidder da ikke Statsraaderne midt i Strømningen? 
Dem puffer den vel dygtig paa? (Latter.) Kongen tager jo 
Statsraaderne ud af Klikken, uden Tanke om at tage dem 
af Flertallet; det gaar endnu en Stund an paa den Maadc 
at faa Folk til at staa Statsraad for sig. (Bifald og Mun- 
terhed.) 

Thi hvorledes er det med vort Embedsvæsen? De fleste 
af vore Embedsmænd er Sønnesønner af Embedsmænd fra 
Absolutismens Tid. Vi har givet dem Latinskoler, næsten 
fri Skoler, for at de kunde sætte sine Børn ind der og saa- 
ledes sørge for at vedligeholde Absolutismens Arv hos de 
norske Embedsmænd. Folket har man givet nogle smaa 

Vinterskoler, hvor de kan komme hveranden Dag. Man har 
lagt Udgifternes Tyngde der, hvor det gjælder at konservere 
Absolutismens Arv. 

Nu begynder ogsaa den at tage af, — alting slides, ser I I 
(Munterhed), og der har været slig Strømgang, at de skarpe 
Kanter ikke har kunnet bevares. Jeg kan fortælle, at der er 
Mænd i den nuværende Regjering, Mænd, om hvem man 
mindst skulde ventet det, som lydelig har beklaget sig over 
det personlige Regimente, de maa tjene. Jeg tror, at Aanden 
efterhaanden bliver slig, at det ikke bliver godt at faa Stats- 
raader paa samme Vilkaar som hidtil. 

Jeg tænker, at Svenskerne, bare ved at se disse Fakta, 
vil skjønne, at der er Vanskeligheder født for os af For- 
holdet til dem. Men der er flere. For at træffe nogenlunde 
i Midtpunktet vil jeg begynde med Flagsagen. 

Forholdet er desværre dette i Udlandet, at hvorsom- 
helst man kommer, tror de, at Norge er en Del af Sverige. 
Det er beklageligt; men det er sandt. Dette støttes uvilkaar- 
lig af det Forhold, at Kongen bor i Sverige; det støttes og- 
saa deraf, at ikke et eneste af hans Børn har faaet et norsk 
Navn, de er svenske allesammen, — og der er flere Ting 
endnu, som viser, at der i Forholdet er noget, som ganske 
naturligt skaber hin Opfatning. | 

Nu gjaldt det for os, som bærer Saar i vort Hjerte over 
dette, at enhver norsk Frihedsbevægelse i Udlandet betrag- 
tes som et irsk Oprør, at vi sees paa som utaknemlige Ir- 
lændere, der oprører os mod vort Overland, — det gjaldt 
for os at rette derpaa, hvad Flaget angaar. Thi det skjønner 
hvert Barn, at det rene norske Flag bedre fortæller hver 
Mand, at vi er et selvstændigt Folk, end naar der er kom- 
met et Unionsmærke ind. 

Vi havde jo læst til Exempel om den første Pariser- 
udstilling. Det kostede den norske Kommissær et Par Ugers 
Kamp, før han kunde faa det norske Flag hejst. Det sven- 
ske med de norske Farver i det ene Hjørne skulde repræ- 
sentere begge Lande. Sagen er, at det verdenskjendte en- 
gelske Flag er et Unionsflag. Hvorfor? Fordi Irland og 
Skotland er gaaet op i England. Det amerikanske er et 
Unionsflag. Hvorfor? Fordi de enkelte Stater er gaaet op 
i Unionen. Tilt for Flagenes forskjellige Farver ska- 

Embedsmænd. Begge var mine Venner, og de talte til mig 
om, hvor forfærdeligt det var, som vi havde fore. «Hvorfor 
er det saa forfærdeligt?» spurgte jeg. «Jo,» blev der svaret, 
«vi kan resikere at tabe vor Selvstændighed paa dette; vi 
kan resikere Krig med Sverige.» Ja, nu er det nævnt! 
Da jeg kom tilbage til Gausdal, var hele Bygden fuld af et 
Rygte om, at der var kommet hemmelig Ordre til, at Sol- 
daterne skulde indkaldes; thi nu kom Kongen med Sven- 
skerne! (Latter.) Jeg har soknet efter dette Rygte. Det gik 
fra Bygd til Bygd, og det blev troet af den almene Mand. 
Jeg saa, at der ved et Møde, som en Ven af mig nede i 
Mandal stod i Spidsen for, blev sagt rent ud, at hvis noget 
saadant som Flagforslaget gik igjennem, fik vi Krig med 
Sverige. I Stavanger, har jeg hørt, havde man indbildt 
Sjøfolkene det samme. Jeg hørte siden — jeg er nemlig 
lydhør af mig —, at det samme blev sagt af Folk i Fre- 
drikshald, og jeg tviler ikke om, at det er sagt i hver By. 
Nu iaar gaar der et andet Rygte. En af Landtmannapar- 
tiets Førere skulde have skrevet til Sverdrup og fortalt 
ham, at Kongen havde henvendt sig til Landtmannapartiet 
for at faa vide, om han i Tilfælde af, at han blev nødt til 
at marschere mod Norge, kunde faa Landtmannapartiets 
Understøttelse. Det siger sig selv, at jeg ikke tror paa dette 
Rygte. Jeg bare fortæller, at det er bleven troet hele Landet 
over, fra Lindesnæs til Nordkap. 

Jeg tror, at nu begynder vi at tale oprigtig med hver- 
andre om denne Sag, og jeg tænker, at Svensken er noget 
forundret over dette og kanske synes, at det er fejøt af os. 
Ja, jeg skal ikke fritage os for det; jeg tror, at det er feigt 
af os at sige sligt. Men lad os undersøge, om det ikke er 
naturligt. For det er saa i Verden, at det, som gaar ud i 
et helt Folk, det er utvilsomt naturligt. 

Hvordan har egentlig Forholdet til Sverige været? Det 
har i hundreder af Aar været et Krigsforhold med Brand 
og Ødelæggelse, og Menneskene er ikke saadanne, at de paa 
to—tre Slægtled kommer aldeles bort fra den Krigsrædsel, 
som de har levet i, især naar de har tabt til Sverige to 
dyrebare Provinser. Det var jo ogsaa en Krig, som ind- 
ledede Foreningen med Sverige. Saa har vi Karl Johan. 
I ved alle, at han var ingen Ven af vor Frihed, i alle Fald 
i den første Tid. I ved ogsaa, at to Gange tænkte han lige- 
frem paa at tage den fra os. Han fremsatte desuden nogle 
Forslag, der var af den Art, at var de komne ind i Grund- 
loven, saa var det gaaet med den, som naar Rotterne kom- 

mer ind i en Ost; de havde spist op hele Indmaden. (Bi- 
fald og Latter.) 

Der er en Brug, som mange gjør af de første norske 
Storthingsmænds Indrømmelser overfor Karl Johan, som 
gjør mig ondt. I maa huske, hvordan det stod. Han havde 
faaet vore Fæstninger, vor Arme, hele den exekutive Magt. 
Glansen af hans europæiske Heltery omgav ham. Han havde 
Sveriges Arme bag sig. Naar Højremændene under de Om- 
stændigheder bruger Storthingsmændenes Indrømmelser 
overfor Kongen, maa jeg spørge: har I Hjerte til det? Jeg 
tænker paa de Mænd som paa min Far; jeg er rørt ved, 
hvad han havde af Fortjeneste og Kraft, men endnu mere, 
naar jeg tænker paa hans Svaghed. Og hvor det glap for 
ham, samler jeg hele min Magt og siger: dette skal jeg 
hjælpe frem! — Dette, synes jeg. skulde være det Forhold, 
vi tog ligeoverfor Forfædrenes Svaghed. Vi skal sige: der 
glap det for jer; der var Trykket eder for tungt; — her 


skal vi hjælpe til! (Stormende Bifald) — Tillid giver 
ikke et Forhold som Karl Johans. Han havde af- 
lagt Ed. 


Saa kom hans Søn. Han havde ærlig Vilje til at dele 
lige; men han var ingen stærk Mand; og Evnen strak af den 
Grund ikke altid til. Han levede ogsaa i temmelig absolu- 
tistiske Traditioner. Jeg kan godt huske, at engang havde 
Storthinget ikke bevilget, hvad han vilde. Han sendte da 
Bud til Statholderen, at det sædvanlige Selskab for Stor- 
thinget vel skulde gives ved Opløsningen; men Storthingets 
Skaal skulde ikke udbringes. Under ham havde vi mere 
Tillid end under hans Søn. 

Jeg talte før om, hvilke Forslag hans Søn kom med, 
og hvad de sigtede til; sligt avler ikke Tillid. Vi vidste og- 
saa alle, at han ikke holdt af os. Hans Elskværdighed og 
Flothed passede ikke for os. Vi var lidt tørre og mis- 
tænkelige; vor Historie havde lagt det i os; vi var hverken 
elskværdige eller flotte. Vi hørte mange Ytringer af Kongen 
om os, som vi slet ikke skulde have hørt. 

Saa kom efter Unionsforslagets Dage den, som nu er 
vor Konge. Om ham vil jeg naturligvis alene sige: han er 
vor Konge. (Munterhed.) Der var en Mand paa den svenske 
Rigsdag nylig, som sagde, at Sammensmeltningstanken var 
en naturlig Tanke, og at der var mange i Norge, som delte 
den. Det er sagt, at den Mand er en personlig Omgangs- 
ven af Kongen. Er det fejlagtigt, bør det rettes. (Stærkt 
Bifald.) 

Hvad der er vist, er i alle Fald, at der sidder Sammen- 

slutningsmænd i Kongens norske Raad. Da det er sagt 
offentlig, at Sammenslutningsmænd er det samme som Fæ- 
drelandsforrædere, vil jeg højtidelig protestere derimod. 
De Mænd er ligesaa hæderlige og stærkt patriotiske som nogen 
af os. Men de har den oprigtige Tro, at vi er et altfor lidet 
Folk til i Længden at have et tilstrækkeligt Antal talent- 
fulde Mænd, der kan bære vor aandelige og politiske Ud- 
vikling saa højt, som vort Folk trænger; vi maa i Længden 
hjælpe os med for mange Middelmaadigheder og kommer 
derved for lavt i Sammenligning med andre Folk; derfor 
maa vi danne et større. -— Dette er Hovedargumentet. Jeg 
siger: Gud trøste mig for Forudsætningen — den er ganske 
forfærdelig. Og Midlerne minder mig om Bjørnen, som 
skulde slaa Fluen bort af det sovende Barn; den knuste 
Barnet. (Bifald.) En af Aarsagerne til, at jeg traadte frem 
her, er, at jeg vilde tale om dette forfærdelige Misbrug af 
Ordet «Fædrelandsforræderi» og det ligesaa misbrugte For- 
hold til Sverige. 

Nu kommer jeg til noget andet, men i samme Række. 
I en af vore største Søfartsbyer fortalte man mig nvlig, at 
en Skibsreder havde sagt til sin Skipper: «du skal ikke fare 
slig med at holde paa Johan Sverdrup. Har vi nu ikke 
været saa lykkelig i de Aar, vi har været under Sverige.» 

Dersom I tror, at den Mand er alene om uvilkaarlig at 
sige sligt, saa tager I Fejl; der er tusinder i vort Land, som 
i al Godslighed siger det samme. I kan der se, hvor dyb 
Arven er. Vi har i fire hundrede Aar været under et andet 
Folk, og endnu er det samme Tilfældet, at Kongen bor i et 
andet Land, at den højeste Afgjørelse er der, — og saa siger 
man uvilkaarligt om den Politik, vi fører: Nej, nej, hvad 
siger Kongen om det? 

Nordmændene er endnu ikke rigtig Herrer her, og der- 
for skjønner I, hvorfor vi holder paa det rene Flag; vi vil 
bruge det til Selvopdragelse. (Bifald.) Til Selvopdra- 
gelse! Vort Folk maa faa rene hele Tegn for sin rene, hele 
Selvstændighed. 

Det staar ikke likere med os. Der er megen daarlig 
Arv. At et Folk engang har gledet og sluppet Taget, det 
hævner sig. Vi kommer til at bære paa den Arv i hun- 
drede Aar; den har frembragt Sygdom i vor Sjæl. Der er 
Smitte lige ind i Storthinget; jeg ser rædde Mænd der med. 
Men de er fra Bygder, som gjennem Aarhundreder ikke har 
været sikre paa at finde Retfærdighed; de maatte vænne sig 
til at gaa med sagte Slag; de maatte bruge Kneb, Skriveren 
var ikke at lide paa, Fogden hellerikke og Amtmanden 

allermindst! (Munterhed.) De har lært at være forsigtige, 
og der er noget hæderligt i dette. Det er min inderligste 
Overbevisning, at denne Fædrelandsbekymring er ligesaa 
hæderlig som vor Fædrelandsbegejstring. 

Men den fører ikke saa langt frem. Der er noget syge- 
ligt ved den; den findes helst hos de gamle og svækkede. 

Nu tænker jeg at tale lidt om den Krigsfrygt, der har 
vist sig at spille en saadan Rolle. Hvad er det, man uvil- 
kaarlig forudsætter, hvergang man saaledes uden videre 
truer med Krig med Sverige? Man har nylig søgt at samle 
Underskrifter paa Adresser til Professor Aschehoug ved at 
true med Krig med Sverige. (Latter.) Hvad er det, de siger? 
Hvad er den nødvendige Betingelse for en Krig med Sve- 
rige? At Kongen bryder sin Ed mod os. (Vedholdende Bifald.) 

Der kunde tænkes en Undtagelse, — at Svenskerne af- 
satte eller dræbte ham. Men jeg tror ikke, at noget Men- 
neske hår tænkt sig det. Men hvis de overhovedet har 
tænkt noget med sine Trusler, saa vil jeg gjentagende gjøre 
opmærksom paa, at det at begynde en Krig med os vilde 
være at begaa den største Forbrydelse, Menneskene kjender, 
— det vilde være at betræde Cæsarernes og Napoleonernes 
Vej, — Forræderiets Vej. (Stormende Bifald.) 

Hvergang dette Ord kommer i eders Mund, saa kom 
ihu, at dette ligger deri. Hvis man tror om denne Konge, 
at han i et saadant Tilfælde vilde vige for Svenskerne og 
erklære Krig mod os, — hvad tænker de saa om Manden? 

Jeg har besluttet idag at tale helt ud, og jeg vil sige, at 
bare jeg ser ind i den Mands Ansigt, siger jeg: Gud bevare 
eder, — tror I virkelig, at han er istand til sligt? (Bifald.) 

Men dersom de siger, hvad de siger, uden at tænke 
noget derved, da er det næsten værre. Thi hvad er det for 
Slags Forhold til Kongen slet ikke at tænke paa ham, naar 
man nævner Krig med Sverige? Og det er de samme Folk, 
der er flottest med dette, som raaber mest Hurra for ham, 
— aa, som de raaber! (Munterhed.) 

Skal vi nu ikke undersøge, om der for Øjeblikket vir- 
kelig er nogen Krig at vente fra Sverige? (Latter.) Vi har 
fundet, at det ikke er uden Grund, at vi sidder inde med 
saadan Frygt, og Svenskerne skal erkjende dette og derfor 
undskylde. Vi ka» ikke for, hvad der er Arv i os. 

Hvorledes 5 r det da i Sverige? Netop nu er Landt- 
mannapartiet, a es store Parti, hvortil mægtige Gods- 
BR, der» 
cjere og andp ØP" sjuttet sig, kommet op Side om Side 
med Bureauk, * par ” Grossererne. Det er kommet til Re- 
gjeringen. Dy % jet gkifte endnu. for Svenskerne er saa 

ulykkelig stillet, at de har to Kamre. De kunde ikke faa 
sin nye Forfatning paa andre Vilkaar. Det kan skifte, saa- 
ledes at Minoriteten kommer til Regjeringen igjen for en Tid. 
Men til den virkelige Magt kommer den ikke; den vil altid 
være nødt til at tage Hensyn til det store Flertal ude i 
Landet. Demokratiets Magt er jo voxende ud over hele 
Europa. Bag de svenske Bønder staar igjen Arbejdernes 
store Hærskarer, og Arbejderne er med os som med hvert 
Folk, der arbejder i Frihedens Tjeneste, og det gjør vi nu. 
(Bifald.) 

Hvorledes staar vi til Landtmannapartiet? Aldeles ud- 
mærket. Man har en Følelse af det her i Norge; thi det 
samme dumme Rygte, som gik om, at Kongen havde hen- 
vendt sig som nævnt til Landtmannapartiet, det fortalte 
ogsaa, at til denne Henvendelse havde Landtmanna- 
partiets Høvdinger svaret: Nej. Det er Torgny Lagmand 
det, ser I, — og han siger, at med Nordmændene skal Du 
holde Fred! (Stormende Bifald.) 

Der har aldrig, saalænge vor Forening med Sverige 
har staaet, været mindre Udsigt til Krig med dette Land 
end i dette Øjeblik. De, som fører disse dumme Talemaa- 
der, maa være yderlig reducerede Folk. Dette er ligefrem 
et latterligt Sprog og en latterlig Trusel. Jeg befuldmægtiger 
jer til at svare den, der kommer med saadant Snak som 
Krig med Sverige: «Saa du tror, at Kongen i et sligt Til- 
fælde vilde blive Landsforræder, du?» Og da tænker jeg, 
at vi nu har rendt en Pæl gjennem det Spøgelse. (Stor- 
mende, langvarigt Bifald.) 

Dette var Hovedgrunden til, at jeg vilde tale idag. Den 
anden er, at jeg vil bede om et forsonligere Syn paa Højre- 
partiet. Det er tydeligt, at disse Mænd, som truer med saa- 
dant — de tror det ikke allesammen; men de tror i alle 
Fald, at andre tror det (Latter), og de fleste tror virkelig, 
hvad de siger, og de er ligesaa hæderlige som vi, — disse 
Folk, som fører saadanne Ord i Munden, de er fædrelands- 
bekymrede. Og naar de under Trykket af, at der er 
Fare, bøjer sig altfor dybt og raaber for mange Hurraer og 
hejser sine Flag og lader sine Børn gaa med svenske Far- 
ver den 17de Maj — det er Helligbrøde, det (Bifald) —, saa 
vifter de saa meget, fordi vi vifter for lidet. Deres Fædre- 
landsbekymring vil rette paa vor Begejstring, som kan mis- 
forstaaes. Derfor skriger de, saa de er hæse, og lægger sig 
ned, saa man næsten ikke kan se dem — saa dybt bøjer de 
sig. (Munterhed.) Nu, vi skal respektere dette og ikke 
komme med, at de er Fædrelandsforrædere. Dersom noget 

saadant skulde hænde som det, at der blev Krig med Sve- 
rige, — jeg er rolig for, at hver eneste af Højre mødte frem 
mod Svenskerne, og det i første Række. Jeg kjender dem, 
jeg har nu været med her i 25 Aar, og jeg har levet meget 
i begge Lejre. Jeg ved, hvad de er for respektable Mænd, 
om de end synes os underlige i Politiken. Dette skal I 
huske paa: det er af Fædrelandsbekymring, de fører sin 
Politik, og det skal man have Respekt for. Jeg mener, at 
vi skal være stærke i det, vi vil, men forsonlige midt under 
Kampen. Vi skal ikke bruge alle disse stygge Ord og dette 
voldsomme Sprog. Jeg vil tildels fritage Venstre for dette; 
Ophidselsen kommer fra Højres ledende Blad — jeg kan 
gjerne sige, fra en eneste Mand; men Højre er selv nu paa 
Vej til at blive kjed af disse stærke Ord og vil have et an- 
det Sprog de ogsaa. (Bifald.) 

Man har sagt om den Politik, vi fører, at den maa lede 
til Adskillelse fra Sverige; thi den fører lige lukt ind i Re- 
'publiken. Ja, fører den lige ind i Republiken, saa maatte 
det være, fordi Republiken var saa naturlig, at naar det gik 
frem, saa gik det did. Vi kunde ikke for det; den stod tvert- 
over Vejen. Jeg vil sige: at et Folk lever virkelig ikke for 
at være Kongedømme eller for at være Republik; men et 
Folk lever for at udvikle sig, og dertil bruger det Konge- 
dømmet eller Republiken, eftersom Behovet tilsiger det. 
Det at sige om vor Politik, at den fører ind i Republiken, 
er derfor uforstandig og uretfærdig Tale. Men dersom man 
forsyner os med absolut Veto, da gaar det med Storm- 
marsch mod Republiken. (Bifald.) 

Men hvordan skulde det saa gaa med Foreningen med 
Sverige? Da tror jeg, den vil staa rigtig fast. Det er hver- 
ken Republik eller Kongedømme, som er det sande For- 
eningsbaand; det er Slægtskabet, de fælles Interesser og den 
Agtelse, vi har faaet for hverandre. Dette er Foreningens 
Styrke. (Stormende Bifald.) Foreningen kan maaske antage 
andre Former; men det kan man være vis paa: den gaar 
aldrig istykker. 

Jeg har engang sagt til de bekymrede, at, forat der skulde 
blive Krig med Sverige, maatte flere end en Mand være gal; 
over Halvdelen af hvert Folk maatte blive gal, — og det er 
lettere for en enkelt Mand at blive det end for et Folk. Jeg 
tror, at hvorledes Fremtiden end bliver, staar Foreningen 
fast. Den har h gine Vanskeligheder. Men disse Vanske- 
ligheder har v. V vandlet til Betingelser, og det er det 
bedste og stø | for i kunde gjøre. Uden Foreningen med 
Sverige og År Ye, geligheder, den har frembudt, var vi i 

mange Ting ikke komne saa langt som idag. Det har været 
den døde Magt, som har vakt den levende Modstand. Under 
den har vi øvet os ganske bra op i Frihedens Tjeneste. 
Og Foreningen er til netop for dette — for at beskytte vor 
Fremgang i Frihed og Oplysning, derfor er den til. Kan 
den ikke udrette det, gaar den istykker; men det har glæ- 
delig vist sig, at det kan den, og derfor staar den fast i 
samme Grad, som vi voxer frit og selvstændig; thi i samme 
Grad elsker vi Foreningen. (Bifald.) Derfor vil jeg, at I nu 
med mig skal fatte følgende Beslutning: 
«Forsamlingen protesterer mod den Brug, 
som i nærværende Kamp er gjort af Foreningen 
med Sverige. Jo selvstændigere og friere begge 
Folk udvikler sig, des sikrere staar Forenin- 
gen. Det er paa dette Grundlag, at Forsam- 
lingen med hele det liberale Parti istemmer et 
Leve Norge! Leve Foreningen med Sverige!» 


[Langvarigt Bifald. Resolutionen vedtuget med Akklamation. Ved- 
holdende Hurraraab for Bjørnson. 

Efterat nye Hurraraab for Bjørnson og Sverdrup var udbragt, sva- 
rede Bjørnson:! 


Det er mig en Ære at stilles sammen med Johan Sver- 
drup, min Ungdoms Begejstring, mit store Exempel. Jeg 
skal slutte, saaledes som jeg begyndte: lad os ønske nu, 
at han taler til Jer her foran næste Valg! (Bravoraab.) 


[ Leve Kongen, Unionen — og 
Fædrelandet!» ] 


(Tale paa Eidsvold den 17de Mai 1882. 
Referat i «Dugbladet» 27de Mai, No. 123.) 


Vi stiller os idag inden den Tryllering, som Henrik 
Wergelands Minde saa naturligt slaar om os, og paa den 
Plet, der er viet vor Selvstændighed og vor Frihed, hvis 
største Sanger han var. 

Saa taler vi ud af Dagens Kamp. Vi Venstremænd op- 
fatter denne Dag som et Led i Kampen; vi mener, at den 
Kamp, vi fører, føres fremdeles for vor Frihed og vor 
Selvstændighed. 

Vi gaar ud fra, at i den Forening, vi har med Sverige, 
der er mere end tre Gange saa stort som vort Land, og 
hvis Konge det er, der ogsaa er vor Konge, i denne For- 
ening staar vi saaledes, at kan vi ikke faa gjennemført helt, 
fuldt Selvstyre, saa kan vi heller ikke hævde vor Selv- 
stændighed. 

Og det er ud af denne Opfatning, at vi tror, vi knytter 
os inderligt til Henrik Wergeland og hædrer ham, idet vi 
tager Dagens Kamp op her — naturligvis med det Hensyn, 
som skyldes Dagen og Stedet. 

I husker, at nede i en By i Smaalenene *) peb de nylig 


til et Leve for det norske Folk; selv ropte de: «Leve Kon- 
gen og Unionen!» Saa husker I fra Drammen, at først 


holdt de et forfærdeligt Spektakel og udbragte et Leve for 


*) «Verd. Gang» har refereret: «nede i Fredriksstad». Bjørnson sigter 


til et Folke, de I Fredriksstad, hvor han udbragte et «Leve 
for det Nors) hø. Ik», som der blev pebet til. Lignende Ting havde 
han opleve, F Sin store Agitationsreise i Mars baade i Drammen 


og Paa Kap på, (U. A.) 
Qypert” 

«denne Aand i Drammen»; men dernæst ropte de: «Leve 
Kongen, Unionen — og Fædrelandet!» Paa Kongsberg hed 
det af de samme endelig: «Leve Fædrelandet, Kongen og 
Unionen!» Fædrelandet var nu ikke alene kommet med, 
men først. De havde indseet, at dette var rigtigere. 

Det er klart, at det er det rigtigere. Hvad er Kongen, 
hvad er Unionen for os i Forhold til Fædrelandet? Hvor 
højt vi holder begge, — i Forhold til Fædrelandet bliver 
de smaa; thi Fædrelandet er for os det evigt blivende; ved 
det mener vi ikke bare Fædrenejorden, Fjeldene, Fjordene, 
Agrene, men fremfor. alt vore Forældre, vore Børn, vor 
Slægt, vore Venner, al vor Gjerning, alt, vi har kjært, For- 
tidens Arv og Fremtidens Haab. 

Og jeg er vis paa, at det ogsaa for Højremændene gaar 
foran alt. Men naar de desuagtet kan undlade nu at rope 
et «Leve for det norske Folk», men rope «Leve Kongen og 
Unionen» eller «Leve Kongen, Unionen — og Fædrelandet», 
maa det være noget i Øjeblikkets Strid, som volder det; 
der maa naturligvis være et Pres paa dem, som gjør det. 
De mener bestemt, at dette maa de rope for at bringe og- 
saa os til at rope det. Men da de er i Mindretal, altsaa 
ikke kan true os til det, kan der spørges, om deres Maade 
er den rette til at faa os til at rope som de vil. Da kan- 
ske er de selv ikke de rette; naar vi hører Raabet, og vi 
spørger, hvem det er, som roper, saa kan det jo hænde, at 
vi fanger Mistanke. 

Fædrelandet, Unionen og Kongen, — her behøver 
ikke at være nogen Modsætning; de to sidste kan helt gaa 
op i det første. Men her er kommet en Modsætning; vi 
staar os bedst paa ikke at dølge det. Dette skal være vor 
Text idag. 

Først vil jeg forsvare mig mod at gjøre Højremændene 
Uret. De er ikke de eneste, som sætter Kongen foran 
Fædrelandet; her raader en gammel Arv fra den absoluti- 
stiske Tid. Selv Storthinget underholder endnu den Dag 
idag denne Slendrian, — noget, som jeg synes Storthinget 
nu burde slutte med. Det er saarende for mange, at Stor- 
thinget, som fremfor alle andre er vort Fædrelands Repræ- 
sentant, skal rope: «Leve Kongen, — Fædrelandet og Bro- 
derriget». Selv at de tager «Broderriget» med ved hver 
Lejlighed, støder fler og fler, ikke fordi vi har imod 
Unionen, men fordi den svenske Rigsdag aldrig roper noget 
Leve for «Broderriget». At det norske Storthing alligevel 
ved hver evige Lejlighed skal rope det, naar ingen svarer 
i Sverige, — det er Husmanden, det! I sin Tid 

hejste den Arkitekt, som byggede Storthingsbygningen*), 
svenske Vimpler paa den ved Siden af de norske; da spurgte 
jeg ham om Grunden; han svarede, at paa den svenske 
Rigsdagsbygning hejste man norske. Men dette saa jeg siden 
ikke var saa; Sverige har aldrig været noget andet Lands 
Lydrige, det er Sagen; det har ingen slige Vaner lagt 
sig til. 

Men om Storthinget paa Grund af slet Vane gjør sligt, 

— naar Højremændene roper «Leve Kongen, Unionen — og 
Fædrelandet», da er her mere end Vanens Slendrian; her 
er bevidst Hensigt. Har der været saadant før oppe i vor 
Historie? Skal vi forstaa hverandre, maa vi gaa ind i hver- 
andres Tankegang; — vi maa se, hvorfor de roper dette, 
og de maa se, hvorfor de ikke kan faa os til at rope 

det med. 

Selvstændighedsfølelsen er ubetinget Verdens mægtigste 
Kraft. Den har født det højeste i vor Civilisation, ikke 
bare det bedste Arbejde i de tusen Hjem hos alle dem, som 
vil bli lidt mere end Far var, og sikkre sine Børn Uaf- 
hængighed; men Digterens ædleste Tanker, Folkets højeste 
Bedrift, Moralens fineste Følelse springer ud af Selvstæn- 
dighedstrangen. Ogsaa det stærkeste i al Oplysning, dens 
verdensbefriende Kraft, er født af dem. Med ét Ord, Selv- 
stændighedstrangen er Verdensenergien; den er en saa stor 
Følelse, at Æresfølelsen, som ogsaa er en stor Følelse, bare 
er dens Begyndelse, og naar den i et Folk samler sig fra 
alt, som var ædelt i dets Fortid, og er uafhængigt Arbejde, 
ofte Opofrelsens, i dets Nutid, — samler sig til Folke- 
vilje, da overgaaes ikke dette Folk; thi da stræber det efter 
det højeste. Og det skal alle Folk kunne gjøre; men ikke 
Nordmændene? Hos os er det Synd, er det Oprør mod 
Guds Orden. Ja, da er det ogsaa Synd, at vi har havt den 
Mand, ved hvis Bauta vi staar; thi dersom hans Hoved 
havde været gydt i Bronce her over mig, saa skulde I have 
seet, at hvert Ord om Selvstændighed havde fulgt Linjerne 
og Udtrykket i hans Aasyn; thi det er Drag for Drag den 
, frimodige begejstrede Selvstændigheds. Den var Sjælen i 
hans Fædrelandskjærlighed, ikke alene besatte den alle hans 
Digt; men paa tusen Maader har den fra ham saad sig ud, 
som han da Overpovedet lever med i hvert Menneske, som 
staar her, ja pem Mellemled i tusener, som ikke har 
læst en Linje 8jen j. Hvorfor fik vi denne Mand, hvis det 
ikke var for YYf på! os Vejen til den hele Selystændighed? 

Her, under hans Bauta den 17de Maj, tror i alle Fald ikke 
vi, at han er givet os af det Onde, eller at hans Gjerning i 
os er et Oprør. 

Bedre kan vi da heller ikke forklafe os selv end ved 
at pege paa ham. Skal vi rope med i et «Leve Kongen, 
leve Unionen», maa det være ud af et selvstændigt Folks 
Begreb. Vi mener en Konge, som sætter sin Ære i at gjen- 
nemføre sit Folks Vilje, selv gaaende i Spidsen; og vi me- 
ner en Union, som beskytter dette vort Selvstændigheds- 
arbejde. Men vi mener ikke en Konge som gaar mod 
Folkeviljen og bare er Konge for et lidet Parti; vi mener 
ikke en Union, som er det virksomste Middel mod vor 
Selvstændighed, fordi det er i Ly af den, at alle Anfald paa 
den sker. 

Endnu ét: jeg er, som I alle ved, Republikaner. Jeg 
haaber, at jeg som saadan kan rope «Leve Unionen!» 
Men «Leve Kongen!» kan jeg aldrig rope, naar dermed me- 
nes Institutionen; thi for min Sans staar Kongedømmet 
som gammelmodigt og umoralsk. Derimod kan jeg til en- 
hver Tid rope: Leve for den enkelte Mand, som er Konge, 
at sige, naar han har min Sympathi; dog ikke paa Kom- 
mando, selv om jeg derfor skulde gaa i Fængsel. 

Dette Forbehold maatte jeg lægge ned, jeg tænker paa 
manges Vegne; men det er jo ikke større, end at vi endnu 
alle kunde enes om at rope Leve baade for Oskar den an- 
den og Unionen; thi selv om Præmisserne altid blev for- 
skjellige, de kunde dog gaa sammen i ét: i en Konge, som 
loyalt tjente Folkeviljen, og en Union, som værnede vort 
Selvstændighedsarbejde. Se, dette var det, jeg havde at sige; 
jeg haaber, det ikke har gjort Indtryk af Ukjærlighed; det 
er i saa Fald fejlagtigt; thi min Vilje har været god. 

Men da jeg ved, at vi for Tiden ikke kan følge Højre i 
deres Arbejde for Konge og Union, slig som Førerne viser 
os det, maa jeg bede om, at vi idag, paa dette Selvstændig- 
heden viede Sted, indskrænker os til at rope et Leve for 
Fædrelandet, læggende deri saa meget af det andet, som 
enhver vil. Et Leve for dette Land og Folk, som Henrik 
Wergeland har elsket! 


[Stiklestadtalen.] 


4de Juli 1882. 


Velkommen er sagt os af Kvinder og Mænd, saa lyst 
som til Fest; men vi føler det ogsaa sagt af den Natur, som 
her oplader sin milde Storhed. Det Velkommen er højtide- 
ligt. Det maner os til at huske Stedet og Stunden for 852 
Aar siden. 

Dengang var det ikke Bønderne, men Kongen, som den 
nye Tid bar frem til det skarpe Møde. Nu tviler ingen om, 
at det er Bønderne, som den nye Tid bærer frem — ikke 
for at faa løst de fleste af sine Krav, — ingen enkelt Slægt 
formaar saa meget —, nej, for at faa løst en liden Dels Del, 
nemlig en Del af de nye Krav i Statsordningen, Folkets 
Selvstyre. 

Dengang, for mere end 800 Aar siden, havde ædle sven- 
ske Mænd sluttet sig til Kongens voxende Tog, selv fyldt af 
den nye Tid. Nu er det Bøndernes voxende Hær, de slut- 
ter sig til, de svenske Mænd, som har forladt det gamle, og 
ser ud efter det ny. 

Stedet, vi staar paa, gjør langsynt. Historien løfter sig 
af disse Grunde i slig Klarhed, at vi ser Folkets Aandsveje 
langt tilbage og langt frem; thi det Slag, som sloges her for 
over 800 Aar siden, det rejste sig af noget, som laa langt 
tilbage, og det har endnu ikke idag udtømt alle sine Følger. 

Det gjaldt ikke væsentlig den kristne Tro. Det gjaldt 
mere en anden og ældre Kamp, den mellem Kongedømmet 
og Storherrern, Slaget var selv en Afslutning af en De! 
af denne Kam, en en Indledning til en ny, som atter fik 
en foreløbig *> ping i Haakon den gamles glansfulde 
Regjering, m, Vfsl" e Og sørgelige Følger i Foreningen med 
Danmark, da Å jø n Stormænd gled under og blev Almue. 

Men just dette gjorde, at vi i Gjenrejsningens Tid stod 
fremst i Rækken og mest rede, da Lighedens og Frihedens 
Evangelium i Aarhundredets Skifte gik sejrende over Eu- 
ropa. Men noget endeligt har vi ikke naaet, det viser bedst 
den Kamp, vi nu staar i; thi det kan ikke overdækkes, at 
den er en national Kamp. Den er paaført os af de samme, 
som har modstaaet alle nationale Begyndelser hos os, fra 
Maalstræv og Højskole til Skyttersag, — og vi ved, at hvis 
vi taber i den nuværende Kamp, glider vi ind under Sve- 
rige. Hos os er enhver større politisk Kamp uvilkaarlig 
en national. Dette er Følgen af i snart fem hundrede Aar 
at have været afhængig af et andet Lands Konge; den var 
uundgaaelig. 

Altsaa: noget endeligt har vi endnu ikke naaet; men 
hvad som selvfølgeligt maa være vort Maal, hvis Udviklin- 
gens Logik skal fortsættes, det ser vi alle, og med størst 
Klarhed, naar vi staar paa et historisk Sted som dette. 


Her paa Stiklestad for 800 Aar siden var det Konge- 
dømmet, som sejrede, og skulde sejre, her som andet- 
steds. Dets Historie siden hos os og hos andre Folk kjen- 
der vi. Tiden er kommet, at ogsaa det indstævnes til Afløs- 
ning, ja er alt begyndt at afløses. Vi staar atter ved et 
Vendepunkt. 

Det norske Folk har holdt længe fast; thi her havde 
Kongedømmet engang en stor Gjerning. Men siden har vi 
erfaret, at Fædreland og Konge er to forskjellige Ting, og 
de sidste Dages Begivenheder har endelig ført os derhen, 
at mange begynder at spørge, om det virkelig længer er 
nødvendigt. (Bifald.) Hvor jeg har rejst, har jeg truffet 
Fristatsmænd, især blandt Ungdommen, Mænd som Kvin- 
der. Jeg begynder at tro, at de kan tælles i tusenvis. Jeg 
gad vide, hvormange den sidste Trontale har givet os. Hvad 
de gjør i Hovedstaden og ved Hoffet for ret at bringe 
Kongeligheden til at skinne, svækker den netop endnu mere 
i Folkefølelsen. Det norske Folk ser paa sligt — ikke med 
æsthetiske, men med moralske Øjne. De store Udlæg til 
mindre end intet, nemlig til tom Udstilling af Personer, 
høver ikke dette Folks Vilkaar (Bifald), da et Hof ikke er 
den rette Repræsentant for et Bondefolks Begreb og Sæder. 

Thi det, at de bestemmende i Norge er blevet Bønderne, 
ikke Storbønderne, men Bønderne jævnt og ligeligt, — der- 
til maa der tages Hensyn. 

Ligesaa naturligt, som at med Storherrerne gik ogsaa 
deres Betragtning af Storhed under, ligesaa naturligt kom- 
mer med Bønderne det Syn op, som deres haarde Vilkaar 
har skabt. Det har en egen kold Virkelighedsmagt. De ser 
gjennem Stasen og Traditionen. De spør efter, hvad som 
er ret, og hvad som høver; de spør ogsaa efter, hvad det 
koster. (Bravo!) 

Nu kommer dertil, at dette Folk ikke har nogen natio- 
nal Kongestamme kjær fra gammelt. Her maatte være vist 
megen Forsigtighed, forat vi ikke skulde blive skarpsynt, — 
og den har ikke været vist. 

Endelig kommer vort Forhold til Sverige. Vi har i 
dette Forhold ikke Selvstændighedens Ære hos andre Folk. 
Svensken selv tror, at vi blev erobret i 1814. Dansken 
tror, at vi er et af Sverige afhængigt Folk. Hvad Under at 
saa Udlændingen ser paa os som et halvfrit Tilhæng til 
Sverige? Overalt hvor Kongen, hvor Flaget, hvor Diplo- 
matiet repræsenterer os, er det som et Tillæg til Sverige. 
Det kan med Vedkommendes bedste Vilje ikke være ander- 
ledes. 

Vi savner jo ogsaa den Ære, den Lykke, som alle an- 
dre fri Folk har — at have en national norsk Foregangs- 
mand i vor Statschef. Han tilhører et andet Folk. Han 
lever der. 

Slige Forhold giver ikke Selvstændighedens Æresfølelse, 
og det bedste Bevis paa,at vi i Almindelighed ikke har den, 
er, at en Tale som den, hvori det, vi savner, regnes op 
Punkt for Punkt, vil af mange Nordmænd, fædrelandssin- 
dede Mænd og Kvinder, kaldes Ophidselse, Opvigleri, ja 
kanske oprørsk Tale. Altsaa at tale offentlig om det, der 
er kjærest for andre Folk, hvad de er stoltest af, hvad de 
helst kommer tilbage til, deres Ære som selvstændigt, uaf- 
hængigt Folk, det er blandt os endnu Ophidselse, Opvigleri, 
ja oprørsk Tale. 

Jeg ved nok, at der siges til os, at vi har undværet Selv- 
stændighedens Ære hos andre Folk meget over 400 Aar, — 
og saa bør vi være vant til det. Ja der siges endog, at et 
Folk, som saa længe har savnet Selvstændighedens Æres- 
følelse, faar den neppe. Der er Folk blandt os selv, som 
siger dette. 

Men alle selvg, ,pdige Folk har først været uselvstæn- 
dige, saa vi kan y paa, hvad de har naaet, — saa meget 
mere som vi har VU avt en Sel ystændighed sag stor 3 For- 

Dansketiden begyndte vort Gjenrejsningsarbejde? Vi var 
den mindste af alle smaa, uden nogen Ven. Vore bedste 
var ofte mod os; thi dé arbejdede med paa at faa os dan- 
ske. Og endnu da vi havde slidt os saa langt frem som til 
1814, troede de os uduelige til at danne et eget Rige. Al- 
tid havde vi vore Konger mod os ligesom Kirken; den lov- 
priste for os, hvad som var vor Trældom. Husk, at under 
denne Aarhundreders Kamp har vi altid været fattige, en 
lang Tid yderlig fattige. 

Og dog har alle disse Angreb, alle disse ulykkelige For- 
hold ikke overvundet os. Er vi ikke komne helt frem, vi 
er dog komne saa langt, at jeg tør spørge ud over denne 
Forsamling idag. Indgjerdet og overskygget af store Min- 
der fra vor første Selvstændigheds Tid, — jeg tør spørge, 
om ikke vore Fædres og Mødres lange Kamp har gjort os 
værdige til at gjælde for selvstændige blandt de selvstæn- 
dige? (Sterkt Bifald.) 

Hvad har vi naaet? Vort politiske Liv er i det ydre 
ikke selvstændigt, men i sin indre Udvikling er det kom- 
met forbi begge vore Brødres. De har mange og store For- 
trin for os, men for Dygtighed i Selvstyre giver de os en- 
stemmig Kronen; der har vi vort særegne Anlæg, saa der 
har vi kunnet være dem et hjælpende Exempel. I Sam- 
menhæng hermed: vor Bogavl fører de sterkeste Udviklings- 
tanker, det mægtigste Frihedsarbejde. De andres har man- 
ge Fortrin, især i gammel Tid, skjønt ogsaa i ny; men dette 
indrømmer deres kyndige os enstemmig: vor Bogavl tjener 
Friheden højere, alvorligere end deres. 

Tror I, at vore svenske eller danske Brødre vil sige til 
os: hør, Nordmænd, vi Svensker, vi Danske vi har Selv- 
stændighedens Ære hos andre Folk; vi kan gaa for den, vi 
er, iblandt dem; men I Nordmænd bør fremdeles finde 
eder i en vis Afhængighed og derfor ogsaa i at gaa for et 
Tillæg til et andet Folk. | 

Blandt os selv er der dem, som siger, at denne Ære 
hos andre bare er et Skin. Vi har ikke for Ingen ting 
snart 500 Aar som Folk savnet denne Ære. 

Ære — jeg mener alene det, som i Sandhed kan kaldes 
saa — Ære er altid andres Beundring af en vis Kraft, et 
vist Fortrin. Den er altsaa mere end et Smykke, den er 
et Styrkebælte. Ikke at have den vil altsaa sige at savne 
en vis Kraft, et vist Fortrin. 

Men den Kraft, Selvstændighedens Æresfølelse giver, 
er den højeste; den er saa stor, at den multiplice- 
reralleandre Kræfterios. 

Derfor skjønner I ogsaa, at alle fri Folk har, for at 
bevare eller erobre den, vaaget alt naarsomhelst mod hvem- 
som helst. 

Kanske kan alligevel dette være os det samme? Vi har 
det ikke som andre Folk, vi trænger ikke til nogen højere 
Energi indsat i vort Liv, vi har nok. Er dette sandt? Strutter 
det saa af nye og store Foretagender i vore Byer? Er vi 
altid blandt de første paa nye Baner? Vore Opfindelser er 
vel mange og frodige? Vore store Hjælpekilder har vel 
fremkaldt særegne nye «norske» Methoder, som nu gaar 
sin Sejrsgang gjennem Verden? 

Jeg skal ikke svare. Sammenlign os med Sverige her, 
og I skal finde en større Forskjel end den, som retfærdig- 
gjøres af forskjelligt Folketal. 

Men vi skal tage en Sammenligning med Sverige der, 
hvor vi er sterkest, nemlig i det politiske, for at se, om 
Selvstændighedens Æresfølelse er en Faktor, som det er 
værdt at regne med. 

Vi har i en Række af Aar arbejdet med en politisk Re- 
form, som endelig vandt næsten Enstemmighed, jeg mener 
Statsraadernes Deltagelse i Thingets Forhandlinger. Man 
var enig om, at store Summer vilde indspares, hvis denne 
Reform kom istand, og megen Tid og megen Evne bedre 
bruges. Da den fjerde Gang forelaa til Sanktion, var der 
ikke tusen, nej kanske ikke hundrede forstandige Mænd i 
Landet, som ikke ønskede Sanktion. 

Vor Konge kom ind til os fra Sverige, hans Hjem, hele 
den norske Nation holdt saa at sige Aandedrættet tilbage, 
lyttede ... han rejste igjen uden et Ord. Da han atter sad 
i Sverige. sendte Regjeringen ud over os: ikke Sanktion! 

Her har vi et Virkelighedsbillede; saaledes ser vor Stil- 
ling ud. Men her har vi ogsaa et Billede af, hvad man 
tænker om Selvstændighedens Æresfølelse i Norge; man 
gaar, som vi ser, rolig ud fra, at den ikke voxer vildt her, 
men er en temmelig sjelden Plante. Thi hvorledes be- 
grundedes denne Sanktionsnægtelse”? Med nogle Ord om 
Kongens Prærogativer, Forrettigheder. Folket havde gjen- 
nem sit Storthing paa det indstændigste talt om, hvad Lan- 
dets Velfærd krævede. Man svarede med, hvad Kongens 
Prærogativer krævede. 

Vi tager et svensk Modstykke. For en Del Aar siden 
var alle tænkende Mænd og Kvinder optagne af Repræsen- 
tationsreformen, sgtændernes forskjellige Hus, Riddernes, 
Gejstlighedens, BR. sernes, Bøndernes, skulde gjøres til et 
Hus med to K 0 re. De «kongelige Prærogativer» stod 

sig ikke paa Reformen efter den gamle Regel: split-og-hersk- 
Reformen stred mod Adelens Prærogativer som mod Gejst- 
lighedens; alene Borgerne og Bønderne talte ikke om Præ- 
rogativer, men om Landets Vel. I denne store Sag kom der 
snart noget ind, som vakte Selvstændighedens Æresfølelse 
i det gamle, bestandig frie Folk. Det er en Kjendsgjerning, 
at baade Kongen og Kongehuset var imod, trods at For- 
slaget var kongeligt. I Stilhed støttedes Adelens og Gejst- 
lighedens store Anstrængelser; men sprængt blev Forbun- 
det; thi man frygtede. Kongen maatte lade sig drage i Tri- 
umf gjennem Stockholms Gader, Adelen voterede sig selv 
ihjel, og Gejstligheden fulgte Lig, som dens Geschæft er. 
(Bifald.) Selvstændighedens Million-Røst bragte alle Præ- 
rogativer til at forstumme; thi naar Løven brøler, tier alle 
de andre Dyr. (Bifald.) 

Man kan sige: dette var en saameget større Sag end 
Statsraadssagen hos os. Men saa var ogsaa Modstanden i 
Sverige saa meget mægtigere. Hos os var jo tilsidst det 
hele Folk enigt, — men de faa, som stod om Kongen, 
brydde sig ikke en Døjt om Folkets Enighed. Hvad det 
hele Folk kaldte sit Vel, det opvejede ikke de kongelige 
Prærogativer, og da vi saa svarede med 9de Juni, fandt man 
det hellerikke nødvendigt at bry sig om den. 

Nu siger jeg: naar et frit Folk lader sig behandle paa 
den Maade, saa er det altid fortjent, altid selvforskyldt, 
thi saa er der ikke Kraft nok i det, — netop af den Kraft; 
som Selvstændighedens Æresfølelse giver, «den och ingen 
annan». 

Et Exempel til og fra samme Strøg, altsaa fra det, hvor 
vi er stærkest. I min Levealder har Kongen givet næsten 
hundre Sanktionsnægtelser. Ja kanske der er nogle 
blandt eder, som siger: «Er det mange? Jeg troede, der 
var flere» Thi vi er saa indkjørte af Juristeriet, at det, 
som har Lov for sig, det synes vi skal saa være. (Munter- 
hed.) Hvad er en Sanktionsnægtelse? Det er at begge 
Thingafdelinger, altsaa den større Del af Folket gjennem 
dem, siger: «Det Lovforslag finder vi er til Folkets Vel, 
det trænger vi», — og saa siger Kongen: «Det skjønner I 
jer ikke paa, for det ved jeg meget bedre.» Altsaa henved 
hundre Ganger har den kongelige Regjering fra 1830 ladet 
Kongen sige til det norske Folk, at hvad der er til Folkets 
Vel, det skjønner jeg bedre end I. Jeg tror, dette er henved 
hundre Gange formeget. (Bifald.) 

Der er intet frit Folk paa Jorden, som kan opvise 
Magen. 

Paa et Par store Sager nær, hvori forunderlig nok Re- 
gjering og Storthing fra først af var enige, er der ingen stor 
Sag, rørende ved vor højeste Velfærd i Aand som i Økono- 
mi, hvori ikke Lovforslagene er afviste. Og som med det 
store, saa oftest med det smaa, ja tildels saa ynkelige smaa, 
at man maa le. Og næsten altid det samme Uheld, at Lo- 
ven stred mod et eller andet «Prærogativ», enten Kongens 
ligefrem eller de af ham indsatte Embedsmænds. 

Det kan ikke udregnes, hvad vi har tabt paa slig Over- 
daad af kongelig Visdom. Først ligefrem ved, at Loven ikke i 
rette Tid fik gjøre sin Gjerning, og dernæst ved, at det, som 
endelig blev Lov, var ikke som det praktiske Folk selv 
vilde; thi man maatte jo modtage Regjeringens Prutnings- 
mon for at faa Fred. Dernæst kan det ikke udregnes, hvad 
vi har tabt i Tid, Arbejdskraft og Talent, ja i ligefrem poli- 
tisk Arbejdslyst. Men allerminst kan vi udregne, hvad vi 
har tabt ved alle de fra Storthinget til Regjeringen afgivne 
Anmodninger, som er tilbageviste, eller ved, at mangen en 
sund Tanke ikke engang kom saa langt som til Lovforslag 
eller Anmodning; thi man gad ikke engang tage alt det 
Krangel paa sig, kanske til ingen Nytte. 

Dog de, som idelig siger os: Herregud, vi har havt 
det saa godt som vi har det, — de kan kanske regne ud, 
hvad det har kostet os, det «som vi har havt». 

Vi andre tager det i en Sum og kalder det «altfor kost- 
bart». Det er altfor kostbart ikke at eje Magten. Men 
Magten faar vi ikke til Forærings. Vi maa først faa Selv- 
stændighedens Æresfølelse, saa ingen længer tør byde os, 
hvad man har budt os. Og naar den voxer med Tidens 
Krav, tør man altid byde os mindre og mindre, og saaledes 
gaar Magten efterhaanden og fredeligt over did, hvor Fol- 
kets Vel ene kan bestemmes, nemlig hos Folket selv. Jeg 
siger efterhaanden og fredeligt; thi hvem tør trodse et 
Folks voxende Æresfølelse? 

Spørger nogen mig: vil dette gaa fort, da svarer jeg, at 
maaler jeg vor Æresfølelse med, hvad man hidtil har vovet 
at byde den, da maa man enten have for lidet Begreb om den, 
eller den maa være liden i sig selv endda. Jeg tror begge 
Dele. Jeg tror, de andres Begreb om den er for lidet; men 
jeg tror ikke, at jen endnu i sig selv er stor. Om her stod 
idag en ny Thormod Kolbrunarskald, — det var dette, han 
med langtræk) -1je Røst vilde synge ud over det norske 
Folk i Dagnin p «Vaagn op til et selvstændigt 
Folks Ære pp: else» Tales der til dine valgte Mænd 
som til Dre, | øl da ned den Regjering, som har An- 

svaret for det. (Stormende Bifald.) Og er din Konge en 
svensk Mand, og hans norske Regjering alligevel kræver 
absolut Veto for ham i din Grundlov, skjønt det ikke staar, 
sørg da for, at det bliver dyrt for den Regjering og for en- 
hver, som efter den kræver det samme. (Stormende Bifald.) 
Og lader nogen Kongedømmet sige, at absolut Veto kan det 
ikke opgive, da maa Du aabent svare, at saa maa det nor- 
ske Folk opgive Kongedømmet. (Langvarigt Bifald.) Min- 
dre maa Valget ikke blive end mellem det absolute Veto og 
Kongedømmet. (Dundrende Bifald.) 

Har det norske Folks store Flertal Æresfølelse nok til 
at tænke og ville saa? Store Begivenheder skaber ofte paa 
en Morgen, hvad ellers trænger mange Aartier. 

Men sæt, at det ikke har det; sæt, at det vaagner som 
den gamle Hær paa Stiklestad for mere end 800 Aar siden 
ikke til Sejr, men til Fald; ligesom hin gamle Hær vil den 
nye staa op igjen i Folkefølelsen, hvori et Folks Fremtid 
fødes, og næste Gang faa Sejr, stor og fager Sejr. 

Ja, jeg ser en Straaleglans over Fremtidens Norge af 
vor Kamp idag. Af de tre Brødrefolk gav vi dengang det 
stærkeste og tidligste Bidrag til Løsningen af Samtidens 
Statsidé. Vi vil gjøre det samme nu. Her har vi vor Be- 
stemmelse, vort Kald som Folk. Her forener sig alle Be- 
tingelser fra gammelt og nyt, den fri store Bondestand, 
Forholdet til Sverige, Forholdet til dettes Kongehus, den 
Retning, vort Arbejde har taget, i Bogavl som Politik, vor 
Kamp fra 1814 til 1830 og fra 1830 til idag. Her mødes alle 
Aandsveje i Folket, her staar Striden, fordi her ligger Fol- 
kets Magt. Selv at det er nationalt spaltet, er en Æggelse, 
derfor en Spaadom om, at vor borgerlige Frihed uden til- 
svarende Selvstændighed, vor tilbagesatte Nationalitet uden 
alles Medvirken til at faa den frem, vor Gang mod Selv- 
styre uden Kongemagtens Forstaaelse, er Dissonanser, som 
maa søge Harmoni, — Modsætninger, som vil sammen, for 
at føde nye, rige Muligheder, — Kræfter, som, hvor sterkt 
de strides, dog raaber, skriger det samme: her gjælder det, 
her er Folkesjælen, her er Opgaven, Fremtiden, her, her! 

Saa vær med du ogsaa! Vær modig, vær sand! Er du 
Moder, saa lær dit Barn, at det er ikke nok at have bor- 
gerlig Frihed, den er ikke engang tryg, uden at Selvstændig- 
hedens Ære er over den for alle Folks Øjne. Fr du Fader, 
da husk, hvad du med Skam savnede, hvergang du sam- 
menlignede dit Land med dine Brødres. Det er en Ære at 
være svensk for Svensken; thi Sverige er et ærerigt Land. 
Men for Nordmanden er det en Skam; thi saa er han in- 

genting for sig selv. (Bifald.) Det er bra at være Numer 
to i en Forening, naar man ikke kan være Numer en; men 
bedst er at være Numer sig selv. (Bifald) Det er Sven- 
sken, og det er Dansken, og jeg tror ikke, de længer tør 
sige — at vi fortjener at være det mindre end de. Dog 
aldrig bliver vi det i Foreningen, som den nu er, dette er 
det, Fælleskongedømmmet har lært os — og lærer os. 
(Bifald.) 

Ja, Selvstændighedens Æresfølelse over vor Kamp. Saa 
ved jeg ikke alene, at vi senere eller tidligere sejrer; men 
at Sejren vindes med Overbevisningens Vaaben i Valgenes 
ublodige Slag, og da ved jeg, at Broderfolket vil faa Ærbø- 
dighed for vor Vilje; thi den er jo ingen anden end den, 
de ærer hos sig selv, — og ingen anden end den, Konge- 
magten truer os til. (Bifald.) 

Og saa — hvad der for mig er det største — hver Indi- 
vid skabes af det heles Selvstændighed til et Væsen med 
højere Energi, større Evne, dristigere Syn, den selvstændige 
Slægt er den gladeste, fyrigste, iderigeste. 

Paa Stiklestad, vor gamle Selvstændigheds største Sted, 
— et Leve for det til Selvstændighedens Ære atter opvox- 
ende norske Folk. (Jublende Hurraraab.) 

